
I 
VAŠINGTONAS, KOLUMBIJOS APYGARDA 


„1 skyrius 


Neabejoji, kad tokia diena turėtų sudrebėti brėkšdama 


Klarisės Starling Mustangas, taupymo sumetimais nuomojamas iš gar- 
bingojo San Miung Muno, užlėkė rampa prie BATF“* Masačūsetso aveniu. 

Puolimo grupė laukė tamsiame garaže trijuose automobiliuose: 
pirmas stovėjo nutriušęs slaptųjų operacijų furgonas, užjo - dujuodi 
SWAT"* furgonai įjungtais varikliais, prisėsti žmonių. 

Starling ištraukė iš mašinos krepšį su ekipiruote ir nubėgo prie 
pirmojo automobilio purvino balto furgono su ant šono priklijuotu 
užrašu Marcell's Crab House. 

Pro atviras užpakalines furgono duris keturi vyrai žiūrėjo į artė- 
jančią Starling. Apsitempusi mėlynos drobės kombinezonu ji atrodė 
labai liekna, lengvai bėgo nešina sunkiu ekipiruotės krepšiu, o jos 
plaukai švytėjo vaiduokliškoje fluorescencinių lempų šviesoje. 

— Moterys. Jos visada vėluoja, - mestelėjo policininkas iš Va- 
šingtono. 

Už operaciją buvo atsakingas specialusis BATF agentas Džonas 
Brigemas. | 

- Nevėluoja, pakviečiau ją, tik kai gavome pranešimą. Ko gero, 
atlėkė čia tiesiai iš Kvantiko, — tarė Brigemas. - Ei, Starling, duokš 
krepšį. 

Ji pliaukštelėjo jam per delną. 


* Alkoholio, tabako ir ginklų kontrolės biuras. 
** Specialusis ginklų ir taktikos būrys. 


— Sveikas, Džonai. 

Brigemas kažką pasakė sėdinčiam prie vairo nevalyvam slaptųjų 
operacijų policininkui ir dar nespėjus uždaryti užpakalinių durų fur- 
gonas išnėrė į malonią rudens popietę. 

Klarisė Starling, pasivažinėjimų slaptųjų operacijų furgonais ve- 
teranė, pasilenkė eidama pro periskopą ir atsisėdo gilumoje, arčiau- 
siai pusantro šimto svarų sauso ledo luito, kuris laukiant pasaloje 
išjungtu varikliu atstojo oro kondicionierių. 

Senas furgonas dvokė baime ir prakaitu, to kvapo negalėjai išvė- 
dinti. Per ilgus tarnavimo metus ne kartą keitėsi užrašai ant jo šonų, 
dabartinis, purvinas, išblukęs, buvo užklijuotas prieš pusvalandį. 
Kramtomąja guma užlipdytos kulkų skylės buvo senesnės. 

Tamsinti galiniai stiklai buvo lyg veidrodis, pro kurį matyti tik iš 
vidaus. Starling žiūrėjo į važiuojančius iš paskos juodus SWAT fur- 
gonus. Tikėjosi, kad neteks valandų valandas lindėti furgone. 

Kaskart, kai ji nusisukdavo į langą, vyrai įsmeigdavo į ją 
žvilgsnius. 

Trisdešimt dvejų metų specialioji FTB agentė Klarisė Starling vi- 
sada atrodė savo metų, ir visada atrodė gerai, net su darbiniu mėly- 
nos drobės kombinezonu. 

Nuo priekinės sėdynės Brigemas paėmė lentelę su prispaustais 
lapais. | 

— Starling, kodėl tu visada įsiveli į tokį mėšlą? - paklausė šypso- 
damasis. 

— Todėl, kad tu visada reikalauji manęs, - atsakė ji. 

— Nes man tavęs reikia, o tave skiria gaudyti gatvių padaužų. 
Neguldyčiau galvos, bet, atrodo, kažkas iš Suopių kyšulio tavęs ne- 
mėgsta. Tau reikėtų dirbti su manimi. Susipažink, čia mano vaikinai, 
agentai Markesas Barkas ir Džonas Heiras, o čia pareigūnas Bolto- 
nas iš Vašingtono policijos departamento. 

Jungtinis puolimo būrys, kurį sudarė Alkoholio, tabako ir ginklų 
kontrolės biuras, SW AT kovos su narkotikais grupė ir FTB pareigū- 
nai, buvo neišvengiamas apkarpyto biudžeto rezultatas tais laikais, 


kai dėl lėšų stygiaus uždarė net FTB akademiją. 


Berkas ir Heris atrodė kaip policininkai. Policininkas iš Vašing- 
tono, Boltonas, atrodė kaip dvaro valdytojas: gal keturiasdešimt pen- 
kerių, nutukęs, pasipūtęs. 

Vašingtono meras, pats teistas už narkotikus, dabar siekė pasiro- 
dyti esąs kietas kovotojas prieš narkotikus ir primygtinai reikalavo, 
kad Vašingtono policijos pareigūnai dalyvautų kiekvienoje didesnė- 
je operacijoje. Todėl Boltonas sėdėjo furgone. 

— Dramgo puodai šiandien kunkuliuoja, - tarė Brigemas. 

— Evelda Dramgo, taip ir žinojau, - pritarė Starling be didelio 
džiaugsmo. 

Brigemas linktelėjo. 

- Prie Felicianos žuvų turgaus, upės pakrantėje, ji atidarė ledo ga- 
myklą. Mūsų žmogus pranešė, kad šiandien ruošia kvaišalų partiją. Ir 
užsisakė vietas šio vakaro reisui į Didijį Kaimaną. Negalime laukti. 

Nuometamfetamino kristalų, vadinamų „ledu“ ,trumpam užlie- 
ja begalinio malonumo banga ir prie jų velniškai lengva priprasti. 

— Kvaišalai - kovos su narkotikais grupės reikalas, o mums Evel- 
dos reikia dėl neteisėto ginklų gabenimo tarp valstijų. Orderyje mini- 
mi keli Beretta automatai ir keli MAC 10, oji žino, kur yra daugiau. 
Starling, tu turėsi imtis Eveldos. Jums jau teko bendrauti. Vaikinai 
tave pridengs. 

— Gavome lengvą darbelį, - nudžiugo policininkas Boltonas. 

- Starling, gal papasakok jiems apie Eveldą, - tarė Brigemas. 

Starling palaukė, kol furgonas persikratė per bėgius. 

— Evelda kovos, - tarė. - Nors atrodo trapi, kažkada net buvo 
manekenė, ji kovos. Ji - Dižono Dramgo našlė. Buvau ją suėmusi du 
kartus, su orderiais dėl neteisėto ginklų gabenimo, pirmą kartą - kar- 
tu su Dižonu. Suimama antrą kartą, rankinuke turėjo devynių mili- 
metrų kalibro pistoletą su trimis apkabomis ir dujų balionėlį, o lieme- 
nėlėje - spyruoklinį peilį. Nežinau, ką turės šį kartą. Antrąjį kartą 
labai mandagiai paprašiau ją pasiduoti, bet ji nesutiko. Paskui Va- 
šingtono kalėjime ji šaukštelio kotu nudūrė kitą nuteistąją, Maršą 
Valentain. Todėl niekada nežinai... jos veidas nieko neišduoda. Di- 
džioji žiuri ją išteisino, pripažindama būtinąją gintį. Ji paneigė pirmą 
kaltinimo punktą, o kitus sugebėjo sumenkinti. Kai kuriuos kaltini- 


mus ginklų gabenimu visai panaikino, nes ji turėjo kūdikį, ojos vyras 
neseniai nukautas per susišaudymą Plezant aveniu, kurį, atrodo, už- 
virė Splifų gauja. Prašysiu, kad pasiduotų. Tikiuosi, klausys. Parody- 
sim jai savo jėgą. Bet Žinokite, jei teks suimti Eveldą Dramgo, laukiu 
rimtos pagalbos. Žiūrėkite ne į mane, visą dėmesį sutelkite į ją. Ponai, 
nesitikėkite pamatyti mūsų purve. 

Buvo laikai, kai Starling paisė vyrų nuomonės. Dabar, nors jautė, 
kad jos žodžiai jiems nepatinka, buvo per daug patyrusi, kad dėl to 
rūpintųsi. 

— Per Dižoną Evelda Dramgo susijusi su Tri-Eit Kripų gauja, — 
aiškino Brigemas. - Mūsų Žmogus pranešė, kad Kripai ją saugo, o 
būtent jie tiekia pakrantei kvaišalus. Jų apsauga labiausiai reikalin- 
ga nuo Splifų. Nežinau, ką Kripai darys mus pamatę. Paprastai jie 
stengiasi išvengti susidūrimo su federaline policija. 

— Žinokite, kad Evelda užsikrėtusi ŽIV, - tarė Starling. - Ją užkrė- 
tė Dižonas, leisdamas dozę tuo pačiu švirkštu. Ji tai sužinojo kalėji- 
me ir vos neišprotėjo. Tą dieną nužudė Maršą Valentain ir užpuolė 
kalėjimo apsauginius. Jei ji neturės ginklo ir kausis, galite tikėtis, kad 
apipils jus tuo, kas papuls po ranka. Ji kandžiosis, spjaudysis, šla- 
pinsis ir tuštinsis, kai bandysite pargriauti ant žemės. Todėl būtinai 
apsimaukite pirštines ir užsidėkite kaukes. Jei teks ją kišti į patrulio 
automobilį, prieš dėdami ranką ant galvos įsitikinkite, kad jos plau- 
kuose nėra adatos, ir nepamirškite surišti kojų. 

Berko ir Herio veidai ištįso. Policininkas Boltonas atrodė nelai- 
mingas. Jis linktelėjo storu smakru į Starling ginklą, seną Colt 45 Go- 
vernment Model su izoliacija apvyniota rankena, kyšančia iš dėklo 
prie dešiniojo šono. 

— Vaikštinėji pakėlusi šito daikčiuko gaiduką? - paklausė Boltonas. 

— Pakėlusi ir pasirengusi šauti bet kurią akimirką, - atsakė Starling. 

— Pavojinga, - tarė Boltonas. 

— Policininke, eime kartu į šaudyklą ir pamatysite. 

Įsiterpė Brigemas. 

— Boltonai, treniravau Starling, kai ji trejus metus iš eilės tapo 
policijos čempionato šaudymo iš kovinio pistoleto čempione. Dėljos 
ginklo nesirūpink. Starling, kaip tave pavadino vaikinai iš įkaitų 
gelbėjimo būrio, kai juos nugalėjai? Ene Oukli? 


— Nuodingaja Oukli, - atsakė ji ir nusigręžė į langą. 

Dvokiančiame, vyrų pilname furgone Starling jautėsi vieniša ir 
sugniuždyta. Chaps, Brut, Old Spice, prakaito ir odos kvapas. Ji jautė 
baimę, kurios skonis buvo lyg monetos po liežuviu. Atmintyje iškilo 
paveikslas: tabaku ir muilu kvepiantis tėvas virtuvėje lenktiniu peiliukų su 
nulaužtu geležtės galu lupa apelsiną ir duoda jai. Tėvo pikapo užpakalinių 
žibintų šviesos išnyksta tamsoje, tą vakarą, kai jis išvažiavo į naktinį budė- 
jimą, per kurį buvo nušautas. Jo drabužiai rūbų spintoje. Languota palaidi- 
nė. Jos spintoje keletas gražių drabužių, kurių ji taip niekada ir neapsivilko. 
Liūdni šventiniai drabužiai ant pakabų lyg žaislai palėpėje. 

- Dar dešimt minučių, - šūktelėjo vairuotojas. 

Brigemas pažvelgė pro priekinį stiklą ir dirstelėjo į laikrodį ant 
rankos. 

- Štai planas, - tarė. 

Rankose jis turėjo markeriu grubiai nubraižytą schemą ir neryš- 
kų aukšto planą, faksu gautą iš Statybos departamento. 

- Žuvų turgaus pastatas pakrantėje rikiuojasi į vieną eilę su par- 
duotuvėmis ir sandėliais. Aikštėje prieš žuvų turgų. Parsel gatvė atsi- 
remia į Riversaido aveniu. Kaip matote, žuvų turgaus užpakalinė 
siena stovi prie pat vandens. Per visą pastato ilgį tęsiasi dokas, štai 
čia. Greta Žuvų turgaus, pirmame aukšte, įsikūrusi Eveldos laborato- 
rija. Įėjimas štai čia, prie žuvų turgaus tento. Kai Evelda verda kvaiša- 
lus, mažiausiai per tris kvartalus aplink pastato saugus. Jie praneša 
jai apie pavojų, kad spėtų nuleisti produkciją į kanalizaciją. Todėl 
lygiai trečią valandą būrys iš kovos su narkotikais skyriaus, važiuo- 
jantis trečiuoju furgonu, išlips doko pusėje. Mes privažiuosime ar- 
čiausiai durų porą minučių iki operacijos pradžios. Jei Evelda išeis 
pro priekines duris, čiupsime ją. Jei ji liks viduje, įsilaušime pro duris 
į vidų iškart po to, kai jie įsiverš iš kitos pusės. Antruoju furgonu 
važiuoja mūsų užnugaris, septyni vyrukai, jie pasirodys lygiai trečią, 
nebent pagalbos prireiktų anksčiau. 

— Kaip įsilaušime? — paklausė Starling. 

Jei viduje bus tylu - taranuosime, - tarė Berkas. - Jei išgirsime 
triukšmą ar šūvius, teks pasidarbuoti Eivonui. 


Berkas patapšnojo savo šautuvą. 


Starling jau teko tai matyti: Eivonas turėjo trijų colių magnum šau- 
tuvo tūtelę, prikimštą švino miltelių, kuri išlaužia užraktą nesužeis- 
dama viduje esančių žmonių. 

— Kur Eveldos vakai? - paklausė Starling. 

— Mūsų žmogus matė, kaip ji paliko juos darželyje, - atsakė Brige- 
mas. - Mūsų žmogus tai šeimai labai artimas, toks artimas, koks gali 
būti saugiai mylėdamasis. 

Brigemas ausinėse išgirdo traškesį ir pažvelgė pro galinį langą į 
dangaus lopinėlį. 

— Gal tai tik kelių policija, - tarė į mikrofoną prie kaklo, vairuoto- 
jui šūktelėjo: - Antrasis būrys ką tik pastebėjo televizijos sraigtaspar- 
nį. Tu ką nors matai? 

— Ne. 

— Norėčiau, kad tai būtų tik eismo kontrolė. Gerai, pradėkime 
šarvuotis. 

Šimtas penkiasdešimt svarų sauso ledo šiltą dieną neatvėsins 
penkių žmonių metaliniame furgone, ypač kai jie apsivilkę apsau- 
gines liemenes. Kai Boltonas pakėlė rankas, buvo akivaizdu, kad 
pasipurškus dezodorantu rezultatas ne toks pat, kaip išsimaudžius 
po dušu. 

Į marškinius Klarisė Starling buvo įsisiuvusi petukus, tikėdama- 
si, kad jie sumažins neperšaunamos liemenės spaudimą. Liemenė 
buvo dar sunkesnė dėl priekyje ir nugaroje įsiūtų papildomų kerami- 
nių plokštelių. 

Iš savo karčios patirties ji žinojo plokštelės nugaroje vertę. Pavo- 
jinga vadovauti puolimo būriui, sudarytam iš nepažįstamų, įvairaus 
pasirengimo žmonių. Einant nepatyrusio, išsigandusio būrio prieky- 
je stuburą gali sutraiškyti ir saviškių paleista kulka. 

Likus dviem mylioms iki upės trečiasis furgonas atsiskyrė ir nu- 
vežė kovos su narkotikais skyriaus būrį į valtį, o užnugario furgonas 
deramu atstumu atsiliko nuo balto slaptųjų operacijų furgono. 

Rajonas atrodė vis labiau nušiuręs. Trečdalio pastatų langai ir 
durys buvo užkalti, šalikelėje stovėjo paliktos sudegusios mašinos. 
Prie barų ir krautuvėlių būriavosi jaunuoliai. Ant šaligatvio vaikai 


žaidė aplink degantį čiužinį. 

Jei Eveldos saugai budėjo, jie buvo puikiai užsimaskavę. Auto- 
mobilių stovėjimo aikštelėse prie alkoholio ir bakalėjos parduotuvių 
mašinose šnekučiavosi vyrai. 

Keturi jauni juodaodžiai žema atvira impala lėtai važiavo paskui 
furgoną. Automobilis kone lipo ant šaligatvio, kad atkreiptų pro šalį 
einančių merginų dėmesį, oišjo sklindanti muzika drebino metalinį 
furgono stogą. 

Žiūrėdama pro veidrodinį galinių durų stiklą Starling matė, kad 
jaunuoliai automobilyje nepavojingi. Kripai beveik visada važiuoda- 
vo galingu limuzinu arba station wagon, pakankamai senu, kad ne- 
kristų į akis, su atvirais galiniais langais. Juo važiuodavo trys, kar- 
tais keturi vyrai. Jei esi įtarus, pavojinga gali atrodyti ir biuiku 
važiuojanti krepšinio komanda. 

Sustojus prie šviesoforo, Brigemas nuėmė dangtelį nuo periskopo 
ir paplekšnojo Boltonui per kelį. 

— Apsidairyk, ar nematyti kokių vietinių garsenybių, - tarė. 

Periskopo objektyvas buvo paslėptas stogo ventiliatoriuje. Pro jį 
galėjai matyti tik tai, kas vyksta iš šonų. 

Boltonas apsuko ratą ir sustojo trindamasis akis. 

— Įjungtu varikliu per daug krato, - tarė. 

Brigemas radijo ryšiu susisiekė su būriu valtyje. 

— Keturi šimtai metrų pasroviui, ir atplauks į vietą, - pakartojo 
savo būriui furgone. 

Furgonas sustojo prieš raudoną šviesą už kvartalo nuo Parsel 
gatvės ir ilgokai stovėjo prie turgaus. Vairuotojas pasisuko lyg tikrin- 
damas dešinį veidrodėlį ir puse lūpų tarė Brigemui: 

— Atrodo, žuvies pirkėjų nedaug. Važiuojam. 

Įsižiebė žalia, ir antrą valandą penkiasdešimt septynios minutės, 
likus lygiai trim minutėms iki sutartos valandos, nutriušęs slaptųjų 
operacijų furgonas sustojo prieš Felicianos žuvų turgų. 

Sėdintys furgone išgirdo, kaip vairuotojas traukia rankinį stabdį. 

Brigemas užleido Starling vietą prie periskopo. 

— Patikrink. 

Pro periskopą Starling apžvelgė pastato fasadą. Po drobiniu ten- 
tu ant šaligatvio stovėjo stalai ir prekystaliai, ant jų žvilgėjo ledas ir 

žuvys. Menkės nuo Karolinos krantų gulėjo meniškai išdėstytos ant 
grūsto ledo, krabai judino žnyples pintinėse, omarai vienas per kitą 
lipo iš rezervuarų. Sumanūs žuvies pardavėjai drėgna vata pridengė 
savo didžuvių akis, kad spindėtų iki vakaro, kai čia atvilnys iš Kari- 
bų kilusių įtarių, pasiruošusių uostinėti ir tyrinėti, namų šeiminin- 
kių banga. 

Virš stalo, ant kurio buvo valomos žuvys, švirkštė vanduo ir spin- 
dėjo vaivorykštė, o tamsiaodis raumeningas vyras grakščiais jude- 
siais lenktu peiliu kapojo mako ryklį, perliedamas jį galinga vandens 
srove. Kruvinas vanduo tekėjo į lietaus nutekamąjį griovį, Starling 
girdėjo jį gurgant po furgonu. 
kažko klausia. Pardavėjas žvilgtelėjo į laikrodį, gūžtelėjo pečiais ir 
parodė į netolimą užkandinę. Vairuotojas kiek pasidairė po turgų, 
prisidegė cigaretę ir nužingsniavo užkandinės link. 

Iš garsiakalbio turgaus gilumoje sklido La Macarena, taip garsiai, 
kad Starling furgone turėjo jos klausytis. Tai dainai pajuto neapykan- 
tą visam gyvenimui. 

Stebimosios durys buvo kiek dešiniau - dvivėrės, metalinės, su 
metaline stakta ir viena betono pakopa. 

Starling jau norėjo trauktis nuo periskopo, kai durys staiga atsi- 
darė. Pro jas išėjo stambus baltaodis su havajietiškais marškiniais, 
apsiavęs sandalais. Ant krūtinės kabėjo krepšys, už kurio laikė už- 
kištą vieną ranką. Jam iš paskos sekė juodaodis garbanotais plau- 
kais, nešdamas lietpaltį. 

— Pasiruošti, - sukomandavo Starling. 

Už jų ėjo Evelda Dramgo, pro nugaras buvo matyti jos ilgas lyg 
Nefertitės kaklas ir dailus veidelis. 

— Už vyrukų žingsniuoja Evelda, atrodo, jie ginkluoti, - tarė 
Starling. 

Nespėjo vikriai pasitraukti nuo periskopo ir susidūrė su Brige- 
mu. Starling užsidėjo šalmą. 

Brigemas kalbėjo radijo ryšiu. 

— Visi būriai, pasirenkite. Einam, einam. Ji šitoje pusėje, mes juda- 


me pirmyn. 

— Lipkite kuo tyliau, - liepė Brigemas, užtaisydamas savo auto- 
matą. - Valtis atplauks po trisdešimties sekundžių. Einam. 

Starling pirmoji paliečia kojomis žemę, Eveldos kasos švysteli į 
šonus, kai pasisuka įją. Starling jaučia aplink save vyrus, kurie atsta- 
tę ginklus rėkia: 

— Ant Žemės! Gult! 

Evelda išnyra iš už dviejų vyrų. 

Nešioklėje ant Eveldos krūtinės - kūdikis. 

— Palaukit, nenoriu nemalonumų, - pasakė ji vyrams. - Palaukit. 

Ji žengė į priekį didingai, iškėlusi prieš save kūdikį, kiek leido 
nešioklės diržas. 

Leiskite jai eiti. Starling apgraibomis įkišo pistoletą į dėklą ir ištie- 
sė tuščias rankas. 

— Evelda! Pasiduok. Ateik pas mane. 

Už Starling nugaros sukriokė galingas V6 variklis ir sucypė pa- 
dangos. Ji negalėjo atsisukti. Tikėkimės, tai paramos būrys. 

Evelda nekreipia įją dėmesio, ji eina tiesiai prie Brigemo, kūdikio 
antklodėlė plevėsuoja, pasigirsta MAC 10 serija, Brigemas krenta, jo 
šalmo antveidį užlieja kraujas. 

Baltasis vyras numetė krepšį. Berkas pamatė jo automatinį pisto- 
letą ir šovė į jį nekenksmingais švino milteliais, kuriais buvo užtaisy- 
tas šautuvas. Pabandė vėl užtaisyti, nespėjo. Vyras paleido seriją, 
suvarpydamas Berko kirkšnis žemiau apsauginės liemenės ir pasi- 
sukdamas į Starling, kuri akimirksniu išsitraukė pistoletą ir dukart 
iššovė tiesiai į jo havajietiškų marškinių vidurį. 

Šūviai už Starling nugaros. Garbanotasis juodaodis nutraukė liet- 
paltį nuo savo ginklo ir šoko atgal į pastatą, Starling staiga pajuto lyg 
stiprų smūgį į nugarą, užgniaužusį jai kvapą. Pasisuko ir pamatė 
Kripų automobilį, kadilaką, nuleistais langais, du vyrai šaudė virš 
stogo, išlindę pro langus priešingoje pusėje, trečiasis — nuo galinės 
sėdynės. Ugnis ir dūmai iš trijų vamzdžių, ore aplink ją švilpė kulkos. 

Starling šoko tarp dviejų stovinčių automobilių. Gatvėje iš skaus- 
mo raitėsi Berkas. Brigemas gulėjo nejudėdamas, aplink jo šalmą pli- 
to kraujo dėmė. Heris ir Boltonas šaudė pasislėpę už mašinų kažkur 
kitoje gatvės pusėje, ant automobilių stiklų šukėmis nukloto asfalto 

sprogo padanga, tačiau iš kadilako paleista automato serija neleido 
jiems judėti. Starling, viena koja stovėdama lietaus latake, išniro pa- 
žiūrėti. 

Du vyrai išlindę pro langus šaudė iš automatų virš automobilio 
stogo, vairuotojas laisva ranka šaudė iš pistoleto. Ketvirtasis vyras, 
ant užpakalinės sėdynės, atidaręs duris traukė į vidų Eveldą su kūdi- 
kiu. Ji laikė krepšį. Jie šaudė į Boltoną ir Herį kitapus gatvės. Parūko 
užpakalinės kadilako padangos, ir mašina pajudėjo. Starling atsisto- 
jo, nukreipė pistoleto vamzdį į automobilį ir nušovė vairuotoją į smil- 
kinį. Dukart iššovė į pirmąjį prie šoninio lango sėdėjusį vyrą, šis krito 
aukštielninkas. Išmetė tuščią 45-ojo kalibro apkabą ir, nenuleisdama 
akių nuo automobilio, įdėjo pilną, tuščiajai dar nespėjus nukristi ant 
žemės. 

Kadilakas pasuko prie kitapus gatvės stovinčių automobilių vo- 
ros ir atsitrenkęs į juos sustojo. 

Dabar Starling žengė prie kadilako. Antrasis šaulys vis dar sėdė- 
jo lange, išplėtęs akis, rankomis atsirėmęs į automobilio stogą, su- 
spaustas tarp dviejų automobilių. Jo šautuvas nuslydo nuo stogo. 
Pro galinės sėdynės langą pasirodė tuščios rankos. Išlipo vyras su 
didele mėlyna skara ant kaklo, iškėlė rankas ir leidosi bėgti. Starling 
nekreipė į jį dėmesio. 

Šūvis iš dešinės, ir bėglys krito kniūbsčias veidu į žemę, dar bandė 
šliaužti po automobiliu. Virš galvos dūzgė sraigtasparnio velenas. 

Žuvų turguje kažkas rėkia: 

- Pasitraukite, pasitraukite. 

Žmonės sulindę po prekystaliais, prie tuščio žuvų dorojimo stalo 
į viršų kyla vandens srovė. 

Starling eina prie kadilako. Ant galinės sėdynės kažkas juda. Ka- 
dilake kažkas juda, automobilis siūbuoja. Viduje klykia vaikas. Šū- 
vis, galinis stiklas sutrupa ir subyra į vidų. 

Starling iškelia ranką ir šaukia neatsisukdama: 

— Nešaudykite. Nešaudykite. Saugokite duris. Už manęs. Saugo- 
kite žuvų sandėlio duris. 

— Evelda. 

Ant galinės sėdynės kažkas juda. Viduje klykia kūdikis. 

— Evelda, iškišk pro langą rankas. 


14 


Evelda Dramgo lipa iš automobilio. Kūdikis klykia. Iš garsiakalbių 
žuvų turguje griaudi La Macarena. Evelda jau išlipo ir eina prie Star- 
ling, nuleidusi savo gražiąją galvą, rankomis apglėbusi kūdikį. 

Tarpjų ant žemės raitosi Berkas. Jau ne taip smarkiai -jis neteko 
daug kraujo. La Macarena pritaria jo kančiai. Kažkas pasilenkęs pri- 
bėga ir atsigulęs greta užspaudžia žaizdą. 

Starling stovi, pistoleto vamzdį nukreipusi į žemę prie Eveldos 
kojų. 

— Evelda, parodyk rankas, prašau, parodyk rankas. 

Antklodėlė pūpso. Evelda, su kasomis ir juodomis egiptietiško- 
mis akimis, pakelia galvą ir žiūri į Starling. 

— Sveika, Starling, - taria. 

— Evelda, nedaryk to. Pagalvok apie kūdikį. 

— Tegul maišosi mūsų kraujas, kale. 

Antklodėlė subliūško, orą perskrodė smūgio banga. Starling per- 
šovė Eveldai Dramgo viršutinę lūpą, kulka nuplėšė pusę pakaušio. 

Starling nejučia atsisėdo ant žemės, nepajėgdama atgauti kvapo, 
siaubingai geliančia galva. Evelda irgi sėdėjo, gatvėje, pusiaulinka, 
kraujas iš jos burnos sruvo ant kūdikio, šis rėkė, prispaustas jos kū- 
no. Starling prišliaužė prie jos ir pabandė atrišti slidžius nešioklės 
diržus. Iš Eveldos liemenėlės ištraukė lenktinį peiliuką, nežiūrėdama 
atlenkė ir perpjovė diržus. Kūdikis buvo slidus ir raudonas, Starling 
sunkiai jį nulaikė. 

Laikydama kūdikį Starling pakėlė sielvarto kupinas akis. Pamatė 
žuvų turguje trykštantį vandens fontaną ir nubėgo prie jo, nešina 
kruvinu kūdikiu. Pastūmė į šalį peilius ir žuvų vidurius, padėjo kū- 
dikį ant pjaustymo lentos, paleido ant jo stiprią vandens srovę. Tam- 
siaodis vaikas gulėjo ant baltos pjaustymo lentos tarp peilių ir žuvų 
vidurių, šalia - ryklio galva, nuo jo teka ŽIV užkrėstas kraujas, Star- 
ling kraujas tykšta ant jo ir teka kartu su Eveldos krauju viena jūros 
sūrumo srove. 

Vanduo trykšta, jame nušvinta Gerosios Vilties vaivorykštės pa- 
rodija tarsi spindulinga vėliava virš aklu Dievo kaltu išrėžto kūrinio. 
Žmogyutis nesužeistas, Starling nemato nė vienos žaizdos. Iš garsia- 
kalbių griaudi La Macarena, blykstė žybteli vieną, antrą, trečią kartą, 
pagaliau Heris nutempia fotografą šalin. 

2 skyrius 


Akligatvis Arlingtono (Virdžinijos valstijoje) darbininkų rajone, kiek 
po vidurnakčio. Šilta rudens naktis, po lietaus. Oras spiriasi prieš 
šaltąjį frontą. Kvepia šlapia žeme ir šlapiais lapais, vienišas Žiogas 
čirpia savo melodiją. Nutyla pajutęs galingą vibraciją penkių litrų 
talpos mustango su chromuoto plieno butferiais, lėtai sukančio į akli- 
gatvį. Iš paskos važiuoja federalinės policijos šerifo automobilis. Abi 
mašinos suka į kelią prie tvarkingo sublokuoto namo ir sustoja. Mus- 
tango variklis dar kurį laiką veikia. Kai jis nutyla, žiogas akimirką 
lukteli ir vėl užgriežia savo melodiją, paskutinę prieš šalnas, pasku- 
tinę gyvenime. 

Uniformuotas federalinės policijos šerifas išlipo iš mustango, vai- 
ruotojo pusėje. Apėjo mašiną ir atidarė duris Klarisei Starling. Ji išli- 
po. Baltas tvarstis ant ausies. Ant kaklo, virš žalių ligoninės marški- 
nių, kuriais vilki vietoj palaidinės, tamsiai oranžinės Betadino dėmės. 

Jos asmeniniai daiktai - plastikiniame krepšyje su užtrauktuku. 
Jame kelios monetos, raktai, Federalinio tyrimų biuro specialiosios 
agentės pažymėjimas, penkios apkabos, mažas dujų balionėlis. Kar- 
tu su krepšiu ji nešasi diržą ir tuščią dėklą. 

Policijos viršininkas paduoda mašinos raktelius. 

- Ačiū, Bobi. 

— Gal mes su Faronu pabūsim su tavim? O gal atvežti Sandrą? Ji 
manęs laukia. Tuoj pristatyčiau, tau nereikėtų būti vienai... 

— Ne, viskas gerai. Greitai grįš Ardelija. Ačiū, Bobi. 

Šerifas sėda į laukiantį automobilį, už vairo - jo partneris, ir kai 
Starling uždaro paskui save namų duris, federalinės policijos auto- 
mobilis nuvažiuoja. 

Starling namų skalbykloje šilta, kvepia audinių minkštikliu. Skal- 
bimo mašinos ir drabužių džiovintuvo žarnos plastmasiniais laikik- 
liais pritvirtintos prie sienos. Starling sudeda savo daiktus ant skal- 
bimo mašinos. Automobilio rakteliai garsiai skimbteli į metalinį 
paviršių. Ištraukia skalbinius ir sukiša juos į džiovintuvą. Nusimau- 
na mėlynos drobės kombinezoną, įkiša į skalbimo mašiną, paskui 
nusivelka žalius ligoninės marškinius, liemenėlę su kraujo dėmėmis 

ir įjungia mašiną. Lieka su kojinėmis, kelnaitėmis ir dėklu su 38-ojo 
kalibro pistoletu prie kulkšnies. Gaidukas nuleistas. Nugara ir šon- 
kauliai nusėti mėlynėmis, alkūnė nubrozdinta. Dešinė akis ir skruos- 
tas ištinę. 

Skalbimo mašina įkaista ir pradeda suktis. Starling apsivynioja 
didelį paplūdimio rankšluostį ir eina į svetainę. Grįžta su taure, per 
tris pirštus pripilta neskiesto Jack Daniel's. Atsisėda ant guminio kili- 
mėlio prieš skalbimo mašiną ir tamsoje atsiremia į ją nugara. Šilta 
mašina drebėdama suka skalbinius. Ji sėdi ant grindų pakėlusi gal- 
vą, keliskart sausai sukūkčioja, kol susitvenkia ašaros. Karšti lašai 
teka skruostais ir veidu. 


Vyras, su kuriuo tą vakarą susitiko Ardelija Mep, parvežė ją na- 
mo iš Keipmėjaus apie pirmą valandą, prie durų ji palinkėjo jam la- 
bos nakties. Tualete Mep išgirdo tekant vandenį ir šniokščiant vamz- 
džius — veikė skalbimo mašina. 

Ji nuėjo į užpakalinę namo dalį ir įjungė šviesą virtuvėje, kuria 
dalinosi su Starling. Iš jos galėjo matyti skalbyklą. Išvydo ant grindų 
sėdinčią Starling aptvarstyta galva. 

- Starling, vaikeli! - ji priklaupė greta. - Kas atsitiko? 

— Man peršovė ausį. Buvau Vuolterio Rydo ligoninėje. Prašau, 
nejunk šviesos. 

— Gerai. Tuoj tau ko nors paruošiu. Nieko negirdėjau - mašinoje 
mes klausėmės muzikos. Pasakok. 

— Ardelija, Džonas negyvas. 

— Tik ne Džonas Brigemas! 

Mep ir Starling paikai mylėjo Brigemą, kai jis dar dirbo FTB aka- 
demijos šaudymo instruktoriumi: pro marškinėlius bandydavo įžiū- 
rėti, kas ištatuiruota jam ant peties. 

Starling linktelėjo ir lyg vaikas ranka perbraukė akis. 

— Evelda Dramgo ir Kripų gauja. Jį nušovė Evelda. Jie nušovė ir 
Berką, Markesą Berką iš BATF. Mes buvome kartu. Kažkas įspėjo Evel- 
dą, todėl televizijos naujienų reporteriai atsirado ten beveik kartu su 
mumis. Evelda atiteko man. Ardelija, ji nenorėjo pasiduoti. Ji nenorė- 


jo pasiduoti, ant rankų laikė kūdikį. Mes šovėme viena į kitą. Ji žuvo. 

Niekada anksčiau Mep nematė Starling verkiančios. 

- Ardelija, šiandien nušoviau penkis žmones. 

Mep atsisėdo ant grindų šalia Starling ir apkabino ją per pečius. 
Abi atsirėmė į dūzgiančią skalbimo mašiną. 

— O Eveldos kūdikis? 

— Nuprausiau nuojo kraują, ant kūno nepastebėjau jokių žaizdų. 
Ligoninėje sakė, kad fiziškai sveikas. Po poros dienų jį žada atiduoti 
Eveldos motinai. Ardelija, ar žinai, kokie buvo paskutiniai Eveldos 
žodžiai? Ji pasakė: „Tegul maišosi mūsų kraujas, kale“. 

— Aš tau ko nors atnešiu, - pasiūlė Mep. 

— Nereikia, - atsakė Starling. 


3 skyrius 


Brėkštant aušrai pasirodė laikraščiai, prasidėjo ankstyvosios televi- 
zijos Žinios. 

Išgirdusi Starling vaikščiojančią po namus, Mep atėjo nešina 
spurgomis, ir jos kartu pažiūrėjo televizijos reportažus. 

CNN ir kitos agentūros nupirko autorių teises rodyti WFUL-TV 
medžiagą, filmuotą iš sraigtasparnio. Tiesiai virš įvykio vietos. 
Evelda iššovė pirma. Ji pažvelgė į Mep ir tamsiame jos veide pamatė 
įniršio šešėlį. 

Paskui nubėgo išsivemti. 

— Negaliu žiūrėti, - pasakė grįžusi balta, drebančiomis kojomis. 

Mep kaip paprastai prakalbo be užuolankų. 

— Tu klausi, kaip jaučiuosi dėl to, kad šovei į tą juodaodę moterį 
su kūdikiu ant rankų. Atsakysiu. Ji iššovė pirma. Man reikia tavęs 
gyvos. Bet, Starling, kas sugalvojo tą beprotybę? Koks subingalvis 
sumanė įmurkdyti tave į šitą mėšlą kartu su Evelda Dramgo, kad 
šūviais išspręstų narkotikų problemas? Ar tai protinga? Tikiuosi, at- 
eityje pamąstysi, ar nori būti ta ranka, kuria jie žarsto žarijas. 

Mep įsipylė arbatos, kad galėtų patylėti. 


— Nori, kad pabūčiau su tavim? Pasiimčiau laisvą dieną? 

— Ačiū, nereikia. Tik paskambink. 

National Tattler, vienas iš pirmųjų dešimtojo dešimtmečio bulvari- 
nių laikraščių, išėjo su neįprastu net pagaljo standartus priedu. Ryte 
kažkas numetė jį prie durų. Išgirdusi triukšmą Starling nuėjo pažiū- 
rėti. Ji tikėjosi blogiausio ir sulaukė. 

„MIRTIES ANGELAS: KLARISĖ STARLING - FTB ŽUDYMO MAŠI- 
NA“,rėkte rėkė riebus, 72-0 dydžio šriftu išspausdintas pavadinimas 
pirmame National Tattler puslapyje. Iš trijų nuotraukų tame pačiame 
pirmame puslapyje žvelgė Klarisė Starling su kombinezonu, varžy- 
bose šaudanti iš 45-ojo kalibro pistoleto; gatvėje sukniubusi Evelda 
Dramgo, palinkusi virš savo kūdikio lyg Cimabue madona, ištaškyto- 
mis smegenimis; ir vėl Starling, guldanti juodaodį nuogą kūdikį ant 
baltos pjaustymo lentos greta peilių, žuvų vidurių ir ryklio galvos. 

Parašas po nuotraukomis: „Specialioji FTB agentė Klarisė Star- 
ling, nušovusi žudiką maniaką Džeimį Gambą, gali papuošti savo 
ginklą dar penkiomis įrantomis. Nepavykusios operacijos prieš nar- 
kotikus aukos - motina su kūdikiu ant rankų ir du policininkai.“ 

Straipsnyje buvo pasakojama Eveldos ir Dižono Dramgo karjera 
narkotikų pasaulyje ir Kripo gaujos atsiradimo istorija gaujų karų 
drebinamame Vašingtono gyvenime. Trumpai paminėta policininko 
Džono Brigemo tarnybinė biografija ir išvardinti jo apdovanojimai. 

Starling skirta visa skiltis po nuotrauka iš restorano, kurioje ji 


linksma, su suknele gilia iškirpte. 


Klarisė Starling, specialioji FTB agentė, kuri prieš septynerius metus jo 
namų rūsyje nušovė žudiką maniaką Džeimį Gambą, pramintą Bafalou Bi- 
lu, galėjo džiaugtis penkiolika šlovės minučių. Dabar jai gresia tarnybinis 
tyrimas ir byla del ketvirtadienį Vašingtone nužudytos motinos, įtariamos 
neteisėta amfetamino gamyba. (Žr. straipsnį p. 1.) 

„Tai gali būti jos karjeros galas“ ,- teigia šaltinis Alkoholio, tabako ir 
ginklų biure, agentūroje, giminingoje FTB. - Dar nežinome visų įvykio 
smulkmenų, bet šiandien Džonas Brigemas galėtų būti gyvas. Po Rubi Ri- 
džo istorijos kaip tik to FTB trūko mažiausiai“, - pasakė šaltinis, norėjęs 


likti nežinomas. 

Spalvinga Klarisės Starling karjera prasidėjo, kai ji įstojo į FTB Akade- 
miją. Geriausiais įvertinimais baigė, įgijusi psichologės ir kriminologės 
specialybę Virdžinijos universitete, ji gavo užduotį apklausti pavojingą 
beprotį daktarą Hanibalą Lekterį, mūsų laikraščio pramintą „Hanibalu ka- 
nibalu“ „ir gavo iš jo informacijos, turėjusios lemiamos įtakos ieškant Džei- 
mio Gambo ir išlaisvinant jo įkaitę Kateriną Martin, buvusios Tenesio vals- 
tijos senatorės dukterį. 

Agentė Starlinę trejus metus buvo policijos čempionato šaudymo iš pis- 
toleto čempionė. Vėliau nutarė varžybose nebedalyvauti. Likimo ironija: 
operacijoje žuvęs pareigūnas Brigemas FTB Akademijoje dirbo šaudymo 
instruktoriumi, kai Starling ten studijavo, ir buvo jos šaudymo treneris. 

FTB atstovas spaudai pranešė, kad kol bus gauti FTB tarnybinio tyrimo 
rezultatai, agentės Starling tarnybiniai įgaliojimai sustabdomi, tačiau atly- 
ginimas mokamas. Klausymas įvyks šią savaitę Profesinės atsakomybės sky- 
riuje - FTB vidaus inkvizicijoje. 

Eveldos Dramgo giminės teigė sieksiantys, kad JAV vyriausybė ir as- 
meniškai Starling atlygintų žalą. 

Trijų mėnesių Eveldos sūnelis, dramatiškose nuotraukose iš susišaudy- 
mo vietos matomas ant motinos rankų, nesužeistas. 

Advokatas Telfordas Higinsas, gynęs Dramgo šeimą įvairiose krimina- 
linėse bylose, pareiškė, kad specialiosios agentės Starling ginklas, patobu- 
lintas pusiau automatinis pistoletas Colt 45, draudžiamas naudoti Vašing- 
tono mieste vykdomose policijos operacijose. „Tai mirtinas ir labai pavojingas 
ginklas, kurį draudžiama naudoti policijos operacijose. Jis kelia mirtiną 


pavojų žmonių gyvybei“, sakė garsus advokatas. 


Iš vieno savo informatoriaus Tattler nusipirko Klarisės Starling na- 
mų telefono numerį, todėl aparatas nesiliovė skambėti, kol Starling 
nukėlė ragelį. Į biurą ji paskambino mobiliuoju FIB tarnybiniu telefonu. 

Neliečiant tvarsčio peršautoji ausis ir sutinęs skruostas nelabai 
skaudėjo. Žaizda bent jau netvinkčiojo. Padėjo dvi Tylenol tabletės. 
Nereikėjo gerti daktaro išrašyto Percocet. Ji snūduriavo atsirėmusi į 

ant skruostų, nuo užkloto ant grindų nuslydo Washington Post. 

4 skyrius 


Tu įsimyli FTB, bet FTB neįsimyli tavęs. 


(Iš patarimų tiems, kurie turi palikti FTB) 


Tą ankstyvą rytą FTB sporto salė Dž. Edgaro Houverio pastate buvo 
beveik tuščia. Du pusamžiai vyrai lėtai bėgo taku. Erdvioje patalpoje 
iš tolimojo kampo aidėjo duslus sunkumų kilnojimo staklių žvangė- 
jimas ir skvošo žaidėjų šūksniai bei smūgiai. 

Bėgiojančių vyrų balsų nebuvo girdėti. Džekas Kroufordas bėgo 
kartu su FTB direktoriumi Tanberiu šio paprašytas. Jie nubėgo jau 
dvi mylias ir truputį užduso. | 

- Bleilokui iš BATF teks gerokai pasisukti toje audroje. Tai atsitiks 
ne iš karto, betjam viskas baigta, ir pats tai žino, - tarė direktorius. — 
Jau gali pranešti gerbiamam Munui, kad užleidžia patalpas. 

Tai, kad Alkoholio, tabako ir ginklų kontrolės biuras nuomojosi 
patalpas iš gerbiamo San Miung Muno, buvo FTB juokų šaltinis. 

— O Faridėjus atleidžiamas dėl Rubi Ridže istorijos, - tęsė di- 
rektorius. 

— Negaliu suprasti, - stebėjosi Kroufordas. Aštuoniasdešimtaisiais 
jis su Faridėjumi dirbo Niujorke, kaip tik tada, kai vyko piketai prie FTB 
operatyvinio biuro Trečiosios aveniu ir 69-osios gatvės sankryžoje. 

- Faridėjus — geras vyras. Ne jis sukūrė darbo taisykles. 

— Vakar ryte ir aš jam tai sakiau. , 

- Jis išeina nekeldamas triukšmo? - paklausė Kroufordas. 

— Galiu tik pasakyti, kad jam palieka visas pajamas. Džekai, da- 
bar sunkūs laikai. 

Abu vyrai atlošę galvas bėgo truputį greičiau. Akies krašteliu 
Kroufordas matė, kad direktorius vertina jo fizinį pasirengimą. 

— Džekai, tau penkiasdešimt šešeri? 

— Teisingai. 

— Dar metai, ir išeisi į pensiją. Daugelis pasitraukia keturiasde- 
šimt aštuonerių, devynerių, kol dar gali susirasti darbo. Tu niekada 
to nenorėjai. Po Belos mirties turėjai kuo nors užsiimti. 


Kroufordas tylėjo pusę rato, ir direktorius suprato perlenkęs lazdą. 

— Džekai, atleisk, nenorėjau įskaudinti. Anądien Doryn sakė, 
kaip... 

— Kvantike dar yra darbų. Norime surinkti visą informaciją į 
VICAP* tinklapį, kad ja galėtų naudotis kiekvienas policininkas, gal 
matei planus? 

— Džekai, ar kada norėjai būti direktoriumi? 

— Niekada nemaniau, kad toks darbas man tiktų. 

— Teisybė, Džekai. Tu ne politikas. Niekada nebūtum tapęs direk- 
toriumi. Džekai, tu niekada nebūtum tapęs Eizenhaueriu ar Omaru 
Bredliu, - mostelėjo Kroufordui sustoti, ir jie sunkiai alsuodami paėjo 
nuo takelio. - Bet galėjai tapti Petonu, Džekai. Tu moki vesti juos į 
pragarą ir priversti save mylėti. Tokio talento aš neturiu. Man tenka 
visus varyti. 

Tanberis apsidairė, paėmė nuo suoliuko savo rankšluostį ir užsi- 
metė ant pečių lyg teisėjas togą. Jo akys spindėjo. 

Kai kuriems Žmonėms tenka tramdyti pyktį, kad atrodytų kieti, 
galvojo Kroufordas žiūrėdamas į trukčiojančias Tanberio lūpas. 

— Kalbant apie narkotikų gamybą ir automatą laikančią velionę 
Dramgo, kuri buvo nušauta su kūdikiu ant rankų: teisingumas reika- 
lauja žmogaus aukos, šviežios, kraujuojančios mėsos. Ir žiniasklaida. 
Reikia ką nors paaukoti. BATF turi duoti savo auką. Ir mes turime ką 
nors paaukoti. Bet iš mūsų gal pakaks paukštienos? Krendleris mano, 
jog atidavus Klarisę Starling mus paliks ramybėje. Aš su juo sutinku. 
BATF ir DEA kalti dėl operacijos plano. Starling nuspaudė gaiduką. 

— Ji nušovė policininkų žudikę, kuri iššovė pirma. 

— Džekai, dėl visko kaltos nuotraukos. Žmonės nematė, kaip Evel- 
da Dramgo nušovė Džoną Brigemą. Nematė, kaip Evelda pirma šovė 
į Starling. To nepamatysi nežinodamas, kur Žiūrėti. Bet du šimtai 
milijonų Žmonių, dešimtadalis tų, kurie turi balsavimo teisę, matė 
Eveldą Dramgo, sukniubusią gatvėje, ištaškytomis smegenimis, pa- 
linkusią virš kūdikio, lyg norėtų jį apsaugoti. Džekai, nieko nesakyk, 
žinau, norėjai globoti Starling. Tačiau jos ilgas liežuvis, ir kai kam ji 


iš pat pradžių užmynė ant nuospaudos... 
* Sulaikytų smurtinių nusikaltėlių programa. 

— Krendleris niekšas. 

— Prašau, paklausyk ir leisk man baigti. Starling karjerai galas. Ją 
atleis be įrašo apie pražangas, dokumentuose nebus jokių pastabų, 
gal išskyrus kelias nuobaudas už vėlavimą ar neatvykimą į darbą. Ji 
susiras darbą. Džekai, FTB tu padovanojai nuostabų dalyką - Elge- 
sio tyrimo skyrių. Daugelis mano, kad jei tik norėtum pasirūpinti 
savimi, galėtum siekti aukštesnių pareigų nei skyriaus vedėjo, nes esi 
vertas. Aš pirmas tai pasiūlysiu. Džekai, išeisi į pensiją iš direkto- 
riaus pavaduotojo posto. Pažadu. 

- Jei nesikišiu į šitą istoriją? 

— Džekai, tai neišvengiama. Taip atsitiks, ir visoje karalystėje įsi- 
viešpataus taika. Džekai, pažvelk į mane. 

— Taip, direktoriau. 

— Tai -ne prašymas, tai - įsakymas. Nesikišk. Nepraleisk progos, 
Džekai. Kartais privalai nusigręžti. Aš taip padariau. Klausyk, ži- 
nau, kad sunku, patikėk, suprantu, kaip jautiesi. 

— Kaip jaučiuosi? Atrodo, man reikia nusiprausti, - atsakė 
Kroufordas. 


5 skyrius 


Starling mokėjo šeimininkauti, bet nebuvo smulkmeniška. Jos namo 
pusėje buvo švaru, ji lengvai rasdavo savo daiktus, tačiau viskas tu- 
rėjo kažkokį keistą polinkį kauptis: švarūs nesurūšiuoti skalbiniai, 
žurnalai, kurių buvo daugiau negu vietos jiems padėti. Ji tobulai mo- 
kėjo išsilyginti paskutinę minutę, nors neturėjo jokio poreikio puoš- 
tis, todėl nė kiek dėl to nesijaudino. 

Kai pasigesdavo tvarkos, pereidavo per bendrą virtuvę į Ardeli- 
jos Mep namo pusę. Jei Ardelija būdavo namuose, galėdavo pasiklau- 
syti jos patarimų, kartais tokių teisingų, kad net nusmelkdavo širdį. 
Jei Ardelijos nebūdavo namie, Starling, pasižadėjusi nieko neliesti, ga- 
lėdavo mėgautis idealia Mep namų tvarka. Šiandien ji sėdėjo ten. Tai 
buvo tokie namai, kuriuose visada jauti jų savininką, nesvarbu, na- 


muose jis ar ne. 

Starling sėdėjo žiūrėdama į Mep senelės gyvybės draudimo liudi- 
jimą rankų darbo rėmeliuose, kabantį ant sienos taip, kaip jis kabėjo 
senelės nuomotoje sodyboje ir Mep šeimos bute, kai Ardelija dar buvo 
maža. Jos senelė prekiavo daržovėmis ir gėlėmis, taupė kiekvieną cen- 
tą, kad sumokėtų įmokas, o vėliau, užstačiusi jau apmokėtą draudi- 
mo dalį, pasiskolino pinigų ir padėjo Ardelijai susimokėti už mokslą 
koledže. Greta kabėjo nuotrauka senos smulkutės moters, nė nesi- 
stengiančios šypsotis, su balta standžia apykakle ir seno žmogaus 
išmintimi juodose akyse po šiaudine skrybėlaite. 

Ardelija jautė savo šaknis, kiekvieną dieną sėmėsi iš jų tvirtybės. 
Starling pamėgino susikaupti, užčiuopti savąsias. Liuteronų namai 
Bozemane ją maitino, rengė ir auklėjo, tačiau dabar jai reikėjo kraujo 
ryšių. 

Ką turi, jei gimei vargingų baltųjų aplinkoje? Ten, kur rekonstruk- 
cijos tęsėsi iki pat 1950-ųjų. Jei tavo aplinkos žmones mokyklose daž- 
niausiai vadina kuoktelėjusiais ir juodakakliais, arba, švelniai, dar- 
bininkais ir vargšais baltaisiais indėnais? Jei net tariamoji pietinių 
valstijų aristokratija, niekinanti fizinį darbą, tavo aplinkos žmones 
vadina skurdžiais - kokia tradicija gali pasiremti? Kad įkrėtėme jiems 
prie Bull Run? Kad tavo proprosenelis prie Vickburgo pasielgė teisin- 
gai, kad Shilon kampas per amžius bus Yazoo City? 

Daug daugiau garbės ir prasmės rasi tame, ką pavyko išspausti iš 
likučių - prakeiktų keturiasdešimties akrų žemės ir mulo, bet reikia 
mokėti ieškoti. Niekas tau neparodys. 

FTB akademijoje Starling mokėsi gerai būtent dėl to, kad neturėjo 
į ką atsiremti. Didžiąją gyvenimo dalį ji praleido įvairiose valstybinė- 
se įstaigose, išmoko jas gerbti ir griežtai laikytis jų taisyklių. Ji nuolat 
darė pažangą, gaudavo stipendiją, buvo gera kolektyvo narė. Po pui- 
kios pradžios nesėkmė FTB jai buvo nauja ir siaubinga patirtis. Ji 
daužėsi į stiklo sieną tarsi į stiklainį pakliuvusi bitė. 

Keturias dienas galėjo gedėti Džono Brigemo, nušautojos akyse. 
Kažkada labai seniai Džonas Brigemas jai kai ką pasiūlė, tačiau ji 
atsisakė. Tada jis paklausė, ar jie galėtų likti draugai, galvoje turėda- 
mas tik draugystę, ji sutiko, galvoje turėdama tik draugystę. 

Reikėjo susigyventi su tuo, kad Felicianos žuvų turguje nušovė 
penkis žmones. Mintimis vis grįždavo prie matyto vaizdo, kuriame 
vienas iš Kripų gaujos, suspaustas tarp dviejų automobilių, mėgina 
įsitverti į stogą, ojo ginklas slysta ant žemės. 

Norėdama nusiraminti nuėjo į ligoninę aplankyti Eveldos kūdi- 
kio. Ten sutiko Eveldos motiną su vaiku ant rankų, susiruošusią pa- 
siimti jį namo. Ji atpažino Starling iš nuotraukų laikraščiuose, pada- 
vė vaiką sesutei ir, Starling nespėjus susivokti, trenkė jai antausį per 
sutvarstytą veidą. 

Starling netrenkė atgal, tik prispaudė senąją moterį prie palatos 
lango ir laikė užlaužusi ranką, veidu prie nešvaraus stiklo, kol ši 
liovėsi spurdėti. Starling kaklu sroveno kraujas, nuo skausmo darėsi 
silpna. Priimamajame jai pertvarstė ausį. Ji atsisakė rašyti pareiški- 
mą. Priimamojo sanitarė apie incidentą pranešė Tattler ir uždirbo tris 
šimtus dolerių. 

Dar du kartus buvo išėjusi iš namų: pasirūpinti Džono Brigemo 
šarvojimu ir dalyvauti jo laidotuvėse Arlingtono kapinėse. Brigemas 
turėjo tik kelis tolimus giminaičius ir pagal jo paskutinę valią visi 
rūpesčiai užgulė Starling pečius. 

Dėl sudarkyto veido jis buvo pašarvotas uždarame karste, bet ji 
pasirūpino jo išvaizda. Pašarvojo su puikia tamsiai mėlyna jūrų 
pėstininko uniforma, su sidabro žvaigžde ir kitų apdovanojimų juos- 
telėmis. 

Po laidotuvių Džono Brigemo vadas perdavė Starling dėžutę su 
jo asmeniniais ginklais, apdovanojimais ir keliais niekučiais nuo jo 
amžinai apkrauto stalo bei juokingą žvirblį, kuris gerdavo iš stiklinės. 

Po penkių dienų Starling laukė apklausa, galinti ją sužlugdyti. 
Jos telefonas tylėjo - gavo tik vieną žinutę iš Džeko Kroufordo, o Bri- 
gemo, su kuriuo galėjo pasitarti, jau nebebuvo. 

Paskambino savo atstovui FTB agentų asociacijoje. Šis patarė ei- 
nant į apklausą nesiverti žvilgsnį traukiančių auskarų ir nesiauti 
atvirų batelių. 

Kiekvieną dieną televizija ir laikraščiai vis ištraukdavo Eveldos 


Dramgo žūties istoriją ir mėsinėdavo po kaulelį. 

Čia, idealiai tvarkinguose Mep namuose, Starling bandė mąstyti. 

Tave graužiantis kirminas - tai pagunda sutikti su savo kritikais, 
pelnyti jų užtarimą. 

Į galvą smelkėsi kažkoks garsas. 

Starling bandė prisiminti, ką sakė furgone. Ar ji pasakė daugiau 
negu reikėjo? Į galvą smelkėsi kažkoks garsas. 

Brigemas paprašė, kad visus informuotų apie Eveldą. Galji pasa- 
kė ką nors priešiško, ką nors neaiškaus... 

Į galvą smelkėsi kažkoks garsas. 

Ji atsipeikėjo supratusi, kad girdi skambutį į gretimas duris. 

Matyt, reporteris. Bet laukė ir šaukimo į teismą. Atitraukė Mep 
lango užuolaidą ir pamatė laiškininką, grįžtantį prie savo automo- 
bilio. Atidarė Mep buto duris, spėjo jį pasivyti ir pasirašė, atsukda- 
ma nugarą fotoreporteriui su teleobjektyvu kitoje gatvės pusėje sto- 
vinčiame automobilyje. Vokas buvo rausvai violetinis, su ploname 
drobiniame popieriuje įaustais šilko siūlais. Nors negalėjo susikaup- 
ti, jis kažką jai priminė. Pažvelgė į adresą. Aiški kaligrafiška rašysena. 

Pro galvoje skambėjusią pratisą monotonišką baimės aidą Star- 
ling išgirdo aštrų pavojaus signalą. Pajuto, kaip suvirpėjo pilvas, tar- 
si būtų apsipylusi lediniu vandeniu. 

Starling paėmė voką už kampo ir nusinešė į virtuvę. Išsitraukė iš 
krepšio baltas pirštines - jas visada turėjo po ranka ir apsimaudavo 
imdama įkalčius. Prispaudė voką prie kieto virtuvės stalo ir kruopš- 
čiai apčiupinėjo. Nors popieriaus sluoksnis buvo gana storas, ji būtų 
užčiuopusi laikrodžio baterijos dydžio sprogstamąjį užtaisą. Žinojo, 
kad reikėtų nunešti voką peršviesti rentgenu. Jei atplėš pati, gali su- 
laukti nemalonumų. Nemalonumų. Teisingai. Nesąmonės. 

Perrėžė voką virtuviniu peiliu ir ištraukė iš jo vieną vienintelį 
šilkinio popieriaus lapą. Nė nedirstelėjusi į parašą žinojo, nuo ko jis. 


Brangioji Klarise, 

džiugiai sekiau viešą Jūsų negarbės ir gėdos istoriją. Dėl savosios nieka- 
da nesisielojau, gal tik įkalintas jaučiausi kiek nepatogiai, bet Jūs turbūt 
jaučiatės praradusi viltį. 

Iš mūsų pokalbių kalėjimo požemiuose supratau, kad Jūsų tėvo, žuvusio 
naktinio patrulio, vaidmuo Jūsų vertybių sistemoje yra nepaprastai svarbus. 

Manau, Jūsų šlovė, įgyta nutraukus couturier* Džeimio Gambo karjerą, Jums 
buvo maloni pirmiausia todėl, kad įsivaizdavote, jog tai padarė jūsų tėvas. 

Dabar FTB žiūri į Jus kreivai. Ar įsivaizdavote ten dirbantį savo tėvą, 
įsivaizdavote jį - skyriaus vedėją ar net viršesnį už Džeką Kroufordą — 
direktoriaus pavaduotoją, besididžiuojantį Jūsų pažanga? Ar dabar įsi- 
vaizduojate jį pažemintą ir sužlugdytą Jūsų gėdos? Jūsų nesėkmės? Liūd- 
no, vargano, vilčių teikusios karjeros galo? Įsivaizduojate save tvarkančią 
svetimus namus, kaip Jūsų motina, kai kažkokie narkomanai nugalabijo 
Jūsų tėtį? Tiesa? Jūsų nesėkmė mes šešėlį ant Jūsų tėvų, ir žmonės klaidin- 
gai manys, kad jie buvo tik baltosios šiukšlės iš viesulo lengvai nušluoja- 
mos namukų ant ratų gyvenvietės? Specialioji agente Starling, noriu su- 
žinoti tiesą. 

Pamąstykit prieš skaitydama toliau. 

Dabar atskleisiu Jums vieną tikrai vertingą Jūsų bruožą: neleidžiate, 
kad jus apakintų ašaros, nes norite aiškiai matyti. 

Štai pratimas, kuris, tikiuosi, Jums padės. Atlikime jį kartu. 

Ar turite juodą geležinę keptuvę? Jūs kilusi iš pietinių kalnų, netikiu, 
kad tokios neturite. Padėkite ją virtuvėje ant stalo. Įjunkite šviesą. 


Mep paveldėjo iš savo senelės keptuvę ir dažnai ją naudojo. Juo- 
do blizgaus jos paviršiaus negadino jokie valikliai. Starling pasidėjo 
keptuvę ant stalo prieš save. 


Starling, pažvelkite į keptuvę. Pasilenkite ir pažiūrėkite į ją. Jei tai Jūsų 
motinos keptuvė — neabejoju, taip gali būti - jos molekulėse įsigėrę visų 
kada nors prie jos vykusių pokalbių virpesiai. Visos mintys, pykčiai, svar- 
bios žinios, pranešimai apie nelaimes, meilės atodūsiai ir poezija. 

Klarise, atsisėskite prie stalo. Žiūrėkite į keptuvę. Jei ji nesubraižyta, 
atrodo lyg juoda bala, tiesa? Lyg žiūrėtum į šulinį. Dugne nėra ryškaus 
Jūsų atspindžio, bet kontūrai matyti, tiesa? Kai šviesa krinta Jums iš už 
nugaros, matote savo juodą siluetą su liepsningų plaukų karūna. 

Klarise, mes esame atspindžiai. Jūs, keptuvė, nužudytas ir palaidotas 
tėvas, šaltas lyg keptuvė. Viskas ten. Pasiklausykite. Kaip jie iš tikrųjų skam- 


* Moteriškų drabužių siuvėjas (pranc.). 

ba —ir kaip jie gyveno, Jūsų vargą vargę tėvai. Pasiklausykite tikrų atsimi- 
nimų, ne širdį spaudžiančios vaizduotės. 

Kodėl Jūsų tėvas nebuvo šerifo pavaduotojas, artimas teismų galingie- 
siems? Kodel Jūsų motinai teko dirbti valytoja moteliuose, kad galėtų jus 
išlaikyti, nors jai taip ir nepavyko Jūsų užauginti? 

Koks ryškiausias Jūsų atsiminimas iš virtuvės? Ne ligoninės, virtuvės. 


Mano motina plauna kraują nuo tėvo skrybėlės. 
Koks mieliausias Jūsų prisiminimas iš virtuvės? 


Mano tėvas senu lenktiniu peiliuku su nulaužtu geležtės galu 
lupa apelsinus ir dalina mums skilteles. 


Klarise, Jūsų tėvas buvo naktinis patrulis, o Jūsų motina - kambarinė. 

Ar karjera federalinėje tarnyboje buvo Jūsų ar jų svajonė? Kaip žemai 
turėjo lenktis Jūsų tėvas, kad prasimuštų pro sustabarėjusią biurokratinę 
sistemą? Kiek užpakalių turėjo išbučiuoti? Ar kada nors gyvenime matėte jį 
šunuodegiaujant ar padlaižiaujant? 

Klarise, ar pastebėjote kokių nors savo viršininkų vertybių? O savo 
tėvų? Ar tos vertybės vienodos? 

Pažvelkite į tiesos veidrodį ir atsakykite man. Ar nuvylėte savo miru- 
sius tėvus? Ar jie norėtų, kad žemintumėtės? Kaip jie vertino drąsą? Galite 
būti tokia stipri, kokia norite būti. 

Klarise, jūs kovotoja. Priešas negyvas, vaikas saugus. Jūs - kovotoja. 

Klarise, patys patvariausi elementai yra periodinės lentelės viduryje, 
maždaug tarp geležies ir sidabro. 


Tarp geležies ir sidabro. Manau, toji vieta skirta būtent Jums. 


Hanibalas Lekteris 


P.S. Nepamirškite, jūs man šį tą skolinga. Praneškite, ar jus vis dar 
žadina avinėlių bliovimas. Times, International Herald Tribune ir 
China Mail - kurio nors sekmadienio numerio užuojautų skyrelyje iš- 
spausdinkite skelbimą. Adresuokite jį A. A. Aaronui, kad būtų pirmas, o 
pasirašykite Hana. 

Skaitydama Starling girdėjo žodžius, tariamus tuo pačiu balsu, 
kuris saugiausioje beprotnamio kameroje šaipėsi iš jos, skverbėsi į ją, 
zondavo jos gyvenimą ir mokė, kai ji Hanibalui Lekteriui atskleidė 
savo gyvenimo gyvuonį mainais už jo gyvybiškai svarbią informaciją 
apie Bufalou Bilą. Metalinis to retai naudojamo balso gergždesys vis 
dar skambėdavo jos sapnuose. 

Virtuvės kampe, palubėje, atsirado naujas voratinklis. Starling 
liūdesys ir džiaugsmas. Džiaugsmas dėl suteiktos pagalbos, dėl pa- 
rodyto kelio į išsigelbėjimą. Džiaugsmas ir liūdesys, kad Los Andže- 
lo pašto tarnyba, persiunčianti daktaro Lekterio laiškus, matyt, sam- 
donekvalifikuotus darbuotojus, kurie tiesiog pasinaudojo automatiniu 
pašto skyriumi. Džekas Kroufordas džiaugtųsi gavęs šį laišką, būtų 
patenkintas ir pašto valdžia, ir laboratorija. 


6 skyrius 


Kambaryje, kuriame gyvena Meisonas, tylu, tačiau jis turi savitą švel- 
nų pulsą - ritmiškai švilpčiojantį ir švokščiantį respiratoriaus alsa- 
vimą. Tamsu, tik blausiai šviečia didžiulis akvariumas, kuriame eg- 
zotiškas ungurys be paliovos suka aštuonetą, o jo šešėlis kaip tamsi 
juosta juda kambario sienomis. 

Meisono plaukų kasa lyg virvė susukta ant jo krūtinę dengiančio 
respiratoriaus kiauto, lova truputį pakelta. Prieš jį kabo į birbynę pa- 
našus aparatas iš vamzdelių. 

Pro dantis išlenda ilgas Meisono liežuvis. Apsiveja apie artimiau- 
sią vamzdelį ir papučia sulaukęs respiratoriaus atodūsio. 

Iš garsiakalbio ant sienos pasigirsta balsas: 

— Klausau, pone. 

— The Tattler. 

Pirmosios t nesigirdi, tačiau balsas sodrus ir skambus lyg iš radi- 
jo imtuvo. 

- Pirmame puslapyje... 

— Neskaityk. Parodyk. 

Meisono kalboje neliko ir m bei p. 

Nušvinta aukštai iškelto monitoriaus ekranas. Jo žydrai žalias 
švytėjimas virsta rožiniu, kai pasirodo raudonos straipsnio iš Tattler 
pavadinimo raidės. 

„Mirties angelas: Klarisė Starling - FTB žudymo mašina“ ,-skai- 
to Meisonas trim lėtais respiratoriaus atodūsiais. Jis gali valdyti vaiz- 
dą monitoriuje. 

Ant antklodės guli tik viena jo ranka. Jis gali ją judinti. Ranka 
kruta lyg blyškus krabas, varoma pirštų, one apmirusios rankos rau- 
menų. Meisonas negali pasukti galvos, smilius ir didysis pirštais slen- 
ka į priekį tarsi antenos, o nykštys, bevardis ir mažylis velka paskui 
save ranką. Randa nuotolinio valdymo pultelį, juo gali valdyti ir vaiz- 
dą monitoriuje, ir versti lapus. 

Meisonas lėtai skaito. Monoklis ant vienintelės jo akies tyliai 
švirkšteli du kartus per minutę, užpurkšdamas drėkinamojo skysčio 
ant akies obuolio be voko, todėl monoklio stiklas dažnai rasoja. Per 
dvidešimt minučių perskaito pagrindinį straipsnį ir šoninę skiltį. 

— Parodyk rentgeno nuotrauką, - taria baigęs skaityti. 

Reikia valandėlę palaukti. Kad didelė rentgeno nuotrauka būtų 
gerai matoma monitoriuje, reikia ją padėti ant šviesos stalelio. Nuo- 
traukoje - Žmogaus plaštaka, akivaizdžiai traumuota. Kita nuotrau- 
ka - plaštakos ir visos rankos. Ant nuotraukos nupiešta rodyklė nu- 
kreipta į seną žąstikaulio lūžį tarp alkūnės ir peties. 

Meisonas ilgai žiūrėjo į nuotrauką. 

— Parodyk laišką, - pagaliau tarė. 

Ekrane pasirodė aiški kaligrafiška rašysena, absurdiškai dideli 
rašmenys. 

— „Brangioji Klarise, - skaitė Meisonas, - džiugiai sekiau viešą 
jūsų negarbės ir gėdos istoriją... 

Balso ritmas pažadino senas mintis, šios įsuko jį kartu su lova, su 
visu kambariu, apnuogino gėdingas svajones, privertė širdį plakti 
tankiau. Aparatas pajuto jo susijaudinimą ir vis greičiau pūtė orą į 
plaučius. 

Jis perskaitė visą laišką skausmingai lėtai, sekdamas akimis ju- 


dėjimą ekrane tarsi skaitytų jodamas. Meisonas nepajėgė užsimerk- 

ti, bet kai baigė skaityti, jo protas atsiribojo nuo akies, kad galėtų 
pamąstyti. Kvėpavimo aparatas sulėtino darbą. Paskui jis papūtė į 
vamzdelį. 

— Klausau, pone. 

- Sujunk su kongresmenu Velmoru. Atnešk ausines. Išjunk gar- 
siakalbį. 

— Klarisė Starling, - tarė pats sau, sulaukęs naujo aparato atodū- 
sio. Šiame varde nebuvo raidžių, kurių nepajėgtų ištarti. Laukdamas 
pokalbio telefonu valandėlę nusnūdo. Ungurio šešėlis šliaužiojo ant- 


klode, veidu, kasos ritiniu. 


7 skyrius 


FTB vykdomasis skyrius Vašingtonui ir Kolumbijos apygardai pava- 
dintas Suopių kyšuliu todėl, kad pilietinio karo metu čia, greta karo 
ligoninės, būriuodavosi plėšrieji paukščiai. 

Šiandien ten susirinko pareigūnai iš Kovos su narkotikais sky- 
riaus, Alkoholio, tabako ir ginklų kontrolės biuro ir FTB spręsti Klari- 
sės Starling likimo. 

Starling vieniša stovėjo ant storo kilimo savo viršininko kabinete. 
Ji girdėjo tvinksnius po tvarsčiu ant galvos. Pro tvinksėjimą girdėjo iš 
gretimos posėdžių salės sklindančius vyrų balsus, slopinamus mati- 
nio stiklo durų. 

Ant stiklo buvo auksu išraitytas padidintas FTB herbas su šūkiu 
„Ištikimybė, drąsa, vienybė“. 

Balsai anapus herbo vilnijo tai garsiau, tai tyliau. Starling kartais 
nugirsdavo savo vardą susiliejančių žodžių fone. 

Pro kabineto langus užjachtų prieplaukos ryškėjo Maknero fortas, 
kur buvo pakarti Linkolno nužudymu apkaltinti sąmokslininkai. 

Starlinę prisiminė matytas Merės Surat nuotraukas: einančios pro jai 
skirtą karstą ir lipančios į kartuves Maknero forte, sustojančios ant dangčio, 
su gobtuvu ant galvos ir aplink kojas surištu sijonu, kad išvengtų gėdos, kai 


garsiai girgžtelėjus atsiveriančiam dangčiui nukris į tamsą. 

Anapus durų pasigirdo vyrų stumdomų kėdžių bildesys. Vienas 
paskui kitą jie suėjo į kambarį, kuriame laukė Starling. Kai kuriuos iš 
veidųji pažinojo. Viešpatie, ten buvo ir Nunanas, viso tyrimų padali- 
nio direktoriaus pavaduotojas. 

Ten buvo ir jos Nemezidė - Polas Krendleris iš Teisingumo de- 
partamento, ilgakaklis, aukštai prilipdytomis apvaliomis ausimis, pa- 
našus į hieną. Krendleris buvo karjeristas, pilkasis kardinolas prie 
generalinio inspektoriaus šono. Nuo tada, kai prieš septynerius me- 
tus aplenkė jį, sugaudama garsųjį žudiką maniaką Bufalou Bilą, kiek- 
viena pasitaikiusia proga jis pylė pamazgas į jos asmens bylą ir šmei- 
žėją Karjeros reikalų komisijai. 

Nė vienas iš tų vyrų nė karto nedalyvavo su ja nė vienoje operaci- 
joje, jie nieko kartu nesuėmė, nė vieno jos akyse neapšaudė ir jie kartu 
nešukavo iš plaukų stiklo šukių. 

Nė vienas iš vyrų nepasuko į ją akių, paskui staiga sužiuro visi, 
kaip pirmyn žygiuojanti kaimenė pasisuka į raišą atsilikėlį. 

— Agente Starling, sėskitės. 

Jos viršininkas, specialusis agentas Klintas Persalas, pasitrynė 
storą riešą, tarsi jam spaustų laikrodis. 

Vengdamas jos žvilgsnio mostelėjo į krėslą prieš langą. Per ap- 
klausą siūlymas sėstis nėra malonus. 

Septyni vyrai liko stovėti, jų siluetai juodavo šviesiame lango fo- 
ne. Dabar Starling negalėjo įžiūrėti jų veidų, bet gerai matė kojas ir 
pėdas. Penki avėjo provincijos vikruolių, sugebėjusių prasimušti iki 
posto Vašingtone, mėgstamus storapadžius mokasinus su kutais. Vie- 
na pora suvarstomų Thom McAn firmos batų lietais padais ir viena 
pora suvarstomų Florsheim firmos batų. Iš viso - septynios poros. Ore 
tvyrojo kojų įkaitinto batų tepalo kvapas. 

— Agente Starling, jei kartais nepažįstate visų čia susirinkusių, 
leiskite pristatyti direktoriaus pavaduotoją Nunaną, neabejoju, kad jį 
pažįstate. Čia Džonas Eldridžas iš DEA, Bobas Snydas iš BATF, Be- 
nis Holkombas - mero padėjėjas, o Larkinas Vainraitas - vienas iš 
mūsų Profesinės atsakomybės skyriaus revizorių, - kalbėjo Persa- 


las. - Polas Krendleris - pažįstate Polą - neoficialiai Teisingumo de- 

partamento generalinio inspektoriaus atsiųstas. Tai, kad jis čia, mums 
tikra laimė, jis yra, o kartu jo nėra, jis tik siekia padėti mums įveikti 
sunkumus, jei suprantate, ką noriu pasakyti. 

Starling žinojo biure paplitųsi posakį: federalinis tardytojas atei- 
na į mūšio lauką ir durklu pribaigia sužeistuosius. 

Kai kurie iš siluetų linktelėjo sveikindamiesi. Vyrai tiesė kaklus, 
bandydami geriau įsižiūrėti į jauną moterį, dėl kurios čia susirinko. 
Keletą akimirkų visi tylėjo. 

Tylą nutraukė Bobas Snydas. Starling prisiminė jį kaip BATF vik- 
ruolį, mėginusį užglostyti Veikou skandalą. Jis buvo artimas Krendle- 
rio draugas, visų laikomas karjeristu. 

— Agente Straling, jūs skaitėte ir matėte, kaip šią istoriją pateikia 
laikraščiai ir televizija. Išgarsėjote kaip Eveldos Dramgo žudikė. De- 
ja, ne pačioje palankiausioje šviesoje. 

Starling tylėjo. 

— Agente Starling? 

— Pone Snydai, žiniasklaida manęs nedomina. 

— Moteris rankose laikė kūdikį, turėtumėt suprasti, kokiais tai gre- 
sia nemalonumais. 

— Ne rankose, o nešioklėje ant krūtinės, o rankos - už nešioklės, 
po apklotėliu, rankose ji laikė MAC 10. 

- Skaitėte autopsijos išvadas? 

- Ne. 

— Tačiau jūs neneigiate, kad šovėte. 

— Manote, neigsiu tik todėl, kad neradote kulkos? -ji pasisuko į 
savo skyriaus vadovą. - Pone Persalai, mūsų pokalbis neoficialus, 
tiesa? 

— Taip, tiesa. 

— Tai kodėl ponas Snydas įrašinėja? Technikos skyrius tokių pri- 
segamų mikrofonų jau seniai nebegamina. Pono Snydo vidinėje švar- 
ko kišenėje - įjungtas F-Bird aparatas. Ar dabar įprasta vieniems ki- 
tus įrašinėti? 

Persalo veidą užliejo raudonis. Jei Snydas įrašinėjo, tai buvo tik- 
riausia išdavystė, tačiau niekas nenorėjo palikti juostoje savo balso, 
liepiančio baigti įrašinėti. 

— Neklausiame jūsų nuomonės ar kaltinimų, - iškošė Snydas, net 
išblyškęs iš pykčio. - Susirinkome jums padėti. 

- Padėti? Jūsų agentūra paskambino į mūsų skyrių ir pareikala- 
vo, kad mane paskirtų jums padėti šitoje operacijoje. Daviau Eveldai 
Dramgo dvi progas pasiduoti. Po vaiko apklotėliu ji laikė MAC 10. Ji 
jau buvo nušovusi Džoną Brigemą. Prašiau ją pasiduoti. Ji nepasida- 
vė. Šovė į mane. Aš šoviau į ją. Ji mirė. Pone Snydai, dabar galite 
patikrinti, kiek įrašėte. 

— Arjus informavo, kad ten bus Evelda Dramgo? - paklausė El- 
dridžas. 

- Informavo? Jau furgone agentas Brigemas pasakė, kad Evelda 
Dramgo gamina narkotikus saugomoje laboratorijoje. Jis man liepė ja 
pasirūpinti. 

— Nepamirškite, Brigemas žuvo, - tarė Krendleris,- ir Berkas, abu 
jie buvo puikūs agentai. Jie negali ateiti čia ir ką nors patvirtinti ar 
paneigti. 

Išgirdus Krendlerį tariant Džono Brigemo vardą Starling pradėjo 
pykinti. 

— Pone Krendleri, tikrai neužmiršau, kad Džonas Brigemas žuvo, 
jis tikrai buvo geras agentas ir mano artimas draugas. Taip, jis liepė 
man pasirūpinti Evelda. 

— Brigemas skyrė jums šią užduotį nepaisydamas, kad su Evelda 
Dramgo jūs kažkada jau buvote susikirtusios, — tarė Krendleris. 

— Polai, nereikia, - įsiterpė Klintas Persalas. 

- Buvome susikirtusios? —- perklausė Starling. - Suėmiau ją nepra- 
liedama kraujo. Anksčiau suimama ji kovodavo su pareigūnais. Su 
manimi ji nekovojo, mes tik pasikalbėjome, ji buvo labai sąmojinga. 
Viena su kita elgėmės mandagiai. Tikėjausi, kad ir šįkart pasiseks. 

— Ar žadėjote pasirūpinti Evelda? 

— Vykdžiau gautus nurodymus. 

Mero padėjėjas Holkombas ir Snydas suglaudė galvas. 

Snydas metė savo kozirius: 

— Panele Starling, policininkas Boltonas iš Vašingtono policijos 
departamento pranešė mums, kad pakeliui į operacijos vietą automo- 
bilyje jūs apie ponią Dramgo pateikėte labai priešiškos informacijos. 
Ką galite pasakyti? 

— Vykdydama agento Brigemo nurodymus paaiškinau kitiems 
policininkams, kad, kur Evelda, ten - smurtas, kad paprastai ji būna 
ginkluota, be to, užsikrėtusi ŽIV. Pasakiau, kad suteiksime jai progą 
taikiai pasiduoti. Prašiau padėti, jei kartais tektų panaudoti jėgą. Pa- 
tikėkite, savanorių buvo nedaug. 

Klintas Persalas tęsė apklausą. 

— Kai Kripų gaujos automobilis sudužo ir vienas iš jų pabėgo, ar 
matėte, kaip automobilis linguoja, ar iš jo sklido kūdikio riksmas? 

— Spiegimas, - atsakė Starling. - Pakėliau ranką, prašydama liau- 
tis šaudyti, ir išėjau iš priedangos. 

— Tai prieštarauja instrukcijai, - tarė Eldridžas. 

Starling nekreipė į jį dėmesio. 

— Priėjau prie automobilio, laikydama rankoje ginklą, nukreipusi 
vamzdį į žemę. Tarp mūsų ant žemės merdėjo Markesas Berkas. Kaž- 
kas pribėgo ir užspaudė jam žaizdą. Evelda su kūdikiu išlipo iš auto- 
mobilio. Paprašiau parodyti rankas, regis, pasakiau: „Evelda, neda- 
rykto“. 

— Ji iššovė, jūs iššovėte. Ar ji iškart parkrito? 

Starling linktelėjo. 

— Jos kojos sulinko, ir ji sukniubo ant gatvės, palinkusi virš kūdi- 
kio. Mirė vietoje. 

- Jūs čiupote kūdikį ir nubėgote prie vandens. Taigi parodėte rū- 
pestį, - tarė Persalas. 

— Nežinau, ką aš parodžiau. Jis buvo visas kruvinas. Nežinojau, 
ar kūdikis užsikrėtęs ŽIV, bet žinojau, kad ji tikrai užsikrėtusi. 

- Ir pamanėte, kad jūsų kulka galėjo kliudyti vaiką, -tarė Krendleris. 

— Ne. Žinojau, kur pataikė kulka. Pone Persalai, ar galiu kalbėti 
atvirai? 

Norsjų žvilgsniai nesusitiko, ji kalbėjo toliau: 

— Visa operacija buvo sujaukta. Atsidūriau padėtyje, kai galėjau 
rinktis: būti nušauta arba šauti į moterį su kūdikiu ant rankų. Aš 
pasirinkau - ir tai, ką teko padaryti, mane slegia. Nušoviau moterį 
su kūdikiu ant rankų. Taip nesielgia net žemesnieji gyvūnai. Pone 
Snydai, gal vis dėlto norėtumėte patikrinti, kaip sekasi įrašinėti, 
kaip tik dabar, kai aš prisipažinau tai padariusi. Velniškai siuntu, 

kad atsidūriau tokioje situacijoje. Velniškai pykstu, kad dabar esu 
priversta taip jaustis. 

Ji prisiminė Brigemą, sukniubusį ant grindinio, ir nebesusivaldė: 

— Kai matau jus sprunkančius nuo atsakomybės, mane verčia 
vemti. 

- Starling... - sunerimęs Persalas pirmą kartą pažvelgė jai į akis. 

- Žinau, kad dar neturėjote galimybės parašyti savo ataskaitos, — 
tarė Larkinas Veinraitas. - Kai ją perskaitysim... 

— Ne, sere, aš parašiau ataskaitą, - atsakė Starling. - Ji jau pake- 
liui į Profesinės atsakomybės skyrių. Čia turiu jos kopiją, jei kartais 
nenorėtumėt laukti. Išdėsčiau viską, ką mačiau ir girdėjau operacijos 
metu. Ojūs, pone Snydai, jau seniai ją turite. 

Starling puikiai suprato padėtį, ji pajuto pavojų ir sąmoningai 
pritildė balsą. 

- Operacija nepavyko dėl kelių priežasčių. BATF informatorius 
sumelavo dėl kūdikio, nes jam verkiant reikėjo, kad operacija įvyktų, 
kol Ilinojaus didžioji federalinė žiuri pradės nagrinėti jo klausimą. 
Evelda Dramgo žinojo, kad atvažiuosime. Ji išėjo su pinigais viename 
krepšyje ir narkotikais kitame. Jos pranešimų gaviklyje liko WFUL- 
TV kompanijos numeris. Ji gavo žinutę prieš penkias minutes iki mū- 
sų atvykimo. WFUL-TV sraigtasparnis atvyko ten kartu su mumis. 
Pareikalaukite kompanijos telefonų įrašų ir sužinosite, iš kurjie gavo 
informaciją. Iš kažko, kas turi savo interesų čia, Vašingtone. Jei infor- 
macija būtų nutekėjusi iš BATF, kaip tai atsitiko Veikou, arba iš DEA, 
būtų pranešta nacionaliniams informacijos tinklams, o ne vietinei 
televizijos kompanijai. 

Benis Holkombas stojo ginti miesto. 

— Nėra įrodymų, kad informacija nutekėjo iš miesto valdžios ar 
Vašingtono policijos departamento. 

— Pareikalaukite ir pamatysite, - atsakė Starling. 

— Ar turite Eveldos pranešimų gaviklį? - paklausė Persalas. 

- Jis saugomas daiktinių įrodymų kambaryje Kvantike. 

Tą akimirką suskambo direktoriaus pavaduotojo Nunano prane- 
šimų gaviklis. Pamatęs numerį jis susiraukė ir atsiprašęs išėjo iš ka- 
bineto. Netrukus pasikvietė Persalą. 

Vainraitas, Eldridžas ir Holkombas žiūrėjo pro langą į Maknero 
fortą susikišę rankas į kišenes. Atrodė, lyg lauktų intensyvios terapi- 
jos skyriuje. Polas Krendleris sugavo Snydo žvilgsnį ir davė Ženklą 
prieiti prie Starling. 

Snydas uždėjo ranką ant Starling krėslo atkaltės ir palinko prie jos. 

— Jei per apklausą liudysite, kad jums, FTB atstovei, dalyvaujant 
jungtinių pajėgų operacijoje Evelda Dramgo nušauta iš jūsų ginklo, 
BATE pasiruošęs pasirašyti pareiškimą, kad Brigemas paprašė jū- 
sų... pasirūpinti Evelda ir pasistengti taikiai ją suimti. Ji nušauta iš 
jūsų ginklo, todėl jums tenka visa atsakomybė dėl jos žūties. Nebus 
įvairių tarnybų kivirčų dėl atsakomybės ribų, o mums nereikės karto- 
ti tų priešiškų žodžių, kuriais furgone apibūdinote Eveldą. 

Starling akimirką prisiminė Eveldą Dramgo, išeinančią pro du- 
ris, lipančią iš automobilio, prisiminė jos didingą laikyseną ir pro 
beprasmiškai sujauktą, bergždžią Eveldos gyvenimą išvydo jos ryžtą 
kartu su vaiku stoti prieš savo kankintojus, o ne bėgti nuo jų. 

Starling palinko prie mikrofono ant Snydo kaklaraiščio ir aiškiai 
ištarė: 

— Pone Snydai, džiaugiuosi galėdama pranešti, kokia ji buvo -ji 
geresnė užjus. 

Persalas grįžo į kabinetą vienas ir uždarė duris. Nunanas negrįžo. 

— Direktoriaus pavaduotojas Nunanas išvyko į savo biurą. Ponai, 
dabar šį mūsų susitikimą norėčiau baigti. Apie tolesnę eigą pranešiu 
kiekvienam asmeniškai, - tarė Persalas. 

Krendleris pakėlė galvą. Jis užuodė politikos kvapą. 

— Mes planavome ką nors nutarti, - pradėjo Snydas. 

— Ne, neplanavome. 

- Bet... 

— Bobai, patikėk, mums nereikia nieko nutarti. Aš tau paskambin- 
siu. Bobai?... 

- Taip? 

Persalas suėmė laidą už Snydo kaklaraiščio ir stipriai timptelėjo, 
išraudamas marškinių sagas ir nuplėšdamas nuo kūno pleistrus. 

— Dar kartą ateisi pas mane įrašinėti - išspirsiu tave pro duris. 


Nė vienas išeidamas nepažvelgė į Starling, tik Krendleris. 

Judėdamas durų link jis vilko kojas, kad nereikėtų žiūrėti į grindis, 
ir pasuko galvą ant stebėtinai ilgo kaklo, kaip hiena pasisuka į bandą 
ieškodama aukos. Jo veidu sumišai nuslinko du troškimai: Krendle- 


ris negalėjo nesižavėti Starling drąsa, o kartu - neieškoti silpnybių. 


8 skyrius 


Elgesio tyrimo skyrius - FTB padalinys, dirbantis su žudikais ma- 
niakais. Kabinetai įrengti pusrūsyje, oras juose vėsus ir sustingęs. 
Interjero kūrėjai stengėsi praskaidrinti požemines erdves spalvų de- 
riniais. Rezultatas išėjo ne geresnis negu laidojimo paslaugų biuro 
makiažas. 

Skyriaus vedėjo kabineto sienos išliko rudų ir rusvų spalvų, o ant 
aukštų langų liko kabėti languotos rusvos užuolaidos. Prie rašomojo 
stalo tarp savo pragariškų bylų sėdėjo Džekas Kroufordas. 

Išgirdęs beldimą į duris Kroufordas pakėlė akis ir apsidžiaugė 
tuo, ką išvydo: tarpduryje stovėjo Klarisė Starling. 

Kroufordas nusišypsojo ir atsistojo. Jis ir Starling dažnai kalbė- 
davosi stovėdami: tai buvo viena iš nerašytų jų bendravimo taisyklių. 
Jie nespausdavo vienas kitam rankos. 

— Girdėjau, buvote užsukęs į ligoninę, - tarė Starling. - Apgailes- 
tauju, kad nesusitikome. 

— Džiaugiuosi, kad jus taip greit paleido, - atsakė jis. - Kaip ausis, 
apgijo? 

— Taip, jei jums patinka žiediniai kopūstai. Sako, tinimas greit 
atslūgs. 

Jos ausis dengė plaukai. Ji jų nepraskleidė. 

Akimirką abu tylėjo. 

— Pone Kroutfordai, dėl žlugusios operacijos jie norėjo apkaltinti 
mane. Ir dėl Eveldos Dramgo mirties. Elgėsi tarsi hienos, tik staiga 
kažkas atsitiko, ir jie atsitraukė. Kažkas juos sustabdė. 

- Starling, gal jūs turite angelą sargą? 

— Gal. Pone Kroufordai, kiek jums tai kainavo? 

Kroufordas papurtė galvą. 

— Starling, prašau uždaryti duris. 

Išsitraukė iš kišenės suglamžytą servetėlę ir pavalė akinius. 

- Jei tik būčiau galėjęs, būčiau padėjęs. Bet tai ne manojėgoms. Jei 
senatorė Martin vis dar būtų poste, turėtumėt užtarėją... Per tą opera- 
ciją jie prarado Džoną Brigemą, paaukojo jį. Būtų gaila, jei taip pra- 
rastų irjus. Atrodė, lyg būčiau norėjęs atsikratyti ir Džonu, ir jumis — 
abiem vienu metu. 

Kroufordo skruostai paraudo, ji prisiminė jo veidą žvarbiame vė- 
jyje prie Džono Brigemo kapo. Kroufordas jai niekada nepasakojo 
apie savo kovas. 

— Pone Kroufordai, vis dėlto jūs kažką darėte. 

Jis linktelėjo. 

— Aš kai ką padariau. Tik nežinau, ar jūs apsidžiaugsit. Tai — 
darbas. 

Darbas. Jų asmeninėje leksikoje darbas - geras žodis. Jis reiškė 
ypatingą ir neatidėliotiną užduotį. Įtampa atslūgo. Jei tik galėdavo, 
jie niekada nesikalbėdavo apie painų Federalinio tyrimų biuro biuro- 
kratinį aparatą. Kroufordas ir Starling priminė misionierius dakta- 
rus, ne itin pasitikinčius religija, susikaupusius prie gulinčio vaiko, 
žinančius, bet nutylinčius, jog Dievas jiems nepadės. Jis nepajudins 
nė piršto, kad atsiųstų lietaus ir penkiasdešimt tūkstančių mažųjų 
ibų liktų gyvi. 

— Starling, netiesioginis jūsų geradarys yra tas, kuris neseniai 
jums parašė. 

— Daktaras Lekteris. 

Ji jau seniai pastebėjo, kad šis vardas Kroufordui kelia pasišlykš- 
tėjimą. 

- Taip, jis. Visą šį laiką jis labai sėkmingai mūsų vengė ir staiga 
jums parašė. Kodėl? 

Praėjo septyneri metai, kai daktaras Hanibalas Lekteris, dešim- 
ties žmonių žudikas, pabėgo iš Memfio kalėjimo ir ta proga nužudė 
dar penkis. 

Atrodė, jis tarsi išnyko nuo žemės paviršiaus. Jo byla FTB liko 
nebaigta ir amžinai liks nebaigta arba jį sugaus. Taip pat buvo Tene- 
sio ir kituose teismuose, tačiau niekas jo nebeieškojo, nors jo aukų 

artimieji su pykčio ašaromis stojo prieš Tenesio valstijos įstatymų 
leidėjus, reikalaudami veikti. 

Apiejo psichiką prirašyti tomai mokslo studijų, nors daugelio iš 
jų autoriai niekada net nebuvo susitikę su daktaru Lekteriu. Speciali- 
zuotuose žurnaluose pasirodė jo aukomis tapusių psichiatrų straips- 
nių - matyt, dabar jie jautėsi saugūs. Kai kurie išjų teigė, kad proto 
aptemimai neišvengiamai turėjo jį pastūmėti į savižudybę ir jis, ko 
gero, jau seniai miręs. 

Tik kibererdvėje susidomėjimas daktaru Lekteriu nemažėjo. Tarsi 
grybai po lietaus iš drėgnos interneto dirvos dygo teorijos apie Lekte- 
rį, o mačiusiųjų daktarą atsirado daugiau negu tų, kurie tvirtino matę 
Elvį. Svetaines užplūdo sukčiai, o fosforescencinėje pasaulinio tinklo 
pelkėje siaubingų paslapčių kolekcininkams buvo slapta pardavinė- 
jamos jo aukų nuotraukos iš policijos archyvo. Populiarumu jos nusi- 
leido tik Fu-Cu-Li egzekucijos nuotraukoms. 

Po septynerių metų - tik vienas daktaro Lekterio pėdsakas - jo 
laiškas Klarisei Starling, rašytas po susidorojimo su ja bulvariniuose 
laikraščiuose. 

Laiškas buvo be pirštų atspaudų, tačiau FTB beveik neabejojo, 
kadjis tikras. Klarisė Starling tuo neabejojo. 

- Starling, kodėl jis tai padarė? 

Atrodė, lyg Kroufordas ant jos pyktų. 
— Niekada neapsimetinėjau, kad jį suprantu, priešingai, negu 
tie kvailiai psichiatrai. Paaiškinkit man. 

- Jis mano, kad tai, kas atsitiko... sugriaus, apvils mano tikėjimą 
biuru, ojam patinka matyti žlungantį tikėjimą, tai - mėgstamiausias 
jo žaidimas. Panašiai kaip akmenys iš sugriuvusios bažnyčios, ku- 
riuos rinko. Kai kažkur Italijoje į pamaldas atėjusias senutes užgriu- 
vo nuolaužų krūva, į ją kažkas dar įsmeigė Kalėdų eglutę, jam tai 
labai patiko. Aš jį linksminu, jis manimi žaidžia. Kai mes kalbėdavo- 
mės, jam patikdavo prikaišioti man mano išsilavinimo spragas, jo 
nuomone, aš per menkai išsilavinusi. 

Kroufordas paklausė iš savo amžiaus ir vienatvės perspektyvos: 

- Starling, ar niekada nepagalvojote, kad jūs jam patinkate? 

— Manau, aš jį tik linksminu. Įvairūs dalykai jį arba linksmina, 
arba ne. Jeigu jam kas neteikia linksmybės... 

— Niekada nejutote, kad jam patinkate? 

Kroufordas primygtinai stengėsi atskirti mintį nuo jausmo, kaip 
baptistas, reikalaujantis visa galva pasinerti į vandenį. 

— Nors mūsų pažintis buvo trumpa, apie mane jis pasakė teisingų 
dalykų. Manau, lengva supainioti supratimą ir simpatiją —- mes taip 
trokštam simpatijos. Gal mokėjimą atskirti šiuos du dalykus galima 
vadinti brandumu. Sunku ir nemalonu suvokti, kad kažkas tave su- 
pranta, nejausdamas tau simpatijos. Blogiausia, kai pajunti, kad su- 
pratimas yra tik grobuonies įrankis. Aš... aš visai nenumanau, ką 
manjaučia daktaras Lekteris. 

- Kąjisjums kalbėdavo... jei galite man tai sakyti? 

- Jis sakė, kad esu ambicinga, veržli, netašyta kaimietė, o mano 
akys spindi tarsi pigūs brangakmeniai. Jis sakė, kad aviu pigius ba- 
tus, tačiau turiu skonį, nors ir neišpuoselėtą. 

- Tai jus pribloškė, nes buvo tiesa? 

- Taip. Gal taip yra ir dabar. Tiesa, mano batai jau geresni. 

- Starling, kaip manote, gal jam tik smalsu, ar gavusi tą padrąsi- 
namą laišką jo neišduosite? 

- Jis žinojo, kad išduosiu, verčiau jau būtų žinojęs. 

- Jau nuteistas jis nužudė dar šešis žmones, - tarė Kroufordas. — 
Beprotnamyje nužudė Migsą už tai, Kad šis iššvirkštė spermą jums į 
veidą, ir dar penkis bėgdamas. Tvyrant tokiai politinei nuotaikai, jei 
dabar jį pagaus, jam gresia mirties bausmė. 

Ta mintis privertė Kroufordą nusišypsoti. Jis buvo studijų apie 
žudikus maniakus pradininkas. Dabar artėjo pensija, o siaubūnas, 
su kuriuo turėjo daugiausia vargo, vaikščiojo laisvas. Viltis sulaukti 
daktaro Lekterio mirties jam teikė didžiulį malonumą. 

Starling žinojo, kad Kroufordas užsiminė apie Migso poelgį norė- 
damas sužadinti jos dėmesį, grąžinti ją į tas baisias dienas, kai ji 
Baltimorės valstijos ligoninės rūsyje sutrikusios psichikos nusikaltė- 
liams bandė apklausti Hanibalą kanibalą. Lekteris su ja žaidė, o į 
pragariškus Džeimo Gambo spąstus pakliuvusi mergina laukė mir- 
ties. Paprastai, prieš prabildamas apie reikalo esmę, Kroufordas sten- 
gėsi sužadinti pašnekovo dėmesį. 

- Starling, ar žinote, kad viena iš pirmųjų daktaro Lekterio aukų 
vis dar gyva? 


41 


— Tas turtuolis. Jo šeima siūlo apdovanojimą. 

— Taip, Meisonas Verdžeris. Jis Merilende, prijungtas prie kvė- 
pavimo aparato. Šiemet mirė jo tėvas, palikdamas didžiulius turtus, 
susikrautus skerdžiant ir parduodant gyvulius. Senasis Verdžeris 
paliko Meisonui ir vieną JAV kongresmeną bei vieną teismų prie- 
žiūros komiteto narį, kurie be jo nesuduria galo su galu. Meisonas 
sako, jis turi kažką, kas mums padėtų rasti daktarą. Jis nori su jumis 
pasikalbėti. 

— Su manim? 

- Jumis. To nori Meisonas, ir visi sutinka, kad tai puiki mintis. 

- Šitą mintį Meisonui pakišote jūs? 

- Starling, jie norėjo jus išmesti, nusišluostyti į jus kojas lyg į kokį 
skudurą. Norėjo jus paaukoti kaip Džoną Brigemą, kad išsaugotų 
kelis BATF biurokratus. Baimė. Spaudimas. Dabar jie supranta tik 
tokią kalbą. Prašiau paskambinti Meisonui ir pasakyti, kaip seksis 
Lekterio paieškos, jei jus atleis. Nenoriu žinoti, kas įvyko paskui, kam 
skambino Meisonas - turbūt Atstovų rūmų nariui Volmeriui. 

Prieš metus Kroufordas nebūtų taip pasielgęs. Starling žiūrėjo į jį, 
ieškodama veide trumpalaikio pamišimo, kartais užvaldančio tuos, 
kurie netrukus išeis į pensiją. Nerado jo, tik nuovargį. 

— Starling, Meisonas ne gražuolis. Kalbu ne tik apie jo veidą. Išsi- 
aiškinkite, ką jis žino. Ir grįžkite su informacija, mes ją apdorosime. 
Pagaliau. 

Starling žinojo, kad Kroufordas jau seniai, nuo tos dienos, kai ji 
baigė FTB akademiją, siekė perkelti ją į elgesio tyrimo skyrių. 

Dabar,būdama FTB veteranė, įvykdžiusi ne vieną užduotį, ji aiš- 
kiai suprato, kad jos ankstyvas triumfas dėl sugauto žudiko maniako 
Džeimo Gambo buvo viena iš biuro nesėkmių priežasčių. Ji - kylanti 
žvaigždė, sustojusi pusiaukelėje. Gaudydama Gambą įsigijo vieną 
galingą priešą ir sukėlė daugelio savo bendraamžių kolegų pavydą. 
Dėltoir dėl nesukalbamo būdo ji buvo metų metus kilnojama iš vieno 
padalinio į kitą, nuo greito reagavimo būrių iki nusikaltėlių suėmimo 
būrių, priversta žiūrėti į Niuarką pro šautuvo taikiklį. Pagaliau, įver- 
tinta kaip per daug ūmi dirbti grupėje, buvo paskirta technine agente, 
kurios užduotis - įrengti slaptus mikrofonus gangsterių ir vaikų 

pornografijos verslo bosų telefonuose bei automobiliuose, ir leido 
bemieges naktis studijuodama pasiklausymo techniką. Be to, ją nuo- 
lat skolindavo, jei tik giminingos agentūros rengiamai operacijai 
reikėdavo patikimo Žmogaus. Ji buvo vikri ir stipri, greita ir atsargi 
su ginklu. 

Kroufordas neabejojo, kad dabar jai pasitaikė proga. Jis manė, 
kad ji trokšta sugauti Lekterį. Tačiau tiesa buvo daug sudėtingesnė. 

Kroufordas žiūrėjo į ją. 

— Jūs taip ir nepašalinote parako dėmės nuo skruosto. 

Parako dulkės iš velionio Džeimo Gambo revolverio paliko jos 
skruoste juodą taškelį. 

— Neturėjau laiko, - atsakė Starling. 

— Ar žinote, kaip prancūzai vadina tokį apgamą, mouche, šitoje 
skruosto vietoje? Žinote, ką jis reiškia? 

Kroufordas turėjo daug knygų apie tatuiruotes, kūno simboliką ir 
apeiginius apipjaustymus. 

Starling papurtė galvą. 

- Jį vadina courage, drąsa, - tarė Kroufordas. - Jumis dėtas, aš jį 


palikčiau. 


9 skyrius 


Ondatrų ferma - Verdžerių šeimos dvaras prie Suskehanos upės šiau- 
rės Merilende - buvo kerinčio grožio. Mėsininkų Verdžerių dinasti- 
jos galva nusipirko jį ketvirtajame dešimtmetyje, kai iš Čikagos persi- 
kraustė į rytus, kad būtų arčiau Vašingtono. Jie galėjo tai sau leisti. 
Kadangi turėjo puikią verslo ir politikos uoslę, Verdžerių šeima nuo 
pilietinio karo metų tapo pagrindine mėsos tiekėja Jungtinių Valstijų 
kariuomenei. 

Per Ispanijos ir Amerikos karą kilęs „balzamuotos jautienos“ 
skandalas beveik neturėjo įtakos Verdžerių šeimos verslui. Kai Ap- 
tonas Sinkleras ir kovos su korupcija grupė tyrė pavojingas darbo 
sąlygas Čikagos mėsos konservų gamykloje, jie sužinojo, jog keletas 
Verdžerių įmonės darbininkų per neatsargumą buvo išlydyti, užkon- 

servuoti ir parduoti kaip rafinuoti Durham taukai, labiausiai vertina- 
mi kepimo pramonėje. Verdžerių pečių neužgulė kaltės našta, jie ne- 
prarado nė vieno valstybinio užsakymo. 

Šitų ir daugelio kitų galimų nemalonumų Verdžeriai išvengė mo- 
kėdami politikams. Vienintelė kliūtis, su kuria jiems teko susidurti, 
buvo 1906 metų mėsos kontrolės įstatymas. 

Dabar Verdžeriai per metus paskerdžia apie 86 000 galvijų ir 
36 000 kiaulių - šie skaičiai kasmet truputį svyruoja. 

Trumpai kirptos Ondatrų fermos vejos ir vešlios vėjyje šlaman- 
čios alyvos nedvokia tvartu. Vieninteliai gyvūnai - poniai, atvyku- 
siems pasisvečiuoti vaikams, ir po pievas vaikštinėjančios žąsys, ku- 
rios pešioja žolę ir juokingai kraipo iškeltas uodegas. Čia nėra šunų. 
Namas, ūkiniai pastatai ir žemė yra beveik pačiame šešių kvadrati- 
nių mylių ploto nacionalinio parko viduryje ir liks amžinai, specialiu 
Vidaus reikalų departamento priimtu potvarkiu. 

Ondatrų fermą, kaip ir daugelį labai turtingų žmonių valdų, pir- 
mą kartą nelengva rasti. Klarisė Starling pasuko iš greitkelio vienu 
posūkiu per toli. Grįždama atgal aptarnaujančiam transportui skirtu 
keliu pirmiausia privažiavo tarnybinį įėjimą - didelius vartus parką 
juosiančioje aukštoje tvoroje, užrakintus ant grandinės pakabinta spy- 
na. Kitapus vartų kelias vingiuodamas dingo tarp medžių. Skambu- 
čio nebuvo. Pavažiavusi dar dvi mylias gal šimto metrų ilgio išpuose- 
lėtos alėjos gale rado sargo namelį. Uniformuoto sargybinio bloknote 
buvo įrašytas jos vardas. 

Dar dvi mylios gražiu keliu, ir ji privažiavo prie namo. 

Starling sustabdė riaumojantį mustangą, praleisdama per kelią 
krypuojančių žąsų pulką. Matė vorą vaikų, ant ponių jojančių iš dai- 
lios daržinės už ketvirčio mylios nuo namo. Pagrindinį Stanfordo 
Vaito projektuotą pastatą supo neaukštos kalvos. Vieta atrodė jauki ir 
svetinga, malonių svajonių šalis. Ji traukė Starling. 

Verdžeriams užteko nuovokos neperstatinėti namo, jie tik pridū- 
rė priestatą, į kurį Starling negalėjo žiūrėti - modernų sparną rytų 
pusėje, kyšantį tarsi nereikalinga galūnė, groteskiškas medicinos eks- 


perimentas. 

Starling pastatė mašiną po pagrindiniu portiku. Išjungusi variklį 
galėjo girdėti savo alsavimą. Veidrodėlyje pamatė artėjantį raitelį. Jai 
lipant iš mašinos, kanopos grindiniu kaukšėjo jau visai šalia. 

Plačiapetis trumpais šviesiais plaukais iššoko iš balno ir atidavė 
pavadžius tarnui, nė nepažvelgdamas į jį. 

— Nuvesk atgal, - tarė raitelis sodriu kimiu balsu. - Aš Margo 
Verdžer. 

Geriau įsižiūrėjusi Starling suprato, jog tai moteris. Ji padavė ranką. 
Akivaizdu, kad Margo Verdžer užsiiminėja kultūrizmu. Teniso marš- 
kinėliai atidengė raumeningą kaklą ir aptempė masyvius pečius bei 
rankas. Akys sausai blizgėjo, atrodė sudirgusios, tarsi jai trūktų aša- 
rų. Mūvėjo pikė audinio jojimo kelnes ir avėjo batus be pentinų. 

— Kuo važinėjate? - paklausė. - Senu Mustangu? 

— Aštuoniasdešimt aštuntųjų. 

— Penkių litrų? Kiek nusėdęs. 

— Taip, tai Roush Mustang. 

- Jums patinka? 

- Labai. 

— Kiek išspaudžia? 

— Nežinau. Manau, pakankamai. 

- Bijote? 

— Jaučiu pagarbą. Sakyčiau, važinėju pagarbiai, - paaiškino 
Starling. 

— Ką nors Žinojote apie šį automobilį, ar pirkote aklai? 

- Žinojau apie jį pakankamai, pirkau aukcione. Visa kita sužino- 
jau vėliau. 

— Kaip manote, ar jis pralenktų manąjį Porsche? 

- Žiūrint, koks jūsų Porsche. Panele Verdžer, norėčiau pasikalbėti 
su jūsų broliu. 

- Jis bus parengtas po penkių minučių. Galime eiti. 

Lipant laiptais jojimo kelnės čiužėjo ant plačių Margo Verdžer 
klubų. Jos šiaudų spalvos plaukai buvo gana reti, ir Starling svarstė, 
arji vartoja steroidus ir ar pailgėjo jos klitoris. 

Starling, didžiąją vaikystės dalį praleidusiai liuteronų vaikų na- 


muose, namas atrodė tarsi muziejus - erdvus, su dažytomis sijomis, 


45 


sienomis, nukabinėtomis rimtais garsių žmonių portretais. Laiptų 
aikštelėse stovėjo kinų vazos, o koridoriuose patiesti ilgi marokietiški 
takai. 

Naujajame Verdžerių namo priestate interjeras staiga pasikeitė. Į 
modernų ir funkcionalų pastatą galėjai patekti pro dvivėres matinio 
stiklo duris, svetimas toje skliautuotoje erdvėje. 

Anapus durų Margo Verdžer sustojo. Pažvelgė į Starling spin- 
dinčiomis, karščiuojančiomis akimis. 

- Kai kuriems žmonėms sunku kalbėtis su Meisonu, - tarė ji. - Jei 
sutriksite ar nepajėgsite su juo kalbėti, vėliau galėsiu paklausti jį vis- 
ko, ką jūs pati užmiršite paklausti. 

Yra toks visiems pažįstamas jausmas, kurį net sunku įvardinti: 
džiugus užplūstančios paniekos laukimas. Starling pamatė jį Margo 
veide ir tepasakė: 

- Ačiū. 

Starling nuostabai, pirmoji priestato patalpa buvo erdvus ir pui- 
kiai įrengtas Žaidimų kambarys. Du juodaodžiai vaikai žaidė tarp 
didžiulių pliušinių gyvūnų: vienas važinėjosi triračiu, o kitas stum- 
dė grindimis žaislinį sunkvežimį. Kampuose stovėjo daug kitų trira- 
čių ir mašinėlių, o viduryje, ant stora minkšta danga užklotų grindų, 
stovėjo skersinis su laipynėmis. 

Žaidimų kambario kampe sėdėjo aukštas vyras slaugo drabužiais 
ir skaitė Vogue. Ant sienų buvo pritvirtintos kelios vaizdo kameros, 
vienos aukščiau, kitos - akių aukštyje. Viena iš kampinių kamerų 
nukrypo į Starling ir Margo Verdžer, jos lęšiai sukosi nustatydami 
ryškumą. 

Starling jau nebekankino širdgėla pamačius juodaodį vaiką, ta- 
čiau ji skaudžiai juto tų dviejų vaikų buvimą kambaryje. Einant per 
kambarį buvo malonu stebėti jų žaidimą. 

— Meisonas mėgsta žiūrėti į vaikus, - aiškino Margo Verdžer. — 
Pamatę jį vaikai išsigąsta, todėl jis taip juos stebi. Vėliau jie jodinėja 
poniais. Šitie vaikai yra iš vaikų darželio Baltimorėje. 

Į Meisono Verdžerio kambarį patenkama pro vonią, primenančią 
vandens gydyklą. Ji užima visą priestato plotį ir atrodo labai oficia- 


liai: plieninės ir chromuotos detalės, grindų danga, dušo kabinos 

plačiomis durimis, nerūdijančio plieno vamzdžiai ir keltuvai su oran- 
žinės spalvos gyvatukais, garinės ir didelės stiklinės spintelės su te- 
palais iš Florencijos Santa Maria Novella vaistinės. Vonios kambario 
ore dar tvyrojo garų, balzamo bei pušų kvapas. 

Pro Meisono Verdžerio kambario durų apačią Starling pamatė 
šviesą. Vos tik jo sesuo palietė durų rankeną, šviesa išnyko. 

Vienas Meisono Verdžerio svetainės kampas buvo ryškiai apšvies- 
tas iš viršaus. Ant sienos už minkštasuolio kabėjo palyginti gera Vil- 
jamo Bleiko paveikslo „Dienų valdovas“ reprodukcija: Dievas, savo 
matu matuojantis pasaulį. Primindamas neseną Verdžerių partiar- 
cho mirtį, paveikslas buvo drapiruotas juodu audeklu. Likusi kam- 
bario dalis skendėjo tamsoje. 

Iš tamsos sklido ritmiškas aparato alsavimas. 

- Labas vakaras, agente Starling. 

Aidintis, mechaniškai sustiprintas balsas, žodis „labas“ be prie- 
balsio b. 

— Labas vakaras, pone Verdžeri, - ištarė Starling į tamsą, lempai 
spiginant į pakaušį. Vakaras buvo kažkur kitur. Čia jam nebuvo vietos. 

- Sėskite. 

Privalau tai padaryti. Dabar. Dabar arba niekada. 

- Pone Verdžeri, mūsų pokalbio metu jūs duosite oficialius paro- 
dymus, todėl turiu viską įrašyti. Ar sutinkate? 

- Aišku. 

Balsas suskambo tarp aparato atodūsių, žodyje nebuvo prie- 
balsio š. 

— Margo, manau, dabar gali mus palikti. 

Margo Verdžer išėjo šiugždėdama jojimo kelnėmis, nė nežvilgte- 
lėjusi į Starling. 

— Pone Verdžeri, jei leistumėt, norėčiau prisegti mikrofoną prie 
jūsų... drabužio ar pagalvės, kaip jums patogiau, arba, jei norite, pa- 
kviesiu sanitarą, kad tai padarytų. 

— Nebūtina, - ištarė jis, be priebalsio b. Palaukė kito mechaninio 
atodūsio. - Agente Starling, galite tai padaryti pati. Aš čia. 

Apsidairiusi Starling nerado jokių šviesos jungtukų. Pamanė, kad 
verčiau leis akims apsiprasti su tamsa, ir ištiesusi ranką žengė į priekį 
balzamo ir pušų kvapo link. 

Kaijis įjungė šviesą, ji stovėjo arčiau lovos negu tikėjosi. 

Starling veido išraiška nepakito. Jos ranka su prisegamu mikrofo- 
nu atsitraukė gal porą centimetrų. 

Pirma mintis niekaip nesisiejo su jausmais krūtinėje ir pilve: manė, 
kadjo kalbos anomalijas sukelia belūpė burna. Antra mintis - kadjis 
neaklas. Jo vienintelė žydra akis žvelgė įją pro monoklį su pritvirtin- 
ta tūtele, iš kurios varvėjo drėkinamasis skystis, nes akis buvo be 
voko. Prieš kelerius metus chirurgai darė viską, ką galėjo, kad ap- 
trauktų kaulus oda. 

Atrodė, kad Meisonas Verdžeris - belūpis ir benosis, be jokių 
minkštųjų audinių ant veido, vien dantys - tarsi kokia vandenyno 
gelmių būtybė. Esame pratę matyti kaukes, todėl sukrėtimas dėl to, ką 
išvydom, ateina pavėluotai. Jį pajuntame supratę, kad tai žmogaus 
veidas, už kurio slypi protas. Jis pribloškia judesiais: judančiu Žžan- 
dikauliu, į tave atsisukančia akimi. Į tavo normalų veidą smingančiu 
žvilgsniu. 

Meisonas Verdžeris turi gražius plaukus, tačiau, kad ir kaip keis- 
ta, į juos žiūrėti sunkiausia. Juodi, žilstelėję, supinti į ilgą kasą, kuri 
nuleista turbūt siektų grindis. Bet šiandien ji susukta ant respi- 
ratoriaus, panašaus į vėžlio kiautą. Žmogaus plaukai ant žmogaus 
griuvėsių - lyg žalčio žvynai blizganti kasa. 

Po antklode, ant pakeltos ligoninės lovos, pamažu nyko seniai 
paralyžiuotas Meisono Verdžerio kūnas. 

Jam prieš veidą kabėjo valdymo pultas, panašus į skaidrios plast- 
masės skudučius ar lūpinę armonikėlę. Jis apsivijo liežuviu birbynės 
galą ir sulaukęs respiratoriaus atodūsio papūtė. Lova girgžtelėjusi 
pasisuko į Starling ir kiek pakilo ties galvūgaliu. 

— Dėkoju Dievui už tai, kas įvyko, - tarė Verdžeris. - Tai mano 
išganymas. Panele Starling, ar priėmėte Jėzų į savo širdį? Ar jūs 
tikinti? 

— Pone Verdžeri, buvau auklėjama griežta religine dvasia. Turiu 
tiek, kiek jos manyje liko, - atsakė Starling. - Dabar, jei leisite, priseg- 
siu mikrofoną prie pagalvės. Ar čia jis jums netrukdys? 


Savo balsas jai nepatiko - skambėjo per guviai ir per globėjiškai. 

Jos ranka prie jo galvos, jų kūnai greta vienas kito. Starling pasiju- 
to darblogiau. Veidą vagojančių kraujo indų pulsavimas virš kaulų, 
jų ritmiškas kilnojimasis priminė ryjančius kirminus. 

Su palengvėjimu ji išvyniojo laidą ir grįžo prie stalo, ant kurio 
gulėjo magnetofonas ir kitas mikrofonas. 

— Kalba specialioji agentė Klarisė M. Starling, FTB numeris 
5143690, įrašau Meisono R.Verdžerio, socialinio draudimo pažymė- 
jimo numeris 475989823, parodymus, duotus prisiekus, jo namuose, 
metai, mėnuo ir diena užrašyti. Ponas Verdžeris supranta, kad yra 
atleistas nuo teisminio persekiojimo pagal pridedamą atmintinę, pa- 
sirašytą ir patvirtintą JAV trisdešimt šeštosios apygardos prokuroro 
ir vietos valdžios institucijų. 

— Pone Verdžeri, dabar... 

— Noriujums papasakoti apie stovyklą, - pertraukė jis, sulaukęs 
kito atodūsio. - Tai nuostabi vaikystės patirtis, į kurią ir grįžau. 

— Pone Verdžeri, dar galėsime apie tai pasikalbėti, bet pirma... 

— Panele Starling, galime apie tai pasikalbėti dabar. Matote, viskas 
susiję. Noriu jums papasakoti, kaip sutikau Jėzų, o tai svarbiausia, 
ką turiu jums pasakyti. 

Jis palaukė aparato atodūsio. 

— Nuvažiavau į katalikišką stovyklą, už kurią sumokėjo mano 
tėvas. Jis apmokėjo viską, už visus šimtą dvidešimt penkis stovyklau- 
tojus prie Mičigano ežero. Kai kurie iš jų buvo vargšai, už gabalėlį 
šokolado pasiryžę padaryti bet ką. Gal aš tuo pasinaudojau, gal bu- 
vausujais šiurkštus, bet jie nenorėjo nei mano šokolado, nei daryti to, 
kąjiems liepdavau... nieko nenutylėsiu, dabar jau viskas gerai. 

— Pone Verdžeri, gal galėtume pakalbėti apie... 

Jis neklausė jos, tiesiog laukė aparato atodūsio, kad galėtų tęsti. 

— Panele Starling, aš gavau atleidimą, dabar jau viskas gerai. Jė- 
zus man atleido, JAV prokuroras man atleido, apygardos prokuroras 
man atleido, aleliuja. Panele Starling, dabar aš laisvas, ir jau viskas 
gerai. Esu su Juo, ir dabar viskas gerai. Jis - prisikėlęs Jėzus, stovyklo- 
je jį vadinome tiesiog Jėzumi. Niekas nenugalės Jėzaus. Laikėme jį 
mūsų amžininku. Tarnavau jam Afrikoje, aleliuja, tarnavau jam Či- 


kagoje, tegul bus pagarbintas, tarmauju jam dabar, ir jis pakels mane 

iš šios lovos, ir sutriuškins mano priešus, jie stos prieš mane, o aš 
girdėsiu jų moterų raudas - dabar viskas gerai. 

Jis užspringo seilėmis ir nutilo, pulsuojančios kraujagyslės ant jo 
kaktos patamsėjo. 

Starling atsistojo norėdama pakviesti sanitarą, tačiau jo balsas 
sulaikė ją dar nepriėjus durų. 

— Manjau viskas gerai. 

Gal geriau tiesiai klausti negu eiti prie jo aplinkiniais keliais. 

— Pone Verdžeri, ar buvote sutikęs daktarą Lekterį prieš teismui 
paskiriant jus gydytis pas jį? Ar pažinojote jį? 

— Ne. 

— Jūs abu buvote Baltimorės filharmonijos tarybos nariai. 

— Aš ten buvau tik todėl, kad mūsų šeima remia filharmoniją. Bet 
kai reikėdavo balsuoti, siųsdavau savo advokatą. 

— Teismo proceso metu jūs nepadarėte nė vieno pareiškimo. 

Ji išmoko taip pateikti klausimus, kad jam užtektų kvapo į juos 
atsakyti. 

- Jie sakė turį pakankamai medžiagos, kad nuteistų jį ne šešis, o 
devynis kartus. Ojis visus apmovė pareikšdamas, kad yra pamišęs. 

— Daktaras Lekteris nieko nepareiškė. Teismas nustatė, kad jis 
pamišęs. 

— Jūs įžvelgiate skirtumą? - paklausė Meisonas. 

Šis klausimas Starling pirmą kartą atskleidė, koks gilus ir kibus 
yrajo protas, skirtingai negu vartojamas žodynas. 

Apsipratęs su šviesa didysis ungurys pakilo nuo uolos savo ak- 
variume ir vėl pradėjo sukti nenutrūkstamą aštuonetą - ribuliuojanti 
ruda juosta su šviesiomis dėmėmis. 

Starling nuolat jautė jį judantį savo regėjimo lauko pakraštyje. 

— Tai Muraena Kidako, - tarė Meisonas. - Tokijuje akvariume gyve- 
na dar didesnis. Šis antras pagal dydį. Paprastai jį vadina žiauriąja 
murena. Norite žinoti, kodėl? 

— Ne, - atsakė Starling ir atvertė naują bloknoto lapą. - Taigi 
teismui paskyrus gydymą jūs, pone Verdžeri, pasikvietėte daktarą 
Lekterį į namus. 

— Man jau negėda. Viską jums papasakosiu. Dabar jau viskas 
gerai. Dėl tų prasimanytų kaltinimų man buvo pažadėtas atleidimas 

nuo bausmės, jei atidirbsiu penkis šimtus valandų viešųjų darbų šu- 
nidėje ir baigsiu gydymo kursą pas daktarą Lekterį. Pamaniau, kad 
susidėjęs su daktaru Lekteriu galiu iš jo tikėtis šiokių tokių gydymo 
nuolaidų ir tylėjimo, jei sulaužyčiau pasižadėjimą ir praleisčiau vie- 
ną kitą susitikimą ar ateičiau kiek įkalęs. 

— Tuometjūs dar gyvenote Ouvings Milse. 

— Taip. Papasakojau daktarui Lekteriui viską: apie Afriką, Idi ir 
visa kita, ir pasakiau, kad noriu jam parodyti keletą savo daikčiukų. 

— Ir parodėte?.. 

- Kelis asmeninio naudojimo prietaisus. Žaisliukus. Ten, kampe, 
yra mažytė kilnojamoji giljotina, kurią naudojau pas Idi Aminą. Ją 
galima įsimesti į džipą ir nusivežti į atokiausią kaimą. Sumontuoja- 
ma per penkiolika minučių. Užtenka tik penkiolikos minučių jai su- 
rinkti, kiek ilgiau, jei tai moteris arba vaikas. Man jau nebegėda, nes 
aš apvalytas. 

— Daktaras Lekteris atėjo pas jus į namus. 

— Atidariau duris vilkėdamas odiniais drabužiais. Bandžiau 
įžvelgti kokią nors reakciją - nieko nepamačiau. Nerimavau, kad jis 
gali manęs išsigąsti, tačiau jis nerodė jokios baimės. Bijoti manęs - 
dabar skamba juokingai! Pakviečiau jį į viršų. Turėjau porą šunų iš 
prieglaudos, jie buvo draugiški, laikiau juos narve, duodavau daug 
švaraus vandens, bet ne maisto. Buvo smalsu, kas galų gale įvyks. 
Parodžiau jam savo kilpą, žinote, tokias kartuves, kuriose galima pa- 
kabėti, bet ne visiškai pasikarti, būdavo gera jausti... Jūs klausote? 

— Klausau. 

— Na,jis tarsi negirdėjo, ką sakau, nusistebėjau, kad jis kažkoks 
keistas psichiatras, jei to nežino, o jis pasakė... niekada neužmiršiu jo 
šypsenos... ištarė: „Parodykit“. „Dabar tu mano“,- pamaniau. 

- Irjūs jam parodėte. 

— Manjau negėda. Mokomės iš savo kaidų. Aš apvalytas. 

— Pone Verdžeri, pasakokite toliau. 

— Taigi, pastačiau savo kartuves prieš didįjį veidrodį, užsinėriau 
kilpą ir laikydamas atpalaiduojamąjį galą vienoje rankoje, kita mosa- 
vau ore, laukdamas jo reakcijos, bet nepajėgiau jos atspėti. Paprastai 
lengvai perprantu žmones. O jis sėdėjo ant kėdės kambario kampe, 

užmetęs koją ant kojos, sunėręs rankas ant kelio. Paskui atsistojo, 
kyštelėjo ranką į švarko kišenę, elegantiškai, kaip Džeimsas Meiso- 
nas traukdamas žiebtuvėlį, ir tarė: „Norėtumėt amilo nitrato table- 
tės?“ Pamaniau: „Valio! Jei duos man vieną dabar - turės duoti kada 
tik panorėsiu, kad neprarastų licencijos. Jis bus mano greitoji pagal- 
ba.“ Jei skaitėte raportą, žinote, kad ten buvo šis tas stipresnio už 
amilo nitratą. 

- „Angelų dulkės“ su kitos rūšies metamfetaminu ir rūgštimi, — 
tarė Starling. 

- Jėga! Jis priėjo prie veidrodžio su mano atspindžiu, spyrė į jį ir 
pakėlė vieną šukę. Skridau. Jis prisiartino, padavė man šukę ir žiūrė- 
damas tiesiai į akis pasiūlė nusilupti veidą. Paskui paleido šunis. 
Sušėriau jiems savo veidą. Sako, jie ilgai plėšė. Aš nieko neprisimenu. 
Daktaras Lekteris kilpa sulaužė man kaklą. Mano nosį rado prie- 
glaudoje išplovę šunims skrandžius, bet persodinti nepavyko. 

Ant stalo gulinčius lapus Starling tvarkė ilgiau negu reikėjo. 

— Pone Verdžeri, kai daktaras Lekteris pabėgo iš Memfio kalėjimo, 
jūsų šeima skyrė premiją. 

- Taip, milijoną dolerių. Vieną milijoną. Paskelbėme apie tai visa- 
me pasaulyje. 

— Jūs taip pat paskelbėte, kad sumokėsite už bet kokią svarbią 
informaciją, ne tik tuo atveju, jei jį pagaus ir nuteis. Šia informacija jūs 
turėjote pasidalinti su mumis. Ar visada tai darėte? 

— Ne visada, tačiau dar nesu gavęs jokios, pranešti vertos, infor- 
macijos. 

- Iš kurjūs Žinote? Tikrinote? 

— Pakankamai, kad suprasčiau, jog ta informacija nieko verta. Be 
to, kodėl turėčiau dalintis - juk jūs niekada nieko mums nesakėt. 
Gavome pranešimą iš Kretos - nieko vertą, ir iš Urugvajaus, kurio 
taip ir nepavyko patikrinti. Panele Starling, noriu, kad suprastumėt, 
tai ne kerštas. Atleidau daktarui Lekteriui, kaip ir mūsų Išganytojas 
atleido Romos kariams. 

— Pone Verdžeri, jūs pranešėte mūsų tarnybai, kad turite naujienų. 


— Pažiūrėkite tolimojo staliuko stalčiuje. 

Starling išsitraukė iš krepšio baltas medvilninės pirštines ir užsi- 
movė. Stalčiuje gulėjo didelis storo popieriaus vokas, kietas ir sun- 
kus. Iš jo ištraukė rentgeno nuotrauką ir iškėlė ją prieš ryškią šviesą 
virš galvos. Rentgeno nuotraukoje pamatė kairę plaštaką, kuri atrodė 
lyg traumuota. Suskaičiavo pirštus. Keturi ir nykštys. 

— Pažvelkite į plaštaką, suprantate, ką turiu galvoje? 

— Taip. 

— Suskaičiuokite sąnarius. 

Penki sąnariai. 

— Įskaitant ir nykštį, šio Žmogaus kairioji ranka yra su šešiais 
pirštais. Kaip daktaro Lekterio. 

— Kaip daktaro Lekterio. 

Kampas su nuotraukos numeriu ir darymo vieta nukirptas. 

— Pone Verdžeri, iš kur gavote šią nuotrauką? 

- Iš Rio de Žaneiro. Norėdamas sužinoti daugiau, turiu sumokė- 
ti. Labai daug. Ar galėtumėte pasakyti, kad ši plaštaka tikrai daktaro 
Lekterio? Noriu žinoti prieš mokėdamas pinigus. 

— Pone Verdžeri, aš pabandysiu. Mes darysime viską, ką galime. 
Ar turite pakuotę, kurioje gavote nuotrauką? 

— Ją turi Margo, plastikiniame maišelyje. Panele Starling, atleiski- 
te, bet jaučiuosi pavargęs ir man reikėtų pagalbos. 

— Pone Verdžeri, mūsų tarnyba jus informuos. 

Starling dar nespėjus išeiti iš kambario, Meisonas Verdžeris pa- 
pūtė į paskutinę birbynę, šaukdamas: „Kordeli?“ Žaidimų kambary- 
je laukęs slaugas įėjo ir pradėjo skaityti aplanką su užrašu „Baltimo- 
rės miesto vaikų globos departamentas“. 

— Franklinas, tiesa? Atsiųsk man Frankliną, - liepė Meisonas ir 
išjungė šviesą prie lovos. 


Mažasberniukas vienišas stovi akinamoje šviesoje svetainės kam- 
pe, spoksodamas į juodą tamsą. 

Nuaidi balsas. 

— Tu Franklinas? 

— Franklinas, - atsako mažasis berniukas. 


— Kur gyveni, Franklinai? 

- Su mama, Širle ir Stringbynu. 

- Ar Stringbynas visada gyvena su jumis? 

— Ateina ir išeina. 

— Sakai „ateina ir išeina“? 

— Taip. 

— Franklinai, mama —netikra tavo mama, tiesa? 

- Ji mano globėja. 

— Ji ne pirma tavo globėja? 

- Ne. 

— Franklinai, ar tau patinka ten gyventi? 

Berniukas nušvinta. 

— Mes turime kačiuką. Mama krosnyje kepa pyragus. 

— Ar seniai gyveni ten, mamos namuose? 

— Nežinau. 

— Ar šventei ten savo gimtadienį? 

- Vieną kartą. Širlė parnešė ledų. 

— Mėgsti ledus? 

- Žemuoginius. 

- Myli mamą ir Širlę? 

— Taip, labai, ir dar kačiuką. 

— Nori ten gyventi? Ar atsigulęs į lovą jautiesi saugus? 

- Mhmm. Miegu kambaryje su Širle. Širlė - didelė mergaitė. 

— Franklinai, tu nebegalėsi ten gyventi su mama, Širle ir kačiuku. 
Tau reikės išvažiuoti. 

— Kas taip sakė? 

— Valdžia. Mama prarado darbą ir nebegali būti tavo globėja. Jūsų 
namuose policija rado cigaretę su marichuana. Kitą savaitę nebegalė- 
si matyti mamos. Kitą savaitę nebematysi nei Širlės, nei kačiuko. 

— Ne, - pakartojo Franklinas. 

— O galjjiems tavęs nebereikia? Gal tau kas nors blogai? Gal kuo 
nors sergi ar turi ką šlykštaus? Gal tavo oda per tamsi, kad jie tave 
mylėtų? 

Franklinas pasikelia marškinėlius ir žiūri į savo mažą rudą pil- 
vuką. Jis purto galvą. Verkia. 

— Ar žinai, kas nutiks kačiukui? Koks kačiuko vardas? 


- Jis vardu Kačiukas, toks jo vardas. 

— Ar žinai, kas nutiks Kačiukui? Policininkai nuneš Kačiuką prie 
tvenkinio ir daktaras suleis jam vaistų. Ar darželyje tau leido vaistų? 
Sesutė leido tau vaistų? Dūrė tau blizgančia adata? Jie suleis Kačiu- 
kui vaistų. Kai jis pamatys adatą, baisiai išsigąs. Įdurs, Kačiukui la- 
bai skaudės ir jis mirs. 

Franklinas suima marškinėlių kraštą ir pakelia prie akių. Paskui 
įsikiša nykštį į burną. Jau metus taip nedarė, nuo tada, kai mama 
paprašė daugiau to nedaryti. 

— Eikš, — tarė balsas iš tamsos. - Prieik, ir aš tau pasakysiu, kaip 
apsaugoti Kačiuką nuo adatos. Franklinai, ar nori, kad Kačiukui su- 
leistų vaistų? Ne? Tada prieik prie manęs. 

Apsipylęs ašaromis, čiulpdamas nykštį Franklinas lėtai žengia į 
tamsą. Kai atsiduria per porą metrų nuo lovos, Meisonas papučia 
savo birbynę ir užsidega šviesa. 

Dėl įgimtos drąsos ar noro padėti Kačiukui, ar dėl siaubingo su- 
vokimo, kad neturi kur bėgti, Franklinas nesudrebėjo. Jis nepabėgo. 
Stovėjo sustingęs ir žiūrėjo į Meisono veidą. 

Jei Meisonas būtų turėjęs antakius, iš nusivylimo būtų juos su- 
raukęs. 

— Gali apsaugoti Kačiuką nuo adatos, jei pats duosi jam žiurkių 
nuodų, — paaiškino Meisonas. Raidės 1 negirdėjo, bet Franklinas 
suprato. 

Jis ištraukė iš burnos nykštį. 

- Tu senas begėdis, - tarė Franklinas. - Šlykštus. 

Jis apsisuko ir išėjo iš kambario per vonią su banguojančiomis 
žarnomis atgal į žaidimų kambarį. 

Meisonas stebėjo jį televizoriuje. 

Slaugas pažvelgė į berniuką įdėmiai, apsimesdamas, kad skaito 
Vogue. 

Franklinui neberūpėjo žaislai. Jis atsisėdo po didžiule žirafa, vei- 
du į sieną. Tik tai galėjo padėti ištraukti iš burnos nykštį. 

Kordelis atidžiai žiūrėjo, ar jis neverkia. Pamatęs drebančius vai- 
ko pečius, priėjo ir švelniai nušluostė ašaras sterilia nosinaite. Šlapią 
nosinaitę įdėjo į Meisono martinio taurę žaidimų kambario šaldytu- 
ve, greta apelsinų sulčių ir gaiviųjų gėrimų. 

10 skyrius 


Nelengva rasti medicinos informacijos apie daktarą Hanibalą Lek- 
terį. Prisiminus jo gilią panieką medicinos įstaigoms ir daugeliui me- 
dicinos praktikų, nenuostabu, kad jis niekada neturėjo asmeninio 
gydytojo. 

Baltimorės valstijos sutrikusios psichikos nusikaltėlių ligoninė, 
kurioje daktaras Lekteris buvo laikomas iki jo pražūtingo perkėlimo į 
Memfį, buvo uždaryta, liko tik apleistas pastatas, laukiantis, kada 
bus nugriautas. 

Tenesio valstijos policija, paskutinė saugojusi daktarą Lekterį iki 
pabėgimo, prisiekinėjo niekada neturėjusi jo ligos istorijos. Pareigū- 
nai, gabenę jį iš Baltimorės į Memfį, dabar jau mirę, pasirašė kalinio, 
onejo ligos istorijos gavimo aktą. 

Starling dieną praleido prie telefono ir kompiuterio, paskui išnar- 
šė įkalčių saugyklas Kvantike ir Dž. Edgaro Huverio pastate. Visą 
rytąji kuitėsi dulkėtame, prasmirdusiame, perkrautame Baltimorės 
policijos departamento įkalčių kambaryje, o popietę - naršė po nesu- 
kataloguotą Hanibalo Lekterio kolekciją Fitzhago memorialinėje tei- 
sės bibliotekoje, kurioje sargams ieškant raktų sustoja laikas. 

Pagaliau jos rankose liko vienas vienintelis lapas - daktaro Lek- 
terio pirmos medicinos apžiūros, atliktos, kai Merilendo valstijos po- 
licija suėmė jį pirmą kartą. Prie jo nebuvo jokios ligos istorijos. 

Ainelė Kori pergyveno Baltimorės valstijos sutrikusios psichikos 
nusikaltėlių ligoninės uždarymą ir gavo geresnį darbą Merilendo vals- 
tijos ligoninių valdyboje. Ji nenorėjo kalbėtis su Starling savo kabine- 
te, todėljos susitiko pirmo aukšto kavinėje. 

Starling buvo įpratusi ateiti į susitikimus anksčiau ir apžiūrėti 
susitikimo vietą. Kori atėjo tiksliai sutartą valandą. Ji buvo kokių tris- 
dešimt penkerių, dramblota, išblyškusi, nepasidažiusi ir be papuo- 
šalų. Jos plaukai beveik siekė juosmenį, kaip mokyklos laikais, ji avė- 
jo baltus sandalus ir mūvėjo storas kojines. 

Starling paėmė nuo baro keletą cukraus pakelių ir žiūrėjo, kaip 
Kori atsisėdo prie sutarto staliuko. 

Klysta tas, kuris mano, kad visi protestantai panašūs. Netiesa. 
Kaip kiekvienas Karibų salų gyventojas skiria, iš kurios salos kilęs 

kitas Karibų salų gyventojas, taip liuteronų auklėta Starling, vos pa- 
žvelgusi į tą moterį, nustatė: „Kristaus bažnyčia, gal prijaučianti na- 
zariečiams“. 

Starling nusisegė savo papuošalus: paprastą apyrankę ir auksinį 
auskarą iš sveikosios ausies - ir įmetė į rankinę. Laimė, jos laikrodis 
buvo plastmasinis. Daugiau savo išvaizdoje nelabai ką galėjo pa- 
keisti. 

-Jūs Ainelė Kori? Išgertumėt kavos? - Starling artėjo nešdamasi 
du puodelius. 

— Reikia tarti Einelė. Aš negeriu kavos. 

- Išgersiu abu puodelius. Gal norėtumėt ko nors kito? Aš - Klari- 
sė Starling. 

— Nieko nereikia. Norite parodyti porą nuotraukų? 

- Taip, - tarė Starling. - Panele Kori... galiu vadinti jus Einele? 

Moteris gūžtelėjo pečiais. 

- Einele, man reikia pagalbos vienu klausimu, su kuriuo jūs ne- 
susijusi. Tiesiog nežinau, kur galėčiau rasti keletą bylų iš Baltimorės 
valstijos psichiškai nesveikų nusikaltėlių ligoninės. 

Norėdama pabrėžti, kad yra teisi ar supykusi, Einelė Kori kalbė- 
davo perdėtai aiškiai. 

— Uždarydami ligoninę mes ilgai aptarinėjome šį klausimą su 
valstijos valdyba, panele... 

- Starling. 

— Panele Starling. Noriu jus patikinti, kad nė vienas ligonis neiš- 
ėjo iš ligoninės be savo ligos istorijos. Dar norėčiau jus patikinti, kad 
nė viena ligos istorija nebuvo paimta iš ligoninės be vyriausiojo ins- 
pektoriaus žinios. Kai dėl mirusiųjų... Sveikatos apsaugos departa- 
mentui jų bylų nereikėjo, o statistikos skyrius nenorėjo imti, todėl, 
kiek Žinau, mirusios bylos, kitaip tariant, mirusiųjų bylos liko Balti- 
morės valstijos ligoninėje ir po to, kai aš iš ten išėjau, o išėjau viena iš 
paskutiniųjų. Pabėgimai atitekdavo miesto policijai ir šerifo biurui. 

- Pabėgimai? 

- Kitaip tariant, pabėgusiųjų bylos. Ligoniai kartais bėgdavo. 

— Ar daktaras Hanibalas Lekteris galėjo būti priskirtas pabėgė- 
liams? Arjo byla galėjo atitekti teisėsaugos organams? 

- Jis nebuvo pabėgėlis. Jis nebuvo mūsų pabėgėlis. Kai pabėgo, jis 
buvone mūsų globojamas. Kartą nusileidau į požemį pasižiūrėti į dak- 
tarą Lekterį su seseria, kuri atvažiavo su savo berniukais. Prisiminus 
mane apima pasibjaurėjimas ir nukrečia šiurpas. Jis sukurstė vieną iš 
ten buvusių paleisti į mus... - ji prabilo tyliau, - skystį. Suprantate? 

— Suprantu, - tarė Starling. - Gal kartais tai padarė ponas Mig- 
sas? Jo taikli ranka. 

- Ištryniau tai iš savo atminties. Bet jus aš prisimenu. Buvote at- 
vykusi į ligoninę ir kalbėjotės su Fredu, daktaru Čiltonu, o paskui 
nulipote į požemį pas daktarą Lekterį, tiesa? 

— Taip. 

Daktaras Frederikas Ciltonas, buvęs Baltimorės valstijos psichiš- 
kai nesveikų nusikaltėlių ligoninės direktorius, dingo per savo atos- 
togas, po to, kai pabėgo daktaras Lekteris. 

— Ar žinote, kad Fredas dingo? 

- Taip, girdėjau. 

Einelė Kori išspaudė ašarą. 

- Jis buvo mano sužadėtinis, - tarė. - Jis dingo, ligoninę uždarė, 
jaučiausi, lyg žemė būtų išslydusi man iš po kojų. Nebūčiau ištvėrusi 
be savo bažnyčios paramos. 

— Apgailestauju, - tarė Starling. - Dabar turite gerą darbą. 

— Bet neturiu Fredo. Jis buvo puikus, nuostabus žmogus. Mes my- 
lėjome vienas kitą taip, kaip retai pasitaiko. Kantone, vidurinėje mo- 
kykloje, jis buvo išrinktas „Metų berniuku“. 

— Įdomu. Einele, sakykite, ar jis laikė bylas savo kabinete, ar jos 
buvo priėmimo skyriuje, kur jūs... 

— Jas laikėme sieninėse spintose jo kabinete, tačiau vėliau jų taip 
padaugėjo, kad teko perkelti į dideles spintas priėmimo kambaryje. 
Suprantama, jos visuomet buvo rakinamos. Kai uždarė ligoninę, vie- 
nas bylas laikinai perkėlė į metadono kliniką, kitos iškeliavo kitur. 

— Ar kada nors esate mačiusi ar skaičiusi daktaro Lekterio bylą? 

— Be abejo. 

— Arjoje buvo rentgeno nuotraukų? Ar rentgeno nuotraukos buvo 
laikomos kartu su medikų ataskaitomis, ar atskirai? 

— Kartu. Kartu su ataskaitomis. Jų formatas didesnis už bylų, o tai 
nepatogu. Mes turėjome rentgeno aparatą, bet neturėjome etatinio rent- 

genologo, todėl nebuvo ir atskiro nuotraukų archyvo. Atvirai sakant, 
neprisimenu, ar jo byloje buvo rentgeno nuotraukų. Ten buvo elektro- 
kardiogarama, kurią Fredas mėgo visiems rodyti. Daktaras Lekteris — 
nenorėčiau vadinti jo daktaru - buvo prijungtas prie elektrokardiog- 
rafo po to, kai užpuolė tą vargšę seselę. Keisčiausia, kad ją puolant jo 
širdies ritmas beveik nepakito. Saugai, bandydami atplėšti jį nuo au- 
kos, išnarino petį. Tada ir teko daryti rentgeno nuotrauką. Jei kas 
paklaustų mano nuomonės, reikėjo ne tik petį išnarinti. 

— Jei kartais prisimintumėt, kur galėtų būti byla, prašau, praneš- 
kite man. 

— Kaip sakoma, paskelbsiu visuotinę paiešką, - tarė panelė Kori, 
mėgaudamasi savo žodžiais, - bet nemanau, kad pavyktų ką rasti. 
Daug bylų pražuvo ne dėl mūsų, o dėl metadono klinikos darbuotojų 
kaltės. 

Kavos puodelių dugnai buvo aptekėję kava. Starling stebėjo sun- 
kiai nueinančią Einelę Kori, dvelkiančią kažkuo pragarišku, ir išgėrė 
pusę puodelio, laikydama po kaklu servetėlę. 

Pamažu Starling pradėjo atsigauti. Ji žinojo, kad nuo kažko pa- 
vargo. Gal nuo blogo skonio, dar blogiau negu blogo skonio, gal nuo 
visiško stiliaus nebuvimo, abejingumo akiai maloniems daiktams. 
Gal ji pasijuto išalkusi kokio nors stiliaus. Net pabaisų karalienės 
stilius buvo geriau negu jokio. Toks buvo jos sprendimas, nesvarbu, 
patinka tai ar ne. 

Starling svarstė, ar ji turi snobizmo, ir nusprendė, kad neturi jokio 
pagrindo būti snobe. Paskui pagalvojo apie stilių ir prisiminė Eveldą 
Dramgo, kuri turėjo stiliaus jausmo perteklių. Dėl šios minties Star- 
ling pajuto baisų troškimą vėl užsimiršti. 


11 skyrius 


Taip Starling grįžo ten, kur viskas prasidėjo - į Baltimorės valstijos 
sutrikusios psichikos nusikaltėlių ligoninę, dabar uždarytą. Senas 
rudas pastatas, skausmo namai, stovėjo užkaltais langais, su grandi- 
nėmis ant durų, su graffiti piešiniais ant sienų, laukdamas, kada bus 
nugriautas. 

Ligoninė jau kelerius metus ritosi nuokalnėn, iki tos vasaros, kai 
atostogaudamas dingo jos direktorius daktaras Frederikas Čiltonas. 
Vėliau paaiškėjo, kad ligoninėje buvo švaistomos lėšos ir ji valdoma 
blogai, pastatas nuseno, o valdžia gerokai sumažino finansavimą. 
Vienus pacientus perkėlė į kitas ligonines, kiti mirė, treti lyg vaistų 
pripumpuoti zombiai slampinėjo Baltimorės gatvėmis, išleisti pagal 
blogai suplanuotą reabilitacijos programą, ir ne vienas mirtinai sušalo. 

Stovėdama prie senojo pastato Klarisė Starling suprato, kodėl pir- 
miausia stengėsi išnaudoti visas kitas galimybes - ji nenorėjo vėl čia 
sugrįžti. 

Sargas vėlavo keturiasdešimt penkias minutes. Jis buvo senyvas, 
tvirtai sudėtas vyras su kaukšinčia dirbtine koja ir, matyt, namuose 
pagal Rytų Europos madą kirptais plaukais. Švokšdamas palydėjo ją 
keletą žingsnių šaligatviu prie šoninių durų. Valkatos buvo išlaužę 
užraktą, todėl duris saugojo grandinė su dviem pakabinamomis spy- 
nomis. Grandinės grandelės buvo aptrauktos voratinkliais. Kol sar- 
gas rinko raktus, laiptų plyšiuose išdygusi žolė kuteno Starling kulkš- 
nis. Vėlyva popietė buvo debesuota, apniukusi, be šešėlių. | 

— Gerai nepažįstu pastato, aš tik tikrinu priešgaisrinę signaliza- 
ciją, - paaiškino vyras. 

— Ar ten yra kokių nors dokumentų? Spintų su bylomis? 

— Kai uždarė ligoninę, porą mėnesių čia buvo metadono klinika. 
Viską sunešė į rūsį: lovas, patalynę, nežinau, ką dar. Man dėl astmos 
ten būna labai bloga; drėgna, labai drėgna. Lovų čiužiniai sudrėkę, 
labai blogos drėgnos lovos. Aš ten negaliu kvėpuoti. Lipant laiptais 
net gniaužia kvapą. Palydėčiau jus, bet... 

Bet kokia draugija Starling būtų buvusi maloni, net jo, tačiau jis 
būtų gaišinęs. 

— Ne, ačiū, nereikia. Kur jūsų kabinetas? 

— Pastato gilumoje, kur anksčiau buvo vairuotojų leidimų biuras. 

- Jei po valandos negrįžčiau... 

Jis pažvelgė į laikrodį. 

— Po pusvalandžio baigiu darbą. 


Prakeiktas bjaurus tinginys. 

— Pone, prašau palaukti raktų savo kabinete. Jei aš po valandos 
negrįžčiau, paskambinkite šiuo numeriu ir parodykite, kur nuėjau. 
Jei grįžusi jūsų nerasiu, jei užrakinsite kabinetą ir išeisite namo, aš 
pati nueisiu pas jūsų viršininką ir jus apskųsiu. Be to, jums teks susi- 
pažinti su valstybine mokesčių tarnyba, o jūsų padėtį svarstys imig- 
racijos ir natūralizacijos biuras. Supratote? Sere, laukiu atsakymo. 

— Aš tikrai būčiau jūsų laukęs. Visai nereikėjo to sakyti. 

— Dėkoju, sere, - tarė Starling. 

Didžiulėmis rankomis sargas įsitvėrė į turėklus, kad užliptų ant 
šaligatvio, paskui Starling išgirdo tolstančius ir tylančius jo nelygius 
žingsnius. Ji stumtelėjo duris ir atsidūrė šoninių laiptų aikštelėje. Pro 
aukštus grotuotus langus sklido pilka šviesa. Ji svarstė, ar užrakinti 
duris, paskui nusprendė užrišti jas grandine iš vidaus, kad galėtų 
atsidaryti, jei kartais pamestų raktą. 

Per ankstesnius apsilankymus beprotnamyje, kai ateidavo čia kal- 
bėtis su daktaru Hanibalu Lekteriu, ji eidavo pro pagrindines duris, 
todėl dabar akimirką užtruko, kol susigaudė, kur esanti. 

Užlipo laiptais į antrą aukštą. Matiniai langų stiklai dar labiau 
slopino jau vakarėjančios dienos šviesą, patalpoje tvyrojo prietema. 
Pasišviesdama galingu žibintuvėliu Starling surado jungtuką ir įjun- 
gė šviesą -sudaužytame šviestuvo korpuse dar švietė trys lemputės. 
Nutraukti telefono laidai gulėjo ant registratoriaus staliuko. 

Vandalai su purškiamaisiais dažais jau pasidarbavo pastate. Ant 
registratūros sienos puikavosi dvimetrinis falas su sėklidėmis ir už- 
rašas „Išdulkink mane, Faron“. 

Direktoriaus kabineto durys buvo praviros. Starling sustojo tarp- 
duryje. Dar būdama stažuotoja ji atėjo čia vykdyti pirmosios FTB už- 
duoties, tikėdama, kad jei sugebės padaryti darbą, jei pavyks atlikti 
įpareigojimą, bus priimta, nepaisant rasės, tikėjimo, spalvos, kilmės 
ir priklausymo senam draugų ratui. Iš viso to jai teliko vien tikėjimas, 
kad gali atlikti užduotį. 

Čia prie jos priėjo ligoninės direktorius Čiltonas, tiesdamas sli- 
džią ranką. Čia jis pardavinėjo paslaptis, iš čia sekdavo, čia, many- 
damas esąs toks pat gudrus kaip daktaras Lekteris, priiminėdavo 
sprendimus, leidusius Lekteriui pabėgti ir pralieti tiek kraujo. 

Čiltono stalas vis dar stovėjo kabinete. Kėdės nesimatė — ji per 
maža, kad būtų verta vogti. Stalčiai tušti, tik viename gulėjo sutrinta 
Alka-Seltzer tabletė. Kabinete dar stovėjo ir dvi bylų spintos su labai 
paprastais užraktais, ir buvusioji technikos agentė Starling atrakino 
juos greičiau negu per minutę. Apatinėje lentynoje popieriniame mai- 
šelyje rado sudžiūvusį sumuštinį, burnos gaiviklį ir plaukų toniko 
tūtelę, šukas ir kelis prezervatyvus. 

Starling galvojo apie beprotnamio rūsius, kuriuose daktaras Lek- 
teris gyveno aštuonerius metus. Ji nenorėjo ten lipti. Galėjo paskam- 
binti mobiliuoju telefonu ir išsikviesti miesto policijos patrulį, kad 
palydėtų ją į rūsį. Galėjo prašyti, kad Baltimorės operatyvinis skyrius 
atsiųstų dar vieną FTB agentą. Buvo vėlyva apniukusi popietė, bet 
net dabar nepavyktų išvengti spūsties. Jei lauks, bus dar blogiau. 

Ji pasilenkė prie dulkėto Čiltono stalo ir susimąstė. Ar ji tikrai tiki, 
kad rūsyje gali rasti bylų, arją traukia vieta, kur pirmą kartą pamatė 
Hanibalą Lekterį? 

Jei karjera teisėsaugos organuose Starling padėjo suprasti save, ji 
suprato, kad yra neiš tų, kuriems patinka drebėti, ir būtų laiminga, jei 
niekada netektų pažinti baimės. Tačiau rūsyje galėjo būti bylų. Po 
penkių minučių pati galėtų tuo įsitikinti. 

Prisiminė, kaip už nugaros užsitrenkdamos klaktelėjo apsaugi- 
nės durys, kai prieš trejus metus lipo į rūsį. Būgštaudama, kad ir vėl 
užsitrenks, šį kartą ji paskambino į Baltimorės FTB biurą pasakyti, 
kur esanti, susitarti, kad paskambins po valandos ir praneš, ar iš ten 
jau išėjo. 

Vidaus laiptinėje, kuria anuomet Čiltonas lydėjo ją į rūsį, vis dar 
galima įjungti šviesą. Čia jai paaiškino darbo su Hanibalu Lekteriu 
saugumo taisykles, o štai čia jis stabtelėjo ir parodė nuotrauką tos 
seselės, kurios liežuvį daktaras Lekteris suvalgė, kai daktarai norėjo 
jį ištirti. Jei saugai tramdydami tikrai išnarino jam petį, turi būti rent- 
geno nuotrauka. 

Lipant laiptais jos veidu nuslydo oro gūsis, tarsi kažkur būtų 
atidarytas langas. 

Laiptų aikštelėje mėtėsi McDonald mėsainio dėžutė ir servetėlės. 


Purvinas puodelis, kuriame kažkada buvo pupos. Valkatų maistas. 

Kampe - krūvelė išmatų ir vėl servetėlės. Šviesa siekė tik apatinės 
laiptų aikštelės dideles metalines duris į pavojingų ligonių skyrių, 
kurios dabar buvo atidarytos ir kabliu prikabintos prie sienos. Star- 
ling žibintuvėlis buvo su penkiomis baterijomis ir skleidė platų ryš- 
kios šviesos spindulį. 

Ji apšvietė ilgą buvusio ypač saugomo skyriaus koridorių. Toli- 
majame jo gale kažkas tamsavo. Buvo keista matyti atdaras kamerų 
duris. Ant grindų mėtėsi duonos maišeliai ir plastikiniai puodeliai. 
Ant stalo, prie kurio kadaise sėdėdavo sanitaras, stovėjo nuo kreko 
pajuodusi sodos vandens skardinė. 

Starling paspaudė šviesos jungtukus už budinčiojo stalo. Nieko 
neįvyko. Išsitraukė mobilųjį telefoną. Tamsoje raudona šviesa atrodė 
labai ryški. Rūsyje telefonas neveikė, bet ji vis tiek prabilo, labai garsiai: 

- Bari, pastatyk sunkvežimį prie šoninių durų. Atnešk prožekto- 
rius. Reikės keltuvų visam tam šlamštui iškelti... taip, leiskis. 

Paskui suriko į tamsą: 

— Dėmesio, aš iš federalinės policijos. Jei gyvenate čia nelegaliai, 
galite laisvai išeiti. Ašjūsų nesuimsiu. Jūs manęs nedominate. Jei grįši- 
te atgal po to, kai baigsiu savo darbą — man nesvarbu. Dabar galite 
išeiti. Jei bandysite mane pulti, galite tikėtis kulkos į kaktą. Ačiū. 

Jos balsas aidėjo koridoriumi, kuriame kadaise skambūs balsai 
virsdavo kvarkimu, kai iškritus dantims bejėgės dantenos krimsdavo 
grotų virbus. 

Starling prisiminė, kaip čia budėjęs stambus sanitaras Barnis su- 
teikdavojai pasitikėjimo, kai ateidavo apklausti daktaro Lekterio. Keis- 
tai mandagus buvo Barnio ir daktaro Lekterio bendravimas. Dabar 
Barnio nebuvo. Galvoje sukosi kažkas iš mokyklos laikų, ir Starling 
klusniai prisivertė atsiminti: 


Atminty aidi žingsniai 
Koridorium, kuriuo mes nenuėjome 
Link durų, taip ir neatvertų, 
Vedančių į rožyną. 


Taip, rožynas. Čia tikrai buvo ne rožynas. 

Starling, pastaruoju metu laikraščių redaktorių skiltyse ragintai 
nekęsti ne tik savo ginklo, bet ir pačios savęs, lytėti pistoletą neatrodė 
nemalonu. Laikydama prispaudusi prie kojos savo 45-ojo kalibro gin- 
klą lėtai slinko koridoriumi paskui žibintuvėlio skleidžiamą šviesos 
pluoštą. Sunku stebėti iškart abi puses ir niekam negalima leisti užei- 
ti už nugaros. Kažkur lašėjo vanduo. 

Vienoje palatoje - išmontuotos ir prie sienos sustatytos lovos. Ki- 
toje čiužiniai. Koridoriaus viduryje telkšojo bala, todėl Starling, sau- 
godama savo batus, žirgliojo iš vienos jos pusės į kitą. Prisiminė Bar- 
nio patarimą, gautą dar tuomet, kai visos palatos buvo pilnos. „Eikite 
tik koridoriaus viduriu“. 

Štai pagaliau ir bylų spintos. Koridoriaus gilumoje, žibinto švie- 
soje - matinė samanų žalumo spalva. 

Vienoje iš palatų gyveno Migsas, pro jį eiti būdavo bjauriausia. 
Migsas, kuris kalbėdavo jai nešvankybes ir taškydavosi kūno sy- 
vais. Migsas, kurį daktaras Lekteris nužudė, liepdamas praryti sa- 
voniekingą liežuvį. Migsui mirus jo palatoje apsigyveno Semis, dak- 
taras Lekteris liaupsindavo jo eiles, tuo darydamas poetui 
stulbinamą poveikį. Dar ir dabar Starling prisimena, kaip Semis 
staugė savo eilėraštį: 


Aš noriu eit pas Jėzų. 
Aš noriu eit su Kristum. 
Aš galiu eit su Jėzum, 


Jei tik būsiu geras. 


Kažkurji vis dar saugojo pieštuku grubiai išvedžiotą tekstą. 
Dabar kamera buvo užversta čiužiniais ir patalynės ryšuliais. 
Pagaliau daktaro Lekterio kamera. 

Patalpos vidury stovėjo tas pats tvirtas, prie grindų prisuktas sta- 
las. Prie jo jis skaitydavo. Lentynos, kuriose laikė savo knygas, kaž- 
kur dingo, iš sienų styrojo tik pliki laikikliai. 

Starling reikėjo eiti prie spintų su bylomis, bet ji negalėjo pasi- 
traukti nuo kameros. Čia įvyko nuostabiausias jos gyvenime susitiki- 
mas. Čia ji buvo apstulbinta, sukrėsta, nustebinta. 

Čia ji išgirdo apie save tokių teisingų dalykų, kad širdis sugaudė 
kaip milžiniškas varpas. 

Ji norėjo įeiti į vidų. Norėjo įeiti taip, kaip kartais norime šokti iš 
balkono ar suvilioti blizgančių bėgių pulti po artėjančiu traukiniu. 

Starling pašvietė aplink save, dirstelėjo už spintų su bylomis, žvilg- 
telėjo į gretimas kameras. 

Smalsumas paskatino ją peržengti slenkstį. Stovėjo viduryje ka- 
meros, kurioje daktaras Lekteris praleido aštuonerius metus. Dabar ji 
užėmė jo vietą, stovėjo ten, kur matė jį stovint, ir tikėjosi suvirpėti, bet 
nieko neįvyko. Padėjo pistoletą ir žibintuvėlį ant stalo, atsargiai, kad 
nenuriedėtų, ir atsirėmė delnais į stalą, tačiau pajuto tik duonos tru- 
pinių aštrumą. 

Jautėsi nusivylusi. Be savo gyventojo kamera atrodė tuščia kaip 
žalčio išnara. Tada Starling pajuto pagaliau supratusi vieną tiesą: 
mirtis ir pavojus ne visuomet būna su įprastais atributais. Tai gali 
būti ir saldus mylimojo alsavimas. Arba saulėta popietė žuvų turgu- 
je, iš garsiakalbio skambant La Macarena melodijai. 

Prie reikalo. Ten stovėjo keturios bylų spintos, gal aštuonių pėdų 
ilgio, aukščio iki smakro. Kiekvienoje po penkis stalčius, visi rakina- 
mi vieno viršutinio užraktu. Dabar nė vienas neužrakintas. Visuose 
rado bylų, net labai storų. Seni margi popieriniai nuo laiko sudrėkę 
segtuvai, ir naujesni, iš storo rudo popieriaus. Bylos apie jau mirusių 
žmonių sveikatą, nuo pat ligoninės atidarymo 1932 metais. Sudėtos 
beveik abėcėlės tvarka, dalis dokumentų nustumti už jų, į stalčių gi- 
lumą. Laikydama sunkų žibintą ant peties Starling laisva ranka greit 
naršė po bylas, gailėdamasi, kad neatsinešė mažo žibintuvėlio, kurį 
būtų galėjusi laikyti dantyse. Supratusi tvarką, praleido ištisus stal- 
čius. Perbėgo J raide pažymėtas bylas, paskui K, jų buvo tik kelios, 
pagaliau rado raidę L, štai: Lekteris, Hanibalas. 

Starling ištraukė ilgą storo rudo popieriaus segtuvą, iškart pajuto 
kietą rentgeno nuotrauką, pasidėjo segtuvą ant kitų bylų ir atsivertė. 
Viduje buvo velionio I. J. Migso ligos istorija. Prakeikimas. Migsas ją 
persekioja net iš ano pasaulio. Padėjo bylą ant spintos ir puolė prie 
raidės M. Rado rudo storo popieriaus segtuvą su Migso pavarde, 
padėtą abėcėlės tvarka. Jis buvo tuščias. Klaida? Kažkas atsitiktinai 
sudėjo Migso dokumentus į Hanibalo Lekterio segtuvą? Ji pervertė 

visas bylas su M raide, ieškodama kokios nors be segtuvo. Grįžo prie 
raidės J. Jautė vis augantį įtūžį. Rūsio kvapas vis labiau pykino. Sar- 
go tiesa, čia sunku kvėpuoti. Įpusėjusi J raidę staiga suvokė, kad smar- 
vė... vis stiprėja. 

Tylus tekštelėjimas už nugaros, žibintas paruoštas smogti, ranka 
po striuke siekia pistoleto. Žibinto šviesoje stovi aukštas vyras purvi- 
nais skarmalais, viena jo milžiniška sutinusi koja mirksta vandenyje. 
Ranka ištiesta į šoną. Kitoje - lėkštės šukė. Viena koja ir abi pėdos 
apvyniotos paklodžių atraižomis. 

— Sveika, - ištarė, sunkiai apversdamas žaizdotą liežuvį. 

Starling per penkias pėdas jautė jo alsavimą. Jos ranka po striuke 
slinko nuo pistoleto prie dujų balionėlio. 

— Sveiki, - atsakė Starling. - Prašau atsistoti štai ten, prie grotų. 

Vyras nejudėjo. 

— Tu Jėzus? - paklausė. 

— Ne, aš ne Jėzus, - atsakė Starling. 

Balsas. Starling prisiminė balsą. 

— Tu Jėzus! 

Jo veidą iškreipė grimasa. 

Tas balsas. Nagi, prisimink. 

— Sveikas, Semi, - tarė. - Kaip sekasi? Ką tik apie tave galvojau. 

Kąji žino apie Semį? Paskubomis prisiminta informacija nebuvo 
sudėliota eilės tvarka. Padėjo savo motinos galvą ant aukų padėklo, susi- 
rinkusiems giedant „Atiduok savo Viešpačiui, ką turi geriausia“. Pasakė, 
kad tai ir yra geriausia, ką turi. Kažkur baptistų bažnyčioje. Jis pyksta, sakė 
daktaras Lekteris, nes Jėzus vėluoja. 

— Tu Jėzus? — vėl paklausė jis, šį kartą maldaujamai. Įgrūdo ranką 
į kišenę ir ištraukė nuorūką - ilgą, gal dviejų colių. Padėjo ją ant 
lėkštės šukės ir atkišo tarsi auką. 

— Semi, atleisk, aš ne... aš nesu... 

Staiga jis išbąla iš pykčio, įsiutęs, kad ji - ne Jėzus, jo balsas aidi 
drėgname koridoriuje: 


Aš noriu eit su Jėzum, 


Aš noriu eit su Kristum! 

Jis pakėlė lėkštės šukę, atkišdamas smailiuosius galus, ir žengte- 
lėjo prie Starling, abiem kojom brisdamas į vandenį, perkreiptu vei- 
du, laisvąja ranka graibydamas orą. 

Ji prisispaudė nugara prie spintų. 

— Tu gali eit su Jėzum, jei tik būsi geras, - padeklamavo Starling 
garsiai ir aiškiai, tarsi jis būtų kažkur toli. 

— Uhu, - ramiai pritarė Semis ir sustojo. 

Starling pasirausė savo krepšyje ir ištraukė šokoladinį batonėlį. 

— Semi, aš turiu Snickers. Mėgsti Snickers? 

Jis nieko neatsakė. 

Ji padėjo batonėlį ant storo rudo popieriaus segtuvo ir atkišo jam 
taip, kaip jis laikė lėkštės nuolaužą. 

Jis atsikando net neišvyniojęs, išspjovė popierių ir vėl atkando. 
Taip suvalgė pusę batonėlio. 

— Semi, ar čia dar kas nors buvo atėjęs? 

Jis tarytum negirdėjo klausimo, padėjo likusį batonėlį ant lėkštės 
šukės ir dingo už čiužinių krūvos savo buvusioje kameroje. 

— Kas čia dabar? - paklausė moteriškas balsas. - Ačiū, Semi. 

— Kas jūs? - šūktelėjo Starling. 

— Ne tavo suknistas reikalas. 

— Gyvenate čia su Semiu? 

— Aišku, kad ne. Atėjau į pasimatymą. Gal malonėtum palikti 
mus ramybėje? 

— Gerai, tik atsakykite į klausimą. Ar seniai čia gyvenate? 

— Dvi savaites. 

— Ar čia dar kas nors ateina? 

— Keli valkatos, kuriuos atsiveda Semis. 

—- Ar Semis jus saugo? 

— Pabandyk lįsti ir pamatysi. Aš moku dirbti. Prasimanau mais- 
to, o čia saugi vietelė, kurioje galima jį suvartoti. Daug žmonių taip 
gyvena. 

— Ar kuris nors išjūsų dalyvauja kokioje nors socialinės pagalbos 
programoje? Jei norėtumėt, galėčiau jums padėti. 

- Jis tai jau išbandė. Išlendi į pasaulį, pamatai visą mėšlą ir grįžti 
prie pažįstamų dalykų. Ko tau čia reikia? Ko ieškai? 

- Kelių bylų. 

- Jei čia nėra, vadinasi, kažkas pavogė. Nereikia daug proto tai 
suprasti. 

—-Semi? - šūktelėjo Starling. -Semi? 

Semis neatsiliepė. 

- Jis miega, - atsakė jo draugė. 

- Jei paliksiu pinigų, ar nusipirksite maisto? - paklausė Starling. 

- Ne, nusipirksiu gerti. Maisto galima rasti. Alkoholio - ne. Išei- 
dama neužkliūk už durų rankenos. 

— Paliksiu pinigus ant stalo prie durų, - tarė Starling. 

Ji norėjo bėgti, prisiminė, kaip išsiskyrė su daktaru Lekteriu, pri- 
siminė, kaip stengėsi tvardytis eidama link anuomet ramaus Barnio 
apsaugos posto. 

Apšviestoje laiptinėje Starling išsitraukė iš piniginės dvidešim- 
ties dolerių banknotą. Padėjo pinigus ant subraižyto Barnio stalo ir 
prispaudė tuščiu vyno buteliu. Išvyniojo plastikinį maišelį, įkišo į jį 
Lekterio segtuvą su Migso byla ir tuščią Migso segtuvą. 

- Sudie. Iki, Semi, - šūktelėjo ji vyrui, kuris buvo išėjęs į pasaulį, 
bet vėl grįžo įjam pažįstamą pragarą. Dar norėjo pridurti, kad Jėzus 
greit pasirodys, bet garsiai ištarta tai būtų nuskambėję kvailai. 

Starling išlipo į šviesą, kad galėtų tęsti savo kelionę per pasaulį. 


12 skyrius 


Jei pakeliui į pragarą yra stočių, jos turėtų būti panašios į Maryland- 
Misericordia ligoninės vartus, pro kuriuos įvažiuoja greitosios pagal- 
bos mašinos. Pro slopstantį sirenų kauksmą, mirštančiųjų aimanas, 
neštuvų tarškėjimą, riksmus ir klyksmus iš kanalizacijos šulinių an- 
gų veržiasi garų stulpai, raudoni nuo neoninio užrašo „Greitoji pa- 
galba“, tamsoje panašūs į Mozės ugnies stulpus, o dieną - į rūko 
uždangą. 

Iš garų išniro Barnis, įspraudęs savo galingus pečius į švarką, 
palenkęs priekin apvalią, trumpai kirptą galvą, plačiais žingsniais 
matuodamas suskeldėjusį šaligatvį Rytų - ir ryto - link. 

Jis išėjo iš darbo dvidešimt penkiomis minutėmis vėliau negu pa- 
prastai - policija atvežė narkotikų prisisiurbusį sąvadautoją su šau- 
tine žaizda, dažnai užpuldinėjantį moteris, todėl vyriausiasis sani- 
taras paprašė jį pasilikti. Jie visada prašydavo Barnį pasilikti, kai 
atveždavo siautėjantį pacientą. 

Klarisė Starling stebėjo jį iš po savo švarko gobtuvo, leisdama kita 
gatvės puse nutolti pusę kvartalo, tada užsimetė ant peties krepšį ir 
nusekė iš paskos. Lengviau atsikvėpė, kai jis praėjo automobilių sto- 
vėjimo aikštelę ir autobusų stotelę. Bus paprasčiau sekti Barnį pės- 
čiomis. Ji tiksliai nežinojo, kur jis gyveno, o norėjo sužinoti anksčiau, 
negujisją pastebės. 

Rajonas už ligoninės buvo ramus, jame gyveno įvairių rasių dar- 
bininkai. Čia automobilyje gali įsirengti saugos sistemą, bet vakarais 
nebūtina neštis akumuliatorių namo ir vaikai gali žaisti kieme. 

Nuėjęs tris kvartalus Barnis praleido sunkvežimį ir pasuko į Šiau- 
rę, į gatvę su siaurais namais, kai kurie iš jų buvo su marmuriniais 
laipteliais ir tvarkingais sodeliais prie fasadų. Kelių neišnuomotų 
parduotuvių vitrinos buvo tvarkingai uždangstytos. Kai kurios par- 
duotuvės jau veikė, gatvėje daugėjo praeivių. Abiejose gatvės pusėse 
nakčiai sustatyti sunkvežimiai akimirką užstojo Starling vaizdą, ji 
pametė Barnį iš akių ir per vėlai suprato, kad jis sustojo. Kai vėl pa- 
matė, stovėjo tiesiai prieš jį, kitoje gatvės pusėje. Nežinojo, ar irjis irgi 
ją pamatė. 

Stovėjo susikišęs rankas į striukės kišenes, palinkęs į priekį, iš 
padilbų žiūrėdamas į kažką krutantį vidury gatvės. Ten gulėjo negy- 
vas balandis, vienas jo sparnas plazdėjo judinamas pravažiuojančių 
automobilių sukeliamo vėjo. Negyvo paukščio draugė vis suko ir su- 
ko ratus aplink kūną, įsmeigusi į jį akis, su kiekvienu raudonų koje- 
lių žingsniu kraipydama mažą galvutę. Vis aplink ir aplink, meiliai 
burkuodama. Pravažiavo keli automobiliai ir sunkvežimis, gyva 
paukštė paskutinę akimirką šokdavo iš po mašinų ratų. 

Gal Barnis žvilgtelėjo į ją, to ji nežinojo. Jai reikėjo eiti toliau, nes 


gatvės, pakelta ranka stabdydamas eismą. 

Ji pasuko už kampo, nusivilko švarką su gobtuvu, iš krepšio išsi- 
traukė megztinį, beisbolo kepuraitę ir sportinį krepšį, greit persiren- 
gė, sugrūdo švarką ir kuprinę į sportinį krepšį, plaukus pakišo po 
kepuraite. Prisigretino prie namo einančių valytojų būrelio ir vėl pa- 
suko už kampo į Barnio gatvę. 

Barnis laikė negyvą balandį. Balandė tupėjo ant laidų virš gatvės 
plunksnas. Paskui pasisuko į ant laidų tupinčią paukštę ir kažką 
pasakė. Jam nueinant balandė nusileido ant pievos ir vėl pradėjo 
sukti aplink kūną ratus, tipendama per žolę. Barnis neatsisuko. Kai 
jis užlipo laipteliais prie namo ir išsitraukė raktus, Starling skriete 
nuskriejo pusę kvartalo, kad atsidurtų šalia, jam dar nespėjus atida- 
ryti durų. 

— Sveikas, Barni. 

Stovėdamas ant laiptelių jis lėtai pasisuko ir pažvelgė žemyn, į ją. 
Starling jau buvo užmiršusi, kad Barnio akys keistai toli viena nuo 
kitos. Pamatė jose prisiminimą ir pajuto tarsi trumpą sujungimą. 

Ji nusiėmė kepuraitę ir paleido plaukus. 

— Aš - Klarisė Starling. Prisimeni? Aš esu... 

— FTB, - ramiai atsakė Barnis. 

Starling sunėrė rankas ir pritariamai linktelėjo. 

— Taip, aš iš FTB, Barni, ir man reikia su tavim pasikalbėti. Tai bus 
neoficialus pokalbis, noriu užduoti tik kelis klausimus. 

Barnis nusileido laipteliais. Kai atsistojo ant šaligatvio greta Star- 
ling, jai teko net atlošti galvą, kad pažiūrėtų jam į akis. Jo ūgis jos 
negąsdino taip, kaip išgąsdintų vyrą. 

— Agente Starling, pripažinkite, kad nepriminėte man mano 
teisių. 

Jo balsas buvo garsus ir kimus, kaip Džonio Vaismiulerio, vaidi- 
nančio Tarzaną. 

— Be abejo. Pripažįstu pažeidusi įstatymą. 

— Ar nenorėtumėt to pasakyti į savo krepšį? 

Ji prasegė krepšį ir ištarė įjį garsiai, lyg ten būtų diktofonas. 

— Aš nesupažindinau Barnio su jo teisėmis, jis jų nežino. 

— Ten, toliau, yra nebloga kavinė, - tarė Barnis. - Kiek kepurių 
turite krepšyje? - paklausė jiems žingsniuojant gatve. 

— Tris, - atsakė ji. 

Kai pro šalį pravažiavo furgonas su neįgaliųjų numeriais, Star- 
ling pajuto, kad važiuojantieji spokso į ją, tačiau likimo nuskriaustie- 
ji dažnai būna įžūlūs, bet turi teisę tokie būti. Jauni vyrukai iš sankry- 
greta buvo Barnis. Pamačiusi ką nors išlendant pro langą Starling 
būtų iškart reagavusi - bijojo Kripų gaujos keršto, tačiau tylų susiža- 
vėjimą teko pakęsti. 

Kaijiedu su Barniu įėjo į kavinę, furgonas įsuko į šoninę gatvelę, 
apsisuko ir grįžo iš kur atvažiavęs. 

Sausakimšoje užkandinėje jiems teko laukti laisvų vietų, o pada- 
vėjas hindi kalba kažką rėkė virėjui, kuris nutaisęs kaltą veido išraiš- 
ką ilgomis žnyplėmis vartė mėsą. 

— Pavalgykim, - tarė Starling jiems atsisėdus. - Vaišina dėdė Se- 
mas. Kaip sekasi, Barni? 

— Darbe viskas gerai. 

— Kuo dirbi? 

— Sanitaru. 

— Maniau, kad pakilai karjeros laiptais. Gal net studijuoji mediciną. 

Barnis gūžtelėjo pečiais ir pasiėmė grietinėlės. Pažvelgė į Starling. 

— Jus nori sužlugdyti todėl, kad nušovėt Eveldą? 

— Pamatysim. Pažinojai ją? 

— Mačiau vieną kartą, kai atvežė jos vyrą, Dižoną. Jau buvo miręs, 
nukraujavo dar prieš įkeliant į greitosios pagalbos automobilį. Kai jį 
atvežė pas mus, iš jo trykšte tryško užkrėstas kraujas. Ji nenorėjo jo 
paleisti, net puolė seseles. Man teko... žinote... Graži moteris, ir stipri. 
Jos nevežė į ligoninę po... 

— Ne, ji mirė vietoje. 

— Taip ir maniau. 

— Barni, kai perdavei daktarą Lekterį Tenesio vyrukams... 

- Jie su juo elgėsi nelabai mandagiai. 

— Po to, kai tu... 

- Ir visi jie dabar jau mirę. 

- Taip. Jo naujieji sargai išgyveno tik tris dienas. Tu daktarą Lekterį 
saugojai aštuonerius metus. 


- Šešerius - kai atėjau dirbti, jis ten jau buvo. 

- Barni, kaip tau tai pavyko? Prašau, paaiškink, kaip tau pavyko 
sujuo ištverti? Klausiu ne iš mandagumo. 

Barnis žiūrėjo į savo atvaizdą šaukštelyje, pirma įgaubtą, paskui 
išgaubtą, ir akimirką galvojo. 

— Daktaro Lekterio manieros buvo nepriekaištingos — ne griežtos, 
o laisvos ir elegantiškos. Lankiau neakivaizdinius kursus, o jis man 
padėdavo. Tai nereiškia, kad pirma pasitaikiusia proga jis nebūtų 
manęs nužudęs — viena Žmogaus savybė neužgožia kitos. Abi gali 
egzistuoti greta — ir geroji, ir baisioji. Sokratas tai paaiškino. Dirbda- 
mas tokioje pavojingoje vietoje niekada negali užsimiršti. Kol prisi- 
meni - esi saugus. Galbūt daktaras Lekteris gailėjosi atradęs man 
Sokratą. 

Barniui, nesužalotam privalomo mokslo, Sokrato mokymas buvo 
nauja patirtis, panaši į atradimą. 

- O saugumas - tai visai kas kita, niekuo nesusijęs su mūsų po- 
kalbiais, - aiškino jis. - Saugumas neturėjo nieko asmeniška, net kai 
tekdavo atimti jo laiškus ar jį surišti. 

— Daug kalbėdavaisi su daktaru Lekteriu? 

— Kartais jis mėnesių mėnesius tylėdavo, o kartais, kai nutildavo 
riksmai, kalbėdavomės per naktis. Lankiau tuos neakivaizdinius kur- 
sus, gaišau laiką, ojis atskleidė man visą pasaulį, tiesiogine prasme, 
Svetonijų, Giboną ir panašiai. 

Barnis pakėlė savo puodelį. Ant rankos buvo matyti oranžinis 
Betadino ruožas, aplink šviežią įbrėžimą. 

— Kaijjis pabėgo, ar tikėjaisi, kad gali ateiti tavęs? 

Barnis papurtė savo didelę galvą. 

— Kartą jis man pasakė, kad, jei tik gali, mieliau valgo netašytus, 
nemandagius žmones. „Laisvai augę stuobriai“ — taip juos vadindavo. 

Barnis nusijuokė, tai pasitaikydavo labai retai. Jo dantys buvo 
smulkūs lyg vaiko, o linksmybė dvelkė maniakiškumu, kaip tyrelę 
guguojančiam dėdei į veidą spjaunančio kūdikio krykštavimas. 

Starling svarstė, ar ne per ilgai jis lindėjo požemyje su bepročiais. 

— Ojūs? Arjam pabėgus kada... jautėte baimę? Ar kartais pagalvo- 
davote, kad jis gali ateiti jūsų? - paklausė Barnis. 

- Ne. 

— Kodėl? 

- Jis sakė, kad to nedarys. 

Toks atsakymas keistai patenkino juos abu. 

Atnešė kiaušinienės. Ir Barnis, ir Starling buvo išalkę, todėl kurį 
laiką valgė tylėdami. Paskui... 

— Barni, kai daktarą Lekterį perkėlė į Memfį, paprašiau piešinių iš 
jo kameros ir tu man juos atnešei. Kas atsitiko su kitais daiktais? Su 
knygomis, dokumentais? Ligoninėje nėra netjo ligos istorijos. 

— Kilo didžiulė sumaištis. - Barnis nutilo, stuksendamas druski- 
ne į delną.- Žinote, ligoninėje kilo didžiulė sumaištis. Mane atleido, 
daug žmonių atleido, viskas pakriko. Kas žino, kur... 

- Atleisk, neišgirdau, ką sakei per tokį triukšmą, - tarė Starling. — 
Aną vakarą sužinojau, kad Aleksandro Diuma „Didysis virtuvės žo- 
dynas“ su daktaro Lekterio komentarais ir parašu prieš dvejus metus 
buvo parduotas aukcione Niujorke. Jį už šešiolika tūkstančių dolerių 
įsigijo privatus kolekcininkas. Pardavėjo nuosavybės patvirtinimas 
buvo pasirašytas Kerio Flokso vardu. Barni, ar prisimeni Kerį Floksą? 
Tikiuosi, prisimeni, nes būtent jis parašė prašymą priimti į darbą 
ligoninėje, kurioje dabar dirbi, o pasirašė jį „Barnis“. Ir užpildė mo- 
kesčių susigrąžinimo korteles. Atsiprašau, negirdėjau, ką sakei. Gal 
gali pakartoti? Barni, kiek gavai už knygą? 

- Apie dešimt, - tarė Barnis žiūrėdamas tiesiai įją. 

Starling linktelėjo. 

— Sąskaitoje parašyta dešimt su puse. Kiek gavai už interviu Tattler 
po daktaro Lekterio pabėgimo? 

— Pusantro gabalo. 

— Kietai. Tau pasisekė. Pats sugalvojai tas nesąmones, kurių pri- 
kalbėjai? 

- Žinojau, kad daktaras Lekteris nepyks. Jis būtų nusivylęs, jei aš 
nebūčiaujų mulkinęs. 

— Dar prieš tau atvykstant į Baltimorės valstijos ligoninę Lekteris 
užpuolė seselę? 

- Taip. 

— Jam išnarino petį. 

— Taip kalbėjo. 

— Ar buvo daryta rentgeno nuotrauka? 

- Tikėtina. 

— Man reikia tos nuotraukos. 

- Ummmm. 

— Supratau, kad Lekteris pasirašinėjo dviem būdais: rašalu, iki 
uždarant jį į ligoninę, ir pieštuku arba flomasteriu, kai jau gyveno 
beprotnamyje. Parašai pieštuku yra vertingesni, manau, tu tai Žinai. 
Barni, aš manau, kad tu turi visus tuos daiktus ir tikiesi kada nors 
parduoti autografų turguje. 

Barnis gūžtelėjo pečiais, bet nieko nepasakė. 

— Manau, lauki, koljis vėl taps aktualia tema. Barni, ko tu norėtum? 

— Norėčiau prieš mirdamas pamatyti visus Vermejerio paveiks- 
lus, kokie tik yra pasaulyje. 

- Ar verta klausti, iš kur žinai Vermejerį? 

— Naktimis kalbėdavomės apie daug ką. 

- Ar kalbėdavotės ir apie tai, ką jis darytų būdamas laisvėje? 

— Ne. Daktaro Lekterio nedomino hipotezės. Jis netikėjo silogiz- 
mu, sinteze ar absoliutu. 

— Kuo gijis tikėjo? 

— Chaosu. Juo nė nereikia tikėti. Jis akivaizdus. 

Starling nutarė trumpam nusileisti Barniui. 

— Sakai taip, lyg tuo tikėtum, - tarė. - Bet tavo darbas Baltimorės 
ligoninėje buvo palaikyti tvarką. Tu buvai pagrindinis tvarkos sau- 
gotojas. Mes abu saugome tvarką. Daktaras Lekteris niekada nuo ta- 
vęs nepabėgo. 

— Aš jums jau paaiškinau. 

— Nes tuniekada neprarasdavai budrumo. Net jei tam tikra pras- 
me jūs bičiuliavotės... 

— Aš sujuo nesibičiuliavau, - tarė Barnis. - Jis su niekuo nesibi- 
čiuliavo. Mes kalbėdavomės tikėdamiesi abipusės naudos. Arba dėl 
to, kad tai, kąjis aiškindavo, man buvo įdomu. 

— Ar daktaras Lekteris šaipydavosi, jei ko nežinodavai? 

— Ne. Arjis šaipydavosi iš jūsų? 

— Ne, - atsakė ji, nenorėdama skaudinti Barnio, nes pirmą kartą 
suprato siaubūno pajuokoje slypintį komplimentą. - Bet norėdamas 
būtų galėjęs pasišaipyti. Barni, ar Žinai, kur tie daiktai? 

— Už juos paskirtas atlygis? 

Starling sulankstė savo servetėlę ir pakišo po lėkštės kraštu. 

- Atlyginsiu tuo, kad neapkaltinsiu tavęs trukdymu teisėsaugai. 
Buvau gana atlaidi, kai įtaisei slaptą mikrofoną mano stale ligoninėje. 

— Tas mikrofonas priklausė velioniui daktarui Ciltonui. 

— Velioniui? Iš kur žinai, kad jis velionis daktaras Čiltonas? 

— Na, jis jau septynerius metus nesirodo, - atsakė Barnis, - ir 
netikiu, kad greit pasirodytų. Specialioji agente Starling, dabar aš 
norėčiau paklausti: ko jums reikia? 

— Noriu pamatyti rentgeno nuotrauką. Man reikia rentgeno nuo- 
traukos. Jei yra likusių daktaro Lekterio knygų, irjas noriu pamatyti. 

— Tarkim, aš tuos daiktus galėčiau gauti. Kas toliau? 

— Tiesą sakant, nežinau. Prokuroras gali juos konfiskuoti kaip 
įkalčius pabėgimo byloje. Paskui jie dulkės jo įkalčių saugykloje. Jei 
ištirsiu tuos daiktus, o knygose nerasiu nieko naudingo ir tai paskelb- 
siu, galėsi tvirtinti, kad daktaras Lekteris tau jas dovanojo. Jau septy- 
neri metai jis dingęs, todėl galėsi pateikti civilinį ieškinį. Jis neturi 
giminių. Aš rekomenduosiu atiduoti tau visą nereikalingą medžiagą. 
Bet turi Žinoti, kad mano rekomendacijos valdžios piramidėje verti- 
namos mažiausiai. Tikriausiai neatgautum rentgeno nuotraukos ar 
ligos istorijos, nes jos nėra jo nuosavybė ir jis negalėjo jų dovanoti. 

—- Ojei pasakysiu, kad nieko neturiu? 

- Lekterio daiktus bus labai sunku parduoti, nes mes išplatinsi- 
me pranešimą, kad užjų įsigijimą ir laikymą bus baudžiama, o daik- 
tai konfiskuojami. Aš gausiu leidimą apieškoti tavo namus ir paimti 
įkalčius. 

— Dabar žinote, kur mano namai. O gal aš ten tik glaudžiuosi? 

— Nežinau. Bet patikėk, jei atiduosi daiktus, neturėsi rūpesčių dėl 
to, kad juos paėmei, atsižvelgiant į tai, kas jiems būtų nutikę, jei bū- 
tumjų nelietęs. Tačiau negaliu garantuoti, kad juos atgausi. 

Starling pasirausė krepšyje, išlaikydama pauzę. 

— Žinai, Barni, manau, neturi aukštesniojo medicinos išsilavini- 
mo todėl, kad esi ne be nuodėmės. Gal kada buvai nusikaltęs. Su- 
pranti? Dabar įsidėmėk: aš niekada neieškojau tavo teismo bylos, nie- 
kadanieko netikrinau. 

— Ne, jūs tiesiog žvilgtelėjote į mano mokesčių sąskaitas ir mano 
prašymą priimti į darbą. Sujaudintas. 

— Jei turi ankstesnių nuobaudų, gal Jungtinių Valstijų žemės ūkio 
departamentas tars žodį, ir jos bus užmirštos. 

Barnis išvalgė lėkštę gabalėliu duonos. 

— Baigėte? Eime pasivaikščioti. 

— Mačiau Semį, prisimeni, jį apgyvendino Migso kameroje? Jis ir 
dabar ten gyvena, - tarė Starling, kai jie išėjo į lauką. 

— Manau, kad ta vieta pasmerkta. 

— Taip ir yra. 

— Ar Semis įrašytas į socialinės pagalbos programą? 

— Ne. Jis tiesiog gyvena ten, tamsoje. 

— Manau, reikėtų apie jį pranešti. Jis serga sunkia diabeto forma, 
jis mirs. Ar žinote, kodėl daktaras Lekteris privertė Migsą praryti sa- 
vo liežuvį? 

— Manau, kad žinau. 

— Užmušė jį todėl, kad jis įžeidė jus. Tokia tikroji priežastis. Nesi- 
jauskite kalta... galjis vis tiek būtų tai padaręs. 

Jie ėjo pro Barnio namus iki pievelės, kur balandė vis dar suko 
ratus aplink savo mirusio draugo kūną. Barnis paėmė ją į rankas. 

— Skrisk, - tarė paukščiui. - Gana sielvartauti. Taip vaikščiosi, kol 
tave sugaus katinas. 

Balandė nuskrido šlamėdama sparnais. Jie nematė, kur ji nutūpė. 

Barnis pakėlė mirusį paukštį. Kūnelis glotniomis plunksnomis 
lengvai įslydo į kišenę. 

- Žinote, daktaras Lekteris kalbėjo apie jus. Kai mes šnekėjomės 
paskutinį kartą, vieną iš paskutinių kartų... Paukštis man priminė. 
Norite žinoti, ką jis sakė? 

— Aišku, - atsakė Starling. Jos pusryčiai net pakilo skrandyje, bet 
ji turėjo ištverti. 

— Kalbėjomės apie paveldimą, prigimtinį elgesį. Kaip pavyzdį jis 
pateikė karvelių vartiklių genetiką. Jie pakyla į orą, o paskui vartyda- 
miesi krinta į žemę. Yra tokių, kurie krinta lėtai, nuožulniai, ir kurie 
sminga stačia galva. Negalima suleisti dviejų karvelių, smingančių 


stačia galva, nes jų palikuonys vartydamiesi kris visą kelią, trenksis į 

žemę ir žus. Jis pasakė: „Barni, pareigūnė Starling yra iš tų, kurie 
sminga stačia galva. Tikėkimės, jog kuris nors išjos tėvų buvo kitoks.“ 

Starling kiek užtruko, kol tai suvirškino. 

— Ką darysi su paukščiu? - paklausė. 

— Nupešiu ir suvalgysiu, - tarė Barnis. - Užeikite į namus, atiduo- 
siu jums rentgeno nuotrauką ir knygas. 

Grįždama su ryšuliu prie savo mašinos Starling išgirdo medyje 
ulbant sielvartaujančią balandę. 


13 skyrius 


Už vieno bepročio pagarbą, o kito apsėdimą Starling dabar gavo tai, 
ko visada troško —- kabinetą Elgesio tyrimų skyriaus požemiuose. 
Skaudu, kad jis buvo gautas tokiu būdu. 

Baigusi FTB Akademiją Starling nesitikėjo patekti tiesiai į elitinį 
Elgesio tyrimų skyrių, tačiau ji tikėjo, kad gali užsitarnauti ten vietą. 
Žinojo, jog pirma kelerius metus turės atidirbti operatyvinėje tarnyboje. 

Starling buvo gera darbuotoja, bet prastai išmanė biuro vidaus 
politiką, todėl užtruko, kol suprato, jog niekada nepateks į Elgesio 
tyrimų skyrių, nepaisant jo vedėjo Džeko Kroufordo pageidavimų. 

Pagrindinė priežastis jai buvo neaiški tol, kol ji lyg juodąją skylę 
atrandantis astronomas pamatė, kokia generalinio inspektoriaus pa- 
vaduotojo Polo Krendlerio įtaka aplinkiniams. Jis taip ir neatleidojai 
už tai, kad būtent ji rado žudiką maniaką Džeimą Gambą anksčiau 
užjį, ir negalėjo pakęsti spaudos dėmesio, kurio ji dėl to susilaukė. 

Kartą lietingą žiemos vakarą Krendleris paskambino jai į namus. 
Ji atsiliepė apsisiautusi chalatu, su pliušinėmis šlepetėmis ir į rank- 
šluosčiu ant galvos. Visada tiksliai prisimins tą dieną, nes tai buvo 
pirmoji „Audros dykumoje“ savaitė. Tada Starling dirbo technikos 
agente ir buvo ką tik grįžusi iš Niujorko, kur Irako misijos JT automo- 
bilyje pakeitė radijo imtuvą. Naujasis imtuvas buvo lygiai toks pat 
kaip senasis, bet transliuodavo automobilyje vykstančius pokalbius į 
Gynybos departamento palydovą. Operacija buvo labai pavojinga, 
atlikta privačiame garaže, ir ji vis dar jautėsi suirzusi. 

Vieną akimirką net pamanė, kad Krendleris skambina pagirti už 
gerai atliktą darbą. 

Prisiminė lietaus beldimą į langą ir Krendlerio balsą ragelyje, jis 
kalbėjo veldamas žodžius, fone buvo girdėti baro triukšmas. 

Jis pakvietė ją susitikti. Sakė, kad po pusvalandžio galėtų atva- 
žiuoti. Jis buvo vedęs. 

— Ne, pone Krendleri, - atsakė ji ir paspaudė autoatsakiklio įrašy- 
mo mygtuką, pasigirdo pyptelėjimas ir ryšys nutrūko. 

Dabar, sėdėdama kabinete, kurio troško daug metų, Starling pieš- 
tuku užrašė savo vardą ant popierėlio ir lipnia juostele priklijavo 
prie durų. Pačiai neatrodė šmaikštu, todėl nuplėšė užrašą ir išmetė į 
šiukšlių dėžę. 

Jos gautų dokumetų dėkle buvo vienas vienintelis laiškas. Gineso 
pasaulio rekordų knygos anketa, kurioje ji vadinama teisėsaugos pa- 
reigūne, nukovusia daugiausia nusikaltėlių per visą Jungtinių Vals- 
tijų istoriją. Leidėjas paaiškino, kad terminas „nusikaltėliai“ pavar- 
totas visiškai pagrįstai, nes visi žuvusieji buvo po kelis kartus teisti 
už kriminalinius nusikaltimus, o trims iš jų jau buvo išduoti suėmi- 
mo orderiai. Anketa nukeliavo į šiukšlių dėžę kartu su vardu. 

Jijau antrą valandą maigė kompiuterį, braukdama nuo veido vis 
krintančias plaukų sruogas, kai į duris pasibeldė ir vidun galvą kyš- 
telėjo Kroufordas. 

- Starling, iš laboratorijos skambino Brajenas. Rentgeno nuotrau- 
ka, kurią davė Meisonas, ir ta, kurią gavai iš Barnio, visiškai atitinka. 
Tai Lekterio ranka. Jie perves nuotraukas į skaitmeninę sistemą ir 
sulygins jas, bet, jo nuomone, nėra jokių abejonių. Persiųsime visus 
dokumentus į slaptąjį Lekterio VICAP segtuvą. 

- O kaip Meisonas Verdžeris? 

— Pasakysime jam tiesą, - atsakė Kroufordas. - Starling, mes abu 
žinome, kad jis nesidalins savo žiniomis, nebent gautų tai, ko vienas 
nepajėgs apdoroti. Bet jei dabar bandytume eiti Brazilijoje jo aptiktais 
pėdsakais, jie išnyktų. 

— Liepėte man nesikišti, ir aš paklusau. 


- Bet jūs čia kažką veikėte. 

— Meisono rentgeno nuotrauka atsiųsta DHL paštu. Pagal brūkš- 
ninį kodą ir etiketę galima susekti, iš kur ji išsiųsta — iš Ibarra viešbu- 
čio Rio de Žaneire. - Starling pakėlė ranką, neleisdama įsiterpti. — 
Dabar visa informacija ateina iš Niujorko. Brazilijoje jokių paieškų. 
Meisonas daug skambina, ir visi skambučiai siunčiami per lažybų 
biurą Las Vege. Galite įsivaizduoti, kiek jie priskambina. 

— Ar reikia klausti, kaip jūs tai sužinojote? 

— Visiškai teisėtai, - atsakė Starling. - Na, beveik teisėtai, jo na- 
muose nepalikau jokių įkalčių. Turiu kodus ir galiu patikrinti jo 
telefono sąskaitas, tik tiek. Visi techniniai agentai juos turi. Tarki- 
me, Meisonas nutaria trukdyti teisėsaugos darbą. Žinant jo įtaką, 
kiek laiko sugaištume prašydami orderio klausytis jo telefono po- 
kalbių? Ką galėtumėt padaryti, jei jis būtų nuteistas? Bet jis naudo- 
jasi lažybų biuru. 

— Suprantu, - tarė Kroufordas. - Nevados lošimų komisija galėtų 
klausytis pokalbių arba paspausti lažybų biurą, kad suteiktų reika- 
lingos informacijos, kitaip tariant, kur siunčiami skambučiai. 

Ji linktelėjo. 

- Palikau Meisoną ramybėje, kaip jūs ir liepėte. 

— Matau, - tarė Kroufordas. - Galite pasakyti Meisonui, kad mes 
tikimės jam padėti per Interpolą ir ambasadą. Praneškite, kad mums 
„reikia nusiųsti ten žmones ir paruošti ekstradicijos planą. Tikėtina, 
kad ir Pietų Amerikoje Lekteris įvykdė nusikaltimų, todėl gerai būtų 
parsigabenti jį anksčiau, negu Rio policija pradės ieškoti savo archy- 
vuose „Kanibalizmo“ skyriuje. Aišku, jei jis tikrai Pietų Amerikoje. 
Starling, ar jums labai sunku kalbėtis su Meisonu? 

— Reikia nusiteikti. Jūs mane išmokėte, kai dirbome su ta išpam- 
pėle iš Vakarų Virdžinijos. Ką aš šneku —- „išpampėlė“. Ji žmogus, 
vardu Frederika Bimel. Taip, nuo Meisono mane pykina. Žinote, Dže- 
kai, pastaruoju metu mane nuo daug ko pykina. 

Starling nustebusi nutilo. Ji niekada skyriaus vedėjo Džeko Krou- 
fordo nevadino vardu, niekada net nebandė kreiptis į jį „Džekai“,ir 
tai ją pačią pribloškė. Ji tyrinėjo jo veidą, garsėjantį tuo, kad yra ne- 
perprantamas. * 


Jis linktelėjo, liūdnai ir kreivai šyptelėjęs. 

— ..ir mane. Gal prieš susitikdama su Meisonu norėtumėt sukram- 
tyti porą Pepto-Bismol tablečių? 

Meisonas Verdžeris nesivargino atsiliepti į Starling skambutį. 
Sekretorė padėkojo jai ir prižadėjo, kad jis jai paskambins. Tačiau 
nepaskambino. Meisonui, sąraše asmenų, kuriuos būtina informuo- 
ti, įrašytam nepalyginti aukščiau už Starling, žinia, kad rentgeno nuo- 
traukos yra tos, kurių ieškoma, buvo jau senos naujienos. 


14 skyrius 


Tai, kad jo turimoje rentgeno nuotraukoje tikrai yra daktaro Lekterio 
ranka, Meisonas sužinojo gerokai anksčiau už Starling, nes Mei- 
sono informatoriai Teisingumo departamente buvo nepalyginti 
svarbesni. 

Meisonas gavo pranešimą elektroniniu paštu, o žinutė pasirašy- 
ta slapyvardžiu „Token 287“. Tai buvo antrasis JAV Atstovų rūmų 
deputato Patrono Velmoro padėjėjo teisės komitete slapyvardis. Į Vel- 
moro biurą nusiųsta elektroninio pašto žinutė pasirašyta „Cassius 
199“. Tai buvo antrasis, asmeninis slapyvardis, kuriuo pasirašinėjo 
Polas Krendleris iš Teisingumo departamento. 

Meisonas jaudinosi. Jis nemanė, kad daktaras Lekteris yra Brazi- 
lijoje, tačiau rentgeno nuotrauka patvirtino, jog kairioji daktaro ran- 
ka dabar turi tiek pirštų, kiek įprasta. Ši žinia tiko prie naujų praneši- 
mų iš daktaro buvimo vietos Europoje. Meisonas žinojo, kad 
informaciją atsiuntė patys Italijos teisėsaugininkai, ir tai patikimiau- 
sias iš visų kada nors gautų Lekterio pėdsakų. 

Meisonas nė nemanė dalintis savo žiniomis su FTB. Po septyne- 
rius metus trukusių ieškojimų, galimybės skaityti slaptąsias federali- 
nio biuro bylas, turėdamas platų informatorių tinklą, neturėdamas 
jokių tarptautinių apribojimų, su dideliais pinigais Meisonas gero- 
kai aplenkė FTB ieškodamas Lekterio. Jis informuodavo biurą tik tais 
atvejais, kai norėdavo pasinaudoti jo šaltiniais. 

Bet norėdamas atrodyti mandagus, liepė sekretorei įkyrėti Star- 
ling klausimais apie įvykių eigą. Jo parengtoje atmintinėje buvo rei- 
kalavimas skambinti jai mažiausiai triskart per dieną. 

Meisonas nedelsdamas išsiuntė penkis tūkstančius dolerių sa- 
vo informatoriui Brazilijoje, kad šis išsiaiškintų, kas darė tą rentge- 
no nuotrauką. Į Šveicariją nusiųstas atlyginimas buvo nepalyginti 
didesnis, ir jis ruošėsi išsiųsti dar daugiau, gavęs konkrečios infor- 
macijos. 

Neabejojo, kad jo informacijos šaltinis Europoje rado daktarą Lek- 
terį, tačiau Meisonas jau tiek kartų buvo apgautas, kad nutarė veikti 
atsargiau. Įrodymai nebetoli. Laukdamas Meisonas laukimo kančias 
maldė mintimis apie tai, kas bus, kai daktaras atsidurs jo rankose. 
Tam ruošėsi ilgai, nes Meisonas buvo kančių tyrinėtojas... 

Dievo pasirinkimas skiriant kančias dažnai mums yra nesupran- 
tamas ir mūsų netenkina, nebent Jį žeistų nekaltybė. Akivaizdu, kad 
Jam reikia padėti, nukreipti teisinga linkme tą aklą pyktį, kuriuo pla- 
ka Žemę. 

Savo vaidmenį Meisonas suprato dvyliktaisiais paralyžiaus me- 
tais, kai jo kūno kontūrai po antklode beveik išnyko, ir jis žinojo, kad 
jau niekada nebepakils iš lovos. Didžiajame name Ondatrų fermoje 
jis turėjo įrengtas patalpas ir gana pinigų, nors ir ne visus, nes juos 
vis dar valdė Molsonas, Verdžerių giminės patriarchas. 

Daktaras Lekteris pabėgo per Kalėdas. Apimtas įprastos kalėdi- 
nės nuotaikos Meisonas graužėsi nepasirūpinęs, kad daktaras būtų 
nužudytas beprotnamyje. Jis žinojo, kad dabar daktaras Lekteris sker- 
sai ir išilgai, pirmyn ir atgal vagoja pasaulį ir, aišku, smaginasi. 

O Meisonas turi gulėti su respiratoriumi, po šilta antklode, šalia 
mindžikuoja seselė, kuri svajoja atsisėsti. Į Ondatrų fermą autobusu 
atvežė būrelį vargšų vaikų, kad pagiedotų kalėdines giesmes. Dakta- 
rui leidus trumpam buvo atidarytas Meisono kambario langas, kad 
įeitų gaivaus oro, o po langu rankose spausdami degančias žvakeles 
giedojo vaikai. 

Meisono kambaryje šviesa nedegė, juodame danguje Žemai virš 
namų spindėjo žvaigždės. 


„O, mažasis Betliejaus miesteli, driekiesi toks ramus!“ 


Driekiesi toks ramus. 
Driekiesi toks ramus. 

Tų žodžių ironija jį slėgte prislėgė. Driekiesi toks ramus, Meisonai! 

Kalėdų žvaigždės už lango švietė vis tokios pat kankinamai ne- 
bylios. Jos tylėjo, kaijis žvelgė į jas savo maldaujančiomis išverstomis 
akimis, mojo joms tais keliais pirštais, kuriuos pajėgė judinti. Meiso- 
nui užgniaužė kvapą. Mąstė, kad jei uždus, paskutinis dalykas, kurį 
matys, bus gražios tylios beorės žvaigždės. Jis dūsta, galvojo, respi- 
ratorius nespės, kad galėtų įkvėpti, jis turi laukti savo kalėdinės eglu- 
tės žalumo gyvybinių parametrų, šviečiančių skaičių ir kreivių - ma- 
žų visžalių augalėlių juodoje aparatų miško naktyje. Pulso kreivė, 
sistolinė kreivė, diastolinė kreivė. 

Seselė išsigandusi, pasirengusi spausti pavojaus mygtuką, pasi- 
rengusi leisti adrenaliną. 

Tų eilučių ironija, driekiesi toks ramus, Meisonai. 

Staiga - Kalėdų stebuklas. Seselei nespėjus paspausti mygtuko ar 
pasiekti vaistų, dygūs Meisono keršto šeriai nuslydo jo blyškiu, ple- 
venančiu rankos vaiduokliu, ir jis pamažu nurimo. 

Per Kalėdas visame pasaulyje dalijama komunija, nes tikintieji 
neabejoja, jog substancijos virsmo stebuklas leidžia jiems valgyti Kris- 
taus kūną ir kraują. Meisonas pradėjo ruoštis dar įspūdingesnei cere- 
monijai, kuriai nereikia jokio substancijos virsmo. Jis rengėsi atiduoti 
daktarą Lekterį suėsti gyvą. 


15 skyrius 


Meisono išsilavinimas buvo keistokas, tačiau puikiai tinkamas tam 
gyvenimui, kurį jam numatė tėvas ir tai užduočiai, kuri jo laukė dabar. 

Vaikystėje Meisonas lankė uždarąją mokyklą, kurią išlaikyti daug 
padėjo jo tėvas, todėl jam atleisdavo dažnus pamokų praleidinėji- 
mus. Senasis Verdžeris kartais ištisas savaites savaip lavino Meisoną, 
vesdamasis berniuką į tvartus ir skerdyklas, sukrovusias jam turtus. 

Molsonas Verdžeris daugeliu atžvilgių buvo gyvulių auginimo 
pradininkas, ypač taupaus auginimo srityje. Pirmieji jo pigaus paša- 
robandymai penkiasdešimčia metų pralenkė Baterhemo bandymus. 


Molsonas Verdžeris apgaudinėjo kiaulių skrandžius šeriais, maltomis 

plunksnomis ir mėšlu, šerdamas juos tokiais kiekiais, kurie anuomet 
atrodė pernelyg drąsūs. Kai penktajame dešimtmetyje jis pirmas atėmė 
iš kiaulių šviežią geriamąjį vandenį ir privertė gerti srutas, kad grei- 
čiau priaugtų svorio, jį palaikė svaičiojančiu bepročiu. Patyčios liovėsi, 
kaijo pelnas pradėjo augti, o konkurentai puolė sekti jo pavyzdžiu. 

Bet tai dar nebuvo Molsono Verdžerio pirmavimo gyvulių augi- 
nimo pramonėje riba. Naudodamas savo asmenines lėšas jis tik tau- 
pumo sumetimais narsiai kovėsi prieš humaniško skerdimo įstatymą 
ir sugebėjo apginti gyvulių žymėjimą išdeginimu, nors už tai teko 
dosniai atsilyginti įstatymų leidėjams. Kartu su Meisonu jie stebėda- 
vo gyvulių laikymo aptvaruose eksperimentus, kuriais bandė nusta- 
tyti, kiek laiko prieš skerdimą šie gali ištverti be maisto ir vandens, 
neprarasdami svorio. 

Verdžeris finansavo genetikos tyrimus galų gale padėjusius pa- 
dvigubinti belgiškųjų kiaulių veislės raumenų masę, neprarandant 
skysčių, kaip paprastai atsitikdavo šiai veislei. Molsonas Verdžeris 
pirko veislinius gyvulius visame pasaulyje ir rėmė daug užsienyje 
vykdomų veislės tyrimo programų. 

Tačiau skerdyklų verslo pagrindas yra žmonės, ir niekas to ne- 
suprato geriau už Molsoną Verdžerį. Jis sugebėjo pažaboti profesines 
sąjungas, kai jos bandė kėsintis į jo pelną, reikalavo didinti atlygini- 
mus ir sudaryti saugias darbo sąlygas. Jam labai pravertė gerus tris 
dešimtmečius palaikyti glaudūs ryšiai su nusikalstamomis organi- 
zacijomis. 

Anuomet Meisonas buvo labai panašus į tėvą: juodi žvilgantys 
antakiai virš žydrų mėsininko akių ir įžambiai iš dešinės į kairę kak- 
tą kertanti žema plaukų linija. Meisonas Verdžeris dažnai meiliai 
suimdavo sūnaus galvą ir laikydavo, tarsi jos struktūra patvirtintų jo 
tėvystę, lygiai kaip čiuopdamas kiaulės snukį iš kaukolės sandaros 
galėdavonustatyti jos genetines ištakas. 

Meisonas buvo geras mokinys ir net prikaustytas prie lovos turė- 
jo protingų verslo idėjų, kurias įgyvendindavo jo valdiniai. Būtent 
Meisonui kilo mintis įtikinti JAV vyriausybę ir Jungtines Tautas iš- 
skersti vietines Haičio kiaules, kaip potencialias afrikietiško kiaulių 
maro nešiotojas. Po to jam pavyko parduoti vyriausybei didžiųjų bal- 

tųjų amerikinių kiaulių, turėjusių užimti išskerstųjų kiaulių vietą. 
Haičio sąlygomis didžiosios nupenėtos kiaulės netruko išdvėsti ir į 
kritusiųjų vietą teko nuolat gabenti naujas kiaules iš Meisonų šeimos 
išteklių, kol pagaliau neapsikentę haitiečiai iš Dominikos Respubli- 
kos atsigabeno ištvermingų mažųjų kiaulių. 

Dabar įgijęs gyvenimo patirties Meisonas kaip Stradivarijus kūrė 
savo keršto instrumentus. 

Kokie informacijos šaltinių turtai slypėjo beveidžiame Meisono 
kiauše! Gulėdamas lovoje, kurdamas mintyse tarsi kurčias Bethove- 
nas,jis prisiminė, kaip jiedu su tėvu vaikštinėdavo po kiaulių turgus, 
tikrindami konkurentų gyvulius, o Molsono mažas sidabrinis peiliu- 
kas visada buvo pasirengęs išslysti iš liemenės kišenės ir įsmigti į 
kiaulės nugarą pamatuoti lašinių storį. Gyvuliui veriamai žviegiant 
jis Žingsniuodavo toliau, pernelyg išdidus, kad būtų apkaltintas, vėl 
paslėpęs ranką kišenėje, nykščiu žymėdamas vietą ant ašmenų. 

Jei Meisonas būtų turėjęs lūpas, būtų nusišypsojęs prisiminda- 
mas, kaip jo tėvas nudūrė kiaulę, varžybose gavusią 4-H kategoriją, 
visus laikiusią draugais, ir kaip pravirko ją auginęs berniukas. Atėjo 
įsiutęs berniuko tėvas, o Molsono saugai išmetė jį iš palapinės. Taip, 
smagūs buvo laikai. 

Kiaulių parodose Meisonas matė egzotiškų kiaulių iš viso pa- 
saulio. Siekdamas savo tikslo dabar jis į krūvą sudėjo viską, ką buvo 
matęs. 

Iškart po Kalėdų Meisonas pradėjo įgyvendinti auginimo progra- 
mą Verdžeriams priklausančioje nedidelėje kiaulių fermoje rytinėje 
Sardinijos pakrantėje. Tą vietą pasirinko dėl jos atokumo ir patogios 
padėties Europoje. 

Meisonas manė -ir neklydo, kad pirmoji vieta už Jungtinių Ame- 
rikos Valstijų ribų, kur apsistos pabėgęs daktaras Lekteris, bus Pietų 
Amerika. Tačiau jis nė akimirką neabejojo, kad Europa yra ta vieta, 
kur apsigyvens tokių pomėgių turintis žmogus, kaip daktaras Lekte- 
ris, todėl jo informatoriai kasmet lankydavosi Zalcburgo muzikos fes- 
tivalyje ir kituose kultūros renginiuose. 

Štai ką Meisonas nusiuntė į Sardiniją savo kiaulių augintojams, 
turintiems paruošti daktaro Lekterio mirties teatrą: 

Didžiąją miškų kiaulę, Hylochoerus meinertzhageni, su šešiais spe- 
niais ir trisdešimt aštuoniomis chromosomomis, išradingą maisto ieš- 
kotoją, visaėdę, kaip ir žmogus. Aukštumose ji užauga iki dviejų met- 
rų ilgio, sveria apie du šimtus septyniasdešimt penkis kilogramus. 
Didžioji miškų kiaulė buvo Meisono pasididžiavimas. 

Klasikinį europinį šerną, S. scrofa scrofa: trisdešimt šešios gryniau- 
sios formos chromosomos, snukis be šnipo, visas apaugęs šeriais, su 
didelėmis smailiomis iltimis, didelis, greitas ir nuožmus gyvulys, sa- 
vo aštriomis kanopomis galintis užmušti gyvatę ir praryti ją lyg sal- 
dainį. Suerzintas, rujodamas ar gindamas savo mažylius puola kiek- 
vieną, kuris kelia pavojų. Patelės turi dvylika spenių ir yra puikios 
motinos. S. scrofa scrofa Meisonas įžvelgė būdą ir išvaizdą, tinkamus 
suteikti daktarui Lekteriui paskutinį, velnišką savęs suėsto paveiks- 
lą. (Žr. „Haris ant kiaulės“, 1881.) 

Osabau salos kiaulę jis nupirko dėl jos agresyvumo, o degląją 
Džiaksing kiaulę - dėl didelio estradiolo kiekio. 

Suklydo iš Rytų Indonezijos atsiveždamas babirusą, Babyrousa 
babyrussa, vadinamą „kiaule elniu“ dėl nepaprastai ilgų ilčių. Ji dau- 
ginosi lėtai, turėjo tik du spenius, o šimtas jos kilogramų jam perne- 
lyg daug kainavo. Bet laiko jis neprarado, nes turėjo ir kitų vadų, 
kuriose nebuvo babiruso veislės. 

Meisonas turėjo ir platų dantų pasirinkimą. Beveik kiekviena 
veislė puikavosi jo tikslui tinkamais dantimis: trys poros aštrių kan- 
džių, viena pora ilgų iltinių, keturios poros priekinių ir trys galin- 
gos poros krūminių dantų, viršuje ir apačioje iš viso keturiasdešimt 
keturi dantys. 

Bet kuri kiaulė gali suėsti negyvą Žmogų, bet ėsti gyvą reikia iš- 
mokyti. Meisono pasirinkti sardai tam puikiai tiko. 

Dabar, po septynerių darbo metų ir kelių vadų, rezultatai buvo... 
tiesiog stebėtini. 

16 skyrius 


Visiems veikėjams, išskyrus daktarą Lekterį, jau susirinkus Sardini- 
jos Dženardžentu kalnuose, Meisono dėmesys nukrypo į daktaro mir- 
ties įamžinimą ateities kartoms ir savo paties žiūrėjimo malonumą. 
Pasirengimas seniai baigtas, belieka tik duoti signalą. 

Visą subtilų darbą jis atliko telefonu, per teisėtą komutatorių la- 
žybų biure netoli Kastevejo Las Vege. Jo skambučiai lyg maži trupi- 
niai išsibarstė didžiojoje savaitgalio skambučių jūroje. 

Radiofonizuotas Meisono balsas be lūpinių ir frikatyvinių prie- 
balsių, atsimušė nuo nacionalinio miško draustinio greta Čespyko 
pakrantės ir pasuko į dykumą, o paskui ir vėl per Atlanto vandenyną, 
pirmiausia į Romą. 

Bute, septintame gyvenamojo pastato Archimedo gatvėje aukšte, 
už to paties pavadinimo viešbučio, suskambo telefonas, duslus dvi- 
gubas telefono skambutis. Mieguisti balsai tamsoje. 

— Cosa? Cosa c'e'? * 

— Accendi la luce, idiota.** 

Įsižiebia lemputė prie lovos. Lovoje guli trise. Jaunas vyrukas prie 
telefono nukelia ragelį ir paduoda jį viduryje gulinčiam apkūniam 
vyresniam vyrui. Kitoje lovos pusėje miega šviesiaplaukė mergina, 
gal dvidešimties metų. Ji į šviesą pakelia mieguistą veidą, paskui vėl 
prigula ant pagalvės. 

— Pronto? Chi parla?*** 

— Orestai, drauguži, čia Meisonas. 

Stambusis vyras susikaupia, mosteli jaunesniajam paduoti stik- 
linę mineralinio vandens. 

— Meisonai, drauguži, atleisk, miegojau, kiek pas jus valandų? 

- Visur vėlu, Orestai. Ar prisimeni, ką žadėjau dėl tavęs padaryti 
ir ką tu privalai padaryti? 

— Taip, aišku. 


* Kas čia? Kas atsitiko? (It.) 
** Įjunk šviesą, kvaily. (It.) 
** Alio? Kas kalba? (It.) 

- Taigi, laikas atėjo. Tu žinai, ko man reikia. Man reikia dviejų 
kino kamerų, geresnės garso kokybės negu tavo pornofilmų, o ka- 
dangi tau pačiam teks rūpintis elektra, reikia elektros generatoriaus, 
kuris stovėtų toliau nuo filmavimo aikštelės. Dar man reikia gražių 
gamtos vaizdų, juos panaudosime montuodami filmą, ir paukščių 
balsų. Noriu, kad jau rytoj išrinktum tinkamą vietą ir ją įrengtum. 
Viską ten ir palik, aš pasirūpinsiu apsauga, o tu galėsi grįžti į Romą 
iki filmavimo. Tačiau kiekvieną akimirką būk pasirengęs išvykti, 
turėsi dvi valandas. Supratai? EUR Citybank skyriuje tavęs laukia 
čekis. Supratai? 

— Meisonai, dabar aš... 

— Orestai, ar viską padarysi? Pats sakei, kad pavargai nuo trečia- 
rūšių, pornofilmų ir istorinio mėšlo RAI televizijai. Orestai, ar nori 
sukurti tikrą meninį filmą? 

— Taip, Meisonai. 

— Tuomet važiuok dar šiandien. Pinigus paimsi iš Citybank. No- 
riu, kad važiuotum. 

- Kur? 

— Į Sardiniją. Skrisk į Kaljarį, ten tave pasitiks. 

Kitas skambutis pasiekė Porto Toresą rytinėje Sardinijos pakran- 
tėje. Pokalbis truko trumpai. Ilgų kalbų nereikėjo, nes visas mecha- 
nizmas buvo jau seniai parengtas ir toks pat suderintas kaip nešioja- 
moji Meisono giljotina. Ekologiškai švaresnis, nors ir ne toks greitas. 


II 


FLORENCIJA 


17 skyrius 


Naktis Florencijos širdyje, sename išmoningai apšviestame mieste. 

Senieji rūmai tamsioje aikštėje, prožektorių šviesoje su arkiniais 
langais ir dantytomis sienomis lyg išsišiepusio moliūgo žibintai dvel- 
kia viduramžiais, į tamsų dangų sminga varpinė. 

Prieš šviečiantį laikrodžio ciferblatą šikšnosparniai vaikys uo- 
dusiki aušros, kai varpų skambesio suvirpintame ore į dangų pakils 
kregždutės. 

Iš Galerijos šešėlio išnyra kvestūros vyriausiasis komisaras Ri- 
naldas Pacis, jo juodas lietpaltis slenka pro balto marmuro figūras, 
vaizduojančias prievartą ir žudynes, jis pereina aikštę, blyškus jo 
veidas lyg saulėgrąža sukasi į apšviestus rūmus. Stabteli toje vietoje, 
kur buvo sudegintas Savonarola, ir pažvelgia į langus, kuriuose vie- 
nas iš jo protėvių pasitiko liūdną likimą. 

Pro tą langą Frančeskas de Pacis buvo išmestas nuogas su kilpa 
ant kaklo, kad mirtų skausmuose daužydamasis į šaltą mūrą. Arki- 
vyskupas Salviatis, pakartas greta su visomis bažnytinėmis regalijo- 
mis, nesuteikė jam dvasinės paguodos: išsprogusiomis akimis, dus- 
damas, netekęs proto jis suleido dantis į Frančesko de Pacio kūną. 

Tą sekmadienį, 1478 metų balandžio dvidešimt šeštąją, Pacių gi- 
minė buvo pažeminta už Džulijano de Medičio nužudymą ir už pasi- 
kėsinimą per pamaldas Katedroje nužudyti Lorencą Šlovingąjį. 

Dabar Rinaldo Pacio iš Pacių giminės, nekenčiančio valdžios ly- 
giai taip, kaip ir jo protėviai, pažeminto ir praradusio turtus, ausyse 
švilpė krintantis budelio kirvis, o šioje vietoje jis turėjo nuspręsti, kaip 
geriausiai išnaudoti pasitaikiusią laimingą progą. 

Vyriausiasis inspektorius Pacis tikėjo radęs Florencijoje įsikūrusį 
Hanibalą Lekterį. Suimdamas tą piktadarį jis galėjo susigrąžinti pra- 
rastą reputaciją ir pelnyti visuotinę pagarbą. Pacis turėjo ir kitą kelią: 
parduoti Hanibalą Lekterį Meisonui Verdžeriui už didesnę pinigų 
sumą negu pajėgė įsivaizduoti - jei įtariamasis tikrai Lekteris. Aišku, 
kartu jis parduotų ir savo garbės likučius. 

Pacis neatsitiktinai vadovavo kvestūros tardymo skyriui - buvo 
talentingas ir kadaise beprotiškai troško padaryti karjerą. Jis pažy- 
mėtas randais, likusiais po to, kai pernelyg karštai skubėdamas į pro- 
fesines aukštumas kartą sučiupo savo talentą už ašmenų. 

Apsispręsti pasirinko būtent šią vietą, todėl, kad kartą čia jau 
patyrė apreiškimą, pirma jį išgarsinusį, o paskui sužlugdžiusį. 

Pacis turėjo įgimtą itališko humoro jausmą: lemtingai apsispręsti 
jis turi tiesiai po langu, kur prie sienos gal vis dar tebekaro jo protėvio 
dvasia. Gal šitoje vietoje jam pavyks amžiams pakeisti Pacių šeimos 
likimą. 

Pacį išgarsino kito žudiko maniako I! Mostro, Siaubūno, medžioklė, 
dėl kurios vėliau jam teko nukentėti. Patirtis leido padaryti naują 
atradimą. Tačiau Siaubūno bylos pabaiga Pacio burnoje paliko kar- 
tumą ir pastūmėjo į pavojingą Žaidimą už įstatymo ribų. 

II Mostro, Florencijos Siaubūnas, devintajame ir dešimtajame de- 
šimtmetyje ištisus septyniolika metų tykodavo įsimylėjėlių Toskanos 
rajone. Jis užklupdavo besiglamonėjančias poreles įvairiose įsimylė- 
jėlių pamėgtose vietelėse. Paprastai nušaudavo juos iš smulkaus ka- 
libro pistoleto, paskui suguldydavo tarp gėlių, apnuogindamas kairę 
moters krūtį. Tie jo paveikslai atrodė keistai matyti, palikdavo dėja vu 
įspūdį. 

Siaubūnas išsipjaudavo anatominius trofėjus, išskyrus vieninte- 
lį atvejį, kai, matyt, per klaidą nužudė ilgaplaukių vokiečių homosek- 
sualų porelę. 

Visuomenė spaudė kvestūrą, visi reikalavo pagauti Siaubūną, per 
jį Rinaldo Pacio pirmtakui teko palikti postą. Kai Pacis tapo vyriau- 
siuoju inspektoriumi, jis priminė žmogų bičių avilyje: jo kabinete nuo- 
lat knibždėjo žurnalistų, o fotografai laukdavo už kvestūros Dzaros 
gatvėje, kuria jis turėdavo važiuoti. 

Tuo metu Florencijoje viešėję turistai prisimins visur iškabinė- 
tus plakatus, įspėjančius poreles apie Siaubūną. 

Pacis dirbo kaip apsėstas. 

Jis susisiekė su FTB Elgesio tyrimų skyriumi, prašydamas pagal- 
bos žudiko charakteriui nustatyti, ir perskaitė viską, ką tik galėjo ras- 
ti apie FTB šioje srityje naudojamus metodus. 

Jis ėmėsi saugumo priemonių: įsimylėjėlių pamėgtuose kam- 
peliuose ir pasimatymų vietose netoli kapinių budėjo daugiau poli- 
cininkų negu automobiliuose sėdėjo porų. Kadangi trūko moterų 
policininkių, karštu metų laiku vyrai pakaitomis maukšlindavosi 
perukus ir paaukojo ne vienus ūsus. Pacis rodydamas pavyzdį nu- 
siskuto saviškius. 

Siaubūnas buvo atsargus. Jis smogdavo, tačiau jo poreikis pulti 
pasireikšdavo retai. 

Pacis pastebėjo, kad Siaubūnas pasirodo kartą per aštuonerius 
metus. Griebėsi to lyg skęstantis šiaudo. Skausmingai, kruopščiai, 
pasitelkdamas į pagalbą visus, kuriuos galėjo paspausti, konfiska- 
vęs savo sūnėno kompiuterį ir naudodamasis vieninteliu buvusiu 
kvestūroje, Pacis sudarė sąrašą visų Šiaurės Italijos nusikaltėlių, ku- 
rių įkalinimo laikas sutapo su ramybės periodais Siaubūno įvykdytų 
žmogžudysčių grandinėje. Tokių buvo devyniasdešimt septyni. 

Pacis sėdo į kalinčio bankų plėšiko greitą, patogų, seną Alfa- 
Romeo GTV ir sukardamas po penkis tūkstančius kilometrų per mė- 
nesį pats aplankė devyniasdešimt keturis nuteistuosius. Kiti buvo 
luoši arba mirę. 

Nusikaltimo vietoje nelikdavo beveik jokių įkalčių, kurie padėtų 
jam susiaurinti įtariamųjų ratą. Jokių žudiko kraujo pėdsakų, nė pirš- 
tų atspaudų. 

Vieną vienintelę šovinio tūtelę rado žudynių vietoje Impruneto- 
je. Tai buvo 22-ojo kalibro Winchester-Western su išmetimo graižtva, 
kuri galėjo būti naudojama pusiau automatiniame Colt pistolete, 
matyt, Woodsman modelio. Visose nusikaltimo vietose rastos kulkos 
taip pat buvo 22-ojo kalibro, paleistos iš tokio pat ginklo. Ant kulkų 
nerasta įbrėžimo žymių nuo duslintuvo, bet negalima tvirtinti, kad 
duslintuvu nesinaudota. 

Pacis buvo iš Pacių giminės, taigi labai ambicingas, be to, turėjo 
nepasotinamą jauną ir dailią žmoną. Visos pastangos jam kainavo 
šešis ir be to lieknos figūros kilogramus. Jaunesni kvestūros pareigū- 
naijuokaudami aptarinėjo jo panašumą į Vilį E. Kojotą iš animacinių 
filmukų. 

Kai kažkokie jauni pokštininkai į kvestūros kompiuterį įvedė pro- 
gramą, kuri trijų tenorų veidus pakeisdavo asilo, kiaulės ir ožkos 
snukiais, Pacis kelias minutes spoksojo į ekraną, jausdamas, kaip jo 
paties veidas įgauna asilo bruožų. 

Kvestūros laboratorijos langai buvo nukabinėti česnako skiltelė- 
mis, kurios turėjo nubaidyti piktąsias dvasias. Aplankęs ir bergž- 
džiai ištardęs paskutinį iš įtariamųjų sąrašo, Pacis stovėjo prie vieno 
iš tų langų, spoksodamas į dulkėtą kiemą, visiškai praradęs viltį. 

Jis galvojo apie savo žmoną, jos dailias, tvirtas kulkšnis, apgamą 
nugaros apačioje. Prisiminė, kaip valantis dantis šokčioja jos krūtys 
ir kaip ji juokėsi pamačiusi jį žiūrint. Pagalvojo, kiek daug norėtų jai 
duoti. Įsivaizdavo ją išvyniojančią dovanas. Galvojo apie savo žmo- 
ną vaizdiniais: buvo gera lytėti, tačiau prisiminus ją, pirmiausia re- 
gėdavojos paveikslą. 

Svarstė, koks norėtų atrodyti jos akyse. Aišku, ne toks spaudos 
pajuokos objektas kaip dabar: Florencijos kvestūra buvo įsikūrusi bu- 
vusioje psichiatrijos klinikoje ir karikatūrininkai nesivaržydami tuo 
naudojosi. 

Pacis tikėjo, kad sėkmė yra įkvėpimo rezultatas. Jis turėjo puikią 
regimąją atmintį ir, kaip daugelis žmonių, kurių stipriausias jaus- 
mas yra regėjimas, įsivaizdavo apreiškimą kaip ryškėjantį paveiks- 
lą - miglotą, bet vis aiškesnį. Jis ėjo tuo pačiu keliu, kuriuo daugelis iš 
mūsų eina ieškodami pamesto daikto: įsivaizduojame jį ir palygina- 
me su tuo, ką matome, mintyse daug kartų atgaivindami jo vaizdą ir 
vartydamijį erdvėje. 

Paskui visuomenės dėmesį ir Pacio laiką nuo Siaubūno bylos 
trumpam atitraukė politiniais tikslais sukeltas sprogimas prie Ufi- 
cių galerijos. 

Tačiau net tiriant muziejaus sprogdinimo bylą, iš Pacio galvos 


neišnyko Siaubūno sukurti vaizdiniai. Periferiniu regėjimu jis matė 

žudiko sukomponuotus paveikslus taip, kaip tamsoje atskiriame daik- 
tų kontūrus. Jam į atmintį ypač įstrigo porelė, rasta nužudyta auto- 
mobilyje Imprunetoje: Siaubūnas tvarkingai suguldė kūnus, apkaišė 
juos gėlėmis ir apnuogino kairiąją moters krūtį. 

Vieną ankstyvą rytą Pacis, išėjęs iš Uficių galerijos, žingsniavo 
per Sinjorijos aikštę, kai staiga jam į akis krito vienas paveikslas atvi- 
rukų prekeivio vitrinoje. 

Nesuprasdamas, iš kur tas vaizdas, jis stabtelėjo kaip tik toje vie- 
toje, kurbuvo sudegintas Savonarola. Pasisuko ir apsidairė. Aikštėje 
būriavosi turistai. Pacis pajuto per nugarą bėgantį šiurpą. Gal tas 
paveikslas buvo tik jo galvoje, jo įtemptos vaizduotės vaisius? Jis grį- 
žo atgal tuo pačiu keliu. 

Štai jis: nedidelis musių nutupėtas, lietaus permerktas plakatas 
su Botičelio „Pavasariu“. Paveikslo originalas buvo už jo, Uficių ga- 
lerijoje. „Pavasaris“. Dešinėje - žiedais pasidabinusi nimfa, apnuo- 
ginusi kairę krūtį, jai iš burnos krinta gėlės, o blyškus Zefyras siekia 
jos iš tankmės. 

Taip. Automobilyje nužudyta porelė apkaišyta gėlėmis, gėlės ir 
merginos burnoje. Dera. Viskas dera. 

Čia, kur trankydamasis į sieną dusdamas karojo jo protėvis, Pa- 
ciui gimė mintis - paveikslas, kurio jis taip ilgai ieškojo, ir tą paveiks- 
lą prieš penkis šimtus metų nutapė Sandras Botičelis, tas pats, kuris 
už keturiasdešimt florinų nutapė prie Bardželo kalėjimo sienos pa- 
karto Frančesko de Pacio paveikslą, su kilpa ir viskuo kitu. Kaip galėjo 
Pacis atsispirti šiam įkvėpimui, kurio ištakos buvo tokios malonios? 

Jam reikėjo atsisėsti. Visi suoleliai buvo užimti. Teko rodyti pažy- 
mėjimą ir pakelti pagyvenusį vyriškį, kurio ramentus, tiesą sakant, 
pastebėjo tik tada, kai jis pakilo ant vienos kojos, garsiai ir nelabai 
mandagiai reikšdamas savo nepasitenkinimą. 

Pacio susijaudinimas turėjo dvi priežastis. Atrasti paveikslą, ku- 
ris įkvėpė Siaubūną, buvo didelė pergalė, tačiau dar svarbiau buvo 
tai, kad lankydamas įtariamuosius, kažkurio iš jų aplinkoje Pacis 
matė „Pavasario“ kopiją. 

Žinojo, kad atminties negalima prievartauti: reikia ją vilioti ir švel- 
niai kviesti. Grįžo į Uficių galeriją ir sustojo prieš „Pavasario“ ori- 

ginalą, bet neilgam. Nuėjo į turgų, palietė bronzinio šerno šnipą, pas- 
kui nuvažiavo į užmiestį ir atsirėmęs į dulkėtą mašinos kėbulą, uos- 
damas karštą tepalų kvapą žiūrėjo, kaip vaikai žaidžia futbolą... 

Pirmiausia jo atmintyje iškyla laiptai, paskui laiptų aikštelė ir 
plakato su „Pavasariu“ kraštas jais lipant; akimirkai grįžta atgal ir 
mato lauko duris, bet dar nemato nei gatvės, nei veidų. 

Puikiai įvaldęs tardymo meną, jis pradėjo savęs klausinėti, ieško- 
damas paslėptų prasmių: 

Ką išgirdai pamatęs plakatą?... Puodų tarškėjimą pirmo aukšto virtuvė- 
je. Ką girdėjai, atsistojęs laiptų aikštelėje prieš plakatą? [jungtą televizorių. 
Svetainėje veikiantį televizorių. Robertas Stekas vaidino Eliotą Nesą filme 
„Neliečiamieji“. Ar jautei verdamo maisto kvapą? Taip, užuodžiau maisto 
kvapą. Ar dar ką nors užuodei? Pamačiau plakatą... NE, ne ką pamatei. Ar 
dar ką nors užuodei? Vis dar uodžiau įkaitusio automobilio kvapą, karštų 
tepalų kvapą, įkaitusio nuo... autostrados atkarpa, automobilis lekia auto- 
strada, kur? Į San Kašianą. Dar girdėjau šuns lojimą San Kašiane, kur 
gyvena vagis ir žagintojas, vardu Džirolamas kažkoks. 

Tą akimirką, kai įvyksta susijungimas, tą išsipildymo akimirką, 
kai sinapsinis spazmas sukelia trumpą minties jungtį, patiriame di- 
džiausią malonumą. Rinaldas Pacis išgyveno geriausią savo gyveni- 
mo akimirką. 

Po pusantros valandos Pacis jau buvo suėmęs Džirolamą Toką. 


Tokos žmona akmenimis apmėtė jos vyrą išvežusį konvojų. 


18 skyrius 


Toka buvo idealus įtariamasis. Jaunystėje jis devynerius metus sėdėjo 
kalėjime už žmogžudystę: nužudė vyrą, kurį užklupo lovoje su savo 
sužadėtine. Dar buvo kaltinamas seksualiniu savo dukterų išnaudoji- 
mu bei smurtavimu namuose, ir vėl atsidūrė kalėjime už išžaginimą. 
Ieškodami įkalčių kvestūros pareigūnai kone sugriovė Tokos na- 
mus. Galų gale pats Pacis, apieškojęs Tokos namų kiemą, rado šovi- 


nių dėklą, tapusį vienu iš nedaugelio kaltinimo pateiktų įkalčių. 

Teismas virto tikra sensacija. Jis vyko bunkeriu vadinamame 
maksimaliai saugomame pastate, kuriame aštuntajame dešimtmetyje 
teisdavo teroristus, prieš laikraščio La Nazione būstinę Florencijoje. 
Prisiekusieji - penki vyrai ir penkios moterys - nuteisė Toką beveik 
bejokių įkalčių, remdamiesi tik jo praeitimi. Didžioji visuomenės da- 
lis laikė jį nekaltu, bet daugelis kalbėjo, kad Toka - niekšas, todėl 
kalėjimas jam nepakenks. Šešiasdešimt penkerių jis buvo nuteistas 
kalėti keturiasdešimt metų ir išvežtas į Volteros kalėjimą. 

Tolesni mėnesiai buvo nuostabūs. Jau penkis šimtus metų Flo- 
rencijoje nebuvo taip šlovinamas Pacių giminės atstovas, nuo tų lai- 
kų, kai Pacas de Pacis grįžo iš pirmojo kryžiaus žygio su trimis titna- 
go akmenėliais nuo Šventojo kapo. 

Rinaldas de Pacis ir jo gražuolė žmona Katedroje stovėjo greta 
arkivyskupo, kai per tradicines Velykų apeigas tais pačiais titnago 
akmenėliais buvo uždegtas reaktyvinis balandės modelis, kuris, slys- 
damas įtempta viela, išskrido iš bažnyčios ir susprogo, atsitrenkęs į 
didelį vežimą su fejerverkais, o jie miniai džiūgaujant, užliejo dangų. 

Laikraščiai kartojo kiekvieną Pacio Žodį, o šis negailėjo savo 
valdiniams padėkų už sunkų darbą. Ponią Paci klausinėjo patarimų 
mados klausimais, nes ji, vilkėdama dizainerių jai parinktais drabu- 
žiais, atrodė tikrai nuostabiai. Jie lankėsi nuobodžiose arbatėlėse ga- 
lingųjų namuose ir vakarieniavo su grafu jo pilyje, šarvų apsupti. 

Pacis buvo minimas kaip kandidatas į politinį postą, viešai pa- 
girtas Italijos parlamente ir įpareigotas vadovauti Italijos jungtinėms 
pajėgoms, bendradarbiaujančioms su FTB kovojant prieš mafiją. 

Šios pareigos ir stipendija, gauta dalyvauti Džordžtauno univer- 
siteto kriminologijos seminaruose, atvedė Pacį į Vašingtoną. Vyriau- 
siasis inspektorius nemažai laiko praleido FTB Elgesio tyrimo sky- 
riuje ir svajojo įkurti elgesio tyrimo skyrių Romoje. 

Bet po dvejų metų užklupo bėda: ramesnėje aplinkoje, viešosios 
nuomonės nespaudžiamas apeliacinis teismas sutiko peržiūrėti To- 
kos nuosprendį. Paciui leista grįžti namo ir dalyvauti nagrinėjant 
bylą. Buvę kolegos išsitraukė kardus. 

Apeliacinio teismo tarėjai panaikino Tokos nuosprendį, o Pa- 
ciui pareiškė papeikimą, paskelbdami, jog, teismo nuomone, jis paki- 


šo įkalčius. 

Aukštus postus užimantys buvę rėmėjai dabar vengė jo lyg raup- 
suotojo. Jis vis dar ėjo aukštas pareigas kvestūroje, tačiau jau buvo 
paženklintas, ir visi tai žinojo. Italijos valdžia veikia lėtai, tačiau galų 


gale kirvis turėjo kirsti, ir ta akimirka sparčiai artėjo. 


19 skyrius 


Būtent tuo siaubingu krintančio kirvio ašmenų laukimo metu Pacis 
pirmą kartą sutiko žmogų, Florencijos mokslo žmonių sluoksniuose 
žinomą daktaro Felo vardu... 

Rinaldas Pacis lipo Senųjų rūmų laiptais vykdyti vienos iš tų 
nesvarbių užduočių, kurias jam pakišdavo buvę valdiniai, mėgauda- 
miesi jo smukimu nuo šlovės viršūnės. Eidamas pro freskomis išta- 
pytas sienas Pacis matė tik savo batų galus ant akmeninių pakopų, o 
nejį supančio meno grožį. Prieš penkis šimtus metų tais pačiais laip- 
tais tempė jo kraujais paplūdusį protėvį. 

Laiptų aikštelėje prisivertė išsitiesti ir pažvelgti į freskoje nutapy- 
tų žmonių akis — su kai kuriais iš jų jį siejo giminystės ryšiai. Jis 
girdėjo šurmulį viršuje, Lelijų salėje, kur į jungtinį posėdį rinkosi Ufi- 
cių galerijos direktoratas ir Dailės komitetas. 

Šiandienos Pacio užduotis buvo tokia: dingo ilgametis Kaponių 
rūmų kuratorius. Daugelis manė, kad jis pabėgo su moterimi arba 
kieno nors pinigais, o gal ir su viena, ir su kita. Jau keturis mėnesius 
jis neatvyko nė į vieną Senuosiuose rūmuose rengtą direktorato posėdį. 

Pacį atsiuntė tęsti tyrimo. Vyriausiasis inspektorius Pacis, po mu- 
ziejaus teritorijoje įvykusio sprogimo griežtai mokęs tuos pačius žila- 
galvius Uficių galerijos direktorius ir su jais konkuruojančios Meno 
komisijos narius saugumo pagrindų, dabar turės stoti prieš juos ne- 
maloniomis aplinkybėmis ir klausinėti apie galimus kuratoriaus mei- 
lės ryšius. Tojis tikrai nesitikėjo. 

Abiejų komisijų nariai buvo vaidingi ir priekabūs - ilgus metus 
jie nesugebėjo susitarti net dėl susitikimų vietos, nes vieni nenorėjo 
nė kojos kelti į kitų valdas. Todėl susitikinėjo nuostabioje Lelijų salėje 


Senuosiuose rūmuose, ir kiekvienas iš atėjusiųjų manė, kad jos didy- 

bė atitinka jo paties iškilumą ir didybę. Kartą ten įsikūrę jie atsisakė 
kur nors kraustytis, nepaisydami net rūmuose vykstančios restaura- 
cijos, nors tekdavo brautis pro pastolius su apsauginiais tinklais ir 
įvairia statybos įranga. 

Salės prieškambaryje stovėjo profesorius Ričis, senas Rinaldo Pa- 
cio mokyklos draugas, kankinamas gipso dulkių sukelto čiaudulio 
priepuolio. Kiek atsigavęs pakėlė į Pacį ašarotas akis. 

— Nieko naujo, - tarė Ričis, —jie ir vėl ginčijasi. Atėjai dėl dingusio 
Kaponių rūmų kuratoriaus? Kaip tik dabar jie kaunasi dėl jo vietos. 
Soljatas nori įtaisyti savo sūnėną. Tačiau kiti susižavėję tuo, kurį prieš 
kelis mėnesius paskyrė laikinai eiti pareigas, daktaru Felu, ir nori, 
kad liktų jis. 

Pacis paliko savo draugą, kuris naršė kišenes ieškodamas popie- 
rinių nosinaičių pakelio, ir įėjo į istorinę salę aukso lelijomis deko- 
ruotomis lubomis. Dvi jos sienos buvo drapiruotos audiniu, kiek slo- 
pinančiu triukšmą. 

Soljatas, sūnėno šalininkas, kalbėjo stengdamasis perrėkti kitus: 

— Kaponių epistolinis palikimas siekia tryliktąjį amžių. Į daktaro 
Felo rankas - jo ne italo rankas - gali patekti paties Dantės Aligjerio 
rašytas laiškas. Ar jis jį atpažins? Manau, kad ne. Egzaminavote jį 
viduramžių italų kalba ir, pripažįstu, jis puikiai ją moka. Kaip užsie- 
nietis. Tačiau ar jis išmano ikirenesansinės Florencijos įžymybes? Ma- 
nau, kad ne. Kas būtų, jei Kaponių bibliotekoje jis rastų laišką, rašy- 
tą... tarkim, Gvido Kavalkančio? Ar jis atpažintų? Manau, kad ne. 
Daktare Felai, ką galėtumėt atsakyti? 

Rinaldas Pacis apžvelgė kambarį, bet nepamatė nė vieno, kuris 
jam būtų panašus į daktarą Felą, nors mažiau kaip prieš valandą 
žiūrėjo jo nuotraukas. Jis nematė daktaro Felo todėl, kad šis sėdėjo ne 
kartu su kitais. Pacis pirma išgirdo balsą, o tik paskui jį pamatė. 

Daktaras Felas stovėjo nejudėdamas prie bronzinės Juditos ir Ho- 
loferno skulptūros, atsukęs nugarą kalbančiajam ir visiems susirin- 
kusiems. Jis prabilo neatsigręždamas, ir buvo sunku atskirti, kurios 
figūros balsas sklinda: Juditos, amžinai iškėlusios kardą, pasiryžu- 
sios nukirsdinti girtą karalių, už plaukų sučiupto Holoferno ar dak- 
taro Felo - liekno ir nejudraus - greta bronzinės Donatelo skulptūros. 

Jo balsas perrėžė triukšmą kaip lazerio spindulys rūką ir besikivirčy- 
jantys vyrai nutilo. 

— Kavalkantis viešai atsakė į pirmąjį Dantės sonetą „Naujame 
gyvenime“, kur Dantė aprašo savo keistą sapną, regėjimą su Beatriče 
Portinari, - tarė daktaras Felas. - Galbūt Kavalkantis jį komentavo ir 
privačiai. Jei jis rašė Kaponiams, tai turėjo būti Andrėja, jis buvo la- 
biau išsilavinęs už savo brolius. 

Daktaras Felas pasisuko į susirinkusiuosius, tempdamas pauzę, 
nejaukią visiems, išskyrus jį patį. 

— Profesoriau Soljatai, ar jūs mokate pirmąjį Dantės sonetą? Ar jūs 
jį mokate? Jis sužavėjo Kavalkantį, taigi vertas būti išklausytas. Štai 
ištrauka: 


Praėję buvo trečdalis, man rodos, 

to laiko, kurs žvaigždėms tekėti skirtas, 
kai Meilė prieš mane visu stotu pakirdus, - 
jog prisiminus krečia šiurpas juodas. 
Džiugi pasivaideno Meilė, nešdama 

ant delno širdį, o savam glėby 

madoną šilkarūbę glausdama, 

Pažadino ji doną, išraiška ramia 

pasiūlė širdį, kando ta godi, 


paskui nuėjo, graudžiai verkdama.* 


Tik paklausykite, kaip skamba jo italų liaudies kalba, kurią vadi- 
no vulgari eloguentia: 


Allegro mi sembrava Amor tenendo 

Meo core in mano, e ne le braccia avea 
Madonna involta in un drappo dormendo. 
Poi la sveglaiva, e d'esto core ardendo 

Lei paventosa umilmente pascea 

Appreso gir lo ne vedea piangendo. 


*Vertė S. Geda. 

Net patys priekabiausi florentiečiai negalėjo atsispirti tarp šių 
freskomis išdabintų sienų skambančioms Dantės eilėms, kurias tai- 
syklinga toskanų tartimi deklamavo daktaras Felas. Pirma pasigirdo 
plojimai, po jų - ašaringi sveikinimo šūksniai, ir susirinkusieji pa- 
skelbė daktarą Felą Kaponių rūmų šeimininku, palikdami Soljatą su 
jo pykčiu. Pacis negalėjo pasakyti, ar pergalė nudžiugino daktarą, 
nesjis ir vėl atsuko nugarą. Tačiau Soljatas dar nesijautė nugalėtas. 

- Jei jis taip gerai išmano Dantę, tegul perskaito apie jį paskaitą 
Studiolo auditorijai. - Soljatas iššvokštė vardą tarsi tai būtų inkvizici- 
ja. - Tegul susitinka su jais kitą penktadienį, ex termpore, jei gali. 

Studiolo - nedidelė piktų mokslininkų grupė, pasivadinusi įmant- 
riai dekoruotos privačios studijos vardu, sugriovė ne vieną akademi- 
nę reputaciją. Jie dažnai rinkdavosi Senuosiuose rūmuose. Pasiren- 
gimas susitikti su jais buvo sunkus ir kruopštus darbas, susitikimas 
sujais - pavojingas žygis. Soljato dėdė palaikė šį savo sūnėno siūly- 
mą, Soljato svainis pareikalavo balsuoti, o jo sesuo tai užprotokola- 
vo. Siūlymas buvo priimtas. Paskyrimas galioja, tačiau pirmiausia 
daktaras Felas privalo išlaikyti Studiolo egzaminą. 

Taigi komitetai turėjo naują Kaponių rūmų kuratorių ir nepasige- 
do senojo, todėl į dabarjau nesvarbius Pacio klausimus apie dingusį 
vyriškį atsakinėjo trumpai ir griežtai. Pacio laikysena žavėjo. 

Kaip ir kiekvienas geras tardytojas jis pirmiausia ištyrė pasipel- 
nymo galimybes. Kam galėtų būti naudingas senojo kuratoriaus din- 
gimas? Jis buvo viengungis, visų gerbiamas, tylus mokslininkas, gy- 
veno tvarkingai. Turėjo truputį santaupų, nedaug. Visas jo turtas buvo 
darbas ir privilegija gyventi Kaponių rūmų palėpėje. 

Ir štai išrinktas naujas kuratorius, tarybos patvirtintas po nuo- 
dugnios apklausos iš Florencijos istorijos ir senosios italų kalbos. 
Pacis gerai išnagrinėjo daktaro Felo anketas ir prašymą priimti į dar- 
bąbeijo sveikatos pažymas. 

Pacis priėjo prie jo, kai tarybos nariai jau rengėsi eiti namo. 

— Daktare Felai? 

— Klausau, commendatore? 

Naujasis kuratorius buvo neaukštas, dailus. Su akiniais tamsin- 
tais stiklais ir nepriekaištingo kirpimo (net pagal itališkus standar- 
tus) juoda eilute. 

— Norėjau pasiteirauti, ar jums teko pažinoti savo pirmtaką? 

Policininko antenos sureguliuotos gaudyti baimės bangas. Įdė- 
miai stebėdamas daktarą Felą, Pacis užregistravo visišką ramybę. 

— Niekada nebuvau jo sutikęs. „Naujojoje antologijoje“ skaičiau 
keletą jo monografijų. 

Daktaras kalbėjo toskanų tarme taip pat aiškiai, kaip ir deklama- 
vo. Jei jo kalboje ir būta akcento, Pacis jo nepastebėjo. 

— Žinau, kad prieš mane tyrimą atlikę policininkai Kaponių rū- 
muose ieškojo kokio nors raštelio, atsisveikinimo laiško ar laiškelio 
apie savižudybę, bet nieko nerado. Jei kartais jūs ten rastumėt ką nors 
asmeniška, tegul ir nereikšminga, gal galėtumėt man pranešti? 

- Be abejo, commendatore Paci. 

— Arjo asmeniniai daiktai vis dar rūmuose? 

- Sudėti į du lagaminus, kartu su aprašu. 

- Atsiųsiu.... Ateisiu jų pasiimti. 

— Commendatore, ar galėtumėt prieš tai man paskambinti? Taupyda- 
mas jūsų brangų laiką išjungčiau saugos sistemą iki jums ateinant. 

Tas žmogus pernelyg ramus. Jis turėtų nors truputį manęs bijoti. Jis 
prašo, kad prieš ateidamas paskambinčiau. 

Komiteto narių elgesys suerzino Pacį, bet jis nieko negalėjo pa- 
daryti. Dabar šio vyro pasitikėjimas savimi jį tiesiog siutino. Jis nu- 
tarė atsikirsti. 

— Daktare Felai, ar galiu jums užduoti asmeninį klausimą? 

- Jei to reikalauja jūsų pareigos, commendatore. 

- Ant jūsų kairiosios rankos gana šviežias randas. 

- O ant jūsų rankos spindi naujas sutuoktuvių žiedas. „Naujas 
gyvenimas“? 

Daktaras Felas nusišypsojo. Jo dantys buvo smulkūs, labai balti. 
Pacis akimirką stovėjo nustebęs, neapsispręsdamas, ar turėtų įsižeis- 
ti, o daktaras Felas tuo metu atkišo savo randuotą ranką tęsdamas: 

- Riešo lūžis, commendatore. Istoriko darbas pavojingas. 

— Kodėl dokumentuose apie jūsų sveikatos būklę, kuriuos patei- 
kėte su prašymu priimti į darbą, ši liga nepaminėta? 

— Commendatore, man atrodo, kad traumos svarbios tik tuomet, 
jei jas patyrusiam asmeniui mokama nedarbingumo pašalpa. O aš 
darbingas. 

- Taigi jus operavo Brazilijoje, jūsų gimtinėje. 

- Tikrai ne Italijoje, šios šalies valdžiai aš nieko neskolingas, — 
savo atsakymu daktaras Felas leido suprasti, kad pokalbis baigtas. 

Tarybos posėdžių kambaryje liko tik jiedu. Pacis jau ėjo pro duris, 
kai daktaras Felas jį pašaukė. 

— Commendatore Paci? 

Daktaras Felas atrodė tik tamsus šešėlis aukšto lango fone. Užjo 
tolumoje buvo matyti katedra. 

— Klausau? 

— Manau, kad jūs - Pacis iš Pacių giminės. Neklystu? 

— Ne. Kaip tai supratote? 

Nuorodą į neseniai laikraštyje išspausdintą straipsnį Pacis būtų 
palaikęs ypatingu akibrokštu. 

- Jūs panašus į vieną asmenį iš Dela Robijaus sukurtų paveikslų 
jūsų šeimos koplyčioje Santa Kročėje. 

— A, tai Andrėjas de Pacis, pavaizduotas kaip Jonas Krikštyto- 
jas, - tarė Pacis, o per jo pagiežingą širdį nusirito pasitenkinimo banga. 

Kai Rinaldas Pacis paliko grakščiąją figūrą stovėti tarybos posė- 
džių kambaryje, paskutinis jo įspūdis buvo stebėtinas daktaro Felo 
sąstingis. 

Tą įspūdį netrukus papildė kiti. 


20 skyrius 


Dabar, kai nuolatinis atviras visko demonstravimas atbukino mūsų 
jausmus viskam, kas nemoralu ar vulgaru, įdomu, ar kur nors mes 
dar įžvelgiame nepadorumą. Kas dar žeidžia mūsų nuolankią, šaltą, 
nugeibusią sąmonę taip stipriai, kad sužadintų mūsų dėmesį? 

Florencijoje tai buvo paroda, pavadinta „Žiauriausi kankinimo 
įrankiai“, ir joje Rinaldas Pacis antrą kartą sutiko daktarą Felą. 

Ekspozicija, kurioje puikavosi per dvidešimt plačiai aprašytų kla- 
sikinių kankinimo įrankių, įrengta grėsmingame Belvederio forte — 
šešioliktojo amžiaus Medičių šeimos citadelėje, saugančioje pietinę 
miesto sieną. Paroda netikėtai pritraukė minias lankytojų - visus už- 
valdė nesveikas jaudulys. 

Ji turėjo veikti mėnesį. „Žiauriausi kankinimo įrankiai“ buvo eks- 
ponuojami šešis mėnesius, o lankytojų srautas prilygo tam, kuris plau- 
kė į Uficių galeriją, ir viršijo Piti rūmų muziejaus lankytojų skaičių. 

Parodos sumanytojai, du nevykę iškamšų meistrai, nemirę badu 
tik todėl, kad valgė savo kemšamų gyvūnų mėsą, tapo milijonieriais 
ir vilkėdami naujus smokingus pergalingai keliavo per Europą su 
savo ekspozicija. 

Lankytojai plūdo iš visos Europos, dažniausiai poromis, ir nau- 
dodamiesi pratęstu parodos darbo laiku slankiojo tarp skausmo va- 
riklių, įdėmiai skaitydami aprašus keturiomis kalbomis apie kiekvie- 
no įnagio kilmę ir naudojimą. Diurerio ir kitų iliustracijos, amžininkų 
prisiminimai aiškino minioms skausmo taškus, tarkim, kankinant 
ant rato. 


Viename iš paaiškinimų buvo rašoma: 


Italijos kunigaikščiai mėgo laužyti savo aukoms kaulus geležiniu ratu, 
prirakindami galūnes prie akmenų, kaip parodyta. Šiaurės Europoje buvo 
populiaru pririšti auką prie rato ir sulaužyti kaulus geležiniu strypu, o 
paskui perkišti galūnes per rato stipinus, nes daugelyje vietų lūžus kaulams 
jos tapdavo lanksčios, o galva ir kūnas viduryje likdavo nejudrūs. Šis būdas 
buvo vaizdingesnis, tačiau pramoga greit pasibaigdavo, jei tik kaulų sme- 
genys su krauju nutekėdavo iki širdies. 


Žiauriausių kankinimo įrankių paroda negalėjo nedominti to, ku- 
ris studijavo blogiausius žmonijos bruožus. Tačiau blogio esmė, tik- 
rasis žmogaus sielos dvokas sklinda ne iš Geležinės mergelės ar 
nusmailinto kuolo - bjaururmo ištakos regimos minios veiduose. 

Didžiulės akmeninės salės prietemoje, po aukštai kabančiais ap- 
šviestais pasmerktųjų narvais stovėjo daktaras Felas - veido išraiškų 
ekspertas, randuotoje rankoje laikydamas akinius, lūpomis suspau- 
dęs akinių kojelės galą, ir susižavėjęs žvelgė į plūstančius žmones. 

Ten jį pamatė Rinaldas Pacis. 

Pacis ten atėjo vykdyti tądien jau antros nereikšmingos užduo- 
ties. Užuot vakarieniavęs su savo Žmona jis brovėsi per minią, norė- 


damas pakabinti naują perspėjimą porelėms apie Florencijos Siaubū- 

ną, kurio nepavyko sučiupti. Toks įspėjamasis plakatas naujųjų vir- 
šininkų rūpesčiu švietė virš jo darbo stalo kartu su kitų ieškomų nu- 
sikaltėlių plakatais iš viso pasaulio. 

Kasoje dirbantys iškamšų meistrai džiaugėsi galėdami suteikti 
savo parodai šiuolaikiško šiurpulio, tačiau paprašė Pacio, kad jis 
pats pakabintų plakatą, kadangi nė vienas iš jų nenorėjo palikti kito 
su pinigais. Kai kurie vietiniai gyventojai pažino Pacį ir prisidengda- 
mi minios anonimiškumu pavymui mėtė replikas. 

Pacis mėlynąjį plakatą su vienintele atmerkta akimi prismeigė 
prie skelbimų lentos šalia išėjimo, kur jis labiausiai galėjo patraukti 
dėmesį, ir įjungė virš lentos pritvirtintą prožektorių. Žiūrėdamas į 
išeinančias poreles Pacis matė, kad pro duris plaukiančioje minioje 
daugelis lankytojų susijaudinę glaudžiasi vieni prie kitų. Nenorėjo 
žiūrėti į dar vieną paveikslą, nebenorėjo matyti nei gėlių, nei kraujo. 

Pacis sugalvojo, kad reikėtų pasikalbėti su daktaru Felu - dabar, 
taip arti Kaponių rūmų, jam būtų visai paranku paimti dingusio ku- 
ratoriaus asmeninius daiktus. Tačiau kai Pacis pasisuko nuo skelbi- 
mų lentos, daktaro jau nebematė. Jo nebuvo ir minioje prie išėjimo. 
Ten, kurjis ką tik stovėjo, dabar prie akmeninės sienos kabėjo narvas, 
kuriame mirusio badu skeletas parklupęs vis dar meldė jį pamaitinti. 

Pacis suirzo. Prasibrovė pro minią į lauką, tačiau daktaro nesimatė. 

Sargas prie durų pažino Pacį ir nieko nesakė, kai šis, perlipęs 
skiriamąją virvę, pasuko į tamsų Belvederio fortą supantį parką. Jis 
priėjo prie parapeto ir pažvelgė į šiaurę, kitapus Arno upės. Po jo 
kojomis plytėjo Florencijos senamiestis, didysis Katedros kupolas, į 
dangų stiebėsi švytintis Senųjų rūmų bokštas. 

Pacis buvo senas vilkas, pakliuvęs į nepalankių aplinkybių spąs- 
tus. Jo miestas šaipėsi iš jo. 

Lemiamą smūgį Paciui į nugarą smogė FTB, paskelbdamas spau- 
doje, kad biuro pateiktas Siaubūno aprašymas neturi nieko bendra 
su tuo vyru, kurį suėmė Pacis. Laikraštis La Nazione pridūrė, kad 
Pacis „neteisėtai apkaltino ir įkišo Toką į kalėjimą“. 

Paskutinį kartą mėlynąjį Siaubūno plakatą Pacis kabino Ameri- 
koje. Kabino ant sienos Elgesio tyrimų skyriuje ir, FTB agentų prašo- 
mas, jį pasirašė. Juo domėjosi, žavėjosi, kvietė į svečius. Abu su žmo- 
na svečiavosi Merilendo pakrantėje. 

Parimęs ant tamsaus parapeto, žvelgdamas į senąjį miestą jis uo- 
dė sūrų Čespyko orą, regėjo savo žmoną paplūdimyje, avinčią nau- 
jais baltais sportiniais bateliais. 

FTB Elgesio tyrimų skyriuje Kvantike kabėjo Florencijos peiza- 
žas, jį jam parodė kaip įdomybę. Vaizdas paveiksle buvo tas pats, 
kurį jis matė dabar - Florencijos senamiestis žvelgiant nuo Belvede- 
rio - gražiausias vaizdas pasaulyje. Bet nespalvotas. Pieštas pieštu- 
kuir anglimi. Piešinys buvo nuotrauka, kitos nuotraukos fonas. Iš tos 
nuotraukos žvelgė Amerikos žudikas maniakas daktaras Hanibalas 
Lekteris. Hanibalas kanibalas. Lekteris nupiešė Florenciją iš atmin- 
ties ir tas piešinys kabėjo jo kameroje beprotnamyje, tokioje pat slo- 
gioje vietoje kaip ši. 

Kada Pacis subrandino tą mintį? Du vaizdai - tikroji Florencija 
pojo kojomis ir piešinys. Prieš keletą minučių pakabintas Siaubūno 
plakatas. Meisono Verdžerio plakatas su Hanibalu Lekteriu jo darbo 
kabinete ir pranešimas apie didžiulį atlygį bei įspėjimas: 

DAKTARUI LEKTERIUI TEKS SLĖPTI SAVO KAIRIĄJĄ RANKĄ, 
GALI BŪTI, KADJĄ IŠSIOPERAVO, NES JO POLIDAKTILIJA SU TO- 
BULAI IŠSIVYSČIUSIAIS PAPILDOMAIS PIRŠTAIS - NEPAPRASTAI 
RETA IR IŠKART PASTEBIMA. 

Daktaras Felas randuota ranka laikantis akinius prie lūpų. 

Detaliai nupieštas miesto vaizdas ant Hanibalo Lekterio kame- 
rOS sienos. 

Ar ši mintis šovė Paciui žvelgiant į po kojomis besidriekiančią 
Florenciją, ar nusileido iš virš šviesų susikaupusios tamsos? Ir kodėl 
jos pranašas buvo sūrus Čespyko vėjo kvapas? 

Žmogui su regimąja atmintimi tai neįprasta, bet sąsaja atėjo kartu 
su garsu, tokiu lašo tekštelėjimu į stingstančią balą. 


Hanibalas Lekteris pabėgo į Florenciją. 
tekšt 
Hanibalas Lekteris yra daktaras Felas. 


Vidinis Rinaldo Pacio balsas šnabždėjo, kad apgailėtina padėtis 
turbūt pastūmėjo jį į pamišimą. Nukvėšęs protas, matyt, nusilaužė 
dantis į narvo virbus, kaip tas badu miręs žmogus. 

Neprisimindamas, kad judėjo, jis atsidūrė prie renesansinių var- 
tų, iš Belvederio vedusių į stačią, siaurą Kosta di San Džordžo gatve- 
lę, kuri mažiau kaip pusę mylios vingiuoja tiesiai į Florencijos sena- 
miesčio vidurį. Atrodė, kojos pačios skraidina stačiu grindiniu, jis ėjo 
greičiau negu pats norėjo - įsmeigęs akis į tolį, ar nepamatys vyriš- 
kio, vardu daktaras Felas, nes šiuo keliu jis turėjo eiti namo - pusiau- 
kelėje pasuko į Kosta Skarpuča skersgatvį, tokį pat statų, kol paga- 
liau išėjo į de" Bardi gatvę paupyje. Prie Kaponių rūmų, kur gyveno 
daktaras Felas. 


++3+ 


Uždusęs nuo greito lipimo Pacis prisiglaudė kitapus gatvės prieš 
rūmus stovinčio gyvenamojo namo durų šešėlyje. Jei kas eitų pro šalį, 
jis galėtų pasisukti ir apsimesti, kad skambina į duris. 

Rūmai skendėjo tamsoje. Virš didelių dvivėrių durų Pacis galėjo 
įžiūrėti raudoną šviečiantį stebėjimo kameros tašką. Nežinojo, ar ka- 
mera veikia visą laiką, ar įsijungia tik paspaudus durų skambutį. Ji 
buvo įmontuota durų nišos gilumoje ir, Pacio nuomone, negalėjo ste- 
bėti viso fasado. 

Laukė pusvalandį klausydamasis savo paties alsavimo. Dakta- 
ras nesirodė. Gal jis jau buvo viduje, bet nedegė šviesos. 

Gatvė buvo tuščia. Pacis greit perbėgo į kitą pusę ir prisiglaudė 
prie sienos. 

Iš vidaus atsklido silpnas, labai silpnas balsas. Pacis prikišo gal- 
vą prie šaltų lango grotų, kad geriau girdėtų. Skambino klavesinu, 
Bacho „Goldbergo variacijas“, meistriškai. 

Paciui reikėjo laukti, tykoti ir galvoti. Dar per anksti čiupti grobį. 
Turėjo apsispręsti. Nenorėjo vėl apsikvailinti. Kai perėjo į šešėlį kita- 
pus gatvės, jo nosis išnyko paskutinė. 

21 skyrius 


Pasak legendos, krikščionis kankinys šventasis Miniatas pakėlė sa- 
vo nukirstą galvą nuo romėnų amfiteatro Florencijoje smėlio ir pasi- 
kišęs po pažastimi nusinešė kitapus upės, kur tebeguli puikioje savo 
vardo bažnyčioje. 

Šventojo Miniato kūnas ėjo ar buvo nešamas šia sena gatve, ku- 
rioje dabar esame - de" Bardi gatve. Vakarėja, gatvė tuščia, vėduoklė- 
mis išdėstyti grindinio akmenys blizga žiemos darganoje, dar ne taip 
šalta, kad nesijaustų kačių tvaiko. Mus supa namai, kuriuos prieš 
šešis šimtus metų pastatė Renesanso epochos Florencijos pirkliai. 
Per strėlės šūvį, anapus Arno upės, stūkso grėsmingi Sinjorijos rū- 
mai, kur buvo pakartas ir sudegintas vienuolis Savonarola, ir didžiu- 
lė skerdykla su Kristaus atvaizdais ant sienų - Uficių muziejus. 

Tie senojoje gatvėje susispaudę šiuolaikinių italų biurokratų už- 
šaldyti įvairioms miestelėnų šeimoms priklausę rūmai iš išorės atro- 
do lyg kalėjimai, tačiau jų viduje daug jaukių erdvių, didelių mažai 
kam matytų salių, drapiruotų pūvančiu, lietaus nudryžuotu šilku, 
kurių tamsoje ilgus metus kabo mažiau garsūs didžiųjų Renesanso 
meistrų darbai. Prasiskleidus užuolaidoms juos kartais nušviečia 
žaibas. 

Greta - rūmai, priklausantys Kaponių šeimai, garsėjusiai ištisą 
tūkstantį metų, suplėšiusiai Prancūzijos karaliaus ultimatumą tie- 
siog karaliaus akyse. Iš jos kilęs ir vienas popiežius. 

Dabar grotuoti Kaponių rūmų langai tamsūs. Deglų laikikliai tušti. 
Sutrūkinėjusiame sename stikle - kulkos skylė, likusi nuo penktojo 
dešimtmečio pradžios. Prieikite arčiau. Priglauskite galvą prie šaltos 
grotų geležies, kaip tai padarė inspektorius, ir klausykitės. Girdėti 
tylus klavesino skambesys. Groja Bacho „Goldbergo variacijas“, ne 
tobulai, bet nepaprastai gerai. Gal kiek sukaustyta kairioji ranka. 

Jei žinotumėt, kad jums niekas negresia, ar užeitumėt vidun? Ar 
užeitumėt į šiuos rūmus, garsėjančius krauju ir šlove, ar klaidžiotu- 
mėt tamsiais, voratinklių pilnais koridoriais iki nuostabios klavesino 
harmonijos? Saugos kamera jūsų nemato. Permirkęs, durų nišos še- 


šėlyje tykantis inspektorius jūsų nemato. Eikite... 

Vestibiulyje tvyro neperregima tamsa. Ilgi marmuriniai laiptai, 
šaltas turėklas po slystančia ranka, tūkstantį metų žingsnių dilintos 
pakopos banguoja po kojomis lipant muzikos link. 

Jei reikėtų atidaryti aukštas dvivėres didžiosios svetainės duris, 
jos girgždėtų ir vaitotų. Jums jos neužrakintos. Muzika sklinda iš 
paties tolimiausio kampo, kur matyti vienintelė daugybės žvakių 
liepsna, rausva pašvaistė pro mažas kambario kampe atidarytas duris. 

Artėkite prie muzikos. Jaučiame, kad einame pro minkštų baldų 
komplektus, migloti jų kontūrai virpa žvakių šviesoje lyg mieganti 
banda. Aukštos kambario lubos virš mūsų skęsta tamsoje. 

Rausvi šviesos atšvaitai plasta ant senovinio klavesino ir ant vy- 
ro, Renesanso mokslininkams žinomo daktaro Felo vardu, kuris gro- 
ja užsimiršęs, elegantiškas, tiesus, šviesa atsispindi jo plaukuose ir 
ant blizgančio lyg oda šilkinio dygsniuoto chalato. 

Pakeltas klavesino dangtis dekoruotas įmantria pokylio scena, 
figūrėlės tarytum juda mirgančioje žvakių šviesoje. Skambina užsi- 
merkęs. Jam nereikia gaidų. Prieš jį ant lyros formos stovo padėtas 
Amerikos bulvarinis laikraštis National Tattler. Jis sulankstytas taip, 
kad matytųsi tik veidas pirmame puslapyje - Klarisės Starling veidas. 

Muzikantas nusišypso, baigia kūrinį, dar kartą savo malonu- 
mui pakartoja sarabandą ir, kai didžiuliame kambaryje nutyla pas- 
kutinės užgautos stygos akordas, atsimerkia: abiejų akių vyzdžiuo- 
se spindi raudoni šviesos taškeliai. Jis pakreipia galvą į šoną, žiūri 
į laikraštį. 

Tyliai atsistoja ir neša amerikietišką bulvarinį laikraštį į mažą 
išpuoštą koplytėlę, statytą dar prieš Amerikos atradimą. Kai išsklei- 
džia jį žvakių šviesoje, ikonos virš altoriaus tarytum skaito jam per 
petį, lyg stovint eilėje. Užrašas riebus, 72 punktų gotikiniu šriftu: „Mir- 
ties angelas: Klarisė Starling - FTB žudymo mašina“. 

Užpūtus žvakes skausmo ir palaimos kupini veidai aplink alto- 
rių blėsta. Jam nereikia šviesos pereiti per erdvų vestibiulį. Vėjo gūsis, 
daktarui Hanibalui Lekteriui einant pro mus. Didžiosios durys su- 
girgžda ir dusliai užsitrenkia, jaučiame, kaip sujuda grindys. Tyla. 

Žingsniai kitame kambaryje. Sienos tarsi suartėja, lubos pakyla, 
vėluoja garsų aidas, sustingusiame ore tvyro pergamento ir ką tik 
užpūstų žvakių kvapas. 

Tamsoje sušlama popierius, girgžteli kėdė. Daktaras Lekteris sė- 
da į didelį krėslą legendinėje Kaponių bibliotekoje. Jo akys atspindi 
raudoną šviesą, bet tamsoje nešvyti raudonai, kaip prisiekinėjo kai 
kurie išjo prižiūrėtojų. Aplink juoda tamsa. Jis mąsto... 

Tiesa, daktaras Lekteris Kaponių rūmuose susikūrė sau darbo 
vietą, pašalindamas senąjį kuratorių - kelių sekundžių darbas ir ne- 
didelės išlaidos dviem maišams cemento, tačiau išsivalęs kelią, tą 
darbą jis gavo sąžiningai: parodė Dailės komitetui savo nepaprastą 
kalbos talentą, iš viduramžių italų ir lotynų kalbų išvertė gotikiniu 
šriftu primargintus rankraščius. 

Čia jis rado ramybę, kurią stengsis išlaikyti... Florencijoje nenu- 
žudė nieko, tik savo pirmtaką. 

Kaponių bibliotekos kuratoriaus ir vertėjo vieta jam brangi dėl 
kelių priežasčių. 

Po ilgų kalėjimo metų daktarui Lekteriui svarbu ir rūmų erdvė, ir 
aukštos lubos. Dar svarbesnis jam ryšys su šiais rūmais. Jie - vienin- 
telis jo kada nors aplankytas gyvenamasis pastatas, dydžiu ir detalė- 
mis panašus į jaunystėje pradėtus statyti atminties rūmus. 

Bibliotekoje su unikalia, net tryliktojo amžiaus pradžios, rankraš- 
čių ir laiškų kolekcija, jis gali rasti atsakymus į kai kuriuos klausimus 
apie save. 

Remdamasis šeimos prisiminimų nuotrupomis daktaras Lekte- 
ris tikėjo, kad jo protėviai buvo: Toskanoje dvyliktajame amžiuje gy- 
venęs siaubūnas Džulianas Kraugerys, Makiavelis ir Viskontis. Vie- 
ta idealiai tiko studijoms. Šiuo klausimu domėjosi abstrakčiai, nebuvo 
egocentriškas. Daktarui Lekteriui nereikėjo įprasto kilmės patvirtini- 
mo. Jo ego, kaip irjo intelekto koeficientas bei racionalumas -neišma- 
tuojami įprastomis priemonėmis. 

Iš tiesų psichiatrų bendruomenė nesutarė, ar daktaras Lekteris 
vadintinas žmogumi. Kolegos psichiatrai, bijantys jo aštrios plunks- 
nos profesiniuose žurnaluose, jau seniai jį įvardijo Kitu. Patogumo 
dėlei vadino Siaubūnu. 

Siaubūnas sėdi tamsioje bibliotekoje, jo protas tamsoje lieja spalvas, 
o galvoje skamba viduramžių melodija. Jis galvoja apie inspektorių. 


Klakteli jungtukas ir nušvinta silpna šviesa. 

Matome daktarą Lekterį sėdintį Kaponių bibliotekoje prie šešio- 
liktojo amžiaus valgomojo stalo. Už jo - siena su skyreliuose išrikiuo- 
tais rankraščiais ir didžiulės knygos drobe aptrauktais viršeliais, ku- 
riems jau aštuoni šimtai metų. Prieš jį - keturioliktojo amžiaus 
Venecijos Respublikos ministro korespondencija, prispausta nedide- 
le skulptūrėle, kurią Mikelandželas sukūrė kaip raguoto Mozės eski- 
zą. Prie rašalinės — nešiojamasis kompiuteris, sujungtas su Milano 
universitetu. 

Raudoni ir mėlyni brūkšniai pilkai rudose ir geltonose pergamen- 
to stirtose - laikraštis National Tattler. Greta - Florencijos La Nazione. 

Daktaras Lekteris pasirenka itališką laikraštį ir skaito Rinaldą 
Pacį puolantį straipsnį, paskatintą FTB paneigimo dėl Siaubūno by- 
los. „Mūsų pateiktas aprašymas niekada neatitiko Tokos bruožų“ ,- 
pareiškė FTB atstovas spaudai. 

La Nazione pristato Pacio profesinę karjerą ir jo studijas Ameriko- 
je, garsiojoje Kvantiko akademijoje, teigdamas, kad taip suklysti jis 
neturėjo teisės. 

Siaubūno byla daktaro Lekterio nedomino, tačiau domino Pacio 
profesinė karjera. Gaila, kad tenka susidurti su Kvantiko akademijoje 
studijavusiu policininkų — Hanibalas Lekteris ten žinomas kaip pa- 
vyzdys iš vadovėlio. 

Kai Senuosiuose rūmuose daktaras Lekteris pažvelgė į Rinaldo 
Pacio akis ir atsistojo pakankamai arti, kad galėtų jį užuosti, jis tikrai 
žinojo, kad Pacis nieko neįtaria, nors ir paklausė apie randą ant dak- 
taro Lekterio rankos. Pacis neturėjo jokios rimtos priežasties įtarti jį 
dėl senojo kuratoriaus dingimo. 

Inspektorius jį matė kankinimo įnagių ekspozicijoje. Verčiau jau 
būtų susitikę orchidėjų parodoje. 

Daktaras Lekteris žinojo, kad policininko galvoje dabar sukasi 
įvairios vizijos, atsitiktinai susidurdamos su šimtais kitų jam Žino- 
mų dalykų. 

Ar Rinaldas Pacis turėtų atgulti upėje kartu su senuoju Kaponių 
rūmų kuratoriumi? O gal Pacis galėtų būti rastas tariamai nusižu- 


dęs? La Nazione būtų patenkintas pastūmėjęs jį į mirtį. 

Ne dabar, nusprendė siaubūnas, vėl imdamasis didžiųjų ran- 
kraščių ritinių. 

Daktaras Lekteris nesijaudina. Mėgaujasi Nerio Kaponio, pen- 
kioliktojo amžiaus bankininko ir pasiuntinio Venecijoje, rašymo 
stiliumi, iki vėlyvos nakties skaito jo laiškus, kartais balsu, savo 


malonumui. 


22 skyrius 


Prieš auštant Pacis jau turėjo daktaro Felo leidimo dirbti kopijas, su- 
segtas kartu su jo permesso di soggiorno* kopija iš karabinierių bylos. 
Dar turėjo puikių Meisono Verdžerio plakatų. Veidų formos buvo 
panašios, bet jei daktaras Felas buvo daktaras Hanibalas Lekteris, 
priejo nosies ir skruostų gerokai pasidarbuota, gal suleista kolageno. 

Ausys lyg ir teikė daug vilčių. Pacis palinko prie ausų su didina- 
muoju stiklu, lygiai kaip prieš šimtą metų Alfonsas Bertijonas. Jos 
atrodė visiškai vienodos. 

Į nusenusį kvestūros kompiuterį įvedęs savo Interpolo kodą, jis 
atsidarė Amerikos FTB sulaikytų smurtinių nusikaltėlių programą ir 
išsitraukė Lekterio bylą. Keikdamas lėtai dirbantį modemą, skaitė ek- 
rane išplaukusį tekstą, kol raidės pradėjo šokinėti. Didžiąją bylos 
faktų dalį jis jau žinojo. Du dalykai užgniaužė kvapą. Vienas senas ir 
vienas naujas. Naujausias pranešimas - kad Lekteriui, matyt, ope- 
ruota ranka. Sename dokumente, mašinėle spausdintame Tenesio vals- 
tijos policijos raporte, perskaitė, kad žudydamas savo saugotojus 
Memfyje Hanibalas Lekteris klausėsi „Goldbergo variacijų“ įrašo. 

Turtingos aukos, amerikiečio Meisono Verdžerio, išplatintame 
plakate galintys suteikti kokios nors informacijos prašomi skam- 
binti FTB nurodytu numeriu ir, kaip įprasta, įspėjami apie tai, kad 
daktaras Lekteris — ginkluotas ir labai pavojingas. Ten pat parašy- 
tas ir asmeninis telefono numeris - iškart po pastraipa apie didžiulį 
atlyginimą. 


* Leidimas viešėti šalyje (it.). 

Lėktuvo bilietas iš Florencijos į Paryžių kainuoja beprotiškai daug, 
o Paciui teko mokėti iš savo kišenės. Nesitikėjo, kad Prancūzijos poli- 
cija suteiks jam neklausomą telefono liniją, bet kito būdo nežinojo. Iš 
telefono kabinos American Express banko skyriuje šalia Operos surin- 
ko Meisono plakate parašytą asmeninio telefono numerį. Numanė, 
kad pokalbis bus susektas. Pacis gana gerai mokėjo angliškai, bet 
žinojo, kad itališka tartis jį išduos. 

Atsiliepė vyriškas labai ramus amerikiečio balsas. 

— Norėčiau žinoti jūsų skambučio tikslą. 

— Galbūt aš turiu informacijos apie Hanibalą Lekterį. 

— Ačiū, kad paskambinote. Ar žinote, kur jis dabar? 

— Manau, taip. Ar už informaciją bus atlyginta? 

— Taip. Kokių turite įrodymų, kad tai tikrai jis? Prašau suprasti, 
mes sulaukiame daug netikrų pranešimų. 

- Galiu jums pasakyti, kad jam padaryta plastinė veido operacija 
ir operuota kairioji ranka. Jis vis dar skambina „Goldbergo variaci- 
jas“. Turi Brazilijos piliečio dokumentus. 

Tyla. Klausimas: 

— Kodėl nepranešėte policijai? Privalau prašyti, kad tai padary- 
tumėte. 

— Aratlyginimas bus sumokėtas bet kokiu atveju? 

- Atlyginimas bus sumokėtas už informaciją, kuri padės jį suimti 
ir nuteisti. 

- Aratlyginimas bus sumokėtas ir susiklosčius... ypatingoms ap- 
linkybėms? 

— Kalbate apie premiją už daktarą Lekterį? Turite galvoje aplinky- 
bes, jei kažkas negalėtų oficialiai jos paimti? 

- Taip. 

— Mes abu siekiame vieno tikslo. Todėl prašau nepadėti ragelio ir 
paklausyti mano patarimo. Pone, mokėti premiją už bet kurio asmens 
mirtį prieštarauja tarptautiniams susitarimams ir JAV įstatymams. 
Prašau nepadėti ragelio. Jūs skambinate iš Europos? 

- Taip, ir nieko daugiau jums nesakysiu. 

— Gerai, dabar paklausykite manęs. Siūlau susisiekti su advoka- 


tu ir aptarti premijų teisėtumo klausimą bei nesiimti jokių neteisėtų 

veiksmų prieš daktarą Lekterį. Ar galiu jums rekomenduoti advoka- 
tą? Jis gyvena Ženevoje ir puikiai išmano šiuos klausimus. Prašau 
užsirašyti nemokamą numerį. Labai prašau paskambinti jam ir at- 
virai pasikalbėti. 

Pacis nusipirko telefono kortelę ir šį kartą paskambino iš telefono 
kabinos Bon Marchė universalinėje parduotuvėje. Kalbėjosi su vyriš- 
kiu sausu šveicarišku balsu. Pokalbis truko trumpiau kaip penkias 
minutes. 

Meisonas sumokės milijoną dolerių už Hanibalo Lekterio galvą 
ir rankas. Tokią pat sumą jis sumokės už informaciją, kuri padės jį 
suimti. Jis pasiryžęs sumokėti tris milijonus dolerių už gyvą daktarą 
Lekterį ir nieko neklausinėti — visiškas slaptumas garantuojamas. 
Sąlygos numato šimtą tūkstančių dolerių avanso. Kad gautų šį avansą, 
Pacis turėtų pateikti aiškų daktaro Lekterio piršto atspaudą, in situ 
ant kokio nors daikto. Likusius pinigus, įvykdęs tam tikrus reikalavi- 
mus, galėtų pasiimti iš seifo paties pasirinktame Šveicarijos banke. 

Prieš išeidamas iš Bon Marchė ir pasukdamas į oro uostą Pacis 
nupirko žmonai persikų spalvos raštuotą šilko peniuarą. 


23 skyrius 


Kaip elgtumėtės sužinoję, kad garbė — nieko verta? Pagaliau, kaip 
Markas Aurelijus patikėję, kad ateities kartų nuomonė nebus svar- 
besnė už šitos kartos nuomonę? Ar tokiomis aplinkybėmis įmanoma 
elgtis moraliai? 

Dabar Rinaldas Pacis iš Pacių giminės, Florencijos kvestūros vy- 
riausiasis inspektorius, turėjo nuspręsti, kiek verta jo garbė ir ar iš- 
mintis ilgaamžiškesnė už garbės kodeksą. 

Jis grįžo iš Paryžiaus prieš vakarienę ir kiek numigo. Norėjo prisi- 
glausti prie žmonos, tačiau negalėjo, nors ji vis tiek suteikė jam atgaivą. 
Dar ilgai gulėjo atsimerkęs, klausydamas jos ramaus alsavimo. Vėlai 
naktį nutarė nebesistengti užmigti ir išėjo pasivaikščioti bei pamąstyti. 

Godumas Italijoje - ne naujiena, ir Pacis nemažai jo įkvėpė su 


gimtojo krašto oru. Tačiau jo prigimtinis imlumas ir ambicijos dar 

labiau išryškėjo Amerikoje, kur greičiau pajuntamos visos įtakos, net 
ir Jehovos mirtis ar Mamonos pareiga. 

Kai Pacis išniro iš galerijos šešėlio ir sustojo toje vietoje, kur Sinjo- 
rijos aikštėje buvo sudegintas Savonarola, kai pažvelgė į apšviestų 
Senųjų rūmų langą, kuriame karojo jo protėvis, jis manė, kad dar svars- 
to. Tačiau buvo kitaip. Iš esmės jis jau buvo apsisprendęs. 

Mes pabrėžiame apsisprendimo akimirką, kad suteiktume didy- 
bės procesui, subrandinusiam svarų racionalaus ir sąmoningo ap- 
mąstymo vaisių. Tačiau sprendimai gimsta iš susipynusių jausmų, 
dažniausiai būdami įvairių dalykų kratinys, o ne suma. 

Pacis apsisprendė įsėdęs į lėktuvą, skrendantį į Paryžių. Jis apsi- 
sprendė prieš valandą, kai naujuoju peniuaru vilkinti jo žmona atli- 
ko sutuoktinės pareigą. Ir paskui, kai gulėdamas tamsoje siekė pa- 
glostyti jos skruostą ir švelniai pabučiuoti linkėdamas labos nakties, 
o savo delne pajuto ašarą. Pati to nesuvokdama ji užgavo jo širdį. 

Ir vėl garbė? Dar viena proga kęsti arkivyskupo alsavimą, kai 
švento ugniakuro akmenėliais bus uždegta raketa popierinės balan- 
dės uodegoje? Vėl politikų, apie kurių asmeninį gyvenimą per daug 
žinojo, liaupsės? Kokia prasmė tapti „inspektoriumi, sučiupusiu dak- 
tarą Hanibalą Lekterį? Policininko šlovė trumpalaikė. Verčiau JĮ PAR- 
DUOTI. 

Mintis pervėrė Rinaldą, sukrėtė jį, privertė išblykšti ir pasiryžti, o 
kai Rinaldas mintyse traukė burtus, jo galvoje buvo sumišę du kva- 
pai: žmonos ir Čespyko paplūdimio. 

PARDUOK JĮ. PARDUOK JĮ. PARDUOK JĮ. PARDUOK JĮ. PARDUOK 
JL PARDUOK JĮ. 

1478 metais Frančeskas de Pacis smogė taip pat galingai, durklo 
dūriu patiesė Džulianą ant Katedros grindų, o paskui susijaudinęs 
persismeigė sau šlaunį. 


24 skyrius 
Daktaro Hanibalo Lekterio pirštų atspaudai yra retenybė ir net kulto 
objektas. Įrėmintas originalas kabo FTB Tapatybės nustatymo skyriu- 


je. Pagal FTB tradiciją imant žmonių, turinčių daugiau negu penkis 

pirštus, atspaudus, priekinėje pusėje atspaudžiami keturi pirštai ir 
nykštys, o šešto piršto atspaudas būna kitoje pusėje. 

Kai daktaras pabėgo pirmą kartą, jo pirštų atspaudų kopijos 
buvo išsiuntinėtos po visą pasaulį, o išdidintas nykščio atspaudas 
puikavosi Meisono Verdžerio išleistame plakate, su pakankamai 
daug skiriamųjų taškų, kad jį atpažintų kiekvienas, nors truputį tai 
išmanantis. 

Nereikia daug žinoti, kad paimtum pirštų atspaudus, ir Pacis 
galėtų tai atlikti kone profesionaliai, paskui sulyginti rezultatus ir 
išsklaidyti savo abejones. Bet Meisonas Verdžeris reikalavo naujo 
pirštų atspaudo, in situ, kad jo ekspertai galėtų atlikti nepriklausomą 
tyrimą — Meisoną jau ne kartą suklaidino senais pirštų atspaudais, 
kadaise paimtais pirmųjų nusikaltimų vietose. 

Kaip paimti daktaro Felo pirštų atspaudus nesukeliant jo įtari- 
mo? Tai buvo svarbiausia: nesukelti įtarimo. Tas vyras gali išnykti 
kaip dūmas, o Pacis liks nieko nepešęs. 

Daktaras Felas retai išeidavo iš Kaponių rūmų, o iki kito Dailės 
tarybos susirinkimo dar visas mėnuo. Per ilgai laukti, kad galėtum 
prieš jį padėti stiklinę vandens, prieš kiekvieną po stiklinę, nes tary- 
ba tokių patarnavimų paprastai neteikia. 

Nutaręs parduoti Hanibalą Lekterį Meisonui Verdžeriui Pacis 
turėjo veikti vienas. Jis negalėjo atkreipti kvestūros dėmesio į daktarą 
Felą, prašydamas orderio patekti į rūmus, o pastatas pernelyg gerai 
saugomas, kad galėtum įsilaužti ir paimti pirštų atspaudus. 

Daktaro Felo šiukšlių konteineris buvo švaresnis ir naujesnis už 
kitus kvartalo konteinerius. Pacis nusipirko naują konteinerį ir vidu- 
ry nakties sukeitė jo dangtį su Kaponių rūmų konteinerio dangčiu. 
Galvanizuotas dangčio paviršius buvo nelygus, ir po visos nakties 
triūso prieš Pacį gulėjo raizgalynė neiššifruojamų pirštų atspaudų. 

Kitą rytą paraudusiomis akimis jis atėjo ant Senojo tilto. Čia juve- 
lyrinėje parduotuvėje nupirko plačią blizgančią sidabrinę apyrankę 
ir aksomu aptrauktą jos stovą. Pietiniame Arno krante, amatininkų 
kvartalojuvelyrinėje dirbtuvėlėje vienoje iš siaurų gatvelių prieš Piti 
rūmus, paprašė nutrinti nuo apyrankės gamintojo vardą. Juvelyras 
siūlė padengti sidabrą nuo oksidacijos saugančia medžiaga, tačiau 
Pacis atsisakė. 

Soličianas - siaubą keliantis Florencijos kalėjimas pakeliui į Pratą. 

Antrajame moterų skyriaus aukšte Romula Cjesku prie gilios 
kriauklės išsimuilino krūtinę, nusiplovė, nusišluostė, paskui apsivil- 
ko švarius plačius medvilninius marškinius. Kita iš susitikimų kam- 
bario grįžtanti čigonė praeidama užkalbino Romulą čigoniškai. Jos 
kaktą perkirto siaura raukšlė, tačiau gražus veidas neprarado įpras- 
tos didybės. 

Kaip ir kiekvieną dieną ją iš skyriaus išleido pusę devintos, bet 
jau artėjant prie susitikimų kambario prižiūrėtojas užkirto kelią ir 
nuvedė į apklausos kambarį pirmame kalėjimo aukšte. Ten stovėjo ne 
sesutė, o Rinaldas Pacis su jos kūdikiu ant rankų. 

— Sveika, Romula, - tarė. 

Ji žengė tiesiai prie inspektoriaus, o šis nedelsdamas atidavė jai 
kūdikį. Vaikas buvo alkanas ir glaudėsi prie motinos krūtinės. 

Pacis linktelėjo į pertvarą kambario kampe. 

— Ten yra kėdė. Kol žindysi kūdikį, galėsim pasikalbėti. 

— Apie ką, inspektoriau? 

Romula pakenčiamai kalbėjo itališkai, kaip ir prancūziškai, ang- 
liškai, ispaniškai ir čigoniškai. Kalbėjo neapsimetinėdama - vaidyba 
nepadėjo jai išvengti šitos trijų mėnesių bausmės už kišenvagystes. 

Ji nuėjo už pertvaros. Kūdikio vystykluose paslėptame plastiki- 
niame maišelyje buvo keturiasdešimt cigarečių ir šešiasdešimt penki 
tūkstančiai lirų nutriušusiomis kupiūromis. Dabar jai reikėjo apsi- 
spręsti. Jei policininkas apieškojo kūdikį, ją gali sučiupti su įkalčiais, 
vos išsitrauks siuntinį, ji neteks visų turimų lengvatų. Valandėlę svars- 
tė žiūrėdama į lubas, žindydama kūdikį. Kodėl jam turėtų rūpėti? 
Šiaip ar taip, jo valia. Ji ištraukė maišelį ir pasislėpė po apatiniais. Iš 
kitapus užuolaidos atsklido jo balsas. 

— Romula, tu čia tik trukdai. Maitinančios motinos kalėjime visų 
laiko gaišimas. Čia yra ir tikrų ligonių, kuriems reikia seselių pagalbos. 
Ar tau neskaudu atiduoti kūdikį, kai baigiasi pasimatymo laikas? 

Ko jam reikia? Ji žinojo, kas jis: viršininkas, rimtas diegas, svar- 
bus ir galingas. 

Romula gyveno išbūrimo gatvėse, o kišenvagystės buvo viena šio 
amato sritis. Jai trisdešimt penkeri, vėtyta ir mėtyta, turi šunišką uos- 
lę. Šitas inspektorius - tyrinėjo jį pro užuolaidos viršų - elegantiškas, su 

sutuoktuvių žiedu, nublizgintais batais, gyvena su žmona, tačiau turi gerą 
tarnaitę, apykaklė atrodo tarsi ką tik išlyginta. Piniginė - švarko kišenėje, 
raktai - dešinėje kelnių kišenėje, pinigai - kairėje, perlenkti, matyt, sujuosti 
guma. Per vidurį - kotas. Jis buvo tvirtas, vyriškas, su nedideliu apgamu 
ant ausies ir randu nuo smūgio ties plaukais. Nesirengė reikalauti jos mei- 
lės - nebūtų atnešęs kūdikio. Neatrodė malonus, tačiau ir ne iš tų, kurie ieško 
sekso kalėjimuose. Kol kūdikis žinda, verčiau nežiūrėti į jo skvarbias rudas 
akis. Kodėl jis atnešė kūdikį? Todėl, kad nori parodyti savo jėgą, leisti su- 
prasti, kad gali jį atimti. Ko jam reikia? Informacijos? Pasakys jam viską, 
ką tik jis nori išgirsti apie penkiolika niekada negyvenusių čigonų. O kas 
man iš to? Pažiūrėsim. Parodysim jam truputį nuogybės. 

Išėjusi iš už pertvaros, su nuogu speneliu prie kūdikio veidelio, ji 
įdėmiai įsižiūrėjo į Pacio veidą. 

— Ten karšta, - tarė. - Ar galėtumėt atidaryti langą? 

— Galiu dar daugiau, Romula. Galiu atidaryti duris, ir tu tai Žinai. 

Kambaryje tylu. Už lango gaudžia Soličianas tarsi nesiliaujantis 
bukas galvos skausmas. 

— Sakykit, ko reikia. Mielai jums padirbėsiu, tik ne bet kokį darbą. 

Nuojauta teisingai pakuždėjo, kad tokiu įspėjimu pelnys jo pa- 
garbą. 

— Tau tai tik įprastas darbelis, - atsakė Pacis. - Bet šįkart noriu, kad 
jis nepavyktų. | 


25 skyrius 


Dienomis iš buto kitoje gatvės pusėje pro aukštą langą su uždarytomis 
langinėmis jie stebėdavo Kaponių rūmų fasadą: Romula, sena čigonė, 
kuri padėdavo prižiūrėti kūdikį, gal Romulos pusseserė, ir Pacis, kuris 
stengėsi nuvogti kuo daugiau laiko iš savo tiesioginio darbo. 

Medinė ranka, kuria darbuodavosi Romula, gulėjo ant kėdės mie- 
gamajame. 

Netoliese įsikūrusios Dantės Aligjerio mokyklos mokytoja leido 
Paciui dieną naudotis savo butu. Romula sau ir kūdikiui išsireikala- 
vo lentynėlės nedideliame šaldytuve. 

Jiems neteko ilgai laukti. 

Kitą dieną pusę dešimtos ryto Romulos padėjėja pusbalsiu šūkte- 
lėjo nuo kėdės prie lango. Kitapus gatvės, kai vienerios iš didžiųjų 
rūmų durų prasivėrė į vidų, pasirodė tamsus plyšys. 

Iš jo išniro vyras, Florencijoje žinomas kaip daktaras Felas - ne- 
aukštas, lieknas, tamsiais drabužiais, glotniai susišukavęs. Jis paty- 
rinėjo orą, dirstelėjo į abi gatvės puses. Paspaudęs nuotolinio valdy- 
mo pultelį įjungė signalizaciją ir užtrenkė duris, truktelėdamas už 
masyvios kaltos geležies rankenos, per smarkiai surūdijusios, kad 
liktų pirštų atspaudų. Nešėsi pirkinių krepšį. 

Pirmą kartą pamačiusi daktarą Felą pro langinių plyšį senoji či- 
gonė suėmė Romulos ranką lyg norėdama ją sulaikyti, pažvelgė jai į 
akis ir, kol inspektorius nematė, greit papurtė galvą. 

Pacis žinojo, kur jis susiruošė. 

Daktaro Felo šiukšlėse Pacis matė vyniojamojo popieriaus iš pra- 
bangios maisto prekių parduotuvės Vera dal 1926, Šv. Jokūbo gatvėje 
prie Šventosios Trejybės tilto. Daktaras neabejotinai suko ta kryptimi. 
Romula vilkosi savo apdarus, o Pacis žiūrėjo pro langą. 

- Taigijis eina apsipirkti, - tarė. Penktą kartą kartojo Romulai jos 
užduotį. - Romula, sek paskui jį ir lauk šitoje Senojo tilto pusėje. Pa- 
gausi grįžtantį, su pilnu krepšiu rankoje. Aš eisiu per pusę kvartalo 
priešjį, mane pamatysi pirmą. Būsiu netoliese. Jei patektum į bėdą, jei 
suimtų, aš tavimi pasirūpinsiu. Jei jis eitų kur nors kitur, grįžk į butą. 
Aš tau paskambinsiu. Parodyk šį leidimą taksistui, ir jis atveš tave 
pas mane. 

— Ekscelencija, - ironizavo Romula, - jei pakliūčiau į bėdą ir kas 
nors kitas man padėtų, nedarykite jam nieko blogo, mano draugas 
nieko nevogs, leiskite jam pabėgti. 

Pacis nelaukė lifto, nubėgo laiptais žemyn, vilkėdamas purvina 
striuke, užsimaukšlinęs ant galvos kepurę. Florencijoje sunku ką nors 
sekti, nes šaligatviai siauri, o gatvėje rizikuoji būti suvažinėtas. Prie 
šaligatvio stovėjo Pacio skuteris su pririštu tuzinu šluotų. Užvedė iš 
karto ir, apgaubtas žydro dūmų debesėlio, leidosi grindiniu pasišo- 
kinėdamas, tarsi risnodamas ant asilėlio. 

Pacis važiavo lėtai, lydimas piktai pypsinčio nenutrūkstamo au- 


tomobilių srauto, stabtelėjo nusipirkti cigarečių, užtruko, kol paga- 

liau įsitikino, kur eina daktaras Felas. De'Bardi gatvė rėmėsi į vien- 
pusio eismo Šv. Jokūbo gatvę. Todėl pastatė skuterį prie šaligatvio ir 
toliau sekė pėsčiomis per turistų minią ties pietiniu Senojo tilto galu. 

Florencijiečiai sako, kad parduotuvė Vera dal 1926 sūriais ir triu- 
feliais kvepia kaip Dievo kojos. 

Daktaras ilgokai užtruko viduje. Jis rinkosi pirmuosius to sezono 
baltuosius triufelius. Pro langą už puikios vitrinos su kumpiais ir 
makaronais Pacis matė jo nugarą. 

Pacis pasuko už kampo ir vėl sugrįžo, nusiprausęs veidą fonta- 
ne, trykštančiame iš barzdoto veido su liūto ausimis. 

- Jei nori dirbti su manimi, teks nusiskusti, - tarė fontanui, jaus- 
damas, kaip nuo šalčio spaudžia skrandį. 

Daktaras išėjo iš parduotuvės nešinas krepšiu su keliais nedide- 
liais paketėliais. Šv. Jokūbo gatve jis pasuko namų link. Pacis ėjo prie- 
šais jį kita gatvės puse. Grūstis siaurame šaligatvyje išstūmė Pacį į 
važiuojamąją gatvės dalį, o pravažiuojančių karabinierių automobi- 
lio veidrodėlis skaudžiai užgavo ranką su laikrodžiu. 

— Kvailys neraštingas! — suriko vairuotojas pro langelį, o Pacis 
neliko skolingas. Prie Senojo tilto jis buvo priekyje jau per keturiasde- 
šimt metrų. 

Romula stovėjo kažkokio namo tarpduryje su vaiku ant medinės 
rankos, kitą ranką ištiesusi išmaldos, laisvąja ranka iš po plačios 
skraistės pasiruošusi čiupti dar vieną piniginę, prie tų poros šimtų, 
kurias jau turėjo pavogusi. Ant paslėptosios rankos segėjo plačią, 
gerai nublizgintą sidabrinę apyrankę. 

Netrukus auka prasibraus per spūstį ant Senojo tilto. Kai tik jis 
išnirs iš minios į De'Bardi gatvę, jį pasitiks Romula, atliks savo darbą 
ir ners į turistų srautą ant tilto. 

Minioje Romulos laukė draugas, kuriuo ji galėjo pasitikėti. Ji nie- 
ko nežinojo apie savo būsimą auką ir nepasitikėjo policininko apsau- 
ga. Žilis Preveras, kai kuriose policijos bylose žinomas kaip Žilis Diu- 
menas, arba Rodžeris Le Diukas, kitų vadinamas Kvėša, minioje 
pietiniame Senojo tilto gale laukė, kol Romula baigs darbą. Dėl savo 
drabužių ir lieso veido Kvėša atrodė mažesnis, tačiau buvo vikrus ir 


stiprus, pasiryžęs padėti Romulai, jei vagystė nepasisektų. 

Su švarku ir kaklaraiščiu jis puikiai įsiliejo į minią, tik retkarčiais 
išnirdamas iš jos, lyg per prerijas šuoliuojantis šuo. Pamatęs, kad 
auka pačiupo ir laiko Romulą, jis galėjo apsimesti suklupęs, užgriūti 
auką ir laikyti ją be paliovos atsiprašinėdamas, kad moteris galėtų 
pabėgti. Jau ne kartą jam teko taip daryti. 

Pacis praėjo pro ją ir atsistojo į eilę prie gaiviųjų gėrimų, iš ten 
galėjo ją stebėti. 

Romula žengė iš tarpdurio. Įgudusia akimi ji įvertino minią tarp 
savęs ir artėjančios lieknos figūros. Lengvai galėjo prasibrauti pro 
žmones nešdamasi kūdikį, palaikomą drobe apklostyta medine ran- 
ka. Gerai. Kaip paprastai ji pabučiuos savo laisvosios rankos pirštus 
ir išties, kad paliestų jo veidą. Kita ranka naršys po jo kišenę tol, kolją 
sučiups už riešo. Tada ji nuo jo pabėgs. 

Pacis sakė, kad tas vyras nenorės jos sulaikyti ir perduoti polici- 
jai, kad jis pats stengsis nuo jos pasprukti. Kiek jai teko vagiliauti, dar 
niekas nedrįso pakelti rankos prieš moterį su vaiku. Auka dažnai 
pamanydavo, kad jos kišenes švarina kas nors kitas, stovintis už nu- 
garos. Pati Romula, kad jos nepagautų, kartais apkaltindavo vagilia- 
vimu kelis niekuo dėtus praeivius. 

Romula ėjo šaligatviu kartu su minia, ištraukusi savo paslėptą 
ranką, bet slėpdama ją po medine ranka, kuria prilaikė kūdikį. Matė 
savo tikslą siūbuojančių galvų lauke, jis buvo už dešimties metrų ir 
vis artėjo. 

Viešpatie! Daktaras Felas pasisuko minioje ir įsiliejo į turistų srautą, 
plūstantį per Senąjį tiltą. Jis ėjo ne namo. Ji brovėsi per minią, bet 
nepajėgė jo pasiekti. Prieš daktaro galvą išniro Kvėša klausiamu vei- 
du. Ji papurtė galvą, ir Kvėša praleido daktarą Felą. Jokios naudos, jei 
Kvėša pavogs jo piniginę. 

Tarsi ji būtų dėl to kalta, Pacis sušvokštė jai į ausį: 

— Eik į butą. Aš tau paskambinsiu. Turi taksi leidimą įvažiuoti į 
senamiestį? Eik. Eik! 

Pacis pasiėmė savo skuterį ir persivežė per Senąjį tiltą. Arno van- 
duo atrodė lyg nefritas. Manė, kad jau pametė iš akių daktarą Felą, 


tačiau ne, štai jis, eina kitu upės krantu, po arkomis Lungarno gatve, 

dirsteli dailininkui per petį, žingsniuoja lengvai, greitai. Pacis atspė- 
jo, kad daktaras Felas susiruošė į Šventojo Kryžiaus bažnyčią, todėl 
sekė jį kiek atsilikęs, skindamasis kelią per pašėlusį srautą. 


26 skyrius 


Erdvi Šventojo Kryžiaus bažnyčia, pranciškonų ordino buveinė, aidėjo 
aštuoniomis kalbomis, paskui ryškiaspalvius gidų skėčius sekiojo 
pulkai turistų, kišenėse ieškodami dviejų šimtų lirų monetų, kad su- 
mokėtų už šviesą - nusipirktų brangiausias savo gyvenimo minutes, 
pamatytų didžiąsias koplyčių freskas. 

Romula įžengė vidun iš saulėto ryto ir turėjo stabtelėti prie Mi- 
kelandželo kapo, kol akys priprato prie tamsos. Pamačiusi, kad stovi 
ant kapo grindyse, sušnibždėjo „Atsiprašau“ ir skubiai pasitraukė 
nuo antkapio. Romulai mirusieji po grindimis atrodė tokie pat tikri 
kaip ir žmonės virš jų, o gal net įtakingesni. Ji buvo būrėjų duktė ir 
vaikaitė, reginti žmones virš grindų ir po jomis kaip du žmonių bū- 
rius, atskirtus tik mirties slenksčio. Tie apačioje, protingesni ir senes- 
ni, jai buvo svarbesni. 

Apsidairė, ar nematyti čigonams priešiško zakristijono ir prisi- 
glaudė už pirmosios kolonos su Roselino paveikslu „Pieno mado- 
na“. Kūdikis glaudėsi jai prie krūtinės. Čia ją surado Pacis, tykojęs 
prie Galilėjaus kapo. 

Jis smakru parodė į bažnyčios gilumą, ten, kitapus transepto, prie- 
blandoje, nors ir draudžiama, žaibavo blykstės ir spragsėjo fotoapa- 
ratai, o laikmačiai rijo dviejų šimtų lirų vertės monetas, kartais pa- 
sitenkindami žetonu ar Australijos ketvirtuku. 

Kristus vis gimdavo, būdavo išduodamas ir nukryžiuojamas, į 
skaisčią šviesą išnyrant didžiosioms freskoms ir vėl paskęstant ankš- 
toje erdvėje, piligrimams spaudžiant rankose kelionės vadovus, ku- 
rių negalėjo įskaityti, kūnų kvapams ir kvepalams maišantis šviestu- 
vų kaitroje. 

Daktaras Felas dirbo kairiajame transepte Kaponių koplyčioje. 
Didžioji Kaponių šeimos koplyčia yra Santa Feličita bažnyčioje. Ši, 

įkurta devynioliktajame amžiuje, domino daktarą Felą todėl, kad 
restauracijos metu jis galėjo žvilgtelėti į praeitį. Jis anglimi kopijavo 
užrašą akmenyje, tokį nutrintą, kad net šoninė šviesa nepajėgė jo 
išryškinti. 

Žiūrėdamas pro mažus žiūronus Pacis suprato, kodėl daktaras 
išėjo iš namų tik su pirkinių krepšiu: darbo įrankius jis laikė už kop- 
lyčios altoriaus. Akimirką Pacis svarstė, gal paleisti Romulą. Galjam 
pavyktų paimti pirštų atspaudus nuo įrankių. Bet ne, daktaras dirbo 
su medvilninėmis pirštinėmis, saugojosi anglies. 

Geriausiu atveju viskas atrodys tik kvailai. Romulos technika tin- 
ka gatvei. Tačiau suja viskas aišku, ji - ne tas žmogus, kurio jis galėtų 
bijoti. Ji - tas žmogus, kurio daktaras neturėtų šalintis. Ne. Jei dakta- 
ras ją sučiups, atiduos zakristijonui, o vėliau Pacis viską sutvarkys. 

Tas vyras pamišęs. Kas, jei jis ją nužudys? Pacis kėlė sau du klau- 
simus. Ar jis puls daktarą, jei padėtis atrodys grėsminga? Taip. Ar jis 
pasiryžęs rizikuoti Romula ir jos kūdikiu, kad gautų pinigus? Taip. 

Jiems tik reikia sulaukti, kol daktaras Felas eidamas pietauti nu- 
simaus pirštines. Vaikštinėdami transeptu Pacis ir Romula turėjo lai- 
ko pasišnabždėti. Pacis minioje pastebėjo veidą. 

— Romula, kas tave seka? Verčiau pasakyk man. Mačiaujo veidą 
kalėjime. 

— Mano draugas, jis man padės, jei kartais tektų bėgti. Jis nieko 
nežino. Nieko. Taip geriau jums. Nereikės pačiam teptis rankų. 

Stumdami laiką jie meldėsi įvairiose koplyčiose. Romula šnabž- 
dėjo maldas Rinaldui nesuprantama kalba, o Pacis sudarinėjo ilgą 
geidžiamų dalykų sąrašą —- visų pirma, namas Čespyko pakrantėje ir 
dar kai kas, apie ką bažnyčioje nederėtų galvoti. 

Pro šurmulį pasigirdo švelnūs repetuojančio choro balsai. 

Skambutis paskelbė vidurdienio pertrauką. Raktais barškinan- 
tys zakristijonai pasiruošė ištuštinti aukų dėžes. 

Daktaras Felas baigė darbą, išniro iš už Andreočio „Pietos“ kop- 
lyčioje, nusitraukė pirštines ir apsivilko švarką. Priešais koplyčią spie- 
tėsi didelis būrys japonų, stovėjo sutrikę, ištuštėjusiomis kišenėmis, 


nesuprasdami, kad jau laikas išeiti. 

Pacis kumštelėjo Romulą, nors galėjo to ir nedaryti. Ji pati žino- 
jo, kad jau laikas. Pabučiavo ant medinės rankos gulinčio kūdikio 
galvutę. 

Daktaras artėjo. Minia privers jį eiti pro pat ją. Trimis dideliais 
žingsniais ji išlindo prieš jį, sustojo, ištiesė ranką, kad jis matytų, 
pabučiavo savo pirštus ir pasiruošė bučiuoti skruostą, paslėptąja ran- 
ka pasiryžusi nerti į kišenę. 

Kažkas minioje rado dviejų šimtų lirų monetą, įsižiebė šviesa ir tą 
pat akimirką, kai palietė daktarą Felą, ji pažvelgė jam į veidą ir paju- 
to, kaip raudoni jo akių vyzdžiai įsiurbia ją, didžiulė ledinė tuštuma 
prikausto širdį prie šonkaulių, jos ranka atšoka nuojo veido prideng- 
ti kūdikiui akių ir išgirsta savo balsą: „Atleiskite man, atleiskite, po- 
ne“, - apsisuka ir nubėga. Daktaras dar ilgai sekė ją žvilgsniu, kol 
pagaliau šviesa užgeso, oji vėl virto šešėliu koplyčios žvakių fone. 
Tada greitais lengvais žingsniais patraukė toliau. 

Perbalęs iš pykčio Pacis rado Romulą prie indo su švęstu vande- 
niu, mazgojančią kūdikio galvą ir akis, jei kartais jis būtų pažvelgęs į 
daktarą Felą. Kai pamatė jos skausmo iškreiptą veidą, keiksmai už- 
strigo gerklėje. 

Prieblandoje jos akys atrodė didžiulės. 

- Jis — velnias, - pasakė. — Šėtonas, ryto sūnus, dabar jį mačiau. 

— Nuvešiu tave atgal į kalėjimą, - tarė Pacis. 

Romula pažvelgė į kūdikio veidelį ir atsiduso taip giliai ir taip 
gailiai, kad buvo sunku klausyti. Ji nusisegė plačią sidabrinę apyran- 
kę ir nuplovė ją švęstu vandeniu. 

— Darne, - pasakė. 


27 skyrius 


Jei Rinaldas Pacis būtų nusprendęs atlikti savo - tvarkos sergėtojo — 
pareigą, jis galėjo sulaikyti daktarą Felą ir labai greit nustatyti, ar tas 
žmogus tikrai yra Hanibalas Lekteris. Per pusvalandį būtų gavęs or- 
derį daktarui Felui išvežti iš Kaponių rūmų ir jokia signalizacijos 
sistema jam nebūtų sutrukdžiusi to padaryti. Jis galėjo laikyti dakta- 

rą Felą suimtą, nepateikdamas jam kaltinimų pakankamai ilgai, kol 
nustatytų jo tapatybę. 

Kvestūroje paimti pirštų atspaudai per dešimt minučių būtų 
atskleidę, ar Felas yra daktaras Lekteris. O DNR testas galėjo tai 
patvirtinti. 

Tačiau dabar Pacis tokių galimybių neturėjo. Nusprendęs par- 
duoti daktarą Felą, policininkas tapo premijų medžiotoju, vienišu ir 
už įstatymų ribų. Negalėjo pasinaudoti net savo informatoriais, nes 
šie skubėtų informuoti ir apie jį patį. 

Gaišatis varė Pacį į pasiutimą, tačiau jis jau buvo apsisprendęs. 
Teks išsiversti su tais prakeiktais čigonais. 

— Romula, ar Kvėša už tave tai padarytų? Gali jį surasti? 

Jie sėdėjo išnuomoto buto De'Bardi gatvėje prieš Kaponių rūmus 
svetainėje po dvylikos valandų nuo nesėkmės Šventojo Kryžiaus baž- 
nyčioje. Žema stalinė lempa apšvietė kambarį tik juosmens aukštyje. 
Virš šviesos ruožo prieblandoje žibėjo tamsios Pacio akys. 

- Pati tai padarysiu, tik be vaiko, - atsakė Romula. - Tačiau priva- 
lote man duoti... | 

— Ne. Negaliu leisti, kad jis antrą kartą tave pamatytų. Ar Kvėša 
padarytų tai už tave? 

Romula su šviesia suknele sėdėjo sulinkusi, pilnomis krūtimis 
liesdama šlaunis, beveik padėjusi galvą ant kelių. Medinė ranka gu- 
lėjo ant kėdės. Kampe sėdėjo senoji čigonė, gal Romulos pusseserė, su 
kūdikiu. Užuolaidos buvo užtrauktos. Žiūrėdamas pro jų plyšelį Pa- 
cis matė blausią šviesą viršutiniame Kaponių rūmų aukšte. 

— Aš pati galiu tai padaryti, galiu taip pasikeisti, kad jis manęs 
nepažins. Galiu... 

— Ne. 

— Tada tai padarys Esmeralda. 

— Ne, - iš kambario kampo atsklido balsas, senoji moteriškė pir- 
mą kartą prabilo. - Romula, aš iki mirties rūpinsiuosi tavo vaiku. Bet 
niekada nepaliesiu šėtono. 

Pacis sunkiai suprato jos italų kalbą. 

— Romula, išsitiesk, — tarė Pacis. - Pažiūrėk į mane. Ar Kvėša pada- 


rys tai už tave? Romula, šį vakarą tu grįši į Soličiano kalėjimą. Tau 

liko trys mėnesiai. Gal kai kitą kartą iš kūdikio vystyklų trauksi pini- 
gus ir cigaretes, tave pagaus... Galiu pasirūpinti, kad tave uždarytų 
dar pusmečiui už tai, ką padarei paskutinį kartą. Galiu pasirūpinti, 
kad tave pripažintų netikusia motina. Valstybė atimtų kūdikį. Betjei 
aš gausiu pirštų atspaudus, tu išeisi į laisvę praturtėjusi dviem mili- 
jonais lirų, tavo byla išnyks, o aš padėsiu tau gauti Australijos vizą. 
Ar Kvėša padarys tai už tave? 

Ji neatsakė. 

— Ar gali surasti Kvėšą? — Pacis garsiai išpūtė orą pro nosį. — 
Susirink savo daiktus. Dirbtinę ranką galėsi pasiimti iš sandėlio po 
trijų mėnesių, o gal kitais metais. Kūdikis keliaus į našlaičių prie- 
glaudą. Senoji moteriškė ten galės tą būtybę aplankyti. 

— Būtybę? Aplankyti tą būtybę, inspektoriau? Jis vardu... 

Romula papurtė galvą nenorėdama, kad vyriškis sužinotų kūdi- 
kio vardą. Ji užsidengė rankomis veidą jausdama, kaip sutartinai tvinksi 
kraujas skruostuose ir delnuose, paskui prabilo jų nenuleisdama: 

— Galiu jį surasti. 

— Kur? 

- Šventosios Dvasios aikštėje prie fontano. Ten bus laužas, kaž- 
kas žadėjo atnešti vyno. 

- Eisiu kartu. 

- Nereikia, - atsakė ji. - Jam tai tik pakenktų. Čia lieka Esmeralda 
su kūdikiu, aš tikrai grįšiu. 


Šventosios Dvasios aikštė, jaukus skveras kairiajame Arno kran- 
te, naktimis priguža valkatų. Bažnyčia tokiu vėliu metu stovi tamsi, 
užrakinta, o iš lankytojų pamėgtos smuklės Casalinga sklinda 
triukšmas ir maisto kvapai. 

Prie fontano dega lauželis, skamba čigoniška gitaros melodija. Mu- 
zikantas turi daugiau entuziazmo nei talento. Tarp susirinkusiųjų at- 
siranda vienas geras fado dainininkas. Išaiškintą jį išstumia pirmyn, jo 
balso stygas sutepa vynu iš kelių butelių. Jis užtraukia dainą apie liki- 
mą, tačiau visi tuoj pertraukia reikalaudami linksmesnės melodijos. 

Rodžeris Le Diukas, vadinamas Kvėša, sėdi ant fontano krašto. 


Jis kažko prisirūkęs. Akys aptrauktos migla, bet iškart pamato Ro- 

mulą būryje anapus laužo. Iš prekeivio jis nuperka du apelsinus ir 
nuseka paskui ją, tolyn nuo dainuojančių. Jie sustoja po žibintu, ato- 
kiau nuo laužo. Šviesa čia šaltesnė už tą, kurią skleidžia liepsnos, 
išmargindamos paskutinius dar nenukritusius klevo lapus. Blyškus 
Kvėšos veidas šviesoje atrodo žalsvas, lapų šešėliai ant jo - tarsi mė- 
lynės. Romula žiūri į jį, padėjusi ranką ant peties. 

Jo delne blyksteli ašmenys, jis lupa apelsiną, ilga žievė nukamba 
it susirangiusi juosta. Paduoda apelsiną Romulai, lupa antrą, ji deda 
skiltelę jam į burną. 

Jie kalbasi trumpai, čigoniškai. Jis trukteli pečiais. Ji paduoda jam 
mobilųjį telefoną, pamoko juo naudotis. Kvėšos ausyje suskamba Pa- 
cio balsas. Po akimirkos Kvėša sulanksto telefoną ir įsikiša į kišenę. 

Romula nusisega nuo kaklo grandinėlę, bučiuoja pakabuką ir 
užsega ją ant to nediduko, nevalyvo vyro kaklo. Jis dirsteli į pakabu- 
ką ir pradeda šokinėti apsimesdamas, kad šventasis paveikslėlis de- 
gina. Romula nusišypso. Nusisega plačią apyrankę ir užsega jam ant 
riešo. Puikiai tinka. Jo ranka ne storesnė už jos. 

— Ar galėtume valandėlę pabūti kartu? - klausia Kvėša. 

- Taip, - atsako ji. 


28 skyrius 


Vakaras. Daktaras Felas vėl erdvioje akmeninėje kankinimo įrankių 
parodos salėje Belvederio forte. Jis stovi ramiai atsirėmęs į sieną po 
kabančiais narvais su pasmerktaisiais. 

Tyrinėja, ką kančia palieka godžiuose žiūrovų veiduose, kai jie 
stumdosi aplink kankinimo įrankius, spaudžiasi vienas prie kito pra- 
kaito ir baimės prisotintame ore, šiaušiasi jų rankų plaukai, jie karš- 
tai alsuoja vieni kitiems į sprandus ir veidus. Kartais daktaras prisi- 
dengia veidą iškvėpinta nosinaite, kad atsiribotų nuo kvapų ir 
jaudulio pertekliaus. 

Tas, kuris tyko daktaro, laukia lauke. 

Slenka valandos. Daktaras Felas, tik prabėgomis dirstelėjęs į paro- 
dos eksponatus, negali atitraukti akių nuo lankytojų. Kai kuriejaučia 

jo dėmesį ir pasijunta nejaukiai. Moterys minioje žvelgia į jį ypač 
susidomėjusios ir atitraukia akis tik nenutrūkstamo žiūrovų srauto 
priverstos judėti pirmyn. Nedidelė parodos rengėjams sumokėta su- 
ma leidžia daktarui Felui jaustis saugiam kitapus aptvaro, ramiai 
stovėti atsirėmus į akmeninę sieną. 

Lauke prie durų įkyriai dulkiančiame lietuje ant parapeto sėdi 
Rinaldas Pacis. Jis įpratęs laukti. 

Pacis žinojo, kad daktaras Felas eis ne namo. Pakalnėje, kitoje 
tvirtovės pusėje, mažoje aikštėje stovi daktaro automobilis. Juodas 
Jaguar Saloon, elegantiškas trisdešimties metų senumo Mark II mode- 
lis spindėjo lietuje, gražiausias iš visų, kuriuos Paciui kada nors teko 
matyti, su Šveicarijos registracijos numeriais. Akivaizdu, kad dakta- 
rui Felui nereikia užsidirbti gyvenimui. Pacis užsirašė numerius, bet 
negalėjo rizikuoti tikrindamas juos per Interpolą. 

Stačioje grįstoje Šv. Leonardo gatvėje, nuo Belvederio tvirtovės 
vedančioje prie mašinos, laukė Kvėša. Prastai apšviestą gatvę iš abiejų 
pusių rėmino aukštos akmeninės sienos, saugančios vilas. Kvėša pri- 
siglaudė tamsioje nišoje prie grotuoto įvažiavimo į vieną iš vilų, ku- 
rių nekliudo iš Belvederio plūstantis turistų srautas. Kas dešimt mi- 
nučių prie jo šlaunies vibravo mobilusis telefonas, ir jis privalėdavo 
patvirtinti vis dar stovįs sutartoje vietoje. 

Saugodamiesi smulkaus lietaus kai kurie iš turistų virš galvų lai- 
kė miesto planus ir vadovus, buvo tiesiog sausakimša, žmonės žings- 
niavo gatve, trukdydami retiems nuo forto važiuojantiems taksi. 

Skliautuotame kankinimo instrumentų kambaryje daktaras Felas 
pagaliau pasitraukė nuo sienos, pažvelgė į viršuje narve kabantį ba- 
du nukankintojo skeletą, tarsi dalintųsi su juo paslaptimi ir prasi- 
skynė kelią pro minią durų link. 

Pacis jo siluetą pamatė tarpduryje, paskui gatvėje, nušviestą pro- 
žektorių. Sekė jį kiek atsilikęs. Kai įsitikino, kad daktaras eina prie 
savo automobilio, įjungė mobilųjį telefoną ir pranešė Kvėšai. 

Čigono galva išniro iš apykaklės tarsi vėžlio galva su įdubusio- 
mis akimis ir kaip vėžlio po oda matoma kaukole. Jis pasiraitė ranko- 


vę virš alkūnės, paspjovė ant apyrankės, paskui skuduru sausai nuva- 

lė seiles. Dabar, kai sidabras jau nuplautas seilėmis ir švęstu vande- 
niu, jis laikė ranką už nugaros po apsiaustu, kad apyrankė nesušlap- 
tų, įsmeigęs akis įkalnėn. Gatve leidosi vilnijanti galvų kolona. Kvėša 
prasibrovė pro žmones į gatvę, kad galėtų eiti prieš srovę ir geriau 
matyti. Kadangi neturėjo padėjėjo, teko pačiam rūpintis ir susidūri- 
mu su auka, ir vagyste -jokios bėdos, nes ji turėjo nepasisekti. Štai ir 
lauktasis vyras, laimė, jis eina gatvės pakraščiu. Per trisdešimt metrų 
nuo daktaro žingsniavo Pacis. 

Kvėša sumaniai pasitraukė iš gatvės vidurio. Pasinaudojęs atva- 
žiuojančiu taksi, jis šoko tarsi norėdamas išvengti susidūrimo su au- 
tomobiliu, pasisuko, kad iškeiktų vairuotoją, ir pilvu trenkėsi į dakta- 
rą Felą, įkišo ranką jam po apsiaustu, pajuto, kaip siaubingi gniaužtai 
suspaudžia jo riešą, sureagavo į smūgį ir pasistengė jo išvengti. Dak- 
taras Felas nelėtindamas žingsnio pranyko turistų sraute. Kvėša bu- 
vo laisvas ir toli nuo savo aukos. 

Pacis beveik akimirksniu atsidūrė greta, nišoje prieš geležinius var- 
tus. Kvėša trumpam sulinko, paskui atsitiesė sunkiai kvėpuodamas. 

— Man pavyko. Jis sučiupo teisingą vietą. Niekšas bandė trenkti 
man į kiaušus, bet nepataikė, - pranešė. 

Priklaupęs ant vieno kelio Pacis segė apyrankę nuo Kvėšos riešo, 
šis staiga pajuto tekant per koją kažką karštą, o kai pasisuko visu 
kūnu, karšta arterinio kraujo srovė ištryško pro skylę kelnių priekyje, 
tiesiai Paciui ant veido ir rankų, kol šis stengėsi nusegti apyrankę, 
laikydamas tik už kraštų. Aplink tiško kraujas, aptaškydamas ir Kvė- 
šos veidą, kai jis pasilenkė pasižiūrėti, ir kojos staiga sulinko. Jis atsi- 
šliejo į vartus, laikydamasis viena ranka, kita bandydamas skuduru 
užspausti iš prapjautos šlaunies arterijos srūvantį kraują. 

Kaip visada šaltakraujiškai, kai tekdavo atlikti užduotį, Pacis ap- 
kabino Kvėšą per pečius, laikė jį atsukęs nugarą į praeivius, leisda- 
mas kraujuoti pro vartų virbus, o paskui paguldė ant šono. 

Išsitraukęs iš kišenės mobilųjį telefoną, bet jo nejungdamas, Pacis 
apsimetė kviečiąs greitąją pagalbą. Atsisagstė apsiaustą ir išskleidė 
skvernus tarsi erelis virš savo grobio. Už jo nugaros plaukė abejinga 
minia. Pagaliau Paciui pavyko nusegti apyrankę ir įsidėti į paruoštą 
dėžutę. Paskui įsikišo į kišenę Kvėšos mobilųjį telefoną. 

Kvėšos lūpos sujudėjo: 

— Viešpatie, kaip šalta. 

Prisiversdamas Pacis patraukė nuo žaizdos nusilpusią Kvėšos 
ranką, palaikė ją lyg norėdamas paguosti ir leido jam nukraujuoti. 
Įsitikinęs, kad Kvėša mirė, Pacis paliko jį gulėti prie vartų tarsi miegan- 
tį, ant rankos padėjusį galvą, o pats įsiliejo į banguojančią minią. 
daktaro Lekterio Jaguar. Lietus plovė grindinio akmenis. 

Daktaro Lekterio — Pacis jau negalvojo apie jį kaip apie daktarą 
Felą. Jis buvo tik daktaras Hanibalas Lekteris. 

Galbūt pakankamas įrodymas Meisonui dabar gulėjo Pacio liet- 
palčio kišenėje. Pakankamas įrodymas Paciui lašėjo nuo lietpalčio 
ant batų. 


29 skyrius 


Kai senasis Rinaldo Pacio Alfa užvažiavo ant prieplaukos, žvaigž- 
dės jau blyško aušros spinduliuose. Uoste siautė žvarbus vėjas. Toli- 
moje prieplaukoje prisišvartavusiame krovininiame laive kažką viri- 
no, oranžinės žiežirbos krito į tamsų vandenį. 

Romula liko užuovėjoje, automobilyje su kūdikiu glėbyje. Esme- 
ralda susirangė ant užpakalinės sėdynės. Nuo tada, kai atsisakė pa- 
liesti šėtoną, ji neištarė nė žodžio. | 

Jos turėjo sausainiukų ir stiprios juodos kavos plastikiniuose puo- 
deliuose. 

Rinaldas Pacis įėjo į laivybos kontorą. Kai vėl išėjo į lauką, saulė 
buvojau gerokai pakilusi ir auksino baigiamo krauti krovininio laivo 
Astra Philogenes korpusą su rūdžių dėmėmis. Jis pamojavo moterims 
automobilyje. 

Astra Philogenes - dvidešimt septynių tonų laivas su Graikijos 
vėliava pakeliui į Rio galėjo legaliai vežti dvylika keleivių, nors laive 
nebuvo gydytojo. Pacis paaiškino, kad ten jos persės į laivą, plau- 
kiantį į Sidnėjų, Australiją, joms padės Astra ekonomas. Kelionė ap- 
mokėta, pinigai už bilietą negrąžinami. Italijoje Australija buvo lai- 
koma šalimi su patraukliomis darbo galimybėmis ir didele čigonų 
bendruomene. 

Pacis buvo pažadėjęs Romulai du milijonus lirų, apie tūkstantį 
du šimtus penkiasdešimt dolerių, ir įteikė juos storame voke. 

Čigonių bagažas buvo kuklus: nedidelis lagaminas ir medinė Ro- 
mulos ranka, supakuota rago dėkle. 

Beveik visą mėnesį čigonės bus jūroje, taigi nepasiekiamos. 

Kvėša žadėjo ateiti, bet šiandien jam nepavyko, dešimtą kartą Ro- 
mulai kartojo Pacis. Centriniame Sidnėjaus pašte jos ras jo paliktą 
laišką iki pareikalavimo. 

— Tesėsiu jam duotą pažadą, kaip ištesėjau jums, — tarė trapo 
papėdėje. 

Ankstyva saulė ant prieplaukos metė ilgus šešėlius. 

Atsisveikinimo akimirką, Romulai su kūdikiu jau lipant į denį, 
Pacis antrą ir paskutinį kartą išgirdo senosios moters balsą. 

Ji įsmeigė į jį savo tamsias lyg alyvuogės akis. 

— Tu atidavei Kvėšą šėtonui, - tyliai ištarė. - Kvėša negyvas. 

Esmeralda sunkiai pasilenkė, tarsi lenkdamasi prie kaladės su 
gulinčiu viščiuku, nusispjovė ant Pacio šešėlio ir nuskubėjo trapu 


paskui Romulą su kūdikiu. 


30 skyrius 


DHL greitojo pašto dėžė buvo puikiai padaryta. Pirštų atspaudų eks- 
pertas Meisono kambario svetainės kampe po spiginančiais šviestu- 
vais elektriniu atsuktuvu kruopščiai išsukinėjo varžtus. 

Plati sidabrinė apyrankė gulėjo ant aksominio juvelyro stovo, dė- 
žėje pritvirtinto taip, kad išoriniai apyrankės paviršiai nieko nelietė. 

— Atneškiteją, - tarė Meisonas. 

Pirštų atspaudus ant apyrankės būtų buvę paprasčiau tyrinėti 
Baltimorės policijos departamento tapatybės skyriuje, kuriame dirbo 
ekspertai, tačiau Meisonas mokėjo didelius pinigus grynais, kad dar- 
bas būtų atliekamas jo akyse. Arba jo akyje, piktai pamanė ekspertas, 
apyrankę, stovą ir kitus daiktus dėdamas ant patarnautojo laikomo 


porcelianinio padėklo. 

Patarnautojas prikišo padėklą prie Meisono monoklio. Negalėjo 
jo padėti ant Meisono krūtinės, nepaliaujamai kilnojamos respi- 
ratoriaus. 

Plati apyrankė buvo ištepta krauju, ant padėklo pabiro sukrešėju- 
buvo be jokios išraiškos, bet akis spindėjo. 

— Paryškinkite atspaudus, - tarė. 

Ekspertas turėjo daktaro Lekterio FTB piršų atspaudų kortelės 
kopiją, be šeštojo piršto atspaudo ir tapatybės aprašo. 

Atsargiai pabėrė miltelių tarp kraujo dėmių. Labiausiai mėgo 
pirštų atspaudų ryškinimo miltelius „Drakono kraujas“, tačiau jų 
spalva buvo labai panaši į kraujo krešulių spalvą, todėl naudojo juo- 
dus miltelius. 

— Turime atspaudus, - pranešė ir nusišluostė svetainės šviestuvų 
įkaitintą galvą. Šviesa tiko fotografuoti, todėl prieš imdamas atspau- 
dus mikroskopiniam palyginimui jis nufotografavo juos in situ. 

— Kairiosios rankos didysis pirštas ir nykštys sutampa šešiolikoje 
taškų. Teismui pakaktų tokio įrodymo, - pagaliau tarė. - Jokių abejo- 
nių, čia tas pats vyrukas. 

Meisono nedomino teismas. Jo blyški plaštaka jau slinko užklotu 


prie telefono. 


31 skyrius 


Saulėtas rytas kalnų ganykloje, toli Dženardžentu kalnuose, centri- 
nėje Sardinijoje. 

Šešetas žmonių, keturi sardai ir du romiečiai, dirba erdvioje pa- 
šiūrėje iš aplinkiniuose miškuose nupjautų rąstų. Jų šurmulys aidi 
skambioje kalnų tyloje. 
lis veidrodis auksuotais rokoko stiliaus rėmais. Jis kabo virš tvirto 
gyvulių gardo su dvejais varteliais. Vieni iš jų - į ganyklą. Kiti su- 


konstruoti iš dviejų dalių, galima atskirai atidaryti viršutinę ir apa- 

tinę. Po varteliais grindys išbetonuotos, gardas išklotas švariais šiau- 
dais, kaip kadaise po kartuvėmis. 

Veidrodyje su rėmuose išraižytais cherubinais galima matyti, kas 
vyksta garde, panašiai kaip mokyklos valgykloje mokiniai veidrody- 
je virš viryklės mato, kas verda puoduose. 

Kino režisierius Orestas Pinis ir Meisono pasamdytas sardas, pro- 
fesionalus žmonių grobikas Karlas, iškart pajuto vienas kitam prie- 
šiškumą. 

Karlas Deogracijas buvo kresnas raudonveidis su kalniečio skry- 
bėle, už juostos užsikišęs šerno šerių. Turėjo įprotį čiulpti vieną iš 
poros kuilio ilčių, kurias nešiojosi liemenės kišenėje. 

Karlas buvo vienas iš geriausių Sardinijoje nuo senų senovės puo- 
selėjamo Žmonių grobimo verslo atstovų, taip pat profesionalus ker- 
šytojas. 

Turtingi italai sako, kad dėl išpirkos geriau jau būti sardų pa- 
grobtam. Jie - profesionalai, nenužudys atsitiktinai ar iš baimės. Jei 
giminės sumoka reikalaujamą išpirką, galima tikėtis grįžti namo svei- 
kam, neišprievartautam ir nesuluošintam. Jei nesumoka - jie gali ti- 
kėtis sulaukti pašto siuntos su jūsų kūno dalimis. 

Karlui nepatiko įmantrūs Meisono pasirengimai. Jis jau turėjo 
tokio darbo patirties, prieš dvi dešimtis metų jam jau teko sušerti žmo- 
gų kiaulėms. Tai buvo fašistas pensininkas, apsimetėlis grafas, žagi- 
nęs vieno Toskanos kaimo vaikus, ir berniukus, ir mergaites. Gavęs 
užsakymą Karlas sučiupo tą vyrą jo namuose, už keturių kilometrų 
nuo Badija di Pasinjano, o fermoje prie Podžio ale Korti sušėrė jį pen- 
kioms didelėms naminėms kiaulėms, kurios tris dienas buvo marina- 
mos badu, o fašistas tuo metu spurdėjo pančiuose, prakaitavo ir mel- 
dė paleisti, tačiau kiaulės vis nesiryžo kibti įjo drebančias kojas, tada 
Karlas, jausdamas kaltę dėl sulaužytos sutarties, jėga sumaitino jam 
kiaulių mėgstamas salotas ir perrėžė gerklę. 

Karlas iš prigimties buvo linksmas ir energingas, tačiau režisie- 
rius jį erzino. Veidrodį iš savo viešnamio Kaljaryje jis atvežė Meisono 
Verdžerio įsakymu, kad patenkintų to pornografinių filmų kūrėjo 


Oresto Pinio norą. 

Orestui patiko veidrodžiai, jie dominavo ir jo pornografiniuose 
filmuose, ir vieninteliame tikrame smurto filme, kurį susuko Maurita- 
nijoje. Įkvėptas užrašo ant veidrodėlio automobilyje jis pirmas pa- 
naudojo iškreiptus atspindžius, kad kai kurie objektai atrodytų di- 
desni negu žiūrint plika akimi. 

Orestui reikės naudoti dvi kameras su gera garso įrašymo techni- 
ka, kaip pageidavo Meisonas, ir turi pavykti iš pirmo karto. Dar Mei- 
sonas norėjo nepertraukiamo veido vaizdo stambiu planu. 

Karlo nuomone, Orestas tik gaišo laiką. 

— Gali stovėti čia ir plepėti su manim lyg kokia boba, arba gali 
žiūrėti, kaip viskas vyks, ir klausti, jei ko nesuprasi, - pasakė jam 
Karlas. 

— Noriu nufilmuoti, kaip viskas vyks. 

— Va bene*. Susistatyk savo laužą ir dirbam. 

Kol Orestas statė savo kameras, Karlas su trim tyleniais sardais 
ėmėsi parengiamųjų darbų. 

Orestas mėgo pinigus ir visada stebėdavosi, ko už pinigus gali- 
ma nupirkti. 

Prie ilgo ant ožių padėto stalo viename pašiūrės gale Karlo brolis 
Matėjas išdėliojo krūvą dėvėtų drabužių. Jis išrinko marškinius ir 
kelnes, o kiti du sardai, broliai Pjeras ir Tomazas Falčionės, lėtai per 
žolę įstūmė į pašiūrę greitosios pagalbos vežimėlį. Vežimėlis buvo 
dėmėtas ir gerokai nušiuręs. 

Matėjas turėjo paruošęs kelis kibirus maltos mėsos, keletą dar 
nenupeštų viščiukų, papuvusių vaisių, jau viliojančių muses, ir kibi- 
rą jaučio vidurių bei žarnokų. 

Matėjas padėjo ant vežimėlio chaki spalvos kelnes ir pradėjo kimš- 
ti įjas viščiukus, mėsą, vaisius. Paskui paėmė porą medvilninių pirš- 
tinių, prikišo į jas maltos mėsos su gilėmis, į kiekvieną pirštą atskirai, 
ir padėjo prie abiejų klešnių. Išsirinko marškinius, patiesė juos ant 
vežimėlio, prikimšo vidurių ir žarnokų, vis palygindamas kontūrus 
duona, tada susagstė sagas, tvarkingai sukamšė marškinius į kelnes, 


o rankovių galus - į kimštas pirštines. Galvai panaudotas moliūgas 
* Gerai. (It.) 

buvo aptemptas plaukų tinkleliu, prikimštu maltos mėsos toje vie- 
toje, kur turėtų būti veidas, o vietoj akių įstatyti du virti kiaušiniai. 
Baigęs pažvelgė į griozdišką iškamšą, kuri atrodė geriau negu kai 
kurios greitąja pagalba išvežamos avarijų aukos. Galiausiai Matė- 
jas labai brangiu odekolonu apšlakstė moliūgą ir pirštines ties ran- 
kovių galais. 

Karlas linktelėjo galva į liekną Oresto padėjėją, kuris persisvėręs 
per tvorą tiesė miktofoną, norėdamas patikrinti, kiek šis gali pasiekti. 

— Pasakyk tam savo krušamam berniukui, kad jei įkris į gardą, aš 
jo negelbėsiu. 

Pagaliau viskas sutvarkyta. Pjeras su Tomazu nuleido vežimėlį 
sulenkdami jo kojas ir privažiavo prie gardo vartų. 

Karlas atnešė iš namo magnetofoną ir stiprintuvą. Turėjo daug 
garsajuosčių, kai kurias įrašinėjo pats, kai pagrobtiems žmonėms 
nupjaudavo ausis, kad nusiųstų jas giminėms. Kai kiaulės ėsdavo, 
Karlas visada paleisdavo kurį nors įrašą. Kai turės gyvą rėkiančią 
auką, įrašų nebereikės. 

Pašiūrėje ant statramsčių buvo pakabinti du lauko garsiakalbiai. 
Skaisti saulė apšvietė pievą prie miško. Tvirta ją juosianti tvora tęsėsi 
gilyn į mišką. Vidurdienio tyloje Orestas girdėjo po pašiūrės stogu 
zyziančią širšę. 

— Pasirengęs? - paklausė Karlas. 

Orestas pats įjungė kamerą. 

- Giriamo! * - šūktelėjo operatoriui. 

— Pronti!** - pasigirdo atsakymas. 

— Motore! - kameros pradėjo veikti. 

— Partito!*** — įjungiamas garsas. 

— Azione! **** - Orestas kumštelėjo Karlą. 

Sardas paspaudė magnetofono klavišą ir pasigirdo veriamas 
klyksmas, verksmas, malda. Operatorius pašoko, paskui susivaldė. 
Garsai buvo siaubingi, bet tinkama uvertiūra tiems snukiams, ku- 


riuos iš miško išviliojo pietus skelbiantys riksmai. 


* Sukam! (It.) 

** Pasirengę! (It.) 
*** Įjungta! (It.) 
*** Veiksmas! (If.) 

32 skyrius 


Vienos dienos kelionė į Ženevą ir atgal, kad pamatytų pinigus. 

Lėktuvas į Milaną pakilo iš Florencijos anksti ryte, siūbuoda- 
mas virš plačiomis eilėmis nusidriekusių vynuogynų tarsi virš Tos- 
kanos teritorijų maketo. Gamtovaizdžio spalvose kažkas kliuvo: nau- 
ji baseinai prie turtingų užsieniečių vilų buvo akį rėžiančios mėlynos 
spalvos. Pro lėktuvo langą žvelgiančiam Paciui baseinai priminė 
senų anglų akis, jų žydruma netiko prie tamsių kiparisų ir sidabri- 
nių alyvmedžių. 

Rinaldo Pacio nuotaika kilo kartu su lėktuvu. Širdyje jautė, kad 
jam neteks čia susenti, tenkinant viršininkų įnorius, kad išsilaikytų 
iki pensijos. 

Jis nepaprastai bijojo, kad nužudęs Kvėšą daktaras Lekteris dings. 
Kai vėl pastebėjo daktaro Lekterio darbo šviestuvą Šventojo Kryžiaus 
bažnyčioje, pajuto tarsi išganymą: daktaras tikėjosi esąs saugus. 

Čigono mirtis kvestūroje nesulaukė jokio atgarsio, niekas neabejo- 
jo, kad jis mirė perdozavęs narkotikų, laimė, ant žemės aplink jį mėtėsi 
švirkštų - įprastas vaizdas Florencijoje, kur jų galima gauti veltui. 

Pacis primygtinai norėjo pamatyti pinigus. 

Rinaldas Pacis turėjo puikią regimąją atmintį: pirmą kartą pama- 
tyta savo varpos erekcija, pirmą kartą pamatytas savo kraujas, pirmo- 
ji pamatyta nuoga moteris, pirmasis jam trenkti nusitaikęs kumštis. 
Prisiminė, kaip kartą atsitiktinai užklydo į šoninę vienos Sienos baž- 
nyčios koplyčią ir netikėtai pažvelgė į šventosios Kotrynos Sienietės 
veidą, jos sudžiūvusią galvą su sniego baltumo apdangalu bažny- 
čios formos relikvijoriuje. 

Pamatyti trys milijonai dolerių padarė jam tokį pat įspūdį. 

Trys šimtai sujuostų šimtadolerinių banknotų kaladžių, ne iš ei- 
lės surūšiuotais serijų numeriais. 

Niūriame mažame Ženevos Credit Suisse banko kambarėlyje, pa- 
našiame į koplyčią, Meisono Verdžerio advokatas parodė Rinaldui 
Paciui pinigus. Juos atvežė iš saugyklų keturiuose giliuose seifuose 
su varinėse plokštelėse įspaustais numeriais. Bankas atsiuntė jam ir 
skaičiavimo mašiną, svarstykles bei tarnautoją, kuris jomis dirbtų. 


Pacis paleido tarnautoją ir palietė pinigus. 

Rinaldas Pacis buvo labai sumanus tardytojas. Per dvidešimt 
veiklos metų surado ir suėmė daug sukčių bei apgavikų. Stovėda- 
mas šalia pinigų išklausė sutarties sąlygas ir neišgirdo nė vienos 
klaidingos gaidos. Jis pristatys Hanibalą Lekterį, Meisonas duos 
jam pinigų. 

Apimtas karšto, net saldaus, jaudulio Pacis suprato, kad tie žmo- 
nės nejuokauja: Meisonas Verdžeris tikrai sumokės. Ir neturėjo jokių 
iliuzijų dėl Lekterio likimo. Žinojo, kad parduoda jį kankinimams ir 
mirčiai. Pacio labui reikia pripažinti, kad jis suvokė, ką daro. 

Mūsų laisvė verta daugiau už siaubūno gyvybę. Mūsų laimė svarbes- 
nė už jo kančias, - galvojo su pasmerktųjų egoizmu. Sunku pasakyti, 
ar daugiskaitinis įvardis „mūsų“ buvo pluralis maiestatis, ar turėjo 
atstoti Rinaldą ir jo žmoną. Į šį klausimą nebuvo vienareikšmio at- 
sakymo. 

Šitame kambaryje, tiesiog šveicariškai tvarkingame, tyrame tarsi 
vienuolės galvos apdangalas, Pacis galutinai apsisprendė. Jis nusi- 
suko nuo pinigų ir linktelėjo advokatui Koniui. Iš pirmojo seifo advo- 
katas atskaičiavo šimtą tūkstančių dolerių ir padavė Paciui. 

Ponas Konis trumpai pakalbėjo telefonu ir perdavė ragelį Paciui. 

— Čia saugi linija, - tarė. 

Amerikiečio balsas, kurį išgirdo Pacis, bangavo keistu ritmu, žo- 
džiai tilpo į vieną atodūsį, paskui pauzė, sprogstamųjų priebalsių 
nebuvo. Tie garsai svaigino Pacį, tarsi pats būtų gaudęs orą kartu su 
kalbančiuoju. 

Tiesus klausimas, be įžangos: 

— Kur yra daktaras Lekteris? 

Pacis, vienoje rankoje laikydams pinigus, kitoje - telefono ragelį, 
nedvejojo: 

= Florencijoje, tyrinėja Kaponių rūmus. Jis yra jų... kuratorius. 

- Prašau parodyti jūsų tapatybę patvirtinantį dokumentą ponui 
Koniui ir perduoti jam ragelį. Jis neminės jūsų vardo telefonu. 

Ponas Konis paskaitė iš kišenės ištrauktą sąrašą ir pasakė Mei- 
sonui keletą iš anksto sutartų kodinių žodžių, tada vėl padavė rage- 


lį Paciui. 

- Likusius pinigus gausite tada, kai jis gyvas atsidurs mūsų ran- 
kose, - tarė Meisonas. - Jums nebūtina pačiam sučiupti daktarą, ta- 
čiau privalote jį mums parodyti ir perduoti į mūsų rankas. Man reikia 
ir visų dokumentų, visos informacijos, kurią apie jį turite. Šį vakarą 
grįžtate į Florenciją? Gausite nurodymų dėl susitikimo Florencijos 
apylinkėse. Jis įvyks ne vėliau negu ryt vakare. Ten gausite nurody- 
mus iš žmoguas, kuris ir sučiups daktarą Lekterį. Jis paklaus, ar pa- 
žįstate gėlių pardavėją. Atsakykite jam, kad visi gėlių pardavėjai — 
vagys. Ar supratote? Noriu, kad su juo bendradarbiautumėt. 

— Nenoriu daktaro Lekterio savo... nenoriu, kad jis būtų Florenci- 
joje, kai... 

— Suprantu jūsų nerimą. Nesijaudinkite, jo ten nebus. 

Telefonas išsijungė. 

Po kelias minutes trukusio dokumentų pildymo du milijonai do- 
lerių buvo padėti į ribotą sąskaitą. Meisonas Verdžeris nebegalėjo jų 
atsiimti, tačiau galėjo duoti nurodymą išmokėti juos Paciui. Į susitiki- 
mų kambarį pakviestas Credit Suisse banko tarnautojas informavo 
Pacį, jog bankas neims mokesčių, kad palengvintų pinigų depozitą 
šitame banke, jei jis norės konvertuoti pinigus į Šveicarijos frankus ir 
mokėti tris procentus palūkanų tik už tris šimtus tūkstančių frankų. 
Tarnautojas įteikė Paciui Bundesgesetz iber Banken und Sparkassen 
47-ojo straipsnio kopiją apie banko paslaptis ir sutiko pervesti į 
Naujosios Škotijos Royal Bank ar į Kaimanų salas, vos tik bus gautas 
nurodymas išmokėti pinigus, jei Pacis to pageidaus. 

Pacis parašė įgaliojimą savo Žmonai paimti pinigus jo mirties 
atveju, susitikime dalyvavęs notaras jį patvirtino. Kai reikalai buvo 
baigti, tik banko tarnautojas padavė Paciui ranką. Ponas Konis jau 
prie durų linktelėjo atsisveikindamas, jie su Paciu nė nepažvelgė vie- 
nas kitam į akis. 

Paskutinis žingsnis namų link, audros siūbuojamas lėktuvas iš 
Milano, propeleris Pacio pusėje - lyg juodas ratas tamsiai pilkame 
danguje. Žaibai ir griaustinis jiems skrendant virš senojo miesto, virš 
varpinės ir Katedros kupolo, prieblandoje griausmai ir šviesų blyks- 
niai, Pacis prisimena, kad panašiai jautėsi vaikystėje, kai vokiečiai 


sprogdino tiltus per Arno upę, palikdami tik senąjį tiltą. Trumpas 

atminties blyksnis - ir jis prisiminė, kaip būdamas mažas matė prie 
Grandinių Madonos prirakintą sučiuptą snaiperį, kad prieš sušau- 
domas pasimelstų. 

Išlipęs iš perkūnijos drebinamo lėktuvo į ozonu kvepiantį orą, 
Pacis iš senosios Pacių giminės grįžo į savo miestą kupinas senų 


kaip pasaulis tikslų. 


33 skyrius 


Rinaldas Pacis norėjo visą laiką nenuleisti akių nuo savo grobio Ka- 
ponių rūmuose, bet negalėjo to daryti. 

Dar svaiginamas pamatytų pinigų vaizdo jis skubiai apsirengė 
vakariniais drabužiais ir išlėkė susitikti su žmona seniai suplanuo- 
tame Florencijos kamerinio orkestro koncerte. 

Pikolominio teatras - devynioliktajame amžiuje statyta sumažin- 
ta Venecijos garsiojo La Fenice teatro kopija - panašus į barokinę auk- 
su ir aksomu dekoruotą brangakmenių dėžutę, su iš aerodinamikos 
dėsnių besišaipančiais cherubinais ant nuostabių skliautų. 

Laimė, kad teatras gražus, nes atlikėjams neretai prisireikia viso- 
keriopos paramos. 

Neteisinga, tačiau neišvengiama, kad muzika Florencijoje verti- 
nama pagal nepasiekiamai aukštus meno miesto standartus. Floren- 
cijiečiai myli ir išmano muziką, Italijai tai būdinga, tačiau kartais 
trūksta gerų muzikantų. 

Pacis įsmuko į kėdę greta žmonos per aplodismentus po uvertiūros. 

Ji atkišo jam kvepiantį skruostą. Jis pajuto, kaip žvelgiant į gilią, 
šiltą, krūtų kvapą skleidžiančią iškirptę, ima daužytis širdis. Ranko- 
seji laikė partitūrą jo dovanotame prabangiame Gucci aplanke. 

— Su nauju violončelininku jie griežia visu šimtu procentų ge- 
riau, - sušnibždėjo Paciui į ausį. 

Gerasis violončelininkas pakeitė niekam tikusį Soljato pusbrolį, 
keistai dingusį prieš keletą savaičių. 

Daktaras Hanibalas Lekteris pažvelgė žemyn iš ložės viršuje, ku- 


rioje sėdėjo vienas. Su nepriekaištingai baltu kaklaraiščiu, o veidas ir 

marškinių krūtinė tarsi sklandė auksuotais barokiniais raižiniais ap- 
rėmintos ložės tamsoje. 

Pacis jį pastebėjo, kai po pirmos dalies trumpam įsižiebė šviesos, 
akimirką prieš Paciui nusukant žvilgsnį daktaro galva pasisuko ta- 
rytum pelėdos, ir jų akys susitiko. Pacis nevalingai suspaudė žmo- 
nos ranką, bet taip stipriai, kad ji atsisuko į jį. Nuo tos akimirkos 
Pacis nenuleido akių nuo scenos, padėjęs ranką tarp žmonos delnų, 
plaštaka jausdamas jos šlaunies šilumą. 

Per pertrauką, kai Pacis grįžo nuo baro paduoti jai gėrimo, greta 
jos stovėjo daktaras Lekteris. 

— Daktare Felai, labas vakaras, - tarė Pacis. 

— Labas vakaras, commendatore, - atsakė daktaras. Jis laukė kiek 
palenkęs galvą, kol Paciui neliko nieko kito, tik supažindinti jį su 
žmona. 

— Laura, norėčiau tau pristatyti daktarą Felą. Daktare, čia ponia 
Paci, mano žmona. 

Poniai Paci, pratusiai prie liaupsių savo grožiui, išgirsti žodžiai 
pasirodė keistai žavingi. Jos vyro nuomonė buvo kitokia. 

— Commendatore, dėkoju už tokią privilegiją, - tarė daktaras. 

Lenkdamasis prie ponios Paci rankos jis akimirką kyštelėjo rau- 
doną smailą liežuvio galą, lūpos prie jos odos atsidūrė arčiau negu 
įprasta Florencijoje, taip arti, kad ji pajutojo alsavimą. : 

Jo žvilgsnis įsmigo į jos veidą dar prieš pakylant glotniai galvai. 

— Ponia Paci, atrodo, jums labai patinka Skarlatis. 

— Taip, tikrai. 

— Buvo malonu žiūrėti, kaip sekate partitūrą. Dabar retai kas taip 
daro. Tikiuosi, šitai gali jus sudominti. 

Jis paėmė po ranka laikomą aplanką. Jame buvo rankraštinė se- 
novinė partitūra, ant pergamento. 

—Ji iš Romos Kapranikos teatro, tūkstantis šeši šimtai aštuonias- 
dešimt aštuntų metų, tų pačių, kaip ir šis kūrinys. 

— Meraviglioso!* Rinaldai, tik pažiūrėk! 

— Pirmojoje dalyje leidau sau pažymėti kai kuriuos skirtumus nuo 
dabartinės partitūros, — tarė daktaras Lekteris. - Galbūt jums bus 


* Nuostabu! (It.) 

smagu sekti antrą dalį. Prašau, imkite. Vėliau bet kada galėsiu ją at- 
gauti per poną Pacį - tiesa, commendatore? 

Klausydamas Pacio atsakymo daktaras įdėmiai žvelgė jam į akis. 

- Jei tik tau, Laura, tai patinka, - tarė Pacis. Minties blyksnis. — 
Daktare, jūs kalbėsite Studiolo susirinkime? 

— Taip, penktadienį vakare. Soljatas nekantrauja pamatyti, kaip 
mane sutaršys. 

— Tuo metu senamiestyje turėsiu reikalų, - tarė Pacis. - Tada grą- 
žinsiu jums partitūrą. Žinai, Laura, daktarui Felui teks ginti savo 
duonos kąsnį prieš Studiolo slibinus. 

— Daktare, neabejoju, kad jums tai puikiai pavyks, - tarė Laura, 
perverdama jį savo didžiulių pilkų akių žvilgsniu, tik per plauką 
neperžengiančiu padorumo ribų. 

Daktaras Lekteris nusišypsojo, parodydamas baltus smulkius 
dantis. 

— Madam,jjei aš gaminčiau Fleur du Ciel, padovanočiaujums Cape 
Diamond. Iki penktadienio vakaro, commendatore. 

Pacis įsitikino, kad daktaras Lekteris grįžo į savo ložę, ir daugiau 
nė nepažvelgė į jį, tik vėliau prie teatro jie atsisveikindami iš tolo 
pamojo vienas kitam. 

- Gimtadieniui padovanojau tau Fleur du Ciel, - tarė Pacis. 

— Taip, Rinaldai, ir aš laiminga, - atsakė ponia Paci. - Tavo pui- 
kus skonis. 


34 skyrius 


Impruneta - senovinis Toskanos miestelis, kuriame buvo pagamin- 
tos Katedros čerpės. Iš ant kalvos stovinčių namų naktį matyti kapi- 
nės, nes prie kapų visada dega žiburiai. Šviesos nedaug, tačiau pa- 
kanka, kad lankytojai rastų kelią tarp paminklų, nors užrašams ant 
paminklų perskaityti reikia žibintuvėlio. 

Rinaldas Pacis atvyko be penkių minučių devintą nešinas nedi- 
dele puokšte, kurią ruošėsi padėti ant bet kurio kapo. Jis lėtai žings- 
niavo skalda barstytu taku. 


138 


Jautė Karlą esant kažkur netoliese, bet jo nematė. 

Karlo balsas atsklido iš už koplyčios, aukštesnės už žmogų. 

— Ar šitame mieste yra gerų gėlių pardavėjų? 

Jam kalbant buvo girdėti Sardinijos tartis. Gerai, gal tas vyras žino, 
ką daro. 

— Visi gėlių pardavėjai - vagys, - atsakė Pacis. 

Karlas mikliai išniro iš už marmurinio statinio, neiškišdamas 
galvos. 

Paciui jis pasirodė grubus, žemas, apvalainas, galingas, su jud- 
riomis galūnėmis. Vilkėjo odine liemene, už skrybėlės juostos kyšojo 
šerno šeriai. Pacis spėjo, kad jo rankos šešiais ar septyniais centimet- 
rais ilgesnės, o aukštesnis — visais dešimčia. Bet sverti jie turėtų vie- 
nodai. Karlas buvo be vieno nykščio. Pacis žinojo, kad per penkias 
minutes surastų kvestūroje jo bylą. Abu vyrus iš apačios apšvietė 
kapų žiburiai. 

- Jo namuose puiki signalizacija, - tarė Pacis. 

— Mačiau. Turėsi man jį parodyti. 

— Rytoj vakare jis kalbės viename susirinkime. Penktadienį. 
Spėsi? 

— Pažiūrėsim. —- Karlas norėjo paerzinti policininką, parodyti sa- 
vo galią. - Eisi su juo, ar bijai? Privalai daryti tai, už ką tau moka. 
Parodysi jį. 

— Galvok, ką kalbi. Padarysiu, už ką man moka, tu - irgi. Arba 
sensi Volteros kalėjime kaip krušamas berniukas. 

Vykdydamas užduotį Karlas buvo nejautrus nei įžeidinėjimams, 
nei meldimams pasigailėti. Suprato neįvertinęs policininko. Skėstelė- 
jo rankomis. 

— Sakyk, ką turėčiau žinoti. 

Karlas atsistojo greta Pacio, tarsi jie kartu gedėtų prie šeimos 
kapo. Laikydamasi už rankų taku praėjo porelė. Karlas nusiėmė 
skrybėlę. Abu vyrai stovėjo nuleidę galvas. Pacis padėjo puokštę 
prie mauzoliejaus durų. Šilta Karlo skrybėlė dvokė lyg nekastruoto 
kuilio mėsos dešra. 

Pacis net pasuko galvą, kad nejaustų smarvės. 


— Jis mikliai darbuojasi peiliu. Pjauna žemai. 

— Turi pistoletą? 

— Nežinau. Kiek teko girdėti, dar niekada juo nesinaudojo. 

— Nenoriu traukti jo iš mašinos. Noriu susitikti gatvėje, kur mažai 
žmonių. 

— Kaip jį sulaikysi? 

— Mano reikalas. 

Karlas įsikišo į burną kuilio iltį ir ėmė čiulpti, kartais iškišdamas 
tarp lūpų. 

- Ir mano, - atkirto Pacis. - Kaip tai padarysi? 

- Pritrenksiu, surišiu, gal suleisiu vaistų. Reikės greit patikrinti jo 
dantis, ar kartais neturi pasislėpęs nuodų. 

— Jis skaitys paskaitą. Septintą Senuosiuose rūmuose. Jei tą penk- 
tadienio vakarą jis dirbs Šventojo Kryžiaus bažnyčios Kaponių kop- 
lyčioje, iš ten pėsčiomis eis į Senuosius rūmus. Pažįsti Florenciją? 

— Puikiai. Gali parūpinti man leidimą įvažiuoti į senamiestį? 

— Taip. 

— Negriebsiu jo išeinančio iš bažnyčios, - tarė Karlas. 

— Verčiau tegul jis nueina į susitikimą. Paskui porą savaičių niekas 
jo nepasiges. Po susirinkimo galėsiu palydėti jį į Kaponių rūmus... 

— Nenoriu to daryti jo paties namuose. Tai - jo teritorija. Jis ją 
pažįsta, o aš - ne. Jis bus atsargus, prie durų būtinai apsidairys. Man 
jo reikia gatvėje. 

— Paklausyk... mes išeisime pro pagrindines Senųjų rūmų duris, 
nes tos, kurios iš Leoni gatvės pusės, bus uždarytos. Eisime Veri gat- 
ve, upę pereisime Malonės tiltu. Prieš Bardinio muziejų, kitoje gatvės 
pusėje, auga medžiai, užstojantys žibintų šviesą. Tuo metu, kai mo- 
kykla uždaryta, ten ramu. 

— Gerai, tebus prieš Bardinio muziejų, bet jei pasitaikys proga, ga- 
liu užpulti ir anksčiau, arčiau rūmų, arba dieną, jei jis ką nors suuostų 
ir bandytų bėgti. Mes galime važiuoti greitosios pagalbos automobiliu. 
Būk greta, kol jam trenksiu, o paskui kuo greičiau pasišalink. 

— Noriu, kad jis dingtų iš Toskanos anksčiau, negu jam kas nors 
atsitiks. 

— Patikėk, jis dings nuo šios žemės kojomis į priekį, - tarė Karlas, 
pats juokdamasis iš savo sąmojo. Tarp šypsančių lūpų kyšojo kui- 
lio iltis. 

35 skyrius 


Penktadienio rytas. Kambarėlis Kaponių rūmų palėpėje. Trys baltai 
dažytos sienos tuščios. Ant ketvirtosios kabo didelis Čimabuės mo- 
kykloje tapytas Dievo motinos paveikslas, milžiniškas tokiame ma- 
žame kambaryje. Madonos galva palenkta į kampą su parašu, panaši 
į smalsų paukštį, migdolinės akys stebi mažą po paveikslu miegan- 
čio žmogaus figūrą. 

Daktaras Hanibalas Lekteris, kalėjimų ir beproimamių gultų vetera- 
nas, ramiai guli siauroje lovoje ant krūtinės sukryžiavęs rankas. 

Atsimerkia ir staiga pasijunta visiškai budrus, bet sapnas apie 
seserį Mišą, seniai nužudytą ir suvirškintą, braunasi į jo nubudusį 
protą: pavojus tada, pavojus dabar. 

Suvokimas, kad gresia pavojus, jaudina jį ne daugiau negu kišen- 
vagio nužudymas. 

Pasirengęs sutikti išaušusią dieną —- su tamsia šilkine eilute, ne- 
priekaištingai išpuoselėtas, lieknas - jis išjungia sekiklį šoninių laip- 
tų viršuje ir nusileidžia į rūmų sales. 

Dabar gali laisvai judėti po erdvią daugybės salių tylą, svaigda- 
mas nuo laisvės po ilgų metų kalėjimo rūsio vienutėje. 

Ištapytos Šventojo Kryžiaus bažnyčios ar Senųjų rūmų sienos pri- 
tvinkusios minčių, o Kaponių rūmų bibliotekos orą savo buvimu vir- 
pina daktaras Lekteris, dirbantis prie lentynų su rankraščiais. Jis ren- 
kasi į tūtas susuktus rankraščius, nupučia nuo jų dulkes, dalelės 
sukasi įspindusiame saulės pluošte, tarsi mirusieji, jau virtę dulkė- 
mis, būtų atskubėję papasakoti savo ir jo likimų. Jis dirba profesiona- 
liai, neskubėdamas, deda į aplanką daiktus, renkasi knygas ir vaiz- 
dinę medžiagą savo paskaitai šį vakarą Mažojoje studijoje. Tiek daug 
norėtų papasakoti. 

Daktaras Lekteris atidaro savo nešiojamąjį kompiuterį ir per Mi- 
lano universiteto kriminologijos fakultetą susijungia su FTB tinkla- 
piu internete, adresu www.fbi.gov, kaip ir bet kuris pilietis. Sužino, 
kad dar nepaskirtas teismo pakomitečio posėdis, kuriame turi būti 
įvertinta nepavykusi Klarisės Starling operacija prieš narkotikų pre- 
keivius. Jis nežino ryšio kodų su savo asmenine byla FTB archyvuose. 

Labiausiai ieškomų nusikaltėlių puslapyje į jį žvelgia jo paties buvęs 
veidas - tarp teroristo ir padegėjo. 

Iš rankraščių krūvos daktaras Lekteris ištraukia spalvotą bulva- 
rinį laikraštį ir žiūri į Klarisės Starling nuotrauką pirmame puslapy- 
je. Paliečia jos veidą pirštais. Rankoje žybteli ašmenys tarsi šeštasis 
pirštas. Harpy firmos peilis dantytais ašmenimis - nago formos. Jis 
pjauna National Tattler laikraštį taip pat lengvai kaip čigono šlaunies 
arteriją... Ašmenys susmigo į čigono kūną ir ištrūko iš jo taip greit, 
kad daktarui Lekteriui net nereikėjo jų valyti. 

Daktaras Lekteris išpjauna Klarisės Starling nuotrauką ir prikli- 
juoja ją prie švaraus pergamento. 

Paima plunksną ir lengvais štrichais pripiešia ant pergamento 
sparnuotos liūtės kūną su Starling veidu. Po juo aiškiai, kaligrafiškai 
užrašo: „Klarise, ar kada pagalvojai, kodėl filistiečiai tavęs nesupranta? 
Todel, kad tu esi atsakymas į Samsono mįslę: tu esi medus liūto kūne“. 


Už penkiolikos kilometrų, kitapus aukštos akmeninės Imprunetą 
juosiančios sienos, toliau nuo smalsių akių stovėjo furgonas. Jame 
Karlas Deogracijas tikrino savo įnagius, o jo brolis Matėjas kartu su 
dviem kitais sardais, Pjeru ir Tomazu Falčionėmis, ant minkštos žo- 
lės treniravosi dziudo metimus. Abu Falčionės buvo greiti ir galingi: 
Pjeras kažkada žaidė Kaljario profesionalioje futbolo komandoje. To- 
mazas kadaise rengėsi tapti kunigu ir gana gerai kalbėjo angliškai. 
Kartais melsdavosi kartu su savo aukomis. 

Baltas Fiat furgonas su Romos numeriais buvo išsinuomotas vi- 
siškai legaliai. Paruošti klijuoti ant šonų užrašai Ospedale della miseri- 
cordia*. Sienos ir grindys išklotos minkšta guma, jei sulaikytasis siau- 
tėtų furgono viduje. 

Karlas planavo įvykdyti savo projektą tiksliai taip, kaip to norėjo 
Meisonas, bet jei planas nepavyktų, daktarą Lekterį tektų nužudyti 
Italijoje ir atsisakyti filmavimo Sardinijoje, ne viskas būtų prarasta. 
Karlas žinojo, kad nudurti daktarą Lekterį ir nupjauti jam galvą bei 
rankas neprireiktų nė minutės. 


* Gailestingumo ligoninė (it.). 

Jei tiek laiko jis neturėtų, galėtų nupjauti bent penį ir pirštą, kurie 
kartu su DNR testu būtų pakankamas įrodymas. Sandariuose plasti- 
kiniuose maišeliuose dėžėse su ledu jie pasiektų Meisoną greičiau 
nei per parą, ir Karlas galėtų tikėtis žadėtojo atlyginimo, ne tik gauto 
avanso. 

Už sėdynių tvarkingai gulėjo nedidelis grandininis pjūklas, me- 
talinės žirklės ilgomis rankenomis, chirurginis pjūkliukas, aštrūs pei- 
liai, plastikiniai užsegami maišeliai, Black 65 Dacker firmos įtaisas 
daktaro Lekterio rankoms sukaustyti ir DHL dėžė su apmokėtomis 
siuntimo išlaidomis: daktaro galva įvertinta šešiais kilogramais, o 
kiekviena ranka —- po kilogramą. 

Jei Karlui pavyktų nufilmuoti tą priverstinį nužudymą, jis neabe- 
jojo, kad Meisonas, jau išmetęs milijoną dolerių už Lekterio galvą ir 
rankas, norėdamas pamatyti daktaro skerdimą, nepagailėtų primo- 
kėti papildomai. Todėl Karlas pasirūpino gera vaizdo kamera, pro- 
žektoriais bei trikoju, ir išmokė Matėją ja dirbti. 

Pagrobimo įnagiams skirta ne mažiau dėmesio. Pjeras ir Toma- 
zas mokėjo elgtis su tinklu, sulankstytu taip kruopščiai, kaip lanks- 
tomas parašiutas. Karlas turėjo adatą ir šautuvą jai iššauti, užtaisytą 
gyvūnams skirtais migdomaisiais (acepromazinu), kurie per kelias 
sekundes užmigdytų daktaro Lekterio svorio gyvūną. Karlas sakė 
Rinaldui Paciui, kad pirmiausia jis bandys apkvaitinti daktarą smū- 
giu, betjei pasitaikytų proga iššauti vaistus į daktaro Lekterio sėdme- 
nis arba koją, smogti nereikėtų. 

Grobikai su savo auka išbūtų Italijoje tik apie keturiasdešimt mi- 
nučių - tiek, kiek reikia nuvažiuoti iki Pizos oro uosto, kur jų lauktų 
"greitosios pagalbos lėktuvas. Florencijos oro uostas buvo arčiau, bet 
judėjimas jame mažesnis ir privatus skrydis labiau pastebimas. 

Mažiau nei per pusantros valandos jie jau būtų Sardinijoje, kur 
išalkęs nekantrauja daktaro sutikimo komitetas. 

Karlas viską gerai apmąstė sveiku, bet piktavaliu protu. Meiso- 
nas ne kvailys. Atlyginimas apskaičiuotas taip, kad Rinaldui Paciui 
nieko neatsitiktų: Karlui tektų brangiai sumokėti, jei nužudytų Pacį ir 
bandytų pasiimti visus pinigus. Meisonui nereikėjo rūpesčių dėl po- 
licininko mirties. Verčiau daryti taip, kaip nori Meisonas. Tačiau Kar- 

lui suspausdavo širdį vien pagalvojus, kiek galėjo uždirbti keliais 
pjūklo judesiais, jei pats būtų radęs daktarą Lekterį. 
Išbandė savo grandininį pjūklą. Jis užsivedė vos timptelėjus. 
Karlas trumpai pasitarė su savo bendrais ir, sėdęs ant nedidelio 


motorolerio, pasuko į miestą, ginkluotas tik peiliu ir šautuvu su adata. 


Daktaras Hanibalas Lekteris iš triukšmingos gatvės įžengė į San- 
ta Maria Novella vaistinę, visame pasaulyje maloniausiai kvepiančią 
vietą. Kelias minutes stovėjo užvertęs galvą, užsimerkęs, mėgauda- 
masis muilo, losjonų, kremų ir jų sudedamųjų dalių aromatais. Duri- 
ninkas jau buvo prie jo pripratęs, o paprastai didybės kupini tarnau- 
tojai jautė jam pagarbą. Per visus Florencijoje praleistus mėnesius 
maloniojo daktaro Felo pirkiniai neviršijo šimto tūkstančių lirų, bet 
kvapus bei esencijas jis rinkosi ir derino stebindamas ir džiuginda- 
mas kvapų pirklius, kurių gyvenime nosis yra svarbiausia. 

Nenorėdamas prarasti šio malonumo daktaras Lekteris negadi- 
no savo nosies jokiomis plastinėmis operacijomis, išskyrus išorines 
kolageno injekcijas. Ore tvyrantys kvapai jam buvo tokie pat aiškūs ir 
ryškūs kaip spalvos - galėjo juos lieti tarsi akvarelę. Čia niekas nepri- 
minė kalėjimo. Oras čia buvo muzika. Čia liejosi blyškių ekstrakcijos 
laukiančių smilkalų ir geltonų bergamočių aliejaus lašų, sandalme- 
džio, cinamono ir mimozų koncertas tikrosios ambros, muskuso ir 
bebrų taukų skambesio fone. 

Daktaras Lekteris kartais įsivaizduodavo galįs uosti delnais, ran- 
komis, skruostais, aromatas tarsi apgaubdavo jį. Lyg galėtų jausti 
veidu ir širdimi. 

Matyt, anatomija lemia, kad uoslė sužadina atmintį labiau už bet 
kurį kitąjutimą. 

Stovint čia, po išsklaidyta didžiųjų art deco šviestuvų šviesa, ir 
alsuojant daktaro Lekterio galvoje sukosi prisiminimų blyksniai. Čia 
nejauti kalėjimo. Išskyrus... kas tai? Klarisė Starling, kodėl? Tai ne 
kvepalai Air du Temps, padvelkę tąkart beprotnamyje, kai prie jo vie- 
nutės grotų ji atidarė savo rankinuką. Tai buvo kas kita. Vaistinėje 
tokių kvepalų nepardavinėja. Ir ne losjonas, kuriuo valoma oda. A, 


štai. Sapone di mandorle. Garsusis vaistinės migdolinis muilas. Iš kur 

jis žino tą kvapą? Memfis: kai ji sustojo prie jo kameros ir jis trumpam 
prisilietė prie jos piršto. Netrukus prieš pabėgant. Taigi Starling. Šva- 
ra ir geras audinys. Saulėje išdžiovinta ir išlyginta medvilnė. Taigi 
Klarisė Starling. Žavi, įsimintina. Varginamai sąžininga, su absur- 
diškais principais. Su įgimtu sąmoju ir išmintimi. Mhmmm. 

Kita vertus, blogi prisiminimai daktarui Lekteriui siejosi su pras- 
tais kvapais, o čia, vaistinėje, jis buvo toliausiai nuo tamsių dvokian- 
čių savo atminties rūmų rūsių. 

Priešingai nei visuomet, tą niūrų penktadienį daktaras Lekteris 
nusipirko daug muilų, losjonų ir vonios aliejų. Kelis pasiėmė, o kitus 
paprašė išsiųsti, užrašydamas adresą aiškia kaligrafiška rašysena. 

— Ar ponas norėtų pridėti raštelį? - paklausė tarnautojas. 

— Kodėl ne? - atsakė daktaras Lekteris ir įdėjo į dėžę sulankstytą 


piešinį. 


Santa Maria Novella vaistinė yra greta vienuolyno Skalos gatvėje. 
Karlas, būdamas giliai dievobaimingas, prieš stodamasis po Švento- 
sios Mergelės paveikslu šalia durų, nusiėmė kepurę. Jis pastebėjo, 
kad oro gūsis nuo vidinių vaistinės durų praverdavo laukujes duris 
kelias akimirkas prieš kam nors išeinant. Kaskart pirkėjui išeinant jis 
turėjo laiko pasislėpti ir vėl išlįsti iš slėptuvės. 

Todėl, kai grakščiu lagaminėliu nešinas pasirodė daktaras Lekteris, 
Karlas saugiai stovėjo už atvirukų pardavėjo prekystalio. Daktaras pa- 
traukė savo keliu. Praeidamas pro Švenčiausios Mergelės atvaizdą jis 
pakėlė galvą, o kai pažvelgė į jį, jo šnervės net išsipūtė uosdamos orą. 

Karlas pamanė, kad tai gali būti dievobaimingumo išraiška. Svars- 
tė, ar daktaras Lekteris tikintis, kaip daugelis bepročių. Galjam paga- 
liau pavyks priversti daktarą burnoti prieš Dievą... Meisonui tai pa- 


tiktų. Aišku, pirma pavarius šalin pamaldųjį Tomazą. 


Vėlyvą popietę Rinaldas Pacis parašė laišką savo žmonai, kartu 
su sonetu, kurį sukūrė tik pradėjęs ją merginti, tačiau drovėjosi pado- 
vanoti. Jis surašė kodus, kurie atvertų seifą su pinigais Šveicarijos 
banke, ir pridėjo laišką Meisonui, jei šis pabandytų nesilaikyti sutar- 
ties. Paslėpė laišką taip, kad ji galėtų rasti tik tvarkydama jo daiktus. 

Šeštą valandą prie Brandinio muziejaus nuvažiavo skuteriu, pri- 
rakino jį prie geležinės tvoros, prie kurios vėluojantys mokiniai raki- 
na savo dviračius. Pamatė netoli muziejaus stovintį baltą greitosios 
pagalbos furgoną ir pagalvojo, gal jis Karlo. Jame sėdėjo dviese. Pasi- 
sukęs nugara pajuto įsmeigtus jų žvilgsnius. 

Turėjo daugybę laiko. Gatvės žibintai jau švietė, ir jis lėtai per 
slėpiningus prie muziejaus augančių medžių šešėlius nužingsniavo 
prie upės. Eidamas per Malonės tiltą stabtelėjo pasižiūrėti į lėtą Arno 
tėkmę ir pamąstyti, kol dar turi laiko. Naktis bus tamsi. Gerai. Žemi 
debesys virš Florencijos plaukė į Rytus, kone liesdami grėsmingą Se- 
nųjų rūmų smailę, o kylantis vėjas suko dulkes ir sausas balandžių 
išmatas aikštėje prieš Šventojo Kryžiaus bažnyčią, kuria dabar žings- 
niavo Pacis. Jo kišenes svėrė pistoletas Beretta 380, plokščia odinė 
lazda ir peilis, skirtas daktarui Lekteriui persmeigti tuo atveju, jei 
tektų iškart jį nužudyti. 

Šeštą valandą vakaro Šventojo Kryžiaus bažnyčia jau buvo užda- 
ryta, bet zakristijonas įleido Pacį pro šonines dureles greta didžiųjų 
bažnyčios durų. Jis nenorėjo klausti, ar „daktaras Felas“ dirba, todėl 
atsargiai nuėjo įsitikinti pats. Žvakės prie altorių skleidė užtektinai 
šviesos. Žingsniavo per didžiąją navą, kol pagaliau pamatė dešinę 
transepto atšaką. Pro votyvų žvakeles buvo sunku įžiūrėti, ar Kapo- 
nių koplyčioje yra daktaras Felas. Jis tyliai sėlino dešiniuoju transep- 
tu. Žiūrinėjo. Ant koplyčios sienos krito šešėlis. Akimirką Paciui už- 
gniaužė kvapą. Palinkęs virš žibinto ant grindų daktaras Lekteris 
anglimi trynė užrašų kopijas. Akimirką atsistojo lyg apuokas spok- 
sodamas į tamsą, sukiodamas galvą, žibinto apšviestas iš apačios 
nejudrus kūnas metė milžinišką šešėlį. Kai vėl palinko prie darbo, 
šešėlis ant koplyčios sienos susitraukė. 

Pacis pajuto nugara srūvant prakaitą, tačiau jo veidas liko šaltas 
kaip ledas. 

Iki susitikimo Senuosiuose rūmuose dar visa valanda, o Pacis 
nenorėjo vėluoti į paskaitą. 

Pacių šeimai Bruneleskio suprojektuota atšiauraus grožio koply- 
čia — vienas didingiausių renesanso architektūros pavyzdžių. Čia 
darniai susijungia kvadratas ir apskritimas. Ji stovi atskirai nuo 


Šventojo Kryžiaus šventovės, o patekti į ją galima tik per kluatrą. 

Pacis meldėsi Pacių šeimos koplyčioje, klūpodamas ant akmeni- 
nių grindų, iš freskos viršuje stebimas tokio panašaus į jį Dela Robi- 
jaus atvaizdo. Jautė, kaip jo maldas sutinka skliautais besisukantis 
apaštalų ratas, ir svarstė, gal joms pavyko ištrūkti į tamsų kluatrą, o 
iš ten pakilti stačiai į dangų pas Viešpatį. 

Stengėsi galvoti apie tuos gerus dalykus, kuriuos galės padaryti 
gavęs pinigus mainais už daktarą Lekterį. Regėjo save su žmona da- 
linančius monetas gatvės vaikams ir medicinos įrangą, kurią pado- 
vanos ligoninei. Regėjo Galilėjos bangas, kurios jam priminė Čespyko 
vandenis. Regėjo laibą žmonos ranką ant savo varpos, spaudžian- 
čios ją, kad pritvinktų. 

Apsidairė ir nieko aplink nepamatęs garsiai tarė Dievui: 

— Ačiū, Viešpatie, kad leidai man pašalinti tą siaubūną, tą pabai- 
sų pabaisą nuo tavosios Žemės veido. Dėkoju Tau visų sielų, kurias 
mes išgelbėsim nuo kančių, vardu. 

Neaišku, ar kreipinys „mes“ buvo tik pluralis maiestatis, ar nuoro- 
da į Pacio ir Dievo bendradarbiavimą: atsakymas į šį klausimą gali 
būti nevienareikšmis. 

Priešiškai nusiteikusi Pacio pusė tvirtino, kad jis ir daktaras Lek- 
teris žudė kartu, kad Kvėša buvo jų abiejų auka, nes Pacis nepadarė 
nieko, kad išgelbėtų jį, ir pajuto palengvėjimą, kai mirtis užspaudė jo 
lūpas. 

Maldoje visada rasi paguodą, galvojo Pacis eidamas iš koplyčios. 
Žingsniuodamas per tamsų kluatrą aiškiai jautė, kad eina ne vienas. 


Karlas, laukęs po stogeliu prie Pikolominių rūmų durų, prisigre- 
tino prie Pacio. Jie kalbėjosi mažai. 

Kartu apsuko Senuosius rūmus ir įsitikino, kad durys į Liūtų 
gatvę užrakintos, o langai viršjų - uždarytomis langinėmis. 

Vienintelės atidarytos buvo pagrindinės Senųjų rūmų durys. 

— Mes išeisime pro jas ir pasuksime Neri gatvės link, - aiškino 
Pacis. 

— Mudu su broliu lauksime toje aikštės pusėje, kurioje yra Lancių 
lodžija. Eisime gerokai nuo jūsų atsilikdami. Kiti jau laukia prie Bran- 


dinio muziejaus. 

— Mačiau juos. 

- Jie irgi tave matė, - tarė Karlas. 

— Ar adatinis pistoletas labai triukšmingas? 

— Ne, tylesnis už tikrą ginklą, bet šūvį išgirsi, o jis iškart parkris. 

Karlas neperspėjo Pacio, kad Pjeras šaus iš šešėlio prieš muziejų, 
kol Pacis su daktaru Lekteriu dar bus apšviestoje gatvės dalyje. Ne- 
norėjo, kad Pacis pasitrauktų nuo daktaro ir sukeltų jo įtarimą. 

- Privalai pranešti Meisonui, kad jį turi. Šį vakarą, - liepė Pacis. 

— Nesijaudink. Tas šiknius vakare maldaus Meisoną jo pasigai- 
lėti, - atsakė Karlas, šnairuodamas į Pacį, tikėdamasis pamatyti jį 
sutrikusį. - Pirma jis maldaus Meisoną pasigailėti, o paskui šauk- 


sis mirties. 


36 skyrius 


Atėjo vakaras, iš Senųjų rūmų buvo išprašyti paskutiniai turistai. 
Eidami per aikštę daugelis iš jų tarytum jautė slegiantį viduramžių 
pilies šešėlį ir negalėjo neatsigręžti, dar kartą žvilgtelėti aukštyn, į jų 
dantytus parapetus. 

Įsižiebė prožektoriai, nušviesdami stačias mūro sienas, paryš- 
kindami šešėlius po aukštais dantytais bokštais. Vos tik kregždutės 
sulindo į lizdus, pasirodė pirmieji šikšnosparniai, kurių naktinei me- 
džioklei labiau negu šaižus restauratorių elektrinių įrankių triukš- 
mas trukdė prožektorių šviesa. 

Rūmuose dar gerą valandą tęsėsi nepabaigiami restauracijos ir 
remonto darbai. Jie liovėsi tik Lelijų salėje, kurioje daktaras Lekteris 
kalbėjosi su darbų vykdytoju. 

Pastarajam, įpratusiam prie Dailės komiteto šykštumo ir irzlių rei- 
kalavimų, daktaras Lekteris atrodė ir malonus ir nepaprastai dosnus. 

Po kelių minučių darbininkai susidėjo savo įrankius, patraukė iš 
kelio galingas grindų šlifavimo mašinas ir kompresorius, sustatė juos 
pasieniais, susuko virves ir laidus. Greit išrikiavo sulankstomas kė- 
des -jų reikėjo tik dvylikos - Mažosios studijos susitikimui ir atidarė 
langus, kad išvėdintų dažų, lako, auksavimo medžiagų kvapus. 

Daktaras primygtinai reikalavo katedros. Ją rado gretimoje salė- 
je, kuri kadaise buvo Nikolo Makiavelio darbo kabinetas, ir atvežė 
aukštais rankiniais karučiais kartu su rūmams priklausančiu pro- 
jektoriumi. 

Nedidelis projektoriaus ekranas netiko daktarui Lekteriui, todėl 
liepė jį išvežti. Pabandė suprojektuoti natūralaus dydžio vaizdus ant 
drobės, pakabintos ant šviežiai dažytos sienos. Geriau pritvirtinęs ją 
laikančius žiedus ir išlyginęs raukšlės nutarė, kad toks ekranas jam 
puikiai tinka. 

Storose ant katedros sukrautose knygose pasižymėjo reikiamas 
vietas ir atsistojo prie lango, nugara į salę. Mažosios studijos nariai 
rinkosi apsirengę tamsiomis eilutėmis. Savo nebylų mokslinį skepti- 
cizmą jie išreiškė pusračiu išdėliotas kėdes perstatydami prisieku- 
siųjų suolo forma. 

Žiūrėdamas pro aukštą langą daktaras Lekteris matė vakaruose 
juoduojančią Katedrą ir Džoto varpinę, bet negalėjo įžiūrėti žemiau 
stovinčios Dantės apdainuotos baptisterijos. Į viršų nukreiptos pro- 
žektorių šviesos trukdė stebėti tamsią aikštę, kurioje jo laukė žudikai. 

Kai garsiausi pasaulyje viduramžių ir renesanso epochų tyrinė- 
tojai įsitaisė kėdėse, daktaras Lekteris mintyse susidėliojo paskaitą, 
kurią ruošėsi skaityti. Užtruko ne ilgiau kaip tris minutes. Tema — 
Dantės „Pragaras“ ir Judas Iskarijotas. 


Tenkindamas Mažosios studijos narių domėjimąsi priešrenesan- 
siniu laikotarpiu, daktaras Lekteris pradėjo nuo Pjero dela Vinjos, 
Sicilijos karalystės logoteto, kurio šykštumas pelnė jam vietą Dantės 
„Pragare“. Pirmą pusvalandį daktaras žavėjo juos tikromis viduram- 
žių intrigomis, lėmusiomis dela Vinjos nuopuojį. 

— Dela Vinja pateko į nemalonę ir buvo apakintas, nes per savo 
šykšumą prarado imperatoriaus pasitikėjimą, - kalbėjo daktaras Lek- 
teris, pereidamas prie pagrindinės paskaitos temos. - Dantės piligri- 
mas rado jį septintajame pragaro rate, skirtame savižudžiams. Kaip 
ir Judas Iskarijotas, jis buvo pakartas. 

- Judas, Pjeras dela Vinja ir Akitofelis, garbėtroška Absalomo pa- 
tarėjas Dantei siejosi su šykštumu ir mirtimi kartuvėse. Šykštumas ir 

kartuvės antikiniame ir viduramžių gyvenime buvo glaudžiai susiju- 
sios; šv. Jeronimas rašo, kad pati Judo pavardė - Iskarijotas, reiškia 
„pinigus“ arba „kainą“, tačiau tėvas Origenas teigia, kad Iskarijotas 
kilęs iš hebrajiško žodžio „smaugti“ ir jo vardas reiškia „Judas pa- 
smaugtasis“. 

Daktaras Lekteris pakėlė akis nuo katedros ir pro akinių viršų 
pažvelgė į duris. 

— O, commendatore Paci, sveiki atvykę. Kadangi esate arčiausiai 
durų, ar nebūtumėt toks malonus išjungti šviesą? Commendatore, jums 
turėtų būti įdomu, nes Dantės „Pragare“ yra net du Paciai... 

Mažosios studijos profesoriai sausai pakikeno. 

— Ten yra Kamičione de'Pacis, nužudęs vieną savo giminaitį, lau- 
kiantis antrojo Pacio - nesijaudinkite, ne jūsų - Karlino, kuris nupuls 
dar žemiau į pragarą, nes išduos Baltuosius Gvelfus, kuriems pri- 
klausė ir pats Dantė. 

Pro atvirą langą įskriejęs šikšnosparnis apsuko kelis ratus apie 
profesorių galvas. Toskanoje tai įprasta, niekas į jį nekreipė dėmesio. 

Daktaras Lekteris tęsė paskaitą. 

— Taigi nuo senų senovės šykštumas susijęs su kartuvėmis - vaiz- 
das, pasikartojantis meno kūriniuose. 

Daktaras Lekteris paspaudė rankoje laikomą jungtuką, projekto- 
rius įsijungė, o ant sieną dengiančios drobės pasirodė paveikslas. 
Jam kalbant, vaizdai keitė vienas kitą: 

— Matote seniausią žinomą Nukryžiuotojo atvaizdą, išraižytą ant 
dramblio kaulo dėžutės iš Galijos, ketvirtame amžiuje prieš Kristų. 
Čia pavaizduota ir Judo mirtis - pakorimas, jo veidas atsuktas į šaką, 
ant kurios kabo. Taip pat ir ant relikvijoriaus iš Milano, pagaminto 
maždaug ketvirtame šimtmetyje po Kristaus, ir dramblio kaulo dipti- 
ke, devintame amžiuje, Judas karo žvelgdamas aukštyn. 

Mažasis šikšnosparnis plasnojo prieš ekraną, gaudydamas 
vabzdžius. 

— Šioje Benevento katedros durų plokštelėje matome Judą su išvir- 
tusiais viduriais, kokį šv. Lukas aprašė Apaštalų darbuose. O štai čia 
jis kabo apsėstas harpijų, virš jo danguje Mėnulis - Kaino veidas. Šiame 


paveiksle jį pavaizdavo jūsų Džotas, ir vėl su išvirtusiais viduriais. 

- Ir pagaliau penkioliktojo amžiaus „Pragaro“ leidime matome 
Pjero dela Vinjos kūną, kabantį ant kraujuojančio medžio. Nekarto- 
siu akivaizdžios paralelės su Judu Iskarijotu. 

- Tačiau Dantei nereikėjo jokių iliustracijų - Dantės Aligjerio ge- 
nijus privertė puolusį pragaran Pjerą dela Vinją švokšti ir šnypšti, 
tarsi jis vis dar kabėtų kilpoje. Paklausykite jo pasakojimo, kur jis 
kartu su kitais pasmerktaisiais velka savo negyvą kūną pakabinti ant 
erškėčio šakos: 


Surge in vermena ed in pianta silvestra: 
V Arpie, pascendo poi delle sue foglie, 
fanno dolore, ed al dolor fenestra.* 


Paprastai blyškų daktaro Lekterio veidą užliejo raudonis, sten- 
giantis auditorijai perteikti gargiamus, trūkčiojamus mirštančio Pje- 
ro dela Vinjos žodžius, o drobėje, spustelėjus nuotolinio valdymo 
mygtuką, dela Vinjos atvaizdą pakeitė Judo su išvirtusiais viduriais 
paveikslas. 


Come Valtre verrem per nostre spoglie, 
ma non perėo ch alcuna sen rivesta; 

chė non ė giusto aver ciėo ch 'om si toglie. 
Oui le trascineremo, e per la mesta 

selva saranno I nostri corpi appesi, 
ciascuno al prun dell'ombra sua molesta.* 


— Taigi žodžiais apie Pjero dela Vinjos mirtį Dantė primena Judo 
mirtį, 0įją abujuos pastūmėjo godumo ir išdavystės nuodėmė. 


* Išsikerojusi medžiu kupliu, 
Ji savo lapais harpijas maitina, 
Kančias išliet ieškodama kelių. (Vertė A.Churginas) 
** Ateisime ir mes į šį keryną 
Susigrąžint pavidalo Žmogaus, 
Kurį mūs rankos pačios sunaikino. 
Bet nieks pirmykščio kūno neatgaus, 
Ir mes čionai pakibsime sustirę 
Ant savo sielos gyvmedžio dygaus. (Vertė A.Churginas) 

- Akitofelis, Judas ir jūsų Pjeras dela Vinja. Godumas, kartuvės, 
savęs naikinimas, o godumas yra toks pat savęs sunaikinimas kaip ir 
pasikorimas. Ką giesmės pabaigoje sako nežinomas savižudis iš Flo- 
rencijos? 


Io fei gibetto a me delle mie case. 


— „Aš pasikoriau savoj buveinėj.“ 

— Kitą kartą galėtume pasikalbėti apie Dantės sūnų Pjetrą. Neįti- 
kėtina, tačiau jis vienintelis iš tryliktosios giesmės tyrinėtojų susiejo 
Pjerą dela Vinją su Judu. Manau, įdomu būtų aptarti ir antropofagiją 
Dantės kūryboje. Grafas Ugolinas apkramto arkivyskupo pakaušį, 
triveidis Šėtonas sukramto Judą, Brutą ir Kasijų — visi jie tokie pat 
išdavikai kaip ir Pjeras dela Vinja. 

— Dėkoju už dėmesį. 

Mokslininkai plojo energingai, tačiau švelniai, slopiai. Daktaras 
Lekteris prieblandoje atsisveikino su jais, kiekvieną vadindamas var- 
du, laikydamas knygas, kad nereikėtų spausti jiems rankų. Eidami iš 
Lelijų salės prieblandos jie tarsi nešėsi ir paskaitos kerus. 

Daktaras Lekteris ir Rinaldas Pacis, likę vieni didelėje salėje gir- 
dėjo, kaip lipdami laiptais žemyn mokslininkai gyvai diskutavo apie 
paskaitą. 

— Commendatore, ar išsaugojau savo darbo vietą? 

— Daktare Felai, aš ne mokslininkas, tačiau net aklas pamatytų, 
kad padarėte jiems įspūdį. Jei netrukdysiu, norėčiau palydėti jus na- 
mo ir paimti jūsų pirmtako daiktus. 

— Commendatore, jie sukrauti į du lagaminus, o jūs turite ir savo 
lagaminėlį. Kaip viską panešite? 

- Iškviesiu patrulinį automobilį, jis atvažiuos į Kaponių rūmus 
manęs paimti. 

Prireikus Pacis buvo pasiryžęs nenusileisti. 

— Puiku, - tarė daktaras Lekteris. - Galėsime eiti, tik sutvarkysiu 
savo daiktus. 

Pacis linktelėjo ir priėjęs prie lango išsitraukė mobilųjį telefoną, 
nenuleisdamas akių nuo daktaro Lekterio. 

Matė, kad daktaras visiškai ramus. Iš apatinių aukštų atsklido 
elektrinių įrankių ūžesys. 

Pacis surinko numerį ir išgirdęs Kalro Deogracijaus balsą tarė: 

— Laura, mieloji, greit būsiu namie. 

Daktaras Lekteris paėmė nuo katedros savo knygas ir susidėjo į 
krepšį. Paskui grįžo prie projektoriaus, jo ventiliatorius vis dar šniokš- 
tė, o šviesos pluošte sukosi dulkelės. 

— Reikėjo parodyti jiems šitą paveikslą, nesuprantu, kaip jį pra- 
žiopsojau. 

Daktaras Lekteris suprojektavo ant drobės dar vieną vaizdą — 
prie rūmų sienos kabančio nuogo kūno. 

— Commendatore Paci, jis turėtų jus sudominti, pažiūrėsim, gal man 
pavyks sureguliuoti ryškumą. 

Daktaras Lekteris pasikrapštė prie aparato, o kai priėjo prie pa- 
veikslo ant sienos, drobėje juoduojantis jo siluetas buvo tokio pat dy- 
džio kaip ir pakartojo vyro. 

— Gerai matyti? Daugiau nepadidėja. Kaip tik čia arkivyskupas 
jam įkando. Apačioje parašytas jo vardas. 

Pacis nepriėjo prie daktaro Lekterio, tačiau prisiartinęs prie sie- 
nos pajuto chemikalų kvapą ir akimirką pamanė, kad tai kažkokia 
restauratorių naudojama medžiaga. 

- Įskaitote raides? Ten parašyta „Pacis“ ir nešvankus ketureilis. 
Tai jūsų protėvis, Frančeskas, kabo prie Senųjų rūmų sienos po vienu 
iš šių langų, - pasakojo daktaras Lekteris. Jo žvilgsnis pro skiriantį 
šviesos pluoštą smigo tiesiai į Pacio akis. 

— Pone Paci,jeijau taip pakrypo kalba, norėčiau jums prisipažin- 
ti: rimtai svarstau, ar man nesuvalgius jūsų žmonos. 

Daktaras Lekteris nuplėšė drobę ir užmetė ant komisaro Pacio, 
šis blaškėsi po ja, bandydamas nusimesti nuo galvos, jo širdis kone 
sustojo. Daktaras Lekteris atsidūrė jam už nugaros, neįtikėtinai stip- 
riai apkabino už kaklo ir prie Pacio veidą dengusio audinio prispau- 
dė eteriu sumirkytą kempinę. 

Rinaldas Pacis, stiprus, susipynusiomis rankomis ir kojomis, blaš- 
kydamasis drobėje jiems krentant ant grindų, dar spėjo pačiupti pis- 
toletą, po vis labiau įsitempiančia drobe bandydamas nukreipti jį 

nuo savęs, paspaudė gaiduką ir smigdamas į tamsią bedugnę persi- 
šovė šlaunį... 

Nedidelis 380-ojo kalibro pistoletas, iššautas po drobe, triukšmo 
sukėlė ne daugiau negu darbininkai apatiniuose aukštuose. Niekas 
neatbėgo laiptais. Daktaras Lekteris uždarė didžiąsias Lelijų salės 
duris ir užrakino... 


Pacis atsigaudamas jautė pykinimą, užspaustą gerklę, eterio sko- 
nį burnoje ir sunkumą krūtinėje. 

Suprato, kad vis dar yra Lelijų salėje ir negali judėti. Rinaldas 
Pacis buvo surištas stačias, suvyniotas į drobę ir apsuktas virve, su- 
stingęs tarytum švytuoklinis laikrodis, prirakintas prie aukštų karu- 
čių, kuriais darbininkai atvežė katedrą. Jo burna buvo užklijuota lip- 
niajuosta. Kraujuojanti žaizda šlaunyje aptvarstyta elastiniu tvarsčiu. 

Atsirėmęs į katedrą, žiūrėdamas į jį daktaras Lekteris prisiminė 
save, taip pat surištą, kai jį karučiais vežiodavo po bepromamį. 

— Pone Paci, ar girdite mane? Kol galite, kelis kartus giliai įkvėpki- 
te ir atgaukite blaivų protą. 

Kalbėdamas daktaras Lekteris sparčiai darbavosi rankomis. Jis 
buvo atsitempęs didelę grindų šlifavimo mašiną ir dabar išjos storo 
elektros laido mezgė kartuvių kilpą. Sukant trylika tradicinių vijų, 
guminis laidas cypsėjo. 

Baigęs megzti kilpą truktelėjo ir padėjo ant katedros. Iš įvijų ky- 
šantis galas baigėsi šakute. 

Pacio ginklas, antrankiai, jo kišenių ir lagaminėlio turinys gulėjo 
ant katedros. 

Daktaras Lekteris panaršė tarp popierių. Po marškiniais pasikišo 
karabinierių bylą su savo permesso di soggiorno*, leidimu dirbti, nau- 
jojo veido nuotraukomis ir negatyvais. 

O štai ir partitūra, kurią daktaras Lekteris buvo paskolinęs po- 
niai Paci. Paėmė partitūrą, pabarbeno ja į dantis. Jo šnervės išsiplėtė, 
jis giliai įkvėpė, prikišęs savo veidą prie Pacio. 

— Laura, jei galiu ją taip vadinti, taigi, pone, vakarais Laura tepasi 
rankas labai geru kremu. Aukščiausios rūšies. Iš pradžių šaldo, paskui 


* Leidimas gyventi (it.). 

šildo, - aiškino. - Apelsinų žiedų kvapas. Laura, apelsinai. Mmmmm. 
Visą dieną nieko burnoj neturėjau. Kepenis ir inkstus galėčiau suval- 
gytijaušį vakarą, o likusi mėsa tokiu vėsiu oru gali išsilaikyti savaitę. 
Girdėjote orų prognozę? Suprantu tai kaip neigiamą atsakymą. 

— Commendatore, jei išgirsiu iš jūsų tai, ką noriu žinoti, galėčiau 
apsieiti ir nevalgęs, o ponia Paci liktų sveika gyva. Užduosiu jums 
klausimus ir pamatysim. Juk žinote, galite manimi pasitikėti, nors 
suprantu, kad spręsdamas pagal save jūs vargu ar kuo nors pasitikit. 

— Teatre supratau, kad mane pažinote. Ar pridėjote į kelnes, kai 
palinkau priejūsų ponios rankos? Nesulaukęs policijos supratau, kad 
mane pardavėte. Meisonui Verdžeriui? Dukart mirktelėkite akimis. 

— Ačiū, taip ir maniau. Kartą, būdamas toli nuo čia, paskambinau 
tuo telefonu iš visur iškabinėtų plakatų, šiaip, dėl smagumo. Tai jo 
žmonės laukia ten, lauke? Mhmmm. O vienas iš jų dvokia kaip pa- 
švinkusi šernienos dešra? Supratau. Ar kam nors kvestūroje papasa- 
kojote apie mane? Jūs mirktelėjote tik vieną kartą? Taip ir maniau. 
Dabar norėčiau, kad valandėlę pagalvotumėte ir pasakytumėte kodą, 
leidžiantį įeiti į centrinį FTB kompiuterį. 

Daktaras Lekteris atlenkė savo Harpy peiliuką. 

— Nuplėšiu nuo jūsų burnos lipnią juostą ir galėsite man pasakyti. 

Daktaras Lekteris laikė iškėlęs peilį. 

— Nebandykite rėkti. Kaip manote, ištversite nerėkęs? 

Nuoeterio Pacio balsas buvo kimus. 

— Prisiekiu Viešpačiu, nežinau kodo. Nieko negaliu prisiminti. 
Eikite prie mano mašinos, ten yra dokumentai... 

Daktaras Lekteris apsuko Pacį veidu į ekraną, kuriame kaitaliojosi 
pakartų Pjero dela Vinjos ir Judo su išvirtusiais viduriais atvaizdai. 
— Commendatore, kaip jums geriau? Viduriai pilve ar išvirtę? 

— Kodas yra mano užrašų knygutėje. 

Daktaras Lekteris laikė knygutę prieš Pacio akis tol, kol šis rado 
reikalingą įrašą tarp telefono numerių. 

— Galite įeiti ir per nuotolį, kaip svečias? 

— Taip, - sukrankė Pacis. 

— Ačiū, commendatore. 

Daktaras Lekteris pavertė karučius ir privežė Pacį prie vieno iš 
aukštų langų. 

— Paklausykite! - suriko šis. - Aš turiu pinigų! Jums reikia pinigų, 
kad galėtumėt pabėgti. Meisonas Verdžeris niekada nesiliaus. Jis nie- 
kada nepasiduos. Negalite grįžti namo pasiimti pinigų, juos saugo. 

Daktaras Lekteris padėjo dvi pastolių lentas ant žemos palangės 
kaip rampą ir įstūmė karučius į nedidelį balkoną. 

Šlapią nuo prakaito Pacio veidą šaldė žvarbus vėjas. Jis berte bėrė 
žodžius: 

— Jūs neišeisite gyvas iš šito pastato. Aš turiu pinigų. Turiu šimtą 
šešiasdešimt milijonų lirų grynais, šimtą tūkstančių JAV dolerių! Leis- 
kite paskambinti žmonai. Liepsiu jai paimti pinigus, padėti juos ma- 
no automobilyje ir pastatyti jį aikštėje prieš rūmus. 

Daktaras Lekteris paėmė nuo katedros kilpą ir atsinešė į balkoną, 
iš paskos tempdamas oranžinį laidą. Kitas jo galas buvo tvirtai už- 
megztas ant sunkios grindų šlifavimo mašinos. 

Pacis nesiliovė kalbėti: 

— Atvažiavusi ji man paskambins mobiliuoju telefonu ir paliks 
jums automobilį. Turiu policijos leidimą, ji galės pervažiuoti aikštę 
iki pat durų. Padarys, ką jai liepsiu. Pažiūrėsite žemyn ir pamatysite, 
kad automobilis veikia, rakteliai bus viduje. 

Daktaras Lekteris pristūmė Pacį prie balkono turėklų. Jie siekė 
šlaunis. 

Pacis žvilgtelėjo žemyn, į aikštę, ir pro prožektorių šviesas pama- 
tė vietą, kur buvo sudegintas Savanarola ir kur jis prisiekė parduoti 
Meisonui Verdžeriui daktarą Lekterį. Paskui pakėlė akis aukštyn, į 
sunkius, žemus, prožektorių šviesų nuspalvintus debesis, visa širdi- 
mi tikėdamas, kad Dievas jį mato. 

Negalėjo atitraukti akių nuo siaubingos prarajos ten, apačioje, 
kur laukė mirtis, beprotiškai vildamasis, kad prožektorių šviesa su- 
tankins orą, kažkaip jį suspaus ir galima bus į jį įsitverti. 

Oranžinė laido kilpa ant kaklo, daktaras Lekteris labai arti. 

— Arrivederci, commendatore.* 

Paciui per pilvą švysteli peilis, dar vienas mostas - perpjautos 


virvės, laikiusios jį prie karučių, jis svyra į priekį, tempdamas iš 
* Sudie, komisare. (It.) 

paskos oranžinį laidą, žemė pakyla jo pasitikti, burna prasiveria 
rėkti, salėje grindų šlifavimo mašina slenka per grindis ir sustoja, 
atsitrenkusi į palangę, Pacis užverčia galvą, jo kaklas lūžta, žarnos 
išvirsta lauk. 

Pacis ir tai, kas iš jo išvirto, siūbuoja prieš prožektorių šviesos 
nutviekstų rūmų sieną, traukomas pomirtinių spazmų, bet ne dėl 
smaugimo, nes jis jau miręs, o milžiniškas šešėlis švytuoja nutįsęs 
ant mūro, pojuo - mažesniu, greitesniu lanku švytuoja viduriai, kel- 
nės išpūstos mirties sustingdytos varpos. 

Karlas kartu su Matėjum pasitraukia iš slėptuvės po arkomis ir 
bėga per aikštę prie rūmų durų, stumdydami į šalį turistus. Du išjų 
jau nukreipė savo kameras į rūmų sieną. 

— Tai pokštas, - išgirdo kažką sakant angliškai. 

— Matėjau, saugok užpakalines duris. Jei jis pasirodytų - užmušk 
ir sukapok, - rėkė Karlas, bėgdamas ir maigydamas savo mobilųjį 
telefoną. Įlėkė į rūmus, laiptais užbėgo į antrą aukštą, paskui į trečią. 

Salės durys plačiai atvertos. Įlėkęs Karlas atstatė pistoletą į ant 
sienos suprojektuotą figūrą, išbėgo į balkoną, apžiūrėjo Makiavelio 
kabinetą. Užtruko kelias akimirkas. 

Mobiliuoju telefonu susisiekė su Pjeru ir Tomazu, laukiančiais 
furgone prie muziejaus. 

— Važiuokit prie jo namų. Stebėkit iš visų pusių. Užmuškit jį ir 
sukapokit. 

Vėl surinko numerį. 

— Matėjau? 

Matėjaus telefonas suskambo vidinėje švarko kišenėje tą akimir- 
ką, kai jis sunkiai kvėpuodamas sustojo prie užrakintų užpakalinių 
rūmų durų. Apžvelgė stogą, tamsius langus, paklibino duris, laiky- 
damas ranką po apsiaustu, su pistoletu už diržo. 

Išsitraukė telefoną. 

- Klausau. 

— Ką matai? 

— Durys užrakintos. 

— O stogas? 

Matėjas vėl pažvelgė aukštyn, bet per vėlai, nespėjo pamatyti, kaip 
tiesiai virš galvos atsiveria langinės. 

Telefono ragelyje Karlas išgirdo šnaresį ir riksmą, leidosi laiptais 
žemyn, suklupo laiptų aikštelėje, vėl pašoko ir bėgo toliau, pro sar- 
gus, kurie buvo rūmų viduje, o dabar stovėjo lauke, pro skulptūras 
abipus įėjimo, apsuko kampą kitapus rūmų, stumdydamas kelyje pa- 
sipainiojančias poreles. Ten tamsu, telefonas rankoje Žviegia tarsi 
koks gyvūnėlis, o jis nesiliauja bėgti. Prieš jį per gatvę bėga kažkuo 
baltu apsigobusi figūra, bėga aklai, stačiai po skuteriu, krinta parblokš- 
ta, vėl pakyla, atsitrenkia į parduotuvės vitriną kitapus siauros gat- 
velės, apsisuka ir vėl bėga, ta balta šmėkla, spiegdama „Karlai! Kar- 

lai!“, ant sudraskytos baltos drobės plečiasi dėmės, Karlas pagauna 
savo brolį, perpjauna lipnią juostą, kuri tvirtai laiko drobę ant galvos, 
dabarjau virtusios kraujo kauke. Nudengia Matėją ir matojo supjaus- 
tytą veidą, pilvą, krūtinę - žaizdos gilios, jų kraštai išsiviepę. Karlas 
palieka jį, nubėga iki kampo apsidairyti, paskui grįžta prie brolio. 

Policijos sirenoms ir švyturėliams artėjant prie Sinjorijos aikštės, 
daktaras Hanibalas Lekteris ramiai nužingsniuoja iki ledainės Tei- 
sėjų aikštėje. Prie šaligatvio rikiuojasi motociklai ir skuteriai. 

Jis priėjo prie vaikino odine striuke, bandančio užvesti galingą 
Ducati motociklą. 

— Jaunuoli, aš apimtas nevilties, - tarė liūdnai šypsodamasis. — 
Jei po dešimties minučių nebūsiu Belozguardo aikštėje, žmona mane 
užmuš, - pridūrė atkišdamas vaikinui penkiasdešimties tūkstančių 
lirų banknotą. - Tiek vertinu savo gyvybę. 

— Tik tiek? Nori, kad pavėžėčiau? - paklausė jaunuolis. 

Daktaras Lekteris skėstelėjo rankomis. 

- Taip. 

Greitas motociklas prasibrovė pro automobilius Arno krantinėje. 
Daktaras Lekteris gūžėsi už jaunojo vairuotojo, ant galvos - šalmas, 
dvelkiantis plaukų laku ir kvepalais. Vaikinas žinojo kelią, jis lėkė 
de'Seralji gatve Taso aikštės link, paskui Vilani gatve, pro Šv. Pran- 
ciškaus iš Paolos bažnyčią siauru skersgatviu, įsiliejančiu į vingiuo- 
tą gatvę, vedančią tiesiai į Belozguardo aikštę, gražų gyvenamąjį ra- 
joną ant kalvos pietinėje Florencijos pusėje. Galingo Ducati variklio 
birbimas aidėjo nuo sienų abipus kelio lyg plyštanti drobė, maloniai 
gausdamas daktaro Lekterio ausyse, posūkiuose pasvirdavo į šoną, 

stengdamasis išvengti iš šalmo sklindančio plaukų lako ir pigių 
kvepalų kvapu. Paprašė jaunuolį paleisti jį prie įvažiavimo į Beloz- 
guardo aikštę, netoli grafo Montauto namų, kuriuose kažkada gyve- 
no Natanjielis Hofornas. Vaikinas įsikišo atlygį į vidinę striukės 
kišenę, ir raudona galinio motociklo žibinto šviesa netruko išnykti 
gatvės vingiuose. 

Daktaras Lekteris, linksmas po tokios kelionės, nužingsniavo dar 
keturiasdešimt metrų iki savo juodojo Jaguaro, paėmė už bamperio 
užkištus raktelius ir užvedė variklį. Ant delno buvo nedidelis įdrės- 
kimas, toje vietoje, kur užlinko jo pirštinė, kai metė drobę ant Matė- 
jaus ir šoko antjo pro antro rūmų aukšto langą. Pasitepė žaizdą dezin- 
fekuojamuoju Cicatrine tepalu ir iškart pasijuto geriau. 

Kol šilo variklis, daktaras Lekteris naršė tarp savo muzikos įrašų. 
Išsirinko Skarlatį. 

Mažas greitosios oro pagalbos lėktuvas pakilo virš raudonų čerpių 
stogų ir pasuko į pietvakarius, Sardinijos link, su pasvirusiu Pizos 
bokštu, kyšančiu virš sparno, palenkto statesniu kampu negu gabe- 
nant gyvą pacientą. 

Daktarui Hanibalui Lekteriui skirtuose neštuvuose gulėjo šąlan- 
tis Matėjaus Deogracijaus kūnas. Jo vyresnysis brolis Karlas sėdėjo 
greta lavono nuo kraujo sukietėjusiais rūbais. 

Karlas Deogracijas liepė sanitarui užsidėti ausines ir klausytis 
muzikos, o pats savo mobiliuoju telefonu kalbėjosi su Las Vegu, iš ten 
per automatinį siųstuvą pokalbis neužregistruotas keliavo į Merilen- 
do pakrantę... 


Meisonui Verdžeriui naktis ir diena mažai tesiskiria. Jis miega. 
Net akvariumo šviesos išjungtos. Meisono galva pasukta ant pagal- 
vės,jo vienintelė akis amžinai atmerkta, kaip ir didžiojo ungurio akis — 
jis irgi miega. Vienintelis garsas - ritmiški respiratoriaus atodūsiai ir 


tylus aeratoriaus burbuliavimas akvariume. 

Pro šiuos įprastus garsus-prasirėžė kitas, švelnus, nekantrus — 
Meisono asmeninio telefono čirpimas. Joblyški ranka ropodama lyg 
krabas ieškojo mygtuko. Garsiakalbis buvo po pagalve, mikrofonas — 
šalia veido likučių. 

Meisonas pirmiausia išgirdo lėktuvo ūžimą ir seniai įgrisusią 
„Įsimylėjėlių“ melodiją. 

— Klausau. Kalbėk. 

— Velniškas mėšlas, - tarė Karlas. 

— Pasakok. 

— Mano brolis Matėjas mirė. Guli greta manęs. Pacis irgi miręs. 
Daktaras Felas nužudė juos ir pabėgo. 

Meisonas atsakė ne iš karto. 

— Už Matėją jūs skolingas du šimtus tūkstančių dolerių, - tarė 
Karlas. - Jo šeimai. 

Sutartyse su sardais visada būdavo numatytas atlygis mirties 
atveju. 

— Suprantu. 

— Pacio mirtis sukels tikrą pragarą. 

— Verčiau paskleisti gandą, kad Pacis buvo susitepęs, - tarė 
Meisonas. - Jiems bus lengviau, jei manys, kad jis susitepęs. Ar jis 
toks buvo? 

— Nežinau. Kas bus, jei jo pėdsakas atves iki jūsų? 

— Aš tuo pasirūpinsiu. 

— O man reikia pasirūpinti savimi, - tarė Karlas. - To jau per 
daug. Kvestūros vyriausiasis komisaras miręs, šį kartą nepavyks iš- 
sisukti. 

- Juk tu nieko nepadarei? 

— Nieko, bet jei kvestūra įvels mane į šitą istoriją... Viešpatie! Pri- 
spaus visam likusiam gyvenimui. Niekas nebenorės manęs samdyti, 
negalėsiu nė piršto pajudinti. O kaip Orestas? Ar jis žino, ką turėjo 
filmuoti? 

— Nemanau. 

— Rytoj ar poryt kvestūra nustatys daktaro Felo tapatybę. Orestas 
viską supras, vos išgirs naujienas, tiesiog pagal laiko sutapimus. 


— Orestui gerai sumokėta. Jis mums nepavojingas. 

— Galjums, bet Orestas kitą mėnesį stoja prieš teismą Romoje dėl 
pornografijos bylos. Dabar jis turi ką pasiūlyti mainais. Jei jūs nieko 
apie tai nežinojote, kažkam reikėtų išperti kailį. Ar Orestas jums būti- 
nai reikalingas? 

— Aš su juo pakalbėsiu, - pasakė Meisonas, atsargiai rinkdamas 
žodžius, radijo siųstuvo sušvelnintu balsu iš sudarkytos burnos. — 
Karlai, tu dar neišeini iš žaidimo? Juk nori surasti daktarą Felą, ypač 
dabar? Privalai jį rasti, dėl Matėjaus. 

— Gerai, bet užjūsų pinigus. 

— Tada neapleisk fermos. Paskiepyk kiaules nuo maro ir choleros. 
Paruošk dėžes joms pervežti. Tavo pasas tvarkingas? 

- Taip. 

— Karlai, kalbu apie tikrą pasą, ne tokį, kokių gali įsigyti Trasteve- 
rio gatvėje. 

— Turiu gerą pasą. 

— Paskambinsiu tau. 

Baigdamas pokalbį Karlas netyčia paspaudė automatinio rinki- 
mo mygtuką. Sustingusioje Matėjaus rankoje garsiai suskambo tele- 
fonas, suspaustas plieninių mirties gniaužtų. Akimirką Karlui atro- 
dė, kad jo brolis pakels telefoną prie ausies. Paniuręs, matydamas, 
kad Matėjas negali atsakyti, Karlas išjungė telefoną. Jo veidas persi- 


kreipė taip, kad greta sėdėjęs sanitaras nebegalėjo į jį žiūrėti. 

Velnio šarvai su raguotu šalmu - puikus penkiolikto amžiaus itališ- 
kų šarvų egzempliorius, nuo 1501 metų kabantis ant sienos Santa 
Reparatos bažnyčioje, piečiau nuo Florencijos. Be dailių, panašių į 
kalnų ožio ragus, toje vietoje, kur turėtų būti batai, antblauzdžiai bai- 
giasi smailiais metaliniais kaiščiais, turinčiais priminti skeltas vel- 
nio kanopas. 

Pasak vietos legendos, šarvais vilkintis jaunuolis eidamas pro 
bažnyčią be reikalo ištarė Mergelės vardą, ir vėliau nebegalėjo tų šarvų 


nusitraukti, kol išmeldė Mergelės atleidimą. Jis padovanojo šarvus 

bažnyčiai kaip padėkos ženklą. Šarvai atrodo labai įspūdingai, o kai 
1942 metais į bažnyčią pataikė artilerijos sviedinys, jie išsilaikė, ne- 
padarė gėdos juos gaminusiam meistrui. 

Dabar, baigiantis mišioms, šarvai, tarsi veltiniu padengti plonu 
dulkių sluoksniu, žvelgia į nedidelę šventovę. Pro tuščią antveidį 
smelkiasi smilkalų dūmai. 

Tik trys žmonės dalyvauja pamaldose: dvi senyvos moteriškės ir 
daktaras Hanibalas Lekteris. Visi trys priima komuniją, nors dakta- 
ras Lekteris nenoromis lūpomis paliečia monstranciją. 

Kunigas palaimina susirinkusius ir pasišalina. Moterys išeina. 
Daktaras Lekteris meldžiasi, kol lieka šventovėje vienas. 

Nuo vargonų aukštelio daktaras Lekteris persisveria per turėklus 
ir pro tarpuragį pakelia dulkėtą Velnio šarvų antveidį. Šarvų viduje 
ant kabliuko toje vietoje, kur turėtų būti širdis, kabo ryšuliukas. Dak- 
taras Lekteris atsargiai jį ištraukia. 

Ryšuliuke - geriausių Brazilijos spaustuvininkų pagaminti pa- 
sai, asmens dokumentai, pinigai, banko sąskaitų knygelės, raktai. 
Pasikiša jį po pažastimi, po apsiaustu. 


Daktaras Lekteris nelinkęs gailėtis, tačiau apgailestauja, kad rei- 
kia palikti Italiją. Kaponių rūmuose dar tiek dalykų, kuriuos būtų 
norėjęs surasti ir perskaityti. Norėjo skambinti klavesinu, o gal net 
kurti muziką; būtų galėjęs gaminti valgį Pacio našlei, kai ši pagaliau 
numaldys savo sielvartą. 


39 skyrius 


Kai policija iškvietė gaisrininkus, kad šie nukabintų lavoną, iš kada- 
ruojančio Rinaldo Pacio kūno ant įkaitusių Senųjų rūmų prožektorių 
vis dar lašėjo kraujas, kepdamas ir garuodamas. 

Gaisrininkai ištiesė savo kopėčias visu ilgiu. Praktiški, įsitikinę, 
kad pakaruoklis tikrai negyvas, jie ramiai ėmėsi jį nukabinti. Reikėjo 
pakelti išvirtusius vidurius, viską apgaubti tinklu, paskui apjuosti 
lynu ir nuleisti ant žemės. 

Kai kūnas pasiekė apačioje ištiestas rankas, laikraščio La Nazione 
fotografas padarė puikią nuotrauką, kuri daugeliui priminė garsiuo- 
sius paveikslus nuėmimo nuo kryžiaus tema. 

Policija paliko kilpą ant kaklo, kol nuo jos bus paimti pirštų at- 
spaudai, o paskui nupjovė tvirtą elektros laidą kilpos viduryje, ne- 
liesdami mazgo. 

Daugelis florentiečių tikėjo, kad ši mirtis — tai įspūdinga savižu- 
dybė, kad Rinaldas Pacis pats susirišo rankas kaip kaliniai kalėji- 
muose, visai nepaisydami fakto, kad ir jo kojos buvo surištos. Iškart 
po įvykio vietos radijas paskelbė, jog Pacis peiliu pasidarė charakiri, 
o paskui pasikorė. 

Tačiau policija netruko suprasti, kad viskas vyko kitaip: nupjau- 
tos virvės ant balkono ir karučių, dingęs Pacio ginklas, liudytojai, 
matę Karlą bėgantį į rūmus ir kraujais pasruvusią figūrą, besiblaš- 
kančią anapus Senųjų rūmų, nedviprasmiškai rodė, kad Pacis buvo 
nužudytas. 

Tada visi nusprendė, kad Pacį nužudė Siaubūnas. 

Kvestūra ėmėsi vargšo Džirolamo Tokos, kažkada kaltinto Siau- 
būno. Suėmė jį namuose ir išvežė, vėl vidury gatvės palikę raudančią 
žmoną. Bet jis turėjo neginčijamą alibi. Tuo metu bare gurkšnojo Ra- 
mazzotti kartu su kunigu. Toką paleido Florencijoje, ir jam teko grįžti 
į San Kašianą autobusu, o bilietą pirkti iš savo kišenės. 

Nedelsiant buvo apklausti Senųjų rūmų darbuotojai, o vėliau ir 
Studiolo nariai. 

Policija niekur negalėjo rasti daktaro Felo. Šeštadienio vidurdienį 
visas dėmesys buvo sutelktas į jį. Kvestūroje prisiminta, kad Paciui 
buvo pavesta ištirti jo pirmtako dingimą. 

Karabinierių archyvo pareigūnas prisiminė, jog Pacis prieš porą 
dienų užklausė apie vieną permesso di soggiorno. Felo byla su nuo- 
traukomis, negatyvais ir pirštų atspaudais buvo paimta svetimu var- 
du, tačiau užsakymas pasirašytas Pacio raštu. Italija dar neturėjo 
visos šalies bendros kompiuterizuotos duomenų bazės, todėl leidi- 
mai viešėti šalyje buvo saugomi vietiniuose archyvuose. 

Iš migracijos tarnybos archyvų buvo gautas profesoriaus Felo pa- 
so numeris ir ant kojų sukelta visa Brazilija. 

Tačiau policija vis dar neįtarė, kas iš tikrųjų yra Daktaras Felas. 
Pirštų atspaudus paėmė nuo laido, iš kurio buvo padaryta pakaruok- 
lio kilpa, nuo katedros, karučių ir nuo visko Kaponių rūmų virtuvėje. 
Nestokojant dailininkų, per kelias minutes buvo nupieštas daktaro 
Felo portretas. 

Sekmadienio rytą pirštų atspaudų ekspertas Florencijoje po 
kruopštaus tyrimo padarė išvadą, kad atspaudai ant katedros, kilpos 
ir daktaro Felo namų apyvokos daiktų Kaponių rūmuose yra vienodi. 

Niekas jų nepalygino su kvestūroje kabančiu Hanibalo Lekterio 
nykščio atspaudu. 

Nusikaltimo vietoje rastus pirštų atspaudus Interpolas gavo sek- 
madienį vakare, o iš ten jie įprastu keliu pateko į FTB štabą Vašingto- 
ne, kartu su septyniais tūkstančiais pirštų atspaudų iš kitų nusikalti- 
mų vietų. Patekę į automatinę pirštų atspaudų klasifikavimo sistemą, 
atspaudai iš Florencijos sukėlė tokį galingą sąmyšį, kad jo atgarsiai 
nuaidėjo Tapatybės nustatymo skyriaus direktoriaus pavaduotojo ka- 
binete kaip pavojaus signalas. Tą naktį budėjęs pareigūnas žiūrėjo, 
kaip iš spausdintuvo lenda Hanibalo Lekterio veidas bei pirštų at- 
spaudai, ir paskambino direktoriaus pavaduotojui į namus, šis savo 
ruožtu pirma paskambino direktoriui, o paskui Krendleriui į Teisin- 
gumo ministeriją. 

Meisono telefonas suskambo pirmą valandą trisdešimt minučių. 
Jis atrodė nustebęs ir susidomėjęs. 

Džeko Kroufordo telefonas suskambo pirmą valandą trisdešimt 
penkios minutės. Jis kažką suniurnėjo ir nusirito į tuščiąją plačios 
dvigulės lovos pusę, kur paprastai miegodavo jo velionė žmona Bela. 
Čia buvo vėsiau ir lengviau mąstyti. 

Klarisė Starling paskutinė sužinojo, kad daktaras Lekteris vėl nu- 
žudė žmogų. Padėjusi telefono ragelį ji ilgai gulėjo tamsoje, sausos 
akys kažkodėl perštėjo, ji nesuprato, kodėl. Padėjusi galvą ant pagal- 
vės, žvelgdama į lubas tamsoje matė ryškėjantį jo veidą. Aišku, tai 
buvo ankstesnis daktaro Lekterio veidas. 

40 skyrius 


Greitosios pagalbos lėktuvo pilotas nesiryžo tamsoje leistis ant trum- 
po nereguliuojamo Arbatakso oro uosto nusileidimo takelio. Jie nusi- 
leido Kaljaryje, prisipylė degalų, palaukė aušros ir pakilo, kai su- 
spindo vaizdingas saulėtekis, kurio apšviestas negyvas Matėjaus 
veidas nušvito apgaulingu raudoniu. 

Sunkvežimis su karstu laukė prie Arbatakso nusileidimo tako. 
Pilotas pradėjo derėtis dėl atlygio, bet Tomazas spėjo įsikišti anks- 
čiau, negu Karlas šiam trenkė. 

Trys valandos kelio į kalnus, ir jie pasiekė namus. 

Karlas vienas.klaidžiojo po greitomis kartu su Matėjum suręstą 
medinę pašiūrę. Joje viskas buvo paruošta, sustatytos kameros, turin- 
čios filmuoti Lekterio mirtį. Karlas stovėjo po Matėjaus rankų darbu 
ir žiūrėjo į save dideliame rokoko stiliaus veidrodyje virš gyvulių 
aptvaro. Jis dairėsi į rąstus, kuriuos pjovė kartu su broliu, prisiminė 
jo dideles, tvirtas rankas, laikančias pjūklą, ir iš gerklės išsiveržė riks- 
mas, jo sielvarto suspaustos širdies rauda, tokia garsi, kad suskambo 
virš medžių viršūnių. Iš laukymę juosiančių krūmų išniro keli iltimis 
padabinti snukiai. 

Broliai Pjeras ir Tomazas paliko jį vieną. 

Virš ganyklos giedojo paukščiai. 

Iš namo išėjo Orestas Finis, viena ranka sagstydamasis kelnių 
klyną, kitoje spausdamas mobilųjį telefoną. 

- Taigi paleidai Lekterį. Nepasisekė. 

Karlas tarytum negirdėjo. 

— Klausyk, dar ne viskas prarasta, - tęsė Orestas. - Skambina 
Meisonas. Jam reikia inscenizuoti tai, ką galėtų parodyti Lekteriui, 
kai jį sučiups. Čia juk viskas paruošta. Turime kūną... Meisonas sako, 
jis buvo tik samdytas žudikas. Dar Meisonas sako, kad, kai pasirodys 
kiaulės, galėtume tiesiog kyštelėti jį pro tvorą ir paleisti garso įrašą. 
Imk, pakalbėk su Meisonu. 

Karlas atsisuko ir pažvelgė į Orestą, lyg tas būtų nukritęs iš dan- 
gaus. Paskui paėmė mobilųjį telefoną. Kalbantis su Meisonu jo vei- 


das pamažu skaidrėjo, jis akivaizdžiai rimo. 

Karlas sulankstė mobilųjį telefoną. 

— Pasiruošk, - tarė. 

Karlas pasikalbėjo su Pjeru ir Tomazu, tuomet operatoriaus pa- 
dedami nunešė karstą į pašiūrę. 

— Patraukite toliau, kad nepakliūtų į kadrą, - aiškino Orestas. — 
Pirma nufilmuokite atbėgančius gyvulius, paskui pradėsime nuo čia. 

Pastebėjusios, kad pašiūrėje kažkas vyksta, pasirodė pirmosios 
kiaulės. 

- Filmuojame! - šūktelėjo Orestas. 

Laukinės kiaulės artėjo - rudos, žvilgančios, aukštos, žmogui iki 
juosmens, plačiomis krūtinėmis, ilgais šeriais, mažomis kanopomis 
risnodamos vilko greičiu, žiauriuose snukiuose žibančiomis protin- 
gomis akutėmis, galingais raumeningais sprandais, stačiais šeriais 
apžėlusiomis nugaromis, aštriomis iltimis pajėgios pakelti žmogų. 

- Pasirengę! - šūktelėjo operatorius. 

Kiaulės badavo tris dienas, už pirmųjų jau spaudėsi naujos gre- 
tos, nesibaidydamos už aptvaro stovinčių žmonių. 

— Motoras! - šūktelėjo Orestas. 

- Pradedam! - riktelėjo operatorius. 

Kiaulės sustojo už dešimties metrų nuo aptvaro, glausta, tankia 
greta, kanopų ir snukių miškas, paršavedė - viduryje. Jos stūmėsi 
pirmyn tarsi banga, Orestas pažvelgė į jas pro pirštus kaip pro rėmus. 

— Veiksmas! - riktelėjo sardams. Iš nugaros priėjęs Karlas per- 
pjovė jo kelnes ties užpakalio viduriu, jis suklykė, Karlas griebė jį už 
klubų ir metė stačia galva į aptvarą. Kiaulės puolė ant jo. Orestas 
bandė atsistoti, priklaupė ant vieno kelio, paršavedė smogė jam į šo- 
ną ir pargriovė aukštielninką. Tada visos puolė jį, žviegdamos ir kriuk- 
sėdamos, du kuiliai perkando veidą, pasidalindami žandikaulį. Ores- 
tas dar bandė stotis, bet vėl griuvo aukštielninkas, išvertęs nuogą 
pilvą, pro banguojančias nugaras kyšančiomis rankomis ir kojomis, 
su vienu žandikaulių, galėdamas tik klykti, neišlemendamas nė 
žodžio. 

Karlas išgirdo šūvį ir atsisuko. Operatorius paliko veikiančią ka- 
merą ir bandė bėgti, bet ne taip greitai, kad išvengtų Pjero kulkos. 

Kiaulės pamažu rimo, tampydamos į šalis puotos likučius. 


- Štai tau ir veiksmas, - tarė Karlas nusispjaudamas. 

III 


Į NAUJĄJĮ PASAULĮ 


41 skyrius 


Meisoną Verdžerį supo budri tyla. Jo darbuotojai elgėsi taip, lyg jis 
būtų ką tik praradęs kūdikį. Paklaustas, kaip jaučiasi, atsakydavo: 

- Kaip suplojęs krūvą pinigų už negyvėlį. 

Pamiegojęs porą valandų Meisonas pageidavo, kad į kambarį gre- 
ta jo miegamojo atvestų žaisti vaikų, norėjo pasikalbėti su keliais, 
labiausiai nuskriaustais likimo, tačiau tokių vaikų po ranka nebuvo, 
o tiekėjas neturėjo laiko ieškoti jų Baltimorės lūšnynuose. 

Todėl liepė savo slaugui Kordeliui sukapoti kelis auksinius kar- 
pius ir sušerti juos unguriui, šis pagaliau pasisotino ir prigulė ant 
savo akmens, o auksu žaižaruojančių likučių pilname vandenyje 
draikėsi rožiniai ir pilki debesėliai. 

Dar bandė pakankinti savo seserį Margo, bet ji užsidarė treni- 
ruoklių salėje ir neatsiliepė įjo kvietimą. Visoje Ondatrų fermoje tik ji 
viena drįso nepaisyti Meisono norų. 

Sekmadienio vakarą, kai dar nebuvo žinoma, kad žudikas yra 
daktaras Lekteris, televizija parodė trumpą, gerokai apkarpytą Rinal- 
do Pacio mirties vaizdo įrašą, nufilmuotą kažkokio turisto. Prasta 
filmo kokybė saugojo žiūrovus nuo atgrasių smulkmenų. 

Meisono sekretorius nedelsdamas paskambino į televiziją, kad 
gautų visą įrašą. Jį pristatė po keturių valandų, sraigtasparniu. 

Įrašas gautas visai netikėtai. 

Du turistai filmavo Rinaldo Pacio mirtį prie Senųjų rūmų sienos, 
vienas iš jų neištvėrė ir nusuko vaizdo kamerą kaip tik tą akimirką, 
kai Pacis krito žemyn. Kitas, šveicaras, tvirtai laikė savąją, net nu- 


slysdamas žvilgsniu aukštyn į trūkčiojantį siūbuojantį laidą. 

Operatorius mėgėjas, patentų biuro tarnautojas vardu Vigertas, 
būgštavo, kad policija gali atimti juostą ir Italijos televizija gaus ją 
veltui. Jis nedelsdamas paskambino savo advokatui Lozanoje, pasi- 
rūpino įrašo autorinėmis teisėmis ir po įtemptų derybų dėl kainos 
pardavėjas ABC televizijai. Teisę spausdinti nuotraukas pirmas įgijo 
dienraštis New York Post, po jo - National Tattler. 

Įrašas netruko užimti vietą tarp kitų šiurpių vaizdų - Džono Ke- 
nedžio nužudymo, Ly Harvio Osvaldo mirties ir Edgaro Boldžerio 
savižudybės, tačiau Vigertas skaudžiai pasigailėjo paskubėjęs par- 
duoti įrašą, kol dėl šitos žmogžudystės dar nebuvo apkaltintas dak- 
taras Lekteris. 

Meisonas gavo visą Vigerto atostogų vaizdajuostę. Joje galėjo pa- 
sigrožėti Vigertų šeima, Akademijos galerijoje pavyzdingai besisukio- 
jančia aplink Dovydo kiaušus, dar iki įvykių Senuosiuose rūmuose. 

Žiūrėdamas filmą vienintele išversta akimi Meisonas nesidomėjo 
kitame elektros laido gale kadaruojančiu mėsos gabalu. Jo nedomino 
ir La Nazione bei Corriere della Sera laikraščiuose išspausdinta trumpa 
istorijos pamoka apie kitą Pacių šeimos narį, pakartą per tą patį lan- 
gą prieš penkis šimtus metų. Tai, kas jį domino, į ką jis vis nesiliovė 
žiūrėti, buvo balkonas, kuriame liaunas tamsus siluetas blankiame 
lango fone moja ranka. Mojo Meisonui. Daktaras Lekteris mojo Mei- 
sonui tarsi motų vaikui. 

- Iki, iki, - tamsoje suskambo Meisono atsakas. - Iki, iki. 

Sodrus radijo aparatu sustiprintas balsas drebėjo iš įtūžio. 


42 skyrius 


Įtarimas, kad žmogžudystę įvykdė daktaras Lekteris, Klarisei Starling 
suteikė progą užsiimti rimtu darbu. Ji de facto tapo ryšininke tarp FTB 
ir Italijos valdžios atstovų. Buvo gera susikaupti ties viena užduotim. 

Po susišaudymo su narkotikų prekeiviais Starling gyvenimas pa- 
sikeitė. Ji ir kiti likę gyvi po operacijos Felicianos žuvų turguje gyveno 
tarsi administracinėje skaistykloje, laukdami, kol Teisingumo depar- 


tamentas parašys ataskaitą Atstovų rūmų teisės pakomitečiui. 

Radusi Lekterio rentgeno nuotrauką Starling dirbo kaip aukš- 
tos kvalifikacijos, laikinai einanti pareigas, pavaduojanti sergan- 
čius ar atostogaujančius Kvantiko Nacionalinės policijos akademi- 
jos instruktorė. 

Visą rudenį ir žiemą Vašingtoną krėtė Baltųjų rūmų skandalas. 
Putojantys reformatoriai taškėsi seilėmis aršiau, negu to reikėjo dėl 
menkos apgailėtinos nuodėmės, o Jungtinių Valstijų prezidentas, siek- 
damas išvengti apkaltos proceso, viešai suvalgė daugiau mėšlo nei 
buvo verta. 

Tokiame balagane mažiau svarbus įvykis Felicianos Žuvų turgu- 
je buvo nustumtas į šalį. 

Sulig kiekviena diena Starling širdyje stiprėjo niūrus įsitikinimas: 
tarnyba federaliniame biure jai jau niekada nebus tokia kaip anks- 
čiau. Susidūrus su ja, jos bendradarbių veidus sukaustydavo įtampa, 
tarsi ji sirgtų kokia užkrečiama liga. Starling buvo dar jauna, todėl 
toks elgesys ją stebino ir liūdino. 

Buvo gera dirbti: Elgesio tyrimų skyrių užplūdo italų prašymai 
suteikti informacijos apie Hanibalą Lekterį, dažniausiai dviem eg- 
zemplioriais - vieną persiųsdavo Valstybės departamentas. Starling 
uoliai atsakinėjo, siuntė prašomus duomenis faksu ir elektroniniu 
paštu. Nustebo pamačiusi, kaip per septynerius metus po daktaro 
Lekterio pabėgimo padaugėjo su juo susijusių dokumentų. 

Jos kambarėlis Elgesio tyrimų skyriaus rūsyje buvo užverstas 
popieriais, tepliais faksais iš Italijos, itališkų laikraščių straipsnių 
kopijomis. 

Ką galėtų nusiųsti italams, kas jiems būtų naudinga? Jie turėjo tik 
vieną faktą: kelios dienos prieš Pacio mirtį iš kvestūros kompiuterio 
buvo domimasi FTB duomenų bazėje esančia Lekterio byla. Italijos 
spauda pasinaudojo tuo, kad nuplautų gėdos dėmes nuo Pacio atmi- 
nimo, tvirtindama, jog šis slapta siekė sučiupti daktarą Lekterį ir su- 
sigrąžinti prarastą garbę. 

Kita vertus, Starling svarstė, kokia informacija apie Pacio žmog- 
žudystę galėtų būti naudinga čia, jei daktaras Lekteris sugrįžtų į Jung- 


tines Valstijas. 

Džekas Kroufordas buvo per daug užsiėmęs, kad galėtų jai padė- 
ti. Jis daug laiko leido teisme - artėjo pensija, todėl nutarta jį užversti 
nebaigtomis bylomis. Jis vis dažniau sirguliavo, o ir atėjęs į darbą 
mintimis klaidžiodavo kažkur labai toli. 

Vien mintis, kad negali gauti jo patarimo, varė Starling į neviltį. 

Per darbo FTB metus Starling daug ką suprato. Ji žinojo, kad jei 
daktaras Lekteris vėl ką nors nužudys Jungtinėse Amerikos Valstijo- 
se, kongresas sugaus kaip širšių lizdas, Teisingumo departamentas 
antrins tam gausmui ir prasidės tikras pragaras. Pirmosios į jį pa- 
klius pasienio apsauga ir muitinė, įsileidusios Lekterį į šalį. 

Vietos, kur įvykdytas nusikaltimas, teisėtvarkos organai pareika- 
lautų visos su daktaru Lekteriu susijusios medžiagos, o FTB sutelktų 
visą dėmesį į kurį nors savo vietos biurą. Paskui, jei daktaras Lekteris 
pakartotų nusikaltimą kažkur kitur, viskas persikeltų ten. 

Jei jį sučiups, valdžios atstovai kausis dėl pripažinimo tarsi l0- 
kiai aplink kraujuojantį ruonį. 

Starling darbas buvo pasiruošti galimam Lekterio grįžimui, ne- 
svarbu, ar jis tikrai kada nors grįš, atmetant visas slogias Žinias apie 
tyrimo eigą. 

Ji uždavė sau paprastą klausimą, kurį Beltvėjaus karjeristai lai- 
kytų banaliu: kaip reikėtų atlikti tai, ką atlikti ją įpareigoja priesaika? 
Kaip ji galėtų apsaugoti piliečius ir suimti jį, jei jis pasirodytų šalyje? 

Akivaizdu, kad daktaras Lekteris turėjo tvarkingus dokumentus 
ir nemažai pinigų. Ir puikiai mokėjo maskuotis. Tereikia prisiminti, 
kaip elegantiškai paprastai jis pasislėpė pabėgęs iš Memfio -apsigy- 
veno keturių žvaigždučių St.Luiso viešbutyje greta plastinės chirur- 
gijos klinikos. Pusė to viešbučio svečių vaikščioja aptvarsytais vei- 
dais. Jis apsitvarstė savąjį ir už įgytus pinigus mėgavosi prabanga. 

Su šimtu įvairių popierių ji laikė ir sąskaitas už patarnavimus 
St.Luise. Astronominės sumos. Butelis Batard-Montrachet už šimtą dvi- 
dešimt penkis dolerius. Turėtų būti neapsakomai skanu po tiek metų 
valgyto kalėjimo maisto. 

Paprašė atsiųsti visą su Florencija susijusią medžiagą, ir italai 
patenkino jos prašymą. Kopijų kokybė vertė manyti, kad jie dirba su 
pusės amžiaus senumo aparatu. 

Atsiųstuose popieriuose nebuvo jokios tvarkos. Daktaro Lekterio 
asmeniniai užrašai iš Kaponių rūmų. Keletas pastabų apie Dantę, 
pažįstama rašysena, raštelis namų šeimininkei, parduotuvės Vera dal 
1926 čekis: už du butelius Batard-Montrachet ir porą šimtų gramų tartufi 
bianchi. Vėl vynas, o kas gi čia? 

„Bantam italų-anglų kalbų žodyne“ Starling perskaitė, kad tartu- 
fi bianchi yra baltieji triufeliai. Ji paskambino geriausio Vašingtono 
italų restorano šefui ir paklausė, kas tai. Po penkių minučių turėjo 
nutraukti pokalbį, nes šis nesiliovė liaupsinti jų skonio. 

Skonis. Vynas, triufeliai. Įvairių dalykų skonis buvo nekintama 
daktaro Lekterio, sėkmingai praktikavusio medicinos daktaro ir pri- 
versto bėgti siaubūno, gyvenimo dalis ir Amerikoje, ir Europoje. Jo 
veidas galėjo pasikeisti, tačiau skonis - ne, jis ne iš tų, kurie sau ką 
nors atsakytų. 

Starling skonis buvo jautri vieta, nes pirmo susitikimo metu dak- 
taras Lekteris užgavo ją būtent dėl skonio, pagirdamas užrašų kny- 
gelę ir pašiepdamas pigius batus. Kaip jis ją pavadino? Švariai iš- 
prausta skonio neturinčia kaimo stuobre. 

Savo kasdieniame darbe, praktinėje aplinkoje su grynai funkcine 
įranga ji pasigesdavo būtent skonio. 

Jos tikėjimas technika kasdien vis labiau silpo, užleisdamas vietą 
kažkam kitam. 

Starling pavargo nuo technikos. Tikėjimas technika buvo pavo- 
jingų profesijų religija. Stodamas į ginkluotą kovą su nusikaltėliu ar 
raičiodamasis su juo purve privalai tikėti tobula technika - sunkių 
treniruočių rezultatu, garantuojančiu tavo stiprybę. Bet tai netiesa, 
ypač per susišaudymus. Gali tikėtis sėkmės, bet jei teks dalyvauti 
daugelyje susišaudymų, kuriame nors vis tiek būsi nušautas. 

Starling teko tai matyti. 

Suabejojusi technikos religija, kuo galėjo pasitikėti? 

Nepasitenkinimas, gniuždanti dienų monotonija privertė ją pa- 
žvelgti į daiktų formas. Ji pradėjo vertinti savo požiūrį į reiškinius, 
nerikiuodama jų ir nesistengdama apibrėžti žodžiais. Tuo pat metu 
pastebėjo kintant laikraščių skaitymo įpročius. Anksčiau, prieš pa- 
žvelgdama į nuotrauką, pirma perskaitydavo parašą poja. Dabarjau 
ne. Kartais parašo nė neskaitydavo. 

Metų metus vogčiomis skaitydavo madų žurnalus, tarsi jie būtų 
pornografija. Dabar turėjo pati sau pripažinti, kad tose nuotraukose 
buvo kažkas, kas žadino alkį. Jos liuteroniško mokymo prieš ištvirki- 
mo rūdis suformuotam protui tai atrodė tarsi mėgavimasis saldžia 
nuodėme. 

Kada nors ji būtų tai supratusi. Suvokimą paspartino vidinių po- 
kyčių banga, atvedusi prie minties, kad daktaro Lekterio retų, tik ne- 
daugeliui prieinamų dalykų pomėgis gali tapti tuo kyšuliu, kuris jį 
išduos. 

Lygindama prabangių parduotuvių klientų sąrašus Starling ga- 
lėjo atsekti kurią nors iš jo kintamų tapatybių. Tačiau tam reikėjo 
žinoti jo pomėgius. Ji privalėjo pažinti jį geriau nei kas kitas pasaulyje. 

Ar aš žinau, ką jis mėgsta? Jam patinka muzika, vynas, knygos, mais- 
tas. Ir aš. 

Pirmas žingsnis buvo noras pradėti vertinti savo nuomonę. Mais- 
to, vyno ir muzikos srityje Starling buvo priversta vadovautis anks- 
tesniais daktaro pomėgiais, tuo, kas - žinojo - jam kažkada patiko, 
tačiau vienoje srityje galėjo jaustis jam lygi. Automobiliai. Starling 
buvo pamišusi dėl automobilių, tą galėjo pasakyti kiekvienas, pama- 
tęs jos Mašiną. 

Prieš patekdamas teisingumo nemalonėn daktaras Lekteris nusi- 
pirko galingą Bentley. Galingą, tačiau ne su turbovarikliu. Pagamintą 
pagal užsakymą, su V tipo teigiamo pajėgumo įpurškikliu, taigi be 
turbo vėlavimo. Netruko suprasti, kad pagal užsakymą pagamintų 
Bentley automobilių rinka tokia maža, jog grįždamas prie jų jis smar- 
kiai rizikuotų. 

Kokį jis pirktų dabar? Ji jautė, kas jam patinka. Galingas, didelis, 
aštuonių cilindrų, su įpurškimu, žemas, aptakus. Ką ji pirktų? 

Jokios abejonės, XJR Jaguar sedaną. Ji išsiuntė faksus tiekėjams 
rytų ir vakarų pakrantėse, prašydama savaitinių prekybos ataskaitų. 

Kokius dar daktaro Lekterio pomėgius Starling gerai žinojo? 

Jam patinku aš, pagalvojo. 

Kaip greit jis sureagavo, kai ji pateko į bėdą. Net atsižvelgiant į 
gaišatį, susijusią su pašto tarpininkų paslaugomis. Gaila, kad nepa- 
vyko susekti laiško išsiuntimo vietos — pašto dėžute gali pasinaudoti 
net vagis. 

Per kiek laiko National Tattler pasiektų Italiją? Būtent šitame laik- 
raštyje jis perskaitė apie Starling nesėkmę, ir Kaponių rūmuose rastas 
vienas jo egzempliorius. Ar tas bulvarinis laikraštis turi savo svetai- 
nę internete? Jei Italijoje jis turėjo kompiuterį, galėjo perskaityti apie 
susišaudymą visiems prieinamame FTB interneto tinklapyje. Ką būtų 
galima sužinoti iš daktaro Lekterio kompiuterio? 

Kaponių rūmuose rastų asmeninių daiktų sąraše kompiuteris ne- 
buvo paminėtas. 

Tačiau ji kažką matė. Išsitraukė Kaponių rūmų bibliotekos nuo- 
traukas. Vienoje iš jų buvo gražus rašomasis stalas, prie kurio jis jai 
rašė. Ant stalo - kompiuteris. Nešiojamasis Phillips. Kitose nuotrau- 
kose jo nematyti. 

Pasitelkusi žodyną Starling vargais negalais sudėjo vieną sakinį, 
kurį faksu nusiuntė Florencijos kvestūrai: 

Ar tarpasmeninių daktaro Lekterio daiktų buvo nešiojamasis kompiuteris? 

Mažais žingsneliais Klarisė Starling sekė paskui daktarą Lekterį 
jo pomėgių koridoriais, pasitikėdama savimi labiau negu derėjo. 


43 skyrius 


Meisono Verdžerio slaugas Kordelis, vos pažvelgęs į stovintį ant sta- 
lo įrėmintą pavyzdį, iškart atpažino rašyseną. Vokas buvo iš Floren- 
cijos Excelsior viešbučio. 

Kaip ir daugelis turtingų Žmonių šiuo sprogstamųjų užtaisų siun- 
tinėjimo vokuose laikais Meisonas turėjo nuosavą rentgeno aparatą, 
tokį pat kaip JAV pašto tarnyba. 

Kordelis apsimovė pirštines ir patikrino laišką. Aparatas nerodė 
nei laidų, nei baterijų. Laikydamasis griežtų Meisono nurodymų, su- 
ėmęs pincetu jis nukopijavo laišką ir voką, o prieš imdamas kopiją ir 
paduodamas ją Meisonui, pasikeitė pirštines. 

Kaligrafišku daktaro Lekterio raštu buvo išvedžiota: 


Brangus Meisonai, 


Dėkoju už mano asmens įvertinimą tokia didele pinigų suma. Norėčiau, 
kad ją dar padidintum. Premijos praneša apie pavojų greičiau už radarus. 

Jos skatina valdžios atstovus užmiršti savo pareigą ir bandyti sučiupti ma- 
ne asmeniškai - rezultatas akivaizdus. 

Tiesą sakant, rašau norėdamas priminti apie tavo buvusią nosį. Savo 
įkvėptame interviu prieš narkotikus, kurį neseniai davei Ladie's Home 
Journal, teigi sušėręs savo nosį kartu su likusia veido dalimi šuniukams 
Skipei ir Spotui, kurie sukiojosi tau apie kojas. Buvo ne visai taip: tu ją 
suvalgei pats, kaip užkandį. Iš traškesio tarp dantų supratau, kad ji, ma- 
tyt, buvo panaši į viščiuko kremzlę. „Skonis kaip viščiuko! ,- tada pasa- 
kei. Man jis panašus į garsą, kuris sklinda bistro, kai prancūzas valgo 
gesier salotas. 

Meisonai, ar prisimeni? 

Kalbant apie viščiukus... gydymo metu sakei man, kad savo vasaros 
stovykloje, kankindamas vargingų šeimų vaikus suvokei, jog šokoladas dir- 
gina tavo šlapimtakį. Gal ir tai pamiršai? 

Ar tau neatrodo, kad prikalbėjai man daug dalykų, kurių dabar neprisi- 
meni? 

Meisonai, tave ir Džezebelę sieja nenutrūkstamas ryšys. Tu, toks uolus 
Šventojo Rašto skaitytojas, negali neprisiminti, kad šunys suėdė Džezebelės 
veidą, o kartu ir ją visą, eunuchų išmestą pro langą. 

Tavo žmonės galėjo nužudyti mane gatvėje. Bet tau manęs reikia gyvo, 
tiesa? Iš tavo samdytų budelių smarvės supratau, kad tikėjaisi mane pa- 
linksminti. O, Meisonai, Meisonai. Kadangi taip aršiai trokšti mane pama- 
tyti, leisk man tave paguosti, juk žinai, aš niekada nemeluoju. 

Prieš mirdamas tu pamatysi mano veidą. 

Nuoširdžiai, 

Hanibalas Lekteris, 
Medicinos mokslų daktaras 


P. S. Tik bijau, kad taip ilgai tu neišgyvensi. Tau reikėtų saugotis naujų 
plaučių uždegimo tipų. Dėl to nuolatinio gulėjimo lovoje (iš jos tu nebepa- 
kilsi) labai rizikuoji kurį nors pasigauti. Siūlyčiau nedelsiant pasiskiepyti, 
o kartu sustiprinti imunitetą prieš A ir B hepatito virusus. Nenorėčiau per 
anksti tavęs netekti. 


Baigęs skaityti Meisonas, atrodė, uždus. Ilgai gaivelėjosi, paskui 
kažką pasakė Kordeliui, bet Kordelis nieko neišgirdo. 

Pasilenkė arčiau, ir jam buvo atlyginta čiurkšle seilių, kai Meiso- 
nas vėl prabilo: 


- Sujunk mane su Polu Krendleriu. Ir su kiaulininku. 


44 skyrius 


Tas pats sraigtasparnis, kuris Meisonui Verdžeriui kasdien prista- 
tydavo užsienio dienraščius, į Ondatrų fermą atskraidino ir generali- 
nio inspektoriaus pavaduotoją Polą Krendlerį. 

Kad pasijustų nejaukiai Krendleriui būtų pakakę ir slogaus Mei- 
sono buvimo pritemdytame kambaryje, kur dūsavo ir šniokštė kvėpa- 
vimo aparatas ir be paliovos šmėžavo ungurio šešėlis, tačiau jam teko 
dar porą kartų žiūrėti Pacio mirties vaizdo įrašą. 

Septynis kartus Krendleris stebėjo, kaip Vigertai sukiojasi aplink 
Dovydą, matė Pacio kritimą žemyn ir išvirstančius vidurius. Septintą 
kartą Krendleris jau tikėjosi, kad iškris ir Dovydo viduriai. 

Pagaliau Meisono kambario kampe įsižiebė šviesa, kaitindama 
Krendlerio viršugalvį ir atsispindėdama nuo jo pro išretėjusius 
plaukus. 

Verdžeriai turėjo tiesiog neprilygstamą godumo jausmą, todėl pir- 
masis Meisono klausimas buvo: kiek Krendleris norėtų. Jis kalbėjo iš 
tamsos, respiratoriaus ritmo suskaidytais sakiniais. 

— Nenoriu girdėti... tavo plano... sakyk, kiek tai kainuos? 

Krendleris būtų norėjęs pasikalbėti su Meisonu akis į akį, tačiau 
kambaryje jie buvo ne vieni. Plačiapetė, bauginamai raumeninga fi- 
gūra juodavo blausiai švytinčio akvariumo fone. Mintis apie saugą, 
kuris girdi jų kalbą, erzino Krendlerį. 

— Norėčiau pasikalbėti dviese, gal paprašytum jį išeiti? 

— Tai mano sesuo Margo, - atsakė Meisonas. - Ji gali likti. 

Margo žengė į šviesą, šiugždėdama dviratininko kelnėmis. 

- Atsiprašau, - tarė Krendleris, pakildamas nuo kėdės. 

- Sveiki, - pasakė ji, bet nepaspaudė ištiestos Krendlerio rankos, 
o paėmė iš dubens nuo stalo du graikinius riešutus ir spaudė delnais, 
kol pasigirdo garsus trekštelėjimas, paskui sugrįžo į tamsą prieš akva- 

riumą, kur juos, matyt, suvalgė. Krendleris girdėjo, kaip į grindis su- 
kaukšėjo kevalai. 

— Gerai, paklausysim, - tarė Meisonas. 

— Kad sutrukdyčiau Liovenšteinui laimėti dvidešimt septintojoje 
apygardoje, man reikia mažiausiai dešimties milijonų. - Krendleris 
užkėlė koją ant kojos ir įsmeigė akis kažkur į tamsą. Nežinojo, ar 
Meisonas jį mato. - Tiek daug susidaro dėl tarpininkų. Tačiau garan- 
tuoju, kad jis pažeidžiamas. Žinau. 

— Ką padarė? 

- Na, sakykim, jo elgesys buvo... 

— Apsivogė ar ką nors išdulkino? 

Krendleris pasijuto nejaukiai, išgirdęs Margo akivaizdoje ištartą 
žodį išdulkino, tačiau Meisono tai, atrodo, visai nejaudino. 

- Jis vedęs ir jau seniai turi meilės reikalų su valstijos apeliacinio 
teismo teisėju. Šis yra priėmęs keletą sprendimų, palankių jo rėmė- 
jams. Ko gero, grynas sutapimas, tačiau to pakaks, kad juo pasidomė- 
tų televizija. 

— Teisėjas yra moteris? - paklausė Margo. 

Krendleris linktelėjo. Neįsitikinęs, kad Meisonas jį mato, pridūrė: 

— Taip, moteris. 

- Gaila, - tarė Meisonas. - Būtų geriau, jei tai būtų kitos pakrai- 
pos asmuo, tiesa, Margo? Ir vis dėlto, Krendleri, šis darbas ne tau. Tu 
negali pats to padaryti. 

— Parengsime planą, pagal kurį rinkėjai... 

- Tu negali pats to imtis, - pakartojo Meisonas. 

— Aš tik pasirūpinsiu, kad teisinės kontrolės komitetas žinotų, 
kur žiūrėti, ir Liovenšteinas negalėtų išsisukti. Nori pasakyti, kad 
gali man padėti? 

- Galiu padėti puse sumos. 

- Penkiais? 

— Na, kodėl taip atsainiai, penkiais. Kalbėkime su derama pagar- 
ba, kurios tokia suma tikrai verta: penki milijonai dolerių. Viešpats pa- 
laimino mane tokiais pinigais. Su jais ir įvykdysiu jo valią: gausi 
juos, jei Hanibalas Lekteris be triukšmo atsidurs mano rankose. - Mei- 
sonas kelis taktus kvėpavo. - Jei taip atsitiks, tu tapsi nepriekaištingu 

dvidešimt septintosios apygardos kongresmenu ponu Krendleriu, o 
aš tavęs paprašysiu tik pasipriešinti skerdimo be skausmo įstatymui. 
Jei Lekterį sučiups FTB ar kokia nors vietos policija ir jis atsipirks 
mirtina injekcija, išsiskirsime taikiai ir visiems laikams. 

— Negaliu sutrukdyti vietos policijai jį sučiupti. Arba sutrukdyti 
Kroufordui ir jo kompanijai, jei jiems nusišypsotų sėkmė jį sugauti. 
Negaliu to kontroliuoti. 

— Keliose valstijose, kuriose galioja mirties bausmė, daktaras Lek- 
teris galėtų būti teisiamas? 

Jos balsas buvo kimus, žemas, panašus į Meisono - nuo hormonų. 

— Trijose, kiekvienoje už daugkartinę aukščiausiojo laipsnio žmog- 
žudystę. 

- Jei jį suims, noriu, kad būtų teisiamas valstijos lygiu, - tarė Mei- 
sonas. - Jokių pagrobimų, Žmogaus teisių pažeidimų, jokios kontra- 
bandos. Noriu, kad jis nebūtų nuteistas mirties bausme, kad atsidur- 
tų valstijos, o ne saugiausiame federaliniame kalėjime. 

— Ar galėčiau paklausti, kodėl? 

- Ne, nebent tikrai norėtum išgirsti atsakymą. Šiaip ar taip, sker- 
dimo be skausmo įstatymas čia niekuo dėtas, - atsakė Meisonas ir 
sukikeno. Kalbėjimas jį išsekino. Jis mostelėjo Margo. 

Ji žingtelėjo į šviesą ir perskaitė iš bloknoto. 

— Mums reikia visos tavo gaunamos informacijos, dar iki jai pa- 
tenkant į Elgesio tyrimų skyrių, mums reikia Elgesio tyrimų skyriaus 
ataskaitų, vos tik jos bus parašytos, ir mums reikia VICAP ir Naciona- 
linio nusikaltimų informacijos centro duomenų bazių kodų. 

— Norėdamas įeiti į VICAP duomenų bazę, turėtum kaskart nau- 
dotis viešu telefonu, - tarė Krendleris, kalbėdamas į tamsą, tarsi mo- 
ters ten nė nebūtų. - Kaip gali tai padaryti? 

— Aš galiu tai padaryti, - tarė Margo. 

— Ji gali tai padaryti, - sušvokštė iš tamsos Meisonas. - Ji kuria 
darbo su treniruokliais sporto salėse programas. Toks jos versliukas, 
todėl jai nereikia gyventi iš brolio kišenės. 

— FTB turi uždarą sistemą, dalis jos - koduota. Tau teks įeiti į ją 
svečio teisėmis tiksliai pagal mano nurodymus ir permesti duomenis 


į užprogramuotą nešiojamąjį kompiuterį Teisingumo departamente, — 

aiškino Krendleris. - Suveikus VICAP kontrolės sistemai, visi galai 
grįš į Teisingumo departamentą. Nusipirk galingą nešiojamąjį kom- 
piuterį su greitu modemu parduotuvėje su didele apyvarta ir nesiųsk 
jokių garantinių laiškų. Dar pasirūpink zipu. Nelįsk iš jo į tinklą. 
Manjo reikės vienai nakčiai, baigusi atsikratyk. Pranešiu. Gerai, at- 
rodo, viskas. 

Krendleris atsistojo ir susirinko savo užrašus. 

— Ne visai, pone Krendleri... - sušvokždė Meisono blasas. - Lekte- 
ris nebūtinai pasirodys. Jis turi pinigų slapstytis amžinai. 

- Iš kur jis turi tiek pinigų? - paklausė Margo. 

— Dirbdamas psichiatru jis turėjo keletą labai turtingų pacientų, 
atsakė Krendleris. - Privertė juos užrašyti jam daug pinigų ir akcijų ir 
mokėjo gerai paslėpti. Mokesčių tikrintojai nesugebėjo jų rasti. Buvo 
ekshumuoti keli aukotojai, norint išsiaiškinti, ar kartais jis jų nenu- 
žudė, bet nieko nerasta. Toksinių medžiagų tyrimų rezultatai buvo 
neigiami. 

- Taigi jam nereikės rengti ginkluoto apiplėšimo, jis turi pini- 
gų, - tarė Meisonas. - Mums teks išvilioti jį iš slėptuvės. Privalome 
sugalvoti, kaip. 

- Jis sužinos, kas norėjo jam smogti Florencijoje, - tarė Krendleris. 

— Aišku, sužinos. 

- Ir jam reikės tavęs. 

— Nežinau. Aš patinku jam toks, koks esu, - atsakė Meisonas. — 
Galvok, Krendleri. 

Meisonas pradėjo niūniuoti. 

Išeidamas iš kambario generalinio inspektoriaus pavaduotojas 
Krendleris girdėjo tik niūniavimą. Ką nors regzdamas Meisonas mė- 
go niūniuoti šventas giesmes. Krendleri, tu jau užkibai ant kabliuko, bet 
vėl pasikalbėsim po pirmojo nelegalaus įnašo į tavo banko sąskaitą — tuomet 


tikrai būsi mano. 

45 skyrius 


Meisono kambaryje liko tik šeimos nariai - brolis ir sesuo. 

Blausi šviesa ir muzika. Šiaurės Afrikos šalių ritmai, liutnia ir 
būgnai. Margo sėdi ant minkštasuolio panarinusi galvą, įrėmusi al- 
kūnes į kelius. Galima palaikyti po treniruotės sporto salėje besiilsin- 
čiu kūjo metiku ar sunkumų kilnotoju. Kvėpuoja truputį tankiau už 
Meisono respiratorių. 

Melodija nutyla, ji atsistoja ir prieina prie lovos. Ungurys iškiša 
galvą iš savo dirbtinės olos dairydamasis, gal ir šiandien iš jo ban- 
guojančio sidabrinio dangaus ims kristi karpio gabalėliai. Šiurkštus 
Margo balsas suskamba pačia švelniausia gaida: 

—- Nemiegi? 

Meisonas akimirksniu atgyja. 

- Atėjo laikas pasikalbėti apie Margo norus? Sėsk Kalėdų Seneliui 
ant kelių. 

— Tu žinai, ko aš noriu. 

- Pasakyk. 

— Mudvi su Džudi norime turėti kūdikį. Norime turėti Verdžerių 
kūdikį, mūsų kūdikį. 

— Nenorėtumėt nusipirkti kino? Jis kainuotų pigiau už paršelį. 

— Galbūt. Galėtume nusipirkti ir jį. 

— Kokia paskutinė tėčio valia... Po mylimo sūnaus Meisono mirties 
visą savo turtą palieku paveldėtojui, kurį Selmarko laboratorijoje (ar jai 
lygioje) atlikti DNR testai pripažins tikruoju jo palikuoniu. Mylimo sū- 
naus Meisono, vadinasi, po mano mirties. Jo nesant, viską palieku Bap- 
tistų bažnyčiai, su atskiromis išimtimis Bailoro Universitetui Veikou, Tek- 
saso valstijoje. Tu tikrai užknisai tėvą savo kvailiojimais. 

— Meisonai, gal tu nepatikėsi, bet tai ne dėl pinigų... na, gal trupu- 
tį, tačiau argi tu nenorėtum palikuonio? Meisonai, juk jis bus ir tavo 
palikuonis. 

— Margo, gal geriau susirask gerą vaikiną ir jį dulkink? Galų gale, 
juk Žinai, kaip tai daroma. 

Vėl suskambo marokietiška muzika, liutnios garsai įkyriai tarsi 
pyktis smelkėsi į Margo ausis. 

— Meisonai, aš save sunaikinau. Nuo viso to mėšlo, kurį suvarto- 
jau, mano kiaušidės niekam tikusios. Be to, noriu, kad dalyvautų ir 
Džudi. Ji nori būti motina. Meisonai, pats sakei, kad jei tau padėsiu... 
pažadėjai man savo spermos. 

Ilgi ploni Meisono pirštai sujudėjo. 

— Prašau. Gali imti. Jei jos dar liko. 

— Meisonai, visiškai tikėtina, kad tu dar turi galinčios apvaisinti 
spermos. Ją galima būtų paimti neskausmingai... 

— Neskausmingai paimta mano vaisinga sperma? Atrodo, tu su kaž- 
kuojau kalbėjaisi? 

— Tik su vaisingumo klinika, konfidencialiai. - Net šaltoje akva- 
riumo šviesoje Margo veidas spindėjo švelnumu. - Meisonai, mes 
tikrai rūpintumės vaiku, mes lankėme tėvų mokyklą, Džudi kilusi iš 
didelės, tolerantiškos šeimos, be to, yra paramos grupių vienišoms 
motinoms. 

— Margo, kai buvome vaikai, tau pavykdavo mane užvesti. Šau- 
dydavau lyg iš mortyros. Ir gana greitai. 

— O tu mane skriausdavai. Net išsukai ranką, versdamas daryti 
tai, ko nenorėjau - dabar kaire ranka nepakeliu daugiau kaip ketu- 
riasdešimt kilogramų. 

— Tunenorėjai valgyti šokolado. Sesute, jau sakiau, pasikalbėsim, 
kai bus padarytas darbas. 

- Leisk tave patikrinti, - tarė Margo. - Daktaras galėtų neskaus- 
mingai paimti mėginį... 

— Ką reiškia neskausmingai, ten mano viskas apmirę. Gali čiulpti 
iki pamėlynavimo, vis tiek nieko neišeis. Jau bandžiau, nesėkmingai. 

— Daktaras neskausmingai paimtų mėginį, kad įsitikintų, ar tavo 
sperma dar vaisinga. Džudi jau pasidarė testą, dabar reikia sekti jos 
ciklą, dar laukia daug darbų. 

— Per visą šį laiką neturėjau garbės matyti Džudi. Kordelis sako, 
kad jos kreivos kojos. Ar seniai jūs pora? 

— Penkerius metus. 

— Kodėljos neatvedi? Gal mes... ką nors suveiktume. 

Paskutinį kartą sudunksi Šiaurės Afrikos būgnai, ir Margo ausy- 
se suskamba tyla. 

— Kodėl tu pats nesusijungi su Teisingumo departamentu? - taria 
ji tiesiai Meisonui į ausį. - Kodėl tu nepabandai įsisprausti į viešo 
telefono kabiną kartu su visu suknistu nešiojamuoju kompiuteriu? 
Kodėl tu nesumoki daugiau suknistų pinigų, kad pagautum tą, kuris 
sušėrė tavo veidą šunims? Meisonai, sakei, kad man padėsi. 

— Padėsiu. Tik turiu pagalvoti... 

Margo suspaudė delnais du graikinius riešutus, leisdama keva- 
lams byrėti ant Meisono užkloto. 

- Tik negalvok per ilgai, Šypsenėle. 

Einant iš kambario jos dviratininko kelnės švilpė lyg iš garvežio 
kamino virstantys garai. 


46 skyrius 


Ardelija Mep gamindavo valgį, kai būdavo nusiteikusi, o kai ji nusi- 
teikdavo, rezultatas būdavo nuostabus. Jos gyslomis tekėjo jamaikie- 
čių ir gulų genties kraujas, o dabar ji ruošėsi kepti viščiuką, barstė jį 
sėklomis aitriojo pipiro, kurį atsargiai laikė už koto. Ji niekada nemo- 
kėdavo brangiau už jau sukapotus viščiukus, todėl Starling teko pa- 
sidarbuoti mėsos kirvuku. 

- Starling, jei paliksi didelį gabalą, prieskoniai neįsigers taip, kaip 
į sukapotą, - aiškino jau ne pirmą kartą. 

- Štai, - tarė, imdama kirvuką ir taip kaukštelėdama per viščiuką, 
kad net prijuostė aplipo kaulų atplaišomis. - Šitaip. Ką darai, nori 
kaklus išmesti? Padėk tuos skanėstus atgal. 

Po akimirkos: 

- Šiandien buvau pašte. Išsiunčiau savo mamai batus. 

— Aširgi buvau pašte, galėjau juos paimti. 

— Ar pašte ką nors girdėjai? 

- Ne. 

Mep linktelėjo nė kiek nenustebusi. 

- Būgnai muša, kad tavo laiškai tikrinami. 

— Kieno nurodymu? 


— Konfidencialiu pašto inspektoriaus potvarkiu. Tu nežinojai? 

- Ne. 

— Tai sužinok kokiu nors kitu keliu, negalime išduoti mano drau- 
gelio pašte. 

- Gerai. 

Starling padėjo kirvuką. 

— Viešpatie, Ardelija. 

Starling buvo užsukusi į paštą nusipirkti pašto ženklų, tačiau iš 
akmeninių darbuotojų veidų negalėjo nieko suprasti, daugelis jų bu- 
vojuodaodžiai, kelis ji pažinojo. Akivaizdu, kažkas norėjo jai padėti, 
tačiau bijojo rizikuoti ramia ateitimi. Akivaizdu, kad kažkas Ardelija 
pasitikėjo labiau negu Starling. Kartu su nerimu Starling užplūdo 
džiaugsmas, kad afroamerikiečių būgnai pranešė jai žinią. Gal tai 
reiškė tylų pritarimą, kad ji nušovė Eveldą Dramgo, pasinaudojusi 
būtinąja gintimi. 

— Dabar paimk žaliuosius svogūnėlius, sugrūsk juos peilio ran- 
kena ir duok šen. Sugrūsk viską, kartu su laiškais, - mokė Ardelija. 

Baigusi paruošiamuosius darbus, Starling nusiplovė rankas ir 
pasitraukė į idealiai sutvarkytą Ardelijos svetainę. Ardelija atėjo po 
minutės, šluostydamasi rankas į drobinę pašluostę. 

— Kas per velniava? - paklausė Ardelija. 

Prieš pradėdamos kalbėtis apie ką nors tikrai grėsminga, jos pa- 
prastai nuoširdžiai išsiplūsdavo, tai buvo tarsi amžiaus pabaigos 
įspėjamasis švilpukas tamsoje. 

— Kad mane susuktų, jei aš ką nors suprantu, - atsakė Starling. — 
Koks kalės vaikas skaito mano laiškus, štai ką norėčiau žinoti. 

— Mano Žmonės gali pasiekti tik pašto inspektoriaus lygį. 

- Tai ne dėl susišaudymo, ne dėl Eveldos,- svarstė Starling. - Jei 
jiems rūpi mano laiškai, tai tik dėl daktaro Lekterio. 

— Atidavei jiems viską iki paskutinės eilutės, viską, ką jis tau at- 
siuntė. Prieš Kroufordą esi švari. 

— Visiškai. Jei mane tikrina FTB, manau, išsiaiškinsiu. Jei Teisin- 
gumo departamentas - tuomet nežinau. 

Teisingumo departamentas ir FTB turėjo atskirus profesinės atsa- 
komybės skyrius, kurie teoriškai bendradarbiavo, bet praktiškai kon- 


kuravo vienas su kitu. Tokie konfliktai būdavo vadinami šlapinimosi 

varžybomis, o įjų sūkurį pakliuvę agentai kartais būdavo skandina- 
mi. Be to, Teisingumo departamento generalinis inspektorius - politi- 
nė figūra - visada galėdavo įsikišti ir perimti svarbiausias bylas. 

— Jei jie nujaučia, ką Hanibalas Lekteris rengiasi daryti, jei jie ma- 
no, kad jis yra kažkur netoliese, turėtų tau pasakyti, kad pasiruoštum 
gintis. Starling, ar kartais... jauti jį greta? 

Starling papurtė galvą. 

— Dėljo aš nesijaudinu. Bent jau ne taip. Buvo metas, kai ilgą laiką 
jo nė neprisimindavau. Ar Žinai tą sunkumą, tą slogutį, kai ko nors 
bijai? Niekada jo nejaučiu. Tiesiog manau, kad jei man grėstų bėda, 
aš tai pajusčiau. 

- Starling, ką tu darytum? Ką darytum, išvydusi jį prieš save? 
Staiga? Ar kada apie tai pagalvojai? Ar atstatytum į jį pistoletą? 

- Įremčiau į užpakalį, vos spėjusi ištraukti iš dėklo. 

Ardelija nusijuokė. 

- O paskui? 

Starling liovėsi šypsotis. 

— Tai priklausytų nuojo. 

— Galėtum jį nušauti? 

— Kad mano pačios viduriai neišvirstų lauk? Gal juokauji? Vieš- 
patie, Ardelija, tikiuosi, tai niekada nepasikartos. Būčiau laiminga, 
jeijis grįžtų į kalėjimą ir niekas nenukentėtų - net ir jis pats. Bet pasa- 
kysiu tau, kartais galvoju, jei kada nors jį tikrai užspeis į kampą, 
norėčiau jam padėti. 

— Nedrįsk taip kalbėti. 

— Mano padedamas jis turėtų didesnę tikimybę likti gyvas. Nenu- 
šaučiau tik dėl to, kad jo bijau. Jis ne vilkolakis. Tai priklausytų tik 
nuojo. 

— Tujo bijai? Verčiau jau labai bijotum. 

— Ardelija, Žinai, kas mane baugina? Baisu išgirsti tiesą. Norė- 
čiau, kad jis išvengtų mirties bausmės. Jei jam pasisektų ir uždarytų į 
kalėjimą —- akademinė visuomenė labai susidomėjusi, todėl su juo 
būtų elgiamasi padoriai. Ir jis neturėtų problemų dėl kameros drau- 
gų. Jeijis atsidurtų kalėjime, padėkočiau už laišką. Negalima žudyti 
žmogaus, kuris tiek pamišęs, kad sako tiesą. 

— Turi būti priežastis, kodėl tikrinami tavo laiškai. Jie gavo teismo 
orderį ir laiko jį kur nors paslėpę. Kol kas mūsų dar neseka, būtume 
pastebėjusios, - šnekėjo Ardelija. - Tiems kalės vaikams nieko nereiš- 
kia Žinoti, kad jis atvyksta, ir tavęs neįspėti. Rytoj nežiopsok. 

- Ponas Kroufordas būtų mums pasakęs. Jie negali nieko suregzti 
prieš Lekterį, neįtraukdami Kroufordo. 

-— Starling, Džekas Kroufordas -jau istorija. Tu nenori to suprasti. 
Ojeijie suregs ką nors prieš tave? Už tavo ilgą liežuvį ar kad nesutikai 
prasiskėsti prieš Krendlerį? Jei kas nors norės tave sunaikinti? Klau- 
syk, kalbu rimtai, sakydama, kad reikia apsaugoti mano šaltinį. 

- Ar tavo draugužiui pašte galėtume kuo padėti? Ar mums reikia 
ko nors imtis? 

— Kaip manai, kas šiandien pas mus vakarieniauja? 

- Šaunuolė, Ardelija! ... Palauk, maniau, kad šiandien aš pas tave 
vakarieniauju. 

— Galėsi pasiimti namo. 

— Mielai. 

- Puiku, mergyte. Labai džiaugiuosi. 

Dar visai vaikas Starling persikraustė iš vėjyje vaitodavusio medi- 
nio namelio į tvirtą raudono mūro liuteronų našlaičių prieglaudą. 

Toje ankstyvos vaikystės griuvenoje buvo jauki virtuvė, kurioje ji 
su tėvu galėdavo dalintis apelsiną. Bet mirtis žino, kur stovi maži 
namukai, kuriuose gyvena žmonės, dirbantys pavojingus darbus už 
nedidelius pinigus. Jos tėvas savo senu pikapu išvažiavo iš tų namų 
į naktinę sargybą, kurijam buvo paskutinė. 

Iš savo globėjų namų Starling pabėgo raita ant numatytos skersti 
kumelės, kai jie skerdė avinėlius, ir rado prieglobstį liuteronų našlai- 
čių prieglaudoje. Nuo tos akimirkos didelėse, solidžiose valdiškose 
įstaigose ji visada jausdavosi saugi. Liuteronai gal stokojo šilumos 
bei apelsinų ir pernelyg dosniai dalino Jėzų, tačiau taisyklės yra tai- 
syklės, o kai jas perkandi, viskas klojasi gerai. 

Kol reikėjo įveikti neasmenius pasirengimo tarnybai testus ar pat- 
ruliuoti gatvėse, ji žinojo, kad yra saugi. Tačiau Starling neturėjo jo- 
kio talento regzti politinių intrigų. 

Dabar, ankstų rytą išlipus iš senojo Mustango, aukštos Kvantiko 
pastato sienos jai jau neatrodė saugus mūrinis prieglobstis. Pro auto- 
mobilių stovėjimo aikštelėje šėlstančio vėjo uždangą net jo durys pa- 
nėšėjo į spąstus. 

Ji norėjo susitikti su Džeku Kroufordu, tačiau neturėjo laiko. Fil- 
mavimas turėjo prasidėti vos įsidienojus. 

Žudynių Felicianos žuvų turguje tyrimui reikėjo tiksliai atkurti 
įvykius, patikrinti kiekvieną šūvį, kiekvienos kulkos trajektoriją. Tam 
buvo skirtas FTB šaudymo poligonas Hougano alėjoje. 

Starling reikėjo atlikti savo vaidmenį. Stebėjimo furgonas buvo 
tas pats, su užglaistytomis, bet neuždažytomis paskutinio susišau- 
dymo žymėmis. Jie vis lipo iš senojo furgono, agentas, vaidinantis 
Džoną Brigemą, vis krito veidu į žemę, o agentas, vaidinantis Berką, 
vis raitėsi iš skausmo ant žemės. Šaudymasis triukšmingais tuščiais 
šoviniais išsekino Starling. 

Jie baigė gerokai po vidurdienio. 

Starling atidavė savo SW AT amuniciją ir nuėjo į Džeko Kroufor- 
do kabinetą. 

Dabar ji vėl vadino jį ponu Kroufordu, o jis atrodė dar labiau 
išsiblaškęs ir abejingas. 

- Starling, gal nori Alka-Seltzer? - paklausė, pamatęs ją kabineto 
tarpduryje. 

Kroufordas kiekvieną dieną išgerdavo tam tikrą vaistų kiekį. Jis 
gėrė Ginkgo Biloba, Saw Palmetto, S.John's Wort ir vaikišką aspiriną. 
Įsimesdavo juos į burną nekintama tvarka, užversdamas galvą, lyg 
tuštindamas taurelę. 

Pastarosiomis savaitėmis kabinete nusivilkdavo švarką ir apsi- 
vilkdavo megztinį, kurį jam buvo numezgusi velionė žmona Bela. 
Dabar jis atrodė senesnis negu atmintyje išlikęs jos tėvas. 

— Pone Kroufordai, kai kurie mano laiškai atėjo atplėšti. Ne itin 
profesionaliai. Tarsi garinti virš virdulio. 


— Nuo tada, kai tau parašė Lekteris, tavo paštas tikrinamas. 

— Tada tik peršviesdavo vokus, ir man tai netrukdė. Tačiau aš 
turiu teisę pati skaityti savo asmeninius laiškus. Niekas manęs ne- 
perspėjo. 

— Tai ne mūsų tarnybos darbas. 

— Pone Kroufordai, tai ir ne pavaduotojo Dogo darbas... Tai 
kažkas toks galingas, kad gauna visiškai slaptą trečiojo laipsnio 
įgaliojimą. 

- Bet darbas atliktas mėgėjiškai? 

Ji tylėjo gana ilgai, ir jis pridūrė: 

- Geriau tegul bus taip... tiesa? 

— Taip, pone. 

Jis suspaudė lūpas ir linktelėjo. 

- Pasidomėsiu. 

Surikiavo vaistų indelius viršutiniame rašomojo stalo stalčiuje. 

- Pasikalbėsiu su Karlu Širmeriu iš Teisingumo departamento, 
pasistengsime viską sutvarkyti. 

Širmeris buvo nevykėlis. Sklido gandai, kad metų gale jis turėtų 
išeiti į pensiją — visi senieji Kroufordo bičiuliai ruošėsi į pensiją. 

- Ačiū, pone. 

— Ar tarp tavo policijos mokyklos auklėtinių yra vertų dėmesio? 
Kuriems galėtume pasiūlyti darbą? 

- Sunku pasakyti dėl teismo medicinos, jie drovisi kalbėtis apie 
lytinius nusikaltimus. Tačiau yra pora tikrai puikių šaulių. 

— Jų net per daug. - Jis dirstelėjo į Starling. - Turėjau galvoje ne 
tave. 


Baigiantis dienai, per kurią tiek kartų buvo suvaidinta jo mirtis, 
Starling nuėjo aplankyti Džono Brigemo kapo Arlingtono kapinėse. 

Ranka palietė šiurkštų antkapį. Netikėtai lūpomis pajuto tarsi 
bučiuotų jo kaktą, šaltą lyg akmuo, su pudros trupinėliais, kai pasku- 
tinį kartą priėjo prie jo karsto ir į delną su balta pirštine įdėjo savo 
paskutinį atviro šaudymo iš pistoleto čempionės medalį. 

Dabar Arlingtone krito lapai, užklodami žemę aplink kapus. Lai- 


kydama ranką ant Džono Brigemo antkapio, Starling žiūrėjo į tolyn 

nusidriekiančias kapų eiles ir svarstė, kiek išjų, kaip ir jis, bergždžiai 
paguldė galvas dėl pavargusių senų žmonių kvailumo, savanaudiš- 
kumo, intrigų. 

Nesvarbu, tiki Dievą ar ne, bet jei esi karys, Arlingtonas tau yra 
šventa vieta, ir tragedija yra ne mirti, o mirti be prasmės. 

Jautė su Brigemu ryšį, kuris nebuvo silpnesnis tik dėl to, kad jie 
niekada nesimylėjo. Klūpodama ant vieno kelio prie jo antkapio, ji 
prisiminė. Jis švelniai paprašė, ir ji atsakė ne, tada jis paklausė, ar jie 
galėtų būti draugai, būtent tai turėjo galvoje, ir ji atsakė taip, būtent 
tai turėdama galvoje. 

Klūpodama Arlingtono kapinėse, galvojo apie savo tėvo kapą, 
toli nuo čia. Nebuvo jo lankyti nuo tos dienos, kai baigė koledžą, 
geriausiai iš visos klasės, ir nuėjo prie kapo tai pasakyti. Svarstė, ar 
neatėjo laikas grįžti. 

Pro tamsias Arlingtono medžių šakas nušvitęs saulėlydis buvo 
toks pat oranžinis, kaip apelsinas, kuriuo dalijosi su tėvu. Tolimas 
trimito aidas privertė krūptelėti. Akmuo po jos delnu dvelkė šalčiu. 

Galime jį matyti pro mums iš burnų virstančius garus... Giedrą naktį 
jis kabo Oriono žvaigždyne virš Niufaundlendo salos, paskui lėtai 
praslenka virš mūsų galvų: Boeing 747 skrenda į vakarus, dėl prieš- 
priešio vėjo sulėtėdamas šimtu mylių per valandą. 

Galiniame salone, kuriame paprastai skrenda turistai, pen- 
kiasdešimt du grupės „Senojo pasaulio fantazija“ keliauninkai per 
septyniolika dienų aplankę vienuolika šalių, grįžta į Detroitą ir 
Vindzorą Kanadoje. Pečiams skirta dvidešimt colių. Klubams tarp 
porankių - dvidešimt colių. Tai dviem coliais daugiau negu ver- 
gams galerose. 

Ledinių sumuštinių su gličia mėsa ir lydytu sūriu prisikimšę ke- 
leiviai kvėpuoja oru, prisotintu pro vieną ar kitą galą išėjusiomis du- 
jomis, taupiai apdorotu uždarame cikle - šeštajame dešimtmetyje gal- 
vijų ir kiaulių pirklių taikyto srutų apdorojimo principo atmaina. 

Daktaras Hanibalas Lekteris sėdi centrinės eilės viduryje, iš abie- 
jų pusių — vaikai, eilės krašte - moteris su kūdikiu. Po daugelio kalė- 
jimuose praleistų metų daktarui Lekteriui nemalonu vėljaustis apri- 
botam. Greta sėdinčio mažo berniuko skreite be paliovos pypsi 
kompiuterinis žaidimas. 

Kaip daugelis kitų pigiausiose vietose sėdinčių keleivių daktaras 
Lekteris ryši ryškiai geltoną raištį su šypsančiu veideliu ir dideliu 
raudonu užrašu Can-am tours, kaip kiti turistai jis vilki sportinį kos- 
tiumą. Ant jo - Toronto Maple Leafs ledo ritulio komandos ženklai. 
Kūnas po drabužiais apvyniotas pinigų juostomis. 

Su grupe daktaras Lekteris praleido tik tris paskutines dienas, iš 
agento Paryžiuje nusipirkęs dėl kažkieno ligos atsiradusį laisvą bi- 
lietą. Šioje vietoje turėjęs sėdėti vyras grįžo į Kanadą karste, širdžiai 
neišlaikius kopimo į Šv. Petro katedros kupolą. 

Atvykus į Detroitą daktarui Lekteriui teks ištverti pasų tikrinimą 
ir muitinę. Jis neabejojo, kad kiekvieno didesnio oro uosto saugumo ir 
imigracijos tarnybos įspėtos jį sulaikyti. Ten, kur jo portretas nepuo- 
šia pasų kontrolės biuro sienos, jis tūno kiekviename muitinės ir imig- 
racijos tarnybų kompiuteryje, pasirengęs nušvisti monitoriaus ekra- 
ne vos paspaudus pavojaus mygtuką. 

Tačiau jis tikisi sėkmės: valdžia gali turėti jo senojo veido nuo- 
trauką. Padirbtas pasas, kuriuo naudojosi važiuodamas į Italiją, ne- 
susijęs su jokia byla šalyje, kurioje buvo išduotas ir kuri atspindėtų jo 
dabartinę išvaizdą. Italijoje Rinaldas Pacis siekė palengvinti savo 
gyvenimą ir prisigerinti Meisonui Verdžeriui, pasisavindamas kara- 
binierių turėtą bylą su nuotrauka ir negatyvu, panaudotais išduo- 
dant „daktaro Felo“ permesso di soggiorno ir leidimą dirbti. Daktaras 
Lekteris rado juos Pacio aplanke ir sunaikino. 

Jei Pacis slapta nenufotografavo „daktaro Felo“, gali būti, kad 
pasaulyje nėra jokių naujojo daktaro Lekterio veido atvaizdų. Jis ne- 
daug skiriasi nuo senojo veido - ties nosim ir ant skruostų - plonas 
kolageno sluoksnis, kitokie plaukai, akiniai, bet pakankamai skirtin- 
gas, jei neatkreipia į save dėmesio. Randą ant plaštakos jis paslėpė 
po patvaraus grimo ir odą rudinančio kremo sluoksniu. 

Jis tikisi, kad Detroito Metropolitan oro uoste imigracijos tarnyba 
padalins keleivius į du srautus: JAV piliečių ir kitų. Pasirinko pasie- 

nio miestą, kad „kitų“ eilė būtų gausi. Lėktuvas pilnas kanadiečių. 
Daktaras Lekteris mano, kad gali prasmukti kartu su banda, jei tik 
banda jo neatstums. Su šiais turistais jis lankė istorines vietas ir me- 
no galerijas, kartu sujais jis skrido pridvisusiame lėktuve, tačiau vis- 
kas turi ribas: jis negali kartu su jais valgyti to prastos kokybės lėktu- 
vo maisto. 

Išsekę, nutrintomis kojomis, pavargę nuo pakeleivių ir savo dra- 
bužių turistai naršo po atneštus pietų rinkinius, krapštydami nuo 
sumuštinių iš šalčio pajuodusias salotas. 

Nenorėdamas atkreipti į save dėmesio daktaras Lekteris laukia, 
kol kiti keleiviai baigs savo varganą puotą, suvaikščios į tualetą ir 
daugelis užsnūs. Toli priekyje ekrane mirga senas filmas. Jis vis dar 
laukia, kantriai it smauglys. Greta sėdintis berniukas užsnūdo su 
kompiuteriniu žaidimu skreite. Erdviame lėktuve pamažu gęsta švie- 
selės virš keleivių galvų. 

Ir tik tada, vogčiomis apsidairęs, daktaras Lekteris ištraukia iš po 
sėdynės elegantišką geltoną dėžutę rudais krašteliais su savo pietu- 
mis, kuriais pasirūpino Paryžiuje, Fauchon restoranų tinkle. Dėžutė 
surišta dviejų spalvų šilko kaspinėliais. Daktaras Lekteris apsirūpi- 
no kvapnia pate de fois gras“ ir triufeliais, Anatolijos figomis su var- 
vančiu pienu toje vietoje, kur buvo nuskintos nuo šakos. Dar turi 
pusę butelio savo mėgstamo St.Esephe. Šilko kaspinėliai šiugždėda- 
mi atsiriša. 

Daktaras Lekteris ruošiasi skanauti figą, laiko ją prie lūpų, šner- 
vėmis traukia jos aromatą, neapsispręsdamas, ar praryti vienu per- 
galingu kąsniu, ar atkąsti tik pusę, kai šalia supypsi kompiuterinis 
žaidimas. Jis supypsi dar kartą. Nepasukdamas galvos daktaras pa- 
slepia figą delne ir pažvelgia žemyn į vaiką. Iš atviros dėžutės sklin- 
da triufelių, kepenėlių ir konjako kvapas. 

Berniukas uodžia orą. Jo siauros, spindinčios tarsi graužiko akys 
nukrypsta į daktaro Lekterio pietus. Prabyla šaižiu, pratusiu perrėkti 
kitus balsu: 


— Ei, pone, ei, pone. 
* Riebus žąsų kepenėlių paštetas. (Pranc.) 

Jis nesirengia liautis. 

— Kas atsitiko? 

— Ar tai specialus maisto davinys? 

- Ne. 

- Tai ką jūs ten turite? 

Berniukas meilikaujamai pakelia akis į daktarą Lekterį. 

— Duokite paragauti. 

— Labai norėčiau duoti tau paragauti, - atsako daktaras Lekteris, 
stebėdamasis, kaip didžiulė vaiko galva laikosi ant plono lyg kiaulie- 
nos išpjova kaklo, - bet tau nepatiks. Čia kepenys. 

— Kepeninė! Nuostabu! Mama neprieštaraus, mama! 

Neįtikėtinas vaikas, kuris mėgsta kepeninę dešrą ir arba meili- 
kauja, arba rėkia. 

Eilės gale atsibunda moteris su kūdikiu glėbyje. 

Keleiviai iš eilės priešais atlošia iki galo kėdes, daktaras Lekteris 
gali užuosti jų plaukų kvapą, jie žiūri pro kėdžių tarpus. 

— Mes norime miegoti. 

— Mama, ar galiu paragauti jo sumuštinio? 

Kūdikis motinos glėbyje pabudo ir pradėjo verkti. Motina kyštelė- 
jo pirštą įjo vystyklus, jie buvo sausi, įsiūlė jam žinduką. 

— Pone, ką norite jam duoti? 

- Tai kepenys, ponia, - atsakė daktaras Lekteris kaip galėdamas 
tyliau. - Aš dar nieko nedaviau... 

— Kepeninė — mano mėgstamiausia, noriu, jis žadėjo duoti man pa- 
ragauti... 

Paskutinis žodis išsitęsė į veriamą verksmą. 

- Sere, jei kažko duodate mano sūnui, gal galėčiau tai pamatyti? 

Stiuardesė nuo miego patinusiu veidu stabtelėjo prie moters su 
klykiančiu kūdikiu. 

— Ar viskas gerai? Galjums ko atnešti? Sušildyti buteliuką? 

Moteris ištraukė užsuktą buteliuką ir padavė stiuardesei. Ji įjun- 
gė šviesą virš savo vietos ir ieškodama žinduko kreipėsi į daktarą 
Lekterį: 

— Gal galėtumėte man parodyti? Jei kažką siūlote mano vaikui, 
noriu tai pamatyti. Neįsižeiskite, bet jo jautrus skrandis. 

Kasdien paliekame savo mažus vaikus vaikų lopšeliuose ir dar- 
želiuose su svetimais žmonėmis. Bet jausdamiesi kalti, skiepijam li- 
guistą baimę svetimiems ir nepažįstamiems. Šiais laikais tikriesiems 
pabaisoms tenka gerokai pasisaugoti, net jei jie tokie abejingi vai- 
kams kaip daktaras Lekteris. 

Jis padavė motinai Fauchon dėžutę. 

— O, gera duona, - tarė ši, baksnodama duoną tuo pačiu pirštu, 
kurį kišo į vystyklus. 

- Ponia, galite ją pasiimti. 

- Ašnenoriu alkoholio, - pasakė moteris ir apsidairė, tikėdamasi 
išgirsti juoką. - Nežinojau, kad galima atsinešti savo. Čia viskis? Ar 
lėktuve leidžiama gerti? Jei jums nereikia, aš pasiliksiu kaspinėlį. 

— Sere, lėktuve šio alkoholinio gėrimo negalima atidaryti, - pasa- 
kė stiuardesė. —- Paimsiu jį, atgausite išeidamas. 

— Be abejo. Nuoširdžiai dėkoju, - tarė daktaras Lekteris. 

Daktaras Lekteris mokėjo atsiriboti nuo jį supančios aplinkos. 
Mokėjo atsikratyti. Kompiuterinio žaidimo pypsėjimas, knarkimas ir 
perdimas buvo niekai palyginti su pragariškais klyksmais audringų 
pamišėlių palatose. Kėdė nevaržė labiau už pančius. Kaip dažnai 
darydavo savo kameroje, daktaras Lekteris atlošė galvą, užsimerkė ir 
pasitraukė į savo atminties rūmų tylą, vietą, kurios didžioji dalis bu- 
vo graži. 

Tąaakimirką į rytus prieš vėją kaukiančiame metaliniame cilindre 
telpa rūmai su tūkstančiu kambarių. 

Taip, kaip kartu su daktaru Lekteriu aplankėme Kaponių rūmus, 
taip dabar paklajokime jo atminties rūmų koridoriais... 

Vestibiulis - Normandų koplyčia Palerme, atšiauri, graži, amžina, 
su vieninteliu priminimu apie mirtingumą: grindyse įspausta kauko- 
le. Jei neskuba gauti informacijos iš kitų savo rūmų patalpų, daktaras 
Lekteris dažnai stabteli čia pasigėrėti koplyčia - taip, kaip dabar. Už 
jos plyti sudėtingas daktaro Lekterio statinys, šviesus ir tamsus. | 

Senovės mokslininkai gerai žinojo atminties rūmų mnemoninę 
sistemą, todėl net viduramžiais, kai vandalai degino knygas, juose 
išsaugojo daug informacijos. Kaip ir senovės mokslininkai daktaras 


Lekteris tūkstantyje savo rūmų kambarių saugo daugybę informaci- 

jos, susijusios su įvairiais daiktais, bet skirtingai negu jiems, rūmai 
jam reikalingi ir kitam tikslui: kartais jis čia gyvena. Ilgus metus jis 
praleido tarp prabangių kolekcijų, nors jo kūnas gulėjo pririštas pa- 
vojingų psichikos ligonių palatoje, kur klyksmai virpindavo grotų 
virbus lyg velnio arfos stygas. 

Hanibalo Lekterio rūmai erdvūs net viduramžių mastais. Perkelti 
į realų pasaulį savo dydžiu ir sudėtingumu jie galėtų varžytis su 
Stambulo Topkapi rūmais. 

Prisigretiname prie jo, kai jis greitais savo vaizduotės žingsniais 
pereina iš fojė į Didžiąją metų laikų salę. Kambarys pastatytas pagal 
Simonido iš Ceoso taisykles, kurias praėjus keturiems šimtams metų 
ištobulino Ciceronas. Jis erdvus, aukštomis lubomis, apstatytas gy- 
vais, kartais sukrečiančiais ar absurdiškais, dažnai gražiais daiktais 
ir paveikslais. Ekspozicijos puikiai išdėstytos ir gerai apšviestos, kaip 
didžiuosiuose muziejuose. Tačiau sienos - ne muziejuose įprastos 
neutralios spalvos. Kaip ir Džotas daktaras Lekteris ištapė sienas 
freskomis. 

Pasinaudodamas proga jis nusprendė pasiimti Klarisės Starling 
namų adresą, bet jam neskubu, todėl stabteli plačių laiptų papėdėje, 
greta bronzinių Riaso skulptūrų. Šie didžiuliai bronziniai kariai pri- 
skiriami Fidijai, o iškelti iš jūros dugno mūsų laikais stovi centre fres- 
komis ištapytos erdvės, kuri padeda išnarplioti visą Homerą ir Sofoklį. 

Panorėjęs daktaras Lekteris gali prakalbinti bronzinius veidus 
graikiškai, bet šiandien jis nori tik įjuos pažiūrėti. 

Tūkstantis kambarių, kilometrai koridorių, šimtai dalykų, susijusių 
su kiekvienu daiktu kieviename iš kambarių, malonus atokvėpis, lau- 
kiantis daktaro Lekterio kiekvieną kartą, kai jis nusprendžia čia ateiti. 

Bet kartu su daktaru Lekteriu jaučiame ir kita: mūsų širdžių ir 
protų skliautuose tyko pavojus. Ne visi kambariai malonūs, šviesūs 
ir aukšti. Vaizduotės grindyse yra angų, panašiai kaip viduramžių 
kalėjimo grindyse, yra dvokiančių oubliettes, taip vadinamų todėl, 
jog kas ten patenka, būna užmirštas uoloje išgremžtų butelio formos 
kamerų su spąstų durimis viršuje. Iš jų niekas lengvai neištrūksta, 
kad mums padėtų. Drebėjimas, sutrikęs savisaugos instinktas, at- 


minties kibirkštys uždega kenksmingas dujas ir ilgus metus kalinti 

dalykai išlekia, pasirengę skausmingai sprogti ir pastūmėti mus į 
dar didesnį pavojų... 

Baimindamiesi ir stebėdamiesi sekame paskui jį, lengvai žengian- 
tį savo sukurtu koridoriumi pro kvapniąsias gardenijas, apsupti sle- 
giančių didžiulių skulptūrų ir šviesių paveikslų. 

Jo kelias veda į dešinę, pro Plinijaus biustą, ir laiptais į viršų, į 
Adresų salę, griežta tvarka išdėstytomis skulptūromis ir paveikslais 
apstatytame kambaryje, erdviame ir gerai apšviestame, kaip pataria 
Ciceronas. 

Ak... Trečioje nišoje į dešinę nuo durų kabo paveikslas su šv.Pran- 
ciškumi, kuris lesina varnėnui drugį. Ant grindų prieš šį paveikslą — 
kitas, natūralaus dydžio vaizdas iš spalvoto marmuro: paradas Na- 
cionalinėse Arlingtono kapinėse, jam vadovauja trisdešimt trejų metų 
Jėzus, vairuojantis dvidešimt septintų metų T modelio Ford džipą, 
pramintą „skardine“, jame stovi Dž. Edgaras Huveris su balerinos 
sijonėliu, mojuodamas nematomai miniai. Už automobilio žygiuoja 
Klarisė Starling su 308-ojo kalibro Enfield šautuvu ant peties. 

Atrodė, kad daktaras Lekteris laimingas matydamas Starling. Ka- 
daise jis gavo jos namų adresą iš Virdžinijos universiteto studentų 
asociacijos. Saugojo jį šiame paveiksle ir dabar savo malonumui iš- 
kviečia Starling namų gatvęir numerį: 

3327 Tindal 

Arlington, VA 22308 

Daktaras Lekteris savo atminties rūmais gali judėti nepaprastai 
greitai. Daktaras Lekteris gerai apsiginklavęs prieš realųjį pasaulį 
refleksais ir jėga, proto imlumu ir sparta. Tačiau jo viduje yra vietų, 
kuriose jis negali jaustis saugus, kur negalioja Cicerono logikos, su- 
tvarkytos erdvės ir šviesos dėsniai... 

Jis nusprendžia aplankyti savo senųjų gobelenų kolekciją. Dėl 
laiško, kurį rašo Meisonui Verdžeriui, jam reikia perskaityti Ovidi- 
jaus tekstą apie kvapniuosius veido aliejus. 

Jis Žingsniuoja raštuotu kiliminiu taku į audinių ir gobelenų salę. 


Boeing 747 realybėje daktaro Lekterio galva atlošta ir prispausta 


prie kėdės, akys užmerktos. Galva linguoja lėktuvui kratantis per 
oro duobes. 

Eilės krašte kūdikis jau išgėrė visą buteliuką, bet dar nemiega. Jo 
veidas paraudo. Motina jaučia, kaip mažas kūnelis vystykluose įsi- 
tempia ir atsipalaiduoja. Nėra abejonių, kas atsitiko. Nereikia net kiš- 
ti piršto į vystyklus. Kažkas iš priešakinės eilės ištaria: „Vajėzau.“ 

Pridvisusį lėktuvo orą papildė dar vienas kvapas. Greta daktaro 
Lekterio sėdintis berniukas, nejautrus kūdikio įpročiams, toliau val- 
go pietus iš Fauchon dėžutės. 

Atminties rūmų rūsiuose atsidaro spąstinės durys, oubliettes išraugėja 
savo vaiduoklišką dvoką... 


Tik keliems gyvūnams pavyko išvengti artilerijos ir automatų ugnies 
mūšyje, kuriame žuvo Hanibalo Lekterio tėvai, o iš didelio jų valdų miško 
liko vien išvartos ir degėsiai. 

Margas dezertyrų būrelis, apsistojęs medžioklės namelyje, suvalgė vis- 
ką, ką rado. Kartą jiems pasitaikė varganas mažas elniukas, liesas, su šone 
styrančia strėle, sugebėjęs ištverti žiemą, misdamas samanomis iš po sniego. 
Jie nenorėjo jo nešti ir tempte atitempė į savo buveinę. 

Šešiametis Hanibalas Lekteris žiūrėjo pro plyšį daržinėje, kaip jie jį 
tempia ir traukia už virvės ant kaklo. Jie nenorėjo veltui eikvoti šovinio, 
todėl pargriovę, perkirsdami kaklą kirviu, keikdamiesi įvairiomis kalbomis, 
ragindami greičiau atnešti dubenį, kad be naudos netekėtų kraujas. 

Mažasis elniukas nebuvo mėsingas, ir po dviejų ar trijų dienų ilgais 
apsiaustais vilkintys dezertyrai per sniegą atklampojo iš medžioklės name- 
lio į daržinę pasirinkti šiauduose pasislėpusių vaikų. Ne vienas iš jų nesuša- 
lo, todėl rinkosi iš gyvųjų. 

Jie apčiuopė Hanibalo Lekterio šlaunį, ranką, krūtinę, bet išsirinko jo 
seserį Mišą ir išsivedė. Žaisti, pasakė. Nė vienas iš vaikų, kuriuos jie išsive- 
dė žaisti, negrįžo atgal. 

Hanibalas Lekteris laikėsi įsikibęs į Mišą, laikė suspaudęs ją tvirtomis 
rankomis, kol jie užtrenkė prieš jį daržinės duris, parblokšdami ir sulaužy- 
dami dilbį. 

Jie išsivedė ją per sniegą, dar nušlakstytą elniuko krauju. 

Jis karštai meldė, kad vėl pamatytų Mišą, malda apsiautė visą jo, šešia- 
mečio, protą, tačiau negalėjo nutildyti kirvio trinktelėjimo. Ta malda vėl 

ją pamatyti neliko visai be atsako: jis pamatė porą Mišos pieninių dantų 
garuojančiame jo kalintojų lauko tualete už medžioklės namelio ir darži- 
nės, kur jie laikė įkalinę vaikus - savo maistą tais 1944 metais, kai žlugo 
Rytų frontas. 

Po šio atsako į maldą Hanibalo Lekterio daugiau nevargino mintys apie 
Dievą, nebent suvokimas, kad jo paties kuklus žiaurumas nublanksta prieš 
Dievo žiaurumą, kurio ironijai nėra lygių, o jo nepelnytas pyktis — beribis. 


Kretančiame lėktuve švelniai bumpsėdamas galva į kėdės atkaltę 
daktaras Lekteris pakibo tarp paskutinio kruvinu sniegu nueinan- 
čios Mišos atvaizdo ir kirvio trinktelėjimo. Jis kybo ten ir ta būsena 
jam nepakenčiama. Iš jo prakaituoto veido į lėktuvo pasaulį išsiver- 
žia trumpas, plonas, veriamas klyksmas. 

Prieš jį sėdintys keleiviai atsisuka, kai kurie pakirdę iš miego. Kiti 
knarkia. 

- Jėzau Kristau, kas jums atsitiko? O, Viešpatie! 

Daktaro Lekterio akys atsimerkia, žiūri tiesiai į priekį, ant jo pe- 
ties padėta ranka. 

— Užpuolė slogutis, taip? 

Berniukas neišsigandęs, jam nerūpi priešinių eilių nepasiten- 
kinimas. 

— Taip. 

— Mane irgi dažnai užpuola slogutis. Aš iš jūsų nesijuokiu. 

Daktaras Lekteris kelis kartus giliai įkvėpė prispaudęs galvą 
prie atlošo. Paskui atsitokėjo, tarsi nuo viršugalvio nuslinkusi ra- 
mybė būtų užklojusi veidą. Palenkęs galvą prie vaiko tarė, tarsi sa- 
kytų paslaptį: 

- Žinai, teisingai elgiesi nevalgydamas šito jovalo. Niekada ne- 
valgyk. 

Lėktuvuose jau nebeduodavo vokų ir laiškų popieriaus. Visiškai 
susitvardęs daktaras Lekteris išsitraukė iš švarko kišenės viešbučio 
popieriaus lapą ir pradėjo laišką Klarisei Starling. Pirmiausia jis nu- 
piešė jos veidą. Piešinys dabar yra privačioje Čikagos universiteto 
kolekcijoje, prieinamas mokslininkams. Jame Starling panaši į vaiką, 
į Mišą, prie ašarotų skruostų prilipusiais plaukais... 

Pro garus, virstančius iš mūsų burnų, galime matyti lėktuvą — 
spindintį šviesos tašką tyrame nakties danguje. Matyti, kaip jis pra- 
skrieja pro Šiaurinę žvaigždę, toli kitapus taško, iš kurio nėra kelio 


atgal, ir plačiu lanku neria žemyn, į Naujojo Pasaulio rytojų. 

Dokumentų, bylų ir diskelių stirtos mažame Starling kabinete pasie- 
kė kritinę ribą. Jos prašymas skirti daugiau vietos liko be atsako. Ga- 
na. Su pasmerktiesiems būdinga drąsa ji užėmė erdvų kambarį Kvan- 
tiko rūsyje, kuriame buvo planuota įrengti Elgesio tyrimų skyriaus 
fotolaboratoriją, kai tik kongresas skirs tam pinigų. Patalpa buvo be 
langų, bet su daugybe lentynėlių ir dvigubomis šviesai nepralaidžio- 
mis uždangomis vietoje durų. 

Kažkuris iš kambario kaimynų gotiškomis raidėmis parašė 
HANIBALO NAMAI ir prisegė užrašą prie uždangos. Baimindamasi 
prarasti patalpą Starling persegė užrašą į vidų. 

Beveik iš karto Kolumbijos koledžo Kriminalinės teisės bibliote- 
koje, kur buvo įrengtas Hanibalo Lekterio kambarys, ji rado naudin- 
gų asmeninių dokumentų kolekciją. Koledžas turėjo jo medicinos ir 
psichiatrijos praktikos dokumentų originalus, jo teismų procesų ir 
civilinių bylų prieš jį nuorašus. Apsilankiusi bibliotekoje pirmą kar- 
tą Starling laukė keturiasdešimt penkias minutes, kol sargai nesėk- 
mingai ieškojo Lekterio kambario raktų. Apsilankiusi antrą kartą ra- 
do jame abejingą paskutinio kurso studentą ir nesukataloguotą 
medžiągą. 

Įžengusi į ketvirtą dešimtį Starling netapo kantresnė. Padedama 
skyriaus vedėjo Džeko Kroufordo, palaikiusio jos prašymą, Jungtinių 
Valstijų prokuratūroje ji gavo teismo orderį perkelti visą koledžo ko- 
lekciją į savo kambarį Kvantiko rūsyje. Federalinio teismo vykdytojai 
pervežė viską vienu sunkvežimiu. 

Kaip ji ir būgštavo, teismo orderis sukėlė bangavimą. O bangos 
atplukdė Krendlerį... 

Po dviejų ilgų savaičių Starling savo improvizuotame Lekterio 
centre jau buvo sutvarkiusi didžiumą daiktų. Vėlyvą penktadienio 
popietę ji nuo veido ir rankų nuprausė dulkes ir suodžius, išjungė 
šviesą ir atsisėdo kampe ant grindų, žiūrėdama į knygomis ir bylo- 
mis nustatytas lentynas. Gal akimirką užsnūdo... 

Ją pažadino kvapas, ir ji suprato, kad kambaryje yra ne viena. Tai 
buvo batų tepalo kvapas. 

Kambarys skendėjo prieblandoje, o generalinio inspektoriaus pa- 
vaduotojas Polas Krendleris lėtai žingsniavo pro lentynas, spokso- 
damas į knygas ir nuotraukas. Jis nepasibeldė - negalėjo pasibelsti į 
uždangą, ir apskritai nebuvo linkęs belstis, ypač į pavaldžių agentū- 
rų duris. Čia, šiame Kvantiko rūsyje, jis neabejotinai jautėsi pakliu- 
vęs į lūšnyną. 

Viena iš kambario sienų buvo skirta daktaro Lekterio viešnagei 
Italijoje. Prie jos prisegta didelė po Senųjų rūmų langu kabančio Ri- 
naldo Pacio su išvirtusiais viduriais nuotrauka. Priešpriešinė siena 
buvo skirta Jungtinėse Valstijose įvykdytiems nusikaltimams, čia do- 
minavo policijos daryta daktaro Lekterio prieš kelerius metus nužu- 
dyto medžiotojo iš lanko nuotrauka. Kūnas kabojo ant lentų pakabos, 
su visomis žaizdomis, kaip viduramžių „Žaizdoto žmogaus“ iliust- 
racija. Nusikaltimų bylos rikiavosi lentynose kartu su civilinėmis by- 
lomis dėl neteisėto nužudymo, kurias aukų šeimos iškėlė prieš dakta- 
rą Lekterį. 

Asmeninės daktaro Lekterio medicinos praktikos knygos sudė- 
tos tokia pat tvarka, kokia buvo surikiuotos jo senajame psichiatrijos 
kabinete. Starling sustatė jas, pro didinamąjį stiklą ištyrinėjusi poli- 
cijos darytas kabineto nuotraukas. 

Prieblandoje skendinčiame kambaryje pluoštelis šviesos sklido 
iš daktaro Lekterio galvos ir kaklo rentgeno nuotraukos, pritvirtintos 
prie šviečiančio skydelio ant sienos. Kitas blausios šviesos šaltinis 
buvo kompiuteris ant kampe stovinčio rašomojo stalo. Ekrane švietė 
užrašas „Pavojingi padarai“. Retsykiais kompiuteris suurgzdavo. 

Greta kompiuterio gulėjo kruopštaus Starling darbo rezultatų krū- 
va. Sunkiai sukaupti dokumentai - kvitai, sąskaitos - pasakojo apie 

daktaro Lekterio asmeninį gyvenimą Italijoje ir Amerikoje, prieš iš- 
siunčiant jį į beprotnamį. Improvizuotas skonio katalogas. 

Ant skenerio plokštumos tarsi ant stalo Starling buvo išsidėčiusi 
viską, kas liko iš jo namų Baltimorėje: porcelianą, stalo sidabrą, kriš- 
tolą, sniego baltumo servetėlę, žvakidę - kvadratinis metras eleganci- 
jos groteskiškoje kambario aplinkoje. 

Krendleris pakėlė didelę vyno taurę ir pabarškino įją nagu. 

Jis niekada nebuvo fiziškai prisilietęs prie nusikaltėlio, ritęsis 
su juo ant žemės, ir daktaras Lekteris jam atrodė tik žiniasklaidos 
sugalvota baidyklė, nors kartu ir palanki proga. Įsivaizdavo savo 
nuotrauką panašioje ekspozicijoje FTB muziejuje po Lekterio mir- 
ties. Jautė, kokią neįkainojamą vertę tai gali turėti jo karjerai. Krend- 
leris stovėjo prisikišęs prie talpaus daktaro kiaušo rentgeno nuo- 
traukos ir krūptelėjo, išgirdęs Starling balsą, palikdamas ant jos 
riebų nosies pėdsaką: 

— Pone Krendleri, kuo galėčiau padėti? 

— Kodėl sėdite ten, tamsoje? 

— Pone Krendleri, aš mąstau. 

— Valdžia nori žinoti, ką mes veikiame su Lekteriu. 

- Čia yra viskas, ką mes su juo veikiame. 

- Starling, noriu Žinoti viską. Ir greitai. 

— Ar nebūtų geriau, jei ponas Kroufordas... 

— O kur Kroufordas? 

— Ponas Kroufordas teisme. 

— Man atrodo, kad jis pralaimi kovą, ar jūs taip nemanote? 

— Ne, pone, nemanau. 

- Kąjūs rezgate? Gavome koledžo skundą, kad iš bibliotekos pa- 
sigrobėte visą medžiagą. Galėjote geriau susitvarkyti. 

- Čia, šioje patalpoje, mes surinkome viską, kas susiję su daktaru 
Lekteriu: daiktus ir dokumentus. Jo ginklai saugomi ginklų ir nusi- 
kaltimų įrankių skyriuje, tačiau mes turime jų kopijas. Taip pat turi- 
me kai kuriuos jo asmeninius dokumentus. 

— Koks to tikslas? Norite sučiupti nusikaltėlį ar ruošiatės rašyti 


vadovėlį? - Krendleris nutilo, norėdamas atmintyje įtvirtinti išsprū- 

dusį rimą. - Jei, tarkime, koks aukšto rango respublikonas iš Teismo 
priežiūros paklaustų manęs, ką darote jūs, specialioji agente Starling, 
kad būtų sučiuptas Hanibalas Lekteris, ką turėčiau jam atsakyti? 

Starling įjungė šviesą. Pastebėjo, kad Krendleris ir toliau perka 
brangius kostiumus, gailėdamas pinigų marškiniams ir kaklaraiš- 
čiams. Iš rankogalių kyšojo plaukuoti riešai. 

Akimirką Starling susikaupusi žiūrėjo kiaurai sieną, anapus sie- 
nos, į amžinybę. Prisivertė pažvelgti į Krendlerį kaip į vieną iš savo 
policijos akademijos studentų. 

- Žinome, kad daktaras Lekteris turi labai gerus dokumentus, - 
pradėjo. - Neabejotina, kad jis turi vienus atsarginius asmens dokumen- 
tus, gal net daugiau. Jis labai atsargus. Ir nepadarys kvailos klaidos. 

— Toliau. 

- Jo labai išpuoselėtas, neretai egzotiškas skonis maistui, vynui, 
muzikai. Jei čia atvyks, jam tų dalykų reikės. Turės juos gauti. Jis 
negali sau atsakyti. Mes su ponu Kroufordu surinkome sąskaitas ir 
kvitus - viską iš daktaro Lekterio gyvenimo Baltimorėje prieš pirmą 
kartą jį suimant, ir tas sąskaitas, kurias mums sugebėjo gauti Italijos 
policija, taip pat jo kreditorių iškeltas bylas po suėmimo. Padarėme 
kai kurių jo mėgstamų daiktų sąrašą. Štai, žiūrėkite: tą mėnesį, kai 
daktaras Lekteris vaišino Baltimorės filharmonijos orkestro valdybą 
fleitininko Bendžamino Raspelio žarnokais, jis nupirko dvi dėžes 
Chateau Petrus bordeaux, po tris tūkstančius šešis šimtus dolerių už 
dėžę. Jis taip pat nupirko penkias dėžes Batard-Montrachet po tūks- 
tantį šimtą dolerių už dėžę ir dar daug pigesnio vyno. Tokio pat vyno 
jis užsisakė St. Louis viešbutyje, kur apsigyveno pabėgęs iš kalėjimo, 
ir tokio pat vyno jis pirko parduotuvėje Vera dal 1926 Florencijoje. Šis 
vynas gana retas, dabar mes tikriname importuotojus ir mažmeni- 
ninkus. Iš Niujorko Iron Gate jis užsisakė aukščiausios rūšies foie gras 
po du šimtus dolerių už kilogramą, o per Grand Central Oyster Bar 
gavo Žirondo austrių. Būtentjomis prasidėjo filharmonijos valdybai 
surengtos vaišės, vėliau buvo patiekti žarnokai, šerbetas, o paskui — 
galite apie tai paskaityti žurnale Town and Country - jie valgė, - ji 
perskaitė garsiai, greit berdama žodžius, - „garsųjį tamsios spalvos 


tirštą ragu, kurio sudėtis taip ir liko paslaptis, su šafranu paskanin- 

tais ryžiais. Toks sodrus skonis išgautas ilgai ir kruopščiai gami- 
nant“. Aukos, kurios galėjo būti panaudotos verdant tą ragu, taip ir 
nebuvo identifikuotos. Ir taip toliau, čia smulkiai aprašomi indai ir 
stalo įrankiai. Mes tikriname kreditinėmis kortelėmis apmokėtus pir- 
kinius indų ir krištolo parduotuvėse. 

Krendleris šnirpštelėjo nosimi. 

— Štai, žiūrėkite, iš šio civilinio ieškinio aiškėja, kad jis vis dar 
skolingas už Steuben šviestuvą, o Baltimorės Galeazzo automobilių 
kompanija iškėlė bylą, norėdama atgauti jo Bentley. Tiriame prekybą 
Bentley automobiliais, naujais ir naudotais. Jų parduodama nedaug. 
Taip pat prekybą Jaguar markės automobiliais su didesnio galingu- 
mo varikliais. Išsiuntėme faksus visiems restoranų tiekėjams, klaus- 
dami apie perkamą šernieną, tokį pat paklausimą išsiuntinėsime sa- 
vaitę prieš pradedant pardavinėti škotiškas kurapkas. 

Ji paspaudinėjo klaviatūrą ir pasitikrino sąraše, paskui žingtelė- 
jo toliau nuo kompiuterio, pajutusi priartėjusį Krendlerio kvėpavimą. 

— Paprašiau skirti pinigų bendradarbiauti su vadinamaisiais 
„kultūros grifais“ Niujorke ir San Franciske, perparduodančiais 
bilietus į garsiausias renginius - numatyti keli jo mėgstamiausių 
orkestrų ir styginių kvartetų koncertai. Paprastai jis renkasi šeštą 
arba septintą eilę, visada prie tako. Nusiunčiau geriausias jo nuo- 
traukas į Linkolno ir į Kenedžio centrus, ir į daugelį filharmonijų. 
Pone Krendleri, gal galėtumėt padėti mums gauti lėšų iš Teisingu- 
mo departamento fondų? 

Jis neatsakė, ji tęsė toliau. 

- Tikriname naujus prenumeratorius kai kurių kultūros leidinių, 
tų, kuriuos jis anksčiau prenumeruodavo; antropologijos, lingvisti- 
kos, Physical Review, matematikos, muzikos. 

- Argijo nedomina šliundros su sadomazochistiniais polinkiais? 
Parsiduodantys vyrai? 

Starling jautė, kaip Krendleris gardžiuojasi šiuo klausimu. 

— Pone Krendleri, mes apie tai nieko nežinome. Kadaise jis buvo 
pastebėtas Baltimorės koncertų salėse kelių labai patrauklių moterų 


draugijoje, kai kurios iš jų garsėjo labdaringa veikla ir panašiai. 

Žinome jų gimimo dienas, jei kartais joms būtų perkamos dovanos. 
Kiek mums žinoma, nė viena išjų nėra nuojo nukentėjusi ir nė viena 
nesutiko apie jį kalbėti. Jo seksualiniai pomėgiai mums nežinomi. 

— Visada maniau, kad jis homoseksualistas. 

— Kodėl, pone Krendleri? 

— Visi tie meniški niekeliai. Kamerinė muzika ir arbatėlės. Neno- 
riu nieko įžeisti, jei kartais jums patinka tokie žmonės ar turite tokių 
draugų. Starling, svarbiausia, ką noriu pasakyti - reikėtų ieškoti bū- 
tent tarp jų. Nėra nieko nesvarbaus. Noriu gauti visas 302 kopijas, 
noriu būti informuojamas apie visus planus, kiekvieną žingsnį. Jūs 
mane supratote, Starling? 

— Taip, pone. 

Tarpduryje jis dar pasakė: 

— Tikiuosi, kad supratote. Tai gali būti proga pataisyti savo padė- 
tį čia. Jūsų vadinamajai karjerai pravers visa pagalba, kokią tik pa- 
vyks gauti. 

Būsimojoje fotolaboratorijoje buvo įrengta ventiliacijos sistema. 
Žiūrėdama tiesiai jam į akis, Starling įjungė ją, norėdama nejausti jo 
odekolonoir batų tepalo kvapo. Krendleris žengė pro juodas užuolai- 
das neatsisveikindamas. 

Oras prieš Starling suvilnijo lyg suvirpintas per šaudymo poligo- 
ną nusiritusios karčio bangos. 

Jau koridoriuje Krendleris išgirdo už nugaros Starling balsą. 

— Pone Krendleri, eisiu kartu su jumis. 

Krendlerio laukė mašina su vairuotoju. Pareigos administracijoje 
neleido pakilti aukščiau Mercury Grand Marguis Kimuzino. 

Jam dar nespėjus įsėsti į automobilį, Starling tarė: 

— Pone Krendleri, palaukite. 

Krendelis nustebęs atsisuko. Ką tai galėtų reikšti? Pykčio pagrei- 
tintą kapituliaciją? Jo antenos išsitempė. 

— Dabar mes lauke, - tęsė Starling. - Čia nėra klausymosi apara- 
tūros, nebent pats ką nors turit. 

Ji negalėjo atsispirti impulsui. Kad būtų patogu dirbti su dulkėto- 
mis knygomis, ant prigludusių marškinėlių vilkėjo laisvus medvilni- 
nius baltinius. 

Nereikėtų to daryti. Velniop. 

Ji atsagstė spragtukus ir praskleidė marškinius. 

- Štai, aš neturiu mikrofono. 

Ji buvo net be liemenėlės. 

- Gal tai vienintelis kartas, kai galime pasikalbėti akis į akį, todėl 
noriu jus kai ko paklausti. Visus tuos metus jūs stengėtės įsmeigti 
peilį man į nugarą, kiekviena proga. Pone Krendleri, kodėl jūs tai 
darote? 

— Maloniai kviečiu apie tai pasikalbėti... Jums visada rasiu laiko, 
jei norėtumėt... 

— Mes kalbamės dabar. 

— Starling, pagalvokite ir suprasite. 

— Todėl, kad nesutikau su jumis susitikinėti? Kad liepiau jums 
eiti namo pas žmoną? 

Jis vėl pažvelgė į ją. Ji tikrai nevaldoma. 

- Starling, taip gerai apie save manote... šis miestas pilnas kuku- 
rūzų paplotėliais prakvipusių provincijos kekšyčių... 

Jis atsisėdo greta vairuotojo ir paberbeno į prietaisų skydelį. Ga- 
lingas automobilis nuvažiavo. Jo lūpos sukrutėjo, tarsi būtų norėjęs 
pridurti: „Tokių kaip tu provincijos kekšyčių, prakvipusių kukurūzų 
paplotėliais“. Krendleris tikėjo, kad ateityje jo laukia dar daug politi- 
nių diskusijų, todėl norėjo išmiklinti liežuvį bei įgusti pasakyti ne 
daugiau nei dera. 

- Patikėk, gali pasisekti, - pranešė Krendleris švilpiančiai tamsai, 
kurioje gulėjo Meisonas. - Prieš dešimtmetį nebūtų pavykę, tačiau 
dabar kompiuteryje perskaityti klientų sąrašus taip pat paprasta, kaip 
vištai padėti kiaušinį. 

Jis sujudėjo ant minkštasuolio, nutviekstas ryškios šviesos sve- 
tainės kampe. 

Akvariumo fone Krendleris matė Margo siluetą. Jis jau priprato 
keiktis jos akivaizdoje ir tuo net mėgavosi. Galėjo kirsti lažybų, kad 

Margo būtų laiminga, jei turėtų kotą. Jis panūdo ištarti kotas girdint 
Margo, ir sugalvojo, kaip tai padaryti. 

- Taip ji pasiruošė veikimo zoną ir sužinojo, ką Lekteris mėgsta. 
Turbūt ji net galėtų pasakyti, į kurią pusę krypsta jo kotas. 

— Margo, prašau pakviesti daktarą Demlingą, - tarė Meisonas. 

Daktaras Demlingas laukė gretimame žaidimų kambaryje su mil- 
žiniškais pliušiniais gyvūnais. Televizoriuje Meisonas matė, kaip jis 
tyrinėja didžiulės žirafos mašną, panašiai kaip Vidžertai spoksojo į 
Dovydą. Ekrane jis atrodė daug mažesnis už žaislus, tarsi būtų susi- 
spaudęs, kad įlįstų į vaikystę, ne tokią, kokia buvo jo. 

Meisono kambario šviesoje psichologas atrodė sausas, išpuose- 
lėtas, bet suvargęs žmogus, jo šlakuotą kiaušą dengė skystų plaukų 
šukuosena, o prie laikrodžio grandinėlės kabėjo Phi Beta Kappa“ drau- 
gijos ženklas. Jis atsisėdo kitoje staliuko pusėje, prieš Krendlerį, jaus- 
damasis lyg dažnas šio kambario svečias. 

Vaisių ir riešutų dubenyje į jį atsuktoje obuolio pusėje buvo maty- 
ti kirmino palikta skylutė. Daktaras Demlingas nusuko ją nuo savęs. 
Jo akys pro akinių stiklus su kvaila nuostaba žvelgė į Margo, kai ji 
paėmė dar du riešutus ir grįžo į savo vietą prie akvariumo. 

— Daktaras Demlingas yra Bailoro universiteto psichologijos fa- 
kulteto dekanas. Taryboje jis atstovauja Verdžerių šeimai, - tarė Mei- 
sonas Krendleriui. - Paprašiau jo išsiaiškinti, kas galėtų sieti daktarą 
Lekterį ir FTB agentę Klarisę Starling. Daktaras... 

Demlingas palinko į priekį, tarsi sėdėtų liudytojo vietoje, ir pa- 
suko galvą į Meisoną, lyg šis būtų prisiekusysis. Krendleris paste- 
bėjo akivaizdžius jo įgūdžius liudyti už du tūkstančius dolerių per 
dieną. 

— Ponas Verdžeris žino mano profesinę kvalifikaciją, ar ir jūs no- 
rėtumėt ja pasidomėti? - paklausė Demlingas. 

— Ne, -atsakė Krendleris. 


laiškus jai ir jūsų pateiktą medžiagą apiejų kilmę, - pradėjo Demlingas. 


* Seniausia ir prestižiškiausia JAV universitetų paskutinio kurso studentų 
garbės draugija, įkurta 1776 metais. 

Tai išgirdęs Krendleris susiraukė, o Meisonas tarė: 

— Daktaras Demlingas pasirašė pasižadėjimą viską laikyti pa- 
slaptyje. 

— Daktare, jei reikia, Kordelis pasirengęs rodyti skaidres, - pasiū- 
lė Margo. 

— Iš pradžių trumpas įvadas. - Demlingas pažvelgė į savo užra- 
šus. - Žinome, kad Hanibalas Lekteris gimė Lietuvoje. Jo tėvas buvo 
grafas, titulas gautas dešimtame amžiuje, o motina - kilminga italė, 
iš Viskončių šeimos. Vokiečiams traukiantis iš Rusijos, nacių tan- 
kai apšaudė jų dvarą prie Vilniaus, nužudė abu tėvus ir daugelį 
tarnų. Po to vaikai dingo. Jų buvo du - Hanibalas irjo sesuo. Neži- 
nome, kas atsitiko seseriai. Tačiau Hanibalas liko našlaitis kaip ir 
Klarisė Starling. 

— Aš pats jums tai sakiau, - nekantriai pertraukė Meisonas. 

— Tačiau kokias iš to padarėte išvadas? - paklausė daktaras Dem- 
lingas. - Pone Verdžeri, nekalbu apie dviejų našlaičių tarpusavio 
supratimą, užuojautą, pagailą. Nenoriu apie tai kalbėti. Ji čia niekuo 
dėta. Gailestis liko kelio dulkėse, paplūdęs krauju. Paklausykite. Tai, 
kad jie abu našlaičiai, tiesiog padeda daktarui Lekteriui geriau ją 
suprasti ir valdyti. Tai susiję su valdymu. 

- Starling vaikystė prabėgo našlaičių prieglaudoje, o sprendžiant 
pagal tai, ką man sakėte, ji nėra turėjusi pastovaus intymaus ryšio su 
vyru. Ji gyvena su buvusia klasės drauge, jauna juodaode amerikiete. 

— Labai panašu į lytinius santykius, - tarė Krendleris. 

Psichiatras nė nepažvelgė į jį - Krendleris buvo nugalėtas aki- 
mirksniu. 

— Niekada negali tvirtai pasakyti, kodėl vienas žmogus gyvena 
su kitu. 

- Tai vienas tų slaptų dalykų, apie kuriuos kalbama Šventajame 
Rašte, - pridūrė Meisonas. 

— Mėgstantiems sveiką maistą Starling atrodo skanus kasnelis, 
nusprendė Margo. | 

— Manau, traukos šaltinis yra Lekteris, o neji, - nusprendė Krend- 
leris. - Juk matėte, ji šalta kaip ledas. 

— Pone Krendleri, ar tikrai ji šalta kaip ledas? —- Margo balsas 
skambėjo pašaipiai. 

— Margo, manai ji lesbietė? - paklausė Meisonas. 

- Po velnių, iš kur aš galiu žinoti? Kad ir kas ji būtų, man atrodė, 
kad tai laiko tik savo reikalu. Manau, ji kieta, moka maskuotis, bet 
nesakyčiau, kad yra šalta kaip ledas. Mes kalbėjomės neilgai, bet 
man taip pasirodė. Meisonai, tai buvo anksčiau, negu tau prireikė 
mano pagalbos... tu išsiuntei mane iš kambario, prisimeni? Nesaky- 
čiau, kad ji šalta kaip ledas. Mergina su Starling išvaizda privalo 
apsišarvuoti, nes aplink sukasi būriai nuolat pasirengusių pulti 
subingalvių. 

Nors Krendleris matė tik Margo siluetą, jam pasirodė, kad jos 
žvilgsnis ties juo užtruko ilgiau negu reikėtų. 

Keisti balsai skambėjo kambaryje. Atsargi, biurokratinė Krendle- 
rio šneka; pedantiškas, rėksmingas Demlingo balsas; gilūs, aidintys 
Meisono tonai su prastai tariamais sprogstamaisiais priebalsiais ir 
praleistais šnypščiamaisiais garsais; žemas, šiurkštus Margo balsas, 
kapojantis žodžius lyg būtų pažabota ir ją tai erzintų. Fone - dusu- 
lingas Meisono kvėpavimo aparato šnopavimas. 

— Sukūriau jos asmeninio gyvenimo hipotezę, paremtą akivaiz- 
džiai įkyriu tėvo prisiminimu, - tęsė Demlingas. - Netrukus prie jos 
grįšiu. Dabar pažvelkime į tris dokumentus, siejančius daktarą Lek- 
terį su Klarise Starling. Du laiškus ir piešinį. Piešinyje - laikrodis su 
Nukryžiuotuoju, kurį jis sukūrė beprotmamyje. 

Daktaras Demleris pažvelgė į ekraną. 

- Prašyčiau skaidrę. 

Kitame kambaryje Kordelis įdėjo skaidrę į aparatą ir monitoriuje 
sušvito keistas piešinys. Originalas pieštas anglimi ant sviestinio po- 
pieriaus. Meisono kopija daryta kopijuokliu su mėlynu rašalu - lini- 
jų spalva priminė mėlynes ant kūno. 

- Jis norėjo tai užpatentuoti, - aiškino daktaras Demlingas. — 
Kaip matote, Kristus nukryžiuotas ant laikrodžio ciferblato, o jo ran- 
kos sukasi rodydamos laiką, panašiai kaip laikrodžiuose su Peliu- 
ku Mikiu. Jis įdomus tuo, kad nulinkusi Nukryžiuotojo galva yra su 
Klarisės Starling veidu. Paveikslas nupieštas kol jie kalbėjosi. Štai 
moters nuotrauka, galite palyginti. Tiesa, Kordeli? Prašau parodyti 
nuotrauką. 

Nebuvojokios abejonės, Jėzus su Starling veidu. 

— Dar viena anomalija - prie kryžiaus vinimis prikalti riešai, one 
delnai. 

— Taip ir reikia daryti, - įsiterpė Meisonas. - Būtina kalti per rie- 
šus, įtvirtinant vinis dideliais mediniais kaiščiais, antraip jie išsikli- 
bina ir išslysta. Mes su Idi Aminu tuo įsitikinome, kai Ugandoje per 
Velykas pakartojome šitą ritualą. Mūsų Išganytojas buvo prikaltas 
per riešus. Visi Nukryžiuotojo paveikslai yra netikslūs. Klaida atsi- 
rado dėl neteisingo Šventojo Rašto vertimo iš hebrajų kalbos į lotynų. 

— Ačiū, - sausai tarstelėjo daktaras Demlingas. - Akivaizdu, kad 
Nukryžiuotasis vaizduoja sužlugdytą tikėjimo objektą. Žiūrėkite, ran- 
ka - minučių rodyklė, rodo šešias, droviai pridengdama varpą. Ran- 
ka - valandų rodyklė, rodo devynias ar truputį po devynių. Pagal 
tradiciją Jėzus buvo nukryžiuotas devintą valandą. 

— O sudėjus šešis ir devynis, gautume šešiasdešimt devynis — 
sekse labai populiarų skaičių, - neišlaikė neįsiterpusi Margo. Atsa- 
kydama į veriamą Demlingo žvilgsnį, ji suspaudė delnais riešutus, 
kevalai dunkstelėjo į grindis. 

— Dabar peržvelkime daktaro Lekterio laiškus Klarisei Sterling. 
Kordeli, prašau parodyti laiškus. - Daktaras Demlingas išsitraukė iš 
kišenės lazerinę rodomąją lazdelę. - Kaip matote, rašyta parkeriu su 
plunksna kvadratiniu galu, raštas aiškus, kaligrafiškas, taisyklin- 
gas. Tokį raštą galit pamatyti viduramžių popiežių bulėse. Jis paly- 
ginti gražus, tačiau liguistai taisyklingas. Nieko spontaniška. Jis pla- 
nuoja. Šitą laišką jis parašė netrukus po to, kai pabėgo iš kalėjimo, 
pakeliui nužudydamas penkis žmones. Paskaitykime, ką jis rašo: 


Na, Klarise, ar avinėliai liovėsi bliauti? 

Nepamirškite, laukiu iš jūsų žinių, man jos labai reikalingos. 

Galite įdėti skelbimą tarptautiniame Times leidinyje ir International 
Herald-Tribune, pirmąją bet kurio mėnesio dieną. Būtų gerai, jei išspaus- 
dintumėt jį ir China Mail. 

Nenustebsiu, jei atsakysite ir taip, ir ne. Dabar avinėliai nutilo. Deja, 
Klarise, jūsų gailestingumas sau prilygsta Fryvo požemių svarstyklių gailes- 
tingumui - jums dar ne kartą teks nusipelnyti palaimingąjį tylėjimą. Maty- 
dama neviltį, jaučiatės kaustoma nevilties, o toji neviltis niekada nesibaigs. 

Klarise, nesirengiu jūsų lankyti, nes pasaulis be jūsų būtų nepalyginti 
pilkesnis. Prašyčiau ir jus tokios pat paslaugos... 


Daktaras Demlingas stumtelėjo aukštyn savo berėmius akinius ir 
atsikrenkštė. 

— Tai klasikinis pavyzdys to, ką savo darbuose vadinu avunkuliz- 
mu - profesinėje literatūroje vis plačiau plinta terminas Demlingo avun- 
kulizmas. Galbūt jis bus įtrauktas į naujausią „Diagnostikos ir statis- 
tikos valdovėlio“ leidimą. Neprofesionalams galėčiau jį apibrėžti kaip 
globėjišką laikyseną siekiant asmeninių tikslų. 

— Ištyręs užrašus, padariau išvadą, kad klausimas apie bliau- 
nančius avinėlius susijęs su Klarisės Starling vaikyste - avinėlių sker- 
dimu Montanos ūkyje, į kurį ji buvo atiduota globoti, - sausai tęsė 
daktaras Demlingas. 

— Ji su Lekteriu pasikeitė informacija, - tarė Krendleris. - Jis žino- 
jo apie žudiką maniaką Bufalou Bilą. 

— Antrasis laiškas, rašytas po septynerių metų, kupinas paguo- 
dos ir paramos, - toliau kalbėjo Demlingas. - Jis šaiposi iš jos tėvų, 
kuriuos ji, atrodo, dievino. Vadina jos tėvą „negyvu naktiniu patru- 
liu“, o motiną - „kambarine“. Paskui nurodo jų gerąsias savybes, 
kurių, jos manymu, jie turėjo, o vėliau įvardija jas kaip jos nesėkmin- 
gos karjeros priežastį. Tai susiję su noru įsiteikti, siekiu valdyti. 

— Manau, Starling buvo labai prisirišusi prie savo tėvo, turėjo jo 
imago, kuris trukdė jai lengvai užmegzti lytinius santykius ir galėjo 
pastūmėti prie daktaro Lekterio, o šis savo iškrypusiu protu netruko 
tai pajusti. Antrajame laiške jis ir vėl ragina ją atsakyti jam per skelbi- 
mą, ir pasako savo šifruotą vardą. 

Viešpatie, kiek dar jis kalbės! Gulintis sustingęs Meisonas kankino- 
si iš nuobodulio. 

- Puiku, daktare, nuostabu, - pertraukė. - Margo, praverk lan- 
gą. Daktare Demlingai, turiu naują informacijos apie Lekterį šaltinį, 
žmogų, pažįstantį ir Starling, ir Lekterį, mačiusį juos kartu. Jis su 
Lekteriu praleido daugiau laiko už bet ką kitą. Noriu, kad su juo 
pasikalbėtumėte. 

Krendleris sujudo, supratęs, kurlink krypsta pokalbis, pajutęs 
spazmuojantį skrandį. 

51 skyrius 


Meisonas kažką pasakė į mikrofoną, ir į kambarį įėjo aukštas vyras, 
toks pat raumeningas kaip Margo, baltais drabužiais. 

- Čia Baris, - pristatė įėjusijį Meisonas. - Jis šešerius metus pri- 
nusikaltėlių ligoninėje, kai ten kalėjo Lekteris. Dabar jis dirba man. 

Barnis norėjo atsistoti prie akvariumo, greta Margo, tačiau dak- 
taras Demlingas pageidavo, kad liktų šviesoje. Jis atsisėdo prie 
Krendlerio. 

— Jūs vardu Barnis, tiesa? Barni, sakykite, koks jūsų išsilavinimas? 

— Turiu slaugo licenciją. 

— Slaugo licenciją? Puiku. Tai viskas? 

— Turiu humanitarinių mokslų bakalauro laipsnį, baigiau Jungti- 
nių Valstijų neakivaizdinį koledžą, - atsakė Barnis be jokios išraiš- 
kos.- Turiu Kaminso patanatomijos mokyklos išklausyto kurso pažy- 
mėjimą. Esu kvalifikuotas laborantas. Dirbau naktimis, mokydamasis 
medicinos mokykloje. 

— Mokydamasis medicinos mokykloje, dirbote lavoninėje? 

— Taip, išnešdavau kūnus iš nusikaltimo vietos ir padėdavau da- 
rant autopsiją. 

— O dar anksčiau? 

- Tarnavau jūrų pėstininku. 

— Suprantu. Taigi dirbdamas ligoninėje matėte bendraujančius 
Klarisę Starling ir Hanibalą Lekterį... norėjau pasakyti, matėte juos 
kalbantis? 

— Manaatrodė, kadjie... 

— Pradėkime nuo to, ką jūs matėte, ne kas jums atrodė, ar galiu to 
tikėtis? 

Įsikišo Meisonas. 

— Jis pakankamai protingas ir pats gali reikšti savo nuomonę. 
Barni, tu pažįsti Klarisę Starling? 

- Taip. 


— Šešerius metus bendravai su Hanibalu Lekteriu. 

- Taip. 

— Kas tarp jų buvo? 

Iš pradžių Krendleris sunkiai suprato aukštą, šaižų Barnio balsą, 
bet būtent jis uždavė teisingą klausimą: 

— Barni, ar pokalbių su Starling metu Lekteris elgdavosi kitaip 
negu su kitais? 

— Taip. Su daugeliu lankytojų jis visai nesikalbėjo, - atsakė Bar- 
nis.- Kartais prasižiodavo tik tam, kad įžeistų kokį įjo mintis besikė- 
sinantį akademiką. Vieną profesorių net pravirkdė. Starling jis buvo 
griežtas, tačiau su ja kalbėdavosi ilgiau negu su kitais. Jis ja susido- 
mėjo. Ji intrigavo jį. 

— Kaip? 

Barnis gūžtelėjo pečiais. 

- Jis ten nematė moterų, o ji tikrai graži... 

— Jūsų nuomonė šiuo klausimu manęs nedomina, - nutraukė 
Krendleris. - Ar tai viskas? 

Barnis neatsakė. Jis pažvelgė į Krendlerį taip, tarsi jo smegenų 
kairysis ir dešinysis pusrutuliai būtų du susikibę šunys. 

Margo sutraiškė dar vieną riešutą. 

— Tęskite, Barni, - paragino Meisonas. 

— Jie buvo vienas kitam atviri. Šia prasme jis tiesiog kerintis. Jauti, 
kadjis nenusinieks iki melo. 

- Jis nepadarys ko? —- perklausė Krendleris. 

— Nenusinieks, - pakartojo Barnis. 

— Niekti, - iš tamsos atsklido Margo Verdžer balsas. - Nusileisti. 
Arba nusižeminti, pone Krendleri. 

Barnis kalbėjo toliau. 

— Daktaras Lekteris atskleidė jai apie ją pačią nemalonių dalykų, 
o paskui malonių. Ji nė nemirktelėdama išklausė blogus dalykus, o 
paskui galėjo džiaugtis geraisiais, žinodama, kad tai ne nesąmonės. 
Jamji atrodė žavi, linksmino jį. 

— Arjūs galite spręsti, kas linksmino Hanibalą Lekterį? - įsiterpė 
daktaras Demlingas. - Iš ko tai supratote, slaugai Barni? 

— Girdėjau jį juokiantis, daktare Demlingai. To mus mokė medici- 
nos mokykloje, paskaita vadinosi „Juokas ir sveikata“. 

Margo prunkštelėjo, o gal jai už nugaros suburbuliavo akva- 
riumas. 

- Barni, nusiramink. Tęsk, - liepė Meisonas. 

— Gerai, pone. Kartais mes su daktaru Lekteriu kalbėdavomės iki 
vėlumos, kai aplink viskas nurimdavo. Kalbėdavomės apie mano 
mokslą ir apie kitus dalykus. Jis... 

- Arjūs kartais nelankėte kokių nors neakivaizdinių psichologi- 
jos kursų? - įsiterpė Demlingas. 

— Ne, pone, nelaikau psichologijos mokslu. Daktaras Lekteris irgi 
taip manė, - Barnis skubėjo kalbėti toliau, kol Meisono respiratorius 
suteikė jam galimybę papriekaištauti. - Galiu tik pakartoti, ką jis man 
sakė... Jis matė, kuo ji virsta, ji buvo žavi kaip mažas kačiukas, kačiu- 
kas, kuris netrukus užaugs... ir taps didele kate, su kuria jau nebega- 
lėsi žaisti. Jis sakė, kad ji nuoširdi, guvi lyg kačiukas. Kad ji turi visus 
ginklus, dar tik jų miniatiūras, kurios be paliovos auga, bet kol kas ji 
moka kovoti tik su tokiais pat kačiukais. Tai jį linksmino. 

- Žinojimas, kaip viskas tarp jų prasidėjo, padės jums suprasti. Iš 
pradžių daktaras Lekteris buvo tik mandagus ir greit jos atsikratė. 
Bet jai išeinant kitas ligonis iššvirkštė jai į veidą savo spermos. Tai 
sukėlė daktaro Lekterio nerimą, sutrikdė jį. Tą vienintelį kartą ma- 
čiau jį prislėgtą. Ji irgi tai pastebėjo ir pasistengė pasinaudoti. Ma- 
nau, jį sužavėjo jos gebėjimas linksmai spręsti problemas. 

- Kaipjjis elgėsi su kaliniu, tuo, kuris iššvirkštė savo spermą? Ar 
jie bendravo? 

— Nelabai. Tą naktį daktaras Lekteris jį tiesiog nužudė. 

- Jie kalėjo atskirose kamerose? - paklausė Demlingas. - Kaip jis 
tai padarė? 

—Jų kameros buvo priešingose koridoriaus pusėse, per tris kame- 
ras viena nuo kitos, - aiškino Barnis. - Naktį daktaras Lekteris pasi- 
kalbėjo su juo ir liepė praryti liežuvį. 

— Taigi Klarisė Starling ir Hanibalas Lekteris... susidraugavo? — 
paklausė Meisonas. 

— Iki tam tikros ribos, - atsakė Barnis. - Jie keitėsi informacija. 
Daktaras Lekteris padėjo jai suprasti jos ieškomo žudiko maniako 


mastyseną, o ji atsidėkojo informacija apie save. Daktaras Lekteris, 

man sakė manantis, kad Starling pernelyg drąsi, drąsa gali jai pa- 
kenkti, jis tai pavadino „uolumo pertekliumi“. Jis manė, kad ji gali 
per daug priartėti prie prarajos krašto, jei, jos nuomone, to reiklautų 
užduotis. O kartą jis pasakė, kad ji turi „prakeiktą skonį“. Nežinau, 
ką tai galėtų reikšti. 

— Daktare Demlingai, ar jis norėtų ją išdulkinti, nužudyti, suval- 
gyti ar dar ką? - paklausė Meisonas, išvardindamas visas galimybes, 
kokias tik pajėgė sugalvoti. 

— Gali būti, kad nori visko kartu, - atsakė daktaras Demlingas. — 
Nesiimčiau pranašauti eilės tvarkos, kuria jis ketintų atlikti šiuos 
veiksmus. Trumpai apžvelgsiu pagrindinę šios istorijos mintį. Ne- 
svarbu, kad ir kaip bulvariniai laikraščiai — ir jų skaitytojai - norėtų 
suteikti jai romantizmo, net lygindami su pasaka apie gražuolę ir 
pabaisą, jo tikslas yra jos nuosmukis, kančia ir mirtis. Jis sureagavo į 
ją du kartus: kaiją įžeidė į veidą iššvirkšta sperma ir kai po šaudynių 
laikraščiai draskė ją į skutus. Jis prisistato kaip globėjas, tačiau jį 
jaudina jos kančia. Kai bus parašyta Hanibalo Lekterio istorija, o ji 
bus parašyta, tai bus įvardinta kaip Demlingo avunkulizmo atvejis. Ji 
traukia jį tik savo kančia. 

Plačiame lygiame Barnio tarpuakyje atsirado raukšlė. 

— Pone Verdžeri, ar galėčiau įsiterpti, jei jau paklausėte mano nuo- 
monės? 

Jis nelaukė leidimo. 

— Beprotnamyje daktaras Lekteris sureagavo, kai ji susitvardė, 
šluostėsi nuo veido išskyras ir dirbo savo darbą. Laiškuose jis vadina 
ją kare ir pabrėžia, kad per susišaudymą ji išgelbėjo kūdikį. Jis gerbia 
jos drąsą ir discipliną, žavisi ja. Jis pats rašo, kad neketina jos aplan- 
kyti. Ir jei yra toks dalykas, kurio daktaras Lekteris niekada nesigrie- 
bia - tai melas. 

- Štai tipiškas bulvarinio mąstymo pavyzdys, apie kurį kalbė- 
jau,- nusprendė Demlingas. - Hanibalas Lekteris neturi tokių jaus- 
mų kaip žavėjimasis ar pagarba. Jis nejaučia nei šilumos, nei meilės. 
Tai - romantinė iliuzija, rodanti menką išsimokslinimą. 


— Daktare Demlingai, turbūt jūs manęs neprisimenate, - tarė Bar- 

daktaru Lekteriu. Daugelis bandė, bet jūs, kiek prisimenu, vienintelis 
išėjot verkdamas. Žurnale American Journal of Psychiatry jis išspaus- 
dinojūsų knygos recenziją. Nekaltinu jūsų, jei toji recenzija išspaudė 
jums ašaras. 

— Pakaks, Barni, - nutraukė Meisonas. - Pasirūpink mano pietumis. 

— Nieko vertas nesubrendęs savamokslis, - nusprendė Demlin- 
gas, Barniui išėjus iš kambario. 

— Daktare, nepasakojote apie savo pokalbį su Lekteriu, — tarė 
Meisonas. 

— Tuo metu jį kankino katatonija, nieko nepavyko išgauti. 

- Ir todėl apsiverkėte? 

— Netiesa. 

— Jūs neigiate viską, ką pasakė Barnis? 

- Jis toks pat suklaidintas kaip ir mergina. 

— Galbūt ir Barnis neabejingas Starling, - tarė Krendleris. 

Margo nusijuokė, garsiai, kad išgirstų Krendleris. 

- Jei norite, kad Klarisė Starling sudomintų daktarą Lekterį, pri- 
verskite ją kentėti, - tarė Demlingas. - Tegul matoma žala pakiša mintį 
apie tą žalą, kurią jis galėtų padaryti. Matydamas jos simbolines žaiz- 
das, jis susijaudins lygiai taip, kaip matydamas ją žaidžiančią su savo 
kūnu. Kai lapė išgirsta triušio cypimą, ji atbėga, bet tikrai ne padėti. 

— Negaliu pašalinti Klarisės Starling, - pasakė Krendleris, kai išėjo 
Demlingas. - Galiu jus informuoti, kur ji ir ką veikia, bet negaliu kon- 
troliuoti FTB. Ojei Biuras sumanys pasinaudoti ja kaip masalu, pati- 
kėkite, jie tikrai ją pridengs. 

Krendleris atkišo pirštą į tamsą, kurioje gulėjo Meisonas, tarsi 
norėdamas pabrėžti savo žodžių svarbą. 

— Tokia akcija jums nepavyks. Negalėsite prasiveržti pro apsau- 
gą ir perimti Lekterio. Saugai akimirksniu pastebės jūsų Žmones. 
Kita vertus, FTB nepradės veikti, jei jis vėl su ja nesusisieks ar nebus 
akivaizdžių įrodymų, kad yra kažkur netoliese... Jis rašė jai, bet nie- 

kada nesiartino. Jai saugoti reikėtų dvylikos žmonių, tai brangu. 
Verčiau jau nebūtum ištraukęs jos iš to mėšlo, kuriame atsidūrė po 
susišaudymo. Dabar bus sunku viską apversti ir vėl pakišti su ta 
pačia istorija. 

— Ne, ne, ne, - tarė Meisonas, puikiai susidorojęs su priebal- 
siais. - Margo, pažiūrėk šeštadienio Corriere della Sera numerį, iš- 
ėjusį kitą dieną po Pacio nužudymo, perskaityk pirmą skelbimą 
užuojautų skyrelyje. 

Margo pakėlė laikraštį prieš šviesą. 

- Skelbimas angliškai, skirtas A. A. Aaronui. Parašyta: Pasiduoki- 
te artimiausiems valdžios atstovams, priešai arti. Hana. Kas toji Hana? 

- Starling vaikystės žirgo vardas, - atsakė Meisonas. - Taip Star- 
ling įspėja Lekterį. Savo laiške jis rašė kaip su juo susisiekti. 

Krendleris pašoko ant kojų. 

— Po velnių. Ji negalėjo žinoti apie Florenciją. Jei ji tai Žino, supra- 
to, kad aš perdaviau jums informaciją. 

Meisonas atsiduso svarstydamas, ar Krendleris ganėtinai gud- 
rus, kad būtų naudingas politikas. 

— Ji nieko nežinojo. Aš išspausdinau skelbimą laikraščiuose La 
Nazione, Corriere della Sera ir International Herald-Tribune, kitą dieną po 
to, kai ėmėmės Lekterio. Jei mums būtų nepasisekę, jis manytų, kad 
Starling norėjo jam padėti. Per Starling mes vis dar su juo susiję. 

— Skelbimo niekas nesuprato. 

— Ne. Nebent Hanibalas Lekteris. Ir gali jai už jį padėkoti - laišku, 
asmeniškai, nežinia kaip. Sakyk, ar vis dar skaitote jos laiškus? 

Krendleris linktelėjo. 

— Visus. Jei jis parašys, sužinosi anksčiau už ją. 

— Krendleri, gerai klausyk: šis skelbimas užsakytas ir apmokėtas 
taip, kad Klarisei Starling niekada nepavyks įrodyti, jog jį parašė ne 
ji. Tai - nusikaltimas. Ji peržengė ribą. Krendleri, šitai padės ją pa- 
laužti. Juk žinai, kaip FTB rūpinasi tais, kurie pateko nemalonėn. 
Išmeta juos šunims. Ji net praras leidimą turėti ginklą. Niekas ja nebe- 
sidomės, nebent aš. O Lekteris žinos, kad ji liko visai viena. Tačiau 
pirma išbandysime porą kitų būdų. 


Meisonas stabtelėjo atgauti kvapo, paskui kalbėjo toliau: 

- Jei ir tai nesuveiks, padarysime, kaip siūlė Demlingas, o šiuo 
skelbimu priversime ją kentėti... ką ten kentėti, visai ją palaužti. Pata- 
riu rinktis tą pusę su pute. Kitoje - tik suknista sąžinė. Atsiprašau... 
nenorėjau keiktis. 

Klarisė Starling bėga per nubyrėjusius lapus Virdžinijos parke, va- 
landa kelio nuo jos namų, mėgstamiausia vieta. Tą paprastą rudens 
dieną aplink nematyti nė vieno žmogaus. Ji pasiėmė taip reikalingą 
laisvadienį. Bėga pažįstamu taku per miškingas kalvas prie Šenan- 
doa upės. Kalvų viršūnėse oras ryto saulės įkaitintas, daubose dar 
vėsus, kartais oras tuo pat metu šiltas veidui ir vėsus kojoms. 

Tomis dienomis žemė po Starling kojomis tarsi siūbavo. Bėgda- 
maji atrodo tvirtesnė. 

Starling bėga per skaisčią dieną, pro lapus blykčioja šviesa, ant 
tako vienur dėmėmis, kitur dryžiais krinta žemos ryto saulės nutvieks- 
tų kamienų šešėliai. Prieš ją išnyra trys elniai: dvi patelės ir mažas 
patinėlis - jie peršoka taką vienu lengvu šuoliu, tik pakeltos uodegė- 
lės mirksi jiems tolstant miško prieblandoje. Starling pati šokteli iš 
džiaugsmo. 

Nejudrus tarsi viduramžių gobeleno figūra Hanibalas Lekteris 
sėdėjo tarp nukritusių lapų ant kalvos virš upės. Jis galėjo matyti 
pusantro šimto metrų ilgio tako atkarpą, jo žiūronus nuo šviesos at- 
spindžių dengė iš kartono pasidarytas gaubtas. Iš pradžių jis pamatė 
bėgantį elnią, žvilgsniu nusekė jį įkalnėn, o paskui, pirmą kartą po 
septynerių metų, pamatė gyvą Klarisę Starling. 

Jo veido išraiška nepasikeitė, tačiau šnervės išsiplėtė giliai kvėp- 
damos orą, tarsi galėtų per nuotolį užuosti jos kvapą. 

Įkvėptas oras dvelkė sausais lapais su cinamono prieskoniu, jau 
sutręšusiais lapais, pradėjusiais pūti kaštonais ir gilėmis, tolimų lau- 
kų triušių spiromis, lapais apibyrėjusio sudraskytos voverės kailiu- 
ko laukiniu muskusu, tačiau ore nebuvo Starling kvapo, kurį pajustų 
bet kur ir bet kada. Matė, kaip priešją prabėgo elniai, dar ilgai matė 
juos šuoliuojančius jau po to, kai jie išnyko jai iš akių. 

Jis matė ją gal kiek ilgiau nei minutę, bėgančią lengvai, švelniai 
liečiančią žemę. Aukštai ant nugaros - nedidelė kuprinė su vandens 
buteliu. Apšviesta iš nugaros, ryto saulėjė išblukusiais kontūrais, tarsi 
jos kūnas būtų padengtas žiedadulkių sluoksniu. Nukreipti į ją Žiū- 
ronai akimirką pagavo saulės atspindį upės vandenyje, jo akyse ke- 
lias akimirkas mirguliavo tamsios dėmės. Ji išnyko ten, kur takas lei- 
džiasi nuokalnėn ir nuvingiuoja tolyn. Paskutinis išjo regėjimo lauko 
dingo jos viršugalvis ir plaukų uodega, kuri šokčiojo lyg baltojo elnio 
uodegėlė. 

Daktaras Lekteris liko sėdėti, nebandė jos vytis. Vaizduotėje jis 
vis dar regėjo ją bėgančią. Ji bėgs tol, kol jis to norės. Pirmas tikras jos 
vaizdas per septynerius metus, neskaitant nuotraukų bulvariniuose 
laikraščiuose ir tolimų žvilgsnių į galvą automobilyje. Jis atsigulė ant 
lapų aukštielninkas, pasikišęs po galva rankas, žiūrėdamas į dan- 
gaus fone mirgančią išretėjusią klevo lapiją. Dangus atrodė tamsus, 
beveik purpurinis. Purpuras, purpuras, laukinės uogos, kurias skynė 
kopdamas čia irgi buvo purpurinės, pilna jų kekė jau pradėjo raukš- 
lėtis, jis nuskabė kelias ir suvalgė, kitas suspaudė delne ir nulaižė jų 
sultis kaip vaikas laižo delną. Purpuras, purpuras. 

Purpuriniai baklažanai darže. 

Medžioklės namelyje vidurdienį nebuvo karšto vandens, todėl Mišos 
auklė išnešė seną varinę vonelę į daržą, kad saulė sušildytų vandenį, kuria- 
me maudėsi dvimetė mergaitė. Miša sėdėjo spindinčioje vonelėje saulės ato- 
kaitoje tarp daržovių, aplink ją skraidė kopūstinukai. Vandens buvo tik tiek, 
kad apsemtų putlias kojytes, bet rimtasis brolis Hanibalas ir didelis šuo 
privalėjo ją prižiūrėti, kol auklė atneš iš namo rankšluostį. 

Hanibalas Lekteris baugino kai kuriuos tarnus, baugino savo tvirtybe ir 
neįtikėtina išmintimi, tačiau išmananti savo darbą senoji auklė jo nebijojo, 
ir Miša jo nebijojo, suėmusi delnais jo skruostus juokdavosi tiesiai jam į 
veidą. Miša pasilenkė pro jį ir ištiesė rankas į baklažanus, saulės šviesoje 
traukiančius žvilgsnį. Jos akys buvo ne rudos kaip brolio, o žydros, bet kai ji 
žiūrėdavo į baklažanus, atrodė, kad jos patamsėja, sugerdamos jų spalvą. 
Hanibalas Lekteris žinojo, kad toji spalva buvo Mišos mėgstamiausia. Kai 
ją įnešė atgal į namus, o virėjos padėjėjas burbėdamas išėjo išpilti vonelės, 

žaluma ribuliuojančius muilo burbulus ant žemės, kol jie susigėrė į išpuren- 
tą dirvą. Paskui išsitraukė lenktinį peiliuką, nupjovė vieno baklažano galą 
ir nušluostė nosine. Saulės spindulių sušildyta daržovė jo rankose buvo 
jauki lyg naminis žvėrelis, jis nunešė ją į Mišos kambarį ir padėjo taip, kad 
ji galėtų matyti. Miša mėgo tamsų purpurą, mėgo baklažanų spalvą visą 
savo gyvenimą, kol buvo gyva. 

Hanibalas Lekteris vėl užsimerkė, kad pamatytų prieš Starling 
šuoliuojantį elnią, kad pamatytų ją šuoliuojančią taku, auksinę, į 
nugarą šviečiančios saulės spinduliuose, tačiau tai buvo kitas el- 
nias, mažas elniukas su šone įsmigusia strėle, jis spyrėsi tempia- 
mas už virvės, spyrėsi vedamas prie kaladės, mažasis elniukas, ku- 
rį suvalgė prieš Mišą, ir jis nebegalėjo sėdėti nejudėdamas, jis 
atsistojo, nuo purpurinių uogų dėmėtomis lūpomis ir delnais, liū- 
desio iškreiptu veidu lyg graikų teatro kaukė. Pažvelgė į taką, Star- 
ling pavymui. Giliai įkvėpė oro, suuodė apvalantį miško kvapą. Žiū- 
rėjo akių neatitraukdamas į tašką, kuriame išnyko Starling. Takas, 
kuriuo ji nubėgo, atrodė šviesesnis už jį supančius miškus, tarsi po 
jos būtų likęs šviečiantis pėdsakas. 

Skubiai užlipo į kalvos viršūnę ir nusileido šlaitu žemyn prie- 
šingoje pusėje, į kempingo automobilių stovėjimo aikštelę, kurioje 
paliko savo sunkvežimį. Norėjo išvažiuoti iš parko dar prieš Star- 
ling grįžtant prie savo automobilio, pastatyto už trijų kilometrų, 
didžiojoje automobilių stovėjimo aikštelėje, greta sargo namelio, ru- 
denį uždaryto. 

Iki automobilio jai reikės bėgti dar gerą ketvirtį valandos. 

Daktaras Lekteris sustojo greta Mustango, neišjungdamas varik- 
lio. Jis jau turėjo progos patyrinėti jos mašiną stovėjimo aikštelėje prie 
bakalėjos parduotuvės šalia jos namų. Hanibalą Lekterį čia atvedė 
lengvatinis metinis parkų lankytojo abonementas prie Starling jau 
gerokai padėvėto automobilio stiklo. Jis nusipirko parko žemėlapį ir 
ištyrinėjo. 

Mašina buvo užrakinta, ji tupėjo ant savo plačių ratų tarsi miego- 
dama. Jam buvo smagu žiūrėti į jos automobilį. Jis ir įnoringas, ir 


galingas. Pasilenkė prie chromuotos durų rankenėlės, bet nieko ne- 

užuodė. Atlenkė ploną plieninį peiliuką ir įkišo į plyšį virš užrakto. 
Signalizacija? Yra? Nėra? Klik. Nėra. 

Daktaras Lekteris įsėdo į automobilį, į Klarisės Starling kvapo 
prisotintą orą. Vairas buvo storas, aptrauktas oda. Viduryje - raidės 
MOMO.Jis perskaitė žodį lyg papūga palenkęs galvą į šoną, lūpomis 
tardamas: „MOMO“. Atsilošė sėdynėje, užsimerkęs, giliai kvėpuoda- 
mas, pakėlęs antakius tarsi klausydamasis koncerto. 

Staiga tarsi nepriklausoma kūno dalis tarp lūpų pasirodė ma- 
žas smailas rožinis liežuvio galiukas, lyg iš veido išlindusi gyvatė. 
Nekeisdamas veido išraiškos, sakytum nejučia jis pasilenkė pirmyn, 
pagal kvapą surado oda trauktą vairą ir apsivijo jį liežuviu, brauk- 
damas per išpjovas pirštams vidinėje vairo pusėje. Burna pajuto 
nugludintą vairo vietą, kur paprastai būdavo delnas. Paskui vėl 
atsilošė sėdynėje, jau įtraukęs liežuvį, judindamas sučiauptas lū- 
pas tarsi ragautų vyną. Giliai įkvėpė, sulaikė kvėpavimą, išlipo iš 
mašinos ir užrakino Klarisės Starling Mustangą. Neiškvėpė, laiky- 
damas ją savo burnoje ir plaučiuose, kol jo nutriušęs sunkvežimis 
išsuko iš parko. 

Remiantis elgesio tyrimų rezultatais galima teigti, kad vampyrai vei- 
kia apibrėžtoje teritorijoje, o kanibalai plačiai klajoja po šalį. 

Daktaro Lekterio neviliojo klajokliškas gyvenimo būdas. Susidū- 
rimų su valdžios atstovais jam pavykdavo išvengti tik dėl kokybiškų 
asmens dokumentų, sugebėjimo juos išlaikyti bei galimybės lengvai 
gauti pinigų. Klajonės ir dažnas gyvenamosios vietos keitimas čia 
buvo niekuo dėti. 

Turėdamas dvi tapatybes, seniai žinomas, abi su puikia reputa- 
cija, ir dar trečia, skirta automobiliams, jis vos per savaitę nuo atvyki- 
mo į Jungtines Valstijas nesunkiai susisuko jaukų lizdelį. 

Pasirinko Merilendą, tik už valandos kelio nuo Meisono Verdže- 
rio Ondatrų fermos ir pakankamai arti Vašingtono bei Niujorko muzi- 


kos ir teatrų gyvenimo. 

Regima daktaro Lekterio veikla netraukė dėmesio, o kiekviena išjo 
tapatybių turėjo didelę tikimybę išlaikyti paprastą patikrinimą. Ap- 
lankęs vieną iš savo banko seifų Majamyje, iš vokiečių lobisto išsinuo- 
mojo jaukų namą nuošalioje vietoje Cespyko krantinėje. 

Su dviem telefono linijomis ir skambučių persiuntimo įranga, 
sumontuota pigiame bute Filadelfijoje, neišeidamas iš savo naujųjų 
namų galėjo gauti naujausią informaciją. 

Mokėdamas grynais netruko iš bilietų perpardavinėtojų gauti ge- 
riausius bilietus į jį dominančius simfoninės muzikos koncertus, ba- 
leto ir operos spektaklius. 

Tarp kitųjo naujojo namo privalumų buvo ir didelis garažas dviem 
automobiliams su dirbtuvėmis ir tvirtomis durimis viršuje. Čia dak- 
taras Lekteris pastatė savo automobilius: šešerių metų Chevrolet fur- 
goną su bagažine ant stogo ir priekaba, pirktą iš santechniko ir dažy- 
tojo, ir galingą Jaguar, išsinuomotą per holdingo kompaniją Delavare. 
Jo furgonas kiekvieną dieną keitė išvaizdą. Bagažinėje ar priekaboje 
galėdavo atsirasti dažytojo kopėčios, vamzdžiai, laidų ritiniai, išky- 
lautojo įranga ar dujų balionas. 

Sustygavęs buitį, leido sau savaitę pasimėgauti Niujorko koncer- 
tais ir muziejais, o įdomiausių parodų katalogus išsiuntė Prancūzijo- 
je gyvenančiam savo pusbroliui Baltusui, garsiam dailininkui. 

Niujorko Sothby's aukcione nusipirko du puikius muzikos in- 
strumentus, tikras retenybes. Pirmasis — aštuoniolikto amžiaus pa- 
baigos flamandų klavesinas, beveik toks pat, kaip 1745 metų Dulkin 
iš Smithsonian instituto, su dviguba klaviatūra, kuria galima skambinti 
Bachą - instrumentas puikiai pakeitė Florencijoje turėtą klavesiną. 
Antrasis pirkinys buvo vienas iš pirmųjų elektroninių instrumentų, 
tereminas, ketvirtajame dešimtmetyje pagamintas paties profesoriaus 
Teremino. Daktaras Lekteris seniai domėjosi tereminais. Vieną net 
sukonstravo būdamas vaikas. Juo grojama atvirais delnais mosikuo- 
jant elektroniniame lauke. Mostu išgaunamas garsas. 


Dabar, kai viskas jau sutvarkyta, galima pasilinksminti... 


Praleidęs rytą miškuose, daktaras Lekteris važiavo į savo jaukų 
prieglobstį Merilendo pakrantėje. Lapų nuklotu taku per mišką bė- 

gančios Klarisės Starling paveikslas tvirtai įsikūrė jo atminties rū- 
muose. Tai buvo malonumas, kurį vos įėjęs vidun galėjo gauti grei- 
čiau nei per sekundę. Matė bėgančią Starling, o kartu - tokia jo regi- 
mosios atminties galia - galėjo papildyti vaizdą kitomis detalėmis, 
girdėti šlaitu aukštyn šuoliuojančius didelius, tvirtus elnius, matyti 
jų kojų rumbus, prie artimesnio iš jų papilvės kailio prikibusį dyglį. 
Savo prisiminimą jis įkurdino saulėtame rūmų kambaryje, kuo toliau 
nuo mažo sužeisto elniuko... 

Namučiai namai, tyliai spragtelėjusios užsivėrė furgoną įlei- 
džiančios durys. 

Kai vidurdienį vėl pakilo, pro jas išvažiavo juodasis Jaguar, su 
išvykai į miestą pasipuošusiu daktarų. 

Daktarui Lekteriui labai patiko pirkti. Jis pasuko tiesiai į 
Hammacher Schlemmer, namų ir sporto aksesuarų bei virtuvės įrangos 
parduotuvę, ir ten ilgokai užtruko. Vis dar apimtas miškų nuotaikos, 
kišeniniu metru išmatavo tris geriausias iškylų pintines. Visos trys 
buvo iš vytelių, lakuotos, su rankų darbo odos diržais ir tvirtais žal- 
variniais įtvarais. Galiausiai apsistojo ties vidutinio dydžio pinti- 
ne -ji turi būti skirta tik vienam iškylautojui. 

Pintinėje buvo termosas, tvirtos stiklinės, patvarūs indai ir nerū- 
dijančio plieno įrankiai. Ją reikėjo pirkti su priedais. Buvai priverstas 
juos pirkti. 

Vėliau, užsukus į Tiffany ir Christofle, daktarui pagaliau pavyko 
pakeisti sunkias iškylos lėkštes prancūzišku porcelianu, dekoruotu 
chasse* - su lapais ir kalnų paukščiais. Christofle parduotuvėje jis įsi- 
gijo mėgstamų devynioliktojo amžiaus sidabrinių stalo įrankių rinki- 
nį vienam asmeniui iš Cardinal serijos, su gamintojo vardu ant iš- 
gaubto šaukštų paviršiaus ir Paryžiaus žiurkės uodega rankenos 
apačioje. Šakutės buvo lenktos, su plačiais tarpais tarp dantų, o pei- 
lis maloniai svėrė delną. Stalo įrankiai tiko prie delnų nelyginant 
geras dvikovos pistoletas. Krištolo skyriuje daktaras negalėjo apsi- 
spręsti dėl dviejų aperityvo taurių dydžių, bet galiausiai pasirinko 
pūstašones brendžio taures. Dėl vyno taurių abejonių nekilo: dakta- 


* Medžioklė (pranc.). 

ras pasirinko Riedel firmos, dviejų dydžių, su plačiu lanku ir daug 
vietos nosiai. 

Toje pat Christofle parduotuvėje jis rado nedidelių baltos drobės 
staltiesių ir gražių damasko šilko servetėlių su kampe išsiuvinėta 
maža damasko rože tarsi kraujo lašu. Nusipirko šešias, kad visada 
turėtų švarių, netrukdomas skalbimo ciklo. 

Nusipirko dvi geras 35 000 BTU* galingumo nešiojamas dujines 
virykles, panašias į tas, kurias naudoja restoranuose gaminti maistui 
prie staliukų, prabangią varinę sautė keptuvę ir varinį fait-tout pada- 
žams, abu Paryžiaus Dehillerin firmos, ir du plaktuvus. Nerado gry- 
no plieno peilių, kuriuos mėgo labiau už nerūdijančio plieno, ir kelių 
specialios paskirties peilių, likusių Italijoje. 

Jo paskutinė stotelė buvo medicinos įrankių parduotuvė netoli 
Gailestingumo ligoninės, kur už itin palankią kainą nusipirko be- 
veik naują Stryker firmos autopsijai naudojamą pjūkliuką, puikiai 
telpantį pintinėje vietoje termoso. Jo garantija buvo dar nepasibaigu- 
si, o komplektą sudarė bendros paskirties ašmenys ir specialūs ašme- 
nys kaukolei atverti. Tuo beveik užbaigė savo batterie de cuisine. 

Plačios stiklinės daktaro Lekterio namų durys atviros gaiviam 
vakaro orui. Įlanka spindi sidabru mėnulio šviesoje, išmarginta pra- 
plaukiančių debesų šešėliais. Jis įsipylė vyno į naują krištolo taurę ir 
pastatė ją prie žvakidės ant naujo klavesino. Vyno aromatas maišosi 
su sūrių kvapu ir daktaras Lekteris gali juo mėgautis net nepakelda- 
mas rankų nuo klavišų. 

Savo gyvenime jis turėjo klavikordų, spinetų ir kitokių senovinių 
klavišinių instrumentų, tačiau klavesinas buvo pats mieliausias, nes 
jo stygas užgaunančių plokštelių garso stiprumo negali valdyti, to- 
dėl muzika užklumpa tarsi netikėtos patirties pilnatvė. 

Daktaras Lekteris žiūri į instrumentą, sugniaužia ir vėl ištiesia 
delnus. Jis prisiartina prie naujojo klavesino, kaip artintųsi prie pa- 
trauklios nepažįstamosios, jos dėmesį patraukdamas sąmojinga pa- 
staba - pagroja Henriko VIII sukurtą ariją „Žaliuoja bugienis“. 

Įsidrąsinęs pradeda skambinti Mocarto Sonatą B-dur. Jie su kla- 


vesinu dar nepažįstami, tačiau iš atsako į pirštų prisilietimus jis jau- 
* Britų terminis vienatas. 

čia, kad netruks suartėti. Kyla vėjas, sumirga žvakių liepsnelės, bet 
daktaro Lekterio akys užmerktos, galva pakelta, jis groja. Nuo Mišos 
žvaigždučių formos delnų kyla muilo burbulai, ji mojuoja rankomis 
vėjyje iškėlusi virš vonelės, jis užgroja trečiąją dalį, mišku lengvai 
bėga Klarisė Starling, ji bėga, po jos kojomis čeža lapai, vėjas šiūruoja 
aukštus siūbuojančius medžius, prieš ją šuoliuoja elniai, patinėlis ir 
dvi patelės, jie liuokteli per taką, kaip šokteli širdis. Žemė staiga atšą- 
la ir skarmaluoti vyrai išveda iš miško elniuką, jo šone įsmigusi strė- 
lė, elniukas muistosi, aplink kaklą jam apvyniota virvė, vyrai jį tem- 
pia nenorėdami nešti prie kaladės su kirviu, sniegas nusidažo krauju, 
muzika nutyla, daktaras Lekteris sėdi įsikibęs į pianino kėdę. Jis įkvė- 
pia giliai giliai, padeda rankas ant klavišų, pagroja vieną taktą, kitą, 
jie sudūžta į tylą. 

Pasigirsta jo veriamas, kylantis riksmas, jis nutyla taip pat staiga, 
kaip ir muzika. Sėdi panarinęs galvą virš klaviatūros. Tyliai pakyla 
ir išeina iš kambario. Tamsiame name nematyti, kur jis. ČCespyko vė- 
jas stiprėja, žvakių liepsnelės plevena ir gęsta, tamsoje jis užgauna 
klavesino stygas... pasigirsta atsitiktinė gaida, paskui — veriamas 
klyksmas iš praeities. 

Atlanto vandenyno regiono ginklų ir peilių paroda Karo memorialo 
salėje. Ilgi stalai nukrauti ginklais, daugiausia pistoletais ir auto- 
matiniais šautuvais. Ant lubų šokčioja raudoni lazerinių taikiklių 
spinduliai. 

Prašalaičiai į ginklų parodas užsuka retai. Ginklai dabar juodi, o 
ginklų parodos - niūrios, bespalvės, bedžiaugsmės, kaip ir sielos dau- 
gelio tų, kurie jas lanko. 

Pažiūrėkit į šitą minią: purvini, apšepę, pikti nevykėliai, kietašir- 
džiai. Jie kelia didžiausią pavojų piliečių teisei turėti šaunamąjį ginklą. 

Jų mėgstami ginklai —- automatiniai šautuvai - sukurti masinei 
gamybai, gaminami serijomis ir už mažiausią savikainą, kad šauna- 


mąja galia aprūpintų neišmanėlių ir nemokšų būrius. 

Didingai grakštus daktaras Lekteris žengė pro alaus išpampin- 
tus pilvus ir pilkus, blyškius uždarų patalpų šaulių veidus. Šauna- 
mieji ginklai jo nedomino. Jis pasuko tiesiai prie didžiausios toje pa- 
rodoje peilių ekspozicijos. 

Jos savininkas vardu Bakas. Šimto šešiasdešimties kilogramų 
svorio. Bakas turėjo įvairių kardų, viduramžių ir barbarų laikų gin- 
klų kopijų, taip pat peilių bei lazdų, ir daktaras Lekteris netruko 
pastebėti savo sąraše trūkstamus peilius, tuos, kuriuos jam teko pa- 
likti Italijoje. 

— Kuo galiu padėti? - Bako skruostai ir lūpos draugiškai šypsojo, 
akys švietė pykčiu. 

— Norėčiau Harpy peiliuko, tiesaus Spyderco aštuonių centimetrų 
ilgio dantyta geležte, ir dar to peilio odai dirti, ten, toliau. 

Bakas surinko išvardintus peilius. 

— Dar norėčiau gero pjūkliuko. Ne, ne tokio, ieškau tikrai gero. 
Parodykite tą plokščią guminę lazdą, juodą... | 

Daktaras Lekteris išbandė lazdos lankstumą. 

- Perku. 

— Dar ko nors pageidautumėt? 

— Taip. Pirkčiau Spyderco Civilian, tik nematau, ar turite. 

— Jį mažai kas žino. Turiu tik vieną. 

— Man vieno ir reikia. 

— Jo kaina - du šimtai dvidešimt dolerių, jums galėčiau parduoti 
už šimtą devyniasdešimt, su dėklu. 

— Puiku. Ar turitę plieninių virtuvės peilių? 

Bakas papurtė savo didelę galvą. 

— Jų reikėtų ieškoti sendaikčių turguje. Pats ten perku. Galima 
pagaląsti į puodo dugną. 

— Suvyniokite, aš tuoj grįšiu. 

Bako retai prašydavo ką nors suvynioti. Jis tai padarė iš nuosta- 
bos pakėlęs antakius. 

Paprastai tokios ginklų parodos panašios į turgų. Stovi pora sta- 
liukų su apdulkėjusiais Antrojo pasaulinio karo reliktais, dabar jau 


dvelkiančiais senove. Galima įsigyti šautuvų M-1, dujokaukių su su- 


222 


skilinėjusiais stiklais, gertuvių. Yra ir įprastų stendų su nacių relik- 
tais. Norėdamas gali nusipirkti Zyklon B dujų balioną. 

Beveik nieko iš Korėjos ar Vietnamo karo ir visai nieko iš operaci- 
jos „Audra dykumoje“. 

Daugelis prekiautojų vilki maskuojamaisiais drabužiais, tarsi tik 
trumpam būtų atlėkę į ginklų parodą iš priešakinių fronto linijų. Sle- 
piamosios aprangos galima ir nusipirkti, kartu su visu snaiperio ar 
medžiotojo iš lanko maskuojamosios aprangos komplektu - didžiau- 
sia parodos dalis ir buvo skirta šaudymui iš lanko. 

Daktaras Lekteris kaip tik tyrinėjo tokį slepiamąjį kostiumą, kai 
greta pamatė uniformuotus vyrus. Paėmė lankininko pirštinę. Išver- 
tęs ją taip, tarsi skaitytų gamintojo etiketę, akies krašteliu pastebėjo, 
kad tiedu pareigūnai iš Virdžinijos medžioklės ir žvejybos departa- 
mento, kuris turi parodoje stendą, skirtą gamtos draustiniui. 

— Donis Barberis, - tarė vyresnysis, mostelėjęs galva. - Jei tau 
kada pavyks nutempti jį į teismą, pranešk. Norėčiau išspirti tą kalės 
vaiką iš miškų visiems laikams. 

Jie žiūrėjo į kokių trisdešimties metų vyriškį kitoje šaudymo iš lan- 
ko stendo pusėje. Jis stovėjo veidu į juos, žiūrėjo filmą. Vilkėjo slepia- 
muosius drabužius, liemenį susijuosęs bliuzonu. Marškinėliai be ran- 
kovių, tatuiruotės ant rankų, beisbolo kepuraitė apsuktu snapeliu. 

Daktaras Lekteris lėtai traukėsi nuo pareigūnų, pakeliui apžiūri- 
nėdamas įvairius eksponuojamus daiktus. Sustojo prie lazerinių pis- 
toletų stendo kitoje eilėje ir pro groteles su iškabintais pistoletų dėk- 
lais pasidomėjo, koks filmas prikaustė Donio Barberio dėmesį. 

Filmas apie elnių medžioklę su lanku ir strėlėmis. 

Kažkas už kadro varė elnią mišku išilgai aptvaro, o medžiotojas 
ruošė lanką. Medžiotojui prisegtas mikrofonas. Jo kvėpavimas tan- 
kėja. Girdėti šnabždesys: „Geriau nebus.“ 

Kai strėlė pataikė į elnią, šis išrietė nugarą, paskui dukart atsi- 
trenkė į aptvarą, nepajėgdamas peršokti ir pabėgti. 

Kai strėlė įsmigo į elnią, Donis Barberis pašoko ir krioktelėjo. 

Medžiotojas filme ruošėsi dirti elniui kailį. Jis pradėjo nuo to, ką 


pavadino „vertikaliu pjūviu“. 

Donis Barberis sustabdė juostą ir atsisuko ją nuo tos vietos, kur 
strėlė pataiko į elnią, vis suko ir suko, kol stendo savininkas paprašė 
liautis. 

— Atsiknisk, subingalvi, - burbtelėjo Donis Barberis. - Vis tiek 
nieko iš tavęs nepirksiu. 

Gretimame stende jis nusipirko keletą geltonų strėlių plačiais ant- 
galiais su skustuvų geležtėmis. Ten stovėjo loterijos dėžė, ir Donis 
Barberis kartu su pirkiniu gavo loterijos kuponą. Prizas buvo dviejų 
dienų elnių medžioklė. 

Donis Barberis užpildė savo kuponą, įmetė į plyšį ir pasiėmė par- 
davėjo rašiklį, paskui su ilgu ryšuliu po pažastim įsimaišė į jaunų 


žmonių slepiamaisiais drabužiais minią. 


Kaip varlės akys pastebi judančius objektus, taip pardavėjo akys 
pastebi stabilius objektus judančioje minioje. Vyras priešais jį atro- 
dė sustingęs. 

— Ar tai geriausias arbaletas, kurį galite pasiūlyti? - paklausė 
daktaras Lekteris. 

- Ne. - Iš po prekystalio vyras ištraukė dėklą. - Šitas geriausias. 
Jei reikia vežti, sulankstomas yra patogesnis už vientisą. Jo suktuvas 
gali būti elektrinis arba mechaninis. Ar žinote, kad Virdžinijos valsti- 
joje medžioti elnius arbaletu leidžiama tik invalidams? 

— Mano brolis neteko vienos rankos, o kita trokšta ką nors nužu- 
dyti, - atsakė daktaras Lekteris. 

- Supratau. 

Nepraėjo nė penkios minutės, o Hanibalas Lekteris jau buvo nu- 
sipirkęs gerą arbaletą ir du tuzinus trumpų storų strėlių, kuriomis 
paprastai šaudoma iš arbaleto. 

—- Supakuokite. 

— Užpildykite kuponą, galite laimėti elnių medžioklę. Puikiai pra- 
leisite dvi dienas, - paaiškino pardavėjas. 

Daktaras Lekteris užpildė loterijos kuponą ir įmetė į dėžę. 

Kai pardavėjas užsiėmė kitu klientu, daktaras Lekteris vėl kreipė- 


si į jį. 

— Nair žioplys! - tarė. - Pamiršau užrašyti savo telefono numerį. 
Ar galiu? 

— Taip, prašau. 

Daktaras Lekteris nukėlė dėžės dangtį ir ištraukė du viršutinius 
kuponus. Saviškiame prie kitų netikrų duomenų prirašė telefono nu- 


būtų spragtelėjęs fotoaparatu. 

Ondatrų fermos sporto salė buvo įrengta pagal paskutinius techni- 
kos reikalavimus, juoda spalva ir chromuotas metalas, visas Nautilus 
sporto įrangos komplektas, sunkumų kilnojimo ir aerobikos aikšte- 
lės, gaiviųjų gėrimų baras. 

Barnis baigė mankštintis ir ilsėjosi mindamas dviratį, kai pajuto 
esąs ne vienas. Salės kampe Margo Verdžer nusirenginėjo sportinį 
kostiumą. Po juo vilkėjo aptemptas trumpikes ir marškinėlius ant lie- 
menėlės plačiomis petnešomis, dabar segėsi sunkumų kilnotojo dir- 
žą. Barnis išgirdo kampe skimbčiojančius svarsčius. Paskui - garsų 
jos kvėpavimą, atliekant apšilimo pratimus. 

Barnis mynė dviračio pedalus be jokios apkrovos, pasišluosty- 
damas rankšluosčiu galvą. Ji priėjo arčiau. 

Pažvelgė į jo rankas, paskui į savo. Jos atrodė panašios. 

— Kiek gali pakelti gulėdamas ant suolo? - paklausė. 

— Nežinau. 

— Kertu lažybų, kad žinai. 

— Gal šimtą aštuoniasdešimt kilogramų, ar panašiai. 

— Šimtą aštuoniasdešimt? Nemanau, stipruoli. Netikiu, kad galė- 
tum pakelti šimtą aštuoniasdešimt. 

— Gal ir tavo tiesa. 

— Statau šimtą dolerių, kad nepakelsi šimto aštuoniasdešimties. 

— Prieš kiek? 

— Prieš šimtą, ko tu tikėjaisi? Aš pati tave prižiūrėsiu. 

Barnis pažvelgė į ją ir suraukė savo lygią kaktą. 

— Gerai. 

Jie užmovė svarsčius. Margo suskaičiavo tuos, kuriuos užmovė 
Barnis, tarsi jis bandytų ją apgauti. Jis atsilygino ypač kruopščiai 
suskaičiuodamas tuos svarsčius, kuriuos užmovė Margo. 

Jis atsigulė ant nugaros, Margo su savo aptemptomis trumpikė- 
mis atsistojo prie jo galvos. Ten, kur jos šlaunys jungėsi su pilvu, 
pūpsojo gumbai lyg iš barokinių rėmų, o galingas liemuo, atrodė, 
siekia lubas. 

Barnis įsitaisė, nugara jautė suolą. Margo kojos kvepėjo šaldo- 
muoju kremu. Ant skersinio gulėjo plaštakos su ryškiai raudonais 
nagais, per grakščios, kad galėtų būti tokios stiprios. 

— Pasirengęs? 

— Taip. 

Jis pakėlė svarsčius prie virš jo palinkusio veido. 

Barniui nebuvo sunku. Paskui uždėjo skersinį ant laikiklių, tie- 
siai prieš Margo. Ji ištraukė pinigus iš sportinio krepšio. 

— Ačiū, - pasakė Barnis. 

- Aš galiu padaryti daugiau pritūpimų, - tiek tepasakė. 

— Žinau. 

- Iš kur gali Žinoti? 

- Aš galiu šlapintis ir atsistojęs. 

Jos tvirtas sprandas paraudo. 

- Ir aš. 

— Šimtas dolerių? - paklausė Barnis. 

- Paruošk man kokteilį, - atsakė ji. 

Ant baro stovėjo dubuo su vaisiais ir riešutais. Kol Barnis plakė 
kokteilius, Margo paėmė du graikinius riešutus ir delnais suskaldė. 

— Ar gali delnu suskaldyti tik vieną riešutą? - paklausė Barnis. 

Jis sudaužė du kiaušinius į plaktuvo kraštą ir suvertė vidun. 

— O tu? - savo ruožtu paklausė Margo ir padavė jam riešutą. 

Riešutas gulėjo ant Barnio delno. 

— Nežinau. 

Jis stumtelėjo viską nuo baro prieš save ir vienas apelsinas nurie- 
dėjo į Margo pusę. 


— Atsiprašau, - tarė Barnis. 

Ji pakėlė apelsiną nuo grindų ir padėjo į dubenį. 

Didelis Barnio delnas susigniaužė. Margo akys nuo jo kumščio 
nukrypo į veidą, atgal ir vėlį veidą, jo kaklo gyslos išpampo, veidas 
paraudo. Jis pradėjo drebėti, kumštyje silpnai trakštelėjo, Margo vei- 
das ištįso, jis pakėlė savo tirtantį kumštį virš plaktuvo ir pasigirdo 
garsesnis trakštelėjimas. Į plaktuvą pliumptelėjo kiaušinio balty- 
mas ir trynys. Barnis įjungė plaktuvą ir nusilaižė pirštus. Margo 
nusijuokė. 

Barnis supilstė kokteilį į taures. Iš tolo jie atrodė lyg du skirtingų 
svorio kategorijų imtynininkai ar sunkumų kilnotojai. 

— Manai, privalai daryti viską, ką daro vyrai?- paklausė jis. 

— Tik ne tokias kvailystes. 

— Norėtum išbandyti vyriškus santykius? 

Margo šypsena išblėso. 

— Barni, negundyk manęs nešvankiai juokauti. 

Jis papurtė savo didelę galvą. 

— Išbandyk su manim, - tarė. 

Klarisei Starling skverbiantis gilyn daktaro Lekterio skonių ir pomė- 
gių koridoriais, Hanibalo namuose vis gausėjo duomenų. 

Kai Rašelė Diuberi aktyviai globojo Baltimorės simfoninį orkest- 
rą, ji buvo kiek vyresnė už daktarą Lekterį ir labai graži - tuo Starling 
įsitikino žiūrėdama to meto nuotraukas Vogue žurnale. Tai buvo dar 
prieš du turtingus vyrus. Dabar ji vadinasi ponia Franc Rozenkranc, 
iš Rozenkrancų tekstilės pramonininkų šeimos. Su ja sujungė visuo- 
meninių reikalų sekretorė. 

— Brangioji, dabar aš tik siuntinėju orkestrui pinigus. Mes gyve- 
name per toli, kad galėčiau visur dalyvauti, - paaiškino ponia Ro- 
zenkranc, anksčiau panelė Diuberi. - Jei tai susiję su mokesčiais, ga- 
liu jums pasakyti mūsų buhalterijos telefoną. 

— Ponia Rozenkranc, kai dar aktyviai dirbote filharmonijos ir Vesto- 
verio mokyklos valdybose, jūs pažinojote daktarą Hanibalą Lekterį. 

Ilga tyla. 

— Ponia Rozenkranc? 

— Verčiau pasakykite savo telefono numerį ir aš jums paskambin- 
siu per FTB centrinę. 

— Gerai. 

Po kiek laiko: 

— Taip, su daktaru Lekteriu turėjome bendrų visuomeninių reika- 
lų, nuo tada Žurnalistai nepalieka manęs ramybėje. Jis buvo nepa- 
prastai malonus vyras, tikrai išskirtinis. Iš tų, kurie uždega, jei su- 
prantate, ką turiu galvoje. Ilgai negalėjau patikėti kitokiu jo įvaizdžiu. 

- Ponia Rozenkranc, ar jis jums ką nors dovanodavo? 

— Paprastai pasveikindavo mane gimtadienio proga, net iš kalėji- 
mo. Jo dovanos buvo labai rafinuotos. 

— Daktaras Lekteris jūsų gimtadienio proga surengė garsiuosius 
pietus. Su vynu, tų pačių metų, kuriais jūs gimėte. 

— Taip. Siuzi pietus pavadino nuostabiausiu vakarėliu po Kapo- 
tės juodojo ir baltojo pokylio. 

— Ponia Rozenkranc, jei kartais jis jums paskambintų ar parašytų, 
gal malonėtumėt paskambinti į FTB telefonu, kurį jums pasakysiu? 
Dar vienas klausimas, kurį drįstu užduoti: arjūs su daktaru Lekteriu 
turite kokių ypatingų progų? Ir dar. Ponia Rozenkranc, norėčiau su- 
žinoti jūsų gimimo datą. 

Iš telefono padvelkė šaltukas. 

— Maniau, kad tokia informacija jums lengvai prieinama. 

— Taip, ponia, tačiau yra šiokių tokių neaiškumų dėl gimimo datų 
jūsų draudimo pažymėjime, jūsų gimimo liudijime ir jūsų vairuotojo 
pažymėjime. Tiesą sakant, jos visur skirtingos. Prašau atleisti, tačiau 
bandome susieti prabangių dovanų užsakymus su daktaro Lekterio 
pažįstamų asmenų gimtadieniais. 

— Pažįstamų asmenų. Dabar aš jau pažįstamas asmuo... koks siau- 
bingas apibrėžimas. 

Ponia Rozenkranc sukikeno. Ji priklausė kokteilių ir cigarečių 
kartai, turėjo sodrų balsą. 

— Agente Starling, kiek jums metų? 

— Trisdešimt dveji. Dvi dienos iki Kalėdų man sukaks trisdešimt 
treji. 

— Tada nuoširdžiai linkiu, kad savo gyvenime jūs turėtumėt nors 
porą pažįstamų asmenų. Jie padeda smagiai leisti laiką. 

— Ačiū, ponia. Tai kada jūsų gimtadienis? 

Ponia Rozenkranc pagaliau suteikė teisingą informaciją, pridur- 
dama, kad „būtent tą dieną žino daktaras Lekteris“. 

— Ponia, leiskite paklausti, suprantu jūsų norą pakeisti gimimo 
metus, bet kam reikėjo keisti mėnesį ir dieną? 

— Norėjau būti gimusi Mergelės ženkle, jis labiau dera su pono 
Rozenkranco ženklu - tada mes dar tik susitikinėjome. 

Žmonės, su kuriais daktaras Lekteris susitikinėjo gyvendamas 
narve, apie jį susidarė kitokią nuomonę. 

Starling išgelbėjo senatorės Rutos Martin dukterį Ketriną iš pra- 
garo rūsyje, kur ją laikė uždaręs žudikas maniakas Džeimas Gam- 
bas, irjei sanatorė Martin nebūtų pralaimėjusi rinkimų, ji tikrai būtų 
galėjusi padėti Starling. Ji kalbėjo labai draugiškai, papasakojo apie 
Ketriną, klausinėjo Starling naujienų. 

— Starling, jūs niekada nieko manęs neprašėte. Jei jums reikėtų 
darbo... 

— Ačiū, senatore Martin. 

— Ne, apietą nelemtą Lekterį nieko nežinau, jei ką išgirsiu, nedels- 
dama pranešiu FTB, jūsų telefono numerį užsirašau čia pat, prie tele- 
fono. Čarsi žino, kaip elgtis su gaunamais laiškais, bet netikiu, kad jis 
parašytų. Paskutiniai jo žodžiai Memfyje buvo: „Man patinka jūsų 
kostiumėlis“. Jis pasielgė su manim taip žiauriai, kaip niekas kitas, 
žinote, ką jis padarė? 

— Žinau, kad jis pasišaipė iš jūsų. 

— Kai Ketrina dingo, kai mes jau buvome praradę viltį, jis pasakė, 
kad turi žinių apie Džeimą Gambą, ir kai meldžiau jį pasakyti, jis 
paklausė, pažvelgė man į akis tomis savo žalčio akimis ir paklausė, 
ar aš žindžiau Ketriną. Norėjo Žinoti, ar maitinau ją krūtimi. Atsa- 
kiau, taip. Tadajis tarė: „Troškinantis darbas, tiesa?“ Staiga aš viską 
prisiminiau, kaip laikydavau ją ant rankų, ištroškusi, laukdama, kol 
ji pasisotins, man suskaudo taip, kaip dar niekada neskaudėjo, o jis 
gėrė manąjį skausmą. 

- Senatore Martin, sakykite, koks jis buvo? 

— Koks... atsiprašau, kas? 

—- Koks buvo daktarui Lekteriui patikęs kostiumėlis? 

— Leiskite prisiminti... tamsiai mėlynas Givenchy, griežto kirpi- 
mo,- atsakė senatorė Martin, nustebinta Starling klausimo. - Star- 
ling, kai vėl įkišite jį į kalėjimą, atvažiuokite manęs aplankyti, pajodi- 
nėsime. 


— Ačiū, būtinai atvažiuosiu. 


Du pokalbiai telefonu, dvi daktaro Lekterio pusės: vienas atskleidė 
jo žavesį, kitas -jo skonį. Starling užrašė: „Vyno gamybos metai atitin- 
ka gimtadienius“ ,nors tas faktas jos programoje jau buvo pažymėtas. 
Dar pasižymėjo - į prabangių pirkinių sąrašą įtraukti Givenchy. Kiek 
pagalvojusi užrašė „maitinimas krūtimi“ ,be jokio akivaizdaus paaiš- 
kinimo, bet neturėjo laiko apie tai galvoti, nes suskambo telefonas. 

— Elgesio tyrimų skyrius? Skambina šerifas Diuma iš Klerendono 
apygardos Virdžinijos valstijoje, norėčiau kalbėti su Džeku Kroufordu. 

- Šerife, aš Džeko Kroufordo padėjėja, specialioji agentė Klarisė 
Starling. Šiandien jis teisme. Gal aš galėčiau jums padėti? 

— Man reikia pasikalbėti su Džeku Kroufordu. Lavoninėje turime 
išmėsinėtą vaikiną, ar paskambinau tikrai į tą skyrių? 

— Taip, šerife, čia kaip tik mėsi... taip, jūs teisingai pataikėte. Jei 
pasakytumėt, kur jus rasti, netrukus atvažiuočiau, ponui Kroufordui 
bus pranešta, kai tik jis grįš iš teismo. 

Starling Mustangas išlėkė iš FTB kiemo antruoju bėgiu, cypdamas 
padangom, net sargyboje stovėjęs jūrų pėstininkas suraukė kaktą ir 
pagrūmojo pirštu, stengdamasis nesišypsoti. 


58 skyrius 


Klarendono apygardos Šiaurės Virdžinijoje lavoninė sujungta su apy- 
gardos ligonine trumpu koridoriumi su ištraukiamąja ventiliacija lu- 
bose ir plačiomis dvivėrėmis durimis abiejuose galuose, kad būtų 
lengviau pervežti mirusiuosius. Šerifo pavaduotojas stovėjo prieš šias 


duris, nepraleisdamas aplink susispietusių reporterių ir fotografų. 

Pasistiebusi už reporterių nugarų Starling iškėlė savo tarnybinį 
ženklą. Kai šerifo pavaduotojas jį pastebėjo ir linktelėjo galva, ji pra- 
sispraudė pro žurnalistų būrį. Sužybsėjo blykstės, jai už nugaros su- 
spindo prožektorius. 

Autopsijos kambaryje tylu, tik skimbčioja ant metalinio padėklo 
dedami instrumentai. 

Apygardos lavoninėje yra keturi nerūdijančio plieno autopsijos 
stalai, kiekvienas su svarstyklėmis ir kriaukle. Du iš tų stalų užkloti 
keistai pūpsančiomis paklodėmis. Prie arčiausiai lango stovinčio stalo 
vyko įprasta autopsijos procedūra. Patologas ir jo padėjėja dirbo su- 
sikaupę, įėjus Starling, jie nepakėlė akių. 

Kambaryje pasigirdo plonas elektrinio pjūklo dūzgimas, o po aki- 
mirkos patologas nukėlė kiaušo viršų ir delnuose iškėlė smegenis, 
kurias padėjo ant svarstyklių. Sušnabždėjo svorį į prisegtą mikrofo- 
ną, patyrinėjo svarstyklių lėkštėje gulintį organą, pabaksnojo jį pirš- 
tinėtu pirštu. Per padėjėjos petį pastebėjęs Starling, įmetė smegenis į 
atvirą lavono krūtinės ertmę, nuspriegė gumines pirštines į šiukšlia- 
dėžę ir apėjęs stalą prisiartino prie jos. 

Nuojo rankos paspaudimo Starling perbėgo šiurpas. 

— Specialioji FTB agentė Klarisė Starling. 

— Aš daktaras Holingsvortas, medicinos daktaras, ligoninės pa- 
tologas, vyriausiasis virėjas ir indų plovėjas. 

Holingsvorto akys buvo žydros, žibėjo lyg švariai nulupti kiauši- 
niai. Jis kreipėsi į savo padėjėją, nenuleisdamas akių nuo Starling; 

— Merlina, prašau pranešti šerifui, jis intensyvios širdies terapijos 
skyriuje, ir nutrauk užklotus nuo šių palaikų. 

Starling iš patirties žinojo, kad patologai protingi, tačiau kalba 
negalvodami ir dažnai mėgsta pasirodyti. Holingsvortas nusekė Star- 
ling žvilgsnį. 

— Nustebote dėl smegenų? 

Ji linktelėjo ir skėstelėjo rankomis. 

— Agente Starling, mes ne aplaidūs. Nedėdamas smegenų atgal į 
kiaušą darau paslaugą laidojimo biurui. Jei karstas bus atviras, o 
budynės prie velionio ilgos, sunku tikėtis, kad iš smegenų ant pagal- 
vėlės neištekės skystis, todėl prikimšiu į kiaušą plaučių ar ko turėsiu 

po ranka, ir uždarysiu, sutvirtindamas virš ausų, kad nenuslystų. 
Šeima gaus visą kūną, ir visi bus laimingi. 

— Supratau. 

— Dabar pasakykite, kaip suprasti šitai, - tarė. 

Už Starling nugaros daktaro Holingsvorto padėjėja jau nuklojo 
autopsijos stalus. 

Starling atsigręžė, ir tai, ką pamatė, jai susiliejo į vieną paveikslą, 
kurio kol gyva neužmirš. Ant nerūdijančio plieno stalų vienas greta 
kito gulėjo elnias ir vyras. Elnio šone styrojo geltona strėlė. Strėlės 
kotas ir elnio ragai laikė iškėlę užklotą tarsi stiebai palapinę. 

Vyro galvą per ausų viršų buvo persmeigusi trumpesnė ir stores- 
nė geltona strėlė. Jis buvo su vienu drabužiu - beisbolo kepuraite 
apsuktu snapeliu. Strėlė laikė ją prisegtą prie galvos. 

Pažvelgus į jį Starling suėmė kvailo juoko priepuolis, bet jį nuslo- 
pino taip greit, kad tai, kas išsprūdo, galima buvo palaikyti išgasčio 
šūksniu. Abu kūnai gulėjo vienodomis pozomis, ant šonų, beveik 
vienodai išmėsinėti: ir vieno, ir kito nugarinė išpjauta kruopščiai, 
tvarkingai, kartu su raumenų pluoštu po stuburu. 

Elnio kailis ant nerūdijančio plieno paviršiaus. Ragai stirkso virš 
metalinės pagalvės, galva pasukta, balta akis tarsi žvelgia atgal, į 
strėlę Žudikę... Tas padaras, gulintis šonu ant savo paties atspindžio, 
pedantiškai tvarkingoje aplinkoje atrodė dar mažiau pasiekiamas, 
dar svetimesnis nei miškuose lakstantis elnias. 

Vyras gulėjo atmerktomis akimis, jų kampučiuose lyg ašaros su- 
stingo kraujo lašai. 

— Keista matyti juos kartu, - tarė daktaras Holingsvortas. - Jų 
širdys vienodai sveria. 

Jis žvilgtelėjo į Starling ir įsitikino, kad jai viskas gerai. 

— Tik vienas skirtumas. Matote, štai čia vyro trumpieji šonkauliai 
atskirti nuo stuburo ir plaučiai ištraukti ant nugaros. Labai panašu į 
sparnus, tiesa? 

- Kruvinasis erelis, - kiek pagalvojusi sumurmėjo Starling. 

— Niekada anksčiau to nemačiau. 

- Ir aš, — tarė Starling. 


- Tai turi pavadinimą? Kaip jūs sakėte? 

— Kruvinasis erelis. FTB šia tema turime daug literatūros. Toks 
skandinavų aukojimo paprotys. Perpjaunami trumpieji šonkauliai 
ir ištraukiami plaučiai, paskui suplojami, kad atrodytų lyg sparnai. 
Ketvirtajame dešimtmetyje Minesotoje taip darydavo Naujasis 
vikingas. 

— Jums dažnai tenka su tuo susidurti, nekalbu apie šį konkretų 
atvejį, bet su panašiais dalykais? 

— Taip, kartais pasitaiko. 

— Mano praktikoje tokie atvejai labai reti. Dažniausiai susiduria- 
me su paprastai nužudytais žmonėmis - nudurtais ar nušautais. Ar 
žinote, ką aš apie tai manau? 

— Klausau, daktare. 

— Manau, kad tas vyras -jo vardas Donis Barberis taigi vakar jis 
neteisėtai nušovė elnią, dieną prieš prasidedant medžioklės sezonui, 
nes žinau, kad jis mirė vakar. Strėlė dera prie jo medžioklės įrankių 
komplekto. Paskui skubiai jį išmėsinėjo. Netyriau kraujo ant jo rankų, 
bet esu įsitikinęs, kad tai elnio kraujas. Jis kaip tik ruošėsi nupjauti tą 
dalį, kurią medžiotojai vadina nugarine, bet jam nesisekė, pažiūrėki- 
te į šitą trumpą nelygų pjūvį. Čia jį užklupo staigmena - jo paties 
galvą pervėrė strėlė. Tokios pat spalvos, tik kitos rūšies. Jokių žymių. 
Ar atpažįstate ją? 

— Panaši į arbaleto strėlę, — tarė Starling. 

— Kitas žmogus, gal tas, kuris šovė iš arbaleto, baigė mėsinėti el- 
nią, atliko tą darbą nepalyginti geriau, paskui, Viešpatie, jis išmėsi- 
nėjo ir vyrą. Tik pažiūrėkite, kaip tiksliai išpjauta oda, kokie ryžtingi 
pjūviai. Niekas nesugadinta, jokių nuostolių. Pats Maiklas DeBeikis 
nepadarytų geriau. Nė ant vieno išjų nematyti jokių lytinio santykia- 
vimo žymių. Jie tiesiog paskersti mėsai. 

Starling krumpliais palietė lūpas. Patologas net pamanė, kad ji 
bučiuoja amuletą. 

— Daktare Holingsvortai, ar išimtos kepenys? 

Jis atsakė ne iš karto, žiūrėdamas į ją pro akinių viršų. 

— Elnio kepenys išimtos. Pono Barberio kepenys, atrodo, netiko. 
Dalis jų buvo išpjauta ir ištirta, išilgai vartų venos matyti pjūvis. Jo 


kepenys pažeistos cirozės, be spalvos. Jos liko kūne, norite pažiūrėti? 

- Ačiū, ne. O skydliaukė? 

— Taip, kaklo liaukos išimtos ir vienam, ir kitam. Agente Starling, 
ar ką nors įtariate? 

— Ne, - atsakė Starling. - Dar ne. 

Ūžtelėjo vėjo gūsis nuo durų, ir tarpduryje pasirodė liesas vy- 
riškis nugairintu veidu, sportiniu tvido švarku ir chaki spalvos 
kelnėmis. 

-Šerife, kaip Karltonas? - paklausė Holingsvortas. - Agente Star- 
ling, čia šerifas Diuma. Šerifo brolis gydosi intensyviosios kardiolo- 
gijos skyriuje. 
mas“, kad ir ką tai reikštų, - atsakė šerifas. Ir šūktelėjo pro duris: 

— Vilbernai, įeik. 

Šerifas paspaudė Starling ranką ir pristatė antrąjį vyrą. 

— Vilbernas Mudis, medžioklės plotų sargas. 

- Šerife, jei norite būti su savo broliu, galite grįžti į skyrių, - pasiū- 
lė Starling. 

Šerifas Diuma papurtė galvą. 

— Dar pusantros valandos manęs prie jo neprileis. Panele, prašau 
neįsižeisti, bet kviečiau Džeką Kroufordą. Arjis atvažiuos? 

- Jis teisme. Kai skambinote, kaip tik turėjo liudyti. Tikiuosi, ne- 
trukus pats mums paskambins. Mes tikrai labai jums dėkingi, kad 
pranešėte. 

— Senasis Kroufordas man dėstė Nacionalinėje policijos akade- 
mijoje prieš daugybę metų. Pašėlęs vyrukas. Jei jis atsiuntė jus, vadi- 
nasi, jūs savo darbą išmanote... Galiu tęsti? 

— Taip, šerife. 

Šerifas išsitraukė iš kišenės užrašų knygutę. 

— Čia matomas asmuo su strėle perverta galva yra Donis Leo Bar- 
beris: baltasis, vyriškos lyties, trisdešimt dvejų, gyvena priekaboje 
Treils End Parke, Kamerone. Nepavyko sužinoti, kad būtų kur nors 
dirbęs. Prieš ketverius metus pašalintas iš tarnybos karinėse oro pa- 
jėgose už netinkamą elgesį. Turėjo Federalinės aviacijos administra- 


cijos pažymėjimą, kartais dirbdavo lėktuvų mechaniku. Yra mokėjęs 

baudą už šaudymą miesto ribose ir dar vieną pernai, už medžioklę ne 
sezono metu. Pripažintas kaltas dėl brakonieriavimo Samito apygar- 
doje, šaudė elnius, Vilbernai, kada tai buvo? 

— Prieš du medžioklės sezonus, buvo ką tik atgavęs leidimą. De- 
partamente jį pažįsta. Jis nesivargina persekioti pašauto žvėries. Jei 
tas nekrenta vietoje, laukia kito... Kartą... 

— Vilbernai, papasakok, kas nutiko šiandien. 

— Na, važiavau keturiasdešimt septintuoju apygardos keliu, apie 
mylią į vakarus nuo tilto, buvo gal septinta ryto, kai mane sustabdė 
senasis Pekmenas. Jis vos gaudė kvapą ir spaudė ranka krūtinę. Pajė- 
gė tik žiopčioti ir rodyti ranka į mišką. Nuėjau į tankmę, gal pusantro 
šimto metrų, o ten gulėjo Barberis, atsirėmęs į medį, su strėlės perver- 
ta galva, ir elnias su strėle šone. Sustingę mažiausiai nuo vakar. 

— Sakyčiau, nuo ankstyvo vakardienos ryto, buvo visai šalti, - 
įsiterpė daktaras Holingsvortas. 

— Medžioklės sezonas prasidėjo šįryt, - tęsė Vilbernas. - Donis 
Barberis turėjo surenkamąjį bokštelį, kurio nespėjo pasistatyti. Gali 
būti, kad jis ten atvyko vakar, norėdamas pasiruošti šiandienos me- 
džioklei, arba rengėsi brakonieriauti. Nes kam jam reikėjo imti lanką, 
jei norėjo tik pastatyti bokštelį. O čia pasirodė šis puikus elnias, ir jis 
nesusivaldė. Tokių atvejų būta ne kartą. Dabar toks elgesys visuoti- 
nai paplitęs. Paskui, jam bemėsinėjant, atėjo kitas. Pėdsakų neradau, 
nes prapliupo toks smarkus lietus, kad visa žemė ištežo... 

— Todėl mes padarėme keletą nuotraukų ir patraukėme kūnus, — 
aiškino šerifas Diuma. - Miškas priklauso senajam Pekmenui. Donis 
turėjo paties Pekmeno pasirašytą leidimą dviejų dienų elnių medžiok- 
lei, kuri prasidėjo šiandien. Pekmenas kasmet parduodavo po vieną 
leidimą, per tarpininkus, su reklamos kampanija. Užpakalinėje Do- 
nio kelnių kišenėje radome laišką, kuriame parašyta „Sveikiname lai- 
mėjus dviejų dienų leidimą medžioti elnius“. Panele Starling, visi 
popieriai sušlapę. Neturiu nieko prieš mūsų vaikinus, bet gal geriau 
ištirkite pirštų atspaudus savo laboratorijoje. Ir ant strėlių. Kai ten 
atėjome, viskas buvo kiaurai permirkę. Stengėmės jų neliesti. 

— Agente Starling, jūs išsivešite strėles? Kaip jas išimti? - paklau- 
sė daktaras Holingsvortas. 

— Jei suspaudę replėmis nupjautumėt jų galus ties oda, o likusią 
dalį išstumtumėt, galėčiau pritvirtinti jas prie savo įkalčių lentelės, 
atsakė Starling atidarydama lagaminėlį. 

— Nemanau, kad jis būtų kovojęs, bet ar jums reikia panagių 
turinio? 

— Verčiau nukirpkite nagus DNR tyrimams. Man nereikia kiek- 
vieno nago aprašo, daktare, tik prašau, atskirkite dešiniosios rankos 
nagus nuo kairiosios. 

— Ar galėsite padaryti PCR-STR tyrimus? 

- Pagrindinėje laboratorijoje. Šerife, po trijų keturių dienų jau ga- 
lėsime jums šį tą pasakyti. 

— Ar tirsite elnio kraują? - paklausė Vordenas Mudis. 

- Ne, galime tik nustatyti, kad tai gyvulio kraujas, - atsakė Starling. 

— Ojei kieno nors šaldytuve rastumėt elnienos? - neatlyžo Vorde- 
nas Mudis. - Pravartu žinoti, ar ji būtent šito elnio, tiesa? Pasitaiko, 
kad brakonieriavimo bylose mums tenka atskirti vieną elnią nuo kito 
pagal kraujo tyrimus. Kiekvienas elnias yra savitas. Nemanėt, tiesa? 
Nusiųstume kraują į Portlendą Oregono valstijoje, Oregono medžiok- 
lės ir žūklės departamentą, ir anksčiau ar vėliau sulauktume atsaky- 
mo, tik reikia turėti kantrybės. Atsakymas bus „Tai yra elnias Nr. 1, 
arba vadinkime jį tiesiog Elniu A“ „su ilgu bylos numeriu, nes elniai 
neturi vardų. Bent mes jų nežinome. 

Starling patiko vėjo nugairintas Mudžio veidas. 

— Mesjį pavadinsime Džonu Dou. Ir ačiū už žinias apie laborato- 
riją Oregone, ji labai naudinga, gali tekti bendradarbiauti, - tarė pla- 
čiai šypsodamasi, kol jis pagaliau išraudo ir pradėjo rankose glam- 
žyti kepurę. 

Kai ji pasilenkė kažko ieškoti savo lagaminėlyje, daktaras Hio- 
lingsvortas nenuleido nuo jos akių. Kalbant su senuoju Mudžiu, jos 
veidas akimirką nušvito. Apgamas ant skruosto priminė sudegusio 
parako dulkes. Jis norėjo paklausti, paskui susilaikė. 

— Kur sudėjote popierius? Ne į plastmasinius dėklus? 

— Į rudo popieriaus maišelius. Jie dar niekam nepakenkė. 


Šerifas pasikasė sprandą ir pažvelgė į Starling. 

- Žinote, kodėl skambinau į jūsų skyrių, kodėl norėjau, kad at- 
vyktų Džekas Kroufordas? Dabar, prisiminęs, kas jūs, džiaugiuosi, 
kad jūs ir atvykote. Už šito kambario sienų niekas neištarė žodžio 
„kanibalas“, nes vos jį išgirdę žurnalistai sulygintų mišką su žeme. 
Jie žino tik, kad tai buvo nelaimingas atsitikimas medžioklėje. Gal 
girdėjo, kad kūnas sudarkytas, bet nežino, kad Donis Barberis išmė- 
sinėtas. Agente Starling, kanibalų ne taip jau daug. 

— Ne, šerife, nedaug. 

— Viskas atlikta labai tiksliai. 

— Taip, pone, tikrai. 

— Galbūt todėl jį prisiminiau, kad laikraščiuose tiek rašė... Arjums 
tai neprimena Hanibalo Lekterio? 

— Šeštoji daktaro Lekterio auka buvo medžiotojas su lanku. 

— Jis jį suvalgė? 

— Ne, šį kartą ne. Paliko kabėti ant vagio visą žaizdotą. Panašų į 
viduramžių medicinos. knygos iliustraciją, „Žaizdotą žmogų“. Jam 
patinka viduramžiai. 

Patologas mostelėjo į sparnus ant Donio Barberio nugaros. 

— Minėjote, kad tai senovinės apeigos. 

— Taip manau, - atsakė Starling. - Nežinau, ar tai padarė dakta- 
ras Lekteris. Jei tai jo darbas — toks suluošinimas ne fetišizmas, tokia 
scenografija jam nebūdinga. 

— Kas tai būtų? 

— Įnoris, - atsakė Starling, nežinodama, ar tikslus apibrėžimas 
padės jais atsikratyti. Tai įnoris, kaip tik dėl tojis įkliuvo paskutinįjį 
kartą. 


59 skyrius 
DNR laboratorija buvo nauja, kvepėjo naujumu, ojos darbuotojai bu- 
vo jaunesni už Starling. Teks priprasti, pamanė, ir jai nudiegė širdį, 


netrukus ji bus metais vyresnė. 

Jauna moteris su A. Bening vardu ant kortelės pasirašė priėmusi 
iš Starling dvi strėles. 

Matyt, A.Bening patirtis su aitnešamais įkalčiais buvo ne pati ma- 
loniausia, nes ji lengviau atsikvėpė, pamačiusi jas tvarkingai pritvir- 
tintas Starling įkalčių lagaminėlyje. 

— Neįsivaizduojate, ką man kartais tenka matyti įkalčių lagami- 
nėliuose, - paaiškino A.Bening. - Tikiuosi, suprantate, kad negaliu 
jums nieko pažadėti „per penkias minutes“... 

— Ne,- atsakė Starling, - prieš daktarą Lekterį nėra jokių įkalčių, 
nuojo pabėgimo prabėgo daug metų, ojo daiktai buvo nučiupinėti, 
per daug Žmoniųjuos lietė. 

— Laboratorijos laikas per brangus, kad tirtume kiekvieną pavyz- 
dį, tarkim, keturiolika plaukų iš motelio kambario. Jei atnešėte... 

— Paklausykite, o tada kalbėkite, - pertraukė Starling. - Paprašiau 
Italijos kvestūros atsiųsti dantų šepetuką, kuris, jų manymu, priklausė 
daktarui Lekteriui. Gal galima ant jo rasti skruostų epitelio ląstelių. 
Tegul padaro RFLP ir bendrą testą. Ši arbaleto strėlė ilgokai išbuvo 
lietuje, nemanau, kad pavyks ką nors išjos išpešti, bet pažiūrėkite čia... 

- Atleiskite, man atrodo, jūs nesuprantate... 

Starling prisivertė nusišypsoti. 

— Bening, nesijaudinkite, mes puikiai sutarsim. Matote, abi strėlės 
geltonos, bet arbaleto strėlė geltona todėl, kad nudažyta teptuku, vi- 
sai gerai, tačiau dažai kai kur nutekėję. Štai, kaip manote, kas čia po 
dažų sluoksniu? 

— Gal teptuko plaukas? 

— Galbūt. Bet žiūrėkite, jo vienas galas riestas, o kitas - su mažu 
svogūnėliu. Gal tai blakstiena? 

- Jeijis su folikulu... 

- Taigi. 

— Gerai, galiu padaryti PCR-STR testą, trys spalvos iškart, viena 
seka, želatino sluoksnyje, gausite po tris DNR laukus. Teismui reikia 
trylikos laukų, bet užtektų poros dienų įsitikinti, ar tai jis. 

- Bening, žinojau, kad man padėsite. 

- Jūs Starling. Norėjau pasakyti, specialioji agentė Starling. At- 
leiskit už atžagarumą... policininkai dažnai atsiunčia niekam tiku- 
sių įkalčių... betjūs čia niekuo dėta. 

— Žinau. 

— Maniau, jūs vyresnė. Visos mergaitės... moterys jus Žino, norė- 
jau pasakyti, visi jus žino, bet mums... - A.Bening nusuko žvilgsnį, - 
jūs nepaprasta. 

A. Bening iškėlė savo smulkų nykštį. 

— Sėkmės kovoje su Kitu. Jei galiu taip vadinti. 


60 skyrius 


Meisono Verdžerio slaugas Kordelis buvo stambus, ryškių bruožų 
vyras. Jeijo veidas būtų gyvesnis, galėtum net pavadinti gražiu. Tris- 
dešimt septynerių, praradęs teisę dirbti Šveicarijos sveikatos apsau- 
gos sistemoje ar gauti kitą, su vaikais susijusį, darbą. 

Už savo priežiūrą ir maitinimą bei rūpinimąsi ta namo dalimi, 
kurioje gyveno, Meisonas mokėjo jam gerą atlyginimą. Jis įsitikino, 
kad Kordelis yra visiškai patikimas ir pasirengęs padaryti bet ką. 
Ekrane Kordelis abejingai stebėdavo žiaurius Meisono susitikimus 
su vaikais, kurie kitus supykdytų ar pravirkdytų. 

Tądien Kordelis kiek nerimavo dėl vienintelio jam švento daly- 
ko -pinigų. 

Jis dukart pabeldė į duris ir įėjo į Meisono kambarį. Tamsoje 
blausiai švietė akvariumas. Ungurys pajuto jį ir su viltimi išlindo iš 
savo olos. 

— Pone Verdžeri? 

Meisonas iš lėto atsibudo. 

- Privalau jums kai ką priminti. Šią savaitę turiu papildomai su- 
mokėti tam asmeniui Baltimorėje, apie kurį jau esame kalbėję. Tai 
neskubu, bet verčiau elgtis apdairiai. Tas negriukas Franklinas šios 
savaitės pradžioje užvalgė žiurknuodžių, dabar jo padėtis kritiška. 
Jis pasakė savo įmotei, jog jūs jam pakišote mintį nunuodyti kačiuką, 
kad policija jo nekankintų. Todėl padovanojo kačiuką kaimynui, o 
pats suvalgė nuodus. 

— Kvailystė, - tarė Verdžeris, - aš su tuo niekaip nesusijęs. 

- Aišku, kvailystė, pone Verdžeri. 

— Kas skundžiasi, toji moteris, kuri mums tiekia vaikus? 

— Reikėtų nedelsiant jai sumokėti. 

— Kordeli, tu nelietei to išperos, tiesa? Ligoninėje nieko nerado? 
Neabejok, aš sužinosiu. 

— Ne, sere. Jūsų namuose? Prisiekiu, niekada. Juk žinote, aš ne 
kvailys. Man patinka mano darbas. 

— Kur Franklinas? 

— Merilendo gailestingumo ligoninėje. Kai išrašys, jis keliaus į 
šeimyninius globos namus. Moteris, pas kurią gyveno, išbraukta iš 
globėjų sąrašų dėl marichuanos vartojimo. Ji jus apskundė. Dar gali 
tekti su ja susidurti. 

— Negrė narkomanė. Menka problema. 

-Ji neturi užtarėjų. Manau, reikėtų ja pasirūpinti. Švelniai. Socia- 
linė darbuotoja norėtų ją užčiaupti. 

— Pagalvosiu. Gerai, sumokėk tai socialinei darbuotojai. 

— Tūkstantį dolerių? 

- Ir pasakyk, kad daugiau ji negaus nė cento. 


Gulėdama tamsoje ant sofos Meisono kambario kampe Margo 
Verdžer klausėsi Kordelio ir Verdžerio pokalbio. Jos skruostų oda 
buvo net kieta nuo išdžiūvusių ašarų. Prieš Meisonui užmiegant ji 
bandė su juo kalbėtis. Matyt, jis manė, kad ji išėjo. Išsižiojo, kad kuo 
tyliau įkvėptų, stengdamasi suderinti savo kvėpavimą su Meisono 
respiratoriaus švilpimu. Kordeliui išeinant blykstelėjo pilka šviesa. 
Margo nejudėdama gulėjo ant sofos. Palaukė dar dvidešimt minučių, 
kol oro siurblys pradėjo veikti miegančio Meisono alsavimo ritmu. 
Tada išėjo iš kambario. Ungurys matė ją išeinančią. Meisonas - ne. 


61 skyrius 


Margo Verdžer ir Barnis daug laiko leido drauge. Jie mažai kalbėda- 
vosi, bet poilsio kambaryje kartu žiūrėdavo futbolo varžybų translia- 
cijas, „Simpsonus“, kartais koncertus per mokomąją televiziją ir „Aš, 
Klaudijus“. Kai Barnis dėl budėjimų praleisdavo kurią nors dalį, jie 
užsisakydavo įrašus. 

Margo patiko Barnis, patiko, kad elgiasi su ja kaip vyras su vyru. 
Iš visų jos pažįstamų jis vienintelis buvo toks šaunus. Be to, protin- 
gas ir kažkoks atitolęs nuo šio pasaulio. Jai tai irgi patiko. 

Margo turėjo puikų humanitarinį išsilavinimą, taip pat gerai iš- 
manė kompiuterius. Barnis buvo savamokslis, jo mintys svyravo nuo 
vaikiškų iki nepaprastai įžvalgių. Ji galėjo suteikti joms prasmę. Mar- 
go išsilavinimas buvo plati, atvira, proto apibrėžta erdvė. Tačiau jis 
laikėsi ant jos intelekto kaip plokščias pasaulis ant vėžlio nugaros. 

Margo Verdžer neatleido Barniui už jo pasišaipymą apie šlapini- 
mąsi atsitūpus. Ji tvirtai tikėjo, kad jos kojos tvirtesnės už jo, ir tai 
pasitvirtino. Apsimetusi, kad sunkiai pakelia palyginti nedidelį svo- 
rį, ji įviliojo jį į lažybas dėl kojų tvirumo ir atgavo savo šimtą dolerių. 
Be to, pasinaudojusi mažesniu savo svoriu ji laimėjo ir atsispaudimų 
ant vienos rankos varžybas, bet galėjo lažintis tik dėl dešinės, nes 
kairė buvo silpnesnė nuo traumos, patirtos vaikystėje kaunantis su 
Meisonu. 

Kartais vakarais, kai Barnis baigdavo budėti prie Meisono, jie 
kartu mankštindavosi, padėdami vienas kitam daryti pratimus ant 
suolelio. Treniruodavosi rimtai, nesikalbėdami, salėje buvo girdėti 
tik jų kvėpavimas. Kartais tik palinkėdavo vienas kitam labos nak- 
ties, kai ji, susidėjusi savo sportinį krepšį, išnykdavo tarnautojams 
neprieinamoje gyvenamojo namo pusėje. 

Tą vakarą įjuodą su chromo detalėmis sporto salę tiesiai iš Mei- 
sono kambario ji grįžo su ašaromis akyse. 

— Na,na,- tarė Barnis. — Ar viskas gerai? 

- Įprastos šeimyninės nesąmonės, ką dar norėtum išgirsti? Man 
viskas gerai, - atsakė Margo. 

Ji dirbo lyg apsėsta, užsidėjusi per didelį svarstį per ilgai kartojo 
pratimus. 

Barnis neiškentė, priėjo prie jos, paėmė iš rankų štangą ir papurtė 
galvą. 

— Persitempsi, - tarė. 

Ji vis dar mynė treniruoklio pedalus, kai jis šūktelėjo, kad baigia 
mankštintis ir atsistojo po garuojančiu salės dušu, leisdamas karš- 


tam vandeniui nuplauti visą dienos nuovargį. Tai buvo bendras dušas 

su keturiomis galvutėmis aukštai ir dar keliomis liemens ir sėdmenų 
aukštyje. Barnis mėgo įjungti iškart du dušus, kad ant stambaus jo 
kūno srovės susijungtų. 

Netrukus Barnį apgaubė tiršta migla, atribodama nuo visko, iš- 
skyrus ant galvos trykšantį vandenį. Jam patiko mąstyti maudantis: 
garų debesys. Debesys. Aristofanas. Daktaro Lekterio paaiškinimas 
apie driežą, kuris apšlapino Sokratą. Suvokė, kad koljo neapdorojo 
aštrus daktaro Lekterio logikos kaltas, tokie kaip Demlingas galėjo 
stumdyti kaip tinkami. 

Gremždamas savo kūną net nekreipė dėmesio į dar vieną van- 
dens čiurkšlę. Kiti tarnautojai irgi lankydavosi sporto salėje, papras- 
tai anksti rytais arba vėlyvomis popietėmis. Nerašyta vyriško etiketo 
taisyklė skelbė, kad negalima domėtis kitais besimaudančiais ben- 
droje dušo patalpoje, tačiau Barniui knietėjo sužinoti, kas ten. Tikėjo- 
si, kad ne Kordelis, tas vyras jį gąsdino. Vakarais kiti čia ateidavo 
labai retai. Kas ten galėtų būti? Barnis pasisuko, leisdamas vande- 
niui srūti sprandu žemyn. Greta stovinčio kūno dalys garų debesyse 
išryškėdavo tarp vandens čiurkšlių tarsi freskos fragmenai ant tin- 
kuotos sienos. Galingas petys, koja. Grakšti ranka trinanti raumenin- 
gą kaklą ir petį, skaisčiai raudoni nagai — tai buvo Margo ranka. La- 
kuoti kojos nagai. Tai buvo Margo koja. 

Barnis atsilošė po vandens srove, giliai įkvėpė. Kūnas šalia prau- 
sėsi abejingai sukiodamasis. Dabar ji trinkosi galvą. Plokščias rau- 
meningas Margo pilvas, mažos krūtys, raumeninga krūtinė, po van- 
dens čiurkšlėmis sustandėję speneliai, Margo sėdmenys, raumenų 
mazgai, jungiantys liemenį ir kojas, ir Margo dvišakumas, apžėlęs 
šviesiais garbanotais plaukais. 

Barnis įkvėpė kiek pajėgdamas ir sulaikė kvėpavimą... jautė, kad 
klimpsta į bėdą. Ji blizgėjo kaip Žirgas po įtemptos treniruotės pūp- 
sančiais raumenimis. Pajutęs savo standėjantį susidomėjimą Barnis 
atsukojai nugarą. Gal pavyks tiesiog nekreipti dėmesio, kolji išeis. 

Vanduo šalia nutilo. Bet nuaidėjo jos balsas. 

— Bari, po kiek dabar „Patriotai“ ? 

— Mano žmogus... Majamyje galėtų gauti po penkis su puse. 

Jis dirstelėjo per petį. 

Ji šluostėsi čia pat, už ribos, kurią siekė Barnio dušo čiurkšlė. 
Plaukai sulipę. Veidas gaivus, ašaros nuplautos. Margo oda buvo 
nuostabi. 

— Statysi? Jungtinis fondas Džudi biure turi... 

Barnis nebegalėjo susikaupti. Margo dvišakumas, rasa ant švie- 
sių garbanų, rožinės odos rėmas. Barnį išpylė raudonis, varpa pakilo 
stačia. Jis jautėsi nustebęs ir sutrikęs. Pajuto keistą drebulį. Vyrai nie- 
kadajo netraukė. Tačiau Margo, nepaisant visų raumenų, aiškiai bu- 
vo ne vyras, ir jam patiko. 

Šiaip ar taip, kokio velnio ji lindo kartu su juo į dušą? 

Jis užsuko vandenį iš šlapias pasisuko į ją. Negalvodamas pri- 
glaudė savo didelį delną jai prie skruosto. 

- Dėl Dievo meilės, Margo, - ištarė pritrūkęs kvapo. 

Jos žvilgsnis nukrypo žemyn. 

— Barni, po velnių. Nedrįsk... 

Barnis ištiesė kaklą ir palinko į priekį, siekdamas švelniai pabu- 
čiuoti jos veidą ir neprisiliesti varpa, bet palietė, ji atsitraukė, žiūrė- 
dama į skaidrų siūlą, nutįsusi tarp jo ir savo plokščio pilvo, apglėbė 
pečius galinga, vidutinio svorio boksininko ranka, grindys išslydo 
jam iš po kojų, ir jis sunkiai dribtelėjo žemėn. 

- Šlykštus išpera, - sušnypštė pro dantis, - turėjau suprasti. Ag- 
rastas! Susikišk tą savo daiktą į... 

Barnis skubiai atsistojo, išpėdino iš dušo kabinos, užsitempė dra- 
bužius tiesiai ant šlapio kūno ir išėjo iš salės netardamas nė žodžio. 


Barnis gyveno atskirai, prie pagrindinio namo, statinyje su šife- 
rio stogu, kuriame kadaise buvo arklidės, o dabar - garažai su palė- 
pėje įrengtais butais. Vėlai naktį jis sėdėjo barbendamas savo nešioja- 
mojo kompiuterio klaviatūrą, apdorodamas internetu gautą 
neakivaizdinių studijų informaciją. Pajuto, kaip sudrebėjo grindys, 
išgirdo kažkieno sunkius žingsnius ant laiptų. 

Tylus beldimas į duris. Kai jos atsidarė, tarpduryje stovėjo Margo 
su šiltu sportiniu kostiumu ir kepuraite. 

— Galiu trumpam užeiti? 


sau į kojas. 

— Barni, atsiprašau už tai, kas įvyko, - tarė Margo. - Aš išsigan- 
dau. Noriu pasakyti, susijaudinau, o paskui išsigandau. Man patin- 
ka draugauti su tavim. 

- Ir man. 

— Pamaniau, kad galėtume būti... na, tikri bičiuliai. 

— Margo, liaukis. Pasakiau, kad būsime draugai, bet aš ne koks 
nuokvaka eunuchas. Tu įlindai pas mane į tą velnio dušą. Patinki 
man, nieko negaliu padaryti. Atėjai nuoga, ir pamačiau du dalykus, 
abu kartu, kurie man tikrai patinka. 

— Mane ir mano dvišakumą, - tarė Margo. 

Jie nustebo, kad kartu prapliupo juoktis. 

Ji priėjo ir apkabino jį taip stipriai, kad silpnesniam žmogui būtų 
lūžę kaulai. 

— Klausyk, jei norėčiau tai daryti su vyru, rinkčiausi tik tave. Bet 
man tai nepatinka. Tikrai. Ne tik dabar, taip bus visada. 

Barnis linktelėjo. 

- Žinau. Tiesiog nesusivaldžiau. 

Jie minutę stovėjo tylėdami, apsikabinę. 

— Nori pamėginti likti draugais? - paklausė Margo. 

Jis kiek pagalvojo. 

— Taip. Bet privalai man padėti. Susitariam: aš pasistengsiu pa- 
miršti tai, ką mačiau duše, o tu man to neberodysi. Jokių papų, jeijau 
apie tai kalbam. Sutarta? 

— Barni, aš galiu būti labai gera draugė. Ateik rytoj pietų. Džudi 
ko nors išvirs, aš irgi. 

— Taip, bet tu turbūt verdi ne geriau už mane. 


— Ateik ir pamatysi, - atsakė Margo. 

62 skyrius 
Daktaras Lekteris pakėlė prieš šviesą butelį Chateau Petrus. Dar vakar 
pastatė jį stačią, jei kartais atsirastų nuosėdų. Dirstelėjo į laikrodį ir 


nusprendė, kad laikas atkimšti vyną. 

Daktarui Lekteriui tai atrodė rimta rizika, didesnė galimybė su- 
klysti nei norėtųsi. Nemėgo skubėti. Jam patiko mėgautis vyno spalva 
krištoliniame grafine. Jei per anksti ištrauksi kamštį, perpylus į grafi- 
ną vynas gali prarasti aromatą. Ant dugno buvo matyti plonas nuo- 
sėdų sluoksnis. 

Ištraukė kamštį atsargiai, lyg trepanuodamas kaukolę, ir padėjo 
butelį į pylimo įtaisą, kuriuo galėjai iš lėto jį lenkti. Tegul sūrus jūros 
oras dirba savo darbą, jis nuspręs vėliau. 

Židinyje užkūrė didelius medžio anglies gabalus ir pasigamino 
atsigerti - Lillet ir griežinėlis apelsino su ledu, paskui susimąstė apie 
fond, kurį kūrė jau keletą dienų. Turtindamas padažo aromatą dakta- 
ras Lekteris sekė Aleksandru Diuma. Prieš tris dienas grįžęs iš miško, 
kur vyko elnių medžioklė, įkomponavo į jį ir riebią varną, lesusią 
kadagio uogas. Mažos juodos plunksnelės plūduriavo ramiame įlan- 
kos vandenyje. Iš didžiųjų ruošėsi daryti plektrus savo klavesinui. 

Daktaras Lekteris sugrūdo kelias kadagio uogas ir varinėje kep- 
tuvėje apkepino svogūnėlius, paskui tvirtai chirurgiškai medvilni- 
niu siūlu surišo kuokštelį šviežių kvapniųjų žolelių, įmetė į keptuvę 
ir užpylė padažu. 

Nuo iš keraminio dubens ištrauktos, marinate patamsėjusios nu- 
garinės varvėjo skystis. Nusausino ją, smailųjį galą užlenkė ir surišo, 
kad mėsos storis per visą ilgį būtų vienodas. 

Netrukus anglys įkaito, viduryje raudonavo žarijos. Nugarinė su- 
šnypštė ant grotelių, o virš sodo pakilo melsvas dūmelis, judėdamas 
lyg pagal melodiją, kurios klausėsi daktaras Lekteris. Tai buvo Hen- 
riko VIII kūrinys „Jei karaliautų meilė“. 


Vėlai naktį, su raudonojo Chateau Petrus pėdsakais ant lūpų, pa- 
sistatęs prie žvakidės mažą krištolinę taurę su medaus spalvos Cha- 
teau d Yguem daktaras Lekteris skambina Bachą. Mintyse jis mato Star- 
ling bėgančią per lapus. Prieš ją iššoka elnias, pakyla šlaitu pro sėdintį 
sustingusį daktarą Lekterį. Jis bėgte perbėga antrąją „Goldbergo va- 
riaciją“ „žvakės šviesa mirga ant jo judančių rankų - muzika suvirpa, 
kruvinas sniegas ir purvini dantys, šįkart virpulys trunka tik akimir- 
ką, jis išnyksta sulig aiškiu garsu, tvirtu cok, strėlė persmeigia kauko- 

lę, ir vėl malonūs miškai, liejasi melodija, o Starling tolsta iš akių, 
įrėminta šviesios dulkelių aureolės, jos į uodegą surišti plaukai švys- 
čioja lyg elnio uodega, jis skambina iki galo, paskui stoja maloni tyla, 
sodri kaip Chateau d Yguem. 

Daktaras Lekteris pakelia taurę prieš šviesą. Žvakės liepsna vir- 
pa joje kaip saulės spinduliai vandens paviršiuje, vynas tokios pat 
spalvos kaip žiemos saulė ant Klarisės Starling odos. Netrukus jos 
gimtadienis, galvoja. Įdomu, ar dar liko Chateau d Yguem, pagaminto 
jos gimimo metais. Klarisei Starling reikia ką nors padovanoti, po 
trijų savaičių ji sulauks Kristaus amžiaus. 

Tą patakimirką, kai daktaras Lekteris pakėlė vyno taurę prieš žvakės 
šviesą, A. Bening iki vėlumos užtrukusi DNR laboratorijoje, pakėlė 
želatino plėvelės gabalą ir pažvelgė į elektroforezės linijas su raudo- 
nais, mėlynais ir geltonasi taškeliais. Bandinys buvo epitelio ląstelės 
nuo Kaponių rūmuose rasto dantų šepetėlio, atsiųsto iš Italijos diplo- 
matiniu paštu. 

- Hmm hmmm hmmm, - tarė ir susuko Starling biuro numerį. 

Atsileipė Erikas Pikfordas. 

— Sveiki, norėčiau kalbėti su Klarise Starling. 

- Šiandien jos nebus, aš ją pavaduoju, kuo galėčiau padėti? 

- Ar galėtumėt sujungti su jos pranešimų gavikliu? 

- Ji kalba kita linija. Galjai ką perduoti? 

— Pasakykite, kad skambino Bening iš DNR laboratorijos. Prašau 
pasakyti, kad dantų šepetėlis ir blakstiena ant strėlės sutampa. Tai 
daktaras Lekteris. Paprašykite, kad man paskambintų. 

— Pasakykite savo tiesioginį numerį. Taip, nedelsdamas jai pra- 
nešiu. Ačiū. 

Starling nekalbėjo kita linija. Pikfordas paskambino Polui Krend- 
leriui įnamus. 

Kai Starling nepaskambino A. Bening, ši jautėsi nusivylusi. Tyri- 
mui ji aukojo savo laisvalaikį. A. Bening išėjo namo, o Pikfordas nė 
nemanė skambinti Starling. 

Meisonas viską sužinojo valanda anksčiau už Starling. 

Jis trumpai pasišnekėjo su Krendleriu, lėtai, kvėpavimo aparato 
ritmu. Mintys buvo labai aiškios. 

— Laikas pašalinti Starling, kol jie pradės veikti ir pakiš ją kaip 
jauką. Šiandien penktadienis, tu turi savaitgalį. Krendleri, laikas dirb- 
ti. Pranešk apie skelbimą, tegul ją išmeta, jai metas pasitraukti. Krend- 
leri, dar vienas dalykas... 

— Maniau, kad mes galėtume tiesiog... 

— Daryk, kaip sakau. Kai gausi atviruką iš Kaimanų, po pašto 
ženklu bus užrašytas naujas numeris. 


— Gerai, aš... - pratarė Krendleris, bet ragelyje jau pypsėjo. 


Trumpas pokalbis Meisoną neįprastai išvargino. 

Prieš vėl panirdamas į nutrūkusį miegą jis pasikvietė Kordelį ir 
įsakė: 

— Tegul atveža kiaules. 

Fiziškai daug sunkiau prieš jos valią išjudinti puslaukinę kiaulę ne- 
gu pagrobti žmogų. Kiaules sunkiau valdyti, o didžiosios yra stipres- 
nės už žmones, ir negalima jų pagąsdinti šautuvu. Be to, norėdamas 
išsaugoti sveiką pilvą ir šlaunis, turi saugotis ilčių. 

Kiaulės instinktyviai smeigia iltis į pilvą visiems dvikojams pa- 
darams - žmonėms ir lokiams. Iš prigimties jos neagresyvios, bet ga- 
lima ir to išmokyti. 

Jei reikia išlaikyti gyvą, kiaulei apsvaiginti negalima naudoti elek- 
tros šoko, nes širdis neišlaiko smūgio. 

Patyręs kiaulių augintojas Karlas Deogracijas buvo kantrus kaip 
krokodilas. Jis eksperimentavo su migdomaisiais, su acepromazinu, 
kuriuo planavo užmigdyti ir daktarą Lekterį. Dabar jis tikrai Žinojo, 
kokio kiekio reikia šimtakilograminei laukinei kiaulei užmigdyti ir 
kokiais periodais kartoti dozę, kad ji būtų rami keturiolika valandų 
bejokių šalutinių poveikių. 

Kadangi Verdžerio kompanija importavo ir eksportavo daugybę 
gyvulių ir dalyvavo Žemės ūkio departamento naujų veislių išvedi- 
mo eksperimentinėje programoje, Meisono kiaulėms kelias buvo at- 
viras. Į Gyvūnų ir augalų sveikatos inspekcijos tarnybą Riverdeile, 
Merilendo valstijoje, pagal visas taisykles buvo nusiųsta veterinari- 
jos tarnybos forma 17-129 kartu su Sardinijos veterinarijos tarnybos 
pažymomis bei trisdešimt devynių dolerių ir penkiasdešimties cen- 
tų mokesčiu už penkiasdešimt šaldytos spermos ampulių, kurias 
norėjo atvežti Karlas. 

Netrukus faksu buvo gauti leidimai įvežti kiaules ir spermą kartu 
su atleidimu nuo įprasto kiaulių karantino Ky Veste ir patvirtinimu, 
kad inspektorius atliks visus būtinus muitinės formalumus Baltimo- 
rės Vašingtono tarptautiniame oro uoste. 

Karlas su savo padėjėjais, broliais Pjeru ir Tomazu Falčionėmis, 
sukrovė narvus. Tai buvo puikūs narvai su slankiojančiomis durimis 
kiekviename šone, pabarstyti smėliu ir pakratais. Paskutinę akimirką 
prisiminęs į vieną narvą įkėlė ir didelį veidrodį iš viešnamio. Meiso- 
nas džiaugėsi nuotraukose matytais kiaulių atspindžiais rokoko sti- 
liaus rėmuose. 

Karlas vieną po kitos užmigdė šešiolika kiaulių - penkis kuilius, 
augintus viename garde, ir vienuolika paršavedžių, iš kurių viena 
buvo paršinga, bet nė viena nerujojo. Apsvaiginęs kruopščiai jas ap- 
sius snukius, žiūrėjo į mažas blizgančias akutes, klausėsi, norėda- 
mas įsitikinti, kad neužsikimšę jų kvėpavimo takai, lankstė liaunus 
grakščius kelius. Paskui paguldęs ant drobių sutampė į narvus ir 
užsklendė šonines duris. 

Sunkvežimiai vaitodami nuriedėjo nuo Dženardžentu kalnų į 
Kaljarį. Oro uoste laukė specialus Count Fleet Airlines lėktuvas - ši 
kompanija specializavosi skraidinti lenktynių žirgus. Paprastai ji 
gabendavo žirgus iš Amerikos į varžybas Dubajuje. Dabar lėktuve 
buvo vienas žirgas iš Romos. Pajutęs laukinių kiaulių kvapą, žirgas 
aptvare pradėjo taip blaškytis ir spardytis, kad įgulai teko jį išvesti 
iš lėktuvo ir palikti, o Meisonas patyrė didelių nuostolių, nes turėjo 

vėliau nuskraidinti žirgą savininkui ir sumokėti kompensaciją, kad 
išvengtų teismo. 

Karlas su padėjėjais keliavo tuo pačiu krovininiu lėktuvu. Kol 
skrido virš banguojančio vandenyno, Karlas kas pusvalandį tikrin- 
davo kiekvieną kiaulę, uždėjęs ranką ant šeriuoto šono skaičiuodavo 
laukinės širdies dūžius. 

Nors ir labai išalkusios, negali tikėtis, kad šešiolika kiaulių vienu 
kartu suės daktarą Lekterį. Režisierių jos dorojo visą parą. 

Meisonas norėjo, kad pirmą dieną daktaras Lekteris žiūrėtų, kaip 
jos ėda jo kojas. Paskui lauktų kito patiekalo, o Lekterio gyvastį L 
palaikytų fiziologinis tirpalas iš lašinės. 

Meisonas pažadėjo Karlui leisti valandą pabūti su daktaru Lek- 
teriu, dviese. 

Antrasis patiekalas - kiaulės galėtų valandą mėgautis jo viduriais 
ir liemens bei veido mėsa, pirma didžiosios ir paršingoji, vėliau, šioms 
pasisotinus, visos kitos. Bet pramoga tada jau būtų pasibaigusi. 

Barnis dar niekada nebuvo daržinėje. Jis įėjo pro šonines duris, po 
kėdžių eilėmis, iš trijų pusių supančiomis seną žirgų demonstravimo 
ratą. Burkavo tik ant sijų sutūpę balandžiai, tuščias ir tylus ratas vis 
dar dvelkė laukimo nuotaika. Už išvaržytojo pakylos plytėjo atvira 
daržinė. Didelės dvivėrės durys vedė į arklides ir kalvę. 

Barnis išgirdo balsus ir šūktelėjo: 

— Sveiki. 

— Barni, aš kalvėje, drąsiau, - paragino sodrus Margo balsas. 

Kalvė buvo visai linksma patalpa, nukabinėta pakinktais ir grakš- 
čių formų balnais. Odos kvapas. Šiltuose saulės spinduliuose, srū- 
vančiuose pro dulkėtus langus, aukštai po stogo atbrailomis skleidė- 
si odos ir šieno kvapai. Vienoje daržinės pusėje atviroje pastogėje 
buvo sukrautas šienas. 

Margo tvarkė žirgų gremžtukus ir kamanas. Jos plaukai buvo švie- 
sesni už šieną, o akys žydros kaip kokybės spaudas ant mėsos. 

— Sveika, - tarė Barnis nuo tarpdurio. 

Svarstė, kad kambarys pernelyg teatrališkas, nors įrengtas čia be- 
silankantiems vaikams. Aukštos lubos ir pro langus iš viršaus krin- 
tanti šviesa jam priminė bažnyčią. 

— Sveikas, Barni. Luktelk, po dvidešimties minučių valgysim. 

Iš pastogės atsklido Džudi Ingram balsas. 

— Barniiii! Labas rytas. Palauk ir pamatysi, ką valgysim pietų! 
Margo, gal pabandykim valgyti lauke? 

Paprastai kiekvieną šeštadienį Margo su Džude šukuodavo mar- 
gaplaukius rubuilius škotų arkliukus, kuriais jodinėdavo vaikai. Jos 
visada atsinešdavo iškylautojų pietus. 

— Gal pietinėje daržinės pusėje, saulėkaitoje, - patikslino Margo. 

Visi atrodė itin linksmi. Kiekvienas, turintis tokią darbo ligoni- 
nėje patirtį kaip Barnis, žino, kad perdėtas linksmumas nežada nie- 
ko gero. 

Kalvėje svarbiausia buvo žirgo kaukolė, pritvirtinta prie sienos 
kiek aukščiau negu Žmogaus galva, su apynasriu ir akidangčiais, 
apsiausta Verdžerių šeimos lenktynių vėliava. 

— Tai Greitasis šešėlis, jis penkiasdešimt antraisiais nugalėjo 
Lodgepole Stakes varžybose. Jis - vienintelis nugalėtojas mano tėvo 
arklidėse, - aiškino Margo. - Per pigus, kad būtų vertas iškimšti. 

Ji dirstelėjo į kaukolę. 

— Labai panašus į Meisoną, tiesa? 

Kampe buvo žaizdras ir dumplės. Gindamasi nuo šalčio Margo 
ten susikūrė ugnį. Virš jos kabėjo puodas su kažkuo, kvepiančiu kaip 
sriuba. 

Ant darbo stalo gulėjo visas rinkinys kalvio įnagių. Ji pakėlė trum- 
pakotį kalvio plaktuką kieta galva. Tvirtos rankos ir krūtinė darė Mar- 
go panašią į arklių kaustytoją ar kalvį su puikiai treniruotais krūti- 
nės raumenimis. 

— Ar neatmestum užklotų? - paklausė Džudi nuo pastogės. 

Margo paėmė ryšulį išskalbtų balno užklotų ir vienu tvirtos ran- 
kos mostu užmetė į pastogę. 

— Gerai, tuoj nusiprausiu ir iškrausiu iš džipo daiktus. Po penkioli- 
kos minučių valgysim, sutarta? - aiškino Džudi leisdamasi kopėčiomis. 


250 


Jausdamas įdėmų Margo žvilgsnį Barnis akimis nenulydėjo 
Džudi. Ant grindų buvo keletas šieno ryšulių, tarsi kėdės uždengtų 
sulankstytais arklių užklotais. Margo ir Barnis atsisėdo. 

— Nematei ponių. Juos išvežė į arklides Lesteryje, - tarė Margo. 

- Šįryt girdėjau sunkvežimius. Kokia proga? 

— Meisono reikalai. 

Tyla. Jiems visada buvo lengva tylėti kartu, bet ne šį sykį. 

— Na, Barni, atrodo, pasiekėme tašką, kai nebegalime kalbėtis, 
reikia ką nors veikti. Tiesa? 

— Kokį reikaliuką ar panašiai, - atsakė Barnis. 

Ore pakibo netikusi analogija. 

— Reikaliuką, - pakartojo Margo. - Turiu tau nepalyginti geresnį 
pasiūlymą. Žinai, apie ką kalbu. 

— Turbūt, - atsakė Barnis. 

— Bet jei nutarsi, kad nenori to daryti, o vėliau tai vis tiek atsitiks, 
ar supranti, kad mes jau niekada apie tai nesikalbėsime? 

Ji paplekšnojo per delną kalvio plaktuku, matyt, nevalingai, įsmei- 
gusi įjį žydras akis. 

Savo gyvenime Barnis buvo matęs ne vieną paslaptingą veido 
išraišką ir išgyveno tik todėl, kad mokėjo jas skaityti. Jis matė, kad ji 
sako tiesą. 

- Žinau. 

— Tas pat ir tada, jei mes ką nors padarysime. Būsiu labai dosni 
vieną kartą, bet tik vieną. Tačiau to pakaks. Nori žinoti, kiek? 

— Margo, per mano budėjimą nieko nebus. Bent jau tol, koljis man 
moka užslaugymą. 

— Barni, kodel? 

Sėdėdamas ant ryšulio jis gūžtelėjo savo plačiais pečiais. 

- Sutartis yra sutartis. 

— Tai tu vadini sutartimi? Aš tau siūlau sutartį, - tarė Margo. - 
Penkis milijonus dolerių. Jei nori žinoti, tuos pačius penkis milijonus, 
kuriuos turėtų gauti Krendleris už tai, kad parduotų FTB. 

— Kalbamės apie iš Meisono paimtą spermą - tiek, kad pakaktų 
apvaisinti Džudi. 

— Ir apie kai ką daugiau. Juk žinai, jei paimsi Meisono sėklos ir 
paliksi jį gyvą, Barni, jis tau neatleis. Tau nepavyks pabėgti. Atitek- 
si kiaulėms. 

— Ką man daryti? 

— Barni, kas tau, Semper Fi * kaip ištatuiruota ant rankos? 

— Kai ėmiau iš jo pinigus, pažadėjau juo rūpintis. Kol jam dirbu, 
nesirengiu nieko daryti. 

— Tau nereikės... nieko jam daryti, tik atlikti medicinos procedūrą, 
po to, kai jis jau bus negyvas. Negaliu jo paliesti. Tik ne dar kartą. 
Jums su Kordeliu teks man padėti. 

— Nužudžiusi Meisoną gausi tik vieną dozę, - tarė Barnis. 

— Mes paimsime penkis kubus, tegul ir su mažu spermatozoidų 
skaičiumi, galima bandyti apvaisinti penkis kartus mėgintuvėlyje, 
Džudi šeima labai vaisinga. 

— Tikiesi papirkti Kordelį? 

— Ne. Jis niekada nesilaiko sutarčių. Jo žodis nieko vertas. Anks- 
čiau ar vėliau jis mane parduos. Teks juo atsikratyti. 

— Viską gerai apmąstei. 

— Taip. Barni, tau teks pasirūpinti slaugos postu. Viskas matoma 
monitoriuose. Kiekviena sekundė. Tai tiesioginė televizjos transliaci- 
ja, vaizdas neįrašinėjamas. Mes... aš įkišiu ranką į respiratoriaus 
kriauklę ir suspausiu jo krūtinę. Monitoriai rodys, kad respiratorius 
dirba. Kai jo širdies veikla sutriks ir pakis kraujo spaudimas, tu įbėg- 
si į kambarį ir rasi jį be sąmonės, jei norėsi, galėsi bandyti gaivinti. Tik 
manęs turi nepastebėti. Aš tiesiog spausiu krūtinę, kol jis numirs. 
Barni, tu dirbai prie skrodimų. Ko ieško, kai įtariamas uždusimas? 

— Kraujosruvų ant akių vokų. 

— Meisonas neturi vokų. 

Ji buvo pasirengusi, įpratusi pirkti visus ir viską. 

Barnis pažvelgė jai į veidą, tačiau atsakydamas akies kraštu ste- 
bėjo plaktuką. 

— Ne, Margo. 

- Jei būčiau leidusi išdulkinama, ar tai padarytum? 

- Ne. 


* „Visada ištikimas“; JAV jūrų pėstininkų priesaikos Žodžiai. 

—Jei aš būčiau tave išdulkinusi, ar tai padarytum? 

— Ne. 

- Jei čia nedirbtum, jei neturėtum jam jokių slaugos įsipareigoji- 
mų, ar tai padarytum? 

- Turbūt ne. 

— Tai etika ar bailumas? 

— Nežinau. 

— Pažiūrėsim. Barni, tu atleistas. 

Jis linktelėjo visai nenustebęs. 

- Ir dar. - Ji pakėlė pirštą prie lūpų. - Šššš. Ar duodi žodį? Ar 
turiu sakyti, kad galiu tave pribaigti ta Kalifornijos byla? Nereikia to 
sakyti, tiesa? 

— Tau nėra ko nerimauti, - tarė Barnis. - Man reikėtų nerimauti. 
Nežinau, kaip Meisonas paleidžia žmones. Gal jie tiesiog dingsta. 

— Tau irgi nėra ko nerimauti. Pasakysiu Meisonui, kad susirgai 
hepatitu. Apie jo reikalus žinai tik tiek, kad jis stengiasi padėti teisė- 
tvarkai... ojis žino, kad turime prieš tave bylą, jis leis tau pasitraukti. 

Barnis svarstė, kurį gydyti daktarui Lekteriui būtų įdomiau: Mei- 
soną Verdžerį ar jo seserį. 

Jau buvo naktis, kai prie Ondatrų fermos daržinės privažiavo ilgas 
sidabro spalvos furgonas. Jie vėlavo, todėl buvo labai sudirgę. 

Iš pradžių reikalai Baltimorės Vašingtono tarptautiniame oro 
uoste klostėsi puikiai, lėktuvo inspektorius iš Žemės ūkio departa- 
mento antspaudu patvirtino šešiolikos kiaulių įvežimo dokumen- 
tus. Inspektorius nusimanė apie kiaules, bet tokių jam dar niekada 
neteko matyti. 
tai vežiodavo gyvulius, taip jis ir dvokė, o plyšiuose matėsi daugelio 
anksčiau juo važiavusiųjų pėdsakai. Karlas neleido iškrauti savo kiau- 
lių. Lėktuvas laukė, kol įsiutęs vairuotojas su Karlu ir Pjeru Falčionė- 
mis surado kitą, tinkamesnį narvams gabenti furgoną, plovyklą su 
karštu vandeniu ir švariai išplovė visą jo vidų. 

Privažiavus pagrindinius Ondatrų fermos vartus - dar viena prie- 
žastis susierzinti. Sargybinis patikrino sunkvežimio svorį ir atsisakė 
juos įleisti, nes svoris viršijo leidžiamą važiuoti puošniu tilteliu. Jis 
nukreipė juos į aptarnaujančiam transportui skirtą kelią per nacio- 
nalinį parką. Važiuojant paskutines dvi mylias medžių šakos brūža- 
vo aukšto furgono stogą. 

Karlui patiko erdvi švari Ondatrų fermos daržinė. Jam patiko ir 
nedidelis keltuvas, kuris švelniai nugabeno narvus į ponių gardus. 

Kai sunkvežimio vairuotojas atnešė elektrinę gyvulių ylą ir pa- 
siūlė trinktelėti kiaulėms, kad sužinotų, ar giliai jos įmigusios, Karlas 
išplėšė įnagį jam iš rankų ir taip išgąsdino, kad žmogus neišdrįso 
prašyti jo grąžinti. 

Karlas norėjo leisti didžiosioms kiaulėms pačioms atsigaivelėti 
prieblandoje, palikdamas jas narvuose, kol visai atsistos ant kojų. Jis 
būgštavo, kad pirma atsibudusios gali sukandžioti dar miegančias. 
Jei nemiegodavo visos bandoje, puldavo kiekvieną stačią figūrą. 

Nuo tada, kai banda suėdė režisierių Orestą, o vėliau ir iš siaubo 
sustingusį jo padėjėją, Pjerui su Tomazu reikėjo būti ypač atsargiems. 
Žmonėms negalima kartu su kiaulėmis būti garde ar ganykloje. Šios 
kiaulės negąsdindavo, nešiepdavo dantų kaip laukinės, jos tiesiog 
stebėdavo žmones tuo bauginamai užsispyrusiu žvilgsniu, eidamos 
vis arčiau, kol pagaliau atsidurdavo pakankamai arti, kad galėtų pulti. 

Karlas, toks pat užsispyręs, nenusiramino, kol pasišviesdamas 
žibintuvėliu apėjo visą tvorą, juosiančią Meisono miškingą ganyklą, 
besiribojančią su didžiuoju nacionaliniu parku. 

Karlas pakrapštė lenktiniu peiliuku ganyklos paklotą ir aptiko 
gilių. Važiuodamas jis girdėjo kėkštų balsus ir pamanė, kad čia turė- 
tų būti gilių. Lauke augo keletas baltųjų ąžuolų. Jis nenorėjo, kad 
kiaulės rastų sau maisto žemėje, o miške lengvai tą galėjo padaryti. 

Ties atviruoju daržinės galu Meisonas buvo įrengęs tvirtą užtva- 
rą su varteliais, panašiais į Karlo pašiūrės Sardinijoje. 

Iš už jų Karlas galėjo saugiai šerti kiaules į drobinius maišus 
sukimštais viščiukais, ėriukų kojomis ir daržovėmis, mėtydamas viską 


tiesiai į bandos vidurį. 

Kiaulės buvo neprijaukintos, tačiau nebijojo nei žmonių, nei triukš- 
mo. Net Karlas negalėjo būti garde kartu su jomis. Kiaulės nepana- 
šios į kitus gyvūnus. Jos yra išmintingos ir be galo praktiškos. Šitos 
nebuvo priešiškos, tiesiog joms patiko ėsti žmones. Jos judėjo lengvai 
it Miuros buliai ir buvo vikrios lyg aviganiai šunys, ojų elgesyje su 
šėrikais buvo kažkokio išankstinio pikto nusistatymo. Kartą Pjeras, 
norėdamas paimti iš gardo marškinius, kuriuos tikėjosi panaudoti 
dar sykį, vos išnešė sveiką kailį. 

Niekada anksčiau nėra buvę tokių kiaulių, didesnių už europinį 
šerną ir tokių pat laukinių. Karlas jautėsi jas sukūręs. Jis žinojo, kad 
vienintelis atpildas jam yra jų darbas, jų sunaikintas blogis. 

Vidurnaktį daržinėje visi ilsėjosi: Karlas, Pjeras ir Tomazas ne- 
sapnuodami miegojo kalvėje, kiaulės snaudė narvuose, per miegus 
judindamos savo laibas kojas, o kai kurios gulėdamos ant švarių dro- 
bių jau bandė rąžytis. Į visus žvelgė lenktynių žirgo, Greitojo šešėlio, 
kaukolė, blausiai apšviesta raudonuojančių žaizdro anglių. 

Apkaltinti Federalinio tyrimo biuro agentą naudojantis Meisono su- 
klastotais įkalčiais Krendleriui buvo kvapą gniaužiantis įvykis. Jei 
teisingumo ministras jį pričiuptų, sutraiškytų kaip tarakoną. 

Klarisės Starling sužlugdymas neslėgė Krendlerio taip, kaip būtų 
slėgęs, jei reikėtų sužlugdyti kokio nors vyro karjerą. Jis bijojo tik dėl 
savęs. Vyrui reikia išlaikyti šeimą taip, kaip Krendleris išlaikė savąją, 
kad ir kokia godi bei nedėkinga ji būtų. 

Starling tikrai turi pasitraukti. Palikta ramybėje, pasinaudodama 
tuo moterišku krapštukiškumu ir landumu Klarisė Starling suras Ha- 
nibalą Lekterį. Jei taip atsitiks, Krendleris iš Meisono Verdžerio ne- 
gaus nė sudilusio skatiko. 

Kuo greičiau išjos bus atimta galimybė veikti, oji pati r 
kaip jaukas, tuo geriau. ; 

Krendleriui jau teko griauti kitų karjeras, kad pats si kilti 
valdžios laiptais, iš pradžių tai darė kaip aktyviai politikoje daly- 

vaujantis valstijos prokuroras, vėliau Teisingumo departamente. Iš 
patirties žinojo, kad sudirbti moters karjerą lengviau negu vyro. Jei 
moterį paaukština, nors to išvis neturėtų būti, veiksmingiausia saky- 
ti, kad ji tai užsidirbo savo užpakaliu. 

Tačiau Klarisei Starling toks kaltinimas neliptų, mąstė Krend- 
leris. Tiesą sakant, jo nuomone, ją kaip nieką kitą derėjo gerai išdul- 
kinti per užpakalį. Kartais krapštydamasis nosį jis pagalvodavo apie 
tokią trintį. 

Krendleris nebūtų galėjęs paaiškinti savo priešiškumo Starling. 
Jis kilo iš vidaus, iš tokių jo gelmių, į kurias pats nedrįso lįsti. Ten 
buvo sėdynių užvalkalai, iš viršaus krintanti šviesa, durelių ranke- 
nos, langų rankenėlės ir mergina, panaši į Starling gymiu, bet ne pro- 
tu, su kelnėmis ant vienos kulkšnies, klausianti, kas jam, po velnių, 
atsitiko, kodėl jis neateina ir to nepadaro, gal jis koks iškrypėlis? koks 
iškrypėlis? koks iškrypėlis? 

Krendleris pagalvojo, kad nežinodamas, kokia Starling šikna, 
jos darbą įvertintum daugiau, ne tik tais keliais paaukštinimais jos 
asmens byloje. Negalėjo to nepripažinti. Savo darbo įvertinimų ji 
turėjo tikrai nedaug. Ilgus metus po truputį kenkdamas jos karjerai 
Krendleris sugebėjo įtikinti FTB personalo tarnybą neskirti jai nu- 
matytų svarbių užduočių, ojos nepriklausomas būdas ir aštrus lie- 
žuvis jam tik padėjo. 

Meisonas negalėjo laukti susišaudymo Felicianos žuvų turguje 
bylos baigties. Be to, nebuvo jokių garantijų, kad prie Starling prilips 
koks kaltiniams. Akivaizdu, kad Eveldos Dramgo ir kitų mirtis buvo 
nutekėjusios informacijos rezultatas. Stebuklas, kad Starling pavyko 
išsaugoti tą velnio kūdikį. Dar viena burna prie visuomeninio maiti- 
nimo stalo. Galėtų nesunkiai nukrapštyti to bjauraus įvykio šašą, 
tačiau taip atsikratyti Starling nebūtų lengva. 

Meisono kelias patikimesnis, greitas, ir jai tektų pasitraukti. Lai- 
kas tam palankus. 

Viena iš Vašingtono aksiomų, pasitvirtinanti dažniau už Pitago- 
ro teoremą, skelbė, kad deguonies prisotintoje aplinkoje vienas gar- 
sus žinomo asmens pirstelėjimas užgožia daug smulkių pirstelėjimų 
toje pačioje patalpoje, jei tai vyksta beveik vienu metu. 

Taigi apkaltos teismas gerokai atitraukė Teisingumo departamen- 
to dėmesį, todėl visai įmanoma, kad pavyktų neteisingai apkaltinti 
Starling. 

Meisonas norėjo, kad daktaras Lekteris perskaitytų pranešimus 
spaudoje. Tačiau Krendleriui reikėjo sutvarkyti taip, kad tie praneši- 
mai atrodytų kaip nelaimingas atsitikimas. Laimė, jam pasitaikė tin- 
kama proga - FTB gimtadienis. 

Krendlerio sąžinė klusniai atleisdavo jam visas nuodėmes. 

Ir šį kartą jis pasiguodė mintimi, kad jei Starling neteks darbo, 
baisiausia, kas gali atsitikti — tai tam lesbiečių lizdui, kur ji gyvena, 
teks apsieiti be palydovinės televizijos. Blogiausiu atveju, ta nepri- 
tvirtinta laivo patranka išsiris už borto ir niekam nebekels grėsmės. 

Iškritusi už borto „nepritvirtinta patranka liausis siūbuoti lai- 
vą“, galvojo patenkintas, jausdamas palengvėjimą, tarsi dvi jūrinės 
metaforos sudarytų loginę lygtį. Jo visai nejaudino mintis, kad siū- 
buodamas laivas išjudino patranką. 

Krendleris kūrė gyvą fantazijų pasaulį kiek leido vaizduotė. Da- 
bar jis jautė malonumą įsivaizduodamas Starling seną, nukarusio- 
mis krūtimis, ištinusiomis gyslotomis kojomis, nešiojančią laiptais 
skalbinius, nusukančią akis nuo dėmėtų paklodžių, užsidirbančią 
gyvenimui pensione, kurio šeimininkės - dvi velniškai plaukuotos 
senos lesbietės. 

Jis įsivaizdavo, ką pasakytų iš savo triumfo aukštumų, pasakytų 
jai, tai „kukurūziniais paplotėliais pakvipusiai provincijos kekšytei“. 

Apsiginklavęs daktaro Demlingo nuojautomis, jis regėjo save greta 
jos, tokios bejėgės, tariantį nejudinant lūpų: „Tu per sena dulkintis 
su savo tėvu, net būdama baltąja pietinių valstijų šiukšle.“ Mintyse 
jis pakartojo sakinį ir nutarė užsirašyti į savo užrašų knygelę. 

Krendleris turėjo įrankių, laiko ir pykčio, reikalingų sugriauti Star- 
ling karjerą, o sumanius tai padaryti, jam padėjo atsitiktinumas ir 
Italijos pašto tarnybos. 

Betl Kryko kapinės prie Habardo Teksaso valstijoje gruodžio mėnesį 
atrodo lyg mažas randas ant liūto kailio besidriekiančio centrinio 
Teksaso žeme. Dabar ten švilpauja vėjas, jis niekada nesiliauja švil- 
pauti. Negali jo iš ten išvaryti. 

Naujojoje kapinių dalyje antkapiai plokšti, todėl lengva šienauti 
žolę. Šiandien čia prie mergaitės kapo šokinėja sidabrinis širdies for- 
mos gimtadienio balionėlis. Senojoje kapinių dalyje visada šienauja 
žolę nuo takų ir kai tik pajėgia — tarp antkapių. Ant žemės mėtosi 
kaspinėlių galeliai ir sausų gėlių stiebai. Tolimiausiame kapinių kam- 
pe yra atliekų krūva, kur metamos nuvytusios gėlės. Tarp šokančio 
širdies formos balionėlio ir atliekų krūvos tuščia eiga dirba žemkasė, 
prie valdymo svirčių sėdi jaunas juodaodis, kitas vyras stovi greta, 
prisideginėja cigaretę, nuo vėjo delnais pridengdamas degtuką... 

— Pone Klosteri, pakviečiau jus pažiūrėti mūsų darbo, kad savo 
akimis įsitikintumėt, koks bus rezultatas. Neabejoju, kad įkalbėsite 
artimuosius neapžiūrinėti palaikų, - aiškino ponas Grynlis, Habar- 
do laidotuvių rūmų direktorius. - Tas karstas - norėčiau dar kartą 
pagirti jūsų skonį — to karsto ir užteks, tiek jiems tereikėtų matyti. 
Būsiu laimingas galėdamas padaryti jums nuolaidą. Mano neseniai 
miręs tėvas guli tokiame pat karste. 

Jis mostelėjo žemkasės vairuotojui ir kaušas pakėlė apžėlusio, 
įdubusio kapo žemės kąsnį. 

— Pone Klosteri, jūs tikrai apsisprendėte dėl antkapio? 

— Taip, - atsakė daktaras Lekteris. - Vaikai užsakė vieną antkapį 
tėvui ir motinai. 

Jie stovėjo tylėdami, vėjyje plastančiomis klešnėmis, kol žemkasė, 
įsikasusi į žemę per dvi pėdas, sustojo. 

— Toliau kasime kastuvais, - nusprendė ponas Grynlis. 

Du darbininkai sušoko į duobę ir įgudusiais, lengvais mostais 
pradėjo kasti žemę. 

— Atsargiai, - perspėjo ponas Grynlis. - Tas karstas nebuvo iš 


gerųjų. Nė iš tolo neprilygsta tam, kurį gaus dabar. 

Iš tiesų pigus drožlių plokščių karstas buvo užgriuvęs savo gy- 
ventoją. Grynlis liepė kasėjams apkasti aplink jį žemę ir pakišti po 
apačia drobę. Antjos ištraukė karstą ir įkėlė į sunkvežimį. 

Habardo laidojimo rūmų garaže ant plataus stalo atsargiai buvo 
nuimtas sulūžęs karsto dangtis ir visi pamatė įspūdingo dydžio skeletą. 

Daktaras Lekteris greit jį apžiūrėjo. Kulka suskaldė trumpąjį šon- 
kaulį virš kepenų, o aukštai kairiajame smilkinyje buvo matyti kulkos 
palikta skylė ir lūžęs kaulas. Kaukolė, apsamanojusi, sunykusi, api- 
rusi, su jau pažįstamais išsišovusiais skruostikauliais. 

- Žemė nedaug palieka, - tarė ponas Grynlis. 

Kaulus dengė kelnių ir languotų kaubojiškų marškinių draiska- 
nos. Blizgantys marškinių segtukai buvo sukritę pro šonkaulius. Ant 
krūtinės gulėjo kaubojiška Fort Worth stiliaus skrybėlė. Su skyle, ries- 
tais kraštais. 

— Ar pažinojote mirusįjį? - paklausė daktarasLekteris. 

— Mes nusipirkome šią laidotuvių paslaugų įmonę ir perėmėme 
kapines, kai 1989 metais išplėtėme kompanijos veiklą, - tarė ponas 
Grynlis. - Dabar gyvenu čia, tačiau mūsų buveinė yra St. Luise. Ar 
norite išsaugoti drabužius? Arba galiu parūpinti jums eilutę, nors 
nemanau, kad... 

— Ne, - nutraukė jį daktaras Lekteris. - Nuvalykite kaulus, nerei- 
kia jokių drabužių, išskyrus skrybėlę, sagtį ir batus. Mažuosius ran- 
kų ir kojų kaulus sudėkite į maišelį ir suvyniokite į geriausias šilki- 
nes įkapes kartu su kaukole ir ilgaisiais kaulais. Nereikia jų dėlioti, 
tik surinkite visus. Ar antkapis bus pakankamas atlygis už kapo duo- 
bės sutvarkymą? 

— Taip, tik prašau pasirašyti štai čia, duosiu jums kitų dokumetų 
kopijas, - tarė ponas Grynlis, laimingas pardavęs karstą. Daugelis 
perlaidojimu užsiimančių įmonių direktorių būtų vežę kaulus dėžėje 
ir pardavę šeimai savo įmonės karstą. 

Daktaro Lekterio palaikų iškasimo dokumentai visiškai atitiko 
Teksaso sveikatos ir saugumo kodekso 711 004 dalį. Jis tuo neabejojo, 
nes pats juos parengė, atsisiųsdinęs reikalvimus ir blankus iš Teksa- 


so apygardų asociacijos konsultacinės teisės bibliotekos. 

Du darbininkai, dėkingi už keltuvą ant daktaro Lekterio išnuo- 
moto furgono, pastūmė naująjį karstą į vietą ir pritvirtino vežimėlį 
greta vienintelio daikto - kartoninės rūbų spintos. 

— Puikiai sugalvota vežiotis spintelę. Apeigų rūbai lagamine su- 
silamdo, tiesa? - paklausė ponas Grynlis. 

Dalase daktaras Lekteris iš spintelės ištraukė violončelės dėklą ir 
sudėjo į jį šilko ryšulį su kaulais. Skrybėlė puikiai tilpo apatinėje da- 
lyje, kartu su kaukole. 

Karstą paliko prie Fiš Trep kapinių ir grąžino sunkvežimį į Dala- 
so Fort Vorto oro uosto nuomos agentūrą. Iš ten violončelės dėklą 
išsiuntė tiesiai į Filadelfiją. 


IV 

Pirmadienį Klarisei Starling reikėjo patikrinti savaitgalio egzotiškų 
pirkinių sąrašą. Jos kompiuteris aikštijosi, todėl teko kreiptis pagal- 
bos į kompiuterių skyriaus technikus. Net po griežtos atrankos, po 
kurios liko tik keli ypatingų metų, penkių garsiausių vyndarių vynai, 
du amerikietiškų foie gras tiekėjai ir penkios žymiausios delikatesi- 
nių gaminių parduotuvės, pirkinių skaičius vis tiek buvo įspūdin- 
gas. Skambučius iš gėrimų parduotuvių FTB sąraše pažymėtais nu- 
meriais reikėjo įrašyti ranka. 

Remdamasi nustatyta daktaro Lekterio tapatybe elnių medžioto- 
jo nužudymo byloje Virdžinijos valstijoje, Starling sąraše paliko tik 
pirkinius Rytų pakrantėje, išskyrus Sonomos foie gras. Paryžiaus Fau- 
chon parduotuvė atsisakė bendradarbiauti. Starling negalėjo supras- 
ti, ką jai telefonu kalbėjo Florencijos Vera dal 1926 parduotuvės dar- 
buotojai, todėl išsiuntė į kvestūrą faksą, prašydama išsiaiškinti, ar 
daktaras Lekteris pirko baltųjų triufelių. 

Gruodžio septynioliktąją, pirmadienį, baigiantis darbo dienai Star- 
ling turėjo dvylika tikėtinų variantų. Viskas apmokėta kreditinėmis 
kortelėmis. Vienas pirkėjas įsigijo dėžę Petrus vyno ir Jaguar automo- 
bilį su didesnio galingumo varikliu, už abu pirkinius sumokėdamas 
American Express kreditine kortele. 

Kitas pirkėjas užsakė dėžę Batard-Montrachet ir dėžę žaliųjų Ži- 
rondo austrių. 

Kiekvieną iš variantų Starling persiuntė vietos operatyviniams 
skyriams, kad tęstų tyrimą. 

Starling ir Erikas Pikfordas dirbo pamainomis, kad parduotuvių 
darbo valandomis kabinete kas nors budėtų. 

Tai buvo ketvirtoji Pikfordo darbo diena, kurios didžiąją dalį 
praleido programuodamas savo telefoną. Jis neužrašė, ką reiškia 
mygtukai. 

Kai išėjo iš kabineto, Starling paspaudė pirmą jo telefono mygtu- 
ką. Atsiliepė pats Polas Krendleris. 

Ji padėjo ragelį ir sėdėjo tylėdama. Laikas eiti namo. Sukinėdama- 
si kėdėje ji apžiūrinėjo Hanibalo namų daiktus. Rentgeno nuotrau- 
kas, knygas, indus vienam asmeniui. Paskui pro užuolaidą išėjo lauk. 

Kroufordo kabinetas buvo neužrakintas ir tuščias. Kampe ant pa- 
kabos kabėjo megztinis, kurį jam numezgė velionė žmona. Starling 
tiesė ranką prie megztinio, bet nepalietė jo, užsimetė ant peties savąjį 
ir nuėjo prie automobilio. 


Jijau niekada nebepamatys Kvantiko. 

Gruodžio septynioliktosios vakarą suskambo Klarisės Starling durų 
skambutis. Take prie namo už savo automobilio ji pamatė Federali- 
nio teismo vykdytojo mašiną. 

Teismo vykdytojas buvo Bobis, parvežęs ją namo iš ligoninės po 
susišaudymo Felicianos Žuvų turguje. 

- Sveika, Starling. 

— Sveikas, Bobi, užeik. 

— Norėčiau, bet pirma turiu tau pasakyti. Atvežiau pranešimą, 
kurį privalau įteikti. 

— Gerai. Įteik jį namuose, ten šilčiau, - tarė Starling sustojusia 
širdim. 

Pranešime, rašytame ant Teisingumo departamento generalinio 
inspektoriaus blanko, buvo reikalaujama kitą dieną, gruodžio aš- 
tuonioliktąją, lygiai devintą ryto, atvykti į apklausą Dž. Edgaro Hu- 
verio pastate. 


— Gal tave rytoj nuvežti? —- paklausė teismo vykdytojas. 

Starling papurtė galvą. 

— Ačiū, Bobi, važiuosiu savo mašina. Nori kavos? 

— Ne, ačiū. Starling, man labai gaila. 

Teismo vykdytojas aiškiai norėjo eiti. Stojo nejauki tyla. 

— Tavo ausis sugijo, - pagaliau ištarė. 

Ji pamojavo jam, išvažiuojančiam iš tako atbuliniu bėgiu. 

Pranešime tiesiog liepta prisistatyti. Nenurodant priežasties. 

Ardelija Mep, biuro vidaus kovų veteranė ir gerų senų vaikinų 
rakštis, nedelsdama užplikė jai stipriausios vaistažolių arbatos iš 
savo senelės rinkinio, kuri turėjo sustiprinti proto galias. 

Mep baksnojo blanką pirštu. 

— Generalinis inspektorius neturi ką tau pasakyti, - kalbėjo Mep 
gurkšnodama arbatą. - Jei mūsų profesinės atsakomybės skyrius turi 
tau kaltinimų ar ką nors prieš tave, jie privalo tau pasakyti, jie turi 
siųsti tau pranešimus. Jie turi atsiųsti tau 645-ą ar 644-ą formą su 
išdėstytais kaltinimais ir, jei tave kaltina kriminaliniu nusikaltimu, 
privalai turėti advokatą ir visą bylos medžiagą, viską, ką gauna kiek- 
vienas vagis, tiesa? 

- Taip. 

— Bet šitaip siekiama iš anksto tave supančioti. Generalinis ins- 
pektorius yra politikas, jis gali perimti bet kokią bylą. 

- Ir perėmė šitą. 

- Ne be Krendlerio pagalbos. Kad ir kas būtų, jei nuspręsi kelti 
klausimą dėl lygių galimybių, aš turiu reikalingų ryšių. Starling, klau- 
syk, turi jiems pasakyti, kad nori įrašinėti. Generalinis inspektorius 
nerašo pasirašytų pareiškimų. Kaip tik dėl to Lunis Geinsas pakliu- 
voįtą košę. Tavo žodžiai užrašomi, o vėliau jie kartais gerokai pasi- 
keičia. Niekam niekada neduoda nuorašo. 

Kai Starling paskambino Džekui Kroufordui, jis kalbėjo tarsi pa- 
žadintas iš miego. 

- Starling, nežinau, ką tai reiškia, - tarė. - Bandysiu išsiaiškinti. 
Žinok, kad rytoj aš tikrai ten būsiu. 

Rytas, armuoto betono narvas, vadinamas Huverio pastatu, snūdu- 
riuoja balzganose ūkanose. 

Šioje sproginėjančių automobilių eroje pagrindinės durys ir kie- 
mas dažniausiai būna užrakinti, o pastatas, apjuostas senų biuro 
automobilių žiedu - improvizuota smūgių užkarda. 

Vašingtono policija nesiliauja kasdien iš naujo rašyti baudos ta- 
lonų kai kuriems ten stovintiems automobiliams, jų pluoštai po valy- 
tuvais storėja, kol pagaliau vėjas nuplėšia ir išbarsto po gatvę. 

Prie šaligatvio grotelių besišildantis valkata pašaukė Starling ir 
jai einant pro šalį atkišo ranką. Viena veido pusė buvo oranžinė nuo 
Betadino, kuriuo jį ištepė kažkuriame pirmosios pagalbos skyriuje. Jis 
laikė atkišęs putoplasto puodelį rantytu kraštu. Starling panaršė ki- 
šenėje dolerio, o įmetė du, pasilenkdama virš šilto, sušvinkusio pro 
groteles einančio oro ir garų. 

— Telaimina tave Dievas, - padėkojo jis. 

— Man to reikės, - tarė Starling, - bet kokios, net mažiausios pa- 
galbos. 

Au Bon Pain bare Dešimtojoje gatvėje prie Huverio pastato Star- 
ling nusipirko didelį puodelį kavos, kaip darė jau daug metų. Po 
neramios nakties jai reikėjo kavos, bet nenorėjo per apklausą bėgti į 
tualetą. Nusprendė išgerti tik pusę. 

Pro langą pamatė ateinantį Kroufordą ir prisigretino prie jo. 

— Pone Kroufordai, ar nenorėtumėt išgerti pusę mano kavos? Pa- 
imsiu kitą puodelį. 

- Arji be kofeino? 

- Su. 

— Tuomet verčiau nereikia, nes išsinersiu iš kailio. 

Jis atrodė sunykęs ir pasenęs. Ant nosies galo kabėjo skaidrus 
lašas. Jie pasitraukė iš pėsčiųjų srauto, plūstančio pro šonines centri- 
nės FTB būstinės duris. 

— Starling, nežinau, koks čia bus susitikimas. Kiek man pavyko 
sužinoti, į jį nepakviestas joks kitas susišaudymo Felicianos žuvų 
turguje dalyvis. Būsiu prie jūsų. 

Starling padavė jam popierinę servetėlę ir jie įsiliejo į nenutrūks- 
tamą dieninės darbuotojų pamainos srautą. 

Starling pastebėjo, kad tarnautojai neįprastai pasitempę. 

— Devyniasdešimtosios FTB metinės, Bušas atvyksta pasveikin- 
ti, - priminė Kroufordas. 

Šoninėje gatvėje stovėjo keturi televizijos stočių furgonai. 

Operatorius iš WFUL-TV kanalo stovėjo ant šaligatvio, filmuoda- 
mas kalbantį jauną skustagalvį vyrą su mikrofonu. Ant furgono sto- 
go įsikūręs asistentas minioje pamatė Starling ir Kroufordą. 

- Taiji, ten, tamsiai mėlynu lietpalčiu, - šūktelėjo žemyn. 

— Pradedam, - liepė skustagalvis. - Sukam. 

Jie prasiskynė kelią per minią ir išniro su kamera tiesiai prieš 
Starling. 

— Specialioji agente Starling, ką galėtumėt pasakyti apie žudynių 
Felicianos žuvų turguje tyrimo eigą? Ar pateikėte raportą? Arjūs kal- 
tinama nužudžiusi penkis... 

Kroufordas nusiėmė skrybėlę ir apsimesdamas, kad nori prisi- 
dengti nuo šviesos akis, akimirką uždengė kameros objektyvą. Tele- 
vizijos reporterius sustabdė tik apsauginės durys. 

Tuos kalės vaikus kažkas informavo. 

Praėję apsaugines duris jie stabtelėjo. Starling ir Kroufordas buvo 
apkibę smulkiais lauke tvyrančio rūko lašeliais. Kroufordas neužsi- 
gerdamas prarijo Ginkgo Bilboa tabletę. 

- Starling, gali būti, kad jie nusprendė tai daryti šiandien dėl 
apkaltos proceso ir metinių. Visuotiniame šurmulyje jiems gali pa- 
vykti prastumti viską, ką yra sumanę. 

— Kodėl reikėjo pranešti žiniasklaidai? 

— Nes ne visi dainuoja iš tų pačių natų. Mums liko dešimt minu- 
čių, gal norėtumėt pasipudruoti nosį? 

72 skyrius 


Starling retai pakildavo iki septintojo aukšto, kuriame buvo FTB di- 
rektorato kabinetai. Prieš septynerius metus ji su kitais savo laidos 
absolventais buvo čia pasidžiaugti Ardelijos Mep sėkme, kai direkto- 
rius pasveikino ją, išrinktą sakyti atsisveikinimo kalbą studijų baigi- 
mo proga, ir dar kartą, kai direktoriaus padėjėjas pasikvietė ją įteikti 
kovinio šaudymo čempionės medalį. 

Kilimas direktoriaus pavaduotojo Nunano kabinete buvo toks 
minkštas, kokio jai dar neteko matyti. Odiniai krėslai ir susirinkimų 
kambaryje tvyrantis cigarečių kvapas dvelkė privataus klubo nuo- 
taika. Ji svarstė, ar prieš jai ateinant išmetė nuorūkas ir išvėdino 
kambarį. 

Kaiji su Kroufordu įėjo į kambarį, trys vyrai atsistojo, vienas liko 
sėdėti. Atsistojusieji buvo: ankstesnis Starling vadovas Klintas Per- 
salas iš operatyvinio biuro Vašingtone, Bazards Pointe; FTB direkto- 
riaus pavaduotojas Nunanas ir aukštas raudonplaukis vyras storo 
šilko eilute. Sėdėti liko Polas Krendleris iš generalinio inspektoriaus 
kabineto. Krendleris pasuko į ją galvą ant ilgo kaklo, tarsi bandy- 
damas pagal kvapą nustatyti jos buvimo vietą. Kai atsisuko, ji galėjo 
matyti iškart abi jo apvalias ausis. Keista, kambario kampe stovėjo 
nepažįstamas federalinio teismo vykdytojas. 

FTB ir Teisingumo departamento darbuotojai paprastai rengiasi 
nepriekaištingai, bet šiandien jie buvo tiesiog išsipustę. Starling pri- 
siminė, kad vėliau jie dalyvaus šventiniuose renginiuose su buvusiu 
prezidentu Bušu, viską filmuos televizija. Priešingu atveju, ją turbūt 
būtų pakvietę į Teisingumo departamentą, o ne į Huverio pastatą. 

Pamatęs greta Starling Džeką Kroufordą, Krendleris susiraukė. 

— Pone Kroufordai, nemanau, kad šiame posėdyje jums būtina 
dalyvauti. 

— Esu tiesioginis specialiosios agentės Starling viršininkas. Ma- 
no vieta čia. 

— Nemanau, - tarė Krendleris. Ir pasisuko į Nunaną. 

— Formaliai jos viršininkas yra Klintas Persalas, pas Kroufordą ji 
komandiruota laikinai. Manau, agentę Starling reikėtų apklausti 

konfidencialiai, - tarė. - Galėtume paprašyti skyriaus vedėją Krou- 
fordą būti netoliese, jei mums prireiktų papildomos informacijos. 

Nunanas linktelėjo. 

— Džekai, mes tikrai norėsime išgirsti tavo nuomonę po to, kai 
išklausysime nepriklausomų specialiosios agentės Starling parody- 
mų. Džekai, norėčiau, kad palauktum kur netoliese. Jei nori, gali įsi- 
kurti bibliotekos skaitykloje, jauskis kaip namie, aš tau paskambinsiu. 

Kroufordas pašoko. 

— Direktoriau Nunanai, ar galėčiau... 

- Jūs galite išeiti, tik tiek galite padaryti, - pertraukė Krendleris. 

Nunanas atsistojo. 

— Pone Krendleri, atsiprašau, susitikimui vadovauju aš, bent kol 
perduosiu vadovavimą jums. Džekai, mes seni pažįstami, o šitas po- 
nas iš Teisingumo departamento dar per trumpai dirba, kad tai su- 
prastų. Galėsi pasakyti savo nuomonę. Dabar eik ir leisk Starling 
kalbėti pačiai, - tarė Nunanas. 

Jis pasilenkė prie Krendlerio ir kažką pasakė jam į ausį, šio veidą 
užliejo raudonis. 

Kroufordas pažvelgė į Starling. Jis tegalėjo likti orus. 

— Sere, ačiū, kad atėjote, - padėkojo Starling. 

Federalinio teismo vykdytojas išlydėjo Kroufordą pro duris. 

Išgirdusi, kaip už nugaros užsitrenkia durys, Starling išsitiesė ir 
viena stojo prieš keturis vyrus. 

Posėdis vyko tokiu greičiu, kokiu aštuonioliktajame amžiuje am- 
putuodavo galūnes. 

Nunanas buvo aukščiausias FTB pareigūnas iš to būrio, bet pas- 
kutinis žodis priklausė generaliniam inspektoriui, o šis atsiuntė 
Krendlerį kaip savo įgaliotąjį atstovą. 

Nunanas paėmė prieš jį gulinčią bylą. 

— Prašau prisistatyti, protokolui. 

— Specialioji agentė Starling. Direktoriau Nunanai, ar bus rašo- 
mas protokolas? Būčiau dėkinga, jei būtų. 

Jis neatsakė ir ji tarė: 


— Ar galėčiau įrašinėti posėdį? 

Išsitraukė iš rankinuko kompaktinį Nagra diktofoną. 

Prabilo Krendleris: 

— Paprastai toks parengiamasis susitikimas vyksta generalinio 
inspektoriaus kabinete Teisingumo departamente. Susitikome čia, nes 
taip visiems patogiau, atsižvelgiant į šiandienos iškilmes, bet taisyk- 
lės lieka galioti. Bus svarstomas diplomatiškas ir opus klausimas. 
Todėljokių įrašų. 

— Pone Krendleri, pateikite kaltinimus, - tarė Nunanas. 

— Agente Starling, jūs kaltinama neteisėtai atskleidusi slaptą in- 
formaciją pabėgusiam kaliniui, - dėstė Krendleris bejausmiu veidu. — 
Jūs kaltinama į du Italijos dienraščius padavusi skelbimą, perspėjan- 
tį pabėgusį Hanibalą Lekterį, kad jam gresia pavojus būti suimtam. 

Teismo vykdytojas padavė Starling sutrintą La Nazione laikraščio 
puslapį. Ji pasisuko į šviesą, kad įskaitytų apibrauktą pastraipą. 


A. A. Aaron. Pasiduokite artimiausiems valdžios atstovams, priešai ar- 
ti. Hana. 


— Ką galite pasakyti? 

— Aš to nedariau. Niekada nesu šito mačiusi. 

— Ką pasakysite apie laiške panaudotą slapyvardį „Hana“, kurį 
žino tik Hanibalas Lekteris ir FTB? Ar daktaras Hanibalas Lekteris 
prašė jus pasirašinėti būtent šiuo vardu? 

— Aš nieko nežinau. Kas rado skelbimą? 

— Langley dokumentų tarnyba pastebėjo jį, versdama La Nazione 
straipsnius apie Lekterį. 

- Jei šis slapyvardis žinomas tik FTB, kaip galėjo Langley doku- 
mentų tarnyba rasti jį laikraštyje? Dokumentų tarnyba priklauso CŽV, 
pasiteiraukime jų, kas jiems pranešė apie „Haną“. 

— Neabejoju, kad vertėjas buvo susipažinęs su Lekterio byla. 

— Taip nuodugniai susipažinęs? Abejoju. Paklauskime jo paties, 
kasjam patarė ieškoti tokio vardo. Iš kur galėjau Žinoti, kad daktaras 
Lekteris Florencijoje? | 

- Jūs atradote kompiuterinę užklausą iš Florencijos kvestūros apie 
Lekterio bylą VICAP, - tarė Krendleris. - Užklausa atsiųsta kelios 

dienos prieš Pacio nužudymą. Nežinome, kada ją radote. Kodėl Flo- 
rencijos kvestūra domėjosi Lekteriu? 

— Kodėl turėčiau jį perspėti? Direktoriau Nunanai, kodėl šią bylą 
perėmė generalinis inspektorius? Esu pasirengusi bet kada atlikti po- 
ligrafo testą. Netgi tuoj pat. 

- Italija diplomatiniais kanalais pareiškė protestuojanti prieš ban- 
dymą jų šalyje įspėti žinomą pabėgusį nusikaltėlį, - tarė Nunanas. 

Jis mostelėjo į greta sėdėjusį raudonplaukį vyrą. 

- Čia ponas Montenegras iš Italijos ambasados. 

— Laba diena, sere. O kaip italai pastebėjo skelbimą? - paklausė 
Starling. - Tikrai ne per Langley dokumentų tarnybą. 

— Diplomatai rodo pirštu į mus, - prabilo Krendleris Montenegrui 
kinta Italijos valdžia, kad būčiau patenkintas ir aš, ir generalinis ins- 
pektorius, ir kad tai įvyktų kuo greičiau. Visiems bus geriau, jei kartu 
viską aptarsime. Panele Starling, kas sieja jus su daktaru Lekteriu? 

- Skyriaus vedėjo Kroufordo pavedimu keletą kartų apklausiau 
daktarą Lekterį. Daktarui Lekteriui pabėgus iš kalėjimo, per septyne- 
rius metus gavau dujo laiškus. Jūs turite juos abu, - atsakė Starling. 

— Tiesą sakant, mes turime daugiau, - tarė Krendleris. — Šitą gavo- 
me vakar. Nežinome, ką darjūs galėjote gauti. 

Jis ištiesė ranką, norėdamas paimti už nugaros stovinčią karto- 
ninę dėžutę, gerokai aplamdytą daugelyje pašto skyrių, su daugybe 
antspaudų. 

Krendleris apsimetė besimėgaująs iš dėžutės sklindančiais kva- 
pais. Pirštu bakstelėjo į adresą, nesirūpindamas parodyti jį Starling. 

- Siųsta į jūsų namus Arlingtone. Pone Montenegrai, ar nepasa- 
kytumėt, kokie čia daiktai? 

Italų diplomatas pakilnojo į šilko popierių įvyniotus daiktus, žyb- 
čiodamas rankogalių segtukais. 

— Taip, čia losjonai, sapone di mandorle, garsusis Florencijos mui- 
las iš Santa Maria Novella vaistinės ir kvepalai. Tokius daiktus pa- 
prastai dovanoja įsimylėjusieji. 

— Atliktas jų toksinų testas, tiesa, Klintai? - paklausė Nunanas 
buvusio Starling viršininko. 

Persalas atrodė susigėdęs. 

- Taip, - tarė. - Nenustatyta nieko neįprasta. 

— Meilės dovana, - patenkintas tarė Krendleris. - Dabar turime 
meilės prisipažinimą. 

Jis išvyniojo iš dėžės ištrauktą pergamento lapą ir iškėlė jį, rody- 
damas iš bulvarinio laikraščio iškirptą Starling veido nuotrauką su 
pripieštu sparnuotos liūtės kūnu. Jis apvertė lapą ir perskaitė dakta- 
ro Lekterio dailyraščiu parašytus žodžius: „Klarise, ar kada pagalvo- 
jai, kodėl filistiniečiai tavęs nesupranta? Nes tu esi atsakas į Samso- 
nomįislę. Tuesi medus liūtės kūne“. 

— I] miele dentro leonessa, nuostabu, - tarė Montenegras, įsiminda- 
mas tą sakinį, kad vėliau galėtų jį panaudoti. 

— Ką pasakėte? - paklausė Krendleris. 

Diplomatas neatsiliepė, įsitikinęs, kad Krendleris niekada neiš- 
girs daktaro Lekterio metaforos muzikos ir tikrai nepajus jos sukeltų 
jausmų. 

— Generalinis inspektorius pageidauja, kad dėl tarptautinių są- 
sajų atsispirtume nuo šio taško, — tarė Krendleris. - Kaip viskas vė- 
liau pasisuks - į administracinius ar baudžiamuosius kaltinimus - 
priklausys nuo tyrimų eigos. Jei virs baudžiamąja byla, ji pateks į 
Teisingumo departamento viešosios tvarkos skyrių, kuris perduos ją 
teismui. Jums bus pranešta iš anksto, kad turėtumėt pakankamai lai- 
ko pasiruošti. Direktoriau Nunanai... 

Nunanas giliai įkvėpė ir kirto: 

- Klarise Starling, kol byla neištirta, jūsų tarnybnė veikla sustab- 
doma. Privalote grąžinti ginklus ir FTB pažymėjimą. Jums leidžiama 
įeiti tik į visuomenei atviras federalinių įstaigų patalpas. Iš šio pasta- 
to jūs būsite išlydėta. Prašau dabar atiduoti asmeninius ginklus ir 
pažymėjimą specialiajam agentui Persalui. Prieikite. 

Eidama prie stalo Starling akimirką matė tuos vyrus kaip taiki- 
nius šaudymo varžybose. Galėtų patiesti keturis iš jų, jiems dar ne- 
spėjus užtaisyti ginklų. Akimirka praėjo. Ji ištraukė savo 45-ojo kalib- 
ro pistoletą, įsmeigusi akis į Krendlerį išmetė apkabą į delną, padėjo 
ją ant stalo ir iškrapštė lizde buvusį šovinį. Krendleris pagavo jį ore ir 
spaudė, kol pabalo krumpliai. 

Po to atidavė ženklelį ir pažymėjimą. 

— Turite atsarginį ginklą? - paklausė Krendleris. - Ir šautuvą? 

— Starling? - paragino Nunanas. 

— Užrakintus automobilyje. 

- Kitos taktinės amunicijos? 

— Šalmą ir liemenę. 

— Pone teismo vykdytojau, paimsite tuos daiktus palydėjęs pane- 
lę Starling prie automobilio, - tarė Krendleris. - Ar turite koduotą 
mobilųjį telefoną? 

— Taip. 

Krendleris pažvelgė į Nunaną, pakeldamas antakius. 

— Grąžinkite jį, - tarė Nunanas. 

- Jei leistumėt, noriu kai ką pasakyti. 

Nunanas dirstelėjo į laikrodį. 

— Kalbėkite. 

— Tai klastotė. Manau, kad Meisonas Verdžeris bando pats su- 
čiupti daktarą Lekterį, siekdamas asmeninio keršto. Manau, kad Flo- 
rencijoje jam tik per plauką nepavyko to padaryti. Manau, kad ponas 
Krendleris gali būti susitaręs su Verdžeriu ir nori nukreipti FTB pa- 
stangas suimti daktarą Lekterį Verdžerio naudai. Manau, kad Polas 
Krendleris iš Teisingumo departamento gauna už tai pinigus ir nori 
mane sunaikinti, kad įgyvendintų savo kėslus. Ponas Krendleris jau 
anksčiau yra nederamai elgęsis mano atžvilgiu, o dabar veikia veda- 
mas pagiežos ir dėl piniginių paskatų. Šią savaitę jis pavadino mane 
„kukurūziniais paplotėliais kvepiančia provincijos kekšyte“. Visų 
čia susirinkusiųjų akivaizdoje kviečiu poną Krendlerį kartu su ma- 
nim atlikti melo detektoriaus testą. Aš jūsų paslaugoms. Galime tai 
padaryti dabar. 

— Specialioji agente Starling, laimė, kad šiandien jūsų neprisaik- 
dino...- pradėjo Krendleris. 

— Prisaikdinkite mane. Ir prisiekite pats. 

— Noriujus patikinti, kad kaltinimams nepasitvirtinus, jūs būsite 
grąžinta į tarnybą bejokių pasekmių, -suokė Krendleris savo saldžiau- 
siu balsu. - O kol kas jums bus mokamas atlyginimas ir paliktas 


draudimas bei medicinos aptarnavimas. Agente Starling, tarnybinės 

veiklos sustabdymas savaime dar nėra bausmė, panaudokite šį laiką 
savo malonumui, - tęsė Krendleris konfidencialiu tonu. - Tiesą sa- 
kant, jei norėtumėt pasinaudoti proga ir pašalinti nuo veido tą purvą, 
neabejoju, kad medicinos... 

— Tai ne purvas, - pertraukė Starling, - tai parakas. Nenuostabu, 
kad nežinote. 

Teismo vykdytojas laukė ištiesęs į ją ranką. 

— Apgailestauju, Starling, - tarė Klintas Persalas jos amunicijos 
pilnomis rankomis. 

Ji pažvelgė į jį ir nusuko akis. Polas Krendleris žengė prie jos, kiti 
laukė, kad italų diplomatas Montenegras pirmas išeitų iš kambario. 
Krendleris pradėjo košti kažką pro dantis, sakinį jis jau buvo paruošęs: 

- Starling, tu per sena, kad... 

— Atsiprašau. 

"Tai buvo Montenegras. Aukštas diplomatas pasuko nuo durų ir 
priėjo prie Starling. 

— Atsiprašau, - pakartojo Montenegras, žiūrėdamas Krendleriui 
tiesiai į akis, kol šis nuėjo persikreipusiu veidu. - Apgailestauju, kad 
jums tai nutiko. Tikiuosi, jūs nekalta. Pažadu paspausti Florencijos 
kvestūrą, kad išsiaiškintų, kaip buvo sumokėta už tą inserzione, skel- 
bimą laikraštyje La Nazione. Jei jums prireiktų ko nors... Italijoje, ką 
mano pareigos leistų išsiaiškinti, prašau pasakyti, ir visomis jėgomis 
stengsiuosi jums padėti. 

Montenegras įteikė jai vizitinę kortelę, mažą, kietą, su iškiliomis 
raidėmis, ir išėjo iš kambario nepastebėdamas atsisveikinti atkištos 
Krendlerio rankos. 


Prieš prasidedant metinių minėjimo ceremonijai pro pagrindines 
duris įleisti reporteriai spietėsi kieme. Kai kurie išjų žinojo, ko ieškoti. 

— Ar privalote vesti mane už rankos? - paklausė Starling teismo 
vykdytojo. 

— Ne, mem, neprivalau, - atsakė, skindamas jai kelią pro mikrofo- 
nų mišką ir rėkiamus klausimus. 

Šį kartą skustagalvis aiškiai žinojo, kas vyksta. Jis išrėkė klausi- 
mą: „Ar tiesa, kad jus nušalino nuo Hanibalo Lekterio bylos? Ar ma- 

note, kad jums bus iškelta budžiamoji byla? Kaip galėtumėt pako- 
mentuoti italų kaltinimus?“ 

Garaže Starling atidavė teismo vykdytojui apsauginę liemenę, šal- 
mą, šautuvą ir atsarginį revolverį. Vykdytojas laukė, kol ji išėmė šovi- 
nius ir nuvalė tepaluotu skudurėliu. 

— Agente Starling, mačiau jus šaudančią varžybose, - tarė. - Pats 
patekau į ketvirtfinalį teismo vykdytojų grupėje. Prieš atiduodamas 
saugoti, išvalysiu jūsų 45-ojo kalibro pistoletą. 

- Ačiū. 

Jis pasilenkė prie jos, jau sėdinčios automobilyje. Mustango krio- 
kimas užgožė jo žodžius. Ji nuleido langelį ir jis pakartojo. 

— Galiuosi, kad jums tai nutiko. 

— Ačiū, sere. Dėkoju užjūsų žodžius. 

Prie garažo vartų laukė spaudos automobilis. Starling paspaudė 
Mustango greičio pedalą, kad jo atsikratytų, ir už trijų kvartalų nuo 
FTB centrinės būstinės buvo nubausta už greičio viršijimą. Kol Va- 
šingtono kelių patrulis išrašinėjo baudos taloną, fotografai uoliai fo- 
tografavo. 


Po posėdžio direktoriaus pavaduotojas Nunanas sėdėjo prie savo 
rašomojo stalo trindamas akinių ant nosies paliktas raudonas dėmes. 

Jis nesijaudino atsikratęs Starling - jo nuomone, moterys yra per 
jausmingos, kad tiktų dirbti FTB. Tačiau jį liūdino, kad čia įpainiotas 
Džekas Kroufordas. Džekas buvo senas geras bičiulis. Gal jis jautė 
Starling silpnybę, bet kartais taip atsitinka: Džeko žmona mirusi ir 
visa kita. Kartą ir pačiam Nunanui teko tai patirti, kai negalėjo ati- 
traukti akių nuo patrauklios mašininkės ir turėjo jos atsikratyti, kad 
pats neįklimptų į bėdą. 

Nunanas užsidėjo akinius ir liftu nusileido į biblioteką. Džeką 
Kroufordą rado skaitykloje, sėdintį nugara į sieną. Nunanui pasiro- 
dė, kadjis snaudžia. Kroufordo veidas buvo papilkėjęs, išpiltas pra- 
kaito. Jis atsimerkė ir pradėjo žiopčioti. 

— Džekai? - Nunanas patapšnojo jam per petį, paskui palietė šla- 
pią veidą. Bibliotekoje suskambo jo balsas: 

— Bibliotekininke, skubiai iškvieskite daktarą! 

Kroufordą nuvežė į FTB ligoninę, oišjos -į Džefersono Memoria- 


lo intensyviosios širdies terapijos skyrių. 


73 skyrius 


Geresnės priedangos Krendleris nė negalėjo tikėtis. 

Devyniasdešimtųjų FTB įkūrimo metinių proga žurnalistams bu- 
vo suorganizuota ekskursija į naująjį Krizių valdymo centrą. Televizi- 
jos žinių laidos noriai pasinaudojo šiuo neįprastu kvietimu aplankyti 
centrinę FTB buveinę. C-SPAN tiesiogiai transliavo visą buvusio pre- 
zidento Bušo ir FTB direktorias kalbą. CNN transliavo kalbų ištraukas 
ir kartojo jas vakaro žinių laidose. Atrodė, jog aukštieji pareigūnai kilo 
į tribūną, kad Krendleris patirtų savo šlovės akimirką. Prie pakylos 
stovintis jaunas skustagalvis reporteris vėl uždavė savo klausimą: 

— Pone Krendleri, ar tiesa, kad specialioji agentė Starling nušalin- 
ta nuo Hanibalo Lekterio bylos tyrimo? 

— Manyčiau, kad kol kas dar per anksti ir neteisinga agentės atžvil- 
giu tai komentuoti. Pasakysiu tik, kad Lekterio byla susidomėjo gene- 
ralinis inspektorius. Niekam nepateikti jokie kaltinimai. 

CNN pagavojauką. 

— Pone Krendleri, Italijos naujienų agentūros pranešė, kad dakta- 
ras Lekteris iš vyriausybinių šaltinių galėjo gauti informacijos, per- 
spėjančios, jog turi bėgti. Ar todėl sustabdyta specialiosios agentės 
Starling veikla? Ar todėl bylą perėmė generalinio inspektoriaus kabi- 
netas, one FTB profesinės atsakomybės skyrius? 

— Džefai, negaliu komentuoti užsienio naujienų agentūrų prane- 
šimų. Galiu pasakyti, kad generalinio inspektoriaus kabinetas tiria 
kol kas nepatvirtintus pareiškimus. Savo pareigūnams jaučiame to- 
kią pat atsakomybę kaip ir mūsų draugams užsienyje, - tarė Krendle- 
ris tarsi Kenedis, keldamas pirštą į orą. - Hanibalo Lekterio byla — 
gerose rankose, ne tik Polo Krendlerio, bet įvairių FTB ir Teisingumo 
departamento sričių specialistų rankose. Turime parengę planą, kurį 


galėsime atskleisti, kai jis duos vaisių. 

Vokietis lobistas, kuriam priklausė daktaro Lekterio išsinuomo- 
tas namas, pastatė jame milžinišką Grundig televizorių ir, bandyda- 
mas derinti prie aplinkos, ant jo supermodernaus korpuso pastatė 
vieną iš mažesnių savo kolekcijos bronzinių Ledos ir gulbino skulp- 
tūrėlių. 

Daktaras Lekteris žiūrėjo filmą „Trumpa laiko istorija“ apie gar- 
sųjį astrofiziką Styveną Hokingą ir jo darbą. Matė jį jau ne pirmą 
kartą. Mėgstamiausia filmo vieta buvo ta, kur nuo stalo nukritęs puo- 
delis sudūžta ant grindų. 

Susisukęs invalido vežimėlyje Hokingas kalbėjo savo kompiute- 
rizuotu balsu: 

— Kaip atsiranda skirtumas tarp praeities ir ateities? Mokslo dėsniai 
neskiria praeities ir ateities. Tačiau kasdieniame gyvenime tarp paraeities ir 
ateities — didžiulis skirtumas. Galite matyti, kaip dūžta nuo stalo ant grindų 
nukritęs puodelis. Bet niekada nepamatysite, kaip šukės susilipdo į vieną 
visumą ir vėl užšoka ant stalo. 

Atgal atsuktame filme matyti, kaip puodelio šukės sulimpa ir puo- 
delis grįžta ant stalo. Hokingas tęsia: 

— Praeitį nuo ateities skiria didėjanti netvarka, arba entropija, ji sutei- 
kia laikui kryptį. 

Daktaras Lekteris žavėjosi Hokingo darbais ir kiek pajėgdamas 
domėjosi jais matematikos žurnaluose. Jis žinojo, kad kažkada Ho- 
kingas tikėjo, jog visata liausis plėstis ir vėl susitrauks, o entropija 
įgaus priešingą kryptį. Vėliau Hokingas pripažino klydęs. 

Lekteris gana gerai išmanė aukštąją matematiką, tačiau Styvenas 
Hokingas yra nepalyginti aukščiau už kiekvieną iš mūsų. Ilgus me- 
tus daktaras Lekteris nagrinėjo šį klausimą, tikėdamasis, kad Hokin- 
gas neklydo, kad besiplečianti visata sustos, entropija susitvarkys, o 
suvalgytoji Miša vėl taps savimi. 

Laikas. Daktaras Lekteris sustabdė vaizdajuostę ir įsijungė žŽi- 
nių laidą. 

Su FTB susijusios televizijos laidos ir naujienos kasdien pristato- 
mos ir FTB tinklapyje. Daktaras Lekteris kiekvieną dieną juo pasido- 
mėdavo, kad įsitikintų, jog dešimties labiausiai ieškomų nusikaltėlių 


puslapyje vis dar rodoma jo senoji nuotrauka. Todėl apie renginius 

FTB metinių proga jis sužinojo gerokai anksčiau ir laiku įsijungė Ži- 
nias. Sėdėdamas didžiajame krėsle su naminiu švarku ir kaklajuoste, 
laikydamas prie nosies brendžio taurę, lėtai teliūskuodamas jos turi- 
nį, jis stebėjo, kaip Krendleris meluoja. To blyškaus veido jis nematė 
jau septynerius metus, nuo tos dienos, kai Krendleris sustojo prie jo 
narvo Memfio kalėjime, prieš pat jam pabėgant iš ten. 

Per vietines Vašingtono žinias jis pamatė, kaip Starling išrašo- 
mas baudos talonas, o jos automobilio langai tiesiog aplipę mikrofo- 
nais. Televizijos naujienų agentūros dabar jau pristatė Starling kaip 
„kaltinamą pakenkus JAV saugumui daktaro Lekterio byloje“. 

Pamačius ją daktaro Lekterio rudos akys išsiplėtė, o lėliukių gel- 
mėse aplink jos veido atvaizdą sužaižaravo kibirkštys. Jos veidas, 
nors seniai išnykęs iš televizijos ekrano, dar ilgai liko jo atmintyje, 
susiliedamas su kitu, Mišos, atvaizdu, jie spaudėsi vienas prie kito, 
kol raudonos jų lydinio kibirkštys nusinešė vieningą abiejų paveiks- 
lą į rytus, į nakties dangų, suktis virš jūros kartu su žvaigždėmis. 

Dabar, jei visata pradėtų trauktis, jei laikas pakeistų kryptį ir su- 
dužę puodeliai vėl susilipdytų, gal pasaulyje atsirastų vietos Mišai. 
Geriausia vieta, kurią daktaras Lekteris žinojo - Starling vieta. Miša 
šiame pasaulyje galėtų užimti Starling vietą. Jei taip atsitiktų, jei laiko 
kryptis pasikeistų, Starling mirtis išlaisvintų Mišai vietą - tokią pat 


žiburiuojančią ir švarią kaip varinė vonelė sode. 


74 skyrius 


Daktaras Lekteris pastatė savo furgoną už kvartalo nuo Merilendo 
Mizerikordijos ligoninės ir, prieš mesdamas į mokėjimo automatą, 
nuvalė monetas. Apsirengęs daigstytą šiltą švarkelį, kokius papras- 
tai per šalčius dėvi darbininkai, su kepuraite ilgu snapeliu, užden- 
giančiu veidą nuo apsaugos kamerų, jis įžengė pro pagrindines duris. 

Daktaras Lekteris nebuvo Merilendo Mizerikordijos ligoninėje 
daugiau kaip penkiolika metų, tačiau pagrindinės patalpos liko tose 


pat vietose. Vieta, kurioje jis pradėjo savo medicinos praktiką, nesu- 

kėlė jokių jausmų. Saugomos zonos viršutiniuose aukštuose buvo 
kosmetiškai paremontuotos, bet, remiantis Statybos departamento pla- 
nų kopijomis, liko beveik tokios pat, kaip ir tada, kai jis ten dirbo. 

Registratūroje gautas lankytojo leidimas atvėrė jam kelią pas pa- 
cientus. Jis ėjo koridoriumi, skaitydamas ligonių ir daktarų pavardes 
ant palatų durų. Tai buvo pooperacinis sveikstančių ligonių skyrius, 
į kurį pacientai perkeliami iš intensyviosios terapijos skyriaus po 
širdies ar galvos operacijų. 

Žiūrėdamas į koridoriumi žingsniuojantį daktarą Lekterį galėjai 
pamanyti, kad jis skaito labai lėtai, be garso judindamas lūpas, kar- 
tais pasikasydamas pakaušį tarsi koks stuobrys. Paskui jis atsisėdo 
laukiamajame, iš kur galėjo stebėti koridorių. Jis laukė pusantros va- 
landos kartu su senomis moteriškėmis, pasakojančiomis savo šeimų 
tragedijas, ištvėrė laidą per televiziją „Atspėk kainą“. Pagaliau pa- 
matė tai, ko laukė: chirurgą su žaliais chirurgo drabužiais, vieną. Tai 
buvo... chirurgas ėjo lankyti paciento... daktaro Silvermano palatoje. 
Daktaras Lekteris atsistojo ir pasikasė galvą. Nuo stalo galo jis pasi- 
ėmė storą laikraštį ir išėjo iš laukiamojo. Daktaro Silvermano pacien- 
to palata buvo trečia. Daktaras Lekteris įsmuko į vidų. Kambarys sken- 
dėjo prieblandoje, ligonis, laimė, miegojo aptvarstyta galva ir puse 
veido. Monitoriaus ekrane vienodai vinguriavo šviesos gyvačiukė. 

Daktaras Lekteris skubiai nusimetė viršutinius drabužius, likda- 
mas su žalia chirurgo apranga. Jis užsimovė antbačius, kepuraitę, 
kaukę ir pirštines. Iš kišenės išsitraukė didelį baltą šiukšlių maišą, jį 
išvyniojo. 

Daktaras Silvermanas įėjo per petį su kažkuo kalbėdamasis. Ar 
kartu su juo eina seselė? Ne. 

Daktaras Lekteris pasisukęs nugara į duris pradėjo kratyti šiukš- 
lių dėžės turinį į maišą. 

- Atleiskite, daktare, tuoj išeinu, - tarė daktaras Lekteris. 

— Neskubėkite, - atsakė daktaras Silvermanas, imdamas prie lo- 
vos galo kabančią lentelę. - Dirbkite savo darbą. 

— Ačiū, - tarė daktaras Lekteris ir vienu riešo mostu odine lazda 
kaukštelėjo chirurgui per viršugalvį, spėdamas pagauti jį smunkantį 
ant grindų. Visada nuostabu žiūrėti, kaip daktaras Lekteris kelia kūną: 

nors smulkaus sudėjimo, jis stiprus it skruzdėlė. Daktaras Lekteris 
nunešė daktarą Silvermaną į palatos tualetą, nuleido kelnes ir paso- 
dino ant unitazo. 

Chirurgas liko sėdėti prie kelių nusvirusia galva. Daktaras Lek- 
teris pakėlė ją tik norėdamas apžiūrėti vyzdžius ir nuo žalio chirurgo 
drabužio nusegti kortelę su pavarde. 

Jis sukeitė daktaro kortelę su savo lankytojo kortele, prisisegė ją 
aukštyn kojom. Ant kaklo pasikabino chirurgo stetoskopą, tarsi pas- 
kutinės mados boa, o daktaro chirurginiai akiniai su didinamaisiais 
stiklais atsidūrė ant jo viršugalvio. Odinė lazda dingo rankovėje. 

Dabarjis buvo pasirengęs prasiskverbti į Merilendo Gailestingu- 
mo ligoninės šerdį. 

Ligoninėje laikomasi griežtų federalinių narkotinių medžiagų sau- 
gojimo taisyklių. Ligonių aukštuose kiekvieno medicinos posto spin- 
telės su šiais vaistais užrakintos. Į jas patekti reikalingi du raktai: 
vieną turi budinti seselė, kitą jos pirmasis pavaduotojas. Kiekvienas 
spintelės atrakinimo faktas registruojamas griežtos apskaitos žurnale. 

Operacinių bloke, labiausiai saugomoje ligoninės zonoje, kiek- 
viena operacinė aprūpinama narkotinėmis medžiagomis prieš kiek- 
vieną procedūrą, pora minučių iki įvežant naują ligonį. Anestezio- 
loginiai preparatai dedami į spintelę greta operacinio stalo. Vienoje 
jos pusėje įmontuotas šaldytuvas, kitoje palaikoma kambario tem- 
peratūra. 

Narkotinių medžiagų atsargos saugomos atskiroje chirurgijos pa- 
dalinio vaistinėje operacinės prieškambaryje. Joje laikomi preparatai, 
kurių nėra bendrojoje vaistinėje pirmame aukšte: stipriai veikiantys 
migdomieji, egzotiški migdomojo hipnotinio poveikio preparatai, nau- 
dojami atviroms širdies operacijoms ir smegenų operacijoms, kai rei- 
kia išlaikyti ligonių sąmonę ir pojūčius. 

Darbo dieną vaistinėje visada kas nors budi, o vaistininkui esant 
viduje, durys nerakinamos. Širdies chirurgijos skyriuje nebūna laiko 
ieškoti rakto. Daktaras Lekteris, užsitraukęs ant veido kaukę, stumte- 
lėjo duris į operacinių skyrių. 

Siekiant pagyvinti aplinką, operacinių skyrius buvo išdažytas 
keliomis ryškiomis spalvomis, kurios net sveikam galėjo įvaryti ligą. 

Keli daktarai prieš Lekterį pasirašė prie įėjimo ir pasuko į operacinės 
prieškambarį. Daktaras Lekteris paėmė parašų lentelę ir pavingiavo 
virš jos rašikliu, nepalikdamas jokių ženklų. 

Iškabintame tvarkaraštyje pirmoji dienos operacija - smegenų aug- 
lio šalinimas - turėjo prasidėti po dvidešimties minučių, B operacinė- 
je. Prieškambaryje nusimovė pirštines, kruopščiai nusiplovė rankas 
iki alkūnių, nusišluostė, ištrynė talku ir vėl užsitraukė pirštines. Da- 
bar kelias vedė į koridorių. Vaistinės durys turėjo būti kitos, dešinėje. 
Ne. Tai abrikosų spalvos durys su užrašu „Atsarginiai generatoriai“, 
toliau buvo dvivėrės B operacinės durys. Prie jo stabtelėjo seselė. 

— Labas rytas, daktare. 

Daktaras Lekteris kostelėjo ir nenusiimdamas kaukės burbtelėjo 
labas rytas. Jis pasuko atgal į prieškambarį murmėdamas, lyg būtų 
kažką pamiršęs. Seselė nusekė jį akimis, paskui pasuko į operacinę. 
Daktaras Lekteris nusimovė pirštines ir įmetė jas į šiukšlių dėžę. 
Niekas nekreipė įjį dėmesio. Užsitempė kitas. Jo kūnas buvo prieš- 
kambaryje, bet dvasia skriejo atminties rūmų koridoriumi pro Plini- 
jaus biustą, paskui aukštyn, į Architektūros salę. Ryškiai apšviesto- 
je patalpoje, su Kristoferio Reno šv.Pauliaus katedros modeliu 
viduryje, ant braižomojo stalo laukė ligoninės planai. Merilendo 
Gailestingumo ligoninės chirurgijos skyriaus planai iš Baltimorės 
Statybos departamento. Jis buvo čia. Vaistinė buvo ten. Ne. Planuo- 
se įsivėlė klaida. Generatoriai buvo priešingoje koridoriaus į A ope- 
racinę pusėje. Gal supainiotos lentelės. Matyt, taip ir bus. Jis negalė- 
jo sau leisti ieškoti. 

Daktaras Lekteris išėjo iš prieškambario ir nužingsniavo korido- 
riumi į A operacinę. Durys kairėje. Užrašas MRI. Toliau. Kitos du- 
rys - „Vaistinė“. Erdvė padalinta į magnetinio rezonanso laboratori- 
ją ir vaistų saugyklą. 

Sunkios vaistinės durys buvo atviros, prilaikomos durų laikiklio. 
Daktaras Lekteris greit nėrė į kambarį ir uždarė paskui save duris. 
Putlus vaistininkas tupėdamas kažką krovė į apatinę lentyną. 

— Daktare, gal galiu kuo padėti? 
— Taip. 

Jaunas vyriškis jau stojosi, bet taip ir nepakilo. Smūgis lazda, ir 
vaistininkas be kvapo susmuko ant grindų. 

Daktaras Lekteris pasikėlė chirurgo chalato skverną ir užkišo laz- 
dą už sodininko prijuostės. 

Žaibiškai skaito lentynose išdėliotų vaistų etiketes. Ambien, amo- 
barbital, amytal, chloral hydrate, dalmane, flurazepam, halcion - dešimtys 
buteliukų keliauja į jo kišenes. Paskui atidaro šaldytuvą, skaito ir 
kiša į kišenes, midazolam, noctec, scopolamine, pentothal, guazepam, sol- 
zidem. Neužtrukęs nė keturiasdešimties sekundžių daktaras Lekteris 
vėlbuvo koridoriuje, užverdamas už savęs vaistinės duris. 

Jis vėl perėjo prieškambarį ir veidrodžiuose pasitikrino, ar nema- 
tyti išpampusių kišenių. Neskubėdamas, atgal pro siūbuojančias 
duris, su tyčia aukštyn kojom prisegta kortele, su kauke ir akiniais, 
pakeltais didinamaisiais stiklais, pulsas - septyniasdešimt du, svei- 
kinosi su kitais daktarais. Liftu žemyn, vis dar su kauke, įsmeigęs 
akis į netyčia paimtą lapą. 

Lankytojams galėjo atrodyti keista, kad jis vis dar su kauke. Ją nu- 
siėmė tik pasitraukęs iš stebėjimo kamerų zonos. Praeiviai gatvėje gal- 
būt nusistebėjo, kodėl daktaras vairuoja tokį nudrengtą seną furgoną. 

Chirurgijos skyriuje anesteziologas, nekantriai beldęsis į vaisti- 
nės duris, įėjo į vidų ir rado vaistininką be sąmonės ant grindų. Vais- 
tų pasigesta dar po ketvirčio valandos. 

Atsipeikėjęs daktaras Silvermanas nusmauktomis kelnėmis nu- 
krito ant grindų prie unitazo. Jis neprisiminė, kaip ten atsidūrė, ir 
nesuprato, kas įvyko. Nusprendė, kad jį ištiko kažkoks smegenų su- 
trikimas, gal žarnų pertempimas. Jis bijojo pajudėti, kad nesujudintų 
krešulio. Šliaužė grindimis, kol pajėgė iškišti ranką į koridorių. Medi- 
kai nustatė vidutinio sunkumo smegenų sukrėtimą. 

Grįždamas namo daktaras Lekteris dar du kartus stabtelėjo. Pir- 
mą kartą sustojo Baltimorės priemiesčio pašto skyriuje, ten atsiėmė 
siuntą, internetu užsisakytą iš laidojimo paslaugų tarnybos. Tai bu- 
vo smokingas, ant nugaros susegami marškiniai ir kaklaraištis. 

Dabar jam trūko tik vyno, kokio nors tikrai šventiško vyno. Jo 
reikėjo važiuoti į Anapolį. Būtų buvę puiku į tokią kelionę leistis 
Jaguaru. 

75 skyrius 


Krendleris buvo apsirengęs bėgioti vėsiu oru, todėl atsiliepdamas į 
Eriko Pikfordo skambutį savo namuose Džordžtaune turėjo atsisegti 
švarkelį, kad neperkaistų. 

— Erikai, eik į kavinę ir paskambink iš taksofono. 

— Pone Krendleri, nesupratau. 

— Daryk, ką sakau. 

Krendleris nusitraukė galvos raištį, pirštines ir numetė svetainėje 
ant pianino. Laukdamas skambučio vienu pirštu baksnojo melodiją 
iš Dragnet. Paskui tęsė nutrauktą pokalbį: 

- Erikai, Starling buvo ryšių specialistė. Nežinia, ką galėjo iškrėsti 
su telefonais. Verčiau iškart pasirūpinti valstybės reikalų saugumu. 

— Taip, sere. Pone Krendleri, man skambino Starling. Ji norėjo 
pasiimti savo augalą ir tą... kvailą paukštį, kuris geria iš stiklinės. Bet 
ji man pasakė kai ką prasminga. Patarė patikrinti paskutinius įtarti- 
nų prenumeratorių pašto kodų numerius, jei skirtumas yra trys arba 
mažiau. Pasakė, kad daktaras Lekteris gali naudotis keliomis pašto 
dėžutėmis, ypačjei jos yra patogiu atstumu viena nuo kitos. 

— Rezultatas? 

— Man pasisekė. Journal of Neurophysiology siunčiamas į vieną 
pašto dėžutę, o Physica scripta ir ICARUS - į kitą. Jos maždaug per 
dešimt mylių viena nuo kitos. Prenumeruota skirtingais vardais, su- 
mokėta pašto perlaidomis. 

— Kas yra ICARUS? 

— Saulės sistemos studijų tarptautinis žurnalas. Prieš dvidešimt 
metų jis buvo privilegijuotas prenumeratorius. Pašto dėžutės yra Bal- 
timorėje. Žurnalai pristatomi apie dešimtą mėnesio dieną. Prieš mi- 
nutę gavau dar vieną pranešimą, parduotas Chateau vyno butelis, 
atrodo, Yuckum. 

— Taip, tariama Ykem. Kur? 

— Prabangioje vyno parduotuvėje Anapolyje. Įvedžiau pirkinio 
duomenis ir jis pateko į Starling sudarytą ypatingų datų sąrašą. Tai 
Starling gimimo diena. Jos gimimo metai yra ir vyno pagaminimo 
metai. Pirkėjas už jį sumokėjo tris šimtus dvidešimt penkis dolerius 
grynais ir... 

— Tai buvo prieš tavo pokalbį su Starling ar pojo? 

- Iškart pojo, tik po minutės... 

— Taigi ji nieko apie tai nežino. 

— Ne. Reikėtų paskambinti... 

- Sakai, pardavėjas informavo tave apie vieną nupirktą butelį? 

— Taip, sere. Ji paliko pastabas, tokių butelių rytinėje pakrantėje 
yra tik trys. Ji įrašė visus tris. Tikrai nuostabu. 

— Kas nupirko vyną? Kaip jis atrodė? 

— Baltaodis vyras, vidutinio ūgio, su barzda. Aukštai pakelta 
apykakle. 

— Ar vyno parduotuvėje yra stebėjimo kamera? 

— Taip, pirmiausia to ir paklausiau. Pasakiau, kad atsiųsime 
žmogų paimti juostos. To dar nepadariau. Vyno parduotuvės dar- 
buotojas nebuvo skaitęs pranešimo, bet jis pranešė savininkui, nes 
pirkinys tikrai neįprastas. Išbėgęs savininkas dar spėjo pamatyti pir- 
kėją -jis mano, kad tai buvo būtent tas pirkėjas - nuvažiuojantį senu 
furgonu. Pilku su priekaba. Jei tai buvo Lekteris, manote, jis nusiųs 
vyną Starling? Verčiau ją įspėti. 

— Ne, -tarė Krendleris. - Nieko jai nesakyk. 

— Ar galiu paskelbti VICAP biuletenyje ir Lekterio kompiuterio 
byloje? 

— Ne,- atsakė Krendleris greit galvodamas. - Ar yra atsakymas iš 
kvestūros apie Lekterio kompiuterį? 

— Ne, sere. 

— Negalima skelbti informacijos VICAP tol, kol įsitikinsime, kad 
Lekteris pats jos neperskaitys. Jis gali turėti Pacio įėjimo kodą. Arbają 
gali perskaityti Starling ir pranešti jam, kaip tai padarė Florencijoje. 

— Supratau. Įrašą galėtų paimti Anapolio operatyvinis biuras. 

— Palik tai man. 

Pikfordas padiktavo vyno parduotuvės adresą. 

— Toliau tikrink prenumeratorius, - liepė Krendleris. - Gali apie 
juos pranešti Kroufordui, kai jis grįš į darbą. Jis rūpinsis pašto dėžu- 
čių stebėjimu po dešimtos mėnesio dienos. 

Krendleris paskambino Meisonui ir leidosi bėgti ristele iš savo 
namų Džordžtaune Rok Kryk parko link. 

Tirštėjančiose sutemose švietė tik jo Nike galvos raištis, balti Nike 
sportiniai bateliai ir balta juosta ant tamsaus Nike sportinio kostiumo 
šono, tarsi tarp prekės ženklų nebūtų jokio kūno. 

Jis bėgo pusvalandį. Tą pat akimirką, kai pamatė nusileidimo 
aikštelę greta zoologijos sodo, išgirdo sraigtasparnio dūzgimą. Pritū- 
pė po besisukančiais sparnais ir nesustodamas užkėlė koją ant pako- 
pos. Skrydis reaktyviniu sraigtasparniu jį jaudino, miestas ir apšviesti 
paminklai tolo kylant į pelnytas aukštumas, sukant Anapolin paimti 
juostos ir pas Meisoną. 


76 skyrius 


— Kordeli, gal malonėsi sufokusuoti tą sušiktą daiktą? 

Giliu, aparatūros sustiprintu Meisono belūpės burnos balsu iš- 
tarti žodžiai „sufokusuoti“ ir „sušiktą“ nuskambėjo panašiau į „su- 
kokusuoti“ ir „sukiktą“. 

Krendleris stovėjo greta Meisono tamsiojoje kambario dalyje, kad 
geriau matytų pakeltą monitorių. Karštame Meisono kambaryje jis 
nusivilko sportinio kostiumo švarkelį ir susirišo jo rankoves ant juos- 
mens, rodydamas po juo pasivilktus Prinstono marškinėlius. Jo gal- 
vos raištis ir batai švietė akvariumo šviesoje. 

Margo nuomone, Krendleris buvo skystaklynis. Kai jis atvyko, jie 
nepasisveikino. 

Vyno parduotuvės stebėjimo kamera neturėjo nei juostos, nei lai- 
ko skaitiklio, parduotuvėje buvo gausu kalėdinių pirkėjų. Kordelis 
greit persukinėjojuostą nuo vieno pirkėjo prie kito, nuo vieno pirkinio 
prie kito. Meisonas smaginosi įkyrėdamas nemaloniomis kalbomis. 

— Krendleri, ką sakei įbėgęs į parduotuvę sportiniu kostiumu ir 
parodęs jiems savo ženklelį? Kad dalyvauji specialiose Olimpinėse 
žaidynėse? 

Nuoto laiko, kai Krendleris pradėjo imti pinigus, Meisono pagar- 
bajam akivaizdžiai seko. 

Kai reikalai siejosi su jo interesais, Krendleris neleido sau jaustis 
įžeistas. 

— Pasakiau, kad tai priedanga. Kaip dabar stebima Starling? 

—- Margo, pasakyk jam. 

Atrodė, Meisonas nori patausoti savo menkas jėgas įžeidinėjimui. 

- Iš mūsų apsaugos tarnybos Čikagoje atvežėme dvylika žmonių. 
Jie dabar Vašingtone. Trys grupės, vienas kiekvienos grupės narys 
yra Ilinojaus valstijos gyventojas. Jei policija prigriebtų juos gaudant 
daktarą Lekterį, jie sakys, kad atpažino jį ir elgiasi pilietiškai ar pana- 
šiai. Jį sučiupusi grupė perduoda Lekterį Karlui. Paskui grįžta į Čika- 
gą ir tuojų darbas baigiasi. 

Juosta sukosi. 

- Palaukite... Kordeli, atsuk atgal pusę minutės, - tarė Meisonas. — 
Pažiūrėkit. 

Vyno parduotuvės apsaugos kamera aprėpė plotą nuo lauko durų 
iki kasos. Išplaukusiame begarsiame vaizdajuostės paveiksle atsirado 
vyras su snapuota kepuraite, languotu vilnoniu švarku su diržu ir 
kumštinėmis pirštinėmis. Su vešliomis žandenomis ir tamsiais akiniais. 
Pasisuko nugara į kamerą ir tvarkingai uždarė už savęs duris. 

Per akimirką išaiškino pardavėjui, ko nori, ir nusekė paskui jį už 
kameros stebėjimo lauko ribų, prie lentynų su vynais. 

Praėjo trys minutės. Pagaliau jie vėl atsirado kameros regėjimo 
lauke. Pardavėjas nuvalė nuo butelio dulkes, bet prieš dėdamas į mai- 
šelį apvyniojo minkšta medžiaga. Pirkėjas nusimovė tik dešinę piršti- 
nę ir sumokėjo grynais. Pardavėjo lūpos ištarė „ačiū“ vyro nugarai, 
einančiai lauk. 

Kelių sekundžių pauzė, tada klerkas šūkteli kažkam už kameros 
regėjimo lauko ribų. Kadre pasirodė stambus vyriškis ir išskubėjo pro 
duris. 

— Tai savininkas, tas, kuris pamatė furgoną, - paaiškino Krendleris. 

- Kordeli, ar gali padaryti šitos juostos kopiją ir padidinti pirkėjo 
galvą? 

- Truks tik sekundę, pone Verdžeri. Bet vaizdas bus neryškus. 

- Padaryk. 

- Jis liko su kairiąja pirštine, - tarė Meisonas. - Gal mane apmovė 
su ta rentgeno nuotrauka, kurią pirkau. 

— Juk Pacis sakė, kad jis susitvarkė plaštaką. Nusipjovė šeštąjį 
pirštą, - tarė Krendleris. 

— Tas pirštas galėjo būti Pacio užpakalyje, nebežinau, kuo tikėti. 
Margo, tu jį matei, ką manai? Ar tai buvo Lekteris? 

— Praėjo aštuoniolika metų, - tarė Margo. - Buvome susitikę tik 
tris kartus irjis visada stovėdavo už savo rašomojo stalo, niekada jo 
neapeidavo. Atrodė sustingęs. Geriausiai prisimenu jo balsą. 

Pasikalbėjimo įrenginyje suskambo Kordelio balsas. 

— Pone Verdžeri, atėjo Karlas. 

Karlas dvokė kiaulėmis ir dar kažkuo bjauriau. Jis įėjo į kambarį 
spausdamas prie krūtinės skrybėlę, o pašvinkusia šernienos dešra 
smirdinti jo galva privertė Krendlerį išpūsti iš nosies orą. Iš pagarbos 
tas Sardinijos galvažudys giliai burnoje paslėpė čiulpiamą kuilio iltį. 

— Karlai, pažiūrėk. Kordeli, atsuk atgal, teguljis vėl įeina pro duris. 

-— Tai tas stronzo kalės vaikas, - pasakė Karlas, vyrui ekrane nenu- 
ėjus nė poros žingsnių. - Barzda nauja, bet eisena jo. 

— Karlai, Florencijoje matei jo rankas. 

- Si. 

— Kairioji plaštaka su penkiais ar su šešiais pirštais? 

— ... Penkiais. 

— Tu sudvejojai. 

— Kad prisiminčiau, kaip angliškai cingue. Penki pirštai, aš įsi- 
tikinęs. 

Meisonas išviepė dantis į šypsenos grimasą. 

— Man patinka. Jis nenusimauna pirštinės, kad išsaugotų šešia- 
pirštės rankos įvaizdį, - tarė. 

Matyt, Karlo dvokas pro oro siurblį pasiekė akvariumą. Ungurys 
išniro iš olos pasižiūrėti ir liko, sukdamas nepabaigiamą Miobijaus 
aštuonetą, kvėpuodamas pro iššieptus nasrus. 

— Karlai, atrodo, viskas greit baigsis, - pranešė Meisonas. - Tu, 
Pjeras ir Tomazas - jūs mano pirmoji grupė. Pasitikiu tavim, nors 
Florencijoje jis tave ir apmovė. Noriu, kadjūs stebėtumėte Klarisę Star- 
ling dieną prieš jos gimtadienį, per jos gimtadienį ir dieną po jo. Ilsė- 
tis galėsite, kai ji miegos savo namuose. Duosiu jums vairuotoją ir 
furgoną. 

— Padrone, - kreipėsi Karlas. 

— Klausau. 

— Noriu likti akis į akį su dottore, vardan mano brolio Matėjaus. 
Sakėte, kad suteiksite man galimybę. 

Tardamas mirusio brolio vardą Karlas persižegnojo. 

— Karlai, suprantu tavo jausmus. Nuoširdžiai tave užjaučiu. Kar- 
lai, noriu, kad daktaras Lekteris būtų suėstas per du kartus. Noriu, kad 
pirmą vakarą kiaulės nukrimstų jo pėdas, o jis žiūrėtų pro aptvarą. 
Noriu, kad jis būtų sveikas. Atvesk jį sveiką. Jokių smūgių į galvą, 
lūžusių kaulų, sužalotų akių. Paskui jis pralauks naktį be pėdų, kad 
kitą dieną kiaulės baigtų jį ėsti. Aš trumpai su juo pasikalbėsiu, paskui 
valandą paliksiu jus vienus. Prašau palikti jam vieną akį ir visą sąmo- 
nę, kad jis matytų kiaules. Noriu, kad jis matytų jų snukius, ėdančius jo 
veidą. Jei nuspręsi jį iškastruoti - tavo reikalas, bet noriu, kad Kordelis 
sustabdytų kraujavimą. Noriu, kad viskas būtų nufilmuota. 

— Ojei jis mirtinai nukraujuos per pirmą kartą aptvare? 

— Nenukraujuos. Ir per naktį nenumirs. Naktį, nugraužtomis pė- 
domis, jis galės tik laukti. Kordelis tuo pasirūpins, papildys jo kūno 
syvus. Manau, naktį jis praleis su lašine, gal net su dviem lašinėmis. 

- Jei reikės, ir su keturiomis, — iš garsiakalbių atsklido bekūnis 
Kordelio balsas. - Galiu lašinti ir į kojas. 

- Pabaigoje, prieš įmesdamas jį į aptvarą, galėsi prispjaudyti įjo 
lašinę ar nusišlapinti, - aiškino Meisonas Karlui pačiu meiliausiu 
balsu, - arba, jei norėsi, nuleisti savo spermos. 

Apie tai galvojant Karlo veidas nušvito, paskui prisiminė kampe 
stovinčią raumeningą signorina ir kaltai į ją pašnairavo. 

— Grazie mille, padrone. Ar galėsite ateiti pažiūrėti, kaip jis miršta? 
siu įrašą. Ar gali atvesti man kiaulę? Noriu vieną paglostyti. 

— Į šitą kambarį, padrone? 

— Ne, keltuvu trumpam nusileisiu žemyn. 

- Turėčiau ją užmigdyti, padrone, - sudvejojo Karlas. 

— Tegul bus viena iš paršavedžių. Atgabenk ją ant pievos prie 
keltuvo. Gali per žolę vežti keltuvu. 

— Manote, kad pakaks furgono, ar reikės furgono ir automobilio, 
kuris trenktųsi į Lekterio mašiną? 

- Karlai? 

— Furgonobus per akis. Tik duokite man vairuotoją. 

— Turiu tau dar kai ką, - tarė Krendleris. - Ar galima daugiau 
šviesos? 

Margo pasuko reostatą ir Krendleris pasidėjo savo kuprinę ant sta- 
lo greta dubens su vaisiais. Užsimovęs medvilnines pirštines ištraukė 
išjos kažką panašų į mažą monitorių su antena bei tvirtinimo kronštei- 
nu, kartu su išoriniu valdymo kabeliu ir akumuliatoriumi. 

— Stebėti Starling sunku, nes ji gyvena akligatvyje, ten nėra vietos 
pasislėpti. Bet negali būti, kad ji neišeis iš namų, Starling pamišusi 
dėl sporto, - aiškino Krendleris. - Ji nebegali lankyti FTB sporto salės, 
todėl susirado privačią. Ketvirtadienį užtikome ją prie vieno sporto 
klubo ir po jos automobiliu įtaisėme radijo bangų siųstuvą. Tai Ni- 
Cad, pasikrauna užvedus automobilį, todėl ji jo nepastebės pagal silps- 
tantį akumuliatorių. Programinė įranga aprėpia penkias kaimynines 
valstijas. Kas su tuo daiktu dirbs? 

— Kordeli, ateik, - liepė Meisonas. 

Kordelis ir Margo priklaupė prie Krendlerio, Karlas liko stovėti, 
laikydamas skrybėlę jų šnervių lygyje. 

— Žiūrėk, - Krendleris įjungė monitorių, - panašu į mašinos navi- 
gacinę sistemą, tik čia matome, kur yra Starling automobilis. 

Ekrane atsirado Vašingtono vaizdas. 

— Pasirink tašką, paskui rodyklėmis gali judėti po erdvę, aišku? 
Gerai, čia nieko nėra, Starling automobilio siųstuvas įjungs štai šitą, 
ir išgirsi pypsėjimą. Tada gali pagauti šaltinį bendrame vaizde ir 
artėti prie jo. Kuo arčiau, tuo pypsėjimas dažnesnis. Čia Starling na- 
mų aplinka su gatvių planu. Negauname jokio signalo iš jos maši- 
nos, nes esame už zonos ribų. Tačiau bet kur Vašingtone ar Arlingto- 
ne tokį signalą tikrai gautume. Pagavau jį sraigtasparnyje, skrisdamas 
čia. Čia yra konverteris kintamosios srovės kištukui furgone. Ir dar 
vienas dalykas. Privalote garantuoti, kad šitas daikčiukas nepateks į 
svetimas rankas. Aš galiu įkliūti, nes jo dar nėra šnipų įrangos par- 
duotuvėse. Jis turi arba grįžti į mano rankas, arba atsidurti Potomako 
dugne. Supratot? 

— Margo, supratai? - paklausė Meisonas. - O tu, Kordeli? Tegul 
vairuoja Moljis, pamokyk jį. 

V 


SVARAS MĖSOS 


77 skyrius 


Pneumatinis šautuvas geras tuo, kad juo galima šaudyti laikant vamz- 
dį furgono viduje ir nieko neapkurtinti. Taigi nereikia jo iškišti pro 
langą, kur gali pastebėti praeiviai. 

Veidrodinis langas atsivers tik kelis colius ir pro jį išlėks maža 
hipoderminė strėlytė su didele acepromazino doze ir įsmigs į daktaro 
Lekterio nugaros ar sėdmenų raumenis. 

Trakštels šautuvo užraktas, tarsi lūžtų šaka, ir jokio galinčio at- 
kreipti dėmesį trinktelėjimo ar atatrankos kaip šaunamojo ginklo. 

Pagal planą: kai daktaras Lekteris pradeda smukti ant žemės, 
Pjeras ir Tomazas, abu baltais chalatais, įkelia jį į furgoną, o susirin- 
kusiems paaiškina, kad jis vežamas į ligoninę. Tomazas geriausiai 
kalba angliškai, mat mokėsi kalbos seminarijoje, tik h raidė žodyje 
hospital varė jį į neviltį. 

Meisonas neapsiriko, suteikdamas italams progą pirmiems su- 
čiupti daktarą Lekterį. Nepaisant nesėkmės Florencijoje, jie turėjo dau- 
giausia patirties grobti žmones ir teikė daugiausia vilčių, kad su- 
čiups daktarą Lekterį gyvą. 

Operacijos metu Meisonas leido turėti tik vieną ginklą ir šautuvą 
su migdomaisiais. Jį turėjo vairuotojas, šerifo pavaduotojas Džonas 
Molijis iš Ilinojaus, ne tarnybos metu jau seniai dirbantis Verdžerių 
šeimai. Moljis užaugo itališkai kalbančioje šeimoje. Prieš nužudyda- 
mas jis sutikdavo su viskuo, ką sakydavo jo auka. 

Karlas ir broliai Pjeras su Tomazu turėjo tinklą, smogiamąjį mai- 


šelį, dujų balionėlį ir daug virvių. Visko užtektinai. 

Jie stovėjo stebėjimo pozicijose, už penkių kvartalų nuo Starling 
namų Arlingtone, prekybinėje gatvėje, invalidų transportui rezervuo- 
toje vietoje. 

Šiandien ant furgono buvo priklijuotas užrašas „Vyresnio am- 
žiaus piliečių pervežimo tarnyba“. Ant veidrodėlio kadaravo neįga- 
liųjų transporto kortelė, o prie buferio buvo pritvirtintas suklastotas 
neįgaliųjų transporto registracijos numeris. Salono dėkle gulėjo bufe- 
rį keitusių dirbtuvių kvitas - jei kiltų klausimų dėl registracijos nu- 
merio, visada galima suversti kaltę dirbtuvėms ir bent laikinai jaustis 
saugiai. Automobilio dokumentai ir registracijos numeris buvo tikri. 
Prie jų pridėtas šimto dolerių banknotas, kyšiui. 

Monitoriuje, lipnia juostele pritvirtintame prie prietaisų skydelio 
ir įjungtame į žiebtuvėlio lizdą, švietė Starling namų apylinkės pla- 
nas. Tas pats palydovas, kuris dabar fiksavo furgono padėtį, rodė ir 
Starling automobilį - šviesų tašką prieš jos namus. 

Devintą valandą ryto Karlas leido Pjerui užkąsti. Pusę vienuolik- 
tos galėjo pavalgyti Tomazas. Jis nenorėjo, kad jie abu vienu metu 
būtų sotūs, jei kartais reikėtų bėgte vytis auką. Popietinis valgymas 
irgi buvo suskirstytas etapais. Ankstyvą popietę, kai Tomazas naršė 
po šaldytuvą ieškodamas sumuštinio, jie išgirdo pyptelėjimą. 

Dvokianti Karlo galva pasisuko į monitorių. 

— Ji pajudėjo, - tarė Molis. 

Jis užvedė variklį. 

Tomazas uždengė šaldytuvo dangtį. 

— Važiuojam. Važiuojam... Ji pasuko Tindaliu į pagrindinį kelią. 

Moljis įsiliejo į automobilių srautą. Jis džiaugėsi galėdamas va- 
žiuoti atsilikęs per tris kvartalus, kur Starling negalėjo jo pastebėti. 

Bet ir Moljis negalėjo pastebėti nušiurusio pilko pikapo, įsilieju- 
sio į automobilių srautą už Starling, su Kalėdų eglute priekaboje. 


Važiavimas Mustangu buvo vienas iš nedaugelio Starling dar li- 
kusių malonumų. Slidžiose žiemos gatvėse suvaldyti galingą auto- 
mobilį buvo nelengva, be ABS ir sukibimo kontrolės. Tačiau geru oru 
buvo malonu paspausti V8 variklį antruoju bėgiu ir klausytis, kaip 


gaudžia išmetimo vamzdžiai. 

Mep, aukščiausios klasės kuponų rinkėja, prie Starling įteikto pir- 
kinių sąrašo prisegė ir storą pluoštą nuolaidų kuponų. Jos su Star- 
ling planavo virti kumpį, kepti jautienos vyniotinį ir du sūrio pyra- 
gus. Svečiai turėjo atsinešti kalakutą. 

Šventiniai gimtadienio pietūs Starling rūpėjo mažiausiai. Jai teko 
nusileisti tik todėl, kad Mep ir stebėtinai daug moterų agenčių, nors 
kai kurias ji vos pažinojo ir nelabai mėgo, pasišovė ją palaikyti išti- 
kus nelaimei. 

Ji nuolat galvojo apie Džeką Kroufordą. Negalėjo nei aplankyti jo 
intensyvios terapijos skyriuje, nei jam paskambinti. Seserų poste pa- 
liko jam Žinučių - juokingų atvirukų su šuniukais ir linksmiausių 
žodžių, kokius tik galėjo sugalvoti. 

Starling stengėsi prasiblaškyti savo Mustangu šokinėdama per 
bėgius ir stabdydama varikliu, kad sulėtintų prieš įsukdama į Safeway 
prekybos centro automobilių stovėjimo aikštelę, paspausdama stab- 
džius tik tam, kad perspėtų už jos važiuojančius vairuotojus. 

Jai teko keturis kartus apsukti aikštelę, kol rado vietą sustoti, ne- 
užimtą tik todėl, kad ten stovėjo paliktas parduotuvės vežimėlis. Ji 
išlipo ir patraukė vežimėlį. Kol pastatė automobilį, kitas pirkėjas jau 
buvojį paėmęs. 

Prie parduotuvės durų susirado kitą vežimėlį ir įsibrovė su juo 
vidun. 


Monitoriaus ekrane Moljis matė, kaip ji pasuko ir sustojo, o toli 
dešinėje pastebėjo Safeway prekybos centro pastatą. 

- Ji važiuoja į parduotuvę. 

Jis pasuko į stovėjimo aikštelę. Tik kelias sekundes užtruko, kol 
pastebėjo jos automobilį. Matė, kaip jauna moteris stumia vežimėlį 
pro parduotuvės duris. 

Karlas nukreipė įją žiūronus. 

— Tai Starling. Tokia kaip nuotraukose. 

Jis padavė žiūronus Pjerui. 

— Noriują nufotografuoti, - tarė šis. - Turiu fotoaparatą. 

Netoli jos automobilio buvo neįgaliųjų stovėjimo vieta. Moljis ten 
ir pasuko, aplenkdamas didelį Lincolną su neįgaliųjų numeriais. Vai- 
ruotojas piktai supypsėjo. 

Dabar jie žiūrėjo pro galinį furgono langą į Starling automobilio 
galą. 

Gal todėl, kadjo akys buvo pripratusios prie amerikietiškų auto- 
mobilių, Moljis pirmas pastebėjo seną furgoną toli aikštelės pakrašty- 
je. Galėjo įžiūrėti tik jo pilkas galines duris. 

Parodė furgoną Karlui. 

— Arjis turi kablį priekabai? Juk taip sakė vyrukas iš vyno par- 
duotuvės. Pažiūrėk pro žiūronus, man užstoja tas suknistas medis. 
Carlo, ce una morsa sul camione?* 

— Si. Taip, yra kablys. Viduje tuščia. 

— Ar seksime ją parduotuvėje? - Tomazas klausdavo labai retai. 

— Ne, jei jis nori tai daryti, darys čia, - atsakė Karlas. 

Pirmiausia - pieno produktų skyrius. Žiūrėdama į kuponus Star- 
ling išsirinko sūrį pyragui ir porą paruoštų kepti šaldytų bandelių. 
Nesirengiu kepti bandelių tokiai miniai. Priėjusi mėsos skyrių prisiminė, 
kad pamiršo sviestą. Paliko vežimėlį, vėliau atėjo jo paimti. 

Kai grįžo į mėsos skyrių, jos vežimėlio ten nebuvo. Kažkas išėmė 
jos produktus ir padėjo ant lentynos. Bet pasiėmė kuponus ir sąrašą. 

— Prakeikimas, - šūktelėjo Starling taip garsiai, kad ją išgirstų 
aplinkiniai. 

Apsidairė. Nė vienose rankose nepamatė storo kuponų pluošto. 
Kelis kartus giliai įkvėpė. Galėjo palaukti prie kasų ir bandyti atpa- 
žinti savo sąrašą, jei jis vis dar prisegtas prie kuponų. Po velnių, juk 
tik keli doleriai. Neleisk gadinti sau nuotaikos. 

Prie kasų nebuvo nė vieno laisvo vežimėlio. Starling išėjo pro 
duris ieškoti automobilių stovėjimo aikštelėje. 


— Ecco!** - šūktelėjo Karlas, pamatęs jį einantį tarp automobilių 
greitu lengvu žingsniu. Daktaras Hanibalas Lekteris vilkėjo kupra- 
nugario vilnos apsiaustu, galvą dengė minkšta fetrinė skrybėlė, ran- 
kose jis iškilmingai nešė dovaną. 


— Madonna! Jis eina prie jos automobilio! 


* Karlai, ar sunkvežimis su kabliu? (It.) 
** Štai! (It.) 

Karlas pasijuto kaip medžiotojas ir stengėsi suvaldyti kvėpavi- 
mą, ruošdamasis šauti. Čiulpiama kuilio iltis praslydo tarp lūpų. 

Galinis furgono langas nenusileido. 

— Metti in moto!* Apsisuk ir atsistok šonu įjį, - liepė Karlas. 

Daktaras Lekteris stabtelėjo prie Mustango iš keleivio pusės, pas- 
kui apsigalvojo ir perėjo iš vairuotojo pusės, matyt, norėdamas apuos- 
tyti vairą. 

Jis pasidairė ir iš rankovės išsitraukė peiliuką. 

Furgonas dabar stovėjo šonu. Karlas pasiruošė šauti. Paspaudė 
automatinio lango atidarymo mygtuką. Nieko. 

Pasigirdo Karlo balsas, keistai ramus tokiu momentu: 

— Mogli, il finestrino! ** 

Moljis krapštėsi prie apsauginio užrakto. 

Daktaras Lekteris įkišo peiliuką į plyšį prie langelio ir atrakino 
Starling automobilio dureles. Paskui taisėsi lipti į vidų. 

Nusikeikęs Karlas pravėrė šonines duris ir pakėlė šautuvą, Pje- 
ras pasitraukė jam iš kelio, furgonas susiūbavo, šautuvas trakštelėjo. 

Strėlytė sužibo saulėje, tyliai caktelėjusi pervėrė standžią daktaro 
Lekterio apykaklę, ir įsmigo į kaklą. Vaistai veikė greitai - didelė dozė 
jautrioje vietoje. Jis bandė stotis, bet keliai sulinko. Ryšulys iškrito iš 
rankų ir nuriedėjo po mašina. Jam dar pavyko išsitraukti iš kišenės 
peilį ir jį atlenkti, bet po akimirkos jau susmuko prie atvirų automobi- 
lio durų. Migdomųjų veikiamos jo galūnės darėsi tarsi vatinės. 

— Miša, - ištarė prarasdamas sąmonę. 

Pjeras ir Tomazas prišoko prie jo lyg didelės katės ir laikė pri- 
spaudę prie Žemės tarp mašinų, kol įsitikino, kad jis nebejuda. 

Stumdama per stovėjimo aikštelę jau antrą tą dieną vežimėlį, Star- 
ling išgirdo pneumatinio šautuvo pliaukštelėjimą ir akimirksniu su- 
prato, kad kažkas šovė -ji instinktyviai pritūpė. Aplink buvę žmonės 
abejingai žingsniavo toliau. Sunku buvo nustatyti, iš kur atsklido 
garsas. Ji pažvelgė į tą pusę, kur paliko savo mašiną, pamatė furgone 


išnykstančias vyro kojas, pamanė, kad tai apiplėšimas. 


* Užvesk! (It.) 
** Molji, langelis! (It.) 

Pliaukštelėjo sau per šoną, kur anksčiau buvo ginklas, ir leidosi 
bėgti furgono link, nardydama tarp mašinų. 

Sugrįžo Lincolnas su senyvu vairuotoju, bandydamas įsukti į fur- 
gono užstotą neįgaliesiems rezervuotą stovėjimo vietą. Jo signalas 
užgožė Starling riksmą. 

— Stot! Nė iš vietos! FTB! Stot, arba šausiu! 

Galjai pavyks pamatyti registracijos numerį. 

Pjeras pamatė ją atbėgant, daktaro Lekterio peiliu skubiai nupjo- 
vė Starling automobilio priekinio rato vožtuvą vairuotojo pusėje ir 
nėrė į furgoną. Furgonas stovėjimo aikštelės viduriu nušvilpė išva- 
žiavimo link. Ji įžiūrėjo numerį. Užrašė jį pirštu ant dulkėto mašinos 
kapoto. 

Starling išsitraukė automobilio raktelius. Įsėdusi išgirdo iš pa- 
dangos švilpiantį orą. Matė prie išvažiavimo judančio furgono stogą. 

Pabarbeno į jai pypsinčio Lincolno langą. 

— Ar turite mobilųjį telefoną? FTB, prašau, duokite mobilųjį telefoną. 

— Noeli, važiuojam, - liepė moteris mašinoje, purtydama ir Žžnai- 
bydama vairuotojo koją. - Įsivelsime į bėdą, tai kažkokia apgaulė. 
Nesikišk. 

Lincolnas nuvažiavo. 

Starling nubėgo prie taksofono, susuko 911. 

Šerifo pavaduotojas Moljis penkiolika kvartalų važiavo viršyda- 
mas greitį. 

Karlas ištraukė strėlytę iš daktaro Lekterio kaklo ir lengviau atsi- 
kvėpė, kai iš žaizdos nepasipylė kraujas. Po oda matėsi ketvirčio do- 
lerio dydžio hematoma. Migdomųjų dozės turėjo pakakti, kad pa- 
sklistų beveik po visus raumenis. Tas kalės vaikas gali numirti 
anksčiau negu bus atiduotas kiaulėms. 

Furgone visi tylėjo, girdėjosi tik vyrų kvėpavimas ir policijos ryšio 
pasiklausymo aparato po prietaisų skydeliu kvaksėjimas. Daktaras 
Lekteris gulėjo ant furgono grindų su savo puikiu apsiaustu, skrybė- 
lė nukritusi nuo glotniai sušukuotų plaukų, ant apykaklės - skais- 
čiai raudona kraujo dėmė, jis atrodė elegantiškas lyg fazanas mėsi- 


ninko pintinėje. 

Moljis įsuko į daugiaaukštį garažą, užvažiavo į trečią aukštą, ten 
užtruko lygiai tiek, kiek reikėjo ženklams nuo furgono šonų nuplėšti 
ir numeriams pakeisti. 

Jam nebuvo ko nerimauti. Sukikeno, išgirdęs policijos pranešimą. 
911 operatorius, matyt, nesupratęs Starling žodžių apie „pilką furgo- 
ną ar mikroautobusą“ išplatino pranešimą apie Greyhound autobu- 
są. Reikia pripažinti, kad 911 suklydo tik dėl vieno netikrų registraci- 
jos numerių skaitmens. 

— Visai kaip Ilinojuje, - tarė Moljis. 

— Kai pamačiau peilį, išsigandau, kad jis nusižudys, bandyda- 
mas išvengti to, kas jo laukia, - pasakė Karlas Pjerui ir Tomazui. — 
Dar pasigailės, kad nepersipjovė gerklės. 

Tikrindama kitas padangas, Starling ant žemės po savo mašina 
pastebėjo ryšulį. 

Trijų šimtų dolerių vertės Chateau d'Yguem vyno butelis ir raštelis 
pažįstama rašysena: „Klarise, su gimimo diena“. 


Tik tadaji suprato, ką matė. 


78 skyrius 


Starling atmintinai žinojo visus jai reikalingus telefono numerius. 
Važiuoti dešimt kvartalų namo? Ne, atgal prie taksofono, atsiprašiu- 
si išplėšė lipnų ragelį iš jaunos moters rankų, įmetė monetas, moteris 
pakvietė parduotuvės apsaugą. 

Starling skambino į Vašingtono skyriaus greitojo reagavimo būrį. 

Būryje, kuriame taip ilgai tarnavo, jai nereikėjo ilgai prisistatinė- 
ti, skambutį nedelsdami perjungė į Klinto Persalo kabinetą, ji ieškojo 
kišenėse monetų ir kartu ramino parduotuvės apsauginį, kuris nesi- 
liovė reikalauti tapatybę patvirtinančio dokumento. 

Pagaliau ragelyje išgirdo pažįstamą Persalo balsą. 

— Pone Persalai, mačiau, kaip trys vyrai, gal keturi, maždaug prieš 
penkias minutes pagrobė Hanibalą Lekterį Safeway prekybos centro 
automobilių aikštelėje. Jie perpjovė mano padangą, negalėjau jų sekti. 

— Ar tai tas pats autobusas, apie kurį skelbia operatyvinė policijos 
informacija? 

— Nežinau nieko apie autobusą. Tai buvo pilkas furgonas, su ne- 
įgaliųjų numeriais. 

Starling pasakė registracijos numerį. 

— Iš kur žinote, kad ten buvo Lekteris? 

- Jis... paliko man dovaną, ji gulėjo po mano automobiliu. 

— Suprantu... - Persalas nutilo, o Starling suskubo pasinaudoti 
ta tyla. 

— Pone Persalai, jūs žinote, kad su tuo susijęs Meisonas Verdže- 
ris. Kitaip negali būti. Niekas kitas nebūtų to padaręs. Jis sadistas, 
mirtinai nukankins daktarą Lekterį ir mėgausis stebėdamas jo kan- 
čias. Reikia areštuoti visus Verdžerio automobilius ir gauti Baltimo- 
rės valstijos prokuroro orderį kratai jo namuose. 

- Starling... Viešpatie, Starling, klausykit, atsakykite man dar kar- 
tą. Arjūs įsitikinusi dėl to, ką matėte? Pagalvokite. Pagalvokite apie 
visus tuos gerus darbus, kuriuos čia padarėte. Pagalvokite apie savo 
priesaiką. Kelio atgal nėra. Kąjūs matėte? 

Ką turėčiau sakyti - kad aš ne isterikė? Paprastai tai būna pirmi isterikų 
žodžiai. Ji akimirksniu įvertino Persalo pasitikėjimą ir to pasitikėjimo 
trapumą. 

— Mačiau tris vyrus, gal keturis, kurie pagrobė vyrą Safeway pre- 
kybos centro automobilių stovėjimo aikštelėje. Įvykio vietoje radau 
dovaną nuo daktaro Hanibalo Lekterio - butelį Chateau d Yguem vy- 
no, pagaminto mano gimimo metais, su jo rašytu rašteliu. Jau apibū- 
dinau automobilį. Pranešu tai jums, Klintui Persalui, iš Vašingtono 
FTB operatyvinio skyriaus. 

- Starling, kvalifikuosiu tai kaip pagrobimą. 

— Aš atvažiuoju. Turiu teisę važiuoti kartu su greitojo reagavimo 
būriu. 

— Nevažiuokite. Negalėsiu jūsų įleisti. 

Starling nespėjo išvažiuoti iš įvykio vietos, kol atvyko Arlingto- 
no policija. Penkiolika minučių užtruko koreguodami automobilio 
aprašą. Stambi pareigūnė sunkiais odiniais batais užrašė Starling 


pareiškimą. Policininkės baudų knygelė, radijo ryšio aparatas, dujų 

balionėlis, pistoletas ir antrankiai kyšojo iš už jos plačių sėdmenų, 
švarko skvernai plevėsavo. Pareigūnė negalėjo apsispręsti, ką rašy- 
ti eilutėje „Darbovietė“: FTB ar „nėra“. Kai Starling nervino ją atsa- 
kydama į dar nepateiktus klausimus, pareigūnė dar labiau sulėtin- 
davo apklausą. Starling parodė padangų atspaudus toje vietoje, kur 
furgonas pervažiavo skiriamąją juostą, bet nė vienas iš pareigūnų 
neturėjo fotoaparato. Ji pamokė naudotis savuoju. 

Kartodama atsakymus, Starling negalėjo atsikratyti vienos min- 
ties: reikėjo vytis, reikėjo vytis, reikėjo išmesti tą senį iš Lincolno ir vytis. 


79 skyrius 


Krendleris išgirdo pranešimą apie pagrobimą. Apklausė savo šalti- 
nius, paskui paskambino Meisonui slaptuoju telefonu. 

- Starling matė pagrobimą, mes to nesitikėjome. Ji beldžiasi į Va- 
šingtono operatyvinį skyrių. Siūlo gauti kratos orderį ir iškrėsti tavo 
namus. 

— Krendleri... - Meisonas palaukė galimybės įkvėpti, o gal buvo 
piktas, Krendleris negalėjo suprasti. - Jau užregistravau pareiškimus 
vietos policijoje, šerifo nuovadoje ir valstybės prokuroro biure, kad 
Starling mane persekioja, skambina naktimis su nesuprantamais gra- 
sinimais. 

— Ji tikrai tai daro? 

— Aišku, ne, tačiau negalės to įrodyti ir tai sudrums vandenį. Ga- 
liu pasirūpinti, kad šitoje apygardoje ir šitoje valstijoje toks orderis 
nebūtų išduotas, bet noriu, kad paskambintum valstybės prokurorui 
ir primintum, jog ta isterikė kalė mane persekioja. Patikėk, su vieti- 


niais susitvarkysiu pats. 

80 skyrius 


Pagaliau atsikračiusi policijos Starling pasikeitė ratą ir nuvažiavo 
namo, prie savo telefono ir kompiuterio. Gailėjosi, kad netekusi FTB 
mobilaus telefono, neįsigijo asmeninio. 

Atsakiklyje buvo Mep žinutė: „Starling, įtrink prieskoniais mėsą 
ir statyk virti ant silpnos ugnies. Nedėk daržovių. Prisimink, kas atsi- 
tiko praėjusį kartą. Gal pavyks paskambinti penktą.“ 

Lekterio bylą pavojingų nusikaltėlių sulaikymo programoje, tačiau 
nebuvo įleista ne tik į VICAP, bet ir į visą FTB tinklą. Ji turėjo mažiau 
galimybių gauti informacijos už daugelį Amerikos kaimo policininkų. 

Suskambo telefonas. 

Skambino Klintas Persalas. 

- Starling, arjūs kada nors telefonu persekiojote Meisoną Verdžerį? 

— Niekada, prisiekiu. 

- Jis tvirtina priešingai. Pasikvietė vietos šerifą apžiūrėti savo 
valdų, tiesą sakant, pareikalavo, kad šis tai padarytų, dabar jis ten. 
Taigi nebus jokio kratos orderio. Neradome kitų pagrobimo liudyto- 
jų. Jūs viena. 

— Ten buvo senyva pora su baltu Lincolnu. Pone Persalai, gal pa- 
tikrintumėt prekybos centro pirkinius, apmokėtus kreditinėmis kor- 
telėmis prieš pat įvykį. Tokiuose čekiuose nurodytas laikas. 

— Mes tai padarysime, bet... 

— ... tai užtruks, - baigė Starling. 

— Starling? 

— Klausau, sere? 

— Tegul tai lieka tarp mūsų. Informuosiu jus apie įvykių eigą, bet 
privalote nesikišti. Jūsų veikla sustabdyta, dabar jūs ne pareigūnė, 
todėl neturite teisės gauti informacijos. Dabar jūs niekas. 


— Taip, sere, Žinau. 
Ką darote, kai stengiatės susikaupti? Mūsų kultūra - ne mąsty- 


tojų, mes nežiūrime į kalnus. Lemiamais momentais apsisprendžia- 
me žiūrėdami į įstaigų koridorių linoleumo grindis arba paskubo- 

mis šnibždėdamiesi laukiamajame iš televizoriaus pliaupiančių ne- 
sąmonių fone. 

Norėdama ką nors nuspręsti Starling pereidavo per virtuvę į Mep 
namo pusę. Ji žiūrėdavo į darbščios, smulkutės Mep senelės, plikiu- 
sios puikią arbatą, nuotrauką. Žiūrėdavo į Mep senelės draudimo 
polisą, įrėmintą ant sienos. Mep namo pusėje nekildavo abejonių, 
kad ten gyvena Mep. 

Starling grįžo į savąją pusę, kuri atrodė taip, lyg niekas čia negy- 
ventų. Ką ji galėjo įrėminti? FTB akademijos diplomą. Neišliko nė 
vienos jos tėvų nuotraukos. Ji ilgai gyveno bejų irjie liko tikjos atmin- 
tyje. Kartais ji pajusdavo jų rankas - su pusryčių skoniu, kvapu, po- 
kalbio nuotrupa, namais dvelkiančiais žodžiais. Stipriausiai juos jaus- 
davo, kai reikėdavo pasirinkti, kas klaidinga, o kas teisinga. 

Po velnių, kas ji tokia? Ar kas nors ją pažįsta? 

Klarise, tu kovotoja. Gali būti tokia stipri, kokia nori būti. 

Starling galėjo suprasti Meisono norą nužudyti Hanibalą Lekte- 
rį. Jei jis tai būtų padaręs pats ar pasamdęs ką nors, kas tai padarytų, 
ji būtų su tuo sutikusi - Meisonas patyrė skriaudą. 

Bet ji negalėjo pakęsti minties, kad daktaras Lekteris bus mirtinai 
nukankintas - toji mintis ją baugino lygiai taip, kaip kadaise ėriukų 
ar arklių skerdynės. 

Klarise, tu kovotoja. 

Beveik taip pat šlykštu kaip ir pats veiksmas buvo tai, kad Meiso- 
nas įvykdys savo ketinimus tyliai pritariant tiems, kurie prisiekė lai- 
kytis įstatymų. Toks pasaulis. 

Su šia mintim atėjo paprastas sprendimas. 

Kiek siekia mano rankos, pasaulis bus kitoks. 

Ji jau stovėjo savo sandėliuke ant kėdės ir ieškojo ant viršutinės 
lentynos. 

Nukėlė dėžę, kurią Džono Brigemo advokatas jai perdavė rudenį. 
Atrodo, prieš amžinybę. 


Asmeninių ginklų palikimas testamentu gyvam likusiam ginklo 
draugui - mistiška tradicija. Vertybių tąsa, nepaisant vieno asmens 


mirties. 

Sunkiai suprantama tiems, kurių saugų gyvenimą gina kiti. 

Dovana buvo net pati dėžė, kurioje gulėjo Džono Brigemo ginklai. 
Matyt, pirkta Rytuose, kai tarnavo jūrų pėstininku. Raudonmedžio 
dėžė su perlamutru inkrustuotu dangčiu. Ginklai atspindėjo Brige- 
mą: tvarkingai naudoti, gerai išlaikyti ir nepriekaištingai švarūs. 
M1911A1 Colt 45 pistoletas, patogus slėpti 45-ojo kalibro trumpa- 
vamzdis ir durklas vienoje pusėje dantytais ašmenimis. Starling turė- 
jo savo diržą. Džono Brigemo FTB ženklas buvo pritvirtintas prie 
raudonmedžio lentelės. Jo kovos su narkotikais skyriaus ženklelis 
taip pat gulėjo dėžėje. 

Starling nuplėšė FTB ženklą nuo lentelės ir įsikišo į kišenę. Pisto- 
letas nukeliavo už diržo, po švarku. 

Trumpavamzdis atsidūrė prie vienos kulkšnies, durklas - prie 
kitos, bato aule. Ji nukabino nuo sienos diplomą ir sulanksčiusi įsidėjo 
į kišenę. Tamsoje jį galima supainioti su orderiu. Lankstydama storą 
popierių jautė, kad tai, ką daro, jai nebūdinga, bet džiaugėsi tuo. 

Dar trys minutės prie nešiojamojo kompiuterio. Iš Mapguest tin- 
klapio ji išsispausdino stambaus mastelio Ondatrų fermos planą kar- 
tu su teritoriją supančiu valstybiniu miško draustiniu. Akimirką tyri- 
nėjo Meisono valdas, vedžiodama pirštu perjų ribas. 

Jai išlekiant taku prie savo namų aplankyti Meisono Verdžerio, 
gūsis iš Mustango išmetimo vamzdžių priplojo prie žemės parudavu- 
sią žolę. 

Tyla gaubė Ondatrų fermą tarsi senojo Šabo ramybė. Meisonas buvo 
susijaudinęs, nepaprastai didžiavosi tuo, ką jam pavyko padaryti. 
Mintyse savo darbą lygino su radžio atradimu. 

Iš mokykloje skaitytų knygų Meisonas geriausiai įsiminė iliust- 
ruotą mokslo enciklopediją - tai buvo vienintelė pakankamai didelė 
knyga, kuria prisidengęs klasėje galėdavo masturbuotis. Tai daryda- 
mas dažnai žiūrėdavo į ponios Kiuri nuotrauką, todėl dabar prisimi- 
nėją ir tas urano rūdos tonas, kurias turėjo išvirti, kad išgautų radį. 
Nusprendė, kad jų pastangos labai panašios. 

Meisonas įsivaizdavo daktarą Lekterį, visų savo ieškojimų ir iš- 
laidų objektą, šviečiantį tamsoje lyg buteliukai madam Kiuri labora- 
torijoje. Įsivaizdavo, kaip jį suėdusios kiaulės suguls miegoti miške- 
lyje tarsi elektros lemputės šviečiančiais pilvais. 

Buvo penktadienio vakaras, jau beveik sutemę. Aptarnaujantis 
personalas išėjo namo. Niekas iš darbininkų nematė atvažiuojančio 
furgono, nes jis įsuko ne pro pagrindinius vartus, o šalutiniu keliu 
per nacionalinį parką, kuriuo važinėdavo Meisono namus aptarnau- 
jantis transportas. Šerifas su savo komanda jau apžiūrėjo Ondatrų 
fermą ir išvažiavo, kai furgonas atvyko į daržinę. Pagrindiniai vartai 
dabar saugomi, o fermoje likęs tik patikimiausių personalo darbuoto- 
jų branduolys. 

Kordelis sėdėjo savo poste žaidimų kambaryje - vidurnaktį turėjo 
atvykti jo pamaina. Margo ir šerifo pavaduotojas Moljis, vis dar su 
ženkleliu, kuriuo pasinaudojo, kad apgautų šerifą, buvo su Meisonu, 
o profesionalių žmonių grobėjų komanda triūsė daržinėje. 

Sekmadienio vakare viskas bus baigta, įkalčiai sudeginti arba virš- 
kinami šešiolikos kiaulių viduriuose. Meisonas sugalvojo, kad galės 
palepinti ungurį kokiu skanesniu daktaro Lekterio gabalėliu, gal no- 
simi. Paskui ilgus metus Meisonas galės žiūrėti į plėšriąją juostą, 
sukančią begalinius aštuonetus, žinodamas, kad šis nubraižytas be- 
galybės ženklas reiškia, jog Lekteris miręs amžinai, miręs amžinai. 

Kartu Meisonas žinojo, kad pavojinga gauti tiksliai tai, ko nori. 
Kąjis veiks nužudęs daktarą Lekterį? Galės sužlugdyti keletą globėjų 
namų, pakankinti keletą vaikų. Gerti martinį su ašaromis. Bet koks 
tada tikrasis smagumas? 

Koks jis kvailys, kam gadinti šias džiugias akimirkas baime dėl 
ateities. Jis palaukė, kol akies obuolį apipurškė skystis, palaukė, kol 
praskaidrėjo monoklis, tada papūtė į vamzdelį: kiekvieną kartą pa- 


norėjęs jis galės įsijungti vaizdo grotuvą ir džiaugtis savo trofėjum... 

Degančių anglių kvapas Meisono daržinės kalvėje, gyvulių ir žmo- 
nių kvapai. Liepsnos atšvaitai ant ilgos lenktynių žirgo Greitojo 
šešėlio kaukolės, tuščios tarsi Apvaizda, pro akidangčius žvelgian- 
čios į pasaulį. 

Raudonos liepsnojančios anglys žaizdre vaitodamos šnypščia, 
nušvisdamos Karlui kaitinant vyšnių raudonumo geležies juostą. 

Daktaras Hanibalas Lekteris kabo ant sienos po žirgo kaukole 
lyg siaubingas altoriaus paveikslas. Jo rankos ištiestos į šalis statme- 
nai kūnui, tvirtai pririštos virve prie skersinio - storo ąžuolinio brank- 
to iš poniais kinkomo vežimaičio pakinktų. Branktas eina per dakta- 
TO nugarą tarytum naščiai ir pritvirtintas prie sienos Karlo nukalta 
grandine. Jo kojos nesiekia grindų. Jos apipintos virve kaip mėsos 
vyniotinis, su daug apvijų, kiekviena iš jų sumegzta. Nėra jokių gran- 
dinių ar antrankių - jokių metalinių daiktų, į kuriuos kiaulės galėtų 
susilaužyti dantis ir išsigąsti. 

Kai geležis Žaizdre įkaitusi pabąla, Karlas deda ją ant priekalo ir 
plaka kūju, iš skaisčios juostos iškaldamas grandinę, tamsoje skrai- 
do raudonos kibirkštys, jos atšoka nuojo krūtinės, atšoka nuo kaban- 
čios daktaro Hanibalo Lekterio figūros. 

Nuo laibo metalinio trikojo į daktarą Lekterį spokso Meisono TV 
kamera, svetima tarp senovinių padargų. Ant darbo stalo stovi moni- 
torius, išjungtas. 

Karlas vėl įkaitina grandinę ir skuba su ja į lauką, prie keltuvo, 
kolji dar žėrinti ir lanksti. Plaktukas aidi daržinės erdvėje, smūgis ir 
aidas, BANG-bang, BANG-bang. 

Iš palėpės atsklinda čerškimas — Pjeras klausosi trumposiomis 
bangomis transliuojamų futbolo varžybų. Jo Kaljario komanda Ro- 
moje žaidžia su nekenčiamu Juventus. 

Tomazas sėdi pintoje kėdėje, šautuvas su migdomaisiais šalia, 
atremtas į sieną. Jis nenuleidžia tamsių šventiko akių nuo daktaro 
Lekterio veido. 


Tomazas pakyla nuo kėdės ir šūkteli daržinėn: 

— Si sta svegliando.* 

Karlas grįžta į kalvę, tarp jo lūpų šmėžuoja kuilio iltis. Neša kel- 
nes, prikimštas vaisių, daržovių ir viščiukų. Patrina jomis daktaro 
Lekterio kūną ir pažastis. 

Apdairiai laikydamas ranką toliau nuo veido, suima Lekterį už 
plaukų ir pakelia jo galvą. 

— Buona sera, dottore.** 

Sutraška TV monitoriaus garsiakalbiai. Monitorius nušvinta ir 
pasirodo Meisono veidas. 

— Įjunk šviesą virš kameros, - liepia Meisonas. - Labas vakaras, 
daktare Lekteri. 

Daktaras pirmą kartą atsimerkia. 

Karlui pasirodė, kad iš nelabojo akių pasipylė žiežirbos, bet gal 
tai buvo tik liepsnų atpindys. Jis persižegnojo nuo blogos akies. 

— Labas vakaras, Meisonai, - atsakė daktaras, žiūrėdamas į ka- 
merą. Už Meisono Lekteris matė akvariumą ir juoduojančius Margo 
kontūrus. 

— Labas vakaras, Margo, -jo tonas tapo mandagus. - Džiaugiuo- 
si vėl jus matydamas. 

Daktaras Lekteris kalbėjo aiškiai, tarsi būtų jau senokai atsipeikėjęs. 

— Labas vakaras, daktare Lekteri, -nuskambėjo kimus Margo balsas. 

Tomazas radojungtuką virš kameros ir įjungė šviestuvą. 

Ryški šviesa akimirką visus apakino. 

Meisonas prašneko giliu, aparato sustiprintu balsu: 

— Daktare, maždaug po dvidešimties minučių patieksime kiau- 
lėms pirmąjį patiekalą, tai yra jūsų kojas. Po to galėsime pavakaroti — 
jūs ir aš. Galėsite mūvėti šortais. Kordelis pasirūpins, kad dar ilgai 
būtumėt gyvas... 

Meisonas kalbėjo toliau, Margo pasilenkė norėdama geriau įsi- 
žiūrėti, kas vyksta daržinėje. 

Daktaras Lekteris žvilgtelėjo į monitorių, kad įsitikintų, jog Margo 


jį mato. Tada sušnibždėjo Karlui, greitai, skambiu balsu, tiesiai į ausį: 


* Jis bunda. (It.) 
** Labas vakaras, daktare. (It.) 


302 


— Matėjas, tavo brolis, dabar dvokia baisiau už tave. Kai jį nudūriau, jis 
apsidirbo. 

Karlas kyštelėjo ranką į užpakalinę kelnių kišenę ir išsitraukė 
elektrinę ylą. Ryškioje TV kameros šviesoje buvo matyti, kaip trenkė 
ja Lekteriui per skruostą. Viena ranka laikydamas daktarą už plau- 
kų, kita paspaudė mygtuką rankenoje, laikydamas ylą prie Lekterio 
veido. Aukštos įtampos srovė žiežirbavo tarp elektrodų. 

— Kalės vaikas, - tarė ir dūrė ja Lekteriui į akį. 

Iš daktaro Lekterio lūpų neišsprūdo joks garsas - sugaudė gar- 
siakalbiai: Meisonas kriokė kiek leido kvėpavimas, Tomazas stengėsi 
patraukti Karlą. Iš palėpės atskubėjo Pjeras. Abu pasodino Karlą į 
pintą kėdę ir nepaleido. 

— Apakinsi jį ir nematysim pinigų! - kartu suspiegė jam į abi ausis. 

Daktaras Lekteris sutelkė savo atminties rūmų šešėlius, kad pritemdytų 
akinamą švytėjimą. Aaaaa. Jis priglaudė veidą prie vėsaus marmurinio Ve- 
meros šono. 

Daktaras Lekteris pasuko veidą į kamerą ir aiškiai ištarė: 

— Meisonai, aš nevalgysiu šokolado. 

— Tas kalės vaikas pamišęs, mes žinojome, kad jis pamišęs, - tarė 
šerifo pavaduotojas Moljis. - Bet Karlas irgi pamišęs. 

— Eik ir išskirk juos, - liepė Meisonas. 

— Arjie tikrai neturi ginklų? - paklausė Moljis. 

— Pasamdžiau tave, nes sakei, esi kietas, tiesa? Ne. Jie turi tik 
šautuvą su migdomaisiais. 

- Aš nueisiu, - įsiterpė Margo. - Baigsiu tą kvailą vyriškų sąskai- 
tų suvedinėjimą. Be to, italai gerbia savo motinas, o Karlas žino, kad 
aš valdau pinigus. 

- Išneškit kamerą į lauką ir parodykit man kiaules, - tarė Meiso- 
nas. - Vakarienė aštuntą! 

- Aš neprivalau pasilikti, - atsakė Margo. 


— Taijau ne, būtinai privalai, - tarė Meisonas. 

Stovėdama prie daržinės durų Margo giliai alsavo. Jei troško jį nužu- 
dyti, turi norėti ir stebėti jo mirtį. Užuodė Karlą dar prieš praverdama 
kalvės duris. Pjeras ir Tomazas stovėjo prie Lekterio iš abiejų pusių, 
atsisukę į kėdėje sėdintį Karlą. 

— Buona sera, signori, - pasisveikino Margo.- Karlai, tavo draugai 
sako tiesą. Jei jį sužalosi - jokių pinigų. O jau taip toli nuėjai ir tiek 
daug pasiekei. 

Karlas nenuleido akių nuo daktaro Lekterio veido. 

Iš kišenės Margo išsitraukė mobilųjį telefoną, surinko numerį ir 
atkišo Karlui. 

- Imk. - Ji laikė telefoną jo akių aukštyje. - Perskaityk. 

Ekrane buvo užrašas BANCO STEUBEN. 

— Sinjore Deogracijau, tai tavo bankas Kaljaryje. Rytoj ryte, kai 
viskas bus baigta, kai bus atlyginta už tavo brolio mirtį, surinksiu 
šitą telefono numerį, pasakysiu tavo banko pirmininkui savo kodą ir 
dar pasakysiu: „Išduokite sinjorui Deogracijui visus jam skirtus pini- 
gus“. Tavo banko pirmininkas tai patvirtins telefonu. Rytoj vakare tu 
skrisi namo turtingas. Matėjaus šeima irgi bus turtinga. Paguodai 
galėsi jiems nuvežti daktaro kiaušus plastikiniame chirurginiame mai- 
šelyje. Bet jei daktaras Lekteris negalės matyti savo mirties, jei jis ne- 
galės matyti, kaip artėja kiaulės, kėsindamosi kibti jam į veidą, tu 
nieko negausi. Karlai, būk vyras. Atvaryk savo kiaules. Aš pasėdėsiu 
su šituo kalės vaiku. Po pusės valandos galėsi klausytis, kaip jis rė- 
kia, kai jos kramtys jo kojas. 

Karlas atmetė galvą ir giliai įkvėpė. 

— Piero, andiamo! Tu, Tommaso, rimani.* 

Tomazas vėl atsisėdo į pintą krėslą prie durų. 

— Meisonai, padėtis valdoma, - pasakė Margo į kamerą. 

— Noriu gauti jo nosį. Pasakyk Karlui, - tarė Meisonas. 

Ekranas užtemo. Meisonui sunku buvo palikti savo kambarį, ne- 


lengva buvo irjį aptarnavusiems Žmonėms: reikėjo prijungti vamzde- 
* Pjerai, eime! Tomazai, tu lieki. (It.) 

lius prie judamo gulto įrangos, o respiratorių sujungti su kintamos 
srovės generatoriumi. 

Margo pažiūrėjo į daktaro Lekterio veidą. 

Sužeistoji akis buvo užmerkta, vokas patinęs, antakis iš abiejų 
galų nudegintas elektrodo. 

Daktaras Lekteris atmerkė sveikąją akį. Jam pavyko išlaikyti prie 
veido marmurinio Veneros šono vėsą. 

— Man patinka tavo kremo kvapas, dvelkia gaiva ir citrina, - tarė 
daktaras Lekteris. - Ačiū, kad atėjai, Margo. 

— Tą patį sakėte man tą dieną, kai vyriausioji seselė atvedė mane 
į jūsų kabinetą. Kai Meisonui pirmą kartą turėjo būti skelbiamas 
nuosprendis. 

— Tikrai taip sakiau? 

Ką tik grįžęs iš atminties rūmų, kuriuose perklausė savo pokal- 
bius su Margo, žinojo, kad tai tiesa. 

— Taip, o aš verkiau, bijodama papasakoti jums apie Meisoną ir 
save. Bijojau, kad liepsite man sėstis. Bet jūs manęs nepasodinote, 
žinojote, kad man susiuvo žaizdas, tiesa? Mes išėjome į sodą. Prisi- 
menate, ką man pasakėte? 

— Kad dėl to, kas nutiko, esate kalta nė kiek ne daugiau... 

— ... nei tuo atveju, jei mane iš nugaros būtų užpuolęs pasiutęs 
šuo, taip pasakėte. Tada man labai palengvėjo, per kitus vizitus taip 
pat, ir kurį laiką man tai patiko. 

— Ką dar jums pasakiau? 

—- Kadjūs daug paslaptingesnis negu aš kada nors būsiu, - tarė 
ji. - Pasakėte, kad teisinga būti paslaptingam. 

— Pasistengusi galėtumėt prisiminti viską, ką mes kalbėjome. 
Prisimenate... 

— Prašau, ne dabar. 

Šie žodžiai jai išsprūdo netyčia, ji nenorėjo to sakyti. 

Daktaras Lekteris kiek susvyravo, virvės girgžtelėjo. 

Tomazas atsistojo ir priėjo patikrinti mazgų. 

— Attenzione alla bocca, sienorina. Saugokitės burnos. 

Ji nesuprato, ar Tomazas turėjo galvoje daktaro Lekterio burną ar 
jo žodžius. 

— Margo, nuo tada, kai jus gydžiau, praėjo daug laiko, bet norė- 
čiau pasikalbėti apie jūsų ligos istoriją, trumpai, akis į akį. 

Jis pasuko savo sveikąją akį į Tomazą. 

Margo akimirką galvojo. 

- Tomazai, ar galėtum trumpam mus palikti? 

— Ne, panele, atsiprašau, bet būsiu už atvirų durų. 

Tomazas išėjo iš daržinės su šautuvu ir iš tolo stebėjo daktarą 
Lekterį. 

- Savo prašymais neversiu jūsų jaustis nepatogiai, Margo. Man 
tik norėtųsi žinoti, kodėl jūs tai darote. Ar pasakysite? Ilgai su juo 
kovojusi, pradėjote valgyti šokoladą, kaip mėgsta sakyti Meisonas? 
Nereikia apsimetinėti, kad norite atkeršyti už Meisono veidą. 

Irjijam pasakė. Apie Džudi, apie trokštamą kūdikį. Tai neužtru- 
konė trijų minučių. Pati nustebo, kaip lengva glaustai išdėstyti savo 
rūpesčius. 

Tolimas triukšmas, spygtelėjimas, riksmas. Už daržinės prie tvo- 
ros, kurią liepė pastatyti ties atviruoju daržinės galu, Karlas krapšti- 
nėjosi su magnetofonu, ruošdamasis seniai mirusių ar pagrobtų au- 
kų skausmo šauksmų įrašais išvilioti iš krūmų besiganančias kiaules. 

Jei daktaras Lekteris ką nors išgirdo, jis to neparodė. 

— Margo, manote Meisonas duos jums tai, ką žadėjo? Jūs maldau- 
jate Meisoną. Ar jūsų maldavimai padėjo, kai jis jus draskė? Tai tas 
pat, kaip paimti jo šokoladą ir leisti jam elgtis kaip tinkamam. Jis 
privers Džudijam paklusti, oji tam nepasirengusi. 

Margo neatsakė, tik sukando dantis. 

— Ar žinote, kas atsitiktų, jei nemaldautumėt Meisono, o tiesiog, 
sujaudrintumėt jo prostatos liauką Karlo elektrine gyvulių yla? Mato- 
teją ten, ant stalo? 

Margo norėjo stotis. 

- Paklausykite manęs, - sušvokštė daktaras. - Meisonas nieko jums 
neduos. Žinote, kad turite jį nužudyti, jau dvidešimt metų tai žinote. 
Žinojote nuo tos akimirkos, kai liepė jums sukąsti pagalvę ir netriukš- 
mauti. 

— Norite pasakyti, kad padarysite tai už mane? Niekada jumis 
nepasitikėčiau. į 

— Aišku, ne. Bet patikėkite, niekada neneigsiu, kad tai padariau. Jums 
bus lengviau, jei pati jį nužudysite. Prisiminkite, patariau jums dar 
tada, kai buvote vaikas. 

— Palaukite, kol galėsite tai padaryti ir likti nenubausta, - pasakė- 
te. Jaučiausi paguosta. 

— Profesiniu požiūriu turėjau jums rekomenduoti būtent tokį ka- 
tarsį. Dabar jūs suaugusi. Mano gyvenime dar vienas kaltinimas 
žmogžudyste nieko nepakeis. Jūs žinote, kad privalote jį nužudyti. O 
kai tai padarysite, teisiškai pinigai atiteks jums ir kūdikiui. Margo, aš 
vienintelis įtariamasis, kurį turite. Jei mirsiu anksčiau už Meisoną, kokį 
įtariamąjį turėsite? Padarykite tai tada, kada jums atrodys tinkamiau- 
sia, o aš parašysiu jums laišką, kuriame papasakosiu, kaip smagi- 
nausi jį žudydamas. 

— Ne, daktare Lekteri, apgailestauju. Jau per vėlu. Aš viską su- 
tvarkiau. 

Ji įsmeigė žydras akis tiesiai jam į veidą. 

— Galiu tai padaryti ir jaustis rami, jūs tai Žinote. 

— Taip, Žinau, kad galite. Būtent todėl jūs visada man patikote. 
Esate daug įdomesnė, daug... pajėgesnė už savo brolį. 

Ji atsistojo, pasirengusi eiti. 

— Daktare Lekteri, man labai gaila. Kad ir kiek verti būtų mano 
žodžiai. 

Jai dar nespėjus pasiekti durų, jis tarė: 

— Margo, kada kita Džudi ovuliacija? 

— Ką? Manau, po dviejų dienų. 

— Ar turite viską, ko jums reikia? Plėtiklius, įrangą greitai 
užšaldyti? 

— Turiu tokią pat įrangą kaip dirbtinio apvaisinimo klinikoje. 

— Padarykite vieną dalyką. 

+ — Taip? 

— Iškeikite mane ir išraukite plaukų kuokštą, jei galima, nuo vir- 
šugalvio. Su gabalėliu odos. Kai eisite atgal į namą, laikykite jį ranko- 
je. Pasirūpinkite įkišti jį Meisonui į delną, kai bus jau miręs. Grįžusi 
namo paprašykite Meisono to, ko norite. Palaukite jo atsakymo. Pri- 
statėte mane jam, jūsų sutarties dalis įvykdyta. Laikykite rankoje plau- 

kų kuokštą ir paprašykite to, ko trokštate. Palaukite jo atsakymo. Kai 
jis nusijuoks jums į akis, grįžkite čia. Jums reikės tik paimti šautuvą 
su migdomaisiais ir iššauti į vyrą užjūsų. Ar trinktelėti jam plaktuku. 
Jis turi lenktinį peiliuką. Nupjaukite vienos rankos virves ir duokite 
man peilį. Tada išeikite. Toliau susitvarkysiu pats. 

- Ne. 

— Margo? 

Ji padėjo delną ant durų rankenos, nusprendusi atsispirti malda- 
vimui. 

— Ar vis dar galite suskaldyti riešutą? 

Ji kyštelėjo ranką į kišenę ir ištraukė du riešutus. Jos dilbio raume- 
nys išsipūtė ir riešutai trakštelėjo. 

Daktaras sukikeno. 

— Puiku. Tokia stipri, o tik skaldote riešutus. Galėsite jų pasiūlyti 
Džudi, kad užmirštų Meisono skonį. 

Margo grįžo prie jo ryžto kupina išraiška, spjovė jam į veidą ir 
išpešė kuokštą plaukų nuo viršugalvio. Sunku buvo suprasti, kodėl ji 
tai padarė. 

Eidama lauk girdėjo jį niūniuojant. 

Kol Margo ėjo apšviesto namo link, mažas kruvinas odos gabalė- 
lis su plaukais prilipo prie delno, net nereikėjo sugniaužti pirštų. 

Kordelis pravažiavo pro ją medicinos įrangos prikrautu golfo ve- 


žimėliu, pasirengęs prižiūrėti ligonį. 


84 skyrius 


Nuo šiaurinio greitkelio viaduko ties trisdešimtuoju išvažiavimu Star- 
ling už pusės mylios pamatė apšviestus vartus, tolimiausią Ondatrų 
fermos apsaugos postą. Nusprendė važiuoti Merilendo kryptimi ir 
įsukti į valdas aptarnaujančiam transportui skirtu keliu. Jei bandytų 
ten patekti pro pagrindinius vartus be įgaliojimų ir kratos orderio, 
šerifo įsakymu būtų išlydėta iš apygardos, arba nuvežta į apygardos 
kalėjimą. Kai ją paleistų, viskas būtų seniai pasibaigę. 

Velniop leidimą. Ji nuvažiavo iki dvidešimt devintojo išvažiavi- 
mo, gerokai toliau nuo Ondatrų fermos, ir grįžo šalutiniu keliu. Po 
greitkelio šviesų juoda kelio danga atrodė labai tamsi. Kelią iš deši- 
nės ribojo greitkelis, o iš kairės griovys ir aukšta tinklinė tvora skyrė jį 
nuo juoduojančio nacionalinio parko. Pagal Starling žemėlapį maž- 
daug už mylios šį asfaltuotą kelią turėjo kirsti žvyrkelis, nematomas 
iš sarginės prie vartų. Kaip tik ten ji apsirikusi sustojo per pirmąjį 
savo apsilankymą. Pagal žemėlapį žvyrkelis kerta nacionalinį parką 
iki Ondatrų fermos. Nuotolį ji matavo spidometru. Atrodė, kad pirmų 
bėgiu važiuojantis automobilis kriokia garsiau nei paprastai. Garsas 
aidu sugrįždavo nuo medžių. 

Štai žibintų šviesoje išniro sunkūs vartai, suvirinti iš metalinių 
vamzdžių, su dygliuota viela viršuje. Pirmąjį kartą matytas užrašas 
„Tarnybinis įvažiavimas“ jau dingęs. Prieš vartus ir griovyje su nute- 
kamuoju vamzdžiu žėlė piktžolės. 

Žibintų šviesoje pastebėjo, kad žolė neseniai suplota. Šalikelėje 
ant žvyro ir smėlio ruožo ryškėjo padangų atspaudai. Ar jie tokie pat, 
kaip matytieji ant Safeway prekybos centro automobilių stovėjimo aukš- 
telės skiriamosios juostos? Nežinojo, ar lygiai tokie, bet taip galėjo 
būti. 

Ant vartų kabėjo grandinė su blizgančia spyna. Nesvarbu. Star- 
ling pažvelgė į kelią. Nieko nesimatė. Teks įsilaužti. Ji jautėsi kaip 
nusikaltėlė. Patikrino vartus, ar nėra apsauginės signalizacijos vie- 
lų. Jų nebuvo. Darbuodamasi dviem smeigtukais ir pasišviesdama 
dantimis sukąstu prožektoriumi per penkiolika sekundžių atrakino 
spyną. Pravažiavo vartus, įvažiavo toliau tarp medžių, tada grįžo 
uždaryti. Užvyniojo grandinę ant vartų, palikdama spyną išorinėje 
pusėje. Net žiūrint iš arti viskas atrodė įprastai. Laisvuosius galus ji 
paliko viduje, kad prireikus lengviau būtų juos atidaryti stuktelėjus 
mašina. 

Pagal matavimus nykščiu žemėlapyje, iki fermos mišku buvo 
apie dvi mylias. Ji važiavo tamsiu kelio tuneliu, viršuje kartais šmėkš- 
telėdavo dangaus lopinėlis, paskui šakos vėl susiglausdavo. Va- 
žiavo antruoju bėgiu, įjungusi tik gabarito žibintus, kaip galėdama 
tyliau. Sausos žolės braižė automobilio dugną. Kai spidometras paro- 

dė mylią ir aštuonias dešimtąsias, sustojo. Išjungusi variklį išgirdo 
tamsoje krankiant varną. Varnas kažko supyko. Tikėjosi, kad tai tikrai 
buvo varnas. 


85 skyrius 


Kordelis įžengė į kalvę smagus kaip budelis, nešdamasis po pažasti- 
mis lašinių butelius su tabaluojančiais vamzdeliais. 

— Daktare Hanibaaaalai Lekteri! - prabilo. - Kaip norėčiau gauti 
jūsų kaukę mūsų klubui Baltimorėje. Žinote, mes su mergina mėgsta- 
me pasipuošti kalėjimo drabužiais - oda ir grandinėmis. 

Padėjo atsineštus daiktus ant priekalo ir įkišo žarsteklį į ugnį. 

— Turiu gerą ir blogą naujieną, - toliau kalbėjo Kordelis žvaliu 
slaugo balsu, su švelniu šveicarišku akcentu. - Ar Meisonas jums 
pasakojo, kaip viskas vyks? Taigi netrukus atvešiu čia Meisoną, o 
kiaulės nugrauš jūsų kojas. Tada pralauksite naktį, o kitą dieną Kar- 
las su broliukais sušers joms likusį jūsų kūną, pirmiausia prakiš pro 
tvorą galvą, kad nuėstų veidą, kaip šunys nuėdė Meisono. O aš iki 
galo prižiūrėsiu jus, su lašinėmis ir guminiais tvarsčiais. Jums tikrai 
galas, patikėkite. Tai - bloga naujiena. 

Kordelis žvilgtelėjo į televizjos kamerą, kad įsitikintų, jog ši iš- 
jungta. 

— Gera naujiena ta, kad nebūtinai privalo skaudėti labiau nei gy- 
dant dantis. Žiūrėkite, daktare. 

Kordelis prikišo ilgą hipoderminę adatą daktarui Lekteriui prie 
veido. 

— Pasikalbėkime kaip du daktarai. Galėčiau atsistoti už jūsų ir 
suleisti vaistų į stuburą, kad nejaustumėt nieko žemiau tos vietos. 
Galėtumėt užsimerkti ir pasistengti neklausyti. Jaustumėt tik šiokį 
tokį tampymą ir tąsymą. O kai Meisonas pasidžiaugs savo vakaro 
pramoga ir grįš į namą, galėčiau suleisti kai ko, kas tiesiog sustabdy- 
tųjūsų širdį. Norite pamatyti? 

Kordelis paėmė Pavulon ampulę ir prikišo arti prie atmerktos dak- 
taro Lekterio akies, tačiau ne taip arti, kad šis galėtų jam įkąsti. 

Godžiame Kordelio veide atsispindėjo liepsnos, jo akys degė ir 
švytėjo laime. 

— Daktare Lekteri, jūs turite daug pinigų. Visi taip kalba. Žinau, 
kaip tai daroma, ir aš turiu šiek tiek santaupų. Galima pinigus paim- 
ti, pervesti, pasinaudoti jais. Galiu pervesti savuosius, manau, ir jūs 
tai galite padaryti. 

Iš kišenės Kordelis išsitraukė mobilųjų telefoną. 

— Paskambinsime jūsų bankininkui, pasakysite jam savo kodą, jis 
patvirtins, kad pinigai pervesti man ir aš jums padėsiu. 

Jis pakėlė ilgąją adatą. 

- Švirkšt, ir viskas. Kalbėkite. 

Daktaras Lekteris kažką sušnibždėjo nuleidęs galvą. Kordelis su- 
prato tik lagaminas ir asmeninis seifas. 

— Nagi, daktare, paskui galėsite ramiai miegoti. Greičiau. 

— Nepažymėtos šimtinės, — ištarė daktaras Lekteris ir jo balsas 
nutilo. 

Kordelis pasilenkė arčiau, daktaras Lekteris ištempė kaklą, savo 
mažais aštriais dantukais pasiekė Kordelio antakį ir iškando nema- 
žą gabalą, Kordelis šoktelėjo atgal, o daktaras Lekteris tarsi vynuogės 
odelę išspjovė antakį jam į veidą. 

Kordelis nusišluostė žaizdą ir užklijavo pleistru. Veidas įgavo 
klausiamąją išraišką. 

Jis pasidėjo švirkštą. 

— Be reikalo atstūmėte pagalbos ranką, - tarė. - Dar neišaušus 
galvosite kitaip. Neabejokite, turiu stimuliuojamųjų vaistų, kurių po- 
veikis bus visiškai priešingas. Priversiu jus kentėti iki galo. 

Ištraukė žarsteklį iš žaizdro. 

— Dabar norėčiau jus pakabinti, - tarė Kordelis. - Kiekvieną kartą, 
kai priešinsitės - deginsiu. Jausmas bus toks. 

Jis priglaudė žėrintį žarsteklio galą prie daktaro Lekterio krūtinės 
ir per marškinius nusvilino spenelį. Paskui užgesino ant marškinių 
plintantį ugnies ratą. 

Pro daktaro Lekterio lūpas neišsiveržė nė garsas. 

Karlas įstūmė kalvę į šieno keltuvą. Kartu su Pjeru, akylai stebint 


Tomazui, pasirengusiam iššauti migdomąją strėlę, jie nunešė dakta- 

rą Lekterį prie keltuvo ir prikabino jo kryžių prie mašinos priekio. 
Daktaras Lekteris buvo pasodintas ant keltuvo, jo rankos pririštos 
prie kryžiaus, kojos ištemptos ir kiekviena pritvirtinta prie keltuvo 
strypo. 

Prie abiejų daktaro Lekterio rankų Kordelis prikabino po lašinę. 
Pasilypėjo ant šiaudų ryšulio, kad abiejose jo pusėse prie keltuvo 
prikabintų butelius su kraujo serumu. Paskui atsitraukė, gėrėdama- 
sis savo darbu. Buvo keista matyti daktarą taip surakintą, su laši- 
nėmis prie abiejų rankų, tarsi parodiją kažko, ko Kordelis negalėjo 
prisiminti. Užveržiamu mazgu virš abiejų kelių jis surišo guminius 
tvarsčius - stovėdamas už aptvaro galėjo patraukti jų galus ir neleisti 
daktarui mirtinai nukraujuoti. Dabar negalėjo jų užspausti. Meiso- 
nas pasiustų, jei Lekteris nejaustų kojų. 

Laikas gabenti Meisoną žemyn ir sodinti į furgoną. Už daržinės 
stovinčiame automobilyje buvo šalta. Sardai paliko jame savo pietų 
išėdas. Kordelis nusikeikęs išmetė jas lauk. Namuose teks išvalyti 
visą mėšlą dulkių siurbliu. Ir išvėdinti. Prakeikti sardai rūkė, nors jis 
ir uždraudė. Be to, jie ištraukė žiebtuvėlį ir prijungė sekimo monito- 
riaus laidą, šis vis dar kadaravo prie prietaisų skydelio. 


86 skyrius 


Prieš atidarydama duris Starling išjungė šviesą automobilyje ir pa- 
traukė bagažinės rankenėlę. 

Jei daktaras Lekteris čia, jei jai pavyks jį sugauti, gal galės bagaži- 
nėje antrankiais prirakinti jo rankas ir kojas ir nuvežti iki apygardos 
kalėjimo. Turėjo keturias poras antrankių ir ilgą virvę jam supančioti 
ir neleisti spardytis. Apie jo jėgą verčiau negalvoti. 

Iškėlusi kojas iš automobilio, ant kelio skaldos pajuto šerkšną. 
Senos mašinos spyruoklės su palengvėjimu suvaitojo. 

— Skundiesi, senas kuine, - tarstelėjo vos girdimai. 

Staiga prisiminė, kaip kalbėdavo su Hana, kumele, su kuria vidu- 
ry nakties pabėgo iš avinėlių skerdynių vietos. Ji neužtrenkė mašinos 
durų. Raktelius įsikišo į siaurų kelnių kišenę, kad neskimbčiotų. 

Mėnulis skaidrino naktį ir kol buvo matyti dangus, galėjo eiti 
nepasišviesdama. Pabandė žingsniuoti kelkraščiu, jis buvo klampus 
ir nelygus. Geriau eiti automobilių ratų suvažinėta skalda palenkus 
galvą, dairantis į kelią ir į šonus. Jautėsi lyg brisdama per minkštą 
tamsą, girdėdama skaldos trekšėjimą po kojom, bet negalėdama įžiū- 
rėti žemės. 

Sunkiausia akimirka atėjo, kai nebematė Mustango, tik juto už 
savęs jo šešėlį. Nenorėjojo palikti. 

Staiga pajuto, kad yra vieniša trisdešimt trejų metų moteris, su 
sužlugdyta karjera valstybinėje tarnyboje, beginklė naktį miške. Aiš- 
kiai matė save, matė pradėjusias ryškėti amžiaus raukšles apie akis. 
Skausmingai troško grįžti atgal prie automobilio. Žingsniai sulėtėjo, 
ji sustojo, klausydamasi savo alsavimo. 

Sukrankė varnas, plikomis medžių šakomis nubėgo vėjas ir naktį 
perrėžė klyksmas. Riksmas buvo siaubingas, kupinas nevilties, ky- 
lantis iki aukščiausios gaidos ir vėl krintantis iki žemiausios, pasi- 
baigiantis maldavimu nužudyti, toks iškreiptas, kad galėjo būti bet 
kieno. „Uccidimi!'* Ir vėl klyksmas. 

Po pirmojo riksmo Starling sustingo, išgirdusi antrą, leidosi bėgti 
greitai nerdama per tamsą, dar neištraukusi pistoleto iš dėklo, vieno- 
je rankoje spausdama neįjungtą žibintą, kitą ištiesusi tamsoje prieš 
save. Ne, Meisonai, tau nepavyks. Ne, tau nepavyks. Greičiau. Greičiau. 
Suprato, kad gali laikytis automobilių vėžės pagal žingsnių skambe- 
sį, iš abiejų pusių jausdama birią skaldą. Kelias sukosi pagal tvorą. 
Gerą, iš vamzdžių suvirintą tvorą, šešių pėdų aukščio. 

Keli baimės ir meldimo kupini kūktelėjimai, užgimstantis riks- 
mas, ir kitapus tvoros prieš save Starling išgirdo krūmų šnarėjimą, 
paskui greitą risnojimą, lengvesnį už arklio kanopų, tankesnį. Išgir- 
dusi kriuksėjimą, ji suprato. 

Kančios balsai, akivaizdžiai žmonių, tik iškreipti, vis artėjo, aki- 
mirką susiliedami į vieną klyksmą, ir Starling suprato, kad girdi įra- 
šą arba balsą per mikrofoną. Pro medžius ryškėjo šviesa ir daržinės 


siluetas. Starling norėdama pažiūrėti prispaudė galvą prie šaltos tvo- 
* Nužudyk mane! (It.) 

ros geležies. Judėjo tamsūs šešėliai, ilgi, pakeltais klubais. Jie kirto ke- 
turiasdešimt pievos jardų, slinko prie atvirojo daržinės galo plačiai 
atvertomis durimis, atriboto užtvara su mediniais varteliais, virš jų 
kabėjo veidrodis barokiniais rėmais, jo atspindėta daržinės šviesa me- 
tė ant žemės šviesią dėmę. Laukymėje prieš daržinę stovėjo skrybėlėtas 
kresnas vyras su griaudžiančiu magnetofonu. Iš aparato plūstelėjus 
naujai dejonių ir kauksmų bangai, jis viena ranka prisidengė ausį. 

Josjau išniro iš krūmų, laukinės kiaulės žvėriškais snukiais, grei- 
tos it vilkai, ilgakojės, plačiomis krūtinėmis, ilgais dygiais pilkais 
šeriais. 

Nors kiaulės darbuvo už trisdešimties jardų, Karlas skubiai smuko 
pro vartelius ir juos uždarė. Laukdamos sustojo pusračiu, didelių 
riestų ilčių amžinai išvieptais snukiais. Kaip šoniniai teisėjai, rea- 
guojantys į spėjamą kamuolio trajektoriją, jos puldavo pirmyn, susto- 
davo, susistumdydavo, kriuksėdamos, kaukšėdamos dantimis. 

Gyvenime Starling teko matyti kiaulių, bet niekad panašių į šias. 
Traukė jų siaubingas grožis, grakštumas ir greitis. Jos žiūrėjo į duris, 
stumdėsi, judėdamos tai pirmyn, tai atgal, nenuleisdamos akių nuo 
užtvaro atvirajame daržinės gale. 

Daržinėje pasirodė furgonas. Starling iškart pažino pilkąjį auto- 
mobilį. Jis sustojo kampe prie aptvaro. Išlipo Kordelis ir atidarė slan- 
kiojamąsias šonines duris. Prieš išjungiant šviesą furgono viduje Star- 
ling spėjo pamatyti Meisoną su respiratoriumi, apkamšytą pagalvėmis, 
su ant krūtinės suraityta kasa. Invalido vežimėlis. Duris nušvietė Ži- 
bintų šviesos. 

Karlas nuo žemės pakėlė kažkokį daiktą, kurio Starling iš pra- 
džių nepažino. Jis atrodė lyg kažkieno kojos ar apatinė kūno dalis. Jei 
tai buvo pusė žmogaus, Karlas turėjo būti labai stiprus. Akimirką 
Starling išsigando, kad tai gali būti daktaro Lekterio liekanos, tačiau 
kojos susilenkė į priešingą pusę, taip, kaip sąnariai nesusilenktų. Tai 
galėjo būti daktaro Lekterio kojos tik tuo atveju, jei sutrupinti jų kau- 
lai, pamanė Starling. Karlas šūktelėjo per petį į daržinę. Starling iš- 
girdo ūžiantį variklį. 

Jos akiratyje išdygo šieno keltuvas. Vairavo Pjeras, daktaras Lek- 


teris juodavo aukštai ant keltuvo dantų, prie skersinio pririštomis 

rankomis, virš jų su kiekvienu mašinos judesiu švytavo lašinių bute- 
liai. Iš aukštai jis matė tykančias kiaules, matė, kas jo laukia. 

Keltuvas važiavo siaubingai lėtai, Karlas žingsniavo greta, o ki- 
toje pusėje ėjo Džonis Moljis su ginklu. 

Starling akimirką žiūrėjo į šerifo pavaduotojo ženklelį ant Moljo 
krūtinės. Žvaigždė, ne vietos policininkų ženklas. Žili plaukai, balti 
marškiniai, panašus į Lekterio grobikų automobilio vairuotoją. 

Iš furgono atsklido sodrus Meisono balsas. Jis niūniavo Pomp and 
Cicumstance ir kikeno. 

Triukšme augintos kiaulės neišsigando mašinos, priešingai, at- 
rodė lyg ją sveikintų. 

Keltuvas sustojo prie užtvaro. Meisonas kažką pasakė daktarui 
Lekteriui, Starling negalėjo girdėti, ką. Daktaras Lekteris nepasuko 
galvos ir niekaip neparodė išgirdęs jam skirtus žodžius. Jis kabėjo 
iškilęs net virš keltuvą vairavusio Pjero. Ar jis žiūrėjo ten, kur buvo 
Starling? Ji negalėjo to pasakyti, greitai judėdama pagal tvorą, pro 
daržinę, į vidų pro dvivėres duris, pro kurias įvažiavo furgonas. 

Karlas nusviedė kiaulėms prikimštas kelnes. Jos šoko visos kaip 
viena, prie kiekvienos klešnės galėjo tilpti tik po dvi, kitos buvo nu- 
stumtos į šalį. Jos draskė, urzgė, tampė ir plėšė, viščiukai iš kelnių 
netrukus virto gabalais, kiaulės kratė galvas, taškydamos jų vidu- 
rius. Kretantis dygliuotų nugarų laukas. 

Karlas patiekė tik šaltą užkandį - tris viščiukus ir truputį salotų. 
Kelnės akimirksniu virto draiskalais, o alkanos kiaulės godžias ma- 
žas akutes vėl pasuko į užtvarą. 

Pjeras nuleido keltuvo šakes truputį virš žemės. Viršutinė varte- 
lių dalis kol kas turėjo saugoti gyvybinius daktaro Lekterio organus 
nuo kiaulių dantų. Karlas nuavė daktaro batus ir numovė kojines. 

— Maža kiaulystė žviegdama keliauja namo, - šūktelėjo Meisonas 
iš furgono. 

Starling artėjo prie jų iš nugaros. Visi žiūrėjo kita kryptimi, į kiau- 
les. Ji praėjo pro kalvės duris ir išėjo į daržinės vidurį. 

— Neleisk jam nukraujuoti, - iš furgono aiškino Kordelio balsas. — 
Pasiruošk, kai tik liepsiu, užveržk guminius tvarsčius. 


Skudurėliu jis nuvalė Meisono monoklį. 

— Daktare Lekteri, gal norėtumėt ką pasakyti? - paklausė sodrus 
Meisono balsas. 

Daržinės skliautais nuaidėjo 45-ojo kalibro pistoleto šūvis ir Star- 
ling balsas: 

— Rankas aukštyn ir nejudėti. Išjungti variklį. 

Atrodė, Pjeras nesuprato. 

— Fermate il motore, - padėjo daktaras Lekteris. 

Dabar buvo girdėti vien nekantraujančių kiaulių žviegimas. 

Ji matė tik vieną pistoletą prie žilaplaukio vyro žvaigždėta krūti- 
ne šono. Dėklas atsidaro spustelėjus nykščiu. Pirmiausia reikia sugul- 
dyti ant žemės vyrus. 

Kordelis greit sėdo prie judančio automobilio vairo, Meisonas kaž- 
ką rėkė. Starling pasisuko į furgoną, akies kraštu pagavo žilo vyriš- 
kio judesį, grįžtelėjo į jį tą akimirką, kai jis nukreipė į ją ginklą šauk- 

damas „Policija!“, ir iššovė jam tiesiai į krūtinę, greitą dvigubą šūvį. 

Jo 357-asis dukart iššovė į žemę, jis žengtelėjo atbulas, suklupo 
nuleista galva, ženklelis išsiskleidė tarsi gėlė, pervertas masyvaus 
45-o kalibro šovinio, įsmigusio tiesiai į širdį. 

Moljis griuvo aukštielninkas ir liko gulėti sustingęs. 

Tomazas kalvėje išgirdo šūvius. Jis čiupo pneumatinį šautuvą, 
užlipo į palėpę, atsiklaupė šiene ir nušliaužė iki kito palėpės galo, 
atsiveriančio į daržinę. 

— Kitas, - ištarė Starling sau nepažįstamu balsu. Reikia skubėti, 
koljie neatsipeikėjo po Moljo žūties. - Ant žemės, tu galva į sieną. Tu 
ant žemės, galva į šitą pusę. Šitą pusę. 

— Girati dall'altra parte, - išvertė daktaras Lekteris nuo keltuvo. 
ir gulėjo nejudėdamas. Ji greit surakino juos viena ranka, galvos buvo 
pasuktos į priešingas puses, Karlo riešas prirakintas prie Pjero kelio, 
o Pjero kelis - prie Karlo riešo. Nenuleido nuo jų užtaisyto 45-ojo 
kalibro pistoleto. 

Iš aulo išsitraukė peilį ir priėjo prie keltuvo su daktaru. 

— Labas vakaras, Klarise, - ištarė ją pamatęs. 

— Ar galite eiti, jūsų kojos sveikos? 

- Taip. 

— Gerai matote? 

— Taip. 

— Dabar nupjausiu jūsų pančius. Bet, daktare, jei bandysite iš- 
krėsti man pokštą, nušausiu jus čia ir dabar. Ar supratote? 

— Puikiai. 

— Nesuklyskite ir išgyvensite. 

— Tikros protestantės žodžiai. 

Kalbėdamaji visą laiką dirbo. Peilis buvo labai aštrus. Naują stan- 
džią virvę lengviau buvo pjauti dantytais ašmenimis. 

Jo dešinioji ranka jau išlaisvinta. 

Ji sudvejojo. Paskui atsitraukė per jo rankos ilgį ir padavė jam 
peilį. 

— Mano mašina už poros šimtų jardų nuo čia, šalutiniame kelyje. 

Jai reikėjo stebėti jį ir vyrus ant žemės. Jis išsilaisvino koją, dabar 
darbavosi prie kitos - reikėjo nupjauti atskirai kiekvieną viją. Dakta- 
ras Lekteris negalėjo matyti už savęs, kur ant žemės gulėjo Pjeras ir 
Karlas. 

— Kai būsite laisvas, nesumanykite bėgti. Nepasieksite durų. Duo- 
siu jums dvi poras antrankių, - tarė Starling. - Užjūsų an! žemės guli 
du vyrukai. Priverskite juos prišliaužti prie keltuvo ir prirakinkite, 
kad negalėtų paskambinti. Paskui susirakinkite pats. 

— Du? - paklausė Lekteris. - Atsargiau, jų turi būti trys. 

Jam kalbant iš Tomazo šautuvo išlėkė strėlė, sidabrinė gysla žibin- 
tų šviesoje, ir suvirpėjo, įsmigusi į Starling nugarą. Ji pasisuko apsvai- 
gusi, temstančiomis akimis, bandydama įžiūrėti taikinį, ties palėpės 
kraštu pamatė vamzdį ir šaudė, šaudė, šaudė, šaudė. Tomazas nusiri- 
to toliau nuo krašto, pajuto kūną badančias skeveldras, pamatė ky- 
lančius melsvus pistoleto dūmus. Ji šovė dar kartą nieko nebematyda- 
ma, linkstančiais keliais siekdama naujos apkabos prie šono. 

Triukšmas dar labiau sudirgino kiaules, o matydamos ant žemės 
gulinčius kūnus, jos žviegė, kriuksėjo ir spaudėsi prie užtvaro. 

Starling krito veidu į Žemę, tuščias pistoletas nulėkė į šalį. Karlas 
ir Pjeras pakėlė galvas ir dabar kartu juokingai ropojo, šliaužė kaip 
šikšnosparnis prie Moljo kūno, jo pistoleto ir antrankių raktelių. Iš 


palėpės atsklido Tomazo užtaisomo pneumatinio šautuvo garsas. 

Jam liko viena strėlė. Jis pakilo ir priėjo prie krašto, žiūrėdamas pro 
taikiklį, taikydamasis į daktarą Lekterį kitoje šieno keltuvo pusėje. 

Tomazas ėjo palėpės kraštu, tuoj nebebus vietos pasislėpti. 

Daktaras Lekteris pakėlė Starling ant rankų ir pradėjo greitai trauk- 
tis atbulas prie vartelių, stengdamasis, kad tarp jo ir pastogės kraštu 
atsargiai sėlinančio Tomazo būtų keltuvas. Tomazas iššovė, bet strė- 
lė, nutaikyta į Lekterio krūtinę, įsmigo į Starling blauzdikaulį. Dakta- 
ras Lekteris atidarė vartelius. 

Pjeras paklaikęs čiupo Moljo raktų ryšulį, Karlas ropojo prie gin- 
klo, kiaulės įlėkė prie mėginančio atsistoti maisto. Karlui pavyko iš- 
šauti iš 357-ojo kalibro pistoleto, viena kiaulė parkrito, kitos lipo per 
ją, puldamos prie Karlo, Pjero ir Moljo kūno. Kai kurios perbėgo dar- 
žinę ir išnyko tamsoje. Kol kiaulės bėgo į vidų, daktaras Lekteris sto- 
vėjo prie vartelių su Starling ant rankų. 

Tomazas iš pastogės matė savo brolio veidą tarp susigrūdusių 
kūnų, po akimirkos virtusį kruvinu patiekalu. Numetė šautuvą į šiau- 
dus. Nešdamas Starling daktaras Lekteris išėjo už vartelių, basas pro 
kiaules žengė iš daržinės. Jis ėjo per banguojančių nugarų jūrą ir 
trykštančias kraujo čiurkšles. Pora didžiųjų kiaulių, viena iš jų par- 
šavedė, nuleidusios galvas, pasiruošusios pulti, žingtelėjo link jo. 

Lekteris pažvelgė į jas, o jos, neužuosdamos baimės, nurisnojo 
atgal prie tįsančio ant žemės lengviau pasiekiamo grobio. 

Daktaras Lekteris matė, kad iš namo neskuba joks pastiprinimas. 
Po medžiais stabtelėjo ištraukti iš Starling strėlyčių ir iščiulpti Žaiz- 
dų. Į blauzdikaulį pataikiusios strėlytės galas sulinko. 

Netoliese krūmuose šnarėjo kiaulės. 

Jis nutraukė Starling batus ir apsiavė ant basų kojų. Jie buvo kiek 
mažoki. Paliko 45-ojo kalibro pistoletą prie jos kelio, kad prireikus 
galėtų pasiekti jos nepaleisdamas. 

Po dešimties minučių pagrindinių vartų sargybinis pakėlė akis 
nuo laikraščio ir įsiklausė į tolimą garsą, skrodžiantį triukšmą tarsi į 
mūšį kiltų naikintuvas. Tai penkių litrų talpos Mustangas 5800 apsi- 
sukimų per minutę jėga išlėkė į valstijas jungiantį greitkelį. 

87 skyrius 


Meisonas dejavo ir meldė greičiau nugabenti jį atgal į kambarį, verkė 
kaip kadaise, kai stovykloje jį užpuldavo mažesni berniukai ir mer- 
gaitės, keletą kartų trinktelėdavo, kol jis pagaliau sutriuškindavo juos 
savo svoriu. 

Margo su Kordeliu užvežė jį liftu, paguldė į lovą ir prijungė prie 
nuolatinių maitinimo sistemų. 

Meisonas buvo toks įniršęs, kokio Margo jo nebuvo mačiusi, ant 
atsikišusių veido kaulų net pulsavo išpampusios gyslos. 

- Suleisiu jam vaistų, - tarė Kordelis, kai jie išėjo į žaidimų kambarį. 

— Ne dabar. Jam reikia truputį pagalvoti. Duokš savo Hondos 
raktelius. 

— Kodėl? 

— Kam nors reikia ten nuvažiuoti ir pažiūrėti, ar liko kas gyvas. 
Nori važiuoti? 

— Ne, bet... 

— Tavo mašina galiu įvažiuoti tiesiai į kalvę, furgonas netilps pro 
duris, duok tuos suknistus raktus. 

Laiptais žemyn, pro duris, į kelią. Nuo miško per lauką atbėga 
Tomazas, dairydamasis už savęs. Galvok, Margo. Ji pažvelgė į laikro- 
dį. 8:20. Vidurnaktį ateis Kordelio pamaina. Užteks laiko iš Vašingtono 
sraigtasparniu atskraidinti žmones, kurie viską sutvarkys. Pasuko prie 
Tomazo, tiesiai per pievą. 

— Bandžiau juos vytis, viena kiaulė mane pargriovė. Jis, - Toma- 
zas mostais parodė, kaip daktaras Lekteris neša Starling, - su mote- 
rimi. Jie išvažiavo riaumojančiu automobiliu. Ji turėjo due, -jis iškėlė 
du pirštus, - freccette. - Dūrė pirštu sau į koją ir nugarą. - Freccette. 
Dardi. Įsmigusios. Cak. Due freccette. 

Mostais parodė, kaip šaudė. 

- Strėlytės, - tarė Margo. 

— Strėlytės, gal per daug narcotico. Ji galėjo mirti. 

— Sėskis, - pasakė Margo. - Važiuosim pažiūrėti. 


Margo įvažiavo pro dvivėres šonines duris, pro kurias Starling 
pateko į daržinę. Žviegimas, kriuksėjimas, šeriuotų nugarų bangavi- 

mas. Spausdama signalą Margo judėjo į priekį, stumdydama kiaules, 
kad pamatytų trijų žmonių kūnų liekanas, jau neatpažįstamas. 

Jie įvažiavo į kalvę ir uždarė paskui save duris. 

Margo suprato, kad Tomazas vienintelis likęs gyvas iš tų, kurie 
kada nors matė ją daržinėje, aišku, išskyrus Kordelį. 

Matyt, apie tą patį galvojo ir Tomazas. Jis apdairiai atsistojo ato- 
kiau, nenuleisdamas tamsių protingų akių nuojos veido. Jo skruostai 
buvo šlapi nuo ašarų. 

Galvok, Margo. Tau nereikia, kad sardai iškrėstų šunybę. Jie žino, kad 
tu valdai pinigus. Gali akimirksniu likti be pinigų. 

Tomazo žvilgsnis nusekė jos ranką, šiai lendant į kišenę. 

Mobilusis telefonas. Į Sardiniją Steuben banko pirmininkui ji pa- 
skambino pusę trijų nakties. Trumpai pakalbėjo ir perdavė telefoną 
Tomazui. Jis linktelėjo, atsakė, vėl linktelėjo ir grąžino jai telefoną. 
Pinigai buvo jo. Jis užsiropštė į palėpę ir paėmė savo krepšį, kartu ir 
daktaro Lekterio apsiaustą bei skrybėlę. Kol jis rinkosi daiktus, Mar- 
go paėmėelektrinę ylą gyvuliams, patikrino srovę ir įsikišo į rankovę. 
Dar paėmė kalvio kūjelį. 


88 skyrius 


Kordelio automobilį vairavęs Tomazas išleido Margo prie namo. Jis 
paliks Hondą automobilių saugojimo aikštelėje Dulles tarptautiniame 
oro uoste. Margo jam prižadėjo palaidoti Pjero ir Karlo liekanas kaip 
įmanydama geriau. 

Jis norėjo kažką jai pasakyti, susikaupė ir sutelkė visas savo an- 
glų kalbos žinias. 

- Panele, kiaulės, privalote žinoti, kiaulės padėjo dottore. Jos trau- 
kėsi nuo daktaro Lekterio. Manau, jos jį garbina. - Tomazas persižeg- 
nojo. - Jums nereikėtų jo persekioti. 

Visą likusį ilgą gyvenimą Sardinijoje Tomazas pasakojo būtent 
taip. Net sulaukęs septintos dešimties jis aiškino, kad daktarą Lekterį 


su moterimi ant rankų iš daržinės išnešė kiaulių srautas. 

Automobiliui nutolus šalutiniu keliu, Margo dar pastovėjo, žiū- 
rėdama į šviečiančius Meisono langus. Matė ant sienų šokantį Kor- 
delio šešėlį šiam sukiojantis apie Meisoną, tvarkantį brolio kvėpavi- 
mą ir pulsą registruojančią įrangą. 

Įsikišo kūjelio kotą į kelnes, galvą pridengė švarku. 

Kai Margo išlipo iš lifto, Kordelis ėjo iš Meisono kambario su 
pagalvėmis. 

— Kordeli, padaryk jam martinio. 

— Nežinau, ar... 

— Aš Žinau. Įpilk jam martinio. 

Kordelis padėjo pagalves ant sofos ir pritūpė priešais šaldytuvą. 

- Arten yra sulčių? - paklausė Margo, atsistodama jam už nugaros. 

Ji stipriai kaukštelėjo kūjeliu jam per viršugalvį ir išgirdo trakšte- 
lėjimą. Kordelio galva trenkėsi į šaldytuvą, atvirto atgal ir jis krito 
aukštielninkas, įsmeigdamas atmerktas akis į lubas. Vienas vyzdys 
išsiplėtė, kitas liko susitraukęs. Ji pasuko jo galvą ant šono ir trinkte- 
lėjo per smilkinį, stengdamasi paspausti plaktuką porą centimetrų 
gilyn. Iš ausų pasipylė tirštas kraujas. 

Ji liko abejinga. 

Meisonas išgirdo, kaip atsidarė jo kambario durys, ir atsuko į jas 
savo akį su monokliu. Jis kelias akimirkas snūduriavo pritemdytoje 
šviesoje. Ungurys irgi miegojo savo oloje. 

Masyvus Margo kontūras užpildė durų angą. Įėjusi ji uždarė duris. 

- Sveikas, Meisonai. 

— Kas atsitiko? Ko taip ilgai užtrukai? 

- Jie visi negyvi. 

Margo priėjo prie jo lovos ir ištraukusi iš rozetės telefono laidą 
numetė ant grindų. 

- Pjeras, Karlas ir Džonis Moljis — visi negyvi. Daktaras Lekteris 
pabėgo, išsinešdamas Starling. 

Meisonui nusikeikus, tarp dantų pasirodė putos. 

- Išsiunčiau Tomazą namo, sumokėjau jam. 

— Ką padarei? Tu, išprotėjusi kale, dabar klausyk, užglostysim ši- 
tuos įvykius ir pradėsim iš naujo. Turim savaitgalį. Jei ji Lekterio ran- 
kose, tai tas pat lyg būtų mirusi. 

Margo gūžtelėjo pečiais. 

—- Manęsji nematė. 

— Paskambink į Vašingtoną, tegul atvažiuoja tie keturi benkartai. 
Nusiųsk sraigtasparnį. Parodyk jiems žemkasę... išmokyk naudotis... 
Kordeli! Ateik! 

Meisonas papūtė į savo lumzdelius. Margo nustūmė juos į šalį ir 
palinko virš jo, kad galėtų matyti veidą. 

— Meisonai, Kordelis neateis. Kordelis negyvas. 

- Ką? 

— Nužudžiau jį žaidimų kambaryje. Dabar, Meisonai, atiduosi 
man tai, ką esi skolingas. 

Ji kilstelėjo šoninius lovos turėklus, patraukė susuktą plaukų ka- 
są ir nuplėšė apklotą. Jo kojos buvo ne storesnės už mielinės tešlos 
ragelius. Ranka - vienintelė galūnė, kurią galėjo judinti, tapšnojo te- 
lefoną. Respiratorius alsavo įprastu ritmu. 

Iš kišenės Margo išsitraukė sterilų prezervatyvą ir iškėlė, kad jis 
matytų. Iš rankovės išsitraukė elektrinę gyvulių ylą. 

— Meisonai, prisimeni, kaip apspjaudavai savo pimpį, kad būtų 
slidus? Ar dar pajėgtum tai padaryti? Ne? Gal man pavyks. 

Sulaukęs oro Meisonas užbliovė lyg asilas, bet greičiau nei per 
minutę viskas buvo baigta, ir labai sėkmingai. 

—- Margo, tu lavonas. 

Jos vardas skambėjo panašiau į „Nargo“. 

— Ak, Meisonai, visi mes tokie būsim. Nežinojai? Tik šitie yra gy- 
vi, - tarė ji, prasegdama marškinius ties krūtine. - Jie nenustygsta. 
Pamatysi, kaip. Parodysiu tau, kaip jie rangosi... žiūrėk ir džiaukis. 

Margo paėmė greta akvariumo gulinčias dygias pirštines, skirtas 
žuvims tvarkyti. 

— Galėčiau įdukrinti Džudi, - tarė Meisonas. - Ji galėtų būti mano 
palikuonė, galėtume ją globoti. 

— Aišku, galėtume, - tarė Margo traukdama iš indo karpį. Iš sve- 
tainės kampo ji atsinešė kėdę ir atsistojusi ant jos nukėlė didžiojo 
akvariumo dangtį. - Bet mes to nedarysime. 

Palinko virš akvariumo, panardino į vandenį savo galingas ran- 
kas. Laikė karpį už uodegos prie pat olos, o kai išlindo ungurys, čiupo 

jį tvirta ranka ir iškėlė iš vandens, sau virš galvos. Galingas. Beveik 
Margo ilgio ungurys rangėsi, storas, ribuliuojančia oda. Ji čiupo gyvį 
ir kita ranka, o šiam susirietus, galėjo tik laikyti jį dygiomis pirštinė- 
mis, susmigusiomis jam į šonus. 

Paskui atsargiai nulipo nuo kėdės ir priėjo prie Meisono su išsi- 
lenkusiu unguriu, į reples panašia galva, lyg telegrafo aparatas kale- 
nančiais dantimis: nuojų, į vidų lenktų, dar neišsisuko nė viena žuvis. 
Padėjo ungurį Meisonui ant krūtinės su respiratoriumi, ir palaikyda- 
ma viena ranka, kita apsuko aplink jį kasą. 

— Rangykis, Meisonai, rangykis, - tarė. 

Viena ranka laikė ungurį už sprando, o kita, užgulusi kaklą, sten- 
gėsi atverti Meisono burną, nuleisti žemyn žandikaulį. Jis spyrėsi iš 
visų savo menkų jėgų, bet burna traškėdama atsivėrė. 

— Verčiau būtum suvalgęs tą šokoladą, - tarė Margo ir sugrūdo 
ungurio nasrus Meisonui į burną, ungurys lyg kokią žuvį pagavo jo 
liežuvį savo aštriais it skustuvas dantimis ir nepaleido, niekaip ne- 
paleido, rangydamasis, įsipainiojęs į Meisono kasą. Kraujas pasipy- 
lė iš Meisono nosies ir jis pradėjo skęsti. 

Margo paliko juos susikabinusius - Meisoną ir ungurį - akvariu- 
me plaukiojo vienišas karpis. Ji atsisėdo prie Kordelio stalo ir stebėjo 
monitorius, kol ekranuose pamatė tieses. 

Kai grįžo atgal į Meisono kambarį, ungurys dar judėjo. Respi- 
ratorius kilnojosi, išpūsdamas ungurio plaukimo pūslę, pumpuojan- 
čią kruvinas putas iš Meisono plaučių. Akvariume Margo nuplovė 
elektrinę gyvulių ylą ir įsikišo į kišenę. 

Iš kišenės Margo ištraukė maišelį su daktaro Lekterio plaukų 
kuokštu ir gabalėliu galvos odos. Meisono nagais nukrapštė kraują 
nuo skalpo, kol ungurys rangėsi, tai buvo nelengva, ir įspraudė plau- 
kus jam tarp pirštų. Paskui įkišo vieną plauką į pirštines, kuriomis 
laikė žuvį. 

Margo išėjo nė nepažvelgusi į negyvą Kordelį ir pasuko namo, 
pas Džudi, nešina savo šiltu trofėjumi, įkištu ten, kur jis negalėjo 
atšalti. 

VI 


ILGAS ŠAUKŠTAS 


Kas rengiasi sėsti prie stalo su velniu, tepasirūpina ilgu šaukštu. 


(Geoffrrey Chaucer, „Pirklio pasaka“ iš „Kanterberio pasakų“) 


89 skyrius 


Klarisė Starling be sąmonės guli plačioje lovoje po linine paklode ir 
šilta antklode. Jos rankos šilkinės pižamos rankovėse guli ant užklo- 
to, surištos šilkiniais kaklaraiščiais, kad nepasiektų veido ir saugotų 
lašinės kateterį plaštakos viršuje. 

Kambaryje matyti trys šviečiantys taškai: žemas šviestuvas pla- 
čiu gaubtu ir smeigtuko galvutės dydžio raudoni taškai įją atsuktuo- 
se daktaro Lekterio vyzdžiuose. 

Jis sėdi krėsle sunėręs pirštus po smakru. Paskui pakyla ir pama- 
tuoja jos kraujo spaudimą. Nedideliu žibintuvėliu pašviečia jai į vyz- 
džius, tyrinėja juos. Pakiša ranką po užklotu, susiranda pėdą, ištrau- 
kiają iš po užkloto ir įdėmiai stebėdamas baksteli į padą rakto galu. 
Valandėlę stovi susimastęs, švelniai laikydamas rankoje jos koją tar- 
si kokį mažą gyvūną. 

Iš migdomųjų strėlyčių gamintojo jis sužinojo jų vaistų sudėtį. 
Kadangi antroji strėlytė atsitrenkė į blauzdikaulį, jis mano, jog ji ne- 
gavo dvigubos migdomųjų dozės. Nepaprastai atsargiai leidžia sti- 
muliuojamuosius priešnuodžius. 

Kai nesirūpina Starling, sėdi krėsle su dideliu rudo popieriaus 
bloknotu. Puslapiai išmarginti astrofizikos ir molekulinės fizikos sim- 
boliais. Kartojasi stygų teorijos simboliai. Tie nedaugelis matemati- 
kų, kurie pajėgtų sekti jo minčių eigą, pasakytų, kad lygčių pradžia 
geniali, bet paskui jos silpsta, pasmerktos jo vidinio troškimo: dakta- 

ras Lekteris nori atsukti laiką, jį turėtų žymėti ne didėjanti entropija, 
jis nori, kad laiką žymėtų didėjanti tvarka. Nori, kad pieniniai Mišos 
dantys grįžtų iš lauko tualeto. Tie karštligiški skaičiavimai slepia 
beviltišką troškimą išlaisvinti Mišai vietą šiame pasaulyje, gal tą, ku- 
rią dabar užima Klarisė Starling. 


90 skyrius 


Rytas, į žaidimų kambarį Ondatrų fermoje liejasi gelsva šviesa. 

Dideli pliušiniai gyvūnai stklinėmis akimis žvelgia į dabar jau 
pridengtą Kordelio kūną. 

Nors viduržiemis, atradusi kūną musė ropoja uždangalu ten, kur 
jis įmirkęs krauju. 

Jei Margo Verdžer būtų žinojusi, kokią nepakeliamą įtampą pati- 
ria pagrindiniai spaudą sudominusių žmogžudysčių veikėjai, gal ji 
niekada nebūtų sukišusi ungurio savo broliui į gerklę. 

Sprendimas Ondatrų fermoje nieko netvarkyti ir susigūžus lauk- 
ti, kol praeis audra, buvo protingas. Nė vienas gyvas žmogus nematė 
jos čia tada, kai buvo nužudytas Meisonas ir kiti. 

Ji pasakojo, kad siaubo apimto naktinio slaugo skambutis paža- 
dino ją namuose, kur gyveno sykiu su Džudi. Atvyko čia kartu su 
pirmaisiais policijos pareigūnais. 

Vyriausiasis policijos departamento tardytojas, detektyvas Kla- 
rensas Frenksas buvo jaunatviškas vyriškis, gal per arti įstatytomis 
akimis, bet ne toks kvailas, kaip Margo tikėjosi. 

- Šiuo liftu ne kiekvienas gali čia patekti, tiesa? Jis rakinamas? — 
klausinėjo Frenksas. 

Detektyvas ir Margo kvailokai sėdėjo ant sofos vienas greta kito. 

— Turbūt taip, bet jie čia pateko šituo keliu. 

— Jie, panele Verdžer? Manote, jų buvo daugiau, ne vienas? 

- Nežinau, pone Frenksai. 
uždengtą paklode. Kažkas išjungė respiratorių. Ekspertai paėmė ak- 


variumo vandens ir kraujo ant grindų mėginius. Meisono rankoje ji 

matė daktaro Lekterio plaukų kuokštą. Jie dar nepastebėjo. Margo 
visi ekspertai atrodė panašūs. 

Detektyvas Frenksas greitai rašė savo užrašų knygelėje. 

— Ar Žinoma, kas tie kiti žmonės? - paklausė Margo. - Ar jau 
praneštajų artimiesiems? 

— Dabar aiškinamės, - atsakė Frenksas. —- Atrodo, čia panaudoti 
trys ginklai. 

Tiesą sakant, policija dar nežinojo, kiek lavonų yra daržinėje, nes 
kiaulės išsilakstė po mišką ir ištampė puotos likučius. 

— Per tardymą mums gali tekti prašyti jūsų ir jūsų... jūsų ilgametės 
draugės... leisti atlikti poligrafo testą, kitaip tariant, būti patikrintoms 
melo detektoriumi, panele Verdžer, ar jūs sutiktumėt? 

— Pone Frenksai, padarysiu viską, kas padėtų sučiupti tuos žmo- 
nes. Atsakysiu į jūsų klausimą tiesiai: kai tik reikės, kiekvieną kartą 
nedvejodamas kreipkitės į mane ar Džudi. Ar man pasikalbėti su 
šeimos advokatu? 

— Ne, panele Verdžer, nebent norite ką nuslėpti. 

— Nuslėpti? - Margo pavyko išspausti ašarą. 

— Prašau, nereikia, toks mano darbas, - Frenksas jau siekė apka- 


bintijos tvirtus pečius, bet apsigalvojo. 


91 skyrius 


Starling pabudo gaivioje prieblandoje, kažkokiu septintuoju jausmu 
supratusi, kad ji prie jūros. Pajudėjo lovoje. Pajuto, kaip gelia visą 
kūną, ir vėl pasinėrė į nebūtį. Kai vėl pabudo, išgirdo tylų balsą, jis 
kažką kalbėjo, siūlė puodelį karštymo. Ji išgėrė, skonis priminė Mep 
senelės vaistažolių arbatą. | 

Diena ir vėl vakaras, skintų gėlių kvapas, silpnas adatos dūris. 
Baimės ir skausmo likučiai lyg tolimo fejerverko sproginėjimas ir trink- 
sėjimas, bet tolimas, neartėjantis. Ji buvo uragano akies sode. 

- Tujaubundi, atsibundi, nesijaudink. Atsibundi jaukiame kam- 


baryje, - šnekėjo balsas. Skambėjo tyli kamerinė muzika. 

Ji jautėsi labai švari, oda kvepėjo mėtomis, ištepta kažkokiu tepa- 
lu, suteikiančiu gilyn besismelkiančios šilumos jausmą. 

Starling plačiai atmerkė akis. 

Daktaras Lekteris nejudėdamas stovėjo atokiau, kaip stovėjo sa- 
vo kameroje, kai ji išvydo jį pirmą kartą. Jau pripratome matyti jį ne- 
surakintą. Nesijaučiame sukrėsti regėdami greta kito žmogaus. 

— Labas vakaras, Klarise. 

— Labas vakaras, daktare Lekteri, - atsakė ji maloniai, visai nesu- 
vokdma, koks dabar metas. 

— Jei skauda, tai dėl mėlynių, kurios atsirado krentant. Jūs pa- 
sveiksite. Tik norėčiau kai ką patikrinti, ar galėtumėte pažiūrėti į šitą 
šviesą? 

Jis priėjo su mažu žibintuvėliu. Daktaras Lekteris kvepėjo švaria 
vilnone gelumbe. 

Kol jis tyrinėjo jos lęšiukus, ji stengėsi neužsimerkti, paskui jis 
atsitraukė. 

— Ačiū. Čia yra labai patogi vonia. Norėtumėt pamiklinti kojas? 
Šlepetės - prie lovos, atsiprašau, bet man teko pasiskolinti jūsų batus. 

Ji jautėsi ir atsibudusi, ir snūduriuojanti. Vonios kambarys tikrai 
buvo labai patogus, apgalvotas iki mažiausios smulkmenos. Ir kito- 
mis dienomis ji ilgas valandas mėgavosi karšta vonia, tačiau nė karto 


nepažvelgė į veidrodį, tokia buvo nuo savęs atsiribojusi. 


92 skyrius 


Dienos, kupinos pokalbių, kartais klausantis savęs ir stebintis, iš kur 
toks gilus jos minčių supratimas. Dienos, kupinos miego, stiprių sul- 
tinių ir omletų. 

Ovieną dieną daktaras Lekteris pasakė: 

— Klarise, turbūt pavargote nuo pižamos ir chalato. Spintoje yra 
drabužių, kurie jums galėtų patikti... aišku, jei norėsite jais apsivilkti. 

Ir tuo pačiu tonu: 

— Jei kartais prireiktų, jūsų asmeninius daiktus, rankinę, pistoletą 
ir piniginę, sudėjau į viršutinį komodos stalčių. 

— Ačiū, daktare Lekteri. 

Spintoje rado daug drabužių - suknelių, kostiumėlių su kelnė- 
mis, ilgą blizgančią vakarinę suknelę, karoliukais siuvinėtu juosme- 
niu. Jai patiko kašmyro kelnės ir megztiniai. Išsirinko rusvos spalvos 
minkštus mokasinus. 

Stalčiuje gulėjo jos diržas ir Yagui dėklas, tuščias, nes 45-ojo ka- 
libro pistoletą pametė, bet greta rankinės rado kelio laikiklį su trum- 
pavamzdžiu 45-ojo kalibro automatu. Apkaba pilna stambių šovi- 
nių, lizdas tuščias, viskas kaip tuomet, kai jis buvo prie kojos. Ten 
rado ir peilį, makštyje. Automobilio rakteliai buvo rankinuke. 

Starling jautėsi ir pati savimi, ir kita. Prisimindama, kas įvyko, ji 
tarsi žvelgė į save iš šalies, matė save per nuotolį. 

Kai daktaras Lekteris nuvedė ją žemyn, apsidžiaugė garaže pa- 
mačiusi savo mašiną. Apžiūrėjo valytuvus ir nusprendė, kad laikas 
juos keisti. 

— Klarise, kaip manote, kokiu būdu Meisono vyrai atsekė mus į 
prekybos centrą? 

Valandėlę ji žiūrėjo į garažo lubas galvodama. 

Greičiau nei per dvi minutes surado antenos laidą, einantį per 
užpakalinę sėdynę ir bagažinę iki paslėpto siųstuvo. 

Nusuko siųstuvą ir parsinešė į namus, laikydama už laido lyg 
nešdama už uodegos padvėsusią žiurkę. 

— Labai geras, - tarė. - Labai naujas. Ir tvarkingai įmontuotas. 
Neabejoju, kad ant jo rasime pono Krendlerio pirštų atspaudų. Ar 
galėčiau gauti plastikinį maišelį? 

- Arjį galima susekti iš lėktuvo? 

— Dabarjis išjungtas. Jie negalėjo sekti iš lėktuvo, nebent Krendle- 
ris būtų prisipažinęs, kad juo naudojosi. Bet jis to nepadarė. Meiso- 
nas galėtų jį sekti iš savo sraigtasparnio. 

— Meisonas nebegyvas. 

—- Hmmm, - tarė Starling. - Gal ką pagrotumėt? 

93 skyrius 


Pirmomis dienomis po žmogžudysčių Polas Krendleris svyravo tarp 
nuobodulio ir vis kylančios baimės. Iš FTB operatyvinio padalinio 
Merilende jis išsirūpino tiesiogines ataskaitas. 

Jautėsi saugus dėl Meisono dokumentų patikrinimo, nes visi pi- 
nigų pervedimai iš Meisono sąskaitų į jo žymėtą sąskaitą turėjo 
paprastą ir patikimą saugiklį Kaimanų salose. Dabar, Meisonui mi- 
rus, jis turėjo didelių planų ir jokio šeimininko. Margo Verdžer žinojo 
apie jo pinigus ir žinojo, kad jis buvo įsibrovęs į FTB daktaro Lekterio 
bylas. Bet Margo teks tylėti. 

Labiau nerimavo dėl automobilio sekimo sistemos. Paėmė įrangą 
iš inžinerijos skyriaus Kvantike nepasirašydamas, tačiau tos dienos 
lankytojų žurnale jo pavardė buvo. 

Daktaras Demlingas ir Barnis, tas stambusis slaugas, matė jį On- 
datrų fermoje, bet tik kaip pareigūną, kalbantį su Meisonu Verdžeriu 
apie Hanibalo Lekterio paiešką. 

Visai nusiramino ketvirtosios dienos popietę, kai Margo Verdžer 
policijos tardytojams leido išklausyti naujausią įrašą savo telefono 
atsakiklyje. 

Policininkai susimąstę stovėjo jos miegamajame, žiūrėjo į lovą, 
kuria ji dalijosi su Džudi, ir klausėsi šėtono balso. Daktaras Lekteris 
piktdžiugavo dėl Meisono mirties, patikindamas Margo, kad viskas 
truko labai ilgai ir buvo skausminga. Ji kūkčiojo prisidengusi veidą 
rankomis, palaikoma Džudi. Pagaliau Frenksas išvedė ją iš kambario 
tardamas: 

— Jums nebūtina daugiau to klausytis. 

Krendlerio iniciatyva atsakiklis buvo nugabentas į Vašingtoną, o 
balso analizė patvirtino, kad skambinęs vyras tikrai yra daktaras 
Lekteris. 

Tačiau didžiausią palengvėjimą Krendleris pajuto sulaukęs skam- 
bučio ketvirtosios dienos vakare. 

Skambino ne bet kas, o JAV atstovų rūmų narys iš Ilinojaus vals- 
tijos Partonas Velmoras. 


329 


Krendleris su šiuo deputatu kalbėjosi tik porą kartų, tačiau jo 
balsą pažinojo iš televizijos. Jo skambutis nuramino: Velmoras buvo 
Deputatų rūmų Teisės pakomitečio narys ir žinomas bailys. Jei Krend- 
leris būtų kuo įtariamas, Velmoras saugotųsi jo lyg maro. 

— Pone Krendleri, žinau, kad gerai pažinojote Meisoną Verdžerį. 

— Taip, sere. 

- Taip, tai siaubinga. Tas sadistas sugriovė Meisono gyvenimą, jį 
suluošino, o paskui grįžo nužudyti. 

— Nežinau, arjūs žinote, bet toji tragedija nusinešė ir vieno mano 
rinkėjo gyvybę. Džonis Molis ilgus metus tarnavo Ilinojaus žmonėms 
teisėsaugos fronte. 

— Ne, sere, nežinojau. Apgailestauju. 

- Tačiau neturime sustoti. Verdžerių šeimos polinkis į filantropi- 
ją ir gilus domėjimasis visuomenės gyvenimu nenutrūko. Jis galin- 
gesnis nei vieno žmogaus mirtis. Kalbėjausi su keletu žmonių iš dvi- 
dešimt septintosios rinkimų apygardos ir su Verdžeriais. Margo 
Verdžer man papasakojo apie jūsų visuomeninę veiklą. Nepaprasta 
moteris. Labai praktiška. Susitarėme netrukus susitikti neformaliai, 
ramioje aplinkoje, ir aptarti mūsų planus lapkritį. Norėtume pakvies- 
tiirjus. Ar galėtumėt ateiti į susitikimą? 

— Taip, kongresmene. Būtinai. 

— Margo jums paskambins ir patikslins datą bei vietą. Tai turėtų 
įvykti artimiausiomis dienomis. 


Krendleris padėjo ragelį, užlietas dangiško džiugesio. 


Daržinėje rastas 45-ojo kalibro Colt, priklausęs velioniui Džonui 
Brigemui, o dabar Klarisės Starling nuosavybė, gerokai sutrikdė FTB. 

Starling buvo dingusių be Žinios sąrašuose, bet ne kaip pagrob- 
tas asmuo, nes nė vienas gyvas žmogus nematė jokio priešją panau- 
doto smurto. Ji net nebuvo laikoma dingusia FTB agente. Starling 
buvo agentė, kurios veikla sustabdyta, o buvimo vieta nežinoma. Buvo 
išplatintas pranešimas su jos automobilio registracijos ir kėbulo nu- 
meriu, nepabrėžiant savininko tapatybės. 

Pagrobimas iš teisėsaugos tarnybų reikalauja daugiau pastangų 
negu paprasta dingusio be Žinios asmens byla. Toks skirstymas taip 

supykdė Ardeliją Mep, kad ji parašė FTB atsistatydinimo pareiškimą, 
paskui apsigalvojo, nutarė palaukti ir veikti iš vidaus. Mep nesiliovė 
vaikščioti į Starling namo pusę, vis tikėdamasi ją rasti. 

Lekterio byla VICAP ir Nacionalinio kriminalinių nusikaltimų 
informacijos centro bylos Mep pasirodė erzinamai statiškos, tik su 
keliais papildymais: Italijos policijai pagaliau pavyko rasti daktaro 
Lekterio kompiuterį - karabinieriai savo poilsio kambaryje juo Žžai- 
dė kompiuterinius žaidimus. Atmintis išsivalė, vos tardytojai prie 
jo prisilietė. 

Nuo tos dienos, kai dingo Starling, Mep įkyrėjo visiems, kurie 
biure turėjo kokios nors galios ir prie kojai pavykdavo prisibrauti. 

Jos skambučiai į Džeko Kroufordo namus liko be atsako. 

Paskambinusi į Elgesio tyrimų skyrių ji sužinojo, kad Kroufordas 
vis dar Jefferson Memorial ligoninėje dėl skaudamos širdies. 

Į ligoninę nebeskambino. Biure jis buvo paskutinis Starling ange- 
las sargas. 


94 skyrius 


Starling nejautė laiko. Dienomis ir naktimis ji kalbėjo. Girdėdavo sa- 
ve tariančią žodžius ir klausydavosi. 

Kartais ji juokdavosi iš savęs, girdėdama ištartas kvailystes. 
Anksčiau dėl to būtų susikrimtusi. Dalykai, kuriuos pasakojo daktarui 
Lekteriui, jai kėlė nuostabą, kartais atrodydavo pasibjaurėtini, bet ji 
sakė tik tiesą. Daktaras Lekteris irgi kalbėdavo. Tyliu, lygiu balsu. At- 
rodė susidomėjęs, drąsino, bet niekada nesistebėjo ir nesmerkė. 

Papasakojo jai apie savo vaikystę, apie Mišą. 

Kartais prieš pradėdami kalbėtis jie įsmeigdavo akis į vienintelį 
spindintį daiktą kambaryje, beveik visada jame būdavo tik vienas 
šviesos šaltinis. Spindintis daiktas kasdien keisdavosi. 

Šiandien jie pradėjo nuo šviesaus taško ant arbatinio sienelės, bet 
pokalbiui rutuliojantis daktaras Lekteris pajuto, kad skverbiasi į dar 
netyrinėtus jos proto koridorius. Gal išgirdo už sienos krebždančius 
trolius. Pakeitė arbatinį sidabro sagtimi. 

- Tai mano tėčio, - apsidžiaugė Starling, lyg vaikas pliaukštelė- 
dama delnais. 

— Taip, - pritarė daktaras Lekteris. - Klarise, ar norėtum pasikal- 
bėti su savo tėvu? Tavo tėvas yra čia. Norėtum su juo pasikalbėti? 

— Mano tėtis čia? Valio! Gerai! 

Daktaras Lekteris suspaudė delnais Klarisės galvą ties smilki- 
niais, tai jai turėjo atstoti tėvą. Paskui įdėmiai pažvelgė į akis. 

— Žinau, kad jūs norėtumėt pasikalbėti vieni. Dabar aš išeisiu. 
Žiūrėk į sagtį, o po kelių minučių išgirsi jį beldžiant į duris. Gerai? 

- Taip! Nuostabu! 

— Gerai, tau reikės tik kelias minutes palaukti. 

Švelnus ploniausios adatos dūris - Starling net nepažvelgė že- 
myn -ir daktaras Lekteris išėjo iš kambario. 

Ji žiūrėjo į sagtį, kol išgirdo beldimą, du kartus, stipriai, ir įėjo 
jos tėvas, toks, kokį prisiminė, aukštas, su skrybėle rankoje, priglos- 
tytais drėgnais plaukais, kaip paprastai darydavo sėsdamas prie 
pietų stalo. 

— Sveika, mergyte! Kada čia valgoma? 

Dvidešimt penkerius metus po savo žūties jis nebuvo jos apka- 
binęs, bet kai priglaudė prie savęs, metalinės marškinių sagos įsi- 
spaudė kaip anuomet, jis kvepėjo muilu ir tabaku, ir ji pajuto jo 
širdies dūžius. 

—- Mergyte, mergyte! Tu nukritai? 

Viskas taip, kaip tuomet, kai jis pakeldavo ją kieme po nesėkmin- 
go bandymo pajodinėti ant didelės ožkos. 

— Tau puikiai sekėsi, kol ji taip greit pasisuko. Eime į virtuvę, 
pažiūrėsim, ko ten yra. 

Ant jos vaikystės virtuvės stalo guli du daiktai: saldainiai Sno 
balls celofaniniame maišelyje ir maišelis apelsinų. 

Starling tėvas atlenkia savo Barlow peiliuką su nulaužta geležte 
ir nulupa du apelsinus, jų oda susiraito ant klijuotės. Jie sėdi ant 
medinių virtuvės kėdžių, jis skirsto apelsinus skiltelėmis, vieną su- 
valgo, kitą duoda Starling. Ji išspjauna sėklas į delną ir deda į skreitą. 


Sėdėdamas jis atrodo labai aukštas, kaip Džonas Brigemas. 

Jos tėvas viena puse kramtydavo daugiau negu kita, o vienas iš 
šoninių kandžių buvo su balto metalo karūnėle, pagal penktojo de- 
šimtmečio armijos stomatologų paprotį. Juokiantis ji žibėdavo. Jie su- 
valgė po apelsiną ir po saldainį, pasakodami linksmas istorijėles. 
Starling jau buvo pamiršusi tą traškų glajaus skonį aplink kokoso 
riešutų masę. Virtuvė išnyko, jie dabar kalbėjosi kaip suaugę. 

— Mergyte, kaip tau sekasi? 

Klausimas buvo rimtas. 

— Darbe ant manęs užsisėdo. 

— Žinau. Brangute, jie — intrigomis mintančių maitvanagių bū- 
rys. Bjauresnių... pasaulis dar nematė. Tu nenušovei nieko, ko neturė- 
jai nušauti. 

— Tikiu. Bet yra dar daugiau. 

— Tu niekada nemelavai. 

- Ne, sere. 

- Išgelbėjai tą kūdikį. 

— Jam pasisekė. 

- Aš tuo didžiavausi. 

— Ačiū, sere. 

— Brangioji, man reikia eiti. Dar pasikalbėsim. 

— Gal galėtum likti? 

Jis uždėjo jai ant galvos delną. 

— Mergyte, niekada negalime pasilikti. Niekas negali pasilikti 
tiek, kiek norėtų. 

Pabučiavo ją į kaktą ir išėjo iš kambario. Kai jis stabtelėjo tarpdu- 


ryje, toks aukštas, ir jai pamojo, skrybėlėje pamatė kulkos skylę. 

95 skyrius 
Starling mylėjo savo tėvą, kaip kiekvienas iš mūsų myli savo, ir aki- 
mirksniu būtų puolusi kiekvieną, kuris bandytų suteršti jo atminimą. 
Tačiau kalbėdamasi su daktaru Lekteriu, paveikta hipnotinių vaistų, 


gilios hipnozės būsenoje pasakė štai ką: 

— Ašantjo tikrai labai pykstu. Kaip jis galėjo vidury nakties atsi- 
durti už tos vaistinės ir susitikti tuos du niekšus, kurie jį užmušė. Jo 
senas pneumatinis šautuvas užsikirto, todėl jį užmušė. Jie buvo nie- 
kas,bet užmušėjį. Jis neišmanė savo darbo. Niekada nieko neišmoko. 

Išgirdusi šiuos žodžius iš kieno kito lūpų, nedvejodama būtų tren- 
kusi antausį. 

Siaubūnas krėsle nematomai sujudėjo. Aha, pagaliau mums pasise- 
kė. Tie mokinukės prisiminimai pradėjo įkyrėti. 

Sėdėdama ant kėdės Starling norėjo patabaluoti kojomis kaip vai- 
kystėje, bet kojos buvo per ilgos. 

— Matote, jis dirbo, vykdė, kas būdavo liepiama, laikėsi tų pra- 
keiktų naktinio patruliavimo darbo grafikų, ir staiga buvo užmuštas. 
Mama plovė kraują iš jo kepurės, kad galėtų palaidoti kartu su juo. 
Kas mums padėjo? Niekas. Patikėkite, liko tik skurdas. Mes su mama 
pradėjome valyti motelio kambarius. Ant naktinių stalelių žmonės 
palikdavo ką tik naudotus prezervatyvus. Jis leidosi užmušamas ir 
paliko mus todėl, kad buvo visiškas kvailys. Jis turėjo pasakyti visiems 
miesto mulkiams, kad susikištų tą darbą sau į subines. 

Toji niekada nebūtų pasakiusi, nes protas slopino tokias mintis. 

Nuo pat pažinties pradžios daktaras Lekteris erzino ją dėl tėvo, 
vadindamas jį naktiniu sargu. Dabar jis tapo jos tėvo atminimo sau- 
gotoju. | 

— Klarise, jis troško jums laimės ir gerovės. 

— Troškimas vienoje saujoje, o mėšlas - kitoje, pažiūrėkit, kas nu- 
svers, - atsakė Starling. 

Šis vaikų namų posakis jos patraukliose lūpose turėjo nuskambė- 
ti ypač šlykščiai, bet daktaras Lekteris atrodė patenkintas, net padrą- 
sintas. 

— Klarise, dabar prašyčiau jus eiti su manimi į kitą kambarį, - tarė 
daktaras Lekteris. - Jus aplankė tėvas, geriausiai kaip įstengė. Matė- 
te, kad, nepaisant jūsų karšto troškimo jį sulaikyti, jis negalėjo pasi- 
likti. Jis jus aplankė. Dabar atėjo metas jums jį aplankyti. 

Koridoriumi į svečių kambarį. Uždarytos durys. 

— Klarise, luktelkit. 

Jis įėjo į vidų. 

Ji stovėjo prieškambaryje, padėjusi delną ant rankenos ir girdėjo, 
kaip brūkšteli degtukas. 

Daktaras Lekteris atidarė duris. 

— Klarise, jūs žinote, kad jūsų tėvas miręs. Žinote tai geriau nei bet 
kas kitas. 

- Taip. 

— Įeikite ir pažvelkite į jį. 

Jos tėvo kaulai buvo išdėlioti ant plačios dvigulės lovos, ilgieji 
kaulai ir krūtinės ląsta užkloti. Po baltu apklotu iškilęs palaikų barel- 
jefas priminė sniege vaikų paliktą angelo įspaudą. 

Ant priegalvio gulėjo jos tėvo kaukolė, nuo kurios mažieji daktaro 
Lekterio paplūdimio gyventojai pašalino visas liekanas, išdžiovinta 
ir išbalinta. 

— Klarise, kurjo žvaigždė? 

— Ją atsiėmė, sakė, kad kainuoja septynis dolerius. 

— Toks jis yra, tiek dabar iš jo liko. Tokį jį padarė laikas. 
rio. Tai nebuvo atsitraukimas, ir Lekteris neišsekė paskui ją. Jis laukė 
prieblandoje. Jis nebijojo, tačiau išgirdo ją grįžtant savo jautria lyg 
vedamos skersti ožkos klausa. Jos rankoje žybtelėjo kažkoks metali- 
nis daiktas. Ženklelis, Džono Brigemo ženklas. Ji padėjo jį ant užkloto. 

— Klarise, ar ženklas tau ką nors reiškia? Daržinėje vieną su tokiu 
peršovei kiaurai. 

— Jam tai buvo viskas. Taip, kaip jis suprato. 

Paskutinis žodis išsikreipė, jos lūpų kampučiai nusileido. Ji pa- 
ėmė savo tėvo kaukolę ir atsisėdo ant kitos lovos, o iš akių ritosi karš- 
tos ašaros ir liejosi skruostais. 

Ji raudojo lyg kūdikis priglaudusi megztinio kraštą prie skruosto, 
karštos ašaros barbeno į kaukolę su švytinčiu dirbtiniu dantimi, gu- 
linčią ant kelių. 

— Myliu savo tėtį, jis man buvo toks geras, koks tik mokėjo būti. Tai 
buvo geriausi laikai mano gyvenime. 

Tikra tiesa, tokia pat kaip ir ta, kaiji leido prasiveržti pykčiui. 

Kai daktaras Lekteris padavė popierinę servetėlę, ji tiesiog su- 
glamžė ją rankoje, tada jis pats nušluostė jai veidą. 

— Klarise, paliksiu jus čia, su šitais palaikais. Palaikais, Klarise. 
Išrėkite savo bėdas jam į akiduobes, bet nesulauksite jokio atsako. 

Jis rankomis suėmė jos galvą. 

- Tai, kojums reikia išjūsų tėvo, yra čia, jūsų galvoje, ir pavaldu 
jums, ne jam. Dabarjus paliksiu. Norėtumėt žvakių? 

— Taip, ačiū. 

- Išeidama pasiimkite tik tai, ko jums reikia. 

Jis laukė svetainėje prie židinio. Grojo savo tereminu, mojuoda- 
mas rankomis elektroniniame lauke, kad sukurtų melodiją, mojavo 
rankomis, kuriomis ką tik buvo suėmęs Klarisės galvą, tarsi dirigavo 
orkestrui. Jautė, kad Klarisė jau kurį laiką stovi už jo, laukdama, kol 
baigs kūrinį. 

Kai pasisuko į ją, jos šypsena buvo švelni ir liūdna, o rankos 
tuščios. 


Daktaras Lekteris visada ieškodavo elgesio modelio. 

Jis žinojo, kad kaip ir kiekvieną gyvą būtybę Starling suformavo 
jos ankstesnių patirčių matricos, rėmai, iš kurių galima suprasti vė- 
lesnį suvokimą. 

Prieš daugelį metų kalbėdamasis su ja pro bepromamio grotas 
jis rado tai, kas Starling buvo bene svarbiausia - avinėlių ir arklių 
skerdynes rančoje, į kurią buvo paimta globoti. Ji buvo pažymėta jų 
kančia. 

Nenuilstamą ir sėkmingą Džeimo Gambo medžioklę įkvėpė jo 
belaisvio kančia. 

Dėl tos pačios priežasties ji išgelbėjo jį nuo kankinimų. 

Puiku. Elgesio modelis. 

Nuolat ieškodamas pasikartojančių situacijų daktaras Lekteris 
tikėjo, kad Džonas Brigemas Starling įkūnijo gerąsias jos tėvo savy- 
bes o kartu su tėvo dorybėmis nelaimingajam Brigemui teko iškęsti 
ir kraujomaišos tabu. Brigemas, turbūt ir Kroufordas, turėjo gerųjų jos 
tėvo savybių. Kam gi liko blogosios? 

Daktaras Lekteris ieškojo kitos šios suskilusios matricos dalies. 
Pasinaudodamas hipnotiniais vaistais ir hipnozės technika, labai 


pakitusia nuo studijų laikų, Klarisės Starling asmenyje jis rado kietų 

užsispyrusių krešulių, tarsi medžio mazgų, senų, bet vis dar opių 
nuoskaudų, pagiežos. 

Jis pamatė negailestingai aiškius tolimos praeities paveikslus, bet 
gerai išsaugotus, labai detalius, iš kurių per Starling smegenis tarsi 
žaibai per audrą atsklisdavo pykčio protrūkiai. 

Daugelis išjų buvo susiję su Polu Krendleriu. Jos pasipiktinimas 
labai realia Krendlerio neteisybe buvo kupinas pykčio ant savo tėvo, 
bet to ji niekada nebūtų pripažinusi. Ji negalėjo atleisti savo tėvui 
mirties. Jis paliko šeimą, liovėsi virtuvėje lupti apelsinus. Jis pasmer- 
kė jos motiną plūktis su kibiru ir šluota. Jis nebepriglausdavo prie 
savęs Starling, taip arti, kad ji jaustų jo didelę širdį plakant taip, kaip 
plakė Hanos širdis, kai abi išjojo į naktį. 

Krendleris buvo nesėkmės ir žlugusių vilčių įkūnijimas. Jį galima 
kaltinti. Bet ar galima jam pasipriešinti? O gal Krendleris ir visi kiti 
valdžios atstovai bei draudimai turėjo galią sugrūsti Starling į tai, ką 
daktaras Lekteris laikė jos mažu ribotu gyvenimėliu? 

Vienas vilties teikiantis dalykas: nors joje įspausta pagarba poli- 
cijos ženkleliui, ji pajėgė jį peršauti ir nužudyti jį segintį žmogų. Ko- 
dėl? Todėl, kad ji stojo į kovą, žmoguje su ženklu įžvelgė nusikaltėlį ir 
iškart apsisprendė, nugalėdama žvaigždės pėdsaką galvoje. Poten- 
cialus lankstumas. Smegenų žievės dėsniai. Ar tai reikštų, kad Star- 
ling viduje yra vietos Mišai? O gal tai tiesiog dar viena gera savybė tos 
vietos, kurią Starling privalo palaisvinti? 


96 skyrius 


Vėl grįžęs į savo butą Baltimorėje, vėl pradėjęs dirbti Gailestingu- 
mo ligoninėje, Barnis tą dieną budėjo nuo trečios iki vienuoliktos. 
Grįždamas namo stabtelėjo užkandinėje suvalgyti lėkštę sriubos, o 
kai atsirakino buto duris ir įjungė šviesą, buvo jau beveik vidurnaktis. 

Virtuvėje prie stalo sėdėjo Ardelija Mep, atsukusi juodą pusiau 
automatinį pistoletą tiesiai jam į veidą. Pagal vamzdžio kiaurymės 
dydį Barnis nusprendė, kad 40-ojo kalibro. 

- Sėskis, slauguti, - tarė Mep. 

Jos balsas buvo kimus, o akių baltymai aplink tamsius vyzdžius — 
oranžiniai. 

— Pasiimk kėdę ir sėskis ten, prie sienos. 

Labiau nei didysis pistoletas jos rankoje jį baugino kitas, gulintis 
priešją ant lėkštės padėklo. Tai buvo 22-ojo kalibro Colt Woodsman su 
priklijuotu plastmasiniu butelio dangteliu prie vamzdžio skylės vie- 
toje duslintuvo. 

Kėdė sugirgždėjo, prispausta Barnio svorio. 

- Jei luš kėdės kojos, prašau manęs nenušauti, tai ne mano kal- 
tė, - tarė jis. 

— Žinai ką nors apie Klarisę Starling? 

— Ne. 

Mep paėmė mažesnio kalibro ginklą. 

— Barni, aš nejuokauju. Tą pat akimirką, kai suprasiu, kad meluo- 
ji, nudažysiu tavo kėdę raudonai, tiki? 

— Taip. 

Barnis žinojo, kad tai tiesa. 

— Dabar klausiu dar kartą. Ar žinai ką nors, kas man padėtų rasti 
Klarisę Starling? Pašte sužinojau, kad mėnesį savo paštą persisiųs- 
davai į Meisono Verdžerio namus. Barni, kokia čia velniava? 

— Aš ten dirbau. Rūpinausi Meisonu Verdžeriu, o jis klausinėjo 
manęs apie Lekterį. Bet man ten nepatiko ir išėjau. Meisonas tikras 
niekšas. 

- Starling dingo. 

- Žinau. 

— Galją sučiupo daktaras Lekteris, gal suėdė kiaulės. Jei ji su juo, 
ką jis gali jai padaryti? 

— Būsiu atviras - nežinau. Jei galėčiau, tikrai padėčiau Starling. 
Kodėl turėčiau to nedaryti? Man ji patiko, žadėjo padėti atsikratyti 
teistumo. Paskaitykite jos raportus, užrašus ar... 

- Jau skaičiau. Barni, noriu, kad kai ką suprastum. Toks pasiūly- 
mas duodamas tik kartą gyvenime. Jei ką žinai, verčiau sakyk dabar. 
Jei kada sužinosiu, nesvarbu, kiek laiko bus praėję, kad nuslėpei ką 
nors, kas man galėjo padėti, aš grįšiu, o šitas pistoletas bus paskuti- 
nis tavo matytas daiktas. Ištaškysiu tavo storą, bjaurią šikną. Tiki? 

- Taip. 

— Ar ką nors žinai? 

— Ne. 

Ilgiausia tyla, kurios jam kada nors teko klausytis. 
— Sėdėk nejudėdamas, kol išeisiu. 


Barnis pusantros valandos negalėjo užmigti. Gulėjo lovoje žiūrė- 
damas į lubas, jo plačią lyg delfino kaktą čia pylė prakaitas, čia ji vėl 
nusausėdavo. Galvojo apie galimus svečius. 

Prieš išjungdamas šviesą nuėjo į vonią ir iš skutimosi reikmenų 
krepšelio išsiėmė nerūdijančio plieno skutimosi veidrodėlį, tokį, kaip 
jūrų pėstininkų. 

Nušlepsėjo į virtuvę, atidarė elektros saugiklių dėžę sienoje ir pri- 
klijavo veidrodėlį ant vidinės durelių pusės. 

Daugiau nieko negalėjo padaryti. Miegodamas neramiai vartėsi 
lovoje. 

Po kito budėjimo iš ligoninės parsinešė rinkinį smurtiniams nu- 
sikaltimams tirti. 


97 skyrius 


Negalėdamas atsikratyti vokiečio paliktų baldų, daktaras Lekteris 
jautėsi bejėgis. Gelbėjo tik gėlės ir užuolaidos. Įdomiai atrodė spalvos 
masyvių tamsių baldų fone - kerintis kontrastas - kaip peteliškė šar- 
vuotame delne. 

Namo šeimininką akivaizdžiai persekiojo įkyri mintis apie Ledą 
ir gulbiną. Name buvo mažiausiai keturios bronzinės šių santykiau- 
jančių dviejų rūšių atstovų skulptūros, geriausia —- Donatelo kopija, 
ir aštuoni paveikslai. Vienas iš paveikslų daktarui Lekteriui tikrai 
patiko: Anos Šinglton darbas -net aistringas aktas su genialiai išryš- 
kinta anatomija. Kitus uždengė drapiruotė. Siaubinga bronzinių 
skulptūrų kolekcija medžioklės tema irgi atsidūrė po skraistėmis. 

Anksti ryte daktaras kruopščiai padengė stalą trims, laikydamas 
prie nosies piršto galiuką apžiūrėjo jį iš įvairių kampų, dukart pakei- 

tė žvakides, o damasto patiesalus po lėkštėmis pakeitė staltiese, kad 
masyvus ovalus pietų stalas atrodytų nors truputį jaukesnio dydžio. 

Tamsi, grėsminga, indais ir variu žvilgančiais maisto šildytuvais 
apkrauta indauja kiek mažiau priminė lėktuvuose naudojamą veži- 
mėlį. Daktaras Lekteris ištraukė porą stalčių ir sustatė į juos gėles, 
sukurdamas kažką panašaus į kabančius sodus. 

Suprato, jog kambaryje per daug gėlių, todėl, kad viskas stotų į 
savo vietas, jų reikia dar daugiau. Per daug buvo per daug, bet gero- 
kai per daug - yra kaip tik. Apsistojo ties dviem stalo puokštėmis: 
kuplia žema baltų kaip sniegas bijūnų puokšte ant sidabrinio padėk- 
loir ilga, aukšta lelijų, kardelių, orchidėjų ir raudonų tulpių kompo- 
zicija. Jos gerokai sumažino stalo plotą ir sukūrė intymią erdvę. 

Prie lėkščių žėrėjo krištolo taurės, bet stalo sidabras dar buvo šil- 
dytuve, jis atsiras ant stalo tik paskutinę akimirką. 

Pirmasis patiekalas bus gaminamas čia pat, prie stalo, jis jau pa- 
siruošė visus reikalingus įrankius: spiritinę viryklę, varinius puo- 
dus, keptuves, prieskonius ir autopsijos pjūkliuką. 

Išėjo atsinešti daugiau gėlių. Klarisės Starling nekankino neri- 
mas išgirdus, kad jis išeina. Jai pasiūlė dar nusnūsti. 


98 skyrius 


Penktą vakarą po žmogžudysčių Barnis baigė skustis ir plekšnojo 
odekoloną ant skruostų, kai išgirdo laiptinėje žingsnius. Jam jau 
reikėjo į darbą. 

Garsus beldimas. Už durų stovėjo Margo Verdžer. Ji laikė didelį 
krepšį ir nedidelį krepšelį. 

— Sveikas, Barni. - Ji atrodė pavargusi. 

— Sveika, Margo. Užeik. 

Pasodino ją virtuvėje prie stalo. 

— Nori kolos? 

Paskui prisiminė, kad Kodrelio galva buvo suskaldyta į šaldytu- 
vą, ir pasigailėjo pasiūlęs. 


— Ne, ačiū, - atsakė ji. 

jos varžovas imtynėse, paskui nukreipė žvilgsnį į veidą. 

— Margo, tau viskas gerai? 

— Matyt,- atsakė ji. 

- Atrodo, neturi rūpesčių, bent taip galiu spręsti iš to, kas rašoma. 

— Barni, kartais galvoju apie mūsų pokalbius. Manau, kad kartais 
gali mane aplankyti. 

Jis svarstė, arji neturi plaktuko krepšyje arba krepšelyje. 

- Jei sugalvočiau aplankyti, tai tik norėdamas sužinoti, kaip tau 
sekasi, ar viskas gerai. Niekada nieko neprašyčiau. Margo, man tu 
buvai teisinga. 

— Žinai, kartais neramu dėl nebaigtų reikalų. Ne todėl, kad turė- 
čiau ką slėpti. 

Jis suprato, kad ji gavo spermos. Matyt, ji susirūpino dėl Barnio, 
kai sužinojo apie nėštumą -jei joms pasisekė. 

—Jo mirtis tikrai buvo Dievo dovana. Nesirengiu dėl to meluoti. 

Jos greita kalba išdavė Barniui augančią vidinę įtampą. 

— Gal vis dėlto išgerčiau kolos, - tarė ji. 

— Pirma norėčiau kai ką parodyti. Patikėk, galiu tave nuraminti ir 
tau tai nieko nekainuos. Luktelk, tik valandėlę. 

Iš įrankių dėžės jis išsiėmė atsuktuvą. Galėjo darbuotis stovėda- 
mas šonu į Margo. 

Atrodė, kad virtuvės sienoje yra du elektros skaitiklių skydeliai, 
bet iš tiesų vienas iš jų pakeitė kitą senajame pastate ir veikė tik 
dešinysis. 

Stovėdamas prie elektros skaitiklių Barnis turėjo atsukti Margo 
nugarą. Jis greit atidarė kairiąsias dureles. Dabar galėjo matyti jos 
atspindį viduje priklijuotame veidrodėlyje. Ji įkišo ranką į didįjį krep- 
šį. Įkišo ir neištraukė. 

Atsukęs keturis varžtus jis galėjo išimti iš dėžės neprijungtų sau- 
giklių skydelį. Už jo sienoje buvo tuščia ertmė. 

Atsargiai įkišęs ranką į vidų Barnis ištraukė plastikinį maišelį. 

Ištraukęs iš jo daiktą išgirdo, kaip Margo sulaikė kvėpavimą. 
Tai buvo garsusis siaubūno veidas - kaukė, trukdanti kandžiotis, 


kurią daktaras Lekteris privalėjo nešioti Baltimorės sutrikusios psi- 

chikos nusikaltėlių ligoninėje. Paskutinė ir vertingiausia iš Barnio 
turėtų Lekterio relikvijų. 

— Oho! net šūktelėjo Margo. 

Barnis padėjo kaukę veidu į apačią ant virtuvės stalo, ant vaški- 
nio popieriaus, po ryškia virtuvės lempos šviesa. Jis žinojo, kad dak- 
tarui Lekteriui buvo draudžiama valyti savo kaukę. Prie burnos an- 
gos buvo pridžiūvusių seilių, prie kaukės diržų prikibę trys plaukai, 
suspausti sagties, išrauti su šaknimis. 

Žvilgtelėjęs į Margo suprato, kad jai viskas gerai. 

Iš virtuvės spintelės Barnis paėmė laboratorinį smurtinių nusi- 
kaltimų tyrimo rinkinį. Mažoje plastikinėje dėžutėje buvo pagaliukų 
vata apsuktais galais, sterilaus vandens, tvarsčio gabalėlių ir švarių 
vaistų buteliukų. 

Sudrėkinta vata jis labai atsargiai nuvalė seilių liekanas ir įkišo 
pagaliuką į vaistų buteliuką. Paskui atkabino plaukus ir įkišo į ant- 
rąjį buteliuką. 

Pridėjo savo nykštį prie dviejų juostelės lipniosios pusės gabalė- 
lių. Kaskart palikdamas piršto atspaudą užklijavo buteliukų dangte- 
lius. Įteikė viską Margo maišelyje. 

— Tarkim, aš patekčiau į kokią bėdą, prarasčiau sveiką nuovoką ir 
bandyčiau tave užsipulti, tarkim, papasakočiau policijai apie tave, 
kad apsiginčiau nuo man mestų kaltinimų. Čia turėsi įrodymą, kad 
aš mažų mažiausiai esu Meisono Verdžerio mirties bendrininkas, o 
gal net viską atlikau vienas. Bent jau parūpinau tau DNR. 

— Būsi išteisintas dar nė nespėjęs išsižioti. 

— Gal dėl sąmokslo, bet ne dėl dalyvavimo garsiojoje žmogžudys- 
tėje. Jie pažadės neliesti manęs kaip sąmokslininko, bet išdulkins vos 
supratę, kad padėjau žudyti. Būsiu sužlugdytas iki gyvenimo galo. 
Viskas tavo rankose. 

Barnis nebuvo tikras, bet manė, kad jo žodžiai nuskambėjo gana 
įtikinamai. 

Jie abu žinojo, kad prireikus ji gali perkelti Lekterio DNR ant Bar- 
nio lavono. 

Ji žiūrėjo įjį žydromis akimis, atrodė, visą amžinybę. 


Paskui padėjo ant stalo krepšelį. 

- Čia daug pinigų, - tarė. - Gana, kad pamatytum visus pasauly- 
je esančius Vermejerio paveikslus. Po vieną kartą. 

Ji atrodė lengvabūdė ir keistai laiminga. 

— Mano mašinoje Franklino katinas, man reikia eiti. Kai Frankli- 
ną išrašys iš ligoninės, jis atvažiuos į Ondatrų fermą kartu su savo 
pamote, seserimi Širle, kažkokiu Stringbynu ir dar dievai žino kuo. 
Tas velnio katinas man kainavo penkiasdešimt dolerių. Jis gyveno 
Franklino kaimynystėje prisidengęs kitu vardu. 

Ji neįdėjo plastikinio maišelio į savo krepšį. Laikė jį laisvąja ran- 
ka. Barnis spėjo, kad nenori išduoti, kas krepšyje. 

Prie durų jis paklausė: 

— Ar galiu tave pabučiuoti? 

Ji pasistiebė ir pakštelėjo jam į lūpas. 

— Tiek turėtų užtekti, - tarė šaltai. 

Lipant laiptai girgždėjo nuo jos svorio. 

Barnis užrakino duris ir ilgai stovėjo priglaudęs galvą prie šal- 


dytuvo. 

Pabudusi Starling išgirdo tylią kamerinę muziką ir pajuto gaminamo 
maisto kvapus. Jautėsi nuostabiai pailsėjusi ir labai alkana. Išgirdo 
beldimą į duris, įėjo daktaras Lekteris, juodomis kelnėmis, baltais 
marškiniais, su kaklaskare. Jis nešė ilgą drabužių maišą ir puodelį 
karšto kapučino. 

— Gerai miegojote? 

- Puikiai, ačiū. 

- Šefas sakė, kad pietausime po pusantros valandos. Jei neprieš- 
tarausite, kokteiliai bus paduoti po valandos. Manau, kad jums galė- 
tų patikti... pasimatuokite, ar tinka. | 

Jis pakabino drabužių maišą į spintą ir išėjo netaręs daugiau nė 
žodžio. 

Ji atsidarė spintą tik po ilgo maudymosi vonioje, o tai, ką pamatė, 
jai patiko. Ten kabėjo ilga vakarinė grietinėlės spalvos šilko suknia 


l 
su siaura gilia iškirpte ir prabangus karoliukais siuvinėtas švarkelis. 

Ant spintelės gulėjo auskarai su smaragdų kabošonais. Nepai- 
sant lygaus šlifavimo, brangakmenių paviršius tarytum švietė. 

Su plaukais ji niekada neturėjo vargo. Su šiais drabužiais jautėsi 
labai patogiai. Net nepratusi prie tokios prabangios aprangos ji ilgai 

Visi savininko vokiečio namų židiniai buvo milžiniški. Svetainė- 
je Starling rado degantį didoką rąsto gabalą. Šnarėdama šilku ji pri- 
ėjo prie šilumos šaltinio. 

Iš kampo sklido klavesino garsai. Prie instrumento sėdėjo dakta- 
ras Lekteris su baltu kaklaraiščiu. 

Jis pakėlė akis, pamatė ją ir jam užgniaužė kvapą. Rankos sustin- 
go virš klaviatūros. Klavesino garsai neaidi, svetainėje stojo netikėta 
tyla, ir abu išgirdo, kaip jis įkvepia oro. 

Prieš židinį stovėjo dvi taurės. Jis pats paruošė gėrimus. Lillet su 
apelsino skiltele. Daktaras Lekteris padavė taurę Klarisei Starling. 

— Nors kiekvieną dieną jus matau, visą likusį savo gyvenimą pri- 
siminsiu šią akimirką. 

Ji visa tilpo jo tamsiose akyse. 

— Kiek kartų jūs mane matėte? Apie kuriuos aš nieko nežinau? 

- Tik tris. 

- Bet čia... 

— Čia nesiskaito, o ką mačiau rūpindamasis jumis, jūsų nekom- 
promituoja. Tai laikoma savo vietoje, kartu su jūsų ligos aprašu. Pri- 
sipažinsiu, malonu žiūrėti į jus miegančią. Klarise, jūs labai graži. 

— Daktare Lekteri, išvaizda yra atsitiktinumas. 

- Jei grožį reikėtų užsitarnauti, jūs irgi būtumėt graži. 

- Ačiū. 

— Nesakykite „ačiū“. 

Galvos suktelėjimas tarsi į židinį mesta dūžtanti taurė išdavė jo 
susierzinimą. 

- Visada kalbu ką galvoju, - tarė Starling. - Ar jums labiau patik- 
tų, jei būčiau pasakiusi „Džiaugiuosi, kad jums taip atrodo“? Tai 
būtų labiau rafinuota, bet lygiai taip pat teisinga. 


Ji pakėlė taurę žvelgdama tyru, nieko neišduodančiu žvilgsniu. 

Tą akimirką daktaras Lekteris suprato, kad, nepaisant visų sa- 
vo žinių ir gebėjimo įsiskverbti į kitą žmogų, jis niekada negalės jos 
nuspėti ar visiškai užvaldyti. Jis gali ją veikti ir kalbinti, bet jos atsa- 
ko prigimtis jam nepavaldi. Svarstė, ar prie kojos po suknia ji neturi 
45-ojo kalibro pistoleto. 

Tada Klarisė Starling jam nusišypsojo, auskarai sušvytėjo, ir siau- 
būnas pasidžiaugė savo geru skoniu bei sumanumu. 

— Klarise, pietūs skirti skoniui ir uoslei, seniausiems ir arčiausiai 
proto vidurio esantiems jutimams. Skonis ir uoslė yra toje proto daly- 
je, kuri svarbesnė už gailestį, o prie mano stalo nėra vietos gailesčiui. 
Galvos smegenų žievėje tarsi bažnyčios skliautuose nušvintančiuo- 
se stebukluose vyksta pietų apeigos, reginiai, pokyčiai. Tai gali būti 
net įdomiau už teatrą. 

Jis artėjo prie jos veido, kažką skaitydamas akyse. 

— Klarise, noriu, kad suprastumėt, kuo jūs galite juos praturtinti ir 
kokios yra jūsų teisės. Klarise, ar pastaruoju metu tyrinėjote savo at- 
vaizdą? Manau, ne. Abejoju, ar kada nors tai darėte. Eime į fojė, atsi- 
stokite prieš veidrodį. 

Daktaras Lekteris paėmė nuo židinio žvakidę. 

Aukštas veidrodis buvo vertingas aštuonioliktojo amžiaus dirbi- 
nys, tačiau kiek padūmavęs ir sutrūkinėjęs. Jis dievai žino kokiais 
keliais atkeliavo čia iš Chateau Vaux-le-Vicomte. 

— Žiūrėkite, Klarise. Šis mielas atvaizdas - tai jūs. Vakare galėsite 
pažvelgti į save iš šalies. Pamatysite, kas yra tikra, pasakysite, kas 
yra teisinga. Jums niekada netrūko drąsos sakyti ką manote, tačiau 
jums trukdė. Kartoju, prie šito stalo gailesčiui - ne vieta. 

- Jei išgirsite pastabų, kurios tą akimirką jums atrodys nemalo- 
nios, pamatysite, kad kontekstas gali padaryti jas keistas ar net be- 
protiškai juokingas. Jei bus pasakyta skausmingai tikrų dalykų, tai 
tebus laikinos tiesos, kurios pasikeis. - Jis gurkštelėjo aperityvo. - Jei 
pajusite savyje aštrėjantį skausmą, jis virs palengvėjimu. Supratote? 

— Ne, bet prisiminsiu jūsų žodžius. Velniop savęs tobulinimą. 
Noriu maloniai pavakarieniauti. 

— Galiu jums tai pažadėti. 


Jis nusišypsojo daugelį bauginančia šypsena. 


345 


Dabar jau nė vienas iš jų nežiūrėjo į atspindžius padūmavusia- 
me veidrodyje: pro žvakių liepsnas jie žvelgė vienas į kitą, o veidrodis 
žiūrėjo į abu. 

— Klarise, pažvelk. 

Ji žiūrėjo į raudonų kibirkščių ratus jo akių gelmėje ir džiaugėsi 
kaip vaikas, artėjantis prie tolumoje šurmuliuojančios mugės. 

Iš švarko kišenės daktaras Lekteris išsitraukė švirkštą su plauko 
plonumo adata ir nežiūrėdamas, apčiuopomis, įbedė jai į ranką. Iš 
mažytės žaizdos neištryško nė lašas kraujo. 

— Kąjūs skambinote, kai įėjau? - paklausė ji. 

— „Jei karaliautų meilė“. 

— Tai sena melodija? 

— Henrikas VIII sukūrė ją tūkstantis penki šimtai dešimtaisiais 
metais. 

— Ar galėtumėte dar man pagroti? - paklausė ji. - Ar galėtumėt ją 
pabaigti? 

Jiems žengiant į valgomąjį vėjo gūsis suvirpino žvakių ir šildytuvų 
liepsnas. Tą kambarį Starling buvo mačiusi tik prabėgomis, dabar 
buvo nuostabu regėti jį pasikeitusį. Šviesų, jaukų. Aukštose krištolo 
taurėse ant baltos staltiesės atsispindėjo žvakių šviesa, gėlių uždanga, 
užstojanti kitą didžiulio stalo dalį, padėjo sukurti jaukų artumą. 

Daktaras Lekteris paskutinę akimirką atnešė iš šildytuvo stalo 
sidabrą, palietusi peilio kotą Starling pajuto kone deginantį karštį. 

Daktaras Lekteris įpylė vyno ir užkandai patiekė tik mažytį amu- 
se-gueule, vieną austrę ir gabalėlį dešros, pats atsisėdo su vyno taure 
gėrėdamasis ja stalo fone. 

Žvakidės buvo tinkamo aukščio. Liepsnos apšvietė jos iškirptės 
gelmę ir nereikėjo rūpintis dėl rankovių. 

- Ką valgysim? 

Jis pakėlė prie lūpų pirštą. 

— Niekada neklausinėkite, tik sugadinsite staigmeną. 

Jie kalbėjosi apie varnų plunksnų karpymą ir jų įtaką klavikordo 
skambėjimui, ir tik akimirką ji prisiminė varną, kadaise iš motelio 
balkono vogusią daiktus nuo motinos darbo vežimėlio. Žvelgdama iš 
laiko perspektyvos nusprendė, kad toks prisiminimas šį malonų va- 
karą yra nereikšmingas, ir ryžtingai nuvijo jį šalin. 

— Alkana? 

— Taip! 

— Tuomet pirmasis patiekalas. 

Daktaras Lekteris perkėlė padėklą nuo indaujos ant stalo prie 
savo vietos ir pristūmė prie stalo serviravimo staliuką. Ten stovėjo jo 
keptuvės, prikaistuviai, prieskoniai mažuose krištoliniuose dubenė- 
liuose. 

Jis užkaitė prikaistuvius, į varinį fait-tout puodą įdėjo gerą gabalą 
Charante sviesto ir maišė, kol šis išsilydė, paskui parudavo kaip beurre- 
noisette. Kai sviestas įgavo riešutų spalvą, nukėlė puodą ant trikojo. 

Nusišypsojo Starling, rodydamas labai baltus dantis. 

— Klarise, prisimenate mūsų pokalbius apie malonias ir nemalo- 
nias pastabas ir apie dalykus, kurie tam tikrame kontekste tampa 
juokingi? 

— Nuostabus sviesto aromatas. Taip, prisimenu. 

— Oarprisimenate, ką matėte veidrodyje ir kokia ji nuostabi? 

— Daktare Lekteri, neįsižeiskite, bet tai jau darosi panašu į Diką ir 
Džeinę. Puikiai prisimenu. 

— Gerai. Pirmąjį patiekalą kartu su mumis valgys ir ponas 
Krendleris. 

Daktaras Lekteris nukėlė nuo stalo didžiąją gėlių kompoziciją ir 
pastatė ant indaujos. 

Prie stalo masyviame ąžuoliniame krėsle sėdėjo generalinio ins- 
pektoriaus pavaduotojas Polas Krendleris. Jis atsimerkė ir apsidairė. 
Buvo su bėgiko juosta ant galvos ir prabangia numirėlio eilute, kakla- 
raiščiu, pritvirtintu prie marškinių. Nugaroje skėtėsi plyšys, bet dak- 
tarui Lekteriui šiaip taip pavyko sukamšyti skvernus ir paslėpti lip- 
nią juostą, kuria jis buvo patvirtintas prie kėdės. 

Starling akimirką primerkė akis, papūtė lūpas, kaip kartais dary- 
davo šaudymo poligone. 

Daktaras Lekteris paėmė nuo indaujos sidabrines žnyples ir nu- 
plėšė nuo Krendlerio lūpų lipnią juostelę. 

— Pone Krendleri, dar kartą labas vakaras. 

— Labas vakaras. 

Krendleris atrodė kaip nesavas. Prieš jį ant stalo stovėjo nedidelis 
sriubos dubuo. 

— Ar nenorėtumėt pasisveikinti su panele Starling? 

— Sveika, Starling, - jis tarsi nušvito. - Visada norėjau pamatyti 
tave valgančią. 

Starling žvelgė įjį iš tolo, lyg pro jūros nugludintą stiklą. 

— Sveiki, pone Krendleri. 

Ji pasisuko į daktarą Lekterį, triūsiantį prie keptuvių. 

— Kaip jums pavyko jį sučiupti? 

— Ponas Krendleris vyksta į labai svarbų susitikimą dėl savo po- 
litinės ateities, - paaiškino daktaras Lekteris. - Margo Verdžer pa- 
kvietė jį, norėdama padaryti man paslaugą. Savotiškas guid pro guo. 
Ponas Krendleris atbėgo į nusileidimo aikštelę Rok Kryko parke ir 
planavo sėsti į Verdžerių sraigtasparnį. Bet jam teko skristi su ma- 
nimi. Pone Krendleri, gal prieš pradėdamas valgyti norėtumėte su- 
kalbėti padėkos maldą? Pone Krendleri? 

—- Padėkos maldą? Taip, - Krendleris užsimerkė. - Tėve, dėkojame 
už Tavo dovanas ant šio stalo ir skiriame jas Tau. Starling per sena 
dulkintis net su savo tėvu, nesvarbu, kad ji kilusi iš Pietų. Atleisk jai 
už tai ir skirk ją man. Vardan Jėzaus Kristaus, amen. 

Starling pastebėjo, kad daktaras Lekteris klausosi maldos dievo- 
baimingai užsimerkęs. 

Ji jautėsi guvi ir rami. 

— Polai, turiu jums pasakyti, kad nė pats apaštalas Paulius nebū- 
tų sukalbėjęs geriau. Ir jis geidė moterų. Reikėjo jį pavadinti gosliuoju. 

- Starling, šį kartą tu tikrai susimovei. Tavęs niekada nebepriims 
į tarnybą. 

— Ar maldoje turėjau išgirsti darbo pasiūlymą? Tokio taktiškumo 
dar neteko matyti. 

— Mane išrinks į kongresą, - Krendleris išsiviepė. - Ateik į rinki- 
mų štabą, gal rasiu tau kokį darbelį. Galėtum būti sekretore. Moki 
spausdinti ir tvarkyti dokumentus? 

— Aišku. 

— Moki spausdinti, kai tau diktuoja? 

— Naudojuosi balso atpažinimo programa, - atsakė Starling. 

Paskui tęsė tokiu pat dalykiniu tonu: 

- Atleiskite, kad prie stalo kalbu apie darbą, bet jūs nepakanka- 
mai vikrus prasmukti į kongresą. Vien nešvariai žaisdamas neįgysite 
daugiau proto. Atrodo, jums teks pasitenkinti kokio nors stambaus 
nusikaltėlio pastumdėlio vieta. 

— Pone Krendleri, nelaukite mūsų, - paragino daktaras Lekteris. — 
Gerkite savo sultinį, nes atauš. 

Jis pakėlė uždengtą dubenį su šiaudeliu Krendleriui prie lūpų. 

Krendleris susiraukė. 

— Sriuba neskani. 

— Sakyčiau, tai petražolių ir kmynų nuoviras, - tarė daktaras Lek- 
teris. - Labiau skirtas mums, ne jums. Prašau, dar kelis gurkšnius, 
leiskite jam pasklisti po kūną. 

Starling kažką svarstė, rankomis vaizduodama Teisingumo 
svarstykles. 

— Žinote, pone Krendleri, kaskart, kaijuokdavotės iš manęs, nega- 
lėjau atsikratyti įkyraus jausmo, jog turėjau kažką padaryti, kad to 
nusipelnyčiau. 

Ji kilnojo delnus aukštyn ir žemyn tarsi lygindama svorius. 

— Bet aš to nenusipelniau. Kiekvieną kartą, kai įrašydavot ką nors 
neigiama į mano asmens bylą, piktindavausi, įsižeisdavau, bet kaltės 
ieškodavau savyje. Abejodavau savimi ir bandydavau atsikratyti rakš- 
ties, kurios pavadinimas: „Tėvelis protingesnis“. 

- Jūs ne protingesnis, pone Krendleri. Tiesą sakant, jūs nieko ne- 
išmanote, - Starling gurkštelėjo puikaus balto burgundiško vyno ir 
tarė daktarui Lekteriui. 

— Nuostabus. Bet, manau, jau metas nuimti jį nuo ledo. 

Ir vėl tarsi dėmesinga šeimininkė pasisuko į savo svečią. 

-Jūs amžinai liksite... kvailys, be to, visai nesvarbus, - prabilo ma- 
loniu balsu. - O dabar gana kalbėti apie jus prie tokio gražaus stalo. 
Kadangi esate daktaro Lekterio svečias, tikiuosi, vakarienė jums patiks. 

— O kas jūs?- paklausė Krendleris. - Jūs ne Starling. Ant jūsų 
veido yra dėmė, betjūs ne Starling. 

Daktaras Lekteris subėrė smulkintus svogūnėlius į karštą paru- 
dusį sviestą ir, kai tikjie pakvipo, sudėjo grūstus kaparėlius. Nukėlė 
puodą nuo ugnies, o ant prikaistuvio padėjo keptuvę. Nuo indaujos 
paėmė didelį krištolinį dubenį su lediniu vandeniu, sidabrinį padėk- 
lą ir sudėjo juos prie Polo Krendlerio. 

— Turėjau planų dėl šios aštrialiežuvės, - kalbėjo Krendleris,- bet 
dabar tikrai jūsų nebesamdysiu. Kas pakvietė jus į šį susitikimą? 

— Pone Krendleri, nesitikiu, kad visiškai pakeisit savo požiūrį, 
kaip tai padarė kitas Paulius, - tarė daktaras Lekteris. - Jūs ne pake- 
liui į Damaską ir net ne pakeliui į Verdžerių sraigtasparnį. 

Daktaras Lekteris numovė Krendlerio galvos raištį tarsi guminę 
juostelę nuo ikrų skardinės. 

— Tik prašau atverti savo galvą. 

Atsargiai abiem rankomis jis nukėlė Krendlerio viršugalvį, padė- 
jojį ant padėklo ir perkėlė ant indaujos. Iš pjūvio neišsisunkė nė vienas 
kraujo lašas, pakaušis buvo nupjautas pusvalandį prieš vakarienę 
naudojant vietinę anesteziją, kruopščiai perrišus didžiuosius kraujo 
indus ir užspaudus kitus. 

Daktaro Lekterio panaudotas būdas Krendlerio viršugalviui nuim- 
ti yra toks pat senas kaip Egipto medicina, tik daktaras turėjo geresnį 
pjūklą su kaukolei pritaikytais ašmenimis, svirtį ir geresnius aneste- 
tikus. Smegenys nejaučia skausmo. 

Iš atvertos Krendlerio kaukolės pūpsojo pilkai rožinis smegenų 
kupolas. 

Stovėdamas greta su instrumentu, panašiu į tą, kuriuo šalinamos 
migdolinės liaukos, daktaras Lekteris atriekė gabalėlį kaktinės dalies 
smegenų, paskui dar vieną ir dar, kol turėjo keturis. Krendleris pakė- 
lė akis tarsi stebėdamas, kas vyksta. Daktaras Lekteris sumerkė gaba- 
lėlius į dubenį su lediniu vandeniu, parūgštintu citrinos sultimis, 
kad sustingtų. 

— Would you like to swing on a star, - netikėtai užtraukė Krendle- 
ris, - carry moonbeams home in a jar.* 


* Gal norėtum pasisupti ant Žvaigždės, parsinešti ąsotyje mėnulio spindu- 
lių. (Angl.) 

Klasikiniuose valgių gaminimo receptuose rašoma, jog smegenis 
reikia išmirkyti, paskui suslėgus šaldyti per naktį, kad jos sustandė- 
tų. Gaminant patiekalus iš šviežių smegenų svarbiausia yra neleisti 
joms virsti gumuluotų drebučių krūva. 

Nuostabiai vikriai daktaras perkėlė sukietėjusius smegenų gabalė- 
lius ant lėkštės, apvoliojo miltuose ir baltos duonos trupiniuose. 

Į padažą įpjaustė šviežią juodąjį triufelį, o galiausiai įspaudė cit- 
rinos sulčių. 

Apkepino gabalėlius, kol šie švelniai parudavo iš abiejų pusių. 

— Skaniai kvepia! — šūktelėjo Krendleris. 

Daktaras Lekteris sudėjo apskrudusias smegenis ant didelių skre- 
bučių pašildytose lėkštėse ir užpylė viską padažu su triufelio gabalė- 
liais. Kompoziciją papuošė petražolės šakele, kaparėliais su koteliais 
ir nasturtos žiedu ant rėžiuko lapo. 

— Na, kaip? - paklausė Krendleris, vėl paslėptas už gėlių puokš- 
tės. Jis kalbėjo per garsiai, taip paprastai elgiasi žmonės po loboto- 
mijos. 

- Tikrai nuostabus skonis, - atsakė Starling. - Dar nebuvau raga- 
vusi kaparėlių. 

Sviesto blizgesys ant jos lūpų ypač jaudino daktarą Lekterį. 

Už gėlių uždangos Krendleris dainavo vaikiškas daineles ir ragi- 
no sakyti savo pageidavimus. 

Daktaras Lekteris su Starling, nekreipdami į jį dėmesio, kalbėjosi 
apie Mišą. Iš jų pokalbių apie netektis Starling jau žinojo daktaro 
sesers likimą, tačiau dabar daktaras su viltimi prabilo apie galimą jos 
grįžimą. Tokį vakarą Mišos sugrįžtuvės Starling neatrodė beprotiška 
svajonė. 

Todėl pasakė, kad turi viltį su ja susitikti. 

— Niekada negalėtum atsiliepinėti telefonu mano biure. Tu kalbi 
kaip kukurūziniais paplotėliais prakvipusi provincijos kekšytė, - rė- 
kė Krendleris už gėlių uždangos. 

— Žiūrėk, kad netapčiau panaši į Oliverį Tvistą, kai paprašysiu 
DAR, - atsakė Starling, suteikdama daktarui Lekteriui sunkiai tvar- 


domo džiaugsmo. 

Antroji porcija buvo iš didžiosios kaktos smegenų dalies, beveik 
iki pakaušio smegenų žievės. Dabar Krendleris kalbėjo tik apie 
daiktus iš savo akiračio ir bandė dainuoti ilgą nepadorų eilėraštį 
„Pokštas“. 

Į pokalbį įsigilinusiems Starling ir Lekteriui jis trukdė ne daugiau 
nei „Ilgiausių metų“ dainavimas prie gretimo staliuko restorane, bet 
kai Krendlerio balsas tapo pernelyg įkyrus, daktaras Lekteris paėmė 
kampe stovintį arbaletą. 

— Klarise, noriu, kad paklausytumėte šio styginio instrumento. 

Jis palaukė, kol Krendleris akimirką nutilo ir paleido strėlę kita- 
pus aukštų gėlių. 

— Toks ypatingas arbaleto stygos skambėjimas, kad ir kada vėl jį 
išgirstumėt, jums reikš tik visišką laisvę, ramybę ir nepriklausomy- 
bę, - paaiškino daktaras Lekteris. 

Plunksnuotas strėlės galas šiapus gėlių judėjo tarsi plakančiai 
širdžiai diriguojanti batuta. Krendleris nutilo tą pat akimirką, batuta, 
keletą kartų virptelėjusi, sustojo. 

— Kažkur tarp 7e ir do diez? —- paklausė Starling. 

— Teisingai. 

Dar po akimirkos iš kitapus gėlių pasigirdo Krendlerio gargimas. 
Tai buvo tik balso stygų spazmas, sukeltas padidėjusio kraujo rūgš- 
tingumo -jis ką tik mirė. 

— Pereikime prie kito patiekalo, - pasiūlė daktaras. - Bet prieš 
pradedant skanauti putpeles, derėtų gurkštelėti šerbeto ir atgaivinti 
gomurius. Ne, nesistokite. Jums leidus, ponas Krendleris padės nu- 
rinkti nuo stalo. 

Viskas įvyko labai greitai. Kitapus gėlių uždangos daktaras Lek- 
teris tiesiog sumetė maisto likučius į Krendlerio kiaušą, o lėkštes krovė 
jam į skreitą. Padėjo į vietą viršugalvį ir, paėmęs už virvės, pritvirtin- 
tos prie vežimėlio pojo krėslu, ištempė į virtuvę. 

Ten vėlįtempė arbaletą. Dėl patogumo naudojo tas pačias bateri- 
jas, kurias naudojo autopsijos pjūkliukui. 

Putpelių odelė buvo traški, o įdaras - foie gras. Daktaras Lekte- 
ris pasakojo apie Henriką VIII - kompozitorių, o Starling kalbėjo 

apie instrumentų garsų projektavimą kompiuteriu, siekiant atkurti 
malonius dažnius. 


Daktaras Lekteris pranešė, kad desertas bus valgomas svetainėje. 


101 skyrius 


Suffle ir Chateau d'Yguem taurės - prie židinio svetainėje, kava ant 
staliuko — prie Starling. 

Auksiniame vyne šoka liepsnos, jo aromatas jungiasi su sodriu 
degančio medžio kvapu. 

Jie šnekasi apie arbatos puodelius, laiką, netvarkos taisyklę. 

— Todėl įtikėjau, - kalbėjo daktaras Lekteris, - kad pasaulyje turi 
būti vietos Mišai, jai palaisvinta ypatinga vieta, ir supratau, kad toji 
geriausia pasaulyje vieta yra jūsų, Klarise. 

Židinio atšvaitai neatskleidė jos iškirptės gilumos taip įspūdin- 
gai, kaip žvakių šviesa, bet nuostabiai pagyvino skruostikaulius. 

Ji valandėlę galvojo. 

— Daktare Lekteri, leiskite paklausti. Jei Mišai pasaulyje reikia 
ypatingos vietos, ir aš su tuo visiškai sutinku, kuo bloga jūsų vieta? Ji 
puiki, ir esu įsitikinusi, kad jūs niekada jai neatsakytumėte. Mes galė- 
tumėm būti kaip seserys. Jei sakote, kad manyje pakanka vietos mano 
tėvui, kodėl jumyse nėra vietos Mišai? 

Daktaras Lekteris atrodė patenkintas, sunku pasakyti, ar pačia 
mintimi, ar Starling sumanumu. Gal susirūpino, kad sukūrė ją ge- 
resnę nei tikėjosi. 

Statydama taurę ant stalelio, ji pastūmė kavos puodelį, ir šis nu- 
krito. Ji nenuleido akių į grindis. 

Daktaras Lekteris žiūrėjo į šukes, jos gulėjo nejudėdamos. 

— Nemanau, kad turėtumėt apsispręsti tuoj pat, šią akimirką, — 
tarė Starling. 

Židinio šviesoje kibirkščiavo jos akys ir auskarai. Malkų traške- 
sys, iki pat gelmių prasismelkianti ugnies kaitra, Starling galvoje 
šmėkštelintis prisiminimas: daktaras Lekteris kažkada klausė senatorės 
Martin, ar ji žindė krūtimi savo dukrą. Žaižaruojantis sūkurys virto 


353 


neįprasta Starling ramybe: akimirką ji pamatė visus savo proto lan- 
gus, išrikiuotus į vieną eilę, ir pažvelgė nepalyginti toliau negu siekė 
jos patirtis. Paklausė: 

— Hanibalai Lekteri, ar jūsų motina žindė jus krūtimi? 

— Taip. 

— Ar kada pagalvojote, kad turite užleisti krūtį Mišai? Ar kada 
jautėte, kad išjūsų to reikalaujama? 

Mirksnis. 

— Klarise, aš neprisimenu. Jei ir tekdavo užleisti, mane tai džiugino. 

Klarisė Starling įkišo ranką į savo iškirptės gelmes ir atidengė 
krūtį, kuri šokte iššoko į laisvę. 

— Šios niekam nereikės užleisti, - tarė. 

Žiūrėdama tiesiai jam įakis, smilių burnoje padažė į šiltą Chateau 
d Yguem, palietė spenelį ir tirštas vyno lašas pakibo lyg auksinis aus- 
karas, virpėdamas alsavimo ritmu. 

Jis skubiai atsikėlė nuo kėdės, priėjo prie jos, priklaupė priešais ir 
palenkė tamsią glotnią galvą prie jos pieno ir kraujo. 


102 skyrius 


Buenos Airės, Argentina, po trejų metų. 

Ankstyvą popietę Barnis ir Lilijana Herš vaikštinėjo prie Obelis- 
ko Liepos 9-osios prospekte. Panelė Herš dėstė Londono universitete, 
o dabar atostogavo. Ji sutiko Barnį Meksiko antropologijos muziejuje. 
Jie krito vienas kitam į akį, ir jau dvi savaites keliavo kasdien vis 
kitur, vis labiau smagindamiesi, vienas kitam nenusibosdami. 

Į Buenos Aires atvyko per vėlai, nespėjo aplankyti nacionalinio 
muziejaus, kuriame eksponuojamas Vermejeris, laikinai atvežtas iš 
kito muziejaus. Barnio ryžtas pamatyti visus Vermejerio paveikslus 
visame pasaulyje linksmino Lilijaną Herš, bet netrukdė gerai leisti 
laiką. Jis jau apžiūrėjo ketvirtadalį visų Vermejerio kūrinių ir jų dar 
laukė ilga kelionė. 

Ieškojo jaukios kavinės, kad galėtų valgyti terasoje. 

Prie Colon teatro, didingo Buenos Airių operos pastato, stojo li- 
muzinai. Jie stabtelėjo pažiūrėti į operos mėgėjus. 

Vaidino „Tamerlaną“, solistai puikūs, o publika, kuri renkasi į 
premjerą Buenos Airių operoje, visada traukia akį. 

— Barni, ar nusiteikęs žiūrėti operą? Manau, tau patiks. Aš kviečiu. 

Jis linksminosi klausydamasis jos žargono. 

- Jei tau pavyks mane įsivesti, aš vaišinu, - atšovė Barnis. - Manai, 
mus įleis? 

Tą akimirką prie šaligatvio prišnarėjo tamsiai mėlynas ir sidabri- 
nis Mercedes Maybach. Pribėgęs durininkas atidarė dureles. 

Išlipo grakštus, elegantiškas vyras vakarine eilute ir padėjo išlip- 
ti moteriai. Pamačius ją, per minią nuvilnijo susižavėjimo banga. Sub- 
tili platininių plaukų šukuosena, ilga siaura koralų spalvos suknia, 
švelninama šalio. Ant kaklo žaluma žaižaravo smaragdai. Barnis 
matė ją tik akimirką, pro susirinkusiųjų galvas, paskui ji ir jos kava- 
lierius dingo viduje. 

Vyrą spėjo įsižiūrėti geriau. Plaukai sušukuoti glotniai lyg ūdros 
kailis, nosis didingai kumpa kaip Perono. Dėl savo laikysenos atrodė 
aukštesnis negu buvo iš tikrųjų. 

— Barni? Ei, Barni, - kalbėjo Lilijana, - kai atsipeikėsi, jei tai kada 
nors įvyks, pasakyk, ar nori į operą. Aišku, jei mus įleis su mufti*. Štai, 
pagaliau pasakiau, nors ir nelabai tinka, visada norėjau pasakyti, 
kad esu su mufiti. 

Kai Barnis nepaklausė, ką reiškia mufti, ji paskersakiavo į jį nu- 
stebusi. Jis visada visko klausdavo. 

— Taip, - tarė Barnis išsiblaškęs. — Aš kviečiu. 

Barnis turėjo daug pinigų. Leido juos protingai, bet negailėjo. Ta- 
čiau vieninteliai dar likę bilietai buvo viršutiniame balkone, kartu su 
studentais. 

Suprasdamas, kad sėdės labai toli nuo scenos, fojė išsinuomojo 
žiūronus. 

Milžiniškas teatras — italų renesanso, graikiško ir prancūziško 
stilių mišinys - dosniai dekoruotas variu, auksu ir raudonu aksomu. 
Minioje tarsi blykstės per futbolo varžybas žiburiavo brangakmeniai. 

Prieš prasidedant uvertiūrai Lilijana jam į ausį trumpai papasa- 
kojo siužetą. 


* Kasdieniai džinsinio audinio drabužiai. 


Dar neužgesus šviesoms Barnis, žvalgydamasis po teatrą iš savo 
pigios vietos, pamatė juos - šviesiaplaukę damą ir jos palydovą. Pra- 
skleidę auksines užuolaidas jie žengė į dekoruotą ložę prie scenos. 
Jai sėdantis smaragdų vėrinys ant kaklo sukibirkščiavo atspindėda- 
mas teatro šviesas. 

Prie operos Barnis tik akimirką matė jos profilį iš dešinės. Dabar 
galėjo apžiūrėti iš kairės. 

Aplink sėdintys studentai, tolimų vietų veteranai, prisinešė įvai- 
rių stebėjimo priemonių. Vienas turėjo galingą žiūroną, tokį ilgą, kad 
lietė priešais sėdinčiojo plaukus. Norėdamas geriau įžiūrėti tolimą 
ložę Barnis pasikeitė su juo žiūronais. Pro ribotą ilgo vamzdžio regė- 
jimo lauką sunkiai sekėsi ją rasti, tačiau kai pagaliau nukreipė į rei- 
kiamą vietą, pora atrodė bauginamai arti. 

Ant moters veido buvo apgamas, ten, kur prancūzai vadina cou- 
rage“. Ji dairėsi po teatrą, žvilgtelėjo į jų balkoną ir nusuko akis toliau. 
Atrodė linksma, puikiai mokėjo žaisti savo raudonomis lūpomis. Pa- 
linko prie palydovo ir kažką pasakė, abu nusijuokė. Padėjo ranką ant 
jo rankos suimdama nykštį. 

- Starling, - vos girdimai ištarė Barnis. 

— Ką? - sušnibždėjo Lilijana. 

Barnis negalėjo susikaupti per visą pirmąjį operos veiksmą. Vos 
užžiebė šviesas prieš pertrauką, jis vėl nukreipė žiūronus į ložę. Po- 
nas paėmė šampano taurę nuo padavėjo padėklo ir padavė damai, 
paskui pasiėmė taurę sau. Barnis tyrinėjo jo profilį, ausų formą. 

Pastebėjo moters rankų ilgį. Jos buvo nepridengtos, be ypatingų 
žymių irjo patyrusiai akiai pakankamai ištreniruotos. 

Barniui bežiūrint ponas pasuko galvą tarsi išgirdęs tolimą garsą 
ir atsisuko į jo pusę. Pakėlė prie akių teatro žiūronus. Barnis galėjo 
prisiekti, kad žiūronai nukreipti į jį. Jis užsidengė veidą programa ir 
susigūžė kėdėje, stengdamasis sumažėti iki vidutinio ūgio. 

- Lilijana, - tarė, - prašau padaryti man didelę paslaugą. 

— Hm, - prašneko ji, - jei ji panaši į kai kurias kitas, norėčiau iš 
anksto žinoti. 


* Drąsa (pranc.). 

- Kai tik užges šviesa, išeinam. Šiandien išskrendam į Rio. Nieko. 
neklausinėk. 
Buenos Airėse eksponuojamas Vermejeris buvo vienintelis, kurio 


Barnis taip niekada ir nepamatė. 


103 skyrius 


Ar paseksime šią gražią porą iš operos? Gerai, bet labai atsargiai... 

Tūkstantmečio pabaigoje Buenos Aires užvaldė tango. Naktis pul- 
suoja. Mercedesas, atdarais langais, kad girdėtųsi iš šokių klubų plūs- 
tanti muzika, tyliai birbia per Rekoletos rajoną į Alvearos aveniu ir 
išnyksta prabangaus Beaux Arts stiliaus pastato greta Prancūzijos 
ambasados kieme. 

Oras švelnus, viršutinio aukšto terasoje padengtas stalas vėlyvai 
vakarienei, tarnai išėję. 

Šių namų tarnai visada gerai nusiteikę, tačiau laikosi geležinės 
tvarkos. Jiems draudžiama užeiti į viršutinį vilos aukštą iki vidurdie- 
nio ir vakare, po pirmo patiekalo. 

Per pietus daktaras Lekteris ir Klarisė Starling dažnai kalbasi 
kitomis kalbomis, ne gimtąja Klarisės anglų. Koledže ji mokėsi pran- 
cūzų ir ispanų kalbų, dabar, supratusi turinti gabumų, tobulinasi. 
Valgydami jie dažnai šnekučiuojasi itališkai. Starling mėgaujasi šios 
kalbos vaizdinių atspalvių teikiama laisve. 

Kartais per pietus pora šoka. Kartais nebaigia valgyti pietų. 

Jų santykiai skatina ir padeda Klarisei Starling gilintis į save. Jie 
paremti Hanibalo Lekterio globa ir peržengia jo patirties ribas. Kar- 
tais Klarisė Starling jį baugina. Kiekvieną dieną jie praturtina nuo- 
stabia santykiaujančių kūnų kūryba. 

Klarisė Starling stato savo atminties rūmus. Kai kurie jos kamba- 
riai susisiekia su daktaro Lekterio atminties rūmų kambariais - jis 
keletą kartų ją ten užtiko - tačiau kyla ir jos asmeninių rūmų sienos. 
Jie pilni naujų daiktų. Ten ji gali aplankyti savo tėvą. Ganykloje besi- 
ganančią Haną. Ten yra Džekas Kroufordas, ji nori matyti jį palinku- 


sį prie rašomojo stalo. Kai po mėnesio iš ligoninės grįžo namo, Kroufor- 

dui naktį vėl suspaudė krūtinę. Jis nekvietė greitosios pagalbos, ne- 
norėjo vėl visko kartoti. Ieškoti paguodos nusirito į savo velionės žmo- 
nos lovos pusę. 

Apie Kroufordo mirtį Starling sužinojo, kai daktaras Lekteris nar- 
šė po viešąjį FTB tinklapį, norėdamas pasigėrėti savo veidu tarp de- 
šimties labiausiai ieškomų nusikaltėlių. Biuro platinama nuotrauka 
dviem veidais atsiliko nuo dabartinio daktaro Lekterio veido. 

Perskaičiusi Džeko Kroufordo nekrologą Starling visą dieną vaikš- 
tinėjo viena. Džiaugėsi, kai vakare grįžo namo. 

Prieš metus ji užsakė padaryti žiedą su vienu iš savo vėrinio sma- 
ragdų. Žiedo viduje buvo išgraviruota AM-KS. Ardelija Mep gavo jį 
be atgalinio adreso, su rašteliu: „Brangioji Ardelija, man viskas gerai, 
net geriau negu gerai. Neieškok manęs. Myliu tave. Apgailestauju, 
kad tave išgąsdinau. Laišką sudegink. Starling.“ 

Mep nusinešė žiedą prie Šenandoa upės, kur Starling mėgdavo 
bėgioti. Ilgai vaikštinėjo spausdama jį delne, pikta, paraudusiomis 
akimis, pasiruošusi sviesti žiedą į vandenį, įsivaizduodama, kaip jis 
sužiba ore ir pliūkšteldamas krenta į upę. Galiausiai užsimovė žiedą 
ant piršto ir paslėpė kumštį kišenėje. Mep verkė neilgai. Ji vaikščiojo, 
kol visai nusiramino. Grįžo prie automobilio jau sutemus. 

Sunku pasakyti, ką Starling prisimena iš savo senojo gyvenimo, 
kąji nusprendė išsaugoti. Pirmosiomis dienomis ją palaikiusių vais- 
tųjau seniai nėrajos gyvenime. Ir ilgų pokalbių kambaryje su vienin- 
teliu šviesos šaltiniu. 

Kartais daktaras Lekteris tyčia numeta puodelį, kad sudužtų į 
grindis. Džiaugiasi, kad puodelio šukės negrįžta į vieną visumą. Jau 
daug mėnesių jis nebesapnuoja Mišos. 

Gal kada nors puodelio šukės vėl susidės į puodelį. Arba Starling 
išgirs arbaleto timpos gaidą ir bus priversta atsibusti, jei ji iš tiesų 
miega. 

Paliksime juos šokančius terasoje... Išmintingasis Barnis jau išva- 
žiavo iš miesto, ir mums derėtų juo pasekti. Mirtinai pavojinga, jei 
kuris išjų mus pastebėtų. 


Tiek tegalime žinoti ir gyventi toliau. 

Padėka 


Suprasti daktaro Lekterio atminties rūmų sandarą man padėjo nuo- 
stabi Frances A.Yates knyga „Atminties menas“ ir Jonathan D. Spen- 
ce knyga „Matteo Ricci atminties rūmai. 

Buvo patogu ir malonu naudotis Robert Pinsky Dantės „Praga- 
ro“ vertimu bei Nicole Pinsky pastabomis. Terminas „šventinė oda“ 
yra iš Pinsky Dantės vertimo. 

„Uraganas akies sode“ - tai John Ciardi. žodžiai ir vieno jo eilė- 
raščio pavadinimas. 

Pirmosios eilėraščio eilutės, kurias Klarisė Starling prisimena be- 
protnamyje, yra T. S. Eliot „Sudegęs Nortonas“, iš „Keturių kvartetų“. 


Dėkoju Pace Barnes už padrąsinimą, paramą ir gerus patarimus. 

Carole Baron, mano leidėja ir draugė, padėjo patobulinti šią knygą. 

Athena Varounis ir Bill Trible Jungtinėse Valstijose, ir Ruggero 
Perugini Italijoje supažindino mane su geriausiais ir šviesiausiais 
teisėtvarkos pareigūnais. Nė vienas iš jų netapo šios knygos veikėju, 
kaip ir joks kitas gyvas žmogus. Visas vaizduojamas blogis yra iš 
mano paties lobyno. 

Niccolo Capponi pasidalino su manimi savo giliomis žiniomis 
apie Florenciją ir jos meną, leisdamas daktarui Lekteriui pasinaudoti 
jo šeimos rūmais. Taip pat dėkoju Robert Held už erudiciją ir Caroli- 
ne Michahelles už florentietišką įžvalgą. 

Carnegie viešosios bibliotekos Koahomos apygardoje (Misisipės 
valstijoje) darbuotojai ilgus metus rinko man informaciją. Ačiū. 

Esu be galo dėkingas Marguerite Schmitt: vienu baltuoju triufeliu 
ir širdies bei rankų kerais ji atvėrė man Florencijos stebuklus. Jau per 


vėlu dėkoti Marguerite, bet baigdamas noriu paminėti ir jos vardą. 


Harris, Thomas 
Ha331 Hanibalas: romanas / Thomas Harris; iš anglų kalbos vertė 
Inga Tuliševskaitė. - Vilnius: Vaga, 2003. - 360 p. 


ISBN 5-415-01677-5 


Šiuolaikinio amerikiečių rašytojo bestseleris. „Hanibalas“ tęsia anks- 
tesniojo romano „Avinėlių tylėjimas“ siužetines gijas, atskleidžia šėto- 
niškai genialią žmogžudžio sąmonę, gebančią neįtikėtinai jausti aplinką . 


ir veikti žmones. 

